P ESIMENEOSA 


I. PEATÜKK 
TUNDMATU TÜTARLAPS VIHMAVARJUGA 


Marko oli jäänud majakale liiga kauaks ja kahetses seda nüüd. Noormees ruttas kuidas suutis. 
Tumedad vihmapilved olid katnud taeva; suured murdlained veeresid rütmilisel mühinal kaldale; 
õhus valitses see eriline rahu, millest inimesed tunnevad ära äikese lähenemise. Iga silmapilk 
võivad tuulepuhangud katkestada selle tardunud ootuse, ja maa peale langevadki esimesed rasked 
piisad — suvise vihmavalingu kuulutajad. 

Kullikülani oli jäänud kilomeetrit poolteist. Rohus vaevu märgatav jalgrada algas mererannalt ja 
viis üle luhtade otse kalurikülani, 

Marko, kuunar «Kolumbuse» junga, oli täna kodus, majakal käinud, kus ta isa töötas valvurina. 
Hommiul oli kuunar tulnud Luigesaare abajasse kala järele, mida ta lähemasse sadamasse 
konservitehasesse toimetas. Selgus, et Kulliküla kaluritel oli püük eelmisel päeval nurjunud: kala oli 
väga vähe. Kipper otsustas ööpäevaks abajasse jääda, puhastada mootori, siis aga võtta peale kahe 
päeva puügi ja sõita sadamasse. Junga kasutas ootamatut peatust kodusaarel ja palus kiprilt luba 
mõneks tunniks koju, majakale minna. Kodus polnud ta kaua. Kui ta märkas, et taevasse kogunevad 
vihmapilved, hakkas ta laevale ruttama. Ja ikkagi peeti teda kodus kinni: eriti tema jaoks valmistati 
maitsev löuna ja lihapirukaid. Ta kandis praegugi endaga kaasas rasket korvi pirukatega — ema oli 
need andnud «Kolumbuse» meeskonna jaoks. 

Jooksu peal silmitses junga ees liikuvat inimkogu, püüdes ära arvata, kes see võiks olla. 
Seitseteistkümmend aastat oli ta elanud sellel väikesel saarel ja võis kilomeetri kauguselt ära tunda 
igaühe saare vähestest elanikest. Kuid praegu oli ta järele jõudmas inimesele, keda nägi 
esmakordselt. See oli tütarlaps. Ta peatus millegipärast sageli ja kummardus: noppis vist lilli. Käes 
oli tal kepike. 

Lõpuks jooksis tuuleiil lainena üle rohu, üle haljendava kõrkjamüüri väikese soolapi serval, 
haaras maapinnalt mingisuguse kuivanud oksarao ning hakkas seda lennutama — oli algamas torm. 
Meri kattus sedamaid valgete vahulainetega, 

Tuul oli Markole selja tagant ja hõlbustas käimist. Junga hakkas kepikest käes hoidvale 
tundmatule järele jõudma. Poissi valdas uudishimu: kes ta võiks küll olla ja mida ta teeb nende 
saarel? Kui tütarlapseni oli jäänud vähem kui poolsada sammu, sähvatas välk üle taeva, silmapilk 
hiljem aga kärgatas äkiline kõuemärin ja maa. pinnale langesid esimesed rasked vihmapiisad, Tund 
matu seisatas, tõstis üles oma kepikese ja langevarjuna avanes tema pea kohal vihmavari. Marko 
jõudis neiu körvale ja nägi, et too oli umbes tema vanune. Võõras tütarlaps hoidis käepidet tugevasti 


peos, tuul aga paisutas vihmavarju ja tahtis seda vägisi käest kiskuda. Neiu oli ilmselt linlane: ta 
kandis lühikeste käislega sinis: kleiti, sandaale ja valget baretti. Markol polnud muide aega võõrast 
tähelepanelikumalt silmitseda, ja kui temalt viie minuti pärast oleks küsitud, kas neiu oli blond või 
brünett, poleks ta vist osanud vastata. Kui junga veendus, et tal ei ole tegemist saare elanikuga, 
hüüdis ta: 

«Kiiremini, kiiremini — kuni kraav küla juures vett täis pole valgunud, muidu ei pääse üle!» 
Nad hakkasid kõrvuti edasi minema. 

Väike kraav Kuiliküla külje all muutus hoovihma ajal tavaliselt käredavooluliseks jõekeseks ja 
siis oli sellest võimatu üle pääseda. 

Neil juhtudel läksid inimesed majakale tagasi ja ootasid, kuni vihm üle läheb ja vesi alaneb, või 
püüdsid paadiga merd mööda külla pääseda. See oli aga seotud üsna suure riskiga. 

Hakkas sadama tihedat vihma, mis mattis halli sompu kaluriküla, kuhu oli jäänud vaevalt kümne 
minuti tee. Neiu lähenes Markole ja kattis ta vihmavarjuga. 

«Lähme koos!» hüüdis ta. 

Tuuleiilid tahtsid vihmavarju käest kiskuda. See takistas kiiret käimist, kuid vastutasuks kaitses 
veidi vihma eest. Marko kõndis tundmatu neiu kõrval ja mõtles, et ta saab niikuinii märjaks, olgu 
siis vihmavarjuga või ilma, ja et tuleb vist mõne kaluri poole sisse astuda end kuivatama — 
«Kolumbusel» on ju ainult üks väike kajut. 

Jalad takerdusid märjas rohus, mis paiguti põlvini ulatus, minna oli raske. Lõpuks jõuti kraavini. 
Väike ojake,'mis juba voolas kraavi põhjas, suurenes silmanähtavalt. Kraavi sügavus ei ületanud 
poolt meetrit. Vesi peaaegu kattis juba üksikuid suuri kive, mis olid sillaks üle kraavi. Marko teadis: 
kui nad oleksid kümme-viisteist minutit hilinenud, siis poleks siit enam üle pääsenud. Poiss astus 
vette ja sirutas kaaslasele käe. Neiu vaatas talle imestunult ja isegi pahaselt otsa: 

«Miks te vette ronis!te? Ma oleksin üksigi...» 

Kuid Marko hüüdis, ilma et oleks lasknud tai lõpetada: 

«Tulge kiiremini üle!» 

Kohe kui nad üle jõudsid, kattis vesi kivid. 

Vihmasadu ei vaibunud. Nüüd oli Kulliküla kõige lähema tareni jäanud umbes sada sammu. 
Poolteise või kahe minuti pärast astusid Marko ja tundmatu neiu tanumale, mida katsid loigud. 

«Kuhu te lähete?» küsis neiu.12 

«Ma pean minema sadamasse.» 

«Hästi, ma saadan teid. Mul on peaaegu sama tee.» Mindi tanuma teise otsa, pöörduti nurga taha 
ja lähe. neti rannale. Abajas oli võrdlemisi vaikne, ainult väikesed lained vahutasid. «Kolurnbus» 
öötsus kalda lähedal ankrus. Lained peksid vastu puust sadamasilda ja veeresid vallatult liivale, 
peaaegu nilbates kalurite poolt kaldale tõmmatud purjepaate ja lootsikuid. 

Kui jõuti kalur Timofi Boitšuki majani, tänas Marko oma teekaaslast ja jättis hüvasti. Tütarlaps 
vastas: 


«Pole põhjust. Nägemiseni!» 

Marko avas jalgvärava ja jäi vihmasajust hoolimata seisma ning tundmatule neiule järele 
vaatama. Kui tüthrlaps naabermajast mööda oli jõudnud, pöördus ta ümber. Marko kohmetus ja 
lipsas värava taha. 

Teda vaevas uudishimu — oli kange tahtmine vaadata, kuhu võõras läheb, — kuid Marko 
sammus nüüd peatumata ja tagasi vaatamata otse ukse ette, pühkis jalad vastu kiviasimeid puhtaks 
ja astus eeskotta. Toast kostsid tuttevad hääled. Boitšuki juurde kogunesid sageli üleaedsed kalurid. 
Tema majake oli merele kõige lähemal; kak«, akent avanesid ranna poole ja sealt oli halva ilma 
puhul mugav paate ja lootsikuid valvata. 

Marko astus tuppa, teretas ja palus luba end kuivatada. Peremees viis ta otsekohe kööki. Ahjus 

lõõmas tuli. Sel ajal kui junga end soojendas; kuulis ta, kuidas üks kalur kõneles: 

«Selles liivas kogu see jõud ongi. Selle liiva Pärast ta koos tütrega terveks suveks siia sõitiski...» 


II. PEATÜKK 
"KOLUMBUSEL " 


Kuunar «Kolumbus» kuulus kalatrustile. See li väike, kuid mahukas laev, mis liikus mootori jõul 
kiirusega viis-kuus miili tunnis, pärituulega purjede abil aga poolteist korda kiiremini. Mõnikord 
saadeti «Kolumbus» merele kala püüdma, kuid sagedamini oli laeva ülesandeks kala, võrkude ja 
mitmesuguste püüniste vedamine, Viimasel ajal pidas «Kolumbus» regulaarselt ühendust kaluri- 
artellidega, võttis neilt kala vastu ja toimetas selle kalatrusti konservitehasesse, mis asus umbes 
kahekümne viie miili kaugusel Luigesaarest, kuurordilinnakese serval. 

Keegi ei teadnud, millal ja kus see kuunar oli ehitatud, Juba kodusõja ajal olid lained ta kord- 
pooluppununa, murdunud masti ja vigastatud pardaga, ilma roolita (mootorit siis laeval ei olnud) 
randa uhtunud. Pardal oli säilinud nimetus: «Kolumbus». 

Mitu nädalat ei puudutanud kuunarit keegi. Siis sai kalur Stahh Otšeret mehed oma nõusse ja nad 
vedasid «Kolumbuse» rannaliivale ning ladusid kiilu ümber kive. Paariks aastaks jäi kuunar 
ulualuseks kalurilastele, kes meeleldi mängisid laeva läliedal ja pugesid suvisel ajal selle parraste 
alla kuumuse eest varjule. Alles kolmandal aastal läks seesama Stahh Otšeret külanõukogusse ja 
tegi ettepaneku kuunar ära parandada. Laev remonditi, talle pandi uus mast, parandati rool, seati 
korda väike kajut ja toksiti maha kõvendusmärk nime «Kotumbus» lõpust. 

Stahh Otšeret määrati «Kojumbuse» kipriks ja sellest ajast peale ei lahkunud ta kuunarist. Hiljem 
anti «Kolumbus» kalatrustile üle. Laev varustati mootoriga, Siiski eelistas Otšeret alati purjesid, 
mootorit aga kasu tas ainult neil puhkudel, kui purjed mastil jõuetult rippu vajusid või tuul otse 
vastu puhus. 

«Kolumbuse» meeskond ei olnud suur. Peale kipri kuulusid meeskonna koosseisu motorist, 


roolimadrus ja junga. Kõik nad olid Kiilliküla elanikud Luigesaarelt. Motoristina löötas kuunaril 
noor kalur Levko Stupak, kes hiljuti kursused oli lõpetanud. Stahh Otšeret nimetas teda naljatades 
«mehaanikuks», nagu ka junga Markot «peakokaks», roolimees Andri Kambalat «pootsmaniks», 
kuunarit aga «lahingulaevaks», 

Sel päeval, kui Marko lagedal väljal vihmahoo kätte jäi, olid kuunari pardal ainult Levko ja 
Andri. Esimene 


I Vene keele varasema ortograalia järgi pandi nime «Kolumbus» lõppu kõvendusmärk 
(«Koavuds»). 1918. aastal teostatud 
keelereformi tulemusena loobuti sõnalõpulise kõvendusmärgi tarvitamisest, millele vihjabki 
käesoleva teose autor. Toim. 

puhastas mootorit, teine aga parandas purje. Niipea kui algas vihm, läksid mõlemad kajutisse 
varjule. Seal oli nii kitsas, et magada võisid ühel ajal ainult kaks inimes Halva ilmaga, kui kuunar 
seisis kai ääres või oli ankrus, mahtus meeskond vaevalt kajutisse, et tuule ja vihm eest varju 
leida. 
Vihmavaling vältas ligemale tund aega. Kui sadu vaibus, lähenesid kuunarile teineteise järel 
kaks lootsikut. Esimeses istusid Marko ja Timofi Boitšuk, teises — kipper Stahh Otšeret. 

Pärast vihma oli vesi abajas sogaseks muutunud. Vihmaveeojad olid saarelt rannakõntsa merre 
kandnud. Mudased lained õõtsutasid vahetpidamata kuunarit, kui õõtsumisega harjunud kalurid ei 
märganudki seda. Kuu nari sisemuses oli kõik läbi ligunenud. Põhja oli kogu nenud ohtrasti 
vihmavett ja junga pandi otsekohe seda välja loopima. Ta töötas püüdlikult ja kiiresti, tõstis väikese 
ämbriga põhjast vett ja valas seda üle parda. Poiss ruttas, sest pidi veel õhtusööki valmistama. Tän 
kavatses ta tee juurde makaronidele ja lambapiimas juustule lisaks anda veel ema poolt saadetud 
pirukaid. See oli heaks vahelduseks kalale, mida nad sõid päevas päeva hommikueine, lõuna- ja 
õhtusöögi ajal. 

Peaaegu Marko ja Boitšuki kannul tuli kuunaril Otšeret. Ta sidus paadi ahtri külge ja tervitas 
meeskond, oma harjumuse kohaselt: 
«Vaikset ilma, rikkalikku püüki!» 
Siis päris, kuidas on lugu mootoriga, Selgus, et Levko ei olnud veel remonti lõpetanud — 
tööd oli jäänud kaheks.koimeks tunniks —, kuid homseks lootis ta sellega vaevata toime tulla. 
«Täna, poisid, täna läheme merele,» teatas kipper. Ootamatu plaanide muutumine üllatas kuunari 
meeskonda. 
«Me kavatsesime ju täna kodus ööbida!» tähenda Andri. 


«Kust sa siis seda kala kokku püüdsid?» küsis Boitšuk muiates. 
«On uus last,» vastas kipper. «Aga kala, kuigi seda on vähe, võtame kaasa. Homme õhtu eel 
tuleme jälle teie kandist läbi, jõuaksite vaid uut püüda.» 

«Aga mis last see on, onu Stahh?» tundis motorist huvi. 
«Kaks vaati liiva.» 
«Ei, räägi tõsiselt...» 
«Ma ei naljata, noormees, Praegu kohe sõidame silda ja võtame peale kaks vaati liiva. Need 
tuleb otsekohe sadamasse toimetada.> 
Kõik peale Boitšuki vaatasid oma kiprile üllatatult otsa. Boitšuk aga, kelle ilme reetis, et ta 
aimab, milles asi seisab, noogutas heakskiitvalt pead. 
«Mis liiv see siis on, ja milleks seda nii äkki vaja on?» küsis Andri, «Kas siis sadamas oma liiva 
pole?» 


III. PEATÜKK JUNGA 


Meie lõunameres on väga vähe saari. Piki edelarannikut leidub neid kõige enam paarkümmend 
tükki. Kõik nad on väikesed liivased, mõnikord soised, rohtu, kõrkjaid või võsa täis kasvanud 
maalapikesed, mida mandrist eraldavad kitsad väinad. Nende saarte hulka kuulus ka Luigesaar. Saar 
kulges rööbiti rannaga umbes kolmekümne kilomeetri ulatuses, ent kõige laiemast kohast ei olnud 
ta läbimõõt üle nelja kilomeetri. Idaosa oli kõrkjaid ja madalaid puid tihedalt täis kasvanud. Seal 
pesitses palju kajakaid, jõetiire ja kormorane. Kõigile neile uskumatult ablastele kalapüüdjatele 
soovisid Kulliküla kalurid kõike halba. Nende lindude eluasemete läheduses, sügaval maa sees, 
leidus sageli rebaseurkaid. Rebaseid oli siin paiju ja nad tundsid, et ei tarvitse eriti karta; 
kalurikülades käisid nad harva, ainult talviti, suurema osa aastast aga elasid saare idaosa lindudest 
elanikkonna arvel. Küttimisega kalurid peaaegu üldse ei t-gelnud, nii et loomad ja linnud elasid 
saarel päris lahedasti. 

Luigesaar oli oma nime saanud sellest, et sügisel ja kevadel ilmusid saarele tuhanded, mõnel 
aastal aga ka kümned tuhanded luiged, kes peatusid siin oma lendude ajal põhjast lõunasse ja 
lõunast põhja. Jutustati, et kunagi elanud saarel suured luigeparved, siis aga osa neist 

hävitatud, osa aga peletatud laiali. Neid aegu ei mäletanud aga enam keegi. 

Saare keskel, laia ja sügava abaja ääres, oli umbes nelikümmend kalurimajakest. Abajat nimetati 
Kullilaheks, asulat omakorda Kullikülaks. 

Peale selle küla leidus saarel veel kaks elamut: kalakaitseinspektori Jakov Kovaltšuki maja, mis 
asus umbes kaks kilomeetrit külast ida pool, ja majakas saare lääneserval. Majaka juurest ulatus 
merre liivaluide, mis lõppes pika veealuste kivide reaga. Just nende kivide pärast oligi siia ehitatud 
väike majakas. 

Pimedatel öödel paistis majaka tuli kümne-kaheteistkümne miili kaugusele; kui aga udu oli 
matnud kogu ümbruskonna, undas majakal sireen, mille võigast heli oli kuulda Kullikülaski. 

Merelt võis päikesepaistelistel päevadel juba kaugelt näha valget torni ja samasugust valget, 
puhast majakest, mis nagu liibus vastu torni. Selles majakeses elas majakavaht Dmitro Pilipovitš 
Zavirjuhha koos perekonnaga. Sealsamas sündis tal poeg Marko, keskmine laps perekonnas. Marko 
vanem õde Maria oli kalurile mehele läinud ja elas juba kolm aastat Kullikülas. Majakale olid 
jäänud Marko vanemad, elatanud vanaisa Mahtei— ema isa — ja kaheksa.aastane vend Gritsko. 

Marko oli õppinud Kulliküla koolis. 

Viieteistkümne-aastaselt lahkus poiss esimest korda saarelt. Ta sõitis Haljaskivi külla, mis asus 
mandril, ligi kaheteistkümne kilomeetri kaugusel Kullikülast, ja sooritas seal seitsmenda klassi 
eksamid, Pärast kooli lõpetamist ja isaga nõupidamist otsustas poiss mõnele kuunarile jungaks 
minna, aasta või kaks merd sõita, siis aga, kui veidi kogemusi on omandatud, merekooli või 
kalandustehnikumi astuda. 

Parajasti sel ajal oli «Kolumbuse» endine junga ookeaniaurikule üle läinud ja Stahh Otšeret 
nõustus heameelega Markot enda juurde võtma. Poisi kohuseks oli valmistada toitu meeskonnale ja 
kaluritele, kui need olid kuunaril, hoolitseda puhtuse eest, olla vajaduse korral abiks roolimehele ja 
motoristile ning täita kipri poolt antavaid väikesi ülesandeid. Junga oli kuunaril kõige suurema 
kooliharidusega ning tema peale oli pandud 


igasuguste sissekannete tegemine. Otšeret ise võttis pliiatsit väga vastumeelselt kätte, sest ta usaldas 
rohkem oma mälu ja peastrehkendamist. 

Marko töötas «Kolumbusel» teist aastat. Nüüd viibis ta harva saarel: ta käis kuunariga naabruses 
asuvates kaluriartellides ja lähemates sadamates ning oli sagedaseks külaliseks väikese 
kuurordilinnakese Luzanõ sadamas. Selle aja jooksul oli junga saanud heaks.sõbraks kogu 
meeskonnaga ja kujunenud väikese meremeestepere lemmikuks. Vajaduse korral võis ta asendada 
roolimeest või motoristi, oskas sõidu alal orienteeruda kompassi, tähtede ja ranna järgi, seadis 
iseseisvalt purjesid ning juhtis kuunarit vajalikus suunas ükskõik missuguse tuulega, teadis, kus ja 
missuguseid võrke tuleb ühe vöi teise kala jaoks panna. Ta oli ettevaatlik, kuid ei kartnud tuult ega 
laineid. 


Mitmel korral oli kuunarit merel tugev torm tabanud. Kord rebis tuul purjed puruks, kütteöli 
lõppes otsa, mootor jäi seisma ja kuunarist hakkasid üle veerema kõrged lained. Siis pöörati laev 
risti vastu laineid ja peeti niimoodi kaks päeva vastu. Kui torm vaibuma hakkas ja tuul suunda 
muutis, seati üles kliiver ja purjetati aeglaselt kodusaarele. 

Tormi ajal jälgis Otšeret jungat ega märganud kordagi tema näol hirmu varju. Ta hindas Marko 
mehisust, kuigi ei öelnud talle midagi. 

Varsti tuli Markol sõita suurde linna ja sooritada merekooli sisseastumise eksamid. Tal oli jäänud 
«Kolumbusel» sõita kolm-neli kuud. Kuunaril sellest ei räägitud. Need aga, kellele see mõte pähe 
tikkus, tõrjusid selle jalamaid tagasi. Ei tahetud mõeldagi, et tuleb otsida uus junga. 


IV. PEATÜKK TORIANIITLIIV 


«Kolumbus» tõmmati vastu sadamasilda, kus ootasid juba liivatünnid, millest kipper'oli 
meeskonnale rääkinud. Tünnide juures seisis pikk vana mees. Meeskond teadis nüüd, et see on 
Stahh Otšereti kauge sugulane. 

18 
Palju aastaid tagasi oli ta Luigesaarelt lahkunud ega olnud sellest ajast peale siin enam käinud. 

Nüüd, nagu kipper oma seltsimeestele jutustas, oli tema sugulasest professor saanud. Sel ajal kui 
«Kolumbus» ranna lähedal merel purjetas, oli professor Andrei Gordejevitš Ananjev Kullikülla 
tulnud, et siin oma suvepuhkust veeta. Saarel jalutades hakkas ta küla lähedal asuva liivamäe vastu 
huvi tundma. Professor uuris tähelepanelikult liiva, täitis siis sellega kaks tünni ja kiirustas nüüd 
liiva ärasaatmisega linna, et seda põhjalikumalt uurida. Kipper jutustas sellest lühidalt oma 
seltsimeestele ja lisas juurde, et professor sõidab koos nendega. 

Kuunar randus ja liivatünnid veeretati peale. 

Sel ajal astus professori juurde tütarlaps. Hoolimata õhtuhämarusest tundis Marko temas ära oma 
äsjase teekaaslase. Ta tuli vihmamantlis, jalas kummibotikud, käes kohver ja kandekott. 

«Tema tütar,» mõtles junga. Selgus, et professor sõidab koos tütrega Luzanõsse. Kui neiu 
kuunarile astus sattus Marko segadusse, kadus kähku kajuti taha ja hakkas toitu valmistama. 
õhtusöögiga tuli rutata. 

Et kuunaril oli reisijaid, kavatses junga tavalise õhtusöögi juurde anda veel meriärnast kalasuppi. 
See oli kalurite maiusroog. Marko tahtis näidata oma kokakunsti täies hiilguses. Pannud veekatla 
tulele, hakkas ta kalu puhastama. Ootamatult ilmus tema kõrvale naisreisija. 

«Oo, teil on siin päris ehtne köök!» ütles ta üllatatult. «Kambüüs!» vastas Marko pead tõstmata ja 
noaga 
hoolikalt kala kaapides, nii et soomused pritsmetena igale poole laiali lendasid. 


«Kas teie ka merenduse oskussõnu kasutate? Ma arvasin, et kalapaatidel neid ei tunta.» 
Marko tõstis pilgu ja vaatas tütarlapsele haavunult otsa. 
«Kas te räägite «Kolumbusest»? Me oleme kuunar, aga mitte paat!» teatas ta uhkelt. 
Neiu tundis ära noormehe, kellega ta mõni tund tagasi vihmasajus oli kõndinud. 
«See olete teie?» küsis ta rõõmsalt. «Me ju kohtusime täna.» 

Marko punastas, kuid hämaruses ei olnud seda näha. «Saagem siis tuttavaks!» tegi tütarlaps 
ettepaneku. 
«Miu nimi on Ljuuda.» 
«Mina aga olen Marko Zavirjuhha.» 
«Ma ei nimetanud oma perekonnanime, kuid te vist teate seda: Ananjeva..» 

Ljuuda pakkus Markole oma abi. Poiss esialgu keeldus, kuid nõustus siis ja andis talle pika noa 
ning vana koti, mis pidi täitma põlle aset. Neiu puhastas kala Markost paremini ja kiiremini. Nad 
rääkisid vähe, kuid tütarleps ütles, et ta teab, kuidas valmistatakse kala õlis ja kastmes, keedetult 
kartulitega, marineeritult ja täidisega, samuti seda, kuidas teha kalakotlette ja veel viit või kuut 
kalarooga. Peale selle oskas ta teha šašlõkke ja tšeburekke. Seda oli talle õpetanud isa, kes neid 


sööke väga armastas. 
Makaronide ja kalaleeme keetmine läks lõplikult Ljuuda kätte. Marko ainult täitis tema 


korraldusi. 

Kuni nad kambüüsis talitasid, eemaldus kuunar rannast. Stahh ise asus rooli. Osavalt 
manööverdades juhtis ta «Kolumbuse» üksnes kliivri abil abajast merele. Siis tõstis madrus purje ja 
kuunar hakkas lainetel öõtsudes nobedasti ida suunas liikuma. Puhus nõrk tuuleke; näis, et see võib 
iga hetk vaibuda. Levko jändas mootoriga, lubades remondi hiljemalt poolteise tunni pärast 
lõpetada. 

Taevas lõid särama tähed. Stahh juhtis nüüd «Kolumbust» tähtede ning majaka järgi, mille tuli 
kord süttis, kord kustus, saates merele kaks pikka ja kolm lühikest valgusvihku. 

Professor möödus ettevaatlikult kajutist ja seisatas tütre ning junga lähedal. Ta küsis Markolt, kas 
noormees juba ammu «Kolumbusel» sõidab, kus ta veel merd on sõitnud, kes ta on ja kust pärit.. 
Saanud teada, et junga on majakavahi poeg Luigesaarelt, rõõmustas Ananjev väga. Ta tundis Marko 
isa ja oli kunagi viimasega sõbrustanudki. Tõsi küll, see oli väga ammu— viimast korda olid nad 
kohtunud aastat kakskümmend 

1 Tšeburekk — oinaliha täidisega pirukas (Kaukaasias, Krimmis — Tõlk.. 

tagasi —, ent ikkagi oli professoril meeldiv seda kohtumist meenutada. 
Marko oli huvitatud, mis tünne professor veab ja miks ta liiva linnatoimetamisega nii väga 


kiirustab. Ananjev jutustas kaasakistult: 


«Luigesaarel hulkudes hakkasin huvi tundma liivakünka vastu ja avastasin varsti, et selle kingu 
liiv sisaldab väga väärtuslikku ainet — torianiiti. See röövis mult rahu. Asi seisab selles, et liiv võib 
sisaldada torianiiti erineval hulgal. Selle torianiitliiva kvaliteedi kontrollimiseks on vaja läbi viia 
spetsiaalne laboratoorne uurimine. Tekib küsimus, miks ma liiva kohaletoimetamisega nii väga 
kiirustan. Linnas, kus ma elan, peatub praegu läbisõidul tuntud teadlane — professor Kitajev. Ma 
tahan talle liiva näidata ja teha koos temaga vajaliku analüüsi. Homme kavatseb Kitajev ära sõita, 
mina aga pean temaga tingimata kokku saama. Niipea kui Luzanõsse jõuame, saadan talle kohe 
telegrammi, ise aga sõidan välja esimese aurikuga.» 

Vahepeal oli Levko lõpetanud remondi ja pool tundi hiljem hakkas mootor podisema, lisades 
kuunarile kiirust. 


V. PEATÜKK REIS LUZANÕSSE 


Hommikune jahedus andis end tunda ja Ljuuda, peitnud pea teki sisse, tõmbus kerra. Ta magas 
laevalaele laotatud vanal purjeriidetükil motoristi kajuti seina ääres. Neiu nägi ebameeldivat und; ta 
ärkas ja kuulis kõnekõminat. «Arvatavasti ei maga enam keegi,» mõtles Ljuuda ja piilus teki alt 
välja. Tema kohal kummus selge, sinine, puhas taevas. Tütarlaps tõusis üles. Idas oli otse merest 
silmapiirile kerkinud pool päikeseketast, mis nüüd laineid kuld-purpurse punaga valgustas. 

Päikesekiired muutsid kogu ümbruse rõõmsailmeliseks ja sädelesid silmades. 

«Kolumbuse» meeskond ja professor Ananjev seisid vasakul pardal ega pööranud päikesele 
mingit tähelepanu. Nende pilke köitis taevakarva sinakas laev, mis liikus poole miili kaugusel 
kuunarist. Väike, madala 

pardaga, lühikese bakiga, kahe korstnaga ja väikeste tekiehitistega laev oli taeva ja mere taustal 
ähmaselt nähtav. Näis, et laeval tarvitseb vaid miili või poolteise võrra eernalduda, kui ta piirjooned 
kaugusse kaduva mere sinaga ühte sulavad. «Sõjalaev,» taipas Ljuuda. «Tere hommikust!» tervitas 
junga tütarlast. «Tahad vaadata?» küsis ta binoklit pakkudes. 

«Tere hommikust. Tänan. Kas see on sõjalaev?» 

«Eskaadri miiniristleja «Väsimatu Tormilind». Meie hea tuttav ja sõber.» 
«Sõber?» 

«Möödunud aastal aitas ta meid ulgumerel hädast välja, kui «Kolumbus» oli tormi ajal kaotanud 
purjed ja jäänud kütteta.» 

Miiniristleja möödus üsna lähedalt. Ljuuda nägi laeva lael mitut meremeest. Komandosillalt 
jälgisid kaks komandöri läbi binokli kuunarit. Marko heiskas «Kolumbuse» ahtris punase lipu ja 
saluteeris «Tormilinnule», Mõlemad komandörid tõstsid käe kõrva äärde, siis aga lehvitas üks neist 
sõbralikult kätt. Kalurid hüüdsid «hurraa». Vastuseks saluudile heiskas miinrristleja lipu viisakalt 
poolde masti. 

Väike laev kihutas mööda, jättes enda järele vahuse jälje. 


Ljuuda tahtis ära lugeda, palju on laeval kahureid, ent ei jõudnud, raputas kärsitult pead ja ütles 
kipri poole pöördudes: 

«Ta sõidab pisut kiiremini kui «Kolumbus».» 

«Ohoo,» muigas Stahh, «umbes kuus korda kindlasti. Teeb toredat sõitu! Praegu on manöövrid. 
Ruttab mõnda ülesannet täitma.» 

Kipper jutustas Ljuudale mõned episoodid «Tormilinnu» võitlusajaloost. Laev lasti vette Esimese 
maailmasõja teisel aastal ja saadeti kohe lahinguülesandeid täitma. Miiniristleja käis luurel, pani 
miine, kohtus vaenlase laevadega. Kord torpedeeris ta edukalt ristlejat, pidas vastu lahingu korraga 
kolme miinilaeva vastu ja tuli tagasi vigastamatult. Kahel korral lasksid allveelaevad «Väsimatu» 
pihta torpeedosid ja mõlemal korral põikas ta meisterlikult manööverdades löögi eest kõrvale. 
Poolteist aastat sõitis «Väsimatu» õnnelikult merd. 

Ent kord pimedal juuniööl, liikudes vaenlase ranna lähedal, sattus ta miini otsa. Tugev plahvatus 
rebis miiniristlejal ära ahtri. Osa meeskonnast hukkus, peamasinad jäid seisma, elektrivalgus kustus. 
Laeva paiskus vesi. Töötasid ainult pumbad ja kõik, kes ellu olid jäänud hakkasid tegutsema. Algas 
pingeline võitlus vee vastu. Kui pumbad kas või kahekümneks minutikski rivist välja oleksid 
langenud, oleks «Väsimatu» põhja läinud, Raadio teel paluti abi. Hommikul tulid kaks 
miiniristlelat ja võtsid vigastatud laeva puksiiri. 

Õhtu eel märgati neid vaenlase lennukeilt. Ümberringi sadasid pornmid. Mõlemad miiniristlejad 
haakisid Puksiirtrossid lahti, jätsid uppuva laeva saatuse hooleks ja pistsid põgenema. 

Üks pomm kukkus «Väsimatu» laele komandosilla lähedal. Killud surmasid komandöri, tema abi 
ja mõned madrused. Miniristleja juhtimise võttis enda peale noor masinist, 

Kogu järgmise öö jooksul ei katkestanud meeskond minutikski võitlust vee vastu. Aga vett tuli 
aina juurde. Hommikuks istus laev peaaegu tekini vees. Rand paistis üsna lähedal. Päeval sõitis 
juurde võimas puksiir ja vedas «Väsimatu» sadamasse. Miiniristleja pandi kapitaalrernonti ja 
meeskond saadeti teistele laevadele laiali. Remondist tuli «Väsimatu» välja alles pärast kodusõda. 
Talle neediti külge teise miiniristleja — «Tormilinnu»— ahter (<Tormilind» oli samuti hukkunud 
miinide otsas ja laevast oli järele jäänud ainult ahter). Remonditud eskaadri-miinrristlejale pandi 
nimeks «Väsimatu Tormilind» Nüüd oli laeva komandöriks toosama masinist, kes selle kunagi oli 
päästnud. Punalaevastikus peeti «Tormilindu» seda tüüpi laevade seas tuletäpsuse ja sõidukiiruse 
poolest esikohal olevaks. 

Kui Stahh Otšeret oma jutustuse lõpetas, oli «Tormilind» juba silmapiiri taha kadunud, teisel 
pool aga tuli nähtavale abajas valgete majakestega rannal. «Kolumbus» lähenes Luzanõ sadamale. 

Sadamas seisis väike reisiaurik «Penai». See laev kurseeris juba aastat nelikümmend või 
viiskümmend Luzanö ja lähemate suurte sadamate vahel. Ka nüüd oli ta toonud suvitajaid 
sanatooriumidesse ja puhkekodu- 

desse sellel maalilisel rannikul, mis oli kuulus oma kuldse plaaži poolest. «Kolumbus» möödus 
tühjadest supelrandadest, sõitis mööda reisijatesadamast ja «Penaist», vähendas käiku ja hakkas 
kalasadamas kuunarite ning kalapaatide vahel laveerides randuma. Andri ja Marko hüppasid 
kaldale ning asusid vaierit pollaripostide külge kinnitama. 

Professor ruttas. Kell üheksa hommikul piidi «Penai» Luzanõst väljuma. Aega oli jäänud vähe, 
ainult liivatünnide ümberlaadimiseks «Penai» pardale ja piletite ostmiseks. 

Andrei Gordejevitš Ananjev kirjutas plokiilehele telegrammi professor Kitajevile ja saatis selle 
Liuudaga postkontorisse, ise aga läks piletikassasse. Seal nägi ta tahvlikest trafaretse teadaandega: 
«Kõik piletid «Penaile» on läbi müüdud.» 

Professor palus kaptenit anda luba kahe pileti saamiseks — temale ja tütrele. Kuid kapten keeldus 
kategooriliselt: 

«Teid võtan enda juurde kajutisse, tütarlast aga pole lihtsalt kuhugi paigutada. Mul on niigi saja 
reisija võrra rohkem peal kui ma suudan päästa juhul, kui «Penail» peaks lõhkema katel.» 

«Miks peaks siis katel lõhkema?» 

«Tingimata peaks lõhkema. «Penai» on ju Fultoniaegne, kuigi laevale on pandud rataste asemele 
kruvi.» 

Ananjev jättis kaluritega hüvasti. Ljuudal ei jäänud muud üle, kui «Kolumbusel» Luigesaarele 

tagasi sõita. 

«Penai» järel sõitis merele «Kolumbus». 

Päike kõrvetas, kuid palavust leevendas meri Ljuuda ja Marko istusid laevalael ja jutustasid 
teiineteisele iseendast ning pärisid; Marko — suurlinnast kus Ljuuda elas, neiu aga elust 
Luigesaarel ja «Kolumbuse» saavutustest kalapüügil. 

' Fultoni poolt ehitatud aurik lasti vette 19. sajandi algul. 


VI. PEATÜKK AGENT NR. 22 


Õhtul, kui linna tänavad olid üle ujutatud elektrivalgusega, jalutas juveliir-äride vitriinide eest 
mööda umbes kolmekümne viie aastane kuivetu, pikakasvuline mees. Ta kandis hästiistuvat 
elegantset halli ülikonda, millega suurepäraselt sobis sama värvi viltkaabu, mustal lipsul aga sädeles 
võltsitud briljant — seda reetis kivi suurus. Jalas olid tal lakk-kingad, tema samm oli kerge. Käes 
hoidis mees jalutuskeppi. 

Asjatundja ilmega seisatas möödamineja vitriinide ees ja jäi silmitsema sinna välja pandud 
väärisesemeid. Aeg-ajalt heitis ta kärsitu pilgu kellale. Kui osutid näitasid, et puudub kakskümmend 
minutit kümnest, pöördus mees lähemasse põiktänavasse ja jõudis naabertänavale, mis samuti 
uppus elektritulede särasse, ent kus puudusid vitriinid ja ärid ning mis oli tühjem. Siin oli muide 
palju politseinikke. 


Jalutuskepiga mees astus seitsmekorruselise maja juurde, läks treppi mööda üles paraadukse ette 
ja vajutas kellanupule. Uks avanes, mees astus sisse, tõmbas samal ajal vestitaskust paberilehekese 
ja näitas seda sandarmile, kes teda vastu võttis. Sandarm kontrollis tähelepanelikult dokumente, 
andis need külastajale tagasi ja laskis ta läbi. Möödunud mitmest tunnimehest, astus külaline suurde 
tuppa. 

Seal istusid kaks meest. Üks oli sekretär, teine aga kuulus ilmselt selle toa haruldaste, kuid 
regulaarsete külastajate hulka. 

See oli vastuvõtutuba ja asus luureteenistuse ülema kabineti kõrval. 

«Mul oli korraldus ilmuda kella kümneks,» ütles sisseastunu. 

«Oodake veidi. Šeff juba küsis teid.» 

Oodata ei tulnud kaua. Viis minutit üheteistkümnel tuli sekretär kabineti uksele ja teatas: 

«Number kakskümmend kaks, minge ülema juurde.» «Number 22» astus töökabinetti. Kõrval, 
seina taga, asus teine, mugavalt sisustatud paraadkabinet teise vastuvõtutoaga ja teise sekretäriga. 
Seal võeti vastu 

avalikke kaastöölisi. Ülema põhiline tegevus aga toimus töökabinetis. 

«Number 22» astus kabinetti ilma kaabuta, lõi käed püksiõmblustele ja jäi ukse juurde 

liikumatult seisma. 

Mingisugused sisustuse tabamatud detailid tekitasid salapärast hirmu, äratasid külastajas abituse 
ja kabineti omanikust täieliku sõltuvuse tunde. 

«Astuge lähemale ja istuge!» kostis viisakas käsk. 

See tuli ülemalt, kelle paljas pealagi ja prillid helkisid rohelise' abazuuri varjus. Valgustuspunktid 
toas olid nü paigutatud, et valgus langeks külastajale, vastuvõtja aga saaks oma nägu ja silmade 
ilmet varjata. 

Agent istus ülema vastas asetsevasse tugitooli ja heitis pilgu lauale, 

Seal seisis kirjutuslauagarnituur, lebasid mitmesugused mapid ja raamatud ning jaapani 
seljasügaja— mustast bambusest, väikese, pisut painutatud käe kuju line kepike —, mis kingiti 
ülemale, kui ta Jaapani saartel ametlikul komandeeringul viibis. Kõrvaliste isikute juuresolekul ei 
kasutanud ülem seda kepikest kunagi, kuid üksi olles sügas ta oma selga suure mõnuga. 

«Teie puhkus lõppes täna,» ütles ülem. «Teil, noormees, veab... Kohe saate vastutusrikka ja 
huvitava ülesande. See anti agendile number kakssada neliteist, kellega te läinud aastal koos 
töötasite, kuid tema... sai piirist üleminekul surma.» 

Ülem jälgis muljet, mida see teade külastajale avaldas. Kuid alluva näos ei muutunud midagi. 
Vahest ehk ainult ripsmed kerkisid vaevumärgatavalt. 

«Teil tuleb minna Venemaale. Arvan, et vene keele olete jõudnud sel maal veedetud kümne aasta 
jooksul hästi ära õppida? Tõsi küll, vene gümnaasiuni lõpetasite juba siin ja Venemaal olete hiljem 
käinud ainult kahel korral turistina, kuid ma oletan, et viimane neljakuine reis on teie treeningule nii 


mõneski asjas kasuks tulnud?». 
«Jah», 

«Kõigepealt tutvustan teid küsimusega, mis huvitab meie teenistust. Ühest noukogude ajalehest 
sai meile teatavaks, et geokeemia professor Ananjev on ühel väikesel saarel leidnud suurel hulgal 
torianiitliiva. Teil tuleb 

26 

enne väljasõitu pühendada mõni päev geoloogilisele kirjandusele ja konsulteerida vastavate 

spetsialistidega. Ma võin teile lühidalt selgitada torianiitliiva tähtsust. Sellest liivast võib saada 

suurel hulgal heeliumi, märksa rohkem kui monatsittliivast; selle viimasega seotud lugu teate te 
aga kindlasti. Enne Esimest maailmasõda pidid Brasiiliasse lasti vedavad Saksa aurikud 

Saksamaale tühjalt tagasi pöörduma. Ballastiks panid nad oma lastiruurnidesse monatsiitliiva. 

Kui algas sõda, hukkusid hirmuäratavad hiigeldirižaablid sageli juba väikese süütekuuli läbi. 

Uhest sädemest piisas, et panna plahvatama vesinikku, millega oli täidetud dirižaabli kest. Ja äkki 

üllatasid Saksa dirižaablid vaenlast; neid tabasid mürsud, kuid õhulaevad ei plahvatanud, vaid 

lendasid rahulikult edasi. Miks? Sellepärast, et nende kesti ei täidetud enam vesinikuga, vaid 
heeliumiga, mis oli saadud monatsiitliivast. Heelium aga ei sütti. Nüüd on meie keemikud 
avastanud, et heeliumi ei tarvitata sõjaasjanduses mitte ainult õhulaevade täitmiseks. Kahjuks 
teatakse välismaal, et meie viimastel allveelaevadel on uut tüüpi mootorid, mis töötavad 
paukgaasiga, mida saadakse elektrolüüsi abil vee hapnikuks ja vesinikuks lagundamise teel. Need 
mootorid annavad võimaluse vähendada tunduvalt allveelaevade kaalu ja suurendada nende 
liikumiskiirust ning vee all olemise aega. Niisuguste mootoritega allveelaevad on kolm korda 
võimsamad allveelaevadest, mis liiguvad vee all elektriakumulaatorite jõul, veepinnal aga 
tavaliste diiselmootorite abil. Niisiis välismaal sellest üht-teist teatakse, kuid ei tunta mootorite 
konstruktsiooni ega teata seda, et paukgaasi põletamiseks on vaja heeliumi. Rohkem ei ütle ma 
heeliumi tähtsusest midagi. Selle ala tehnika on saladus. Kui Nõukogude Venemaa saab suure 
hulga heeliumi... te teate, et heeliumi leidub ainult Ühendriikides ja välismaale seda peaaegu 
üldse ei müüda... kui bolševikud saavad suurel hulgal heeliumi, siis täidavad nad sellega esiteks 
oma dirižaablid, teiseks ei ole me põrmugi garanteeritud, et nad ei õpi heeliumi samuti kasutama 
nagu meiegi. Lõpuks peab märkima, et kuigi heeliumi leidub torianiidis suurel hulgal, ei ole 
insenerid seni veel lahendanud torianiidist tööstuslikul teel 


heeliumi saamise tehnoloogilist probleemi. Kui see probleem lahendataks mell, siis on võimalik, 
et me saaksime organiseerida heeliumi tootmist torianiitliivast, rnida leidub vähesel määral India 
ookeani saartel. Nõukogude ajalehes, sellessamas sõnumis, märgitakse lühidalt, et professor 
Ananjev olevat selle probleemi peaaegu lahendanud. Muuseas, siin see sõnum ongi.» 

Ülem andis agendile ajaleheväljalõike, ja kuni too seda luges silmitses šeff mõtlikult oma pikki 
sõrmeküüsi. «Niisiis kuulake edasi. On äärmiselt vajalik, et Venemaale läheks julge inimene. Seal 


tuleb ettevaatlikult ühendusse astuda meie alalise volinikuga saatkonnas, tutvuda professor 
Ananjeviga, käia ära Luigesaarel ja tingimata nurja ajada torianiitliiva kaevandamise tööd. Kõige 
tähtsamaks ülesandeks on aga — saada Ananjevilt kätte tema heeliumi tootmise projekt ja 
hävitada projekti autor. On arusaadav?» 
«Jah. Millist viisi ma pean kasutama piiri ületamiseks?» 
«Saate Ameerika passi. Venemaal annab meie volinik teile võltsitud nõukogude passi. 
Üksikasjalise sõidukava esitate mulle homme. Ülehomme sõidate välja. Soovin .edu. Kõike 
head.» 


Ülem tõusis tugitoolist. Ka agent tõusis püsti, lõi käed püksiõmblustele ja tegi kummarduse. 


VII. PEATÜKK VÕISTLUS 


«Kolumbus» jõudis järjekordselt reisilt Kullikülasse. Marko ruttas Ljuudat otsima — ta tõi talle 
isalt kirja. Kirja oli üle andnud auriku «Penai» kapten; laev oli nimelt eelmisel päeval Luzanõs 
peatunud. Junga 

leidis nelu supelrannast laste ja noorte hulgast. Ühed kõrvetasid päikese paistel oma selletagi 

tumedaid kehi, teised aga ei raatsinud kuidagi veest välja tulla, ujusid mitmes eri stiilis ja 

paiskasid õhku pritsmesambaid nägi Marko ka oma väikest venda. Gritsko elas juba mõnda päeva 

öe Maria juures. Peale tema polnud majakal lapsi ja Gritskol oli 

igav. Õde võttis poisikese sageli Kullikülasse kaasa. Siin oli Gritskol palju sõpru ja sõbratare. 
Väikemees tervitas venda rõõmsa hüüdega ja kutsus teda rannalividest ja merikarpidest 

mosaiiki vaatama. Marko lubas tulla tema juurde pisut hiljem ja läks kummuli keeratud vana 

lootsiku poole, millel istus supelkostüümis Ljuuda, selg vastu päikest. Marko hüüdis teda. 

Tütarlaps pöördus, ta silmad välgatasid sõbralikult ja ta sirutas seltsimehele käe. Kiri 

röömustasgjuudat. Ta hüppas püsti ja käristas ümbriku lahti, tõmbas sellest välja täiskirjutatud 

paberilehe ja väljalõike ajalehest ning luges need kiiresti läbi. 

«Isa sai professor Kitajeviga kokku. Nad teostasid liiva analüüsi. Isa lootused täitusid... Veel 
rohkemgi: professor Kitajev on täiel määral nõus isa poolt soovitatud heeliumi tootmise meetodiga. 
Järgmise reisiga tuleb isa siia tagasi torianiidilademe üksikasjaliseks uurimiseks, professor Kitajev 
aga sõidab otsekohe Moskvasse, et Luigesaarel ettevõetavate kaevandamistööde organiseerimise 
küsimust üles tõsta.» 

Uudised, mis olid mõlemale sõbrale võrdselt meeldivad, tõstsid nende tuju, Nad hakkasid 
kõnelema Luigesaare tulevikuperspektiividest. Ljuuda unistas sellest, kuidas Kulliküla asemele 
kasvab suur linn, abajasse ehitatakse päratu sadam ja saarele pannakse maha raudteerööpad, mida 
mööda hakkavad veerema liivavagonetid, nemad Markoga aga rajavad hiiglasuure pargi, jätavad 
ainult väikese puutumata maa-ala padrikute, rebaste ja linnuasundustega looduskaitsepiirkonnaks. 


Siis tegi Ljuuda ettepaneku ujuma minna. 

«Me hakkame kohe võistlema,» seletas ta ja viitas neid ümbritsenud laste trobikonnale. 

Junga teatas, et ka tema tahab võistlusest osa vötta. peale Marko ja Ljuuda läksid ujuma veel viis 
poissi ja kolm tüdrukut, kes olid kaheteistkümne kuni viieteistkümne aasta vanused. Kõik nad olid 
mererannas üles kasvanud, sumanud vees varakevadest hilissügiseni, ja kuigi nad ei teinud vahet 
stiilide vahel, ujusid nad imehästi ja kiiresti konna. ja koeramoodi, püstakil ja selili ning «viskasid 
sülda». Samal viisil ujus ka Marko, kuid palju meisterlikumalt. Ta pidas end õigustatult saare 

parimaks ujujaks ja kavatses seepärast ujuda aeglaselt,, anda teistele võimaluse ette rebida, et siis 
kõigist efektselt mööduda . 

Parajasti sel ajal sõitsid abajakaelast sisse kalapaadid. Kalurid olid saagiga tagasi pöördumas. 
Võistlejad leppisid kokku, et nad ujuvad kaluritele vastu. Kes esimesena paatideni jõuab, on vöitja. 

Ljuuda käskluse peale jooksid ujujad vette, läksid rannast kaugemale ja rivistusid. Nad olid 
erinevat kasvu, nii et ühtedel ulatus vesi vööni, teistel aga õlgadeni. Kaldal seisid mudilased. 
Gritsko valiti kohtunikuks ja ta andis vilega märku alustamiseks. Ujujad pistsid üksteise vöidu 
ajama. Marko ei rutanud. Ta ujus konnamoodi, sumades kätega vees, ja vaatles, kuidas keegi ujub. 
Ühed hakkasid kohe kõigest väest käte ja jalgadega summima ning rebisid end ette. Teised ujusid 
aeglasemalt, kuid Marko jäi neistki maha — ta viivitas meelega ega pööranud silmi L juudalt. 
Viimane ujus peaaegu samuti kui Marko, kuid ta ei viitnud aega, ent ei rutanud ka. Varsti oli Marko 
kõigist maha jäänud ja kuulis kaldal tema aadressil lendulastud hüüdeid ning pilkeid. 

Siis ta pöördus, töstis pea üles, lehvitas mudilastele kätt, sukeldus, ujus mõned meetrid vee all, 
tõusis siis veepinnale ja hakkas «sülda viskama». 

Tema selg kerkis pooleldi veest, käed tõusid kiiresti üles, lõigates õhku, ja langesid jõuga vette, 
rebides ujujat edasi. Ta läks mööda kahest poisist ja tüdrukust ning jõudis Ljuuda kõrvale. Mõne 
hetke pärast jäi neiugi selja taha ja Marko astus võistlusse eesmiste ujujatega. Ta ei kuulnud 
heakskiiduhüüdeid, mis talle rannalt järele lendasid, ja rebis end ette. Kalapaadid lähenesid talle 
kiiresti. Vahepeal olid lapsed kaldal vaikseks jäänud. Marko ei vaadanud tagasi ega näinud, mis 
tagapool toimus. Seal aga paelus kõikide tähelepanu Ljuuda. Ta laskis pea kergelt vette vajuda, läks 
üle kroolile ja hakkas mühinal kiiresti edasi liikuma, jättes enda järele veepinnale sügava jälje nagu 
torpeedo. Ta ujus tunduvalt suurema kiirusega kui Marko, jõudis kõigist ette ja oli juba kätte 
saamas eesmist ujujat. Junga märkas Ljuudat alles siis, kui see tema kõrvale 


oli jõudnud. Hämmastusest vähendas ta isegi kiirust ja sel silmapilgul läks tütarlaps temast poole 
pea võrra ette. Marko oli rabatud: temast, kalurist, meremehest, Luigesaare parimast ujujast jõuab 
ette linlasest neiu! Ta ei vihastanud, ei, kuid tema enesetunne oli puudutatud. Junga kargas veest 
nagu delfiin, pingutas äkki kogu oma jõudu ja läks Ljuudast mööda. Neiu ei näinud seda, ta ujus 


krooli ja tõstis pead ainult aeg-ajalt, et õhku hingata. Kuid mõne sekundi pärast jõudis ta Markole 
uuesti järele. Paatideni oli jäänud ligi sadakond meetrit. Ka kalurid seal hakkasid võistluse vastu 
huvi tundma. Üldist tähelepanu köitsid kaks eesmist ujujat. Nad liikusid nüüd kõrvuti ja ujusid 
niiviisi ; poole vahemaast, kuid siis jõudis Ljuuda Markost jälle umbes kahe meetri vörra ette, ja 
kuidas viimane ka püüdnud seda vahemaad vähendada, ei tulnud sellest midagi välja. Hoopis 
vastupidi, neiu jõudis temast aina kaugemale ette. Varsti oligi tema pea esimese ka paadiga ühel 
joonel — ja võistlus oli lõppenud. Rannast kostis vaevukuuldav vile. Seal vilistas Gritsko, kes 
kuulutas Ljuuda võitu. Vilet neiu ei kuulnud, kuid nägi paati ning läks üle aeglasele 
rinnuliujumisele. 

Kalurid õnnitlesid Ljuudat ja nokkisid Markot, lubades teda randa vedada. Marko oli rabatud. Ta ei 
oodanud 

kuidagi niisugust kunsti naissoost linnaelanikult. Ta heitis selili, naeratas heasüdamlikult vastuseks 
kalurite 

naljadele ja puhkas veepinnal lamades. 

Ljuuda ujus tema juurde ja junga õnnitles teda esimesena võidu puhul. 

Kalapaadid lähenesid juba rannale. Tuult polnud abajas peaaegu üldse tunda ja kalurid aerutasid, 
et kiiremini sadamasse jõuda. Teised võistlusest osavõtjad ujusid Ljuuda ja Marko juurde ning kõik 
pöördusid ranna poole. Vanemad jäid nüüd igaks juhuks taha. Äkki kostis kõrvalt karjatus : 

«Oi-oi, appi!» 

See hüüd tuli poisikeselt, kes kaaslastest eemale oli ujunud. Kõigi ujujate pead pöördusid hüüde 

suunas. Mõnel vilksatas peas mõte: «Võib-olla hullab niisama?" Kuid appihüüdja kadus vee alla, 

tõusis uuesti veepinnale ja kadus jälle. Kõik sööstsid talle appi. Esimesena 

jõudis tema juurde Ljuudale tundmatu tüdruk. Ta sukeldus vee alla, haaras uppujal juustest ja tõi ta 
veepinnale. Poisike ei olnud veel vett kopsu tõmmanud, oli seda ainult pisut alla neelanud, kuid 
meelemärkust polnud ta kaotanud. Ehmatusest tahtis ta päästja kaelast kinni haarata. Tüdruk teadis, 
et see on väga ohtlik, ja tõrjus teda tagasi, karjudes, et poisike rahulikult selili veepinnal lamaks. Nii 
ta toetaski poisikest, kuni teised ligi jõudsid. Siis vötsid Marko ja Ljuuda poisil kaenla alt kinni ja 
hakkasid kalda poole ujuma. Lapsed ujusid mõlemal pool nende läheduses, nad olid valmis iga hetk 
asendama seda, kes väsib. Kalapaatidel kuuldi kisa, nähti kuidas suplejad päästsid uppuja ning üks 
paatidest hakkas neile kiiresti lähenema. Päästetu tõmmati pardale. Tema järel ronisid sinna ka 
Ljuuda ja Marko. 

Kohkunud poisike seletas, et talle oli äkki kramp löönud. Ljuuda tundis piinlikkust: oli ju tema 
selle võistluse algataja ega hoolitsenud päästepaadi eest! Kui poleks olnud seda tüdrukut, oleks 
poisike võinud uppuda. 

«Teinekord ära uju kaugele,» noomis vana kalur päästetut. 

«Ütle neile aitäh!» ja ta näitas Markole ning Ljuudale. 


«Ega siis meie,» tähendas Ljuuda, «keegi tüdruk päästis ta. Tema haaras tal esimesena juustest ja 
hoidis teda veepinnal, kuni me kohale jõudsime.» 

«Inspektori Nahhodka,» selgitas Marko. «Kust ta siia sai, ei tea — kaldal ma teda ei näinud. Koos 
meiega ta ei ujunud,» 

«A-a, Nahhodkal Ta ujus vist kodunt siia. See on ju kala, aga mitte plika. Nägime teda kord 
merel kilomeetrit viis rannast eemal. Tahtsime paati võtta — kus sa sellega! Metslanel Ujus 
minema!» 

Ljuuda tahtis küsida, kes see tüdruk on. Ta ju tundis omateada kõiki saare elanikke, kuid seda 
tüdrukut polnud ta kordagi näinud. Ent paat lähenes juba «Kolumbusele» ja peatus kuunari külje all, 
et kala ümber laadida. «Kolumbuse» laelt kostis sõnelust. Mitu kalurit olid sisse piiranud mehe, kes 
hoidis käes vahariidesi 

-Nahhodka-— leid. — Tõlk. 


meetrimöõtu. See oli kalakaitseinspektor Kovaltšuk. Ta valis välja üksikuid kalaeksemplare ja 
mõõtis neid peast sabani. 

Kalandusinspektsioon valvab ratsionaalse kalapüügi järele, selle järele, et ei hävitataks 
kalavarusid. Kalakaitseinspektor jälgib, et kalurid ei püüaks noori kalu (iga kalaliiki püütakse 
võrkudega, mille silmad on vastava suurusega) . Inspektorid toimetavad järelevalvet kalapüüniste 
korrasolu üle, jaotavad püügirajoone üksikute artellide vahel. 

«Kolumbusel» oli sellepärast tüli puhkenud, et inspektor leidis loomuse hulgast mõned 
kaheksakümne üheksa ja poole sentimeetri pikkused tuurakalad, kuna püüda lubati vähemalt 
üheksakümnesentimeetriseid. Need, mis olid lühemad, pidid kalurid merre tagasi viskama. Muidugi 
on niisuguse pikkuse puhul raske kindlaks teha poolesentimeetrist vahet, kuid Kovaltšuk oli ühes 
paadis välja valinud kümmekond kala, tahtis nüüd konfiskeerida kogu selle laeva püügi ja trahvida 
brigadiiri. 

Pahandatud Stahh Oišeret ei tahtnud alla kirjutada inspektori poolt koostatud aktile. Ta ei 
soovitanud takistada kala laadimist kuunarile. Kovaltšuk lahkus «Kolumbuselt» ähvardustega, astus 
sadamasillale ja hakkas mööda abaja kallast kodu poole minema. 

Marko jättis Ljuudaga hüvasti: 

«Ülehomseni! Ma jutustan meie meestele kirjast. Nüüd meil muust ei kõneldagi kui ainult 
heeliumist ja tooriumist. Kõik on päris keemikuteks hakanud. Kipper käskis mul Luzanõst raamatu 
muretseda, kus on kirjutatud kõigist nendest asjadest...» 

«Aga mina tahtsin sinult veel pärida selle tüdruku kohta — Nahhodka... või kuidas teda nüüd... 
Miks ma pole teda varem näinud? Kas ta on selle inspektori tütar?» 

«Ei, ta pole tema tütar... Ta ilmus siia, kui ma olin niisugune nagu Gritsko. Kuid teda siin 
peaaegu ei tuntagi. Astu Maria poole sisse, ta jutustab sulle kogu selle 100.» 

«Hästi. Seniks kõike head! Ma näen — sul on töö.» 


«Jah. Jällenägemiseni.» 
Marko hakkas tööle, Ljuuda aga läks koos päästetud 


poisikesega kaldale. Väikemees oli juba rahunenud, ta ainult kartis, et ema pragab ta kodus läbi, kui 
saab teada, mis juhtus. Ljuuda lubas poisiga kaasa minna ja tema kodust läbi astuda. Sadamasillal 
jooksis Ljuuda juurde Gritsko. 

Kolmekesi hakkasid nad mööda jalgrada, mis küla serval takjate ja maltsheina vahel lookles, 
aeglaselt edasi astuma. Nad nägid, kuidas «Kolumbus» väljus abajast. Gritsko vaatas kadedusega 
kuunarit ja tegi teatavaks, et kui ta suureks kasvab, siis on tal veelgi parem kuunar ja selle nimeks 
on «Albatross». Nii nimetati neil majakal väikest paati. Siis hakkas ta laulma: 

Seilas merel väike msdrus Tross 
suure purjelaeva peal, ahoii 
Albatross, albatross, albatross. Elas ilmas väike madrus Tross— Teravsilm ja 
linalakk or.oi.oii 
Albatross, albatross, albatross. 
«Kes õpetas sulle selle laulu?» küsis Ljuuda. «Mõtlesin ise välja,» vastas Gritsko tähtsalt. 
«Aga kas «teravsilm ja linalakk» käib sinu enda kohta?» «Noneh...» 


VIII. PEATÜKK 
NAHHODKA 


See juhtus suvel, Gritsko sünniaastal. Must öö lasus mere kohal. Laine lahmis raskelt vastu kallast. 
Välgud lõhestasid alatasa pimedust ja kõmisevad kõuekärgatused summutasid mere müha. 
Sel ööl magasid kalurid Luigesaarel halvasti. Mõned 
neist läksid, vihmasajust hoolimata vaatama, kas ehk lained ei ohusta paate. Südaööl hakkasid 
neeme taga, mis varjab abajat, vilkuma, tulukesed. Tormiga võideldes lähenes rannale 
mingisugune aurik. Kalurid õlised kuued seljas, jälgisid sönatult tulukesi. Äkki kerkis mere 
kohale tulesammas, väikesed tulukesed kadusid ja taas mattus meri pimedusse. Randa veeres 
plahvatuse mürin,. «Sattus miini otsa!» hüüatas üks kaluritest. «Või lõhkes katel,» arvas teine. 

Taeva alla lendas rakett. Selle järel teine, kolmas ..laev palus abi. Varsti hakkas merel jälle vilkuma 
tuluke; see lõi aina eredamalt leegitsema. Aurik põles. Kalurid tegid kaldale kiiresti üles lõkke, et 
näidata paatidele teed. Lõkketule väreleval paistel tulid nähtavale õlikuubedes karmid kujud. Siin 
seisid Stahh Otseret, Timofi Boitšuk, Andri Kambala, Levko Stupak ja kalakaitseinspektor Jakov 


Kovaltšuk. Kõik vaikisid, kuid igaühele neist tegi muret üks ja seesama mõte. Esimesena paotas 
suu Levko, aasta kahe-kolmeteistkümnene poisike: 
«Aga kui neil ei jätku paate?» 
Kalurid vahetasid kõhklevaid pilke, kuid ei öelnud midagi. Tuul vilistas, kohisesid mässavad 
lained. Kes julgeks säärasel ööl merele minna! 
«Onu Stahh! Seal ju upuvad inimesedl» hüüatas Levko ärevalt. 

Sünge Stahh ajas end sirgu. Ta ei pööranud silmi merel ujuvalt lõkkelt Kalakaitseinspektor esines 
hoogsa kõnega. Ta ütles, et on vaja aidata, et nende hulgas ei ole argpükse. Ta püüdis tuliselt veenda, 
kuid kõik seisid liikumatult paigal. Lõpuks hüüdis Levko paluvalt: 

«Onu Stahh, lähme!» 

Stahh vaatas ringi, viipas käega ja ütles kõlatult: 

«Lähme, lähme, inimesed on ju otsa saamas... Kes julgeb — tulgu!» 

Ja ta hakkas laial sammul paadi poole astuma. Tema kõrval käis Levko, tagapool aga Timofei 
ja Andri Kambala, 

Teised kõhklesid veel silmapilgu, siis aga hakkasid samuti sõnagi lausumata paatide poole 
minema. 

Laineid võites eemaldusid paadid kaldast ja kadusid pimedusse. 

Levko jäi randa. Poisikest ei võetud kaasa ja ta nuttis meelekibedusest, 

Kuid Stahh oli käskinud tal tuld hoida ja Levko läks lõkke juurde tagasi. Seal seisis üksainus 
mees — Jakov Kovaltšuk. Kalakaitseinspektor ei läinud päästma hukkuvaid inimesi. 

Sel ööl päästsid Kulliküla kalurid peaaegu kõik reisijad ja suurema osa meeskonnast aurikult 
«Delfiin», mis 

hukkus katelde lõhkemise tagajärjel. Mõne päeva pärast lahkusid päästetud Luigesaarelt. Jai ainult 
väike tüdruk, kelle vanemad avarii ajal surma olid saanud. Tal oli haav peas ja ta lamas teadvuseta 
olekus. Tüdruku võttis enda juurde Jakov Kovaltšuki naine. 

Mõne aja pärast tuli laps meelemarkusele, kuid et tea, kas pähe saadud löögist või siis 
ehmatusest, ent ta oli unustanud köik, mida teadis oma minevikust, oli isegi unustanud oma nime. 
Laps sai vaevalt aru inimkõnest ja oli kaotanud kõndimisvõime. Aasta jooksul õpetas Kovaltsuki 
naine tüdruku uuesti kõndima ja kõnelema. Inspektor ei suhtunud naise jändamisse just eriti 
heakskiitvalt, aga kui naine kaks aastat pärast seda suri, jäi Nahhodka — nii teda külas hüütigi — 
tema juurde koduhoidjaks. Kalurikülasse ta tüdrukut ei lasknud, koolis ta ka ei käinud, sest kõik 
pidasid teda ebanormaalseks. Selle loo jutustas Ljuudale Marko õde Maria ja nüüd mõtles neiu 
sageli Nahhodkale, Ta ei juhtunud tüdrukut enam nägema, kuigi möödus nii mõnigi kord inspektori 
majast. Õu tema juures oli alati tühi. Ljuuda ootas päevast päeva isa tagasitulekut. Ta jalutas abaja 
kaldal ja vaatas tähelepanelikult merele, lootes näha kuunarit, aurikut või kalapaati, millel saabub 
isa. Mõne päeva pärast pidi tulema «Kolumbus» ja ühes sellega Marko. 


Kuid «Kolumbuse» asemel tuli teine kuunar. Kipper jutustas, et «Kolumbus» oli saadetud 
ulgumerele, seejärel Kartalini lahte ja et see reis võtab kümme-kaksteist päeva aega. 

Möödus umbes kaheksa päeva. Kord rannal jalutades sattus Ljuuda märkamatult Kovaltšuki maja 
juurde ja tal tuli tahtmine Nahhodkat näha. Inspektorit ei olnud kodus: ta oli ühel kalapaadil merele 
sõitnud. Ljuuda teadis seda; võib-olla sellepärast tihkaski ta sisse astuda. Majake näis sõbralikuna, 
Ta asus väikeses aias, mida ümbritses kraav ja pilliroost varbtara. Eluase paiknes kingul, meetrit 
kolmsada rannast eemal. Ljuuda läk» mööda vaevu sissetallatud jalgrada kingule, Kui neiu üle tara 
vaatas, märkas ta maja juures peenarde vahel jämedast riidest halvasti istuvas kleidis tüdrukut; ta oli 
palja jalu, peas vana õlgkübar. Tüdruk rohis peenraid ja laulis tasa. Ljuuda taipas kohe, et see on 
Nahhodka ning jäi kuulatama laulu sõnu. 

Rahune, meri! 
Vaiki nüüd, tuul! 
Päike, sa heledalt paista, teed minu armsale näita! 

Sel ajal lonkis aeda must salkus karvaga koer -— päris peletis. Keel ripakil ja palavuse tõttu 
raskelt lõõtsutades lähenes ta Nahhodkale. Tüdrukuke tõstis pea ja naeratas koerale. Nüüd sai 
Ljuuda silmitseda tema nägu. See oli alaealise tütarlapse ilutu, kuid sümpaatne tõmmu nägu lameda 
ninakesega, siniste silmade ja sügava armiga vasakul oimul. Peni lõi pea alla, kuid tõstis selle 
sedamaid üles, muutus tähelepanelikuks ja vaatas sinna, kus seisis Ljuuda. Nahhodka hakkas uuesti 
tööle. Ljuuda, kes ei jäänud ootama, millal koer avastab tema sealolu, hüüdis: 

«Tütarlaps!» 

Samal hetkel pists koer metsikult haukuma, kargas üle peenra ja tormas tara juurde. Nahhodka 

ajas end sirgu, nägi tundmatut neiut ja hüüdis: 

«Razboi! Tagasi! Tagasi! Pea! Pea!» 
Peni alistus käsule vastumeelselt. Ta peatus, kuid haukumist ei jätnud. 
Nahhodka seisis ega ilmutanud vähematki soovi võõrale läheneda. 
Ljuuda alustas esimesena juttu: 
«Tütdrukuke, tule õige siia.» 

Nahhodka astus tara juurde. Tema kannul sörkis aeglaselt Razboi, kes oli lõpuks jätnud 
haukumise. Nahhodka vaikis. 

«Ma tulin sind selle eest tänama, et sa päästsid abajas poisikese.» 

Tüdruk kuulas sõnatult ja silmitses võõrast pealaest jalatallani. Ljuuda pidas hetke vahet ja 
alustas siis uuesti: 

«Tead sa, mina olen süüdi, et poisike nii kaugele ujus ja et lähedal ei olnud sel ajal ühtegi paati. 
Kui poleks olnud sind, siis vaevalt küll me teda päästa oleksime jõudnud. Ma olen sulle väga, väga 
tänulik.» 

Nahhodka vaikis ikka veel. Ljuuda jälgis tema nägu, kuid see jäi ükskõikseks ja liikumatuks. 


Näis, et tüdruk kuulis sõnu, kuid unustas need kohe. Ljuuda otsis Nahhodka näol ebanormaalsuse 
jooni, kuid miski peale selle kummalise vaikimise ei äratanud kahtlust. Tüdruku silmade ilme 
kõneles mingisugusest mõttest. Paistis, et teda hakkas väga huvitama Ljuuda riietus. 

«Sa ujud väga hästil On see tõsi, et sa ujud kaugele merele? Ma lõpetasin möödunud aastal 
ujumiskooli ja tulin kooli võistlustel esikohale. Ma tahaksin kangesti sinuga ujuda» 

Razboi haugatas korra ja istus tüdruku jalge ette. 
Nahhodka, kellele midagi meelde tuli, muutus tusaseks, vaatas tähelepanelikult Ljuudale silma ja 
ütles: 

«Minge ära siit! Jakov Stepanovitš ei salli, kui võõrad tema äraolekul siin käivad. Ta vihastab, 
kui saab teada, et te siin olite.» 

Aias õhetas imeilus roos. Ljuuda tahtis paluda ühe õie ja lõpetada sellega oma äpardunud visiidi:. 

«Kui võib, nopi mulle üks õis.» 
Nahhodka murdis heameelega mõned öied, sidus need võrmiga kokku ja heitis üle tara. Ljuuda 
püüdis kimbu osavasti kinni. 

«Tänan. Kui sa tahad, tule minu poole. Minu nimi on Ljuuda Ananjeva. Me elame onu Stahhi 
juures. Ühe sõnaga, küsi mind Otšerettide juurest. Tulel Noh, nägemiseni!» 

Ta pöördus ja hakkas minema. 

«Tütarlapsl» kuulis Ljuuda Nahhodka häält ja vaatas tagasi. «Ütte, kas sa tegid oma kingad ise?» 
«Ei, ma ostsin.» 

«Ah soo!» Nahhodka pöördus kõrvale, hõikas Razboid ja läks oma peenra juurde. 


PEATÜKK FOTOGRAAF ANTŠ 


Samal päeval läks Gritsko ärast hommikust suplemist kahe endavanuse poisiga saare karja- 
Maadele seiklusi otsima. Poisid saduldasid pikad haovitsad kujut- 

lesid endid vähemalt ratsapolgu komandöridena ja pistsid mööda saart ringi kihutama. Nad 
kappasid mööda väikesest lehmakarjast, mis põõsaste vahele laiali oli läinud, jooksid piki väikese 
ojakese kallast ja läksid lahku, kusjuures enne lepiti kokku, kes keda otsima hakkab. Gritsko jooksis 
teistest kaugemale. Varsti nägi ta väina, mis saart mandrist lahutas. Väinas liikus paat, vististi 
Haljaskivilt saarele. Kaaslasi oodates jälgis Gritsko paati. Siis aga arvas ta, et poisid on vist kusagile 
mujale lipanud, ja kuna nad teda põõsastest ei leidnud, siis ära koju, külasse läinud, Gritskol läks 
peituse mängimine igavaks. 

Järsku märkas poisike suurt, kirevavärvilist liblikat, hakkas seda taga ajama ja jooksis niikaua, 
kuni sai talle mütsi peale. Lõpuks oli liblikas poisil käes. Kuid väljanägemine oli liblikal 
haletsemisväärne: tolm tiibadelt maha varisenud, tiivad ise kortsunud. 

Pettunud Gritsko viskas liblika minema ja heitis uuesti pilgu väinale. Paat oli saarele jõudnud 
Reisija astus kaldale, paat aga pöördus tagasi. Saabunu hakkas otse üle saare minema. Kõik see ei 


huvitanud Gritskot, Või neid vähe on, kes tulevad Haljaskivilt! Poisike otsustas külasse tagasi 
minna. Ta ei läinud mööda jalgrada, vaid kõndis kõrges rohus, mis talle õlgadeni ulatus. Siin sattus 
ta imeilusatele tume- ja helesinistele kellukatele ning kollase südamikuga valgetele karikakardeie. 
Ljuuda oli kord palunud talle lilli tuua ja Gritsko tahtis nüüd tema palve täita. Poiss oli juba suure 
kimbu korjanud, kui ranna poolt tulev mees talle järele jõudis. 

«Kuule, poiss!» hõikas too. 

Võõral oli peas valge vormimüts, seljas hall ülikond ja säärte ümber mustad säärekaitsed, 
käsivarrel rippus vihmamantel. Õlale heidetud rihma otsas kõlkus mingisugune karbike. Käes 
kandis ta suurt kohvrit. Gritsko nägi seda meest esmakordselt. 

«Kas oled Kullikülast?» 

«Ei, majakalt,» vastas poisike. 

«Kas sa ei ütleks mulle, kuidas ma leiaksin kalakaitse. inspektor Kovaltšuki maja?» 

«Minge otse jalgrada mööda edasi, kui aga jõuate üle kraavi, hoidke vasakule. Teed seal ei ole, 
kuid minna on hea. Kui jõuate abaja äärde välja, siis näetegi Kovaltšuki maja. Küla jääb paremale, 
tema maja on pahemat kätt... See on külast kaugel... Seal pole ühtegi teist maja, kuni rannani välja.» 

«Aitäh. Tubli poissl» Võõras pillas käest midagi läikivat ja läks tagasi vaatamata minema. 

Läikiv asjake kukkus tihedasse rohtu. Gritsko seiras imestava pilguga pikka meest ning hakkas 
siis tihedast rohust kaotatud eset otsima. Pärast hoolast otsirnist sattus ta kahekümnekopikalisele. 
Läikiv uus mündike meeldis talle. Ta tundis halvasti hindu, kuid teadis, et raha eest võib poest osta 
maiustusi, hernekompvekke ja punast kihisevat vett. Kauplused avati Kullikülas hommikul ja õhtul 
tunniks ajaks. Kuid poisike ei saanud aru, miks mees raha maha oli visanud. 

Tundmatu oli juba Kovaltšuki majale lähenemas, kui keegi, tal käest kinni haaras. Mees tardus 
hetkeks paigale, tema käed tõmbusid rusikasse, nägu kivines. Siis pöördus ta kogu kehaga ümber. 
Kui ta nägi enda ees poisikest, ohkas ta kergendatult, kuid kortsutas kohe kulmu. 

«Mis on?» küsis ta 

«Onuke, te kaotasite raha,» vastas Gritsko ja ulatas talle kahekümnekopikalise. 

Tundmatu imestas ja puhkes naerma: 

«Selle andsin ma sulle!» 

«Tänan, pole vaja.» 

Poiss pööras ringi ja jooksis tagasi. 

Võöras pistis raha tasku ja hakkas edasi minema. Mõne minuti pärast seisis ta inspektori 
õuevärava ees. Razboi vali haukumine hoiatas, et hoovi astumine on ohtlik. Tundmatu hüüdis ja jäi 
seisma ning ootama, et keegi välja tuleks. 

Peagi ilmus maja tagant Nahhodka. Ta jäi keset hoovi seisma ja vaatas vöõrale sõnatult otsa. 
Razboi hakkas veelgi käredamini haukuma, ta kargas jalgväravale püsti, kuid üle tara ei hüpanud. 

«Kas Jakov Stepanovitš on kodus? » 

«Ei ole.» 


«Aja koer minema, mul on vaja sisse astuda.» 

Tüdruk raputas pead: 

«Ei või. Jakov Stepanovitši pole kodus. Ilma tema, loata ma sisse ei lase.» 

«Miks siis? Ega's ma kedagi ära söö.» 

Tütarlaps ei vastanud midagi. Tema eest vastas Razboi, kes haukus kas või hääle kähedaks. 
Võõras pidi kõigest väest pingutama, et sellest haukumisest üle karjuda: 

«Kuule, mul on tema juurde asja! Millal ta koju tuleb?» 

«Vist õhtul.» 

«Tule ometi lähemale.» 

Nahhodka astus peaaegu jalgvärava juurde. 

«Kuule ma olen fotograaf. Tahad, ma pildistan sind? Ja võõras mees hakkas aparaati kattest 
vabastama. Kuid ei tema sõnad ega aparaat avaldanud tüdrukule mitte mingisugust mõju. 

Ta hakkas uuesti Nahhodkat keelitama, et see koera tagasi hoiaks ja teda majja laseks. Tüdruk ei 
vastanud kaua, lõpuks aga teatas: 

«Teil ei maksa minuga räakida, ma olen puudulik,» pööras siis ringi ja läks minema. 

Fotograaf sai vihaseks ja tegi isegi katset oma käega jalgväravat avada, kuid Razboi ajas karvad 
turri, paljastas hambad ja hüppas tara ülemise serva kõrguseni. Kangekaelne külastaja ei söandanud 
oma kavatsust täide viia. 

Ta tõmbas taskust kella, vaatas, kaua tal oodata tuleb, enne kui õhtu kätte jõuab, ja läks eemale 
ning istus kevadistest vetest uhutud savikaldase järsaku servale. Siis võttis ta kohvrist kaks võileiba 
ja hakkas neid hävitama, silmitsedes samal ajal ümbritsevat maakohta. 

Ta ootas kannatlikult ja tema õnneks mitte väga kaua, Jõudis pärale kuunar «Kolumbus». Sellel 
saabus Kovaltšuk, kes merel kalapaadilt peale oli võetud. Inspektor kes ei jäänud külasse peatuma, 
istus oma lootsikusse ja tuli veeteed mööda piki randa koju. 

Fotograaf nägi, kuidas lootsik sildus vastu purret, mis täitis sadamasilla aset. Lootsikust ronis 
välja mees, sidus sõiduriista kaldasse löödud vaia külge ja hakkas inspektori maja poole minema. 

Fotograaf astus inspektori juurde, vaatas talle tähelepanelikult näkku ja ütles; 

«Tervist, Jakov Stepanovitš. Suure vaevaga jõudsin teid ära oodata. Teie tüdrukuke ei luba mingi 
hinna eest isegi mitte hoovi, rääkimata juba majast,» 

«Tervist,» vastas inspektor üllatatult ja silmitses tundmatut rneest, kes kohtles teda nagu vana 
tuttavat. «Mis asjus te tulite?» 

«Ma olen fotokorrespondent. Mu nimi on Antš. Tulin ajakirja «Lõuna Kalur» toimetusest. Kas te 
pole kuulnud? See on uus ajakiri, Varsti ilmub esimene number. Ma pean esitama toimetusele 
fotoreportaaži Luigesaare kaluritest. Siin on mu tunnistus ja soovituskiri telle 
kalandusinspektsioonilt.» Ta ulatas Kovaltšukile oma paberid. 

Too vaatas need läbi ja andis korrespondendile tagasi, 


«Kuidas te siia pääsesite?» 

«Ma sõitsin maismaad mööda, läbi Haljaskivi küla, Sealt toodi mind paadiga üle.» 
«Millega võin teile kasulik olla?» 

«Esiteks, te tutvustate mind siinsete kaluritega. Aitate välja valida kõige huvitavamad objektid 
pildistamiseks. Mulle soovitati teid kui kogenud meest. Peale selle soovitati mul teilt selleks 
mõneks päevaks ulualust paluda. Toimetus mind raha suhtes just eriti ei piira, olen valmis tasuma 
teile nii, kuidas te ise hindate oma hoolitsust minu eest.» 

Kovaltšuk kutsus fotograafi õue. 

«Aga tüdruk on tubli. On see teie tütar?» 
«Ei ole, nii noh... kasulaps. Arge imestage, ta on veidi ebanormaalne.» 


X PEATÜKK i 
ANDREI GORDEJEVITS ANANJEVI VALEM 


Stahh Otšereti tare juurde kogunes rahvast, tuldi miitingule. 

Seda ei olnud keegi kokku kutsunud. Inimesed tulid ise. Juba kaks nädalat rääkis kogu küla 
professor Ananjevi poolt leitud lüvast, Enamik oli veendunud, et selles liivas leidub kulda; mõned 
Kulliküla elanikud olid isegi liivakünkal käinud ja seal urgitsenud, kuid kulda nad ei leidnud. 
Pärast vestlust professoriga jutustas «Kolumbuse» meeskond saarel torianiidist, kuid seda usuti ega 
usutud ka. Olid ju saare elanikud niipalju aastaid näinud seda musta liiva ega olnud selles midagi 
iseäralikku leidnud. 

Marko vanaisa, taat Mahtei, oli omal ajal madrusena suurtel aurulaevadel merd sõitnud ja teadis 
paljudest aäjadest rääkida. Ta oli käinud kõigis maailma kolgastes, oli korduvalt olnud Ameerikas, 
Aafrikas ja Austraalias, Vaikse ookeani saartel, sõitnud Antarktika meredel, kuid mingisugusest 
torianiidist polnud ta kunagi mitte kõige vähematki kuulnud. Tõsi küll, ta uskus kaljukindlalt 
teadusesse ja jutustas kõigile, et teadus võib «kõigele jälile saada», isegi kulda, näe, toodetakse juba 
mereveest, ent temagi oli arvamisel, et «Kolumbuse» meeskond ei ole professorist aru saanud. 
«Ega's muud,» ütles ta, «aga naftat peaks seal leida olema. See on nüüd kõige tähtsam nii 
sõjalaevastikule kui ka meile.» 

Oli nüüd lugu sellega kuidas oli, ent niipea kui professor Kullikülasse tagasi jõudis, täitus kipper 
Stahhi maja laste, naiste ja kaluritega, kes olid merelt tulnud või polnud täna kalal käinudki. Kõik 
tahtsid kuulda uudiseid selle iseäraliku liiva kohta. 

Kõik kokkutulnud inimesed majja ei mahtunud, mindi õue ja võeti istet kas rohul, vanadel 
palkidel, mis möödunud aastal lammutatud kuurist järele olid jäänud, või muldrikul. 

«Noh, seltsimehed, liiv on teil väärtuslik,» ütles professor. «Te kõik olete kuulnud dirižaablitest. 
Võib-olla olete neid piltidel näinudki. Need on suured õhulaevad, Neid kannab õhus gaas, mis on 
õhust kergem, lendavad nad aga gondli külge kinnitatud mootori jõul. Dirižaablid võeti tarvitusele 
mõni aeg enne lennukeid, kuid lennuasjandus on dirižaabliehitusest ette jõudnud. Osutus, et 


lennukite ehitamine on dirižaablite ehitamisest kergem ja odavam. Esimese imperialistliku sõja ajal 
ehitati mitmel maal mitusada dirižaablit. Nad kulusid marjaks ära oma armeedele. Kuid suurem osa 
nendest aparaatidest hukkus. Selgus, et kallist õhulaeva on väga kerge 

hävitada. Diri, aabel täidetakse maakeral leiduva kõige kergema gaasiga — vesinikuga; see gaas, 
mis hapnikuga keemiliselt ühinedes annab vee, on samal ajal üks kergemini süttivaid aineid 
maailmas. Segunedes mehaaniliselt hapniku või õhuga, moodustab vesinik erakordselt 
tugevajõulise plahvatava segu — paukgaasi. Ja tarvitseb vaid ühel sädemel pääseda läbi diri aabli 
kesta, kui vesinik süttib, seguneb otsekohe õhuga ja hävitab plahvatades kogu lennuaparaadi. 

Õhutörjekahurite süütemürsud hävitasid dirižaablid kiiresti. Imperialistliku sõja ajal ehitas 
Saksamaa sada kakskümmend kolm suurt dirižaablit, Neid hakati ühe dirižaabliehitaja nime järgi 
tsepeliinideks nimetama. Mürskudest süüdatuna hukkusid nelikümmend tsepeliini, muutudes sõna 
otseses mõttes ühe silmapilgu vältel rusuhunnikuks. 

Kuid ükskord märkasid Inglise seniitsuurtükiväelased, kes tulistasid tsepeliini, et mürsust 
vigastatud dirižaabel ei plahvatanud, vaid pöördus ümber ja lendas tagasi. Seda imelikku nähtust ei 
suudetud kaua selgitada. Alles märksa hiljem saadi teada, et sakslased ei täitnud oma dirižaablite 
kesta mitte enam vesinikuga, vaid heeliumgaasiga. Selle gaasi kandejõud on ainult kaheksa 
protsenti väiksem vesiniku kandejõust. Kuid selle-eest ei karda heeliumiga täidetud dirizaabel 
tulekahju: heelium ei põle. Heelium kuulub gaaside gruppi, mida ühed keemikud nimetavad 
väärisgaasideks, teised — laiskadeks, sest nad ei ühine keemiliselt ühegi elemendiga. 

See aga, et Saksa dirižaablid olid täidetud heeliumiga, üllatas veelgi enam kui nende tulekindlus. 
Tol ajal oli heeliumi toodetud väga vähe. Esimese imperialistliku sõja algul maksis üks kuupmeeter 
heeliumi kakssada tuhat kuldrubla. Tol ajal ei oleks kõigis Ameerika laborarooriumides leidunud 
ühte kümnendikkugi kuupmeetrit seda gaasi. 

Meie keelde tõlgituna tähendab «heelium» «päikese. gaasi», Nii nimetatakse teda sellepärast, et 
astronoomid avastasid selle gaasi kõigepealt Päikesel ja alles siis Maa peal. Püüdes tundma õppida, 
missugustest ainetest Päike koosneb (selleks uurisid nad päikesekiirt spektraalanalüüsi abil), 
avastasid astronoomid 1873. aastal aine, mida seni Maa peal ei tuntud. Alles kakskümmend seitse 
aastat hiljem leiti heeliumi ka maakeral mineraalis kleveiit. Hiljem avastati heeliumi õhus. Kuid 
õhus ja kleveiidis on heeliumi nii vähe, et päikesegaasi saamine maksis tohutut raha. 

Veel hiljem leiti heeliumi Brasiilias, nõndanimetatud monatsititliivast. Enne Esimest maailmasõda 
vedas Saksamaa Brasiiliast välja mitu tuhat tonni seda liiva. Sõja ajal tootsid saksa keemikud sellest 
heeliumi. Peale selle leidsid nad heeliumi mineraalvee-allikast ühes oma kuurordis. Kuid seal oli 
heeliumi vähe ja Saksamaa kasutas oma tagavarad peagi ära, 

Samal ajal laiendasid Ühendriigid, kes imperialistlikku sõtta astusid, heeliumi tootmist. Nad 
leidsid oma maal selle gaasi looduslikke allikaid. Heeliumi hind oli nüud ainult kümme-viisteist 
korda kõrgem vesiniku hinnast. Välismaale müüakse ameerika heeliumi väga harva ja väikestes 


kogustes. Heeliumi välismaale müümiseks tuleb Ameerika valitsuselt iga kord eriluba võtta. Odavat 
heeliumi otsitakse kõigis maades. Heeliumi võib saada õhust, kuid see läheks tohutult kalliks. See 
on niisama ebatasuv nagu kulla saamine mereveest, kuigi me teame, et kulda merevees leidub. 
Odav heelium annab võimaluse teha dirižaablid, stratostaadid ja aerostaadid tuleohutuks ning 
edendab hiigelõhulaevade ehitamist. 

India kaguranna lähedal asub Tseiloni saar. Seal leiti mineraal torianiit... Uurijad avasasid, et 
igast torianiidi kilogrammist võib saada kümme liitrit heeliumi. Selleks tuleb torianiiti ainult tulel 
kuumutada. 

Teie saare liivakünkal leidsin ma torianiitliiva. Mulle näis, et selles leidub palju torianitti, 
järelikult aga ka heeliumi. Minu lootused läksid täide. See on tõepoolest kõrgeväärtuslik torianiitliiv 
ja ta sisaldab torianiiti palju rikkalikumalt kui India ookeani saarte liiv. Sellest võib kahtlemata 
toota heeliumi ja veel ühte ainet, mesotooriumi, mis asendab raadiumi. 

Selleks, et organiseerida nende kaevandamist on vaja hästi teada kahte asja: esiteks, kas seda liiva 
on siin palju, ja teiseks, kui kiiresti ning odavalt saab sellest 

liivast suurtes kogustes heeliumi toota. Seni ei tunne tehnika veel niisugust heeliumi saamise viisi, 
kuid ma olen veendunud, et selle tootmisviisi leiame me varsti. Käesoleval momendil on tähtis välja 
selgitada, kui palju leidub saarel torianiitliiva. Geoloogiline uurimine, eriti Luigesaare tingimustes, 
nõuab ressursse ja aega, Teadaanne torianiitliiva avastamise kohta teie saarel on üle antud 
Geoloogia Peava,itsusele, Arvan, et seal võetakse arvesse kõiki võimalusi ja määratakse vajalikud 
ressursid. Vahepeal jätkan mina saarel ülikooli ülesandel torianiitliiva uurimist. Ührlasi lõpetan ma 
torianiidist suurtes kogustes heeliumi saamise teoreetilise põhjendamise. Mul läks korda leida 
valem, mis selle küsimuse põhimõtteliselt lahendab. Jääb vaid üle selle valemi alusel välja töötada 
tootmise skeem ja siis võib asuda kaevanduste organiseerimisele... » 

Seejärel jutustas professor Luigesaare perspektiividest, kui siia luuakse heeliumi ja mesotooriumi 
tootmise ettevõte. 

Kuulajad kogunesid veelgi tihedamini teadlase ümber. Ja alles pärast südaööd, kui täiskuu juba 
kõrgele oli töusnud, läksid nad laiali, olles jutustusest erutatud ja kaasa kistud. 

Teistest varem läksid ära Marko ja Ljuuda. Nad olid seda juba kuulnud, millest professor nüüd 
jutustas. 

Kui junga ja neiu mere äärde jõudsid, istusid nad väikestele kalatünnidele. Mõlemad tahtsid veidi 
juttu puhuda, sest kuunar pidi juba täna Luzanõsse tagasi minema: kipper ei tahtnud lasta soolamata 
kalal kauem seista. 

Soe kuupaistene öö ja ulevali majesteetlik meri äratasid soovi südamlikult vestelda. Marko 
jutustas «Kolumbuse» viimasest reisist Kartalini lahte. 

Ljuudale tuli meelde lillekimp ja ta jutustas oma tänastest seiklustest. Marko kuulas huviga 
teateid Nahhodkast. 


«Kas tead,» ütles neiu lõpuks, «ta on veidi imelik, väga vähese jutuga ja hirmus halvasti riides. 

Riietus ei sõltu muidugi temast... Kuid ta ise ja ta jutt on täiesti normaalne,» 
«Ma olen teda ainult mõned korrad näinud ja sedagi 

kaugelt. Inspektor ei luba teda kodust välja, inspektori enda pool aga käivad kalurid samuti harva. 
Teda ei sallita, kuigi ta elab siin juba kaua. Eriti teeb ta kõigi tuska oma instruktsioonide ja 
korraldustega. Kannab neid alati kaasas ja leiab igal pool igasuguseid konksukesi. Ta on kurjem kui 
tema Razboi. Tüdrukust räägib alalõpmata: «Ta on puudulik. Kardan, et võib kellele paha teha.»» 

«Tead sa, teda hakkasid huvitama minu sandaalid. Mul tärkaski siis mõte: mis oleks, kui 
ostaksime Luzanõst sandaalid ja kingiksime talle?» 

Vestlus oli lõppenud ja kalurid hakkasid laiali minem, Esimesena tuli randa Levko. Kui ta Markot 
ja Ljuudat nägi, küsis ta, miks nad kohtamiseks nii nähtava koha valisid. 

«Me räägime siin ju hoopis sinu ristitütrest,» vastas, Marko. 

Kullikülas nimetati Nahhodkat vahel nalja pärast Levko ristitütreks — selle mälestuseks, et tema 
oli esimesena teinud ettepaneku minna päästma inimesi «Delfiinilt». Mõnda aega tundis Levko 
päästetud tüdruku vastu isegi erilist huvi, kuid esimesel aastal laps ei kõnelnud ja riiakas inspektor 
oskas pealegi keda tahes oma majast eemal hoida. 

Ljuuda pidi teistkordselt jutustama oma kokkusaamisest ja kõnelusest Nahhodkaga. Nüüd rääkis 
ta veelgi suurema tulisusega tüdrukust ja Kovaltšuki keelust mitte kedagi maja lähedusse lubada. 

«Kah mul miljonär!» ütles Levjro põlastavalt. «Kardab, et paljaks riisutakse. Spetsiaalselt selleks 
tulevad muidugi mere tagant bandiidid... Ütled, et käib närudes?» 

«Kõik ta seljas on terve, kuid see on lihtsalt lohmakas kott, mitte riietus!» 

«Küll on ikka tõhk!» pomises Levko Kovaltšuki aadressil. 

Ljuuda kordas oma ettepanekut kinkida Nahhodkale sandaalid. Marko toetas teda. 
«Sandaalid?» küsis madrus omakorda. «Tingimata! Mitte ainult sandaalid — ma toon talle kõik. 
Hommepäev pööran Luzanõs kõik kauplused pahupidi. Proovigu 


Jakov Stepanovitš keelata ristitütrele kingitust teha! Pärast aga kontrollime veel, kas see on ikka 
tõsi, et tüdruk on nii puudulik nagu Kovaltšuk seletab... Vöi on tema ta niisuguseks teinud ...» 

Hakkasid kostma kipri rasked sammud. Tema ees liikus vari. 

«Meeskond, ahoi!» hüüdis Stahh. «Hakkame laeva minemal Katlad auru alla, lähme merele!» 

Junga ja motorist jätsid Ljuudaga hüvasti ja leppisid kokku, et külastavad koos Nahhodkat, kui 
tagasi tulevad. Neiu läks koju. Isa istus suures toas kummargil laia bloknoodi kohal. 
Petrooleumilamp valgustas laual olevat leiba, viiludeks lõigatud meriärna ja kõrget kannu 
hapupiimaga. Nagu näha, ei olnud professor veel õhtust söönud. Ta arvutas midagi keskendunult. 
Vasaku käe sõrmede vahel suitses pabeross. Tütar astus asjalikult isa juurde, võttis paberossi ära ja 
viskas selle avatud aknast välja. Andrei Gordejevitš võpatas, heitis vihase pilgu tütrele ja sõnas siis 


rahuliku häälega: 
«Anna andeks, kuid ole ettevaatlik: siin vöib paberossist tulekahju süttida.» 

Ljuuda astus akna juurde, vaatas, kuhu pabeross oli kukkunud, ja vastas: 

«Tulekahju ei teki. Kuid, isa, sa ju andsid arstile sõna, et sa kuu aega ei suitseta! Ja miks sa siis 
õhtust ei söö? Sa ju lubasid Luigesaarel hiljemalt kell kaksteist magama minna.» 

«Praegu puudub viis minutit kaheteistkümnest,» ütles professor, «aga peaasi on see, et ma 
lihtsustasin just äsja lõplikult oma valemi. See on muutunud nüüd selgeks nagu puhas vesi.» 

Ta hakkas selgitama tütrele torianiitliivast heeliumi saamise protsessi. Tütarlaps kuulas huviga, ja 
kui talle tuli meelde õhtusöök, oli kell juba veerand kaks. 


XI PEATÜKK TÜTARLAPS KÜÜNLAGA 


Samal õhtul, südaöö paiku, joodi inspektori juures teed. Lauas, mida valgustas suur 
petrooleumilamp, istusid Kovaltšuk ja tema külaline. Nahhodka tukkus nurgas. Ta oli fotograafile 
aseme teinud, nüüd aga kas valas teed või, kui kästi, tõi toitu lauale. Kovaltšuk jutustas kalurite 
tööst ja toimingutest ning kurtis saare elu igavuse ja üksluisuse üle. Antš popsis paberossi ja kuulas 
rahulikult, kuid väga tähelepanelikult,. Aeg-ajalt heitis ta pilgu tüdrukule, otsekui oodates, millal 
see toast ära läheb. Lõpuks küsis ta: 

«Miks siis tüdruk magama ei lähe? Ta võib ju iga silmapilk norskama hakata.» 

Kovaltšuk pööras pilgu oma kasulapsele: 

«Nahhodka, mine magama!» 

Tüdruk läks seina taha väikesesse kamorkasse. Seal seisis tema lühike laudkoiku. Kamorkal 
polnud aknaid ja tüdruk süütas küünla. Ta laotas alla räbaldunud lina, pani peatsisse mererohuga 
täidetud padja ning hakkas lahti riietuma. Katnud end näruse kotiga, võttis ta küünla, et seda 
kustutada, siis aga kuulis ta äkki läbi laudadest vaheseina kõnelust, mis tema tähelepanu äratas. 
Küünlast valgustatud näole tekkis valvsuse ilme. Tüdruk pööras pead ja surus kõrva peaaegu vastu 
seina. Võbisev küünlaleek heitis seinale värelevaid varje ja peegeldus vastu Nahhodka silmades. 

«Mitte midagi taolist... ma ei tea,» kähises Kovaltsuki hääl. 

«See on võimalik,» tuli kuuldavale teine, irooniline hääl, «võimalik, et see on eksitus, kuid,» hääl 
rnuutus metalselt kõlavaks, «võib-olla tunnete inimest, kes on kujutatud sellel fotol"?» 

Pooleks minutiks tekkis vaikus. 

«See foto on tehtud 1918. aastal,» jätkas Antš, 

Nahhodka kuulis, kuidas keegi püsti hüppas ja tooli umber paiskas. 
«Andke siia,» sisistas Kovaltšuk, «andke siia!» 

«Esiteks, ma olen teist füüsiliselt tugevam, ning teiseks — see pole ainus eksemplar. Rahunege! 
Te olete 

väga ärritatud. Pidage meeles, et kõigil elujuhtumell reab rahulikuks jäärna, siis on kergem tekkinud 
olukorast väljapääsu leida.» 

Oli kuulda, kuidas inspektor toolile istus. Tekkis uuesti raikus. Nii vältas see umbes poolteist 
minutit. 

Nahhodka kuulis, kuidas tal süda kloppis ja kuidas küünal praksus. 

«Ma nõuan! Andke siia!» käratas Kovaltšuk. 

«Tasem, teie tobuke võib ärgata. Ta arvab, et olen teil kõri kallal.» 

«Te ju oletegi. Ilma kõrist kinni võtmatagi kägistate!» vaslas inspektor juba nutuselt. 

Küünal lõi heledamalt loitma, taht sirgus, vaha valgus suurte tilkadena alla ja hangus sõrmedel. 
Kuid Nahhodka ei märganud seda, Ta kuulas. 

«Kõik need aastad jälgisime teid tähelepanelikult. Te olete tõepoolest argpüks: pugesite sellele 
saarele peitu juba enne kodusõja lõppu ega julge seniajani oma nina välja pista, kuigi neis paikades, 
kus te kunagi aktiivsust üles näitasite, on teid kindlasti juba aastat kümme tagasi unustatud. Siin ei 
tunta teie minevikku. Seda parem. Meie aga ei lase teid vaateväljast kaduda. Kunagi tuleb ju ometi 
vana aeg tagasi, on vaja hoida kaadrit. Kas te ütleksite lahti oma minevikust, kui oleks teostunud 
see, millest te unistasite 1918. aastal, kui te lasksite end täies vormis pildistada? Ka meie kõnelus 
näitas, kuidas see urgas teid ära on tüüdanud. Noh, aga ütleme, et selle eesmärgi teostamine on veei 
kaugel, kas te siis ei nõustuks ettepanekuga välismaale minna ja seal täiesti kindlustatud inimeseks 
saada?» 

Nähtavasti mõtles Kovaltšuk kaua — paus venis uuesti pikaks . 

Viimaks kostis jälle Antši hääl. Ta kõneles tasa, kuid tüdruk sai tema sõnadest aru: 
«Kuulge, kas teie puudulik ikka tõesti magab?» 

Kriuksatas tool ja tulid kuuldavale sammud. Nahhodka tõmbus seinast eemale ja kustutas küünla. 
Valgus kadus ja kõik mattus pimedusse. 

Kovaltšuk paotas kamorka ukse, läitis tiku, vaatas asemel kerratõmbunud tüdrukut, jäi ilmselt 
rahule ning läks Antsi juurde tagasi. 

Nüüd lamas Nahhodka pimedas. Ta liibus vastu seina ja jätkas kuulamist. 
«Esialgu,» ütles fotograaf, «võin ma teile anda kolm tuhat rubla.» 
«Ja te lubate mulle välismaal eluülalpidamist?» 
«Kahtlemata! Kuid seda, nagu minu avanssigi, on vaja ära teenida.» 
«Kuidas siis?» 
«Oo, see on väike asil Kullikülas viibib praegu professorAnanjev. Seda kuulsin ma teilt kaks tundi 
tagasi.» 
Sõnad «professor Ananjev» tuletasid Nahhodkale midagi meelde. Ah jaal See on selle tütarlapse 
isa, kes päeval siin käis. 
«Teid huvitab see professor?» küsis Kovaltšuk. 


«Jah. Meil peab teada olema iga tema samm. Ta leidis siin torianiitliiva. Sellepärast jään ma 
mõneks ajaks saarele peatuma, teie aga hakkate täitma minu abi kohuseid» 
«Noh, ja siis?» 

«Kui oleme selle ülesande täitnud,» Antši sõnad kõlasid tähendusrikkalt, «lahkume saarelt koos. 
Üle piiri pääseda ei olegi nii raske, nagu te arvate.» 

«Ni... nii... kuid ikkagi... mul pole päris selge see... ülesanne...» 

«Küll te olete raske taipamisega!... Saarel ei pea olema torianiidikaevandusi, see ongi kõik!» 
lõpetas Antš paljutähendavalt. 

«Aga professor Ananjev?» 
«Tal on haige süda. Arstid kardavad, et ta ei ela kaua. Kas mõistate?» 
«N nii, n-nii... Aga kui ma ei ole nõus?» 

«Võite minust teatada, kuid ärge lootke, et teile antakse andeks 1918. aasta. Meil on materjaie 
rohkem kui vaja... Teiseks aga võite kindel olla, et meil on pikad käed. Kolmandaks, kui te veel 
kord mõtlete olukorrale, millesse olete sattunud, siis nõustute, et see väljapääs teie seisukorrast on 
parim. Te rahuldate oma salajase vihavaenu ja saate suure tasu... Nüüd aga lähme magama. Head 
ööd!» 

Nahhodka kuulis, kuidas keegi õue läks, ja kõik jäi vaikseks. Ta lamas lahtiste silmadega ega 
saanud 

uinuda. Tüdruk lootis veel midagi kuulda. Kuid tuba jäi vaikseks. 

Antš suitsetas enne magamaheitmist paberossi ja vaatas aknast välja kuupaistest valgustatud 
hoovi, kus Jakov Kovaltšuk mõtteisse süvenenult jalgvärava juurest köögiviljaaeda ja sealt tagasi 
kõndis. Antš jättiski ta niiviisi käima ja mõtlema, ise aga sirutas end täiesti rahulikult inspektori 
voodisse. 

Uni põgenes Nahhodka juurest. Varem aga juhtus seda harva, et ta kohe magama poleks jäänud. 
Tüdruk ei taibanud kuigi palju sellest, mida kuulis, kuid ikkagi oli talle selge, et neile tulnud 
inimene Jakov Stepanovitši mingile halvale teole ahvatles. Inspektorit tundes tüdruk peaaegu ei 
kahelnudki, et Kovaltšuk selle halva teo korda saadab. Nad kavatsesid midagi selle neiu isa vastu. 

Nahhodka käis väga harva Kullikülas. Ta ei sallinud seda küla. Poisikesed jooksid kokku teda 
vaatama. Naised noogutasid talle haletsevalt järele, vanad kalamehed aga ei pannud teda peaaegu 
üldse tähele. Ei küla lapsed ega naised teinud talle ülekohut — esimesed ei tihanud teda kunagi 
lüüa, teised aga ei pilganud teda iialgi, — kuid ikkagi riivas miski nende käitumises tüdruku 
enesetunnet. 

Ta tundis muide peaaegu kõiki küla elanikke: kalurid käisid siin küll harva, kuid aeg-ajalt tuli 
siiski üks või teine töö asjus Kovaltšuki juurde koju. Professor Ananjevist ja tema tütrest kuulis ta 
alles hiljuti. Sandaale kandnud neiu avaldas talle sügavat muljet ja võitis tema usalduse sellega, et 
oli tulnud teda tänama. Nahhodka peaaegu ei mäletanudki, et teda oleks kunagi tänatud. Vahest ehk 


mõni kalur ütles teinekord mokaotsast «aitäh» kruusitäie vee eest. 

Nüüd kuulis ta uuesti sellest Ananjevist. Imelik eesnimi on tal: «Professor»! Kuid on ju 
igasuguseid nimesid! Tüdruk mõtles ikka ja jälle juhuslikult pealtkuulatud jutuajamisele. Ta ei 
sallinud Jakov Stepanovitši. Veelgi enam: ta vihkas teda, kuigi oli harjunud talle vastu rääkimata 
alistuma. Ainus inimene, keda Nahhodka mäletas südamesoojusega ja pisarsilmi, oli Kovaltšuki 
kadunud naine. Pärast tema surma ei saanud 

tüdruk, kes jäi inspektori hoole alla, enam hellitust tunda. Juhtus mõnikord, et ka Kovaltšuk suhtus 
temasse veidi paremini, tõi isegi väikesi kingitusi, kuid hoopis sagedamini nahutas ta tüdrukut 
vähimagi süü eest rihmaga ja jättis ta terveks päevaks leivata, Pealegi väsitas igapäevane, sageli üle 
jõu käiv kodune majapidamistöö Nahhodkat väga. 

Oli veel üks inimene, kellesse ta peaaegu harda austusega suhtus, kuid tüdruk nägi teda väga 
harva ja kokku. puutumisel ei rääkinud temaga kunagi. See oli Levko Stupak. Kord oli üks 
kalamees Nahhodka juuresolekul öelnud, et ta on Levko ristitütar, ja selgitanud, et kunagi päästeti 
ta tänu Levko visadusele. Nahhodka küsis selle kohta Kovaltšukilt seletust. Too sai vihaseks, 
sõimas ta läbi ja ütles, et tema oli ta päästnud, mitte Levko, kes tol ajal oli veel poisike. Nahhodka 
ei jäänud inspektorit uskuma ja päris selle kohta seletust ühelt kaluriküla naiselt. Viimane kinnitas 
kalamehe sõnu. 

Mõeldes nüüd oma lootusetult rõõmutule elule, võttis Nahhodka nende hulka, keda ta armastas, 
ka Ljuuda Ananjeva. Uuele tuttavale mõeldes jäi ta lõpuks magama. 


XII PEATÜKK LI | VAKÜ NKAL 


Saare keskosas, väinapoolses küljes, kerkivad liivakünka kaks koonilist tippu. Küngas asub 
umbes kahe kilomeetri kaugusel külast ja meenutab hiiglaslikku mahaheitnud kaamelit, kes on pea 
hästi madalale lasknud, Künka kõrgus ei ületa kolmekümmend meetrit, kuid pikuti kulgeb kink 
väikese järvekese juurest peale poolteisesaja meetri ulatuses loodest kagusse. Küngast katab kareda 
rohu vaip, mille keskel õitsevad kibuvitsapõõsad. Tarvitses vaid maad kas vöi neljakümnegi 
sentimeetri sügavuseni kaevata, et mustmulla alt kätte saada mustateralist halli liiva. 

Ühel hommikul väljusid professor ja Ljuuda kodunt ning suundusid liivakünkale. Nad olid 
varustatud labidatate, haamrite, kompassi ja mõõdulindiga ning sammusid mõnusal meelel kõrges 
rohus. Kui kaste kuivas, olid isa ja tütar juba künka jalamil. Professor kavatses künka üle mõõta, 
põhja mitme meetri ulatuses välja kaevata ja umbkaudselt kindlaks määrata torianiidilademe 
üiemise kihi asendi. 

«Kui juba tõsiselt tööle hakata, tuleb mell siin telk üles lüüa,» sõnas la, «Telki võib päikese eest 
varjule minna, seal saab puhata ja tööriistu hoida.» 

«Aga kui päriselt mõneks päevaks siia üle kolida?» arvas Ljuuda. 


«Päriselt pole vaja. Selles väikeses soos on arvatavasti malaariasääski, nii et ööseks siia jääda ei 
maksa.» 
«Kuid saarei ei ole ju malaariahaigetest midagi kuulda.» 
«See veel ei tähenda, et siin malaariasääske ei ole.» «Kui aga sääsk ei ole nakkuse kandja, siis pole 
ta ju kardetav.» 

«Sul on õigus, kuid peab ennast hoidma. Esiteks, me ei tea, kas siinsed sääsed on ohutud, ning 
teiseks, kui siin peaks leiduma kas või üksainuski malaariasääsk, hakkab haigus levima.» 
«Seni, isa, ei maksa meil vaielda.» 

«Õigel Kui siia aga kaevandused rajatakse, siis hävitame kõik need sood või ujutame nad naftaga 
üle, laseme neisse gambuusiaid, ja siis siin juba malaariat ette ei tule.» 

Kõigepealt hakkas professor mõõdulindi abil küngast ja lähemat ümbruskonda võrdseteks 
ruutudeks jagama. Sellel pindalal tuli ära märkida kohad prooviaukude kaevamiseks. 

Vahepeal oli päike kõrvetama hakanud. Professor heitis kuue seljast, jäi särgiväele, võttis saapad 
jalast ja käis ringi palja jalu. Ljuuda naeris: küll oleks tore teda niisuguses riietuses 
üiikoolikolleegideie näidata! Ljuuda kahetses, et ta polnud fotoaparaati kaasa võtnud. 

«Aga kes see siis sealt meie poole tuleb?» lausus professor äkki. «Sel mehel vist ongi fotoaparaat 
kaasas.» 

Ljuuda vaatas sinna, kuhu isa oli näidanud, ja märkas pikka meest, kellel fotoaparaat õlal rihma 
otsas kõlkus nagu fotograafidel ikka. 

See oli Antš. Ta tuli hommikul koos inspektoriga Kullikülasse, tutvus kaluritega, sai teada, kuhu 
professor 


Ananjev oli läinud, ja tuli nüüd teda otsima. Ku lähemale jõudis ja nägi, et teda märgati, hakkas 
rutates professori ning Ljuuda poole sammuma. Ta tervitas, esitles end ja ütles, et ta alles eile 
saarele jõudnud ning et tal olevat toimetuselt ülesanne teha Luigesaare kalurite ja ka saare enda 
kohta fotoreportaaž. 

«Siin kuulsin teie töödest ja tahaksin muidugi ka sündmust fikseerida. Loodan, et te lubate? See on 
ju kolossaalne avastus, professor!» 

Ananjev naeratas, kuid samas muutus ta nägu u tõsiseks, kuigi silmades vilksatas kelmikas 
sädemeke. Ta tähendas väga viisakalt, et laseb end hea meelega pildistada, kuid vaidleb selle 
ülesvõtte ajakirjanduses avaldamise vastu. Avastus on huvitav, kuid selle praktiline väärtus ei ole 
veel teada ja seepärast ei maksa puhuda nii suure tähtsusega sündmuseks. Siiski teeb talle rõõmu 
fotokorrespondendiga tutvuda ja ta loodab, et korrespondent aitab tal pildistada mõnd objekti ja 
maastiku reljeefi. Muidugi võiks ta seda ka ise teha või usaldada. selle ülesande tütrele, kuid 
asjaarmastajate ülesvõtetel puudub see selgus, mida saavutavad selle ala spetsialistid. 

Antš nõustus meeleldi abistamisega, lubas, et ei avalda ajalehes ühtegi pilti professori loata, ja 
hakkas otsekohe klõpsutama. Ta palus ühtelugu küll valguse poole poörduda, küll käsi ära võtta küll 


õlga kergitada küll pead madalamale lasta jne, 
«Algab türannia,» tähendas professor summutatud häälega ja heasüdamlikult naeratades. 
«Meile aga kuluvad selle kingu ülesvõtted marjaks ära.» 
Antš tõmbas taskust portsigari ja pakkus professorile, paberossi. Ananjev sirutas käe, kuid 
märganud tütre laitvat pilku keeldus naeratades ja selgitas et kuigi ta on kirglik suitsetaja, on ta 
andnud lubaduse puhkuse ajal sellest lõbust loobuda... pealegi on veel ka kontroll kohal... 

Fotokorrespondent järgnes geodeetide salgale, nagu Ananjev ennast ja Ljuudat nimetas, ning 
külvas professori üle torianiidi leiukoha ja selle kasutamise kohta käivate küsimustega. Teda 
huvitns, kas siin on otstarbekohane alustada tööstuslikku kaevandamist: 

küngas on ju niivõrd väike, et isegi kui see üleni torianiidist koosneks, ka siis oleks seda üsna vähe, 
võrreldes teiste maagilademetega, mida Antšil on olnud võimalus näha. 

«Ma ei tea, kas lademed piirduvad selle kinguga,» vastas professor. «Vöib olla seisab kogu 
Luigesaar teatavas sügavuses torianiitkivimeil. Võib-olla on see ainult suure torianiidisoone 
maapinnale ulatuv osa. Tuleb uurida. Ning lõpuks on ka sellel künkal oma väärtus: selle liiv on 
peaaegu kontsentraat, mis tavaliselt tuleb rikastamisvabrikust. Väga huvitav on uurida künka 
ajalugu, selgitada, mis põhjusel kerkis kink saare tasapinnast kõrgemale. Tuleb arvata, et 
torianiitliivale surusid peale mingisugused rasked kivimid, mis tõukasidki torianiitliiva maapinnale. 
See on muuseas puht geoloogiline probleem ja vaevalt see teid huvitab. Ajakirjanikud nõuavad 
harilikult poputaarsemat esitusviisi. Pean ütlema, et selles künkas leiduv torianiitliiv on kõrge 
kvaliteediga. Olen kindel, et kui selle liiva kaevandamise organiseerimisele kulutada sada miljonit, 
siis annab ta toodangut kahe miljardi eest. Kui aga selgub, et see on ainult suure leiukoha 
maapinnale ulatuv osa, siis suureneb arv nii mitu korda, kui mitu korda on leiukoht künkast 
suurem.» 

«Aga öelge, kas sellest liivast heeliumi saamise tehnika on lihtne?» 

«Seni oli see väga keeruline. Kuid minu portfellis on paberid, mis näitavad, mida mõned 
inimesed sellest asjast arvavad, ja tundub, et probleem on lahendatud.» ' «Noh, aga milleks on vaja 
nii palju heeliumi? Kui dirižaablite jaoks, siis on see vaieldamatult väärtuslik, kuid vaevalt on 
õhulaevandusel nüüd nii suur tähtsus, kui arvestada lennuasjanduse kolossaalseid edusamme.» 
«Selle tähtsus on kahtlemata suur, kuid mulle tundub, et varsti läheb heeliumi suurel hulgal tarvis 
ka teistel tehnika-aladel. Hiljuti jutlesin ma sel teemal professor Kitajeviga — eriteadlasega 
väärisgaaside alal. Ta on tähtsaimate ja huvitavamaie avastuste lävel,» 

«Ja nimelt?» 
«Noh, see on juba tema asi. Lõpetamata uurimused ei kuulu avaldamisele,» 


«Öelge, palun, mis te arvate, kas siin on palju torianiiti?» 
«Ma olen peaaegu veendunud, et jah.» 


«Aga missugustest ainetest võib saada heeltumi?» «Igas aines, mis sisaldab uraani või tooriumi, 
leidub ka heeliumi. See väärisgaas tekib pidevalt uraanist ja tooriumist. Osaliselt ta lendub — 
sellepärast on igas kuupmeetris õhus viis kuupsentimeetrit heeliumi —, osa liselt aga säilib gaasi 
sisaldavates mineraalides. Ja mida vähem poorne on mineraal, seda rohkem leidub selles heeliumi. 
Torianiit on üks neid mineraale, mis heeliumi kõige paremini säilitab. Peale torianiidi leidub 
heeliumi monatsiidis, ferrosuniidis, kleveiidis ja hematiidis, kuid neis on seda palju vähem. Väga 
võimalik, et me leia siin ka neid mineraale, kuid peamiseks kasulikuks tooraineks jääb meile 
torianiit.» 

«Lubage mul aidata teil mõõta! Mulle teeks rõõmu teadmine, et mina olin üks esimesi, kes töötas 
sel kingul.» 

«Oo, palun väga! Teie Ljuudaga rnõõtke, mina aga hakkan juba ära märgitud ruutudes esimesi 
prooviauke kaevama.» 

Professor võttis labida ja läks künka tippu, kust kavatses oma tööd alustada, fotokorrespondent ja 
Ljuuda aga liikusid mõõdulindiga kaugemale, Mõõdulint oli kakskümmend viis meetrit pikk ja 
umbes niisuguselt vahemaalt puhusid nad ka omavahel juttu. Antš oli haruldaselt viisakas. Ta ütles 
Ljuudale komplimente noppis talle lilli ja jutustas lühikesi lookesi oma korrespondendiseiklustest. 
Ta küsis, missugust sporti neiu harrastab ja kas ta ka tantsib. Paari tunni pära tagasiteel külasse, olid 
nad juba kui mitte just sõbrad siis vähemalt head tuttavad. Hüvastijätul leppisid nad kokku lähemail 
päevil võrkpalli mängida ja lugemistoas grammofoni või raadio saatel tantsida. 


XIII PEATÜKK KINGITUS 

Samal õhtul ilmutas Antš filmilindi, kuivatas selle ära, seadis Kovaltšuki juures kamorkas üles 
portatiivse suurendusaparaadi, ja niipea kui ta järgmisel hommikul ärkas, hakkas ta oma esimestest 
Luigesaare ülesvõtetest pilte tegema. Kovaltšuki saatis ta Haljaskivi külasse kerget võidusõidusüsta 
ostma; Haljaskivi süstad olid oma kerguse ja kiiruse poolest kuulsad. Antš tegi Kovaltšukile 
ülesandeks osta kõige parem sõiduriist maksku see mis maksab, ja toimetada viivitamatult tema 
kätte. 

Nahhodka oli valmistanud üürilisele hommikueine, kraaminud toad ja läks nüüd vett tooma. Antš 
oli käskinud tuua kamorkasse ämbritäie vett, pesukausi, mõned 
taldrikud ja küünla punase laterna jaoks. 

Kui fotograaf oli üksi tuppa jäänud, soris ta kaua kohvris, võttis sealt mitu topsi fotokemikaale, 
karbi paberossikesti, paki tubakat ja lihtsa toppimismasina ning toppis siis tubakat mõnesse hülssi. 
Tuleb tunnistada — ta tegi seda meisterlikult: paberossid tulid niisugused, nagu oleksid nad 
vabrikus valmistatud. Siis avas ta ühe topsi, mis kandis pealkirja «metallohüdrohinoon», ja puistas 
paberile väga ettevaatlikult pisut punast pulbrit. Enne seda oli ta sõõrmeisse pistnud vatitopikesed. 
Ta hoidus pulbri peale hingamast ja pidas kogu aeg suud suletuna. Pärgamentpaberist tuutukeses 
segas Antš tubakaportsjoni raasukese punase pulbriga, toppis paberossi,valmis ja tegi sellele 


vaevunähtava märgi; pani siis oma metallohüdrohinooni pärgament paberisse, kägardas selle kokku 
ja pistis kolm omatehtud paberossi — üks neist sisaldas pulbrit — eraldi portsigari ühte ossa, teise 
osa aga täitis vabrikupaberossidega «Extra». Kui ta selle operatsiooni oli lõpetanud, võttis ta kätte 
kokkukägardatud pärgamenditukikese ja pomises endamisi naeratades: 

«Trifenüülmetriin, trifenüülmetriin... Huvitav... Kakskümmend, kakskümmend viis minutit — eli 
mingisuguseid tundemärke... Siis äkki ootamatu peavalu... huuled tõmbuvad siniseks, kaob võime 
kontrollida käte 


ja jalgade liigutusi. Kümme minutit hiljem — halvatus, veel kolme-nelja minuti pärast — lõpp... 
Hml... Hm!... Kus on siis meie puudulik? Vaja käsi pesta.» 

Antš läks läbi toa, avas jalatõukega ukse kotta ja astus õue. Nahhodka tuli talle täie veeämbriga 
vastu. 

«Ahaa, oota õige... Vala mulle kätele.» 

Fotograaf viskas kokkukägardatud paberitüki minema ja sirutas peopesad etie. Tüdruk hakkas 
kätele vett valama. Antš pesi käsi kaua ja hoolega. Nahhodka vaatas teda imestusega ja küsis: 
«Miks te puhtaid käsi nii väga pesete?» 

«Kuidas nii — puhtaid?» 

«Te ju pesite end hiljuti.» 

«Aga ma hakkan just praegu pilte tegema. Selleks on vaja, et käed oleksid täiesti puhtad. Muide, 
kas tahad, ma võtan su üles?» 

«Mis moodi?» 

«Teen sinu pildi paberile. Foto, saad aru?» 

«Võtate üles pildile?» 

«Kohe praegu, kas tahad?» 

Nahhodka silmades välgatasid tulukesed, ta näole tekkis nõutuse ilme. Näis, et temas heitlesid 
vastandlikud soovid. 

«Et, ma ei taha,» vastas ta süngelt ja muutus uuesti kohmakaks ning ebasõbralikuks. 

«On ikka puudulik!» ühmas Antš, kuid soovides võita tüdruku poolehoidu, ütles ta kuuldavalt: 

«Sündigu siis sinu tahtmine, sa oled tubli. Jakov Stepanovitš ei saa aru, missugune õnn talle 
osaks on langenud, et ta võib kasvatada niisugust tüdrukut... Noh, aga kui ma sulle näitan, 
missuguseid pilte ma tegin, kas siis tahad lasta end pildistada?» 

«Pole vaja!» pomises Nahhodka. 

Antš kehitas õlgu, võttis veeämbri ja läks kamorkasse, kuhu ta eelmisel päeval laboratooriumi oli 
sisse seadnud. Tüdruk jäi õue. Ta tegi oma koduseid talitusi. Tema kohustused ei piirdunud üksnes 
Kovaltšukile ja tema külalisele toidu valmistamisega, tal tuli hoolitseda ka köögiviljaaia, kahe 
põrsa, kanade ja partide eest, keda valvas Razboi. 

Nahhodka laskis pörsad väravast välja, kutsus Razboi, valvama ja imetles neid mõne minuti. Üks 
oli must, teine tähniline. Must kõndis rohul ringi, lähenes kokku kägardatud paberinutsakule, mille 
fotograaf välja oli visanud, tõukas seda kärsaga, nuusutas röhkides tüki aega, jättis lõpuks nutsaku 
sinnapaika ja hakkas rohi näksima. 

Nahhodka tuli õue tagasi, vöttis kabli ja läks aeda, peedipeenarde vahele. Ta sattus niisugusesse 
tööhoogu, et alles poole tunni pärast sirutas selga, kohendas vana õlgkübarat ja pühkis laubalt higi. 
Sel ajal hakkas mereli kostma laulu: 

Avar on meri ja vahune, 
meie kuunari täavi ees keeb, 
sügav on meri la vihane, 
meie kuunar on kalale teel. 

Rööbiti rannaga purjetas aeglaselt «Kolumbus». Vööris seisid Ljuuda, Levko ja Marko. Nad 
laulsid. Aga ahiris, kummargil rooli kohal, laulis neile kaasa Andri Kambala. Kuunar oli jõudnud 
juba peaaegu lauani, millt külge oli seotud Kovaltšuki lootsik, ja Marko heitis ankru. Levko hüppas 
lauale ja tömbas «Kolumbuses trossi abil lähemale. Motoristi järel astusid kaldale Ljuuda ja Marko. 
Andri viskas neile kätte mingisuguse kompsu ja jäi kuunarile. 

Kablile toetuv Nahhodka jälgis huviga kuunarit. Ei olnud kahtlust: need kolm inimest keda ta 
väga vähe tundis, tulid inspektori juurde. Arvatavasti tähtsas asjas. Inspektorit pole kodus ja nüüd 
peab tema nendega rääkima. Ta sattus ärevusse. Kõik kolm hakkasid inspektori maja poole liikuma. 
Ees — Levko, komps käes, tema järel Ljuuda, köige taga Marko, väike pakk õlal. Tüdrukule paistis, 
et teda märgati. Nii see oligi. Sel silma. pilgul hakkas kõrvalt kostma Razboi haukumist. Kartes, et 
koer võib võõrast inimest hammustada, jooksis tüdruk tema juurde. 

«Algab kontsert!» ütles Marko oma kaaslastele. «See neetud peni märkas meid. Et me ka aeru ei 
taibanud kaasa võtta!» 

Kuid Razboi ei näidanudki oma nina ja kõik kolmekesi jõudsid takistamatult õueni. Läbi avatud 
jalgvärava 

nägid nad Nahhodkat, ta oli millegi kohale kummardunud, ja koera, kes vaikselt tema lähedal seisis. 
Siis märkas Razboi võõraid ja tormas neile valju haukumisega vastu. Marko viskas oma paki maha, 
haaras pika teiba, mis maja seina ääres vedeles, ja asus kaitsele. Ljuuda peitis end naeratades Marko 
selja taha ja otsis silmadega mingisugust löögiriista. Levko jäi paigale ja mõõtis koera põlglikult 
ükskõikse pilguga. Eitea, kelle kallale Razboi esimeses järjekorras oleks tormanud, kuid äkki tuli 
kuuldavale tüdruku erutatud ja läbilõikav hääl: 

«Tagasi, Razboi! Tagasi! Seis! Seis!» 

Nahhodka sööstis koerale järele. 

Razboi jäi lõrisedes seisma. Nahhodka kutsus koera ära ja pani ta väikesesse lauta kinni. 
Külalised märkasid, et tüdruk on millegipärast rahutu. Ta vaatas aina lahtisest väravast sisse. 


«Tere, Zorjake,» ütles Levko ja pani talle käe õlale. Nahhodka võpatas. «Zorjakeseks» oli teda 
hüüdnud Kovaltšuki kadunud naine ja ta pidas seda oma tõeliseks nimeks, kuid inspektor ja kõik 
saare elanikud nimetasid teda tavaliselt Nahhodkaks. 

«Jakov Stepanovitši ei ole kodus,» sosistas tüdruk kohmetuses, 

«Me tulime sinu, aga mitte tema juurde. Sul on ju täna nimepäev... Sa eitea? Täna sai täpselt 
kaheksa aastat täis, kui sa saarele sattusid. Ja-jah, see juhtus just sel päeval.» 

«Me siis tulimegi sind vaatama,» sõnas Ljuuda, võttis Nahhodka käe ja surus seda. 

«Mingu täide kõik sinu soovid, et sa kasvaksid suureks ja tugevaks ja elaksid tuhat aastat!» 
soovis Levko. 

Tüdruk vaatas uuesti värava poole. 

«Mis seal on?» küsis Levko ning pööras samuti pead. 

«Seaga juhtus midagi,» pomises Nahhodka tasa. 

Marko hakkas asja vastu huvi tundma ja astus hoovi, tüdruk tema järel. Levkol ja Ljuudal ei 
jäänud midagi muud üle, kui neile järgneda. 

Tähniline põrsas näksis rahulikult rohtu, must aga lamas maas ja korises hädiselt, vaevukuuldavalt. 
Pool-suletud silmad olid ähmaseks tõmbunud, suust valgus lohisevat vahtu. Põrsas lõõtsutas kiiresti 
ja raskelt. Nah- 

hodka vaatas teda pärani silmadega. Kui Levko märkas tema ehmatust, sosistas ta Ljuudale: 
«Kardab inspektorit,» kummardus siis põrsa kohale ja hakkas teda silmitsema "Katk! " konstateeris 
Levko kategooriliselt: ta oli kuulnud, et sigadel esineb säärane haigus. 

Tüdruk vaatas talle sõnatult ja kuidagi umbusklikult otsa. 

«Aja oma tähniline minema, et ta ligi el tuleks, muidu vöib ka see nakatuda,» soovitas Ljuuda. 
Nahhodka ajas tähnilise minema. Sel silmapilgul tuli majast Antš. Kuulnud Razboi haukumist, 
mähkis ta fotopaberi kokku, pühkis käed kuivaks ja ruttas vaatama, mis õues lahti. Kohalolijatest 

tundis fotokorrespondent ainult Ljuudat. Ta tervitas neiut südamlikult Tütarlaps tutvustas talle 
oma kaaslasi ja jutustas lõpnud põrsast. Antš vaatas tähelepanelikult põrsast, laskis pilgul üle 
rohu käia, märkas paberinutsakut, mille ta enne väija, oli visanud, ja nõustus Levkoga, et see on 
vististi katk. 

«Teate,» pöördus ta Ljuuda poole, «ma tegin just praegu eilsetest ülesvõtetest pilte. Võin juba 
üht-teist näidata.» 

«Näidake kohe,» nõudis neiu. 

Nahhodka pöördus nende poole. Levkro võttis tal käest kinni ja ütles: 

«Noh, kutsuksid meid ometi tuppa,» ja hakkas ise tüdrukut ukse poole saatma. 

Toas pani Levko kompsu lauale ja pöördus seda lahti harutades tüdruku poole: 

«Siin on mu kingitused, Zorjake.» 
Ta võttis kompsust kleidi, pesu ja vihmamantli ning pani Nahhodka ette. 


«See aga on minu poolt.» Ljuuda asetas lauale paki 
ja viõttis sealt välja sandaalid, mis sarnanesid tema omadele. 
«Ja minu poolt ka,» teatas Marko pidulikult. 
Tema pakist tuli nähtavale helesinise lindiga lihtne õlgkübar. 
Nahhodka vaatas jahmunult asju. 
<Kas see kõik on mulle? » küsis tüdrukuke, «Köik on sulle, Zorjake,» kinnitas Levko. 

«Minge õige kõik siit mõneks minutiks välja, » pöördus Ljuuda meeste poole. 

Marko ja Levko läksid koos Antšiga toast välja ja selgitasid talle, mis pidu Nahhodkal täna on. 

Antš tõi kamorkast mõned veel märjad ülesvõtted ja kurtis, et ei ole piiritust nende kiiremaks 
kuivatamiseks. Siis sihtis ta oma «leika» jutukaasfaste!e ja klõpsutas mitu korda. 

Ta jutustas, miks ta Luigesaarele oli tulnud,ja teatas, et sai kalandusinspektsioonilt kirja 
Kovaltšukile, kuid et siin elamine ei meeldi taile. Ta tahaks kolida kalurite juurde Kullikülasse, 
veelgi enam — ta sõidaks meellsasti koos nendega kuunaril. 

Varsti tulid Ljuuda ja Nahhodka õue. Kuid kas see oligi Nahhodka? Tüdrukul oli nüüd seljas 
lühikeste varrukatega kleit, jalas sandaalid, peas uus kübar. Kleit oli pisut lai, kuid muidu sobis uus 
riietus tüdrukukesele väga, Nurgelisus oli kadunud. 

«See on alles Zorjakel» imetles Levko ja astus talle sammu võrra lähemale. 

Köige enam rabatud oli Antš. Rahutusevari libises üle ta näo, Tüdrukut silmates turgatas talle 
pähe mõte: kas see ongi õige, nagu oleks tüdruk niivõrd ebanormaalne, et teda ei maksa üldse karta? 
Kuid Nahhodka vnatas Antšile nii kohkunud pilguga, et fotograaf rahunes, ta isegi naeratas ja 
pildistas teda samas. Tüdrukuke raäkis vähe. Miski oli teda ilmselt erutanud. 

Antš näitas Ljuudale fotosid. Neiu palus neid erndale ja fotograaf lubas lähemal ajal teha talle ja 
professorile albumi ülesvõtete täieliku komplektiga. 

Seltskond kavatses ära sõita. Antš palus end Kullikülasse ühes võtta. 

«Heameelega,» vastas Levko. 

Fotograaf seadis end kiiresti valmis ja läks koos teistega randa, kus Andri Kambala noori oodates 
kunnari ahtris tukkus. 

Nahhodkaga hüvasti jättes palus Ljuuda, et tüdruk tingimata Kullikülasse tuleks, Levko aga lubas 
teda. varsti vaatama tulla ja soovitas, et ta põrsa pärast liiga, palju ei kurvastaks. Kas siis tema on 
süüdi, et põrsas 

katku jäi? Selle tõve vastu ei ole ükski siga kindlustatud. Nii õelgugi ta oma Jakov Stepanovitšije. 

Kuunar eemaldus rannast. Ljuuda lehvitas Nahhodkale kätt. Tüdrukuke vastas talle samaga, 

pöördus ja jäks koju. Merelt aga kostis talle järele laul; 
Laula, tuul, meile lõbusaid laule, 


lained vestku meil' muinasjuttu. 
Kala kokku korjame ruttu, 
sest et tööpäev on täna meil. 


XIV PEATÜKK SUPLUS MERES 


«Teate,» ütles Ljuuda fotograafile, «ma lähen täna «Kolumbusel» merele. Onu Stahh lubas mind 
sellele reisile kaasa võtta. «Vaatan õige,» ütles ta, «missugune «madrus» või kalurinaine sa ka 
oled,» Ta määras mu isegi Marko abiks, teiseks jungaks.» 

«See on väga huvitav, ma lihtsalt kadestan teid! Ka mina tahaksin «Kolumbusel» välja sõita, kuid 
plaani järgi fotografeerin ma täna Kulliküla ja kalurite igapäevast elu. Teinekord loodan ma 
tingimata teiega koos söita. Teist on seks ajaks saanud ehtne merekaru.» 

«Hästi!» arvas Ljuuda. «Kuid on vaja luba küsida minu otseselt ülemalt. Marko, ega sul ole 
midagi selle vastu?» 

Neiu puhkes naerma. Tal oli hea seista kuunari lael tunda päikese palavat hingust, imetleda abaja 

laia vetevälja ning saare vaadet ja kuulata Antši, kes teadis palju huvitavat. 

Kuid junga, kes ei vaadanud fotograafile — ta tundis millegipärast tema vastu antipaatiat —, 
vastas: 

«Kui minu abi kohale, siis olen nõus, kuid enne ma vaatan, kas ta ka oskab kalasuppi ja hirsiputru 
keeta.» 

«Oo, ma olen nõus!» naeratas Antš. «Võin isegi mereveest borši keeta.» 

«Kardan, et meie kipper laseb teil endal selle borši ära süüa.» 

Vahepeal oli «Kolumbus» Kullikülasse jõudnud ja meeskond märkas rannal oma kiprit. 


«Kas jäime hiljaks?» küsis Levko. Kuid Stahh raputas eitavalt pead. 

Antš tutvus kipriga ja palus end mõni teine kord merele ühes võtta. Stahh oli nõus, kutsus isegi 
kohe kaasa sõitma, kuid oma plaanidele viidates keeldus fotograaf'kahjutundega, jättis hüvasti ja 
läks külasse. Otšeret käskis meeskonnal mootori käivitada ja abajast välja sõita. 

«Kolumbus» liikus lõunasse. Seal, silmapiiri taga, umbes kolmekümne kilomeetri kaugusel, oli 
väike leetseljak, kust Luigesaare kalurid viimasel ajal rikkalikke skumbriasaake tõid. See väike 
röövkala on oma maitsva liha tõttu kõrges hinnas ja kalurid püüdsid teda agaralt. Elanud talve üle 
kaugel lõunas, tuleb ta kevadel massiliselt meie lõunamerre ja levib siin suurte parvedena, otsides 
saaki — väikesi kalu, vähjakesi ja molluskeid, Oma teekondi muudab skumbria sageli ja on aastaid, 
millal ta üldse ei ilmu nendesse vetesse. Luigesaare kaluritel ei vedanud kaks aastat järjest — nad 
peaaegu ei näinudki seda kala. Ja siis umbes nädal aega tagasi avastas Timofi Boitšuki brigaad 
sellel leetseljakul suurel hulgal skumbriat. Nüüd püüdsid luigesaarlased tasa teha seda, mis 
eelmistel aastatel vajaka jäi. 


Kuunar liikus mootori jõul. Tõsi küll, oli ka kerge tuuleke, kuid see puhus peaaegu otse vastu. 
Marko seletas Ljuudale, et see on «süd-ten-u'est» ehk, nagu teisiti öeldakse, «kaheksateistkümnenda 
rumbi tuul». Marko näitas Ljuudale kõike, millega ta kuunaril tegeles. Lõpuks võttis ta kastist 
raadiovastuvõtja ning jutustas neiule, et möödunud aastal tahtis ta väga radistiks saada. Ta muretses 
raamatud, käis Luzanõs raadio jaamas konsultatsiooni saamas, hankis raadiovastuvõtja, õppis 
selgeks morse tähestiku ja unistas «Kolumbusele» raadiosaatja ülesseadmisest. 

«See kulub mulle marjaks ära, kui saan tüürimeheks,» seletas ta neiule. 

Päike kõrvetas. Kuunari lael sulas tõrv, millega teki kate läbi oli pahteldatud. Tõrv kleepus 
taldade külge. Ljuuda heitis pilgu kraadiklaasile. See näitas 32 pügalat. 

«Oi, kui saaks supelda,» ütles ta Markole, «kui õige peatada kuunar nii umbes viieks minutiks!» 

«Noh, selleks juba kipper ei peata,» vastas junga, «aga kui me kalapaatideni jõuame, siis suple nii 
palju kui süda kutsub.» 
«Ma ei ole nii sügavates kohtades veel kunagi supelnud. Kui mõelda sügavusele, hakkab pea 
pööritama.» 
«Ujuda on siin isegi kergem, aga sukeldumine pole huvitav. Mulle meeldib niisuguses kohas 
sukelduda, kus võib põhja kätte saada: sukelduda — ja tuua ules peotäie liiva või kivi.» 

«Kas sa sukeldud hästi?» «Oh ei, niisama kuidagi.» 

Stahh pidas läbi binokli teraselt merd silmas, ja kui ta nägi eemal kalapaate, käskis ta Andril 
pisut vasakule võtta. 

«Las Ljuuda tuleb rooli,» ütles Andri, kui ta käsu oli täitnud, «Küll siis kalamehed saavad 
imestada, et «Kolumbuse» juhtis siia tütarlaps!» 

«Kui ta tahab, asugu rooli,» nõustus kipper. 

Sõit paatideni vältas veel pool tundi ja kogu selle aja ei lasknud Ljuuda rooli käest. Kui kuunar 
kaluriteni jöudis, tervitati uut roolimeest heakskiitvate hüüetega. Kiitused panid tütarlapse õhetama, 
ja kui ta oli rooli üle andnud Andrile, kes vahepeal oli mõnuga ära tõmmanud mitu jämedat plotskit, 
palus Ljuuda kiprilt vastutasuks luba supelda. Tema palvet toetasid motorist ja Marko. Stahh 
nõustus ja lubas, et niipea kui kuunar on lastitud, annab ta neile kümme minutit suplemiseks. 

Meeskond asus aega viitmata tööle, aidates kaluritel kala ümber laadida ja seda kuunarile 
paigutada. 

Pärast lastimise lõpetamist eemaldus «Kolumbus» paatidest, et kaluritele mitte tüliks olla, ja 
kipper lubas meeskonna suplema. 

Lahtiriietumisele kulus pool minutit. Levko ja Ljuuda tormasid esimestena vette, Marko jäi veel 
kuunarile. Ta viskas üle parda jämeda trossi, mis oli kinnitatud masti külge, ja selgitas, el tross 
täidab laevatrepi aset. Siis hüüdis ta Ljuudale, et see teda tähele paneks, viskas vette metallraha ja 
hüppas sellele järele. Möödus minut. Veepinnal tuli nähtavale rusikas ja siis ka noormehe pea. 
Marko puristas, laskis pilgul ringi käia, ja kui ta 

oma kaaslased oli leidnud, näitas ta vee all kinnipüütud münti. 
«Suurepärane!» tähendas Ljuuda pead Levko poole pöörates. 
«Mis «suurepärane» see ikka on!» vastas too, suu kavalal naerul. «Ma võin paremat teha.» 
«Noh, eks näidake siis.» 
Levko ujus kuunari juurde, ronis tekile, võttis oma tööriiete taskust metallraha ja viskas selle üle 
parda. Samal hetkel sirutas ta käed välja ning sukeldus teiselt pardalt. Ta jäi väga kauaks vee alla 
ning tuli lõpuiks pära lähedal veepinnale. Ta hingeldas kõvasti, ujus teiste juurde ja näitas raha. 
Ljuuda oli rabatud ja vaatas umbusklikult Markole otsa. Too naeris. 
«See on trikkl» arvas neiu. «See pole merre visatud raha.» 
«Aga kuidas ma siis seda tegin?» 
«Raha oli teil suus.» 
«Tubli tüdruk, õige!... Noh, ronime nüüd välja.» 
Esimesena jõudis pardale Marko ja ütles, et sukeldub veel kord. Ta hüppas ahtrist vette ja kadus. 
Ljuuda ja Levko ei jäänud ootama, kunas junga veepinnale tõuseb, ja ronisid kuunarile. Marko ei 
tulnud nähtavale. Ljuuda riietus ega pööranud silmi merelt. Jungat ei olnud ikka veel. Levko ja 
Andri näole tekkis hirm, kuid Stahh Otseret oli täiesti rahulik. 
Möödus minutit kolm-neli — Marko ei tulnud nähtaiale. Ljuuda surus huuled kokku, ebameeldiv 
kõhe tunne näpistas rinda. Stahh vaatas talle otsa, ja saanud ilmselt aru, milles asi seisab, ütles 
vihaselt: 
«Aitab tal hullamisest!» 
Levko ja Andri naeratasid. Ljuuda vaatas neid üllatatult. 

Mõne aja pärast kerkis kuunari lähedal veepinnale ülespidi põhjaga ämber. See pöördus ümber 
ja selle alt tuli nähtavale junga pea. Levko seletas Ljuudale ära ka selle triki. Pärast sukeldumist 
ujus Marko vee all vööri, kust ta varem ämbri vette oli visanud. Tõmmanud veel kord kopsud õhku 
täis, sukeldus ta, ämber peas. Selleks 


on vaja suurt osavust, sest õhuga täidetud ümber püüab veepinnale tõusta. Jalgadega tuleb hoida 
mingisugusi. raskust, mis oleks parajasti niisugune, et ei kisuks põhja ega laseks ka veepinnale 
kerkida. Ämbrit peas hoides võib inimene märksa kauem vee all püsida kui ilma selleta. Ämber 
etendab siin õhukella osa, milles kunagi tuukreid merre lasti. 

Ljuuda hakkas nende trikkide vastu huvi tundma, ja kui Marko oli kuunarile roninud, palus ta 
neid endalegi õpetada. 

«Kolumbus» võttis kursi Luzanõle. 


XV PEATÜKK PABEROSS TRIFENÜÜLMETRIINIGA 


Antš leidis professor Ananjevi kodust, Teadlane istus oma toas ja lehitses raamatut. Ta tervitas 
külalist lahkelt ja päris, kuidas on lood fotodega. 

«Tõin mõned kaasa,» vastas Antš, «teised toon neil päevil. Ljudmila Andrejevnale ma juba 
rääkisin, et tahan teie jaoks teha kohe lerve fotoalbumi, mis on pühendatud Luigesaarele.» 

«Andke oma pildid ja võtke istet,» palus professor Antši, «Ma puhkan täna. Hommikul lõpetasin 
artikli, milles käsitlen oma vaaie<l heeliumi tootmise probleemi kohta selles maanurgas. 
Torioheeliumi probleern on teoreetiliselt lahendatud.» 

Antš pani professori ette mõned fotod. Kuni professor neid tähelepanelikult silmitses, laskis 
külaline pilgul üle peremehe toa ja laua libiseda. Ta märkas, et aknad avanevad kergesti ja et uksel 
pole seespool riivi. Ühe sahtliga lihtne puulaud asendas kirjutuslauda, Laual olid virnas raamatuid 
ja paberid. Avatud mapis nägi Antš käsikirja- professor oli selle nähtavasti alles äsja läbi vaadanud 
Paremal, ajalehepaki otsas, lebas lahtivõetud rihmadega uus portfeil, võti lukus. 

Professor Ananjev vaatas ülesvõtted läbi, pani need kõrvale ja sulges mapi. 

«Pean tunnistama, ma ei lootnud, et pildid nii hästi 

õnnestuvad,» ütles ta Antšile. «Nende tehnika on laitmatu. Nad näitavad head maitset.» 

«Te teete mulle komplimente,» tänas Antš kergelt kummardades. 

«Ei, ei!» vaidles Ananjev vastu, avas portfelli ja pistis mapi sinna sisse. Ta ei näinud oma külalise 
kiskjalikku silmavaadet, millega see iga tema liigutust luuras. «Jutustage, kuidas te end siin sisse 
olete seadnud ja kuidas teil seni on läinud. Soovite teed?» 

«Ei, tänan, pole tahtmist. Aga kui te lubate, ma teeksin ühe paberossi...» 

«Palun,olge nii lahke!» 

Antš tõmbas taskust portsigari, võttis sellelt poolelt, kus oli kolm paberossi, äarmise, vaatas 
tähelepanelikult, kas hülsil pole pliiatsiga tehtud märki, ja sulges portsigari. Kuid samas, otsekui 
äkki taibates, avas selle uuesti ja ulatas professorile: 

«Andestage minu tähelepanematust... Vast ehk suitsetate»» 

Professor kõhkles. Temas võitlesid soov suitsetada ja teadmine, et on vaja pidada arstile antud 
sõna. 

«Oh teid, võrgutajat!» ohkas professor ja kapituleerus: ta võttis portsigarist paberossi. 

Antš pani portsigari tasku, võttis tikutopsi, tõmbas tikku ja pakkus professorile tuld. 

Ent too tõusis püsti, kõndis toas ringi, ja kuni ta tagasi jõudis, oli tikk ära põlenud. 

Antš tõmbas uue tiku. Ja Ananjev ei süüdanud jällegi paberossi. Ta kõndis möoda tuba ja jutustas 
külalisele mingisugust ülikoolilookest. Fotograaf süütas nüüd paberossi ja viskas kustuva tiku välja, 
siis aga läitis rahulikult kolmanda ja hoidis seda ettesirutatud käes. Sel korral võttis professor tema 
käest tiku, mudis paberossiotsa pehmeks ja pistis tule otsa, tõmmates kohe suitsu sügavalt alla. 

Kui toas oleks olnud kõrvaline pealtvaataja, siis oleks ta märganud, et fotograafi näolt kadus 


sügava, kuigi vaevalt märgatava ärevuse ilme. Ainult silmades kilas pingeline uudishimu. Ta vaatas 
kella. Professor Ananjev kõndis ikka veel toas ringi ja jutustas. Mõnikord ta seisatas, tõmbas suitsu 
suhu ja popsis seda meisterlikult 


Professor jätkas jutustamist, kuidas revolutsioon leidis ta ülikoolist, kuidas ta võttis osa kodusõjast, 
tõsi küll, vähesel määral — oli sanitaarsalga ülemaks. Ülikoolis lundis ta huvi bioloogia ja keemia 
vastu, pärast sõda oga hakkas teda veetlema geoloogia ja temast sai geokeemik. Ta jutustas oma 
esimestest teaduslikest töödest. 

Antš tundis sisemist värinat. «See on ju võimatu!» tahtis ta iseendale valjusti öelda, kuid paljude 
aastatega külgeharjutatud enesevalitsemine aitas tal väliselt täiesti külmavereliseks jääda. «Kas siis 
märgitud pabeross tõesti jäi portsigari?» Ta tõmbas taskust portsigari, võttis sellest viimase 
paberossi, ja teeseldes, et ta kuulab professorit, silmitses tähelepanelikult selle kesta. Viimase 
paberossi kestal ei olnud mingisugust pliiatsimärki, See oli trifenüülmetriinita pabeross. Järelikult 
trifenüütmetriiniga paberossi oli ära suitsetanud tema ise? 

Professoril tuli ootamatult peatuda. Tema kuulaja hüppas äkki püsti, tormas ukse juurde, jättis 
selle lahti ja kihutas kui marutuul mööda küla Kovaltšuki maja poole. 

Andrei Gordejevitš vaatas talle üllatatult järele. Astus siis laua juurde, pani prillid ette, istus 
tugitooli ja lausus: 

«Ei oodanud, et ta on nii impulsiivne.» 


XVI PEATÜKK KOVALTSUKI TAGASITULEK 


Kui Antš külast läbi oli jõudnud, seisatas ta, heitis pilgu kellale ja hakkas aeglasemalt edasi 
minema. Ta toibus, Oii möödunud peaaegu tund ja selle aja jooksul oleks trifenüülmetriin mõju 
avaldanud, kui pabeross oleks tõepoolest olnud mürgitatud. Ta kontrollis uuesti portsigari. Seal oli 
märgita pabeross. Tähendab mürgitatud paberossi suitsetas ära kas tema või siis professor. Ei siin 
on mingi eksitus! Ta aju töötas pingeliselt, püüdes ära aimata, mis oli juhtunud. Kas tõesti pistis ta 
selle paberossi mõnda teise kohta? Kurat teab, kelle 

kätte see vöib sattuda! Tuleb kiiremini inspektori juurde jõuda ja järele vaadata, kuhu ta paberossi 
pani! 

Antš kiirendas sammu ja kaugenes ikka enam Kullikülast, 
Kovaltšuki leidis ta kodunt. Inspektor oli Haljaskivist väga kiiresti tagasi tulnud ja silmitses nüüd 
oma maja ees seistes lõpnud põrsast ning siunas Nahhodkat hooletuse pärast. 

Antš irnestas, miks inspektor nii kiiresti tagasi tuli. Kovaltšuk vastas, et ta sai Haljaskivi kolhoosi 
mootorpaadile, mis käls Luigesaarel kala järel; tagasiteel aga oli teda tuul aidanud. 


«Ma sain suurepärase paadi. Üks mees jaksaks seda tund aega seljas kanda. Kui seada üles väike 
puri, siis paat otse lendaks! Kuid suure lainetusega ta enam ei kõlba: läheb ümber.» 

«Kus see paat siis on?» 

«Väinas, kõrkjatesse peidetud.» 

«Paat tuleb mererannale üle tuua ja hoida kusagil pajupõõsastes.» 

«Öösel toome ära.» 

«Hästi. Mis veel uudist?» 

«Nägin inimesi, kes tulid täna autol Luzanõst. Räägitakse, et öösel saabunud välismaa aurik. 
Laevaga olevat merel midagi juhtunud — masin on vist rikki läinud, noh, ja sõitiski lähemasse 
sadamasse.» 

Antš vaatas inspektorile kahtlustavalt otsa. Tal oli kuidagi väga hästi vedanud: mootorpaat oli ta 
kohale viinud, seal oli ta kiiresti paadi ostnud, kohanud inimesi, kes olid saabunud äutol Luzanõst ja 
toonud uudise, mida fotograaf ootas. Kui aga aurik tõesti Luzanõsse oli tulnud, siis peab sündmusi 
kiirendama. 

«Mis te mässate selle põrsaga!» tähendas Antš. 

«Kurat temaga!» vastas inspektor. «Kuid mind vihastab see rumal plika oma linnainimese riietes!» 
«Loodan, et teil ei tule enam kaua seda kannatada,» ütles Antš inspektorit silmas pidades. 
Kovaltšuk vaatas talle küsivalt silma, kummardas ja kähistas seejärel sosinal: 

«Võib-olla selle aurikuga?» 

See, mida Antš inspektori silmadest välja luges, nõrgestas poole võrra tema kahtlustusi. 

Kovaltšuki silmad peegeldasid Antšile arusaadavaid soove ja lootusi. 

«Kuulge, Kovaltšuk: kas olete kindel, et teie Nahhodka on ikka puudulik? Öelge ainult tõtt.» 

Inspektor kortsutas kulmu. Ta nähtavasti ei tahtnud sellele küsimusele vastata, kuid Antš vaatas 
talle nõudlikult ja kategooriliselt otsa. 

«Ma olen teda vähemalt selles teadmises kasvatanud. » 

Oma elu esimesed aastad oli ta minu arvates kahtlemata niisugune... V iimasel ajal e 10 le ma ka 
mingisuguseid muutusi tähele pannud,» lisas ta kõhklevalt. 

Antš ei lausunud sõnagi ja nad astusid tuppa. Nahhodkat seal ef olnud. Fotograaf mõtles 
professor Ananjevile ja tema dokumentidele. Ta peas hakkas kujunema kindel plaan. 

«Järgmisel puhkepäeval toimub Kullikülas kalurite pidu,» ütles inspektor. «Vöimalik, et tulevad 
külalised linnast.» 

«Mis pidu?» huvitus Antš. 

«Igal aastal peetakse sel päeval pidu, see on traditsioon. Tavaliselt tehakse selleks ajaks kokku- 
võtted püügihooaja esimese poole tulemuste kohta, kontrollitakse brigaadidevahelise võistluse 
tulemusi, korraldatakse ühine lõunasöök, tantsitakse ja mängitakse pilli. Abajas viiakse läbi ujumis- 
ja sõudevõistlused.» 


«Kas saginat on sel ajal palju?» 

«Iseenesestki mõista.,Kui midagi tuleb korda saata, siis on see kõige parajam juhus. Ainult 

ettevaatlik peab olema: sel päeval tuleb siia ikka külalisi.» 
«Kes möödunud aastal käisid?» 
«Käis eskaadri miiniristleja «Tormilind».» 

«Hästi. See pole nii hirmus. Minu dokumendid on korras. Homme tuleb linna sõita ja osta 
samasugune portfell nagu professor Ananjevil. Astuge tema poole sisse ja vaadake. Portfell on 
laual. Peale selle annate edasi mu kirjad» 

«Kirjad? Kellele?» kohkus Kovaltšuk. 

«Sadamale kõige lähemas sööklas «Kaukasus», kus mängib muusika, sööb iga päev kella 
üheksast kümneni 

hommikul, kella kahest kolmeni päeval ja seitsmest kaheksani õhtul välismaa meremees. Tal on 
side silmal. Te istute kõrvallauda. Käes hoiate torru keeratud kohalikku ajalehte. Kui märkate, et 
meremees teile tähelepanu pöörab, lööge leht lahti, vaadake sisse, murdke siis neljaks kokku, pange 
lauale ja katke lusikaga, Niipea kui mereinees söömise lõpetab ja ära läheb, istuge tema lauda, 
ajaleht aga pange enda juurde toolile. Mõne minuti pärast tuleb meremees tagasi, palub vabandust, 
ütleb, et unustas ajalehe maha, võtab toolilt teie oma ja läheb minema. Kui olete oma kõhu täis 
söönud ja hakkate sõöklast ära minema, võtke kaasa see ajaleht, mille meremees tõesti teisele 
toolile unustab. See on samuti kohalik ajaleht. Hoidke seda kui kõige kallimat dokumenti ja tooge 
minu kätte. Kas saite aru?» 

«Aga kui...» 

«Mis «kui»? Mitte mingisuguseid «kuisid»! Kõik peab olema nii tehtud, nagu ma ütlesin. Mitte 
mingisuguseid arusaamatusi. Olge rahulik, ükskõikne, välismaa meremehe vastu tundke pisut huvi, 
kuid see ärgu olgu silmanähtavalt teeseldud.» 

Kui Antš oma jutud Kovaltšukiga maha oli rääkinud, hakkas ta hommikul tehtud paberossi 
otsima. 

Ta vaatas läbi kõik asjad, tuustis läbi toa ja kamorka — mürgitatud paberossi ei olnud. Ta oli 
valmis uskuma, et unustas paberossi märgistamata ja pistis seile portsigari teise ossa. 

Kuid kes siis nägi tema portsigari? Tõsi küll, kui ta «Kolumbuse» meestega õue läks, et 
võimaldada Nahhodkal ümber riietuda, oli ta portsigari kamorkasse jätnud. Oletada, et Ljuuda ja 
Nahhodka käisid seal ning võtsid portsigarist sihilikult ära just mürgitatud paberossi, seda ta ei 
võinud. Ta oli toppinud paberossi üksi, ilma pealtnägijateta. 

Antš oli mures. «Asi tuleb kiiremini lõpetada,» jõudis ta kindlale otsusele. Ta sulges end 
kamorkasse, lõi laual lahti kohaliku ajalehe, võttis kohvrist pudelikese sildiga «Lahusti» ning 
hakkas selle vedelikuga ajalehele kirjutama. See oli eriline keemiline reaktiiv, mida salakuulaja 
kasutas selleks, et salakirjas üles tähendada vajalikke teateid. Ta kirjutas peaaegu õhtuni. 

Hilja öösel kandsid Kovaltšuk ja Antš kerge süsta üle saare ja peitsid selle kilomeetrit viis majast 
eemal asuvatesse paju- ning kõrkjapuhmastesse. 


XVII PEATÜKK SÖÖKLA «KAUKASUS» 


Luzanõsse sõitis Kovaltšuk «Kolumbusel». Nagu ikka lastiti kala kuunarile päeva lõpul ja 
kalureil tuli peaaegu kogu öö merel olla. 

Inspektor oli sunnitud «Kolumbuse» mehi Nahhodkale avaldatud tähelepanu eest tänama ja 
vastuseks ära kuulama terve hulga hoopiski mitte kahemõttelisi märkusi iseenda aadressil. Ta 
püüdis need märkused ühest kõrvast sisse, teisest välja lasta ja käitus haruldase sõbralikkusega. 

Inspektor, kes öö otsa oli hästi maganud, sõi koos kaluritega hommikust ja pööras jutu 
restoranidele ning sööklatele, püüdes valja selgitada, kus on Luzanõs sadamale kõige lähem söökla 
muusikaga. 

«Eks sa kuule, mis ta veel ei taha — sööklat muusikaga!» tähendas Otšeret. «Osta endale 
grammofon— siis võid igas sööklas muusikat teha.» 

«Mitte seda, tahaksin lihtsalt viisakas kohas lõunat süüa ja peaasi, et oleks sadama lähedal — 
linnas mul asju ajada pole, rohkest jalakäimisest ma aga suurt lugu ei pea.» 

«Samas puiestiku kõrval on söökla «Kaukasus»,» soovitas Levko. 

Luzanõsse jöuti kell üheksa kolmkümmend. Kuni Kovaltšuk maale tuli ja söökla «Kaukasus» 
üles leidis, oli kell viis minutit üheteistkümnel. Söökla uksest astus välja välismaa meremees, side 
silmal. Kovaltšuk tardus paigale, kui too temast mööda läks, kuid välismaalane ei pööranud 
inspektorile mingit tähelepanu. Korrespondentsi vahetamine tuli lõunani edasi lükata. Oli aga 
jäänud veel teine ülesanne — osta portfell. Kauplustes oii palju portfelle, kuid mitte ühtegi 
Ananjevi portfelli taolist ei leidunud, Otsimisretkel sattus Kovaltšuk linna teise otsa, kus ta lõpuks 
väikesest tubakapoest ootama- 

tult otsitud eseme leidis. Ent niipea kui portfell oli paberisse pakitud ja nööriga kinni seotud, kuulis 
ta Marko häält: 

«Aga ise ütlesite, et te kaugele ei lähe!» 

«Sattusin siia juliuslikult. Aga mis sina siin teed?» 

«Vaatan kauplustes ringi... Mida te siis ostsite?» «Niisama, üht-teist.» 

«See on vist portfell, nii lame ja lai teine?» 

«Portfell jah.» 

«No näete, arvasingi ära!» 

Kovaltšuk tegi kähku minekut ja jättis Marko poekesse, kuhu see oli tulnud kipri jaoks 
mingisugust erilist nuga ostma. 


Poole kolme paiku astus inspektor sööklasse «Kaukasus». Avaras ruumis seisis tükki viisteist 
lauda, mis olid kaetud jämedast lõuendist linadega. Laudade vahel ja nurgas seisid mõned palmid ja 
fiikused. Suurem osa, laudu olid vabad. 

Akna all lauas märkas Kovaltšuk meremehekuues meest, side silmal. See oli välismaalane, keda ta 
hornmikul söökla lähedal kohtas, seesama, keda ta otsis. Kolm naaberlauda olid vabad. Inspektor 
läks ja istus ühte neist, kusjuures ta valis koha aknale lähemale. Siis pani ta lauale torru keeratud 
ajalehe, kummardus söögikaardi kohale ja valis minutit kolm endale lõunat. Tema juurde astus 
kelner. 

«Kas suppi saab?» 

«Tuleb minutit kümme oodata.» 

«Hästi. Teiseks — biifsteek.» 

Kelner tahtis ära minna, kuid siis kutsus teda välismaalane., Vigases keeles palus ta kiiremini 
šašlõkki tuua. Kelner ruttas puhvetileti taha. 

Kovaltšuk lõi lehe lahti, laskis silmadel üle pealkirjade käia, murdis lehe neljaks kokku ja pani 
selle uuesti lauale, peale aga, otsekui selleks, et leht lahti ei rulluks, asetas lusika. 

Välismaalane vaatas mitu korda tähelepanelikult Kovaltšukki, ent kaotas peagi huvi tema isiku 
vastu, pöördus, ükskõikselt akna poole ja keerutas käes kord nuga, kord kahvlit. Varsti toodi talle 
šašlõkk «lju-lju» ja ta hakkas liha sööma, juues sellele valget veini peale. 


Kovaltšuk ootas põnevusega välismaalase äraminekut. Viimane sai sellest ilmselt aru ja sõi väga 
kiiresti. 

Kell lõi aeglaselt kolm. Estraadil hakkas orkester mingisugust popurriid mängima. Kelner tõi 
inspektorile supi. Just sel silmapilgul, kui välismaalane lõpuks oma «lju-lju» ära oli söönud, tuli 
kuuldavale: 

«Eks ma öelnud — kuulab muusikat.» 
See oli Levko Stupaki hääl. 

Kovaltšuk otse kangestus, kui ta tema häält kuulis. Talle tundus, et põrand tahab tema jalge alt 
kaduda. Ta heitis hädalise pilgu välismaalasele. Levko, Marko ja Andri tulid presentriietes ja 
raskete saabastega kolistades laudade vahelt rüsinal Kovaltšuki poole. Igaühel neist oli kaenla all 
leivapäts, Andril aga peale selle veel vorst. Nad olid nähtavasti üheskoos poes käinud ja kuunarile 
tagasi minnes siia sisse astunud. 

«Ära karda, inspektor,» ütles Andri, «me sind vaeseks ei söö: täna teeb Levko välja. Näed sa, 
meie vana lubas kogu meeskonna pooleks tunniks maale.» 
«Mis siis juhtus?» 

«Levko võitis obligatsiooniga kakskümmend viis rubla ja assigneeris selle raha šašlõkkide 
peale,» selgitas Andri, kes ikka veel inspektori ees seisis, kuna junga ja motorist sel ajal juba lauas 
istet võtsid. «Rehkendasime välja, et sellest jätkub kolmeks ja pooleks tubliks portsjoniks ning 


õlleks. Vana ütles: «Et mitte kellelegi ülekohut teha, siis minge, poisid, ma valvan seni laeva.» 
Ainult aega andis selleks kõigest pool tundi.» 

Levko tellis juba kahekordseid šašlõkiportsjoneid ja õlut. Sel hetkel märkas Andri laual lehte ja 
arvas, et sinna sisse oleks hea vorsti pakkida. Kovaltšuk vastas haavunult, et ta pole veel lehte 
lugenud. Marko heitis pilgu lehele ja ütles, et sest pole midagi, kuna see on läinud nädala leht. Ent 
sellele vaatamata nihutas Kovaltšuk lehe endale lähemale ja pomises, et ta pole lugenud just seda 
numbrit egš või sellepärast lehte ära anda. 

Lauale siginesid õllekannud. Sel silmapilgul tõusis välismaalane oma lauast, astus nende juurde 


ja palus: i 
«Ajaleht?... Lubage... Uks minut. Huvitav...» 
Kõik tõstsid pea. 

«Palun, palun!» vastas Kovaltšuk ja hakkas lehte andes rahutult sekeldama. 

Välismaalane tegi kummarduse ja istus oma lauda, 

Nüüd ta söömisega ei rutanud, hoopis vastupidi 
tellis veel kohvi ja kooke. Ta silmitses aeglaselt lehte pannes selle vahetevahel kõrvale. Lugeda 
oli tal ilmselt raske. Kalurid heitsid talle aeg-ajalt piike ja vahetasid märkusi, püüdes ära arvata, 
mis lind see niisugune on «Välismaa laevalt, mis sadamas seisab,» arvas Marko «Kindlasti 
mehaanik või tüürimees.» 

«Aga räägib meie keelt. Huvitav...» vangutas Andri pead. 

Vahepeal täitsid külastajad söökla. Keegi poiss istus vällsmaalasega ühte lauda ja hakkas teda 
ilma igasuguse viisakuseta teraselt silmitsema. Orkester mängis tantsuviise, marsse ja laule. Üks 
orkestrante hõikas aegajalt ruuporisse laulusõnu. 

«Kolumbuse» meestele toodi šašlõkid ning nad ei pööranud naabritele, sealhulgas ka 
välismaalasele, enam mingit tähelepanu. Ent tema ise tuletas end neile meelde, kui ta ajalehe tagasi 
andis ja viisakalt tänas. Välismaalane oli juba sööklast ära läinud, kui Marko, kes viimase 
šašlõkitüki alla oli neelanud, uuesti pilgu ajalehele heitis ja tähendas, et meremees ei toonud tagasi 
seda numbrit, mille ta oli võtnud. Ajaleht, mille ta tagasi tõi, oli kahe päeva võrra värskem. 
Kovaltšuk vaatas jungale nõutult otsa ja arvas, et on tegemist arusaamatusega. 

Marko pakkus oma abi, ta tahtis välismaalasele järele joosta ja temalt ajalehe ära võtta, kui Jakov 
Stepanovitšile on vajalik just see number. Junga oli juba oma kohalt püsti tõusnud, kuid Kovaltšuk 
peatas teda ja ütles, et ta pole lugenud ka seda lehte, seepärast jäägu juba nii, kuidas on. 

«Mis pagana pärast ta kõigi ajalehtede — nii võõraste kui ka vanade vastu huvi tunneb?» pomises 
Andri välismaalasele mõeldes. «Kõike tahab teada...» 

Sööklast mindi koos ära, Inspektor pistis ajalehe tasku Ta läks «Kolumbusele» tagasi vastumeel- 

selt, kuid see oli ainus laev, mis pidi kohe Luigesaarele välja sõitma Auto läks Haljaskivisse alles 


järgmisel päeval. 

Kuunar eemaldus kaist ja möödus välismaa aurikust, mis reidil seisis. Laeva valgel ninal 
mustendas nimi: «Kaiman», Alumisel komandosillal seisis mees. Markole tundus, et see on 
toosama, kes sööklas lehe ära vahetas. Kuid side tema näol puudus. Junga juhtis sellele Levko ja 
Kovaltšuki tähelepanu, kuid mees komandosillal pööras nende poole selja ega pöördunud enne, kui 
kuunar oli aurikust möödunud. 

«Selja tagant ei ole vist sarnane,» pomises inspektor. 

Kovaltšuk oli erutatud. Südamepõhjas kirus ta välismaalast ja tema aurikut, kuid kõige enam 
siunas ta Markot ja Levkot, kes kõige vastu huvi tundsid ja on!a nina igale poole toppisid. 
Rahutuna läks ta ahtrisse, otsis seal istekoha ja proovis tukkuma jääda, kuid uni ei tulnud. Kui ta 
silmad avas, nägi ta Markot. Junga kükitas ja harutas mõtlikult trossijuppi, et laevalae pesemiseks 
nuustikut teha. «Kes teab, mida poiss mõtleb, ja kas tal pole ehk kahtlusi!» mõlgutas inspektor 
omaette mõtteid. «Tuleks ta öösel üle parda heita, kuid ta on tugev, tabagu teda välk ja pauk! Ei 
upu, nagu meduus, kurivaim.» 

Tagasiteel ei häirinud Kovaltšukki enam miski ja saarele jõudis ta peaaegu rahunenuna. Kodus 
kandis ta kõigest üksikasjaliselt Antšile ette. Too süngestus ja kirus läbi hammaste. Võttis siis lehe, 
lukustas end tuppa ja hakkas ilmutama šifreeritud kirja. Ta jändas sellega paar tundi. Lõpuks luges 
ta teadaande läbi ja hävitas ajalehe, Pärast seda kutsus ta välja oma abilise ning teatas talle: 

«Laevale tuleb edasi anda veel üks kiri. Arge unustage: see,aurik võtab meid siit kaasa.» Antš 
puuris inspektorit külma, kalgi pilguga. «See sünnib varsti, seni aga on meil palju tööd. Me peame 
hävitama professor Ananjevi. Mina võtan käsile tema paberid, teie aga aitate mul ta teise ilma saata. 
Poleks, paha saata teda põrgusse üheskoos «Kolumbuse» poistega. Selle üle on vaja mõelda. 
Pingutage ajusid, kullake.» 

Kovaltšuk oli diversandi küüsis. Ei saa öelda, et ta oleks kavatsenud vastu hakata ja keelduda 
tema käskude täitmisest, kuid ta süda tahtis hirmust tarduda 

Sel ööl koostas «fotograaf> lõplikult oma tegevusplaani. Üht-teist jutustas ta ka Kovaltšukile, kuid 
ei avaldanud talle kaugeltki kõiki oma kavatsusi: Antš ei usaldanud mitte kedagi. 


XVIII PEATÜKK PIDU SAAREL 


Abajasse sõitis sõjalaev. Kalurid tundsid juba kaugelt ära «Väsimatu Tormilinnu». Kahte madalat 
masti kaunistasid kümned mitmevärvilised lipukesed. Laev õnnitles Luigesaare elanikke kalurite 
pidupäeva puhul. 

«Tormilind» oli «Noviku» tüüpi eskaadri-miiniristleja. Seda laevatüüpi peeti aastail 1911 — 1916 


kõige võimsamaks miiniristlejaks maailmas. Teatavasti võrdus «Noviku» veeväijasurve tuhande 
kolmesaja tonniga. Relvastus koosnes neljast sajamillimeetrisest kahurist. «Noviku» liikumiskiirus. 
oli kolmkümmend kuus milli tunnis, tähendab ta sõitis üle kilomeetri minutis. Pärast seda kui laev 
kodusõja järel ümber seadmestati, sai «Tormilind» suurema tulejõu ja suurema kiiruse. 

Kui laev abajasse jõudis, saluteeris ta kahuripaukuiliga. Rannast, kus seisis rahvamurd, kajas 
vastuseks vali «hurraa», sea! undas käsisireen, mida ajasid ringi noored kalurid, Osoaviahimi 
liikmed, ja raksatas mitu raikettpüstoli pauku. Ranna lähedal ankrus seisval «Kolumbusel» tõmmati 
kiiruga üles kogu olemasolevat signaallipukeste komplekti, kusjuures mitte mingisugustest 
signaalkoodi reeglitest kinni ei peetud, nii et miiniristleja signalistid püüdsid asjatult midagi välja 
lunida. «Kolumbuse» meeskond tahtis, et oleks vaid hästi pidulik, sest niikuinii ei saa vaatajatest 
keegi peale signalistide midagi aru. 

«Tormilinnult» lasti vette paate. Esimeses sõitis randa komandör, teise paati asus orkester, kes 
hakkas Kulliküla elanike rõõmuks kohe marssi mängima. 

Väejuhatus saatis «Tormilinnu» Luigesaare pidustustele, sest Kulliküla peeti «Tormilinnu» šefiks 
(kuigi tegelikult tuli välja nii, et «Tormilind» oli külale šefiks). 

Pealegi teenisid kõik Luigesaare kalurid aega sõja- 

laevastikus. Kullikülalased olid pootsmanitena, torpedistidena ja roolimeestena heas kuulsuses ning 
tulid võistlustel sageli esikohtadele. 

Ilm oli selge ja päikesepaisteline. Valged pilverünkad. otsekui lumega kaetud heinasaod, sõudsid 
taeva all, ennustades kaluritele püsivat head ilma. Saarel lõhnas rohi ja laulsid linnud, 
vaevukuuldavalt kohasid lained. Kalurimajakesed olid nägusamaks muutunud, valendasid kriidiga 
lubjatud seinad, hoovid olid puhtad ja koristatud. Jalgradadel krudises kaunistuseks puistatud liiv. 
Üsna mere kaldal seisid valgete lõuendlinadega kaetud lauad, kuhu olid juba pandud leivapätsid, 
soolatoosid, lusikad, kahvlid ja noad. Laudade ümber talitasid kalurite naised ja emad. 

Vastas, suurel väljakul, kus harilikult tantsiti, oli orkestrimeeste pinkide kohale purjeriidest kate 
tõmmatud. 

Pidu algas miitinguga. Kõnedega esinesid kalurikolhoosi esimees, külanõukogu esimees 
Haljaskivist, «Tormilinnu» komandör, Stahh Otšeret, professor Ananjev ja Timofi Boitšuk, endine 
«Tormilinnu» madrus. Sõnavõtud lõppesid tušiga ja müriseva «hurraaga». Siis istusid kõik lauda, 
kus pidulisi ootas lõunasöök. Paljude roogade hulgas peeti kõige maitsvamaks lesta, mis oli 
valmistatud ainult Luigesaare perenaistele tuntud viisil, Köögi juhatajaks oli kaheksakümneaastane 
Mahtei, Luigesaare kõige vanem meresõitja, kes kunagi kokana ja, madrusena kogu maailma läbi 
oli matkanud, nüüd aga tütre juures majakal oma vanaduspäevi mööda saatis. Lauas asus igaüks 
temale varem kindlaksmääratud kohale. Ljuudat pdni imestama Marko puudumine peolt. Ta ei 
olnud jungat juha hommikust peale näinud. Väikesesse rahvamurdu oli raske kaduda, ent kui see 
olekski juhtunud, siis lõunalauas oleks ta teda ikkagi pidanud nägema. Küllap vist vana Mahtei oli 


tütrepoja endale appi kutsunud: pärast seda, kui junga kord «Kolumbuse» pardal vanaisale süüa oli 
andnud, pidas vanamees tütrepoega ainsaks inimeseks saarel, kes parematele aurikutele kokaks 
kõlbas. 

Kõige sagedamini puutus silma Antš. Ta keerles siin ja seal ringi ja plõksutas fotoaparaadiga, 
palus ühte- 

lugu kas kummarduda, pöörduda, naerda ja hambaid näidata või esitas tuhandeid teisi nõudmisi, 
millega ainult fotograaf hakkama saab. 

Pildistada soovijaid leidus palju. Antš lubas kõigil lahkelt pilte ning kirjutas hoolega üles 
pildistatute, eri punalaevastiklaste nimed. Kõige sagedamini pildistas ta abaja taustal, nii et 
objektiiviga märkamatult «Tormilindu» ja selle paate tabada. Lõpuks fotograaf rahunes ja poetas 
end lauda, professorile ja miiniristleja komandörile võimalikult lähemale, Ta naljatles oma 
naabritega, samal ajal aga kuulas tähelepanelikult kõikjal tema ümber käivat juttu. 

Varsti ilmus Marko. Ta tervitas ja võttis istet Ljuuda vastas. Tema liigutustes oli tunda 
enesetalitsust ja valvelolekut. Tavaline lõbusus oli kuhugi kadunud. Tõsi küll, oleks olnud asjatu 
vaev otsida tema näolt nukruse ilmet; aeg-ajalt ta isegi naeratas. 

«Marko, ega sul viimati kõht ei valuta?» hüüdis teda Levko. 

Junga raputas pead. 

«Sa vist sõid seal Mahtei juures end maiuspaladest haigeks?» 

Marko ei vastanud ka sellele naljale. 

Parimate kalurite auks ja meriärna ning skumbria püügiõnneks hüütavate toostide vaheaegadel 
käis jutt tänase peo päevakavast, Antš sai teada, et pärast lõunat algab tants, hiljem aga, õhtul, 
lähevad peolised «Kolumbusel» ja paatidel lõbusõidule. Kui peaks tõusma tuul, siis lähevad merele 
ka kõik purjepaadid. 

«Ööd on nüüd kuupaistesed, saame toreda sõidu, ütles Stahh Otšeret, kutsudes «Tormilinnu» 
komandöri kaptenleitnant Trofimovit ja professor Ananjevit enda juurde kuunarile. 

Professor võttis kutse kohe vastu, komandör aga tänas ja lubas lasta lõbusõidule oma paadid, ise 
aga keeldus kaasa sõitmast. 

Pärast lõunasööki kadus Marko niisama märkamatu nagu ta oli ilmunudki. Ljuuda sai tema peale 
pahaseks, kuid siis algas tants, Antš palus ta valssi tantsima ja siin, tantsukeerises, unustas neiu 
seltsimehe. Antši võimed avaldusid eriti niisugustes tantsudes, nagu rumba 

ja fokstrott, mida Luigesaarel peaaegu ei tuntud. Kiiduavalduste tormi teenisid Antš ja Ljuuda ära 
vengerka ja lesginkaga. Ainult hopakki ei osanud Antš tantsida. Siin tuli tema asemele Levko. Tolm 
tõusis Ljuuda ümber, kui Levko kükktanisu sööstis. Levko tahtis kutsuda võistlema Marko, kes 
motoristi arvates hopakki ja teisi tantse temast kümme korda paremini tantsis, kuid jungat polnud 
kusagil. 


Antš palus Ljuuda paljude punalaevastiklaste suureks meelehärmiks uuesti tantsima. Tantsu ajal 
küsis fotograaf neiult, kas.ka tema läheb «Kolumbusega» sõitma. «Muidugi,» vastas Ljuuda. 
«Täpselt kell üheksa läheme merele. Kas tulete ka meiega kaasa?» 

«Tingimata! Kuid rna pean veel kodus ära käima ja kassetid uuesti täitma.» 

«Tehke seda siis kiiresti — õhtul on halb pildistada.» ... Lõunast oli möodunud paar tundi. 
Kullikülalaste vanem põlvkond oli juba väikese uinaku ära jõudnud teha ja tuli nüüd tagasi tantsu 
vaatama. Ka professor tuli jälle tagasi. Tema kõrval seisis vana Mahtei ja suitseias oma piipu. 
Vanamees jutustas midagi. Tants kestis edasi. 

Antš läks kassette tooma. Ta valis tee, mis viis läbi küla. Käes kandis ta aparaati, karpi 
kassettidega ja portfelli, mille Kovaltšuk oli Luzanõst toonud. 

Ljuuda tantsis veel pisut punalaevastiklastega, kuid hakkas peagi väsimust tundma ja tahtis 
puhata. Tütarlaps istus kivile ja vaatas ühtelugu ringi — ta otsis Markot. Ent junga asemel nägi ta 
enda lähedal Gritskot, kes omavanuste seltsis tantsimist õppis. Neiu kutsus poisi enda juurde ja 
küsis, kas ta pole oma venda näinud. 

«Põõnutab pajupuu all onu Timofi maja juures, näe seal,» ja poiss osutas pajule, meetrit 
kolmsada neist eemal. 

Ljuuda leidis junga tõepoolest sealt. 

«Mis sa norutad siin?» küsis ta, kui oli noormehe juurde jõudnud. 

Marko rõõmustas Ljuudat nähes, kuid oli ikkagi millegipärast pahane. 

«Kas fotograaf tantsib hästi?» küsis ta. 

«Suurepäraselt! Ainult ta ise on kuidagi ebameeldiv. Miks siis sina ei tantsi ja üldse oled 
teistmoodi kui harilikult? Kogu saar pidutseb, sind aga pole näha!» 

«Selles see asi seisabki, et mitte kogu saar. Mu isa ei jätnud majakat üksi. Noh, ja veel kahte inimest 
pole.» 

«Keda siis?» 

«Nahhodkat, kuigi see ei olegi nii imelik, ja kalakaitseinspektorit. Kas sa nägid teda?» 

«Ei.» 

«Kuule, Ljuuda. Mis sa arvad, miks see fotograaf Kovaltšuki juures peatub?» 

«Ei tea.» 

«Ka mina ei tea. Ainult mulle ei meeldi ei tema ega ka Kovaltšuk. Mõni päev tagasi...» 

Ja Marko jutustas oma tähelepanekutest Kovaltšuki käitumise kohta Luzanõs ja loost 
välismaalasega ning ajalehega. 

«Ma tahan neil inimestel silma peal pidada.» 

Ljuuda istus Marko kõrvale ja nad kõnelesid üle tunni aja, kraamides mälust esile mitmesuguseid 
Antši ja Kovaltšuki kahtlase käitumise juhtumeid. 

«Vaja jätkata jälgimist,» tegi Marko järelduse. 


«Tead mis?» sõnas Ljuuda. «Ma arvan, et Nahhodka võib meid aidata. Kovaltšukki ta ei saili, 
tema ise aga on minu arvates täiesti normaalne tüdruk.» 
«See on Õige.» 

«Tahad, lähme kutsume Nahhodka peole? Saame ühtlasi teada, kus inspektor on.» 
«Hästi,» 

«Ainult lähme nii, et me Antšiga ei kohtuks. Ta läks sinna kassette täitma.» 

«Ta jääb millegipärast kauaks ära,» tähendas Marko, «Varsti läheb päike looja, mis pildistamine 
see siis veel on!» 
«Kas lähme siis?» 

«Just nii, kapten!» 


XIX PEATÜKK i 
ANTS VIIB OMA PLAANID TÄIDE 


«Fotokorrespondent» oli sobiva aja valinud. Külas ei kohanud ta ühtegi elavat hinge, ainult 
Otšereti õuel hirmutas ta lendu kana, kes nokkis midagi otse maja ukse ees, Uks oli seestpoolt 
suletud. Selle avamine ei nõudnud Antšilt mingisugust vaeva. Ta võttis portfellist traadi, painutas 
selle otsa täisnurga all-kõveraks, pistis ukseaugust sisse ja nihutas riivi eest ära, Riiv ptofessori ukse 
ees andis samuti vähimagi jõupingutuseta järele. Võtme asemel sobis riivi kõrvalenihutamiseks 
kitsas plaadike. 

Antš töötas kiiresti, enesekindlalt ja liigse ruttamiseta. Juba siis, kui ta esimest korda professori 
portfelli nägi, otsustas ta selle ära vahetada, kuigi ta veel ei teadnud, kuidas seda teha. Asjaolud 
kujunesid suurepärasteks: ta oleks võinud isegi portfelli või selle sisu lihtsalt kaasa võtta, kuid ta 
arvas, et on parem portfell ära vahetada ja jätta selle asemele oma portfell, mis oli vanu ajalehti täis 
topitud. Seda sai kiiremini teha ja võis loota, et dokumentide kadumist ei avastata enne järgmist 
päeva. 

Kui Antš professorit uuesti külastas ja tuba silmitses, veendus ta lõplikult, et tähtsamad paberid 
on portfellis. Portfelli vahetamisele kulus kümme-viisteist sekundit. Kui Antš oli toa viimast korda 
üle vaadanud ega leidnud enam mitte midagi tähelepanuväärset, väljus ta ja sulges hoolikalt uksed. 
Salakuulaja jättis riivid endisesse asendisse, Jalgrada mööda aiakesest läbi jõudnud, kargas ta 
tänavale ja hakkas kiirel sammul oma residentsi poole minema... 

Koju jõudis Antš peaaegu ühel ajal Kovaltšukiga. Viimane oli tulnud Haljaskivi kaudu Luzanõst. 
Käes kandis inspektor punutud korvi, mis oli lukustatud. 

«Tublid poisid!» ütles fotograaf, kui ta korvi nägi. «Nemad sellepärast, et oskasid üle anda, aga 
teie selle. pärast, et mõistsite vastu võtta.» 

«Kas te teate,,mis siin sees on?» küsis Kovaltšuk. 


«Ma palusin eelmises kirjas seda riistapuud. Aga kas mulle kirja on?» 

Inspektor andis Antšile kortsunud ja määrdunud ajalehe. 

«Hästi! Noh, te puhake minutit kakskümmend, kuni ma loen... Täna seisab meil ees veel suur töö.» 

Sel korral ei saatnud Antš Kovaltšukki toast välja, vaid ilrnutas ja dešifreeris kirja inspektori 
juuresolekul, Ta tegi seda rutates. 

Vahepeal kutsus Kovaltšuk Nahhodka ja käskis tal pesemiseks vett tuua ning aega viitmata teed 
keeta. Ta tundis end väsinuna. Külm vesi ergutas teda, kange kuum tee aga värskendas pead ja 
rahustas meeli. Tee sisse valas ta viina. 

Antš lõpetas dešifreerimise. Kui ta nägi, et Nahhodka eeskotta läks, tõstis ta pilgu inspektorile: 

«Kuulge, Kovaltšuk, kaks kolmandikku meie tööst on tehtud. Homme koidikul oleme mõlemad 
laeval. On jäänud õieti viimased minutid. Nüüd kohe istute oma paati ja sõuate Kullikülasse. Paadi 
ajate «Kolumbuse» külje alla, et oleks kergem pardale pääseda. Võtke see korv kaasa ja jätke ta 
kuunaril jalutades sinna. Kui «Kolumbusel» kedagi ei ole, mina aga olen veendunud, et seal kedagi 
ei ole — kõik on tantsimas —, peitke korv võimalikult hästi ära, Siis näidake end peol ja jääge 
sinna, kuni «Kolumbus» ja paadid on merele läinud. Professor Ananjev ja tema tütar kavatsevad 
sõita kuunaril. Kogu kuunari meeskond on muidugi ka seal. Kui professor peaks oma kavatsust 
muutma, tehke kõik, mis võimalik, et ta siiski sõidaks, vastasel korral tuleb meil pikaks ajaks 
saarele jääda. Niipea kui kuunar on merele läinud, sõudke lootsikul üle abaja tagasi. Ma ootan teid 
meie süsta juures.» 

«Kuid mis on siis selles korvis?» küsis Kovaltšuk väriseval häälel. 

«Kohe näete.» 

Antš avas luku, tõstis kaane üles ja võttis korvist paksu villase räti. Räti all oli tume plekk-karp, 
mille mehhanism tuletas meelde äratuskella. 

«Arge ainult kartke,» rahustas Antš. «Te vedasite seda asjakest terve päeva ning teiega ei 
juhtunud mitte midagi... See on põrgumasin. Nüüd määrame aja, 


millal ta peab plahvatama. Nad sõidavad välja kell üheksa õhtul, võivad hilineda... noh, kell kümme 
igal juhul,» 

Antš keeras masina üles ning seadis siis ajanäitaja osuti kella kahekümne kahele ja neljakümne 
viiele minutile. 

«Kell kümmenelikümmendviis minutit kuuleme merel plahvatust; «Kolumbus» ja selle reisijad 
lendavad tükkideks.» 

Kovaltšuk võpatas, ta tahtis Antšile vastu vaielda: nii palju ohvreid... ega tema siis teadnud, et 
teda sunnitakse tapma. Kas Antš aimas tema mõtteid või mitte, kuid ta andis inspektorile nii 
kategoorilise käsu jalamaid teele asuda, et see ei saanud sõnagi suust. Ta võttis alandlikult korvi ja 
läks. Antš järgnes talle. 


Eeskojas märkas diversant Nahhodkat, Ükskõikse ilmega lõõtsus ta säärsaapa abil vana samovari 
lõkkele, Antš vaatas tüdrukut kahtlustavalt, kuid ei öelnud midagi. Ta saatis Kovaltšuki randa, 
ulatas korvi lootsikusse, soovis naeratades edu ja jälgis kaua, kuidas see ühe aeruga sõudis. Siis 
pöördus Antš tagasi. Õuel seisis Nahhodka, seljas Levko poolt kingitud kleit. Ta vaatas abajale, kus 
liikus üksik lootsik. Näis, et ta kuulab muusikat, mis asulast siia kandus. Antš astus aeglaselt tema 
juurde ja küsis, kas ta kavatseb peole minna, Tüdruk noogutas jaatavalt pead. Siis palus salakuulaja, 
et tüdruk tooks talle enne keldrist värskelt soolatud kurke, mida ta väga armastas. Mõni päev tagasi 
oli Nahhodka tema näpunäiteil pütitäie kurke soolanud ja need keldrisse pannud. 

Nahhodka läks kurke tooma, «fotograaf» aga võttis küünla, et talle tuld näidata. Tütarlaps ruttas. 

Antš aitas tüdrukul luugi üles tõsta, süütas küünlajupi ja ronis mööda peenikesi, logisevaid 
redelipulki Nahhodkale järele. Teisel pulgal ta peatus. Nahhodka oli juba keldri põhjas ja valis püti 
kohale kummardunult kurke. Ootamatult ronis tema saatja välja, viskas ära küünla, mis kukkudes 
kustus, ja tõmbas redeli üles, Antš jõudis redeli enne keldrist välja tõmmata, kui tüdruk toibus. 
Nahhodka jäi sügavasse, pimedasse ja rõskesse hauda. Tüdruk karjatas ja vaikis siis. 


Antš laskis luugi alla, viskas sellele mitu sületäit kuivi kõrkjaid ning kive ja läks südamerahuga 
tuppa. 
«Nii on parem,» pomises ta. «Kes seda teab, mida eeskojas kuulda ja aru saada võis!» 

Ta astus tuppa, toetas käe lauale ja lausus valjusti: 
«On aeg ankrud hiivata!» 
Ta kogus oma asjad kokku, põletas ära mtngisugused paberid, viskas kohvrist välja pesu, 
päevasärgid paari tagavarajalatseid, fotopaberi ülejäägi ja albumikaaned, vaatas toa viimast korda 
üle, heitis siis fotoaparaad1 ja mantli õlale, võttis professori portfelli ja lahkus Kovaltšuki majast. 

Silmapiirile laskuv päike kuldas läänes mere mõõtmatut vetevälja. Orkestrimehed vist puhkasid 
— külast ei kostnud mingisuguseid helisid. 

Ei tea, kas keldrisse suletud Nahhodka karjus — Antš ei mõelnud temale. Ta avas jalgvärava, 
laskis hüvastijätval pilgul üle õue käia, lehvitas kätt Razboile, kes sealauda lähedal konti näris, ja 
läks teed otsimata otsejoones saare kaguranda. 

Ta oli juba õuest kaugele jõudnud, kui kuulis Razboi haukumist. «Kelle peale ta haugub?» Antš 
jäi kuulatama. Haukumine kordus. Ent siis jäi koer vait. Mis see küll peaks tähendama? Kas tõesti 
tuli Kovaltšuk koos kellegagi tagasi? 

Möödus mõni silmapilk ja inspektori hoovist tuli nii kuuldavale koera ulgumine. Kord kaeblikuna, 
kord ähvardavana meenutas see hundi ulgumist, mis talveöödel, eekäijatele hirmujudinad peale 
ajab. Ulgus Razboi selles ei saanud mingit kahtlust olla. Kuid miks ta ulgus kas sellepärast, et 
hakkas tajuma elutut vaikust ja üksindust, või ehk tundis ta, et Nahhodkaga on midagi juhtunud? 

Antš ruttas, vaadates aeg-ajalt merele. 

Kiskus õhtule. Kajakad ja tiirud lendasid merelt saarele tagasi. Kaugel Kovaltšuki hoovis ulgus 


endiselt Razboi. 


XX PEATÜKK NAHHODKA OTSIMINE 


Marko ja Ljuuda otsustasid minna abaja kallast mööda. Nad eelistasid seda veidi pikemat teed 
selles lootuses, et fotograaf läheb külla tagasi jalgrada mööda. Kingult silmasid nad abajas paati. 
Keegi sõudis lootsikul piki randa inspektori maja poolt! 

«Võib-olla on see Nahhodka?» arvas Ljuuda. 

«Vaevalt küll. Ootame. Vaja teada saada, kes see on.» Neiu nõustus ja nad astusid kraavi kaldal 
kasvavate nõgesepuhmaste taha ning hakkasid paati silmas pidama. See lähenes üsna kiiresti ja 
jõudis umbes kümne minuti pärast selle kohani, kus seisid kalapaadid ja «Kolumbus». Nüüd võis 
Marko peaaegu kindlalt öelda, et paadis on inspektor. Ljuuda ei seletanud midagi peale inimkogu 
üldiste piirjoonte. Rannale lootsik ei lähenenud, vaid peatus kuunari merepoolse külje all, kadudes 
seetõttu vaateväljast. Inspektor kavatses kasutada kuunarit maale pääsemiseks. See oli mugav: 
«Kolumbuselt» viis randa pikk ujuvsild, mille Kulliküla elanikud just pidustusleks olid ehitanud. 
Kovaltšuk jäi mõneks ajaks kuunarile. Ei olnud näha, mis ta seal tegi — vahemaa ja kuunari 
tekiehitis segasid. 

«Mis ta seal kohmitseb?» sõnas Marko ärritatult. «Kas seob oma küna kinni või?» 

Siis sammus inspektor üle «Kolumbuse» lae, tuli mööda ujuvat purret randa ja seadis oma sammud 
sinnapoole, kus lõbutses Kulliküla rahvas. Ilmselt ruttas Kovaltšuk väga. Ta läks jungast ja 
tütarlapsest lähedalt mööda, kuid ei märganud neid, sest ta oli oma mõtteisse süvenenud, 

«Noh, oodata pole eriam mõtet,» pöördus Ljuuda oma kaaslase poole. «Hakkame parem kähku 
minema.» 

Nad kiirustasid, püüdes ette jõuda päikesest, mis juba madalale mere kohale oli vajunud. Nad 
läksid paiguti liiva mööda, paiguti kõndisid rohus, lühendades vahemaad niipalju kui võimaldas tee 
ja ettevaatus (nad ei tahtnud fotograafile silma puutuda), Marko vaikis kogu tee. Ljuuda rõõmustas 
juba ette üllatuse üle, mille tekitab Nahhodka ilmumine «Kolumbusele.» Nad ju jõuavad 

temaga laevale just parajasti merelesõidu ajaks. Marko noogutas pead ja vaatas alatasa läände. Ta 
nägi, et kuigi nad juba üle poole maast ära olid käinud, ei jõua nad siiski päikesega sammu pidada 
— päike puudutas juba alumise servaga veepinda ja kaob mõne minuti pärast horisondi taha. Sel 
silmapilgul kuulsid mõlemad häält, mis pani nad seisatama. See oli koera ulgumine. Olles kord pikk 
ja veniv, kord lühike ja katkendiik, rabas see ulgumine oma tumedate toonide ja kaeblike nootidega. 
Ulgumine kostis sellest kandist, kus asus inspektori eluase, ning nad teadsid, et seal võis ulguda 
ainult üks koer — Razboi. 
«Mis temaga küll lahti peaks olema?» küsis Marko üllatatult. «Kas on järsku hulluks läinud või?» 


«Vastik... isegi jube hakkab,» lausus neiu, 

«No küll ikka jäeti Nahhodkale meelelahutus!» lausus junga kulme kortsutades. 

Päike oli juba loojunud, taevas ainult kumas veel õrnroosades värvides. Vesi abajas tumenes, 
Saabus tuulevaikus, mis eelneb päevase briisi vaheldumisele öisega. Nemad aga läksid ikka edasi. 
Kui poleks olnud seda ulgumist, oleksid junga ja neiu vist seisatanud, et imetleda ilusat õhtut 
lõunamere rannal, kui kaovad kõik varjud ja kui ainult üks suur ning õrn vari katab maad, vett ja 
poolt taevast. Üksnes koera ulgumine häiris pühalikku vaikust; orkester rannakülas oli mängimise 
lõpetanud ja ühtegi heli ei kandunud siia. 

Marko vaatas kogu aeg jalge all veerevaid kive ja valis nende hulgast mõttes niisuguseid, millega 
võiks end koera vastu kaitsta, kui see metsikuks peaks muutuma. 

«Selle peniga tuleb meil veel tegemist,» lausus Ljuuda, otsekui junga mõtetele vastates. 

«Pole midagi, ilma pererahva loata ei karga ta kunagi majast välja,» vastas Marko. «Kui pärale 
jõuame, kutsume Nahhodka välja, küll tema koera minema ajab.» 

Peagi seisid mõlemad inspektori õue ümbritseva tara ees ja piilusid kikivarvule tõustes õue. Seal 
seisis Razboi ja ulgus meeletult. Koer neid ei märganud. Peale koera polnud kedagi näha. 
Jalgvärava oli keegi lahti jätnud. 

Mõne silmapilgu seisid mõlemad kõheldes paigal. Ilm läks veelgi pimedamaks. Idast oli tõusnud 
täiskuu. 
Marko relvastas enda ja Ljuuda igaks juhuks keppidega, astus siis värava juurde, lõi selle kinni ja 
hüüdis: 
«Nahhodka, Nahhodka!» 

Kui peni kuulis hüüet, hakkas ta kähedalt haukuma, pöördus ümber ja tormas värava poole. Ta 
kargas värava najale püsti, kuid õuest välja ei jooksnud. Marko ja Ljuuda ootasid Nahhodka 
väljatulekut. Maja uks jäi suletuks ja aknaklaasid mustendasid samuti vaikivatena, Näis, et majas 
pole tõepoolest kedagi. 

«Kas siis teda tõesti ei ole?» küsis Ljuuda Nahhodkale mõeldes. «Kuhu ta võis kaduda?» 

«Mulle hakkab see muret tegema,» vastas junga, «Tuleb majja minna. Neetud peni!» 

Noormees kortsutas kulmu ja mõtles, mis hullunud Razboiga peale hakata. Ta oli valmis koera 
tapma, kuid kepiga ei saanud seda teha. Jäi üle õue astuda ja koera kepiga tagasi tõrjudes maja 
poole liikuda. Kui temaga poleks kaasas mitte Ljuuda, vaid näiteks Levko, oleksid nad kahtlemata 
selle koeraga toime tulnud, kuid nüüd oli see võimatu. Marko kartis, et Razboi hammustab Ljuudat. 

Lõpuks leidis junga siiski majja pääsemise plaani. 

«Kuule, Ljuuda,» ütles ta, «pea koera siin kinni, las haugub — mida valjemini, seda parem. Juhi 
tema tähelepanu kõrvale, mina aga püüan tagantpoolt sisse pääseda.» 

Marko hakkas tasapisi ümber õue minema, Ljuuda aga tegi, nagu tahaks ta väravast õue astuda. 
Ta lõi kepiga vastu väravat ja Razboi pistis uue hooga haukuma, Ljuuda jätkas Kovaltšuki, 


Nahhodka ja Antši hüüdmist. Talle vastas ainult Razboi. 

Vahepeal oli Marko teisele poole hoovi läinud ja tasa üle tara roninud ning hakkas end seina ligi 
hoides ümber maja minema. Siis vaatas ta ühest aknast sisse— see oli köök —, kuid ei näinud 
pimeduses midagi. Nüüd tarvitses veel ainult nurga taha pöörata, teha trepil kolm sammu — ja ta on 
ukse ees. Isegi kui koer teda märkaks, jõuaks ta uksest sisse hüpata ja selle otse Razboi nina ees 
kinni lüüa. Kuid mis teeb ta siis, kui uks on 

lukus või seestpoolt riivis? Siis tormab peni talle kallale. Marko surus kepi tugevasti pihku ja 
otsustas minna. Tulgu mis tuleb, küllap ta end juba kaitsta suudab. 

Läbi jalgväravas oleva pilu nägi Ljuuda, et Razboi, kes oli vait jäänud, pöördus ümber: maja uks 
avanes ja Marko kadus eeskotta. Samal hetkel sööstis koer sinna, kuid põrkas vastu suletud ust. 
Poisil vedas; maja ust võis seestpoolt haaki panna. Niipea kui ta ukse kinni oli tõmmanud, hakkas 
kostma Razboi haukumist. Esikus valitses täielik vaikus. Tikke Markol ei olnud. Ta leidis kobamisi 
ukse ja astus tuppa. Akendest paistis sisse veidi valgust ning toas oli kerge orienteeruda. Lävel 
seisles hõikas Marko, kas majas on kedagi. Keegi ei vastanud. Surunud hambad kokku, hakkas ta 
käsikaudu tikke otsima. Ta käis läbi kogu toa, põrkas vastu toole, lauda, voodit, astus siis kööki ja 
leidis alles sealt topsi tikke, 

Endale teed valgustades vaatas ta uiiesti üle köögi, toa ja Nahhodka kamorka. Mitte kusagil ei 
olnud kedagi. Kuita esikus seisis, nägi ta redelit, mis viis pööningule. «Võib-olla on seal keegi 
peidus?» mõtles junga. Tal hakkas hirm ja mõne silmapilgu kõhkles ta ülesronimisega. Ent leidnud 
inspektori laterna, süütas ta selles väikese küünlajupi ja ronis redelit mööda üles. Eelviimasel pulgal 
seistes valgustas ta pööningut. Tolmusel savipõrandal vedelesid mingisugused vanad asjad, korstna 
juures seisid korvpudelid, nurkades ja pea kohal rippusid ämblikuvõrgud. Junga ronis alla. Ta oli 
kõik üle vaadanud ia nüüd pidas ainult Razboi teda lõksus. Kui Ljuuda hakkas trummeldama, 
jooksis koer jalgvärava juurde, kuid tuli kohe jälle maja juurde tagasi. Marko astus kamorkasse. 
Sellest pugerikust viis uks esikusse. Laterna asetas ta kamorka nurka, nii et see ruumi ähmaselt 
valgustas, ja keeras siis kotid ja padjad laudl oikul kokku, nii et need inimkoguna paistaksid. Ta 
mõtles, et laseb Razboi esikusse, ise aga hüppab ukse laha peitu. Võib-olla tormab koer kohe 
kamorkasse ja siis lööb Marko tema järel ukse kinni. 

Nii sündiski. Ljuuda põrutas vastu väravat ja kui Razboi tema poole sööstis, avas poiss välisukse, 
Koer tormas tagasi ja kargas kohe eeskotta. Ta ei märganud 

Markot ja jooksis kamorkasse, junga aga lõi ukse tema järel kinni. Koer hüppas tagasi ja surus nii 
tugevasti vastu ust, et Marko jõudis seda suure vaevaga kinni hoida. 

Hädast aitas välja veetoober. Marko lükkas selle ukse ette. Koer sai ainult koonu nuki ukse vahelt 
välja pista, kuid kamorkast ta esikusse ei pääsenud. 

Marko astus õue, sulges välisukse ja kutsus Ljuuda hoovi. 


Saare kohal säras kahvatu kuu. Abajast kandus siia muusikat. «Kolumbus» ja paadid suundusid 
merele lõbusõidule. Marko ja Ljuuda, selle asemel et koos teistega kuunaril merele sõita, seisid 
inspektori õuel, Nad oleksid võinud nüüd külla tagasigi minna — majas polnud ju kedagi. Marko 
silmitses tähelepanelikult hoovi. 

«Kas mäletad, kus Razboi oli, kui me teda nägime?» küsis ta. 

«Näe seal, selle putka lähedal,» näitas Ljuuda keldri kõrkjakatusele. 

Marko seletas talle, et see on kelder, ja ütles, et ka see koht tuleb läbi vaadata. 

Nad astusid keldri juurde. Omavahel rääkides vaatasid nad katuse alla. Junga pööras 
kõrkjakubusid ja läitis ettevaatlikult tiku, et mitte tulekahju tekitada. Ljuuda nägi, et kõrkjad 
varjavad laudluuki, ja samal silmapilgul kuulsid nad summutatud häält. 

«Kes see on?» küsis Ljuuda kohkunult. 

Marko loopis juha kõrkjaid laiali ja avas mustava augu. Hääl augus vaikis. 

«Ettevaatust, Ljuuda,» ütles Marko, «ära alla kuku.» 
Siis tõmbas ta uuesti tikust tuld ja hüüdis alla auku: «Kes seal on? Kas sina oled, Nahhodka?» 

«Mina jah,» tuli alt kuuldavale ja nad tundsid ära tütarlapse hääle. 

Tikk valgustas vaevaliselt keldrit ja selle põhjas kükitavat kogu. Marko tõstis üles luugi kõrval 
vedeleva redeli ja laskis selle keldrisse. 

Hetke pärast ronis sealt välja külmast lõdisev ja sagrine Nahhodka. 

Kui ta Markot ja Ljuudat nägi, imestas ta: 

«Te polegi «Kolumbusel»?» 

«Kes su siia kinni pani?» küsisid päästjad temalt omakorda. 

«Kas te leidsite selle masina?» 
«Missuguse masina?» 

Ärevalt jutustas tüdrukuke kõnelusest, mida ta pealt oli kuulnud, kui ta esikus samovari lõkkele puhus. 
Kui ta ütles, et Jakov Stepanovitš pidi peitma «Kolumbusele» mingisuguse masina, muutusid kuulajad 
rahutuks. 

«Ta ütles, et see masin plahvatab merel kell kümme nelikümmend viis minutit ja et te kõik saate surma,» 
selgitas Nahhodka. 

Ljuuda heitis pilgu oma kellale: osutid näitasid aega kakskümmend üks ja viiskümmend minutit. 

«On jäänud,viiskümmend viis minutit,» sõnas ta tasa. Marko vaatas merele. Kuupaistel nägi ta tumedaid 
laigukesi ja kahvatuid tulukesi, mis abajast välja liikusid. Nende..hulgas tundis ta ära «Kolumbuse» tule, 
Vähem kui tunni aja pärast ei ole enam kuunarit ega neid, kes praegu tema pardal viibivad. Mida teha? 

Nii seisis ta mitu sekundit, mis Ljuudale lõpmatult pikkadena tundusid. 

«Süütame maja,» lausus Marko. «Nad näevad tulekahju ja tulevad siia tagasi. Me jõuame seda teha. 
Ljuuda, anna tikud!» 

Ljuuda ulatas talle topsi, kuid seal ei olnud enam ühtegi tikku. 

«Tikke, tikke!» hüüdis junga kätt kannatamatult Nahhodka poole sirutades 
Tüdrukuke jooksis tuppa, tema kannul Marko ja Ljuuda. Nad astusid eeskotta kamorkas kinnioleva Razboi 
pöörase haukumise saatel. Nahhodka otsis tikke sealt, kust Marko need oli leidnud. Rohkem tikke majas ei 


olnud. Nahhodka oli juba valges märganud, et see on viimane tops. Marko käis peale; palus, nõudis, et ta 
otsiks. Tüdruk oli meeleheitel, kuid ühtegi tikku ta ei leidnud, Küünal laternas oli lõpuni põlenud ja 
kustunud. Marko jooksis õue ja vaatas uuesti abajale. «Kolumbuse» tuluke vilkus juba merel, Abajasse oli 
jäänud ainult «Tormilind», Miiniristleja seisis reidil elektritulede säras. Laev oli asunud teisele kohale ja 
seisis nüüd 


umbes kilomeetri kaugusel rannast, inspektori maja vastas. 

«Minu järel!» hüüdis Marko. 

Ljuuda ja Nahhodka sööstsid õue. Marko jooksis alla, ranna. poole. Pikalt mõtlemata jooksid 
tüdrukud talle järele. 

«Me ujume miiniristlejale!» hõikas poiss jooksu peal. «Ainult tema võib neile järele jõuda...» 

Tütarlapsed said aru. Nad tormasid tuuleiilina,vee äärde. Esimesena jõudis randa Marko, tema 
järel Nahhodka, siis Ljuuda. Kõik nad olid head ujujad, kuid Ljuuda ujus kiiremini ja peagi jõudis 
ta Markole järele. See oli ebaharilik võistlus. Auhinnaks olid siin inimelud ja laeva päästmine. 
Ujujad möödusid vaheldumisi üksteisest ja oli raske ette ära arvata, kes esimesena katab vahemaa 
«Tormilinnuni», 

Keegi ei näinud seda võistlust, ainult üksik sõudja väikeses lootsikus, kes abajast põiki üle oli 
sõitnud ja nüüd juba selle kaguservale lähenes, märkas kauguses kolme tumedat täppi. Esialgu 
mõtles ta, et need on delliinid, kuid siis arvas, et küllap meremehed «Tormilinnult», ega hakanud 
neid enam silmas pidama, sest tal oli tegemist tähtsamate asjadega. See oli Jakov Kovaltšuk, kes 
äsja alles oli jäädavalt hüvasti jätnud Kullikülaga, nüüd aga ruttas jumalaga jätma kogu 
Luigesaarega. 

Üksnes kuu, mis ujujaid oma kahvatute kiirtega valgustas, jälgis võistlust. Kuu oli juba inspektori 
majast tükk maad kõrgemale kerkinud ja vaatas nüüd rahulikult merd ning saart. Ükskõikse pilguga 
saatis ta laevu, aurikuid, kuunareid, kalapaate ja ujujaid merel ning jalakäijaid maal. 

Rannalt hakkas puhuma vaevutajutavat öist vinu, 


XXI PEATÜKK URGAS PADRIKUS 


Liivavall, mille murdlainetus siia oli kandud eraldas merd kaharate põõsaste padrikust, tarna- ja 
kõrkjarägastikust. Kalurid käisid siin harva. Selle-eest pesit- 

sesid ja siginesid siin segamatult igasugused linnud. Rohukamaraga kindlustatud liivavalli taga 
tundis linnuriik end kõige tugevamate tormidegi ajal mere pealetungi eest kaitstuna. Põõsad olid 
varjupaigaks rebaste, kullide ja muidugi ka inimeste eest, kes harukordadel ikkagi siin oma nägu 
näitasid. Sellest tihnikust ei olnud kerge läbi minna. Teravad okkad rebisid riideid, tarnalehed 
haavasid käsi, jalad vajusid mutta, teed tõkestasid, kitsukesed, kuid sügavad veesooned tillukeste 


järvekeste vahel. 

Seiles padnkus ootas Ants Kovaltsukki. Tal ei tulnud küll just liiga sügavale rägastikku tungida 
— diversandid olid teinud oma urka mereranna lähedale, et oleks võimalik padrikusse peidetud 
süsta kiiresti vee juurde kanda. 

Siia tulles liikus inspektor otse piki randa. Tal oli kahju, et ei võinud koju minna ja kaasa võtta 
mõningaid pisiasjakesi mälestuseks saarel elatud ajast Tal oli kahju, et ei saa endaga ühes võtta 
Nahhodkat ja Razboid, Esimest pidas ta ainult odavaks teenijatüdrukuks, kuid teine oli truu teener. 
Tulevases elus kuluksid nad kahtlemata marjaks ära. 

Kovaltšuk uskus kaljukindlalt, et ta oli oma poliitilistele peremeestele hindamatu teene osutanud 
ja lootis nüüd vastavat tasu saada. Kolm tuhat, mis ta sai Antšilt, veensid teda nende lootuste 
reaalsuses. 

Endine rahutus ja kartus oli peaaegu kadunud. 

Kovaltšuk heitis pilgu kellale — plahvatuseni oli jäänud kolmkümmend vtiis minutit. Ta tahtis 
kiiremini kokku saada Antšiga, kanda ette ülesande täitmisest ja vaadelda koos ülemaga oma töö 
tagajärgi. 

Ent tal ei olnud vajadust sammu kiirendada: salakuulaja ootas teda lähema põõsa taga. 

«Seal te oletegi!» ütles Antš. «Loodan, et kõik on hästi?» 

«Kõik on tehtud! Tõenäoliselt on nad juba merel. Kas me plahvatust kuuleme?» 

«Võib loota. Noh, lähme siis oma redupaika ja jutustage, kuhu peitsite oma masina ja kes sõitsid 
«Kolumbusel» merele. 

«Korvi panin teki alla kajuti lähedale, kus hoitakse 

toiduaineid. Arvatavasti ei pista praegu sinna keegi oma nina. Õhtusööki nad valmistama ei 
hakka.» 
«Aga see nende kokk või junga?» 

«Kahjuks ei ilmunud ta «Kolumbuse» ärasõidu ajaks kohale. Teda otsiti, ei leitud ja sõideti välja 
ilma temata. Ülejäänud meeskond, professor, külanõnkogu esimees, orkester ja mõned naised on 
nüüd juba rannast kaugel.» 

«Aga professori tütar?» 
«Ka teda ei olnud.» 

«Kahju!» Antš muigas irooniliselt. «Tüdrukul vedas. Ta nähtavasti ootas mind: ma lubasin 
kuunaril kaasa sõita.» 

Veidi aega mindi edasi vaikides. Antš vaatas mitu korda merele. Lõpuks ta peatus, nagu otsiks ta 
midagi. 

«Kovaltšuk, kas te ei näe silmapiiril mingisuguseid tulukesi?» 

Inspektor vaatas pingeliselt. Talle näis, nagu vilguksid tõepoolest kusagil väga kaugel väikesed 
tuled, ja ta juhtis sellele Antši tähelepanu. 


«Peaksid sealt nähtavale tulema,» sõnas Antš. «Pärast keskööd pimeneb ja me näeme neid 
kindlasti. Täna tuleb meil katta süstal kaksteist miili. Peaaegu kakskümmend kolm kilomeetrit. 
Need on Nõukogude territoriaalveed. Niipea kui neist välja pääseme, oleme auriku pardal ja meie 
seiklused on lõppenud. «Kaiman» seisab seal ja remondib ootamatult rikkiläinud masinaid. Kapten 
püüab võimalikult lähemale sõita... See on muide vihastamapanev, et Nõukogude võimud nii laia 
rannavööndi territoriaalveteks on kuulutanud. Suuremal osal riikidest on see ainult kolm milli... Siin 
ongi meie koobas!» 

Nad olid jõudnud kohani, kuhu oli peidetud süst, ja heitsid kohe pikali, et pärast väsitavat päeva 
puhata. Nad lamasid ega pööranud silmi merelt. Mõlemad vaatasid aeg-ajalt kella. Kovaltšuki kell 
oli kakskümmend kaks nelikümmend üks minutit, Antši kell — kakskümmend kaks nelikümmend 
minutit. Inspektor mäletas, et tema kella aeg langes põrgumasina kella ajaga täpselt ühte. Ta ütles 
seda Antšile. Too ei vastanud midagi ja noogutas ainult pead. 

Lähenes oodatud minut. Kovaltšuk tõmbas tikku ega pööranud silmi sekundiosutilt. Oli jäänud 
kakskümmend 

sekundit, kümme, viis, kolm... tik-tik-tik-tik... tik-tik. tik-tik... kaks sekundit neljakümne kuuendast 
minutist. Merel valitses vaikus. Kovaltšuk kivistus, tikk kukkus fema sõrmede vahelt ja kustus. 
Inspektor tõstis pilgu üles ja vaatas mitte midagi nägevate silmadega tähtede poole. Antši kell oli 
kakskümmend kaks nelikümmend viis minutit... Tik-tik-tik-tik-tik — tiksus seknndiosuti Möödusid 
sekundid, kuid kõik jäi ikka niisama vaikseks. Kümme, üksteist... Kaheteistkümnendal sekundil 
kostis merelt plahvatusekärgatus. Antš, kes oma kella jälgis, ütles, ilma et ta Kovaltšuki poole oleks 
pöördunud: 

«Plahvatus leidis aset nelja kilomeetri kaugusel siit. Teie kell on üks minut ees.» 


XXII PEATÜKK «TORMILINNUL» 


Semjon Ivanovitš Trofimov tuli kajutist ja läks üles sillale, kus vahiülem nurgast nurka kõndis. 
Märganud laeva komandöri, peatus vahiülem ja tahtis ette kanda, et vahikorra ajal ei ole midagi 
erilist juhtunud, kuid kaptenleitnant noogutas talle pead, pöördus ümber ja astus poordi äärde. Ta 
toetus kätega reelingule ja suunas pilgu merele, kuhu «Kolumbus» ja «Tormilinnu» kaks paati 
öisele lõbusõidule olid läinud. 

Eskaadri miiniristlejal oli sel tunnil vaikne nagu ikka. Enamik punalaevastlklasi olid pärast 
lõbusalt veedetud päeva magama heitnud. Osa oli merel — paatidel ja kuunaril. Vahimadrused 
seisid oma postidel. Semjon Ivanovitš imetles ööd ja mõtles homsele teekonnale oma sadamasse 
ning torpeedoaparaatidest õppelaskmisele, mis pidi toimuma ülehomme. Kuupaistene öö ei lasknud 
tal keskendada tähelepanu argipäevastele muredele ja äratas soovi kellegagi paar sõna vahetada. 
Komandör pöördus vahiülema poole kavatsusega küsida, kuidas talle meeldis kalurite pidu, kuid 


nägi siis, et too peab teraselt silmas abaja rannajoont, ja komandör järgnes tema eeskujule. Peagi 
nägi ta kolme tumedat täppi. Need lähenesid miiniristlejale. Laeva poole ujusid inimesed. 

«Mis kombed need küll on — öösiti nii kaugele ujuda?» lausus komandör valjusti. 

Vahiülem pöördus ja kandis ette, et need on vististi suplejad rannakülast. 

«Minu arvates ei uju nad üldse küla poolt!» tähendas komandör kurjalt. 

Kolm ujujat lähenesid kiiresti laevale. Vahiülem ning komandör jälgisid neid tähelepanelikult. 
Ujujad moödusid vaheldumisi üksteisest. Ent siis rebis üks end ette ja jätkas kiirust vähendamata 
ujumist. 

«Tont võtaks, mis võistlus see veel peaks olema?» ütles komandör uuesti, vaikis siis viivu ja 
lisas: «Hotatage vastavalt määrustikule.» 

Vahiülem pingulas end, tõmbas õhku kopsudesse ja hüüdis: 

«Kuulge, seal! Ärge ujuge-e ligi! Hoiduge kõrvale-e-e!"» 

Ujujad ei pööranud hüüdele mingit tähelepanu. Üks neist karjus midagi, kuid esialgu ei olnud 
veel võimalik aru saada, mida nimelt. Vahikomandör pani peopesa kuulatades kõrva juurde. 

«Teate mis, saatke paat,» sõnas Semjon Ivanovitš. «Need tegelased tuleb kinni pidada. Neid on 
tarvis õpetada... Nad ju teavad, et laeva juures ei tohi ujuda!» Komandöri korraldust ei jõutud veel 
täita, kui esimene. ujuja selgelt hüüdis: 

«Tõmmake mind ruttu pardale! Kiiremini!» 

Selgus, et need ei ole harilikud ujujad. Pidi midagi juhtunud olema. Laeva komandör andis järsu 
käsu: 

«Viimane hoiatus, et nad lähemale ei ujuks! Viivitamatult paat vette lasta! Valmistada ette 
häiresignaal!» Otsekohe hakkas paat ujujatele vastu liikuma. Mõne sekundi pärast haaras üks neist 
pardast kinni ja hüppas osavalt paati. See oli Marko. Sel korral jõudis ta Ljuudast ette. 

«Seltsimees komandör, võtke otsekohe laevale! «Kolumbus» lendab kohe õhku. On vaja päästa 
inimesed!» Paadis olev nooremkomändör ei saanud millestki aru. Ta teadis, et ujujad tuleb kaasa 
võtta, ja paat suundus kahe teise ujuja poole, kes olid umbes saja meetri kaugusel. Kuid sealt tuli 
kuuldavale tütarlapse hüüe: 

«Sõudke laevale! Laevale! Ärge viivitage!» 

Marko nõudis nii tuliselt viivitamatut laevale pöördumist, teised kaks ujujat aga toetasid teda nii 
nõudlikult, et paadi komandör käskis tagasi pöörduda. Punalaevastiklased surusid kõigest jõust 
aerudele. 

Hetk hiljem tormas Marko treppi mööda laevalaele. Ta viidi komandosillale. Kuid ta ei käinud, 
vaid jooksis oma saatja ees nii kiiresti, et see vaevu jõudis tal kannul püsida. 

«Kes te olete?» küsis komandör järsult. 

«Junga kuunarilt «Kolumbus», Marko Zavirjuhha!» «Mis on juhtunud?» 


Marko jutustas kiiruga, milles asi seisab. Ärrituse ja ruttamise tõttu tuli see pisut segaselt välja, 
kuid kaptenleitnandile sai kohe selgeks, et «Kolumbust» ähvardab oht. 

«Lühidalt,» küsis komandör, «mis seal lahti on?» 

«Põrgumasin! Kohe toimub plahvatus. » 

«Millal?» 

«Kell kümme nelikümmend viis minutit!» 

Komandör vaatas kella. Kell oli kakskümmend kaks kakskümmend seitse minutit. Oli jäänud 
kaheksateist minutit. 

Kell kakskümmend kaks kolmkümmend üks minutit hiivas «Tormilind» ankru ja väljus abajast, 
arendades maksimaalset kiirust. Abajas mustendasid kaks täppi. Need olid kaks ujujat, kes aeglaselt 
piki randa ujusid ja miiniristleja kaugenemist jälgisid. Paistis, nagu pöörduksid nad vastu tahtmist 
randa tagasi. 

Laeva ahtri taha jäi maruliselt vahutav jälg, kummagi parda alt rullus merele pikk ning võimas 
laine. Masinad teraskere sügavuses töötasid täie jõuga, mis võrdus suure elektrijaama võimsusega. 
Laev kündis merepinda, kuu ja elekter valgustasid meremeeste pingul nägusid. Näis, et kogu 
miiniristlejal jäid rahulikuks ainult kronomeetrid ja kaptenleitnant.Trofimovi nägu. 

Komandöri kõrval seisis Marko. Ta jutustas sellest, mida ta Nahhodkalt teada oli saanud, samuti 
oma tähelepanekutest Kovaltšuki kohta. Junga jutustus katkes alatasa: ütleb mõne sõna ja jääb vait, 
haarab kätega kõvastt reelingust kinni ja vaatab pingsa tähelepanuga merd, 

otsekui mõõtes silma järgi laeva liikumise kiirust. Siis tuleb talle meelde tema kuulaja ning ta 
jätkab uuesti. «Tormilind» sõitis läbi abaja laia kaela ja oligi merel. Kauguses vilkusid kuunari 
tuled. Kui kuulmist pingutada, võis tabada muusikahelisid. Laevakell oli kakskümmend kaks ja 
kolmkümmend kuus minutit. Plahvatuseni oli jäänud üheksa minutit. Komandör hüüdis 
vahiülemale; 
«Lahingu täiskäik!» 

Käsk anti silmapilkselt edasi vanemmehaanikule. Vastu voogava õhu juga lõi kahekordistunud 
jõuga Markole näkku. Laev kihutas niisuguse kiirusega, millega ta läheneb torpeedorünnaku ajal 
vaenlase liinilaevadele või tormab kallale hetkeks veepinnale kerkinud vastase allveelaevale, et seda 
läbi rammida ja uputada. Ja ikkagi tundus Markole, et aeg jõuab neist ette. 

Oli jäänud kaheksa minutit. Muusikahelid kuuldusid selgemini, ent vaibusid järsku, ja siis mühas 
ainult tuul veel kõrvus. Nähtavasti märgati kuunaril ja paatidel miiniristlejat ning jäädi imestuses 
vait. Selles vaikimises möödus veel minut. Jäi veel seitse minutit. Vahemaa kuunarini oli pisut üle 
kilomeerri. 

Orkester hakkas miiniristlejat tervitades uuesti hoogsat marssi mängima. Seal arvati ilmselt, et 
eTormilinnu» komanäör tuli mõttele nendega ühineda. 

Sillalt anti masinaruumi mingi käsklus ja Marko tundis, et laevalae värisemine lakkas. Masinad 


katkestasid töö, miiniristleja liikus edasi inertsi jõul. Prožektori valgusvihk langes kuunarile ja 
Marko tundis «Kolumbuse» ahtris ära professori ning Gritsko. 

Miiniristtejal kõlas käsklus: 
«Tormiredelid üle parda! Vasakult pardalt paadid vette!» 

Miinrristleja jõudis võrdlemisi aeglasel käigul kuunariga ühele joonele. Seal mürtsus orkester ja 
kajasid hurraahüüded. Kell oli kakskümmend kaks ja kolmkümmend üheksa minutit. Miiniristleja 
komandör püüdis hüüda, kuid kuunaril ei kuuldud midagi... Marko heitis pilgu kuunarile, hüppas 
üles, sirutas end pääsukesena väija ning viskus «Tormilinnu» ja «Kolumbuse» vahele merre. 

«Mees üle parda!» hüüti mõlemal laeval. 

Orkester katkestas mängimise. 

«Ahoi, «Kotumbus»! Viivitamata kõigil kuunarilt lahkuda! Annan kolm minutit aega!» kõlas 
käsklus «Tormilinnu» komandosillalt. 

Marko oli kuunarile jõudmas. Ka tema hüüdis, et inimesed otsekohe kuunarilt lahkuksid. Seal 
olid esimesel hetkel kõik nagu kangestunud ja kuulasid sõnatult käsku. Kuid päästepaadid liikusid 
juba miiniristlejalt kuunari poole. Laev eemaldus «Kolumbusest». Üleni elektritulede säras kutsus 
ta «Kotumbuse» reisijaid ja meeskonda oma pardale. Stahh Otšeret tahtis juba küsida, milles asi 
seisab, ent kui ta kuulis Trofimovi häält, kes hüüdis ruuporisse «Kaks minutit!», andis ta Andrile ja 
Levkole käsu valmistuda päästepaatidesse asumiseks. 

«Kes oskavad ujuda — vette!» hüüdis ta. 

Mitu meest hüppasid merre ja hakkasid lähema paadi poole ujuma. 

Marko ronis pardale. Keegi ulatas talle käe ja aitas ta kuunarile. 

«Mis on juhtunud?» küsiti Markolt, 

«Kahe minuti pärast lendab kuunar õhkul» vastas junga ja tormas ahtrisse. 

Esimene päästepaat peatus «Kolumbuse» külje all. Inimesed hüppasid paati. Esimesena heideti 
sinna kohkunud Gritsko, siis aidati professoril alla hüpata. Viimastena hüppasid orkestrandid, 
laskmata pille käest. Miiniristlejal jälgiti kella, Kell oli kakskümmend kaks ja nelikümmend kaks 
minutit. Päästepaat ei eemaldunud veel «Kolumbusest». Kuunarile olid jäänud veel kolm meest. 
Päästepaadi komandör käskis neil kiiremini peale istuda. Need olid Stahh Otšeret, Levko Stupak ja 
Andri Kambala. Kui reisijad olid lahkunud, lõtvus Stahh kuidagi kohe, seisis masti all ja kordas 
mõtlikull, meeleheitevärin hääles: 

««Kolumbus», «Kolumbus»!...» 

Motorist ja madrus viisid oma kipri peaaegu väevõimuga päästepaati. 

Neljakümne kolmandal minutil eemaldus paat kuunarist. Sõudjad töötasid jõudu säästmata. Kuue 
aeru iga 

löögiga hüppas paat ikka kaugemale. Nüüd koondus kõigi tähelepanu tühjaks jäänud 


«Kolumbusele». Kuupaistest valgustatud kuunar seisis liikumatult. Mastil vilkus vaevumärgatav 
tuleke. Miiniristleja juhtivale koosseisule saabus rahunemise hetk. Inimesed päästeti «Kolumbuselt» 
õigel ajal. 

Stahh Otšeret, Levko ja Andri vaatasid kuunarile hirmutundega. Need kolm olid kaotamas 
lähedast sõpra. Nad ei teadnud, miks peab «Kolumbus» hukkuma. 

Päästepaadi komandör ütles valjusti: 

«On jäänud viiskümmend viis sekundit. Suruge peale, poisid!» 

Paat liikus kuunarist aina kaugemale. Paadi komandör kartis, et plahvatus võib ehk ka paati 
riivata. Kõik, kellel olid kellad, jälgisid sekundiosutit, et märkida ära «Kolumbuse» viimset 
silmapilku. 

Kell oli nelikümmend neli minutit ja viiskümmend sekundit. Päästepaat oli ohtlikust kohast juba 
küllalt kaugel; sõudjad istusid liikumatult, aerud üles tõstetud. Saabus põnev vaikus. Kuu piilus 
välja kerge pärjakujulise pilvekese tagant. Viiekümne esimesel sekundil märgati mahajäetud 
kuunari lael inimest. Ta kargas välja ahtriruhvist. Keegi ei teadnud, kes see on. Kõik jahmatasid. 
Mees kuunaril oli uskumatult aeglane. Hirmsa sündmuseni olid jäänud viimased sekundid. 

«Vette! Vette!» hüüdsid mitu häält. 

Mees kuunaril astus vastaspootse parda äärde ja tegi niisuguse liigutuse, nagu viskaks ta midagi 
merre. Samal silmapilgul kärgatas plahvatus. «Kolumbus» paiskus eemale, kõrvalt kerkis üles 
madal veesammas, mis kuunarile vajus ja selle üle ujutas. Mööda merepinda veeresid rõngastena 
laiali plahvatuse poolt tekitatud lained. 


XXIII PEATÜKK TASU NATUURAS 


«Milleks oli neil vaja panna põrgumasinat kalalaevale?» küsis endalt kaptenleitnant, kui ta oma 
kajutisse astus. «Mitte millestki ei saa aru!» 
104 
Trofimov naksutas sõrmi, võttis mütsi peast, istus tugitooli ja jäi ootama koputust uksele. Ta oli 
just äsja palunud professor Ananjevi, kipper Otšereti ja junga Zavirjuhha enda juurde. Nüüd tulid 
nad möõda treppi kajutisse. Läbi illuminaatori nägi ta «Kolumbust», Punalaevastiklased tegid 
ettevalmistusi kuunari miiniristleja juurde tõmbamiseks, et teda puksiiri võtta. 

Pärast plahvatust, mis «Kolumbust» peaaegu ei vigastanudki, lähenes paat kuunarile. 
«Kolumbuse» parema parda juurest laevalaelt leiti veega üle ujutatud ja plahvatuse tagajärjel 
meelemärkuse kaotanud Marko. Ta tuli kiiresti teadvusele ja jutustas, et niipea kui ta kuunarile 
pääses, ruttas ta põrgumasinat otsima. Jungale tuli meelde, et kui Kovaltšuk üle laevalae läks, 
peatus ta natuke aega ahtris, ja sellepärast oli Marko kindel, et leiab põrgumasina just sealt, Ta otsis 


seda kajutist, ja oma kambüüsist. Kõik olid juba kuunarilt lahkunud. Teadmine, et ta ei suuda 
midagi leida, viis ta meeleheitele. Ta pidi iseenda päästma, jättes kuunari hukkuma. Viimane koht, 
kuhu ta otsustas vaadata, oli väike luuk kajuti taga, kus ta tavaliseit toiduaineid hoidis. Seal nägi ta 
võõrast lukustatud korvi. Selle avamiseks polnud aega; pealegi polnud ta kindel, et just see ongi 
põrgumasin. Ent ikkagi otsustas ta korvi merre visata ja pärast seda ka ise vette hüpala, et päästa 
end õhkulendavalt kuunarilt. Kuid niipea kui korv vette vajus, kärgatas plahvatus ja junga kaotas 
teadvuse. 

Komandöri kajutisse astusid külalised. Kaptenleitnant palus istet võtta ja pakkus kõigile klaasi 
veini. Kipper jõi kohe klaasi tühjaks ja köhatas erksalt, 

Komandör palus jungal veel kord kõike järgemööda korrata. Kipper ja professor kuulsid seda 
jutustust esimest korda. 

Kuni junga jutustas, vöttis «Tormitind» kõik paadid pardale ja hakkas «Kolumhust» puksiiris 
vedades tagasi abajasse liikuma. Lõbusõit muusikaga oii lõppenud. Punalaevastiklased seisid lael ja 
arutasid koos kaluritega sündmust, 

Kui Marko oma jutustuse lõpetas, jäi miiniristleja abajas ankrusse. 

«Saarel tuleb viivitamata «tagaajamine organiseerida» 
ütles Trofimov. «Ma saadan teile rühma oma mehi appi, teie aga ajage jalule kõik kalurid. Lurjused 
tuleb kinni võtta või leida, nende jäljed ja selgitada, kuhu diversandid kadusid. Mina teatan 
sündmusest raadio teel, kellele vaja.» 

Komandör tõusis püsti ja väljus koos külalistega kajutist. 

«Milleks oli neil vaja seda laevukest õhku lastaä Tähendab mind on neile vaja!» pomises 
Ananjev endamisi. 

Pool tundi hiljem seisis ta koos teiste päästetutega Luigesaare rannal kaluriküla ees ja surus 
Ljuudat oma rinnale. Veidi eemal tammus jalalt jalale vaikiv Nahhodka, näol kõhklev ja kohmetu 
ilme. 

«Zorjake!» hüüdis Levko ja astus tema juurde, 

Kalurid kogunesid tütarlapse ümber. Kõik teadsid juba, et tema teatas põrgumasina olemasolust, 

Teda tänati ja kiideti. Kuid siis ütles keegi, et tuleb hakata diversante otsima. 

Nahhodka pöördus Levko poole. 

«Laseme Razboi lahti. Kui ta inspektori jälgedele satub, siis hakkab ta tingimata jälgi ajama ja 
leiab Kovaltšuki.» 

Aga kust otsida Kovaltšuki jälgi? Kellelgi Kulliküla elanikest tuli meelde, et inspektor oli 
lootsikul kodu poole sõudnud. Järelikult tuli diversante otsida saare idaosast. Timofi väitis, et 
inspektor jõudis ainult üle abaja sõuda ning ennast padrikusse peita. 

Rannaküla elanikud jagunesid mitmeks grupiks ja asusid tagaajamisele. Tuli rutata, Kuu pidi varsti 
loojuma, koiduni aga oli jäänud ainult kaks tundi. Isa palus Ljuudat koos temaga koju jääda. Levko, 


Marko, Nahhodka, Timofi ja kolm punalaevastiklast hakkasid Kovaltšuki maja poole minema, et 
Razboid välja lasta. 

Kuu oli juba loojumas, kui nad inspektori hoovist, lahkusid. Ees läks Nahhodka. Ta oli end 
vöötanud nööriga, mille otsa oli seotud Razboi. Koer esialgu haukus ja püüdis end lahti rabelda, 
kuid jäi kohe vait, kui tüdruk käskis tal peremeest otsida. Razboi nuusutas maad ja pistis jooksma. 

Punalaevastiklased, kalurid ja Nahhodka tegid ringi ümber kogu, abaja, lootes rannas kiiremini 
Kovaltšuki jälgedele sattuda. 

Arvestus osutus õigeks. Rannal, saare kauges idaservas leiti lootsik. Viis minutit hiljem loojus 
kuu ja ilm muutus kiiresti pimedaks. Tõsi küll, taevas särasid kirkalt tähed, kuid nende valgusest 
jätkus ainult selleks, et näha läheduses inimeste siluette, kes nüüd üksteisele lähemale hoidusid. 

Lootsiku ülevaatus ei andnud midagi. See-eest aga sattus Razboi kohe peremehe jälgedele ja 
hakkas haukudes edasi jooksma. 

«Kära on üle kogu saare!» pahandas Levko koera valju haukumist kuulates. 

Aeg-ajalt .kippus koer säärase jõuga edasi, et Nahhodka vaevu jalul püsis. Mõnikord ta peatus ja 
tiirles kohal, kuid tormas siis natukese aja pärast jälle edasi. Inimesed tulid koera kannul 
mereranda, Pimeduses veeresid lained vaevalt kuuldava kohinaga liivale, merel, kusagil kaugel- 
kaugel vilkus mingi auriku tuli. See oli ilmselt topituli kõrgel mastil, sest pardatulesid ei olnud 
näha. 

Pidi ettevaatlik olema — diversandid võisid end kaitsta, kuid millega riad relvastatud on, seda ei 
teadnud keegi. Kui jõuti kõrgele vallile mere ja padriku vahel, sööstis Razboi uue jõuga edasi. 
Selles kohas, kus diversandid olid lamanud, kui merel toimus plahvatus, koer peatus, seisis seal 
viivu ja pöördus siis alla, põõsastesse. Punalaevastiklased astusid ette ja hakkasid Nahhodka kõrval 
edasi minema, relvi tugevasti pihku surudes. Kui Razboi rägastikku jöudis, tuli edasi minna 
hanereas. Kõrge, kastest märg rohi tundus jalgadele külmana. Okkad põõsastel kriimustasid käsi, 
mõnikord aga ulatusid ka näoni. Vaenlased varjasid end kusagil selles rägastikus. 

Äkki Razboi seisatas, istus maha, tõstis koonu üles ja hakkas kaeblikult ulguma. Inimesed seisid 
ja kuulasid seda ulgumist. Koer ulgus kaua, pikaldaselt, otsekui nuttes taga mingisugust suurt, 
korvamatut kaotust. 

«Võtaks sind see ja teine!» kirus Levko. 

Nahhodka tõukas koera edasi, kuid loom ei tahtnud 

minna, Tüdruk kuulis enda kõrval Marko häält. Poiss oli tema juurde trüginud ja küsis, milles asi 
seisab. 
«Kes siin on?» hõikas üks punalaevastiklane. «Tule välja, muidu tulistame!» 
Keegi ei vastanud. Koer kiunus edasi. 
«Ta on kindlasti millelegi sattunud,» sõnas Nahhodka. «Oleks vaja tuld näidata.» 


Marko läks Razboist mööda ja süütas tiku. Kahe sammu kaugusel koerast tulid põõsa alt 
nähtavale kellegi jalad. 

«Siin on keegi!» hüüatas noormees ja pillas tiku sõrmede vahelt. 

Kaks punalaevastiklast, revolvrid käes, sööstsid sinna, kus Marko kummargil seisis, ja peatusid 
valvsalt. 

«Roni välja!» ütles üks neist. 

Talle ei vastanud keegi. 

Siis kraapsas Marko uuesti tiku põlema, kummardus ja puges põõsasse. Temaga ühines 
punalaevastiklane, Põõsa all, nägu vastu maad, lamas surnud mees. Ta tõmmati välja ning pöörati 
selili. Nahhodka tundis ära oma hooldaja. 

«Millega teda siis kopsati?» küsis keegi. 

Timofi vaatas tähelepanelikult pead ja kaela. Inspektori kaelal märkas ta kellegi tumedaid 
sõrmejälgi. Timofi tõusis püsti ja lausus. 

«Peremehed tasusid talle natuuras.» 


XXIV PEATÜKK ETTEKANNE 


Õhtul, kui viiesajavatised lambid ujutasid linna üle elektrivalgusega, möödus juveliir-äride 
väärisasjade säras sätendavatest vitriinidest soliidselt kreemikas suveülikonnas sihvakas, elegantne 
mees. Peas kandis ta kerget panamakübarat, jalas valgeid lakkkingi. Puhuti peatus ta vitriinide ees 
ja silmitses tähelepanelikult kristallvaase, diadeeme, kuld- ja hõbeehteid, imetles koos kõigiga 
kuulsate briljantide meisterlikku imitatsiooni. Originaalid, mille järgi need koopiad olid tehtud, 
oleksid võinud jutustada nende ajalooga seotud arvuka- 

test kuritegudest, tapmistest, petmistest ja röövimistest. Aplalt vahtis ta väljapandud safiire, 
smaragde, aleksandriite, euklaase. Kõik see sädeles ja säras. 

Kella kümne paiku pöördus kreemikas ülikonnas mees kitsasse põiktänavasse, lisas sammu ja 
jõudis teise tänavasse, kus ei olnud ühtegi äri. Möödunud tänavanurgal kahest vaikivast 
politseinikust, jõudis ta kolme toreda paraaduksega suure maja ette, läks ümber maja, astus trepist 
üles väikese ukse ette ja vajutas kellanupule. Ukse avas tunnimees, kes ta pärast loatähe 
kontrollimist sisse laskis. Korrapidajatele tähelepanu pööramata läks mees kolmandale korrusele ja 
astus tuppa, kus ukse lähedal vastasseina ääres büroolaua taga istus sekretär. 

«Tervist, number kakskümmend kaks!» ütles sekretär. «Kohe teatan ülemale,» ja ta kadus ukse 
taha. 

Kolm minutit üheteistkumnel tuli sekretär tagasi la ütles käega uksele näidates. 

«Minge ülema juurde!» 


Hetk hiljem istus agent nr. 22 tuttavas kabinetis. Ülema nägu oli lambikupli varjus. Laual lebas 
täiskirjutatud paberileht. Agent tundis ära oma ettekande. «Ma tutvusin üksikasjaliselt teie 
ettekandega,» lausus ülem kuivalt. «Te lõpetate selle nii...» Ülem pööras silmad täiskirjutatud 
paberilehtedele, ja luges: ««Plahvatuse mürin merel tunnistas, et kuunar «Kolumbus» hukkus, koos 
kuunariga aga ka professor Ananjev, Tema portfell dokumentidega oli minu käes. Põhilised 
ülesanded olid täidetud. Jäi üle «Kaimanile» pääseda. Varsti hakkas abaja poolt kostma valju 
haukumist. Minu poolt värvatud agent tundis ära oma koera hääle. Võimalik, et koer juhtis kedagi 
meie jälgi mööda. Ma taipasin, et pidin viivitamatult merele päasema. Meie väike süst oli paras 
ainult ühele sõudjale. Kahe sõitjaga oleks ta kiirus märksa väiksem olnud. Pidin ruttama, Minu 
abiline komistas ja kukkus. Kui ma tema kohale kummardusin, lamas ta liikumatult. Kontrollisin 
kiiresti tema pulssi ja südant. Ta oli surnud. Lasksin süsta otsekohe vette ja sõudsin minema.,Kui 
ma rannast kahe-kolmesaja meetri kaugusele olin jõudnud, kuulsin koera haukumist ja inimeste 
hääli, kes nähtavasti meid otsisid. 

Kolme tunni pärast olin laeval. Minu ainsaks veaks oli pabeross trifenuülmetriiniga. Kuhu ta kadus, 
see jäigi mulle mõistatuseks.» Ma usun teid, et see nii oli:» 
Ülem vaikis viivu, avas süs lauasahtli ja võttis sealt portfelli. 
«Selle portfelli omanik,» jätkas ta, «jäi ellu. Nõukogude ajakirjanduses mainitakse jälle tema 
nime,> 

«Number 22» kahvatas pisut. 

«Paberid sellest portfellist,» jätkas ülem, «andsin ma spetsialistide kätte. Siin on nende 
järeldused. Dokumendid on väga huvitavad, neis on viiteid erakordselt tähtsale avastusele, mis meid 
huvitab. Kuid avastust ennast neis pole. Professor hoidis seda ilmselt mujal,» 


PTEINE OSA 


I PEATÜKK LAIP ABAJAS 


Koiduvalgusel kustusid viimased tähed. Mere horisondi tagant tuli nähtavale päikese helepunane serv ja 
näis, nagu libiseks võimsa prožektori kiirtevihk üle vee ning paneks kastepiisad rohus juveelidena 
sätendama. Oli saabumas palava augustikuu päeva hommik. Saar virgus unest. Linnud lendasid saagijahile; 
äärmise kalurihüti korstnast tõusis juba suitsu, kaevu juures kolisesid ämbrid. 

Randa veeresid murdlained, mis paiskasid kaugele liivale vahutorte, limpsasid ära kõik, mis sattus nende 
teele, ja valgusid tagasi, paljastades sileda, laudtasase liivaranna. Laine taandus saarelt, liitus uue lainega, 
kerkis kõrgele ja paiskus taas kohinal randa, et hetke pärast peatuda ja uueks hoogsaks pealetungiks 
kihisedes taganeda. Selles mässavas vees loksus mingi tume mass. Lained tõstsid seda kord üles ja 


ujutasid üle, kord veeretasid kalda poole, et siis uuesti tagasi heita. Edasiliikumine oli siiski 
tugevam ja tume mass ujus aina lähemale, puudutades juba aeg-ajalt kividega üle küjvatud 
rannikuriba. Rütmiliselt, üksteise järel, veesesid murdlained, pöörates ja lihvides väikesi kivikesi. 
Randa tuli poisike. Käes oli tal kokkukeritud nöör selle külge kinnitatud õngekonksudega. 
Poisike oli tõmmu ja palja jalu, ta kandis pikki musti supelpükse ja sinist trikoosärki. Õlgkübara alt 
tikkus välja hele juuksesalk. Randa mööda edasi minnes vaatas poisike itta ja laulis: 
Seilas merel väike madrus Tross, 
suure purjelaeva peal, ahoi! 
Albatross, albatross, albatross, Äkki talle vastu ujus hai 
hirmsad silmad, naaskelhambad, ai.ai.ai! 
Albatross, albatross, albatross. 
Siis tal vastu tuli kammeljas — 
ainussilm ja torkavhänd, oi oi.oi! 
Albatross, albatross, albatross. 

See oli kaheksa-aastane Gritsko Zavirjuhha, majakavahi poeg. Suvel ei elanud Gritsko kodus, 
vaid õe Maria juures Kuliikülas. Täna tõusis ta väga vara, et randa minna ja kalu püüda. Ta teadis 
kohta, kus suured võldased hommikuti häsii õnge otsa läksid, Gritsko, pidas ennast ehtsaks 
kalameheks ja oli suurte peale vihane, et need teda merele ühes ei võtnud. Kõige suuremat vimma 
kiskus ta Marko vastu. Kuunar «Kolumbus» peatus sageli Luigesaare abajas ja Gritsko oli venda 
mitu korda palunud, et see räägiks kipriga ja võtaks ta merele kaasa. Marko vastas alati ühte ja 
sedasama: «Oota.» Gritsko oli vihane, kuid vend tõi talle iga kord kingitusi: merelt mingi 
haruldase kala, sadamast aga üleskeeratava auto, püstoli või paadikese, ja kui poisike sai jälle 
mõne uue kingi, rahunes ta. Tänagi mõtles ta kalu õngitsema minnes sellele, mida vend talle toob. 
«Kolumbust» oodati abajasse paari päeva pärast. Gritsko astus kivi juurde ja hakkas nööri lahti 
kerima, 

Ent ta ei jõudnud veel õngi vette heita, kui märkas umbes saja sammu kaugusel imelikku asja, mille 
lained randa olid uhtunud. Poisi silm ei seletanud, mis asi see õieti on, kuid talle tuli meelde, 
missugust sensatsiooni tekitas temasuguste hulgas surnud delfiin, kelle lained randa olid paisanud. 
«Võib-olla on see ka delfiin,» mõtles Gritsko. Kuid see ei olnud delfiin. Gritsko läks lähemale ja 
veendus, et tema ees lamab inimene: meri oli kandnud kaldale surnukeha. Uppunu selg näis 
poisikesele tuttavana, Tema peast sähvatas läbi mõte, et võib-olla on kuunar hukkunud ja siin lamab 
nüüd keegi «Kolumbuse» meestest. Paar minutit seisis Gritsko uppunu juures ja silmitses 
tähelepanelikult laipa, püüdes seda ära tunda. Kuid ei tundnud, pöördus tagasi ja pistis kõigest väest 
küla poole jooksma, Ta ruttas kaluritele võigast uudist teatama. 

Pool tundi hiljem jooksid peaaegu kõik Kulliküla elanikud rannale kokku. Kalurid, nende naised 
ja lapsed kogunesid laiba ümber. Timofi Boitšuk pööras selle ümber. Siis nägid kõik vigastatud 


nägu. Rõivad olid räbalaiks kistud. Uurinud surnut, tundis Timofi ta ära. 
«See on meie uus kalakaitseinspektor,» ütles ta. 

Nüüd tundsid peaaegu kõik uppunu ära. See oli tõesti uus kalakaitseinspektor, kes määrati tapetud 
Kovaltšuki asemele ja tuli Kullikülla alles kümme päeva tagasi. Eelmisel õhtul oli ta paadiga merele 
läinud, et süüdata tuld abaja sissepääsu jnures oleval ujuval tulepaagil. Paagi juurde jõudis ta 
kindlasti, sest tuli vilkus seal kogu öö ega ole vist praegugi kustunud. Keegi ei olnud sellele 
tähelepanu pööranud, kas inspektor tuligi tagasi, kuid nüüd oli kõigile selge, et küllap paat läks 
kummuli, tema aga arvatavasti ujuda ei osanud ja uppus ära, Külast toodi tükk puldanit, uppunu 
pandi sellele, kaeti purjetükiga ja viidi punanurka. Matused määrati järgmiseks hommikuks. 

Päev möödus askeldustes. Paljud kalurid olid purjepaatidel merele läinud ja pidid sel ööl tagasi 
tulema. Külla oli jäänud ainult Timofi Boitšuki brigaad. Kalurid klopsisid inspektori jaoks 
laudadest puusärki, kuna mitu tütarlast koos Zorja Nahhodkaga, kes nüud Timofi juures elas, saare 
luhale pärja jaoks lilli korjama läksid. 

Õhtuhämaruses kerkisid laänest tumedad pilved ja katsid tähistaeva. Oli tarvis uuesti süüdata 
abajakaelas asetsev tulepaak, et näidata teed kalapaatidele, mida öösel merelt oodati. Timofi 
Boitšuk istus paati, viipas rannal seisvale Zorjale sõbralikult käega ja hakkas siis kindlalt aerudele 
surudes abajakaela poole sõudma, Varsti kadus ta pimedusse. Tütarlaps seisis veel veidi aega ja läks 
siis koju. 


II PEATÜKK AREV ÖÖ 


Samal päeval alustas professor Ananjevi geoloogiliste uurimistööde grupp liivakünkal mõne 
kilomeetri kaugusel Kullikülast esimese puuraugu puurimist, et uurida torianiidilademete sügavust. 
Künka ümber tekkisid maapöue-uurijate valged telgid. Need saadeti siia Geoloogia Peavalitsusest, 
kus Ananjevi ja Kitajevi uurimustesse ning projektidesse väga tõsiselt suhtuti. 

Professor Ananjev oli Kullikülast siia üle kolinud ja elas väikeses telgis künka nõlval. Ljuuda 
aitas isal end ,sisse seada, kohandas tema telgi töötamiseks ja puhkamiseks ning lahkus mõneks 
päevaks saarelt — ta läks «Kolumbusel» merele kala püüdma. Kalatrusti loal võttis Stahh Otšeret, 
«Kolumbuse» kipper, enda peale geoloogide varustamise värske kalaga.pärast seda, kui kuunar oli 
kalapaatidelt kalasaagi peale, võtnud, peatus ta enne sadamasse sõitmist Luigesaare abajas ja 
meeskond andis geoloogiderühmale üle mõned ämbrid valitud kalu. Sel korral läks «Kolumbus» 
kaugele ulgumerele, et iseseisvalt kala püüda. Kalurid lootsid sattuda skumbriaparvele, mis juba 
ammu end nende randade läheduses ei olnud näidanud. «Kolumbus» võttis Kullikülast peale 
kaluritebrigaadi: väike meeskond ise ei oleks toime tulnud traaliga, mis sel puhul kalatrustist kaasa 
anti. Isa lubas Ljuuda rahuliku südamega kalapüügile: ta tundis hästi «Kolumbuse» meeskonda, oli 
sellest kõige paremal arvamisel, ja hindas kõrgelt kipri kogemusi. 


Viimastel päevadel oli professor täielikult pühendunud geoloogilistele töödele ega näidanud end 

külas. Ta ei tahtnud liivaküngast, mida nüüd Torianiidikinguks nime- 

114 

tati, minutikski jarelevalveta jätta. Esimesed uurimused andsid nii paljutõotavaid tulemusi, et 
Andrei Gordejevitš otsustas veel mõneks ajaks saarele jääda ja saatis üli. koolile kirja palvega tema 
puhkust mõne kuu võrra pikendada. Geoloogia Peakomitee toetas tema palvet ja sellepärast võis 
arvata, et üliõpilastel ei tule sel talvel kuulata professor Ananjevi loenguid. See-eest kuulsid saarele 
tulnud noored geoloogid professorilt palju õpetlikku ja nad rõõmustasid, et sattusid tema gruppi. 
Palju tähelepanu pööras Andrei Gordejevitš ka uurimisgrupi töölistele — ta tutvustas neid 
geoloogiaga, eriti aga mineraalidega, millest saadakse heeliumi. 

Sel korral jutustas professor lõunavaheajal monatsiidist, sest esimesed puurimise tulemused 
näitasid, et torianiitliiva kihi all satutakse monatsiidipesadele. 

Seda mineraali kaevandatakse peamiselt Indias, Tseilonil ja Brasiilias, samuti leidub teda Baikali 
taga ja Uraalis, kuid sealne maak on vähese kontsentratsiooniga ega ole sellepärast tööstuslikuks 
kasutamiseks tulus. Tavaliselt leitakse monatsiiti laugete kallaste liivas ja jõepõhjades. Need on 
väikesed, kuid rasked kullakaskollased kivikesed. Eriti palju on neid mererannikute monatsittliivas, 
Monatsiidist toodetakse haruldasi metalle tooriumi ja tseesiumi ning väärisgaasi heeliumi. Kui liiv 
sisaldab üks kuni kaks protsenti monatstiti, siis peetakse seda juba tööstuslikult tasuvaks, 

Monatsiiti toodetakse umbes samuti nagu kulda. Monatsiitliiva pestakse maagipesemisaparaadis. 
Vesi peseb välja kerge liiva ja jätab alles raskema monatsiidi. Pärast rikastamist töödeldakse maaki 
happega, milles monatsiit lahustub. Monatsiit sisaldab samuti palju heeliumi, Heelium ise eraldub 
teatavasti tooriumist, kuna viimane, nagu uraangi, seatinaks muutub. Peale heeliumi ja metallide 
sisaldab monatsiit nõndanimetatud radioaktiivset mesotooriumi. Raadium on vahepealne element 
uraani ja seatina vahel. Maakeral toodetud raadiumi hulk on väga väike. Sellepärast ongi 
mesotooriumil samasugune tähtsus kui raadiumilgi. Tõsi küll, vaevalt leidub kogu maailmas kas või 
ainult kahte kilogrammigi mesotooriumi, sest selle tootmine on keerukas, monatsiidis aga leidub 
seda armetult vähesel hulgal. 

Selles, et monatsiiti leiti torianiidi kõrval, ei ole midagi imelikku: mõlemad mineraalid on 
teineteisele lähedased, torianiit on ainult keerukam ja peale tooriumi leidub selles veel ka uraani. 
Andrei Gordejevitš oli juba lõpetanud oma vestluse, ekspeditsiooni töötajatega, kui nende juurde 
tuli mees, nahkpaun rihmaga õlal, See oli kirjakandja Haljaskivist. Ta oli paadis üle väina aerutanud 
ja tõi professorile telegrammi. Selles teatati, et kahe päeva pärast saabub Luzanõsse kreeka laev 
«Antopulos». Ühtlasi päriti telegrammis, kas professor Ananjev peab võimalikuks «Antopulose» 
sissesõitu Luzanõ asemel Luigesaare abajasse. 

Professor teadis, et sellel aurikul peab kohale jõudma välismaalt ostetud sisseseade 
torianiidikaevandusele Kullikülas. Esialgse kavatsuse kohaselt pidi aurik saabuma Luzanõsse, seal 


lossitama ja alles sealt kõik seadmed kalakuunaritel saarele veetama. Kuid nüüd oli keskasutuses 
arvatavasti otsustatud, et saab kiiremini ja odavamalt, kui aurik sõidab otse Luigesaare abajasse. 

Oli tarvis ainult selgitada, kas suudetakse siin laeva kiiresti lossida, Tõstekraanasid ega teisi 
sadamaseadmeid randumissillal ei olnud, Ei olnud siin ka laadijaid. Telegramm teatas, et sisseseade 
kõige raskemate osade kaal oli kuni poolteist tonni, ja et kui kohapeal leidub küllaldaselt tööjõudu 
ja vastavaid ujuvseadmeid, siis saab laeva kiiresti lossida. 

Kui Andrei Gordejevitš kõiki asjaolusid oli kaalunud, tuli ta järeldusele, et kui kalurid abistavad, 
võib sisseseade kahe päevaga maha laadida. See odavdaks ja kiirendaks tingimata leiukoha 
kasutuselevõtmist. 

Pidanud seltsimeestega nõu, otsustas professor õhtul külla minna ja kaluritega rääkida. Ta oli 
kindel, et Kullikülas tullakse talle vastu: torianiidi kaevandamine oli muutunud kohaliku 
elanikkonna auks ja uhkuseks. 

Õhtupoolik möödus pingutavas töös. Mitte keegi ei tulnud külast Torianiidikingule, mitte keegi 
geoloogidest ei käinud ka külas. Alles siis, kui juba pimenes, läks Andrei Gordejevitš kolme 
kaastöölise saatel Kullikülla. Nad liikusid aeglaselt — oli pime ning ka päevase töo väsimus andis 


ennast tunda. Kullikülasse jõuti hilja. 

Suuremas osas taredest oli tuli juba kustutatud elanikud olid nähtavasti magama heitnud. 
Oma korterisse astumata läks professor otse Timofi Boitšuki poole, kes oli siin Haljaskivi 
külanõukogu volinikuks ja omaküla elanike poolt lugupeetud ning nende silmis autoriteetne isik. 
Boitšuki koduväravas mustendas kellegi väheldane kogu. Tähelepanelikumalt vaadates tundis 
professor ära Nahhodka. Tütarlaps astus kõrvale, et teda läbi lasta. Maja lähedal õues seisis 
liikumatult keegi naisterahvas. Kui Andrei Gordejevitš lähemale astus, tahtis naine tema poole 
söösta, kuid peatus siis pettunult, sest ta ei näinud seda, keda ootas. 
«Tere õhtust!» tervitas professor. 
«Tere, terei» järgnes vastus ja Ananjev tundis häälest, et tema ees on Timofi naine. 
«Kas Timofi Petrovitš on kodus?» 
«Ei olel Ootame teda, aga ta ei tule ega tule,» 
«Kus ta siis on?» 
«Aerutas üle abaja paagile tuld süütama.» 
Professor vaatas abaja poole ja nägi kaugel nörka punakat tulukest. 
«Aga seal ju põleb juba tuli. Küll ta varsti tagasi jõuab!» 
«Põleb juba ammu, teda aga pole... Kui ehk midagi juhtunud ei ole...» 
«Mis te nüüd räägite! Ilm on vaikne, Timofi Petrovitš on vilunud kalur.» 
«Kuid pärast tänast õnnetust...» 
«Missugust õnnetust?» 


Naine jutustas talle uue inspektori surmast. Tema juttu kuulales tõmbus Andrei Gordejevitšil 
kulm kortsu. Pimedas ei olnud seda näha, kuid tema küsimuste ja lühikeste märkuste toon reetis 
erutust. 

Õueväravalt tuli nende juurde Nahhodka. «Tädi,» sõnas ta, «mis sa arvad, kui läheksime randa ja 
hüüaksime?» Naine ohkas, nõustus ja hakkas tütarlapse kannul ranna poole minema, Ka professor 
järgnes neile. Ta ei uskunud, et Timofiga oleks võinud midagi juhtunud olla, kuid ta ei osanud oma 
kaaslastele ka midagi rahustavat välja mõelda, Mis võis kalurit tulepaagi juures kinni pidada? 

Nad läksid päris alla vee äärde. Väike laternake rannal posti otsas hajutas ümbritsevat pimedust ja 
kaugus tundus seetõttu veelgi pilkasem. Laterna all loksusid vaikselt tumedad lained. 

Nad kuulatasid teraselt ümbritsevat vaikust, lootes tabada aerulööke või häält, kuid miski ei 
häirinud mere rahulikku hingust. Kauguses ujuval paagil vilkus ikka endiselt tuluke. Oli tunda 
mereranna niiske.ja soolase õhu lõhna. 

Nahhodka ajas enda sirgu, tõmbas kopsud õhku täis ja hüüdis heleda häälega: 

«Onu Timoša! Onu-u Timo-o-oša!» 

Hetkeks kaikus ta hääl pimeduses, siis vaikis jälle kõik. Nad ootasid vastust, kuid seda ei tulnud. 
Siis hüüdis Timofi naine, hüüdis professor. Lõpuks hüüdsid, kõik koos ja kuulatasid, kuid keegi ei 
vastanud. 

Peagi ruttas külast kohale mitu inimest, keda hüüded rahutuks olid teinud. Kui nad teada said, 
milles on asi, liitusid nemadki hüüdjatega, ent ka see ei andnud soovitud tulemusi. Zorja tahtis 
lootsikusse istuda ja paagile sõuda, kuid tal ei lubatud minna. 

Otsustati saata lootsiku asemel kalapaat viie-kuue kaluriga. Kümme minutit hiljem sõitis Timofi 
Boitšuki brigaadi paat minema. Selles viibis ka Nahhodka. Kuus sõudjat asusid energiliselt 
aerutama. 

Randa jäid Timofi naine ja naabrid. Nad ootasid sõnatult kalurite tagasitulekut. Mõne aja pärast 
jõudis paat tagasi, kuid brigadiiri seal ei olnud. Siis süüdati kahel kalapaadil ja mitmel lootsikul 
laternad, sõideti abajas kahel korral läbi ja hüüti Timofit, aga kõik jäi asjatuks. Koidlkul pöördusid 
väsinud kalurid koju. Professor läks minema, lükates jutuajamise kaluritega hommikule. Randa jäid 
ainult naine ja tütarlaps. Kõigele vaatamata lootsid nad, et neile lähedane inimene tuleb tagasi, 

Andrei Gordejevitš heitis oma sängi ja tahtis kohe magama jääda — ta tundis end väga väsinuna 
—, kuid nagu kiuste ei tulnud und. Peast vilksatasid üksteise järel läbi ärevad mõtted. Talle tundus, 
et õnnetused algasid saarel sellest ajast peale, kui tema siia saabus. Poolteist kuud tagasi leidsid siin 
aset erutavad sündmused, 

mis paljusid surmaga ähvardasid. Kuid siis leidis oma otsa ainult inspektor Kovaltšuk, kes selle 
täielikult ära oli teeninud, nüüd aga — uue inspektori mõttetu hukkumine ja Timofi Boitšuki imelik 
kadumine. Ta tahtis uskuda, et kalur leitakse. Professorile tuli meelde ka Antši salapärane ilmumine 


saarele. Kõik see oli kindlasti heeliumi probleemiga seoses. Mõtted hakkasid segi minema ja 
lõpuks, kui koit juba taevakaarel helendama lõi, suikus professor unne. 


III PEATÜKK VIIMNE PÜÜK 

Tõusis päike, algas uus päev, abajas aga jai kõik endiseks: keegi ei teadnud vähimatki Timofi 
Boitšuki saatusest. Hommikul tugevnes meretuul, lainetus tõusis ja abaja rannale hakkasid veerema 
murdlained. Kalurid läksid uuesti oma brigadiiri otsima. Nad sõitsid abaja mitmes suunas läbi, 
lootes leida kui mitte teda ennast, siis vähemalt lootsikut. Aeg möödus, kuid keegi ei toonud 
mingisugust lohutavat teadet. Lõpuks hakkas Kulliküla alt kailt tõusma väike suitsusambake — see 
oli paatidele tagasipöördumise signaaliks. Tagasiteel leidis üks paatkondadest läänekaldalt Timofi 
Boitšuki laiba. Brigadiir oli uppunud, kuid missugustel asjaoludel ja kuhu kadus tema lootsik, seda 
ei teadnud keegi. Siniseks tõmbunud uppunu, purjeriidega kaetud, lamas randumissillal. Seljas olid 
tal samad rõivad mis eilegi, kui seltsimehed teda viimati nägid, puudus ainult sonimüts, Võis ju 
oletada, et lootsik mingil põhjusel kummuli läks, kuid siiski imestasid kõik, miks Timofi, kui ta 
vette kukkus, riideid seljast ära ei tõmmanud. Teda tunti hea ujujana, kes oleks suutnud vees riietest 
vabaneda ja randa ujuda. 

Timofi kohal ahastasid käsi murdes naine ema. Siinsamas liival istus Zorja. Saatus oli talle juba 
naeratamas. Pärast rasket lapsepõlve sattus ta Timofi Boitšuki perre, kus suhtuti temasse 
osavõtlikult ja soojalt nagu oma inimesesse. Nüüd oli perekonda õnnetus tabanud ja Nahhodka elas 
seda niisama rängalt üle kui teisedki perekonnaliikmed. Ta oleks tahtnud minna Timofi naise 
juurde, võtta tal ümbert kinni, suruda end vastu 
119 
surnu ema ja avaldada talle kogu oma südamevalu ja kaastunnet. Kuid tüdruk häbenes juuresolevaid 
kõrvalisi inimesi. Tal puudus Ljuuda, Marko ja Levko seltsimehelik toetus, nemad aga viibisid 
merel, «Kolumbusel», Timofi kanti koju ja hakati matusteks valmistuma, Mõlemad uppunud 
otsustati matta koos, õhtupoolikul. Surnukeha pesti puhtaks ja riietati ümber, Naiste tähelepanu 
äratas surnu parem käsi. Timofi oli käe kõvasti rusikasse surunud, otsekui oleks ta selles midagi 
hoidnud. Suure vaevaga läks korda sõrmi lahti murda. Rusikast kukkus välja nööp, Keegi tõstis 
selle üles ja tähendas mõru naeratusega: 

«Kalamehe viimne püük merepõhjast!» Siis hakati nööpi tähelepanelikumalt silmitsema. 

Võib-olla tahtis uppuv Timofi kuube seljast ära visata, rabas nööbist kinni, kiskus selle eest ära 
ega jõudnudki .enam muud teha. Mille küljest ta just selle nööbi oli ära rebinud, seda keegi ei 
vaadanud — riided olid välja viidud, Arvatavasti pihtkuue küljest. Nööbil oli mingi muster. Keegi 
kalur pistis nööbi taskusse ja tahtis selle kadunu mälestuseks alles hoida. 

Varsti sõitsid kalapaadid abajasse. Kalurid tulid tagasi rikkaliku saagiga, kuid nende rõõmu 
tumestas kurb, sõnum uue inspektori ja Timofi surmast. 

Õhtupoolikul kogunes kokku kogu küla leinav elanikkond. Terves koosseisus tuli geoloogiliste 


uurimistööde grupp. Töölised toid kohale mustade leinalintidega punased lipud, Sõbrad tõstsid õlale 
kaks puusärki ja hakkasid väikese kalmistu poole liikuma. Kirstukaantel lebasid elavatest lilledest 
pärjad. 

Kaua seisid kalurid sõnatult värskete kalmuküngaste ümber. Päike oli loojumas, Kaugel merel 
tulid nähtavale kaks musta täpikest. Saarele lähenesid mingisugused laevad. Üks neist liikus väga 
kiiresti, teine aeglaselt. 


TV PEATÜKK JUTUAJAMINE KUUNARIL 

Pärast kolmepäevast merel viibimist sattus «Kolumbus» skumbriaparvele ja kalurid täitsid 
kuunari traali abil kalaga. Neljandal päeval võttis kuunar kursi Luigesaarele ja hakkas ranna poole 
purjetama. Kütte kokkuhoidmiseks käskis kipper mootori seisatada ja reibast pärituult kasutades 
purjede jõul edasi liikuda. Kalurid ja meeskond (peale roolimehe) puhkasid. Marko oli Ljuuda abiga 
juba hommikul kõigile toidu terveks päevaks valmis teinud ja kasutas nüüd vaba aega morse 
tähestiku õppimiseks. Viimaste nädalate jooksul olid tema õpingud jõudsasti edenenud. Ljuudat, 
nagu poissigi, huvitas raadio ja see oli asjale suureks abiks. Nad hankisid kaks telegraafivõtit ja 
taskulambipatarei ning tippisid igal vabal silmapilgul teineteisele radiogramme. Esialgu läks kõik 
segi nagu «rikutud telefoni» mängimisel, kuid siis hakkas asi edenema. Kui saar nähtavale tuli, 
tippis Marko Ljuudale: 


Tütarlaps pöördus ja nägi kauguses, saarele otse vastupidises suunas, peaaegu otse kuunari ahtri 
taga vaevu. märgatavat suitsusambakest. Peagi ilmus silmapiirile must täpike. Neile oli ilmselt 
järele jõudmas mingi aurik. Seda täpikest vaadates tuli Ljuudale meelde jutustus geograafiaõpikust, 
kus räägiti, kuidas merel võib veenduda, et Maal on kera kuju. Selleks soovitas õpik vaadelda laeva 
ilmumist mere horisondile. Esiteks näeb vaatleja silmapiiril mastide tippe, siis ülemisi raasid, siis 
laeva keskosa ja lõpuks kogu laeva. Seejärel, kuni hetkeni, mil laev päris lähedale jõuab, 
suurenevad ainult laeva nähtavad dimensioonid, Ljuuda vaatas pingsa tähelepanuga musta täpikest, 
kuid ei näinud ei mastide tippe ega keskmisi raasid. Õpiku koostajate väite kontrollimiseks olid 
ilmselt vajalikud erilised tingimused või, nagu Marko naljatades tähendas, kuuekümne nelja kordse 
suurendusjõuga binokkel. 

Tundmatu laev jõudis neile ikka kiiremini ja kiiremini järele. Peagi tundsid nad ära sõjalaeva ja 
veendusid 

samas, et see on nende vana sõber eskaadri miiniristleja «Tormilind». Ka tema pidas kurssi saarele, 
läks «Kolumbusest» mööda ja söitis abajasse just enne päikese loojumist. Kalurid jälgisid 
kadedusega, kui kiiresti miiniristleja liikus. Stahh Otšeret, kes teadis, et tema reisijad tahavad 
kiiremini koju jõuda, käskis Levkol mootori käivitada. See oli õigeaegne ka veel sellepärast, et tuul 


oli vaibumas ja kuunari kiirus hakkas vähenema, Kui mootor käima läks, tõusis sõitjate meeleolu 
kohe. Nad alustasid isegi laulu, kui tundsid kodukoha lähedust. Kalurid ruttasid rõõmustama saare 
rahvast skumbriaga — selle nende piirkonnas kõige hinnalisema kalaga. 

Marko oli nüüd kütteõlipaakide juures Andril abiks. 

Ljuuda astus roolimehe juurde ja pakkus oma teeneid, ,kuid see tänas ja palus teed keeta. Otšeret ei 
kavatsenud meeskonda maale lasta: oli juba kaunis hilja, koidikul aga seisis kuunaril ees reis 
Luzanõsse, Ka Ljuuda tahtis «Kolumbusele» jääda — tal oli tarvis linna minna, Pealegi teadis ta, et 
isa ei ole niikuinii külas. 

Andri Kambala palvel hakkas tütarlaps teed keetma. 

Roolimees ei pidanud muide lugu mitte niivõrd päristeest, kui igasugustest surrogaatidest, mida 
Marko spetsiaalselt tema jaoks keetis. Ljuuda leidis kambüüsist porganditeed, kibuvitsateed, 
roositeed ja isegi loorberi teed. Seda viimast valmistas Marko kõrvetatud loorberilehtedest. 
Tavaliselt palus Andri endale erisegust teed keeta. Sinna kuulusid mitmesuguses vahekorras kõik 
need ravirohud ja pisut päristeed. 

Sel ajal kui Ljuuda selle keeruka joogi keetmisega jändas, astus tema juurde Marko ja ütles, et 
nad leiavad miinrristleja veel abajas eest. 

«Kipper lubas saata miiniristlejale kingituse — kotitäie skumbriat,» ütles Marko. «Tarvis välja 
valida kõige paremad. Sa, Ljuuda, aitad mind. Täna me ei jõua enam ära viia — laevale ei lubata 
öösel kedagi ligi, — aga me teeme seda homme enne koitu, ärasõidu eel.» 

Ljuuda nõustus meeleldi. Pärast unustamatut ööd, kui «Tormilind» päästis kalurid ja tema isa, 
tundis tütarlaps, nagu kõik teisedki Kullikülas, piiritut tänulikkust sõjalaeva komandöri. ja 
meeskonna vastu. 

Päike oli juba loojunud, Läks looja udust ilma ennustades, nagu tähendas kipper. Stahhile tegi see 
muret. 

Abajasse jõuti siis, kui juba täiesti pimedaks oli läinud. Kalurid, kes kasutasid ujuvpaagil vilkuvat 
tulukest ja rannakailt paistva laterna valgust, jätsid meeskonnaga hüvasti ja lahkusid kuunarilt. 
Keegi ei tulnud neile vastu — kõik magasid juha; oli südaöö. Abaja sügavuses, asustamata 
edelakalda lähedal, seisis miiniristleja. Teda varjas pimedus, kuid ta andis endast elumärki, lastes 
aeg-ajalt prožektori võimsal valgusvihul üle ümbruskonna libiseda. Selle kiirtevihu all muutus vesi 
abajas veelgi tumedamaks, majakesed kaldal aga veelgi heledamateks. 

Kuunar jäi seisma kaldast kaugele. Kipper pani laeva ankrusse ja käskis meestel magama heita. 
Kulliküla sündmustest ei teatud «Kolumbusel» midagi. 

Esimesena jäi vahti Marko. Ka Ljuuda ei maganud. Nad valisid skumbriat, et koidikul oma 
kingitus «Tormilinnule» üle anda. Hõbedased soomused helkisid kalurilaterna valgusel. Junga ja 
neiu ajasid tasakesi juttu, et mitte segada kolme vanemat seltsimeest, kes ahtris magasid ja kajuti 
Ljuuda käsutusse olid jätnud. Seda ei kahetsenud muuseas keegi: kui katta end kasukaga, on 


laevalael isegi külmadel septembriöödel mõnus magada. Abaja pinnal virvendas väheldane 
säbarlainetus, mis kuunarit kord kergitas, kord vajuda laskis, õõtsutades laevukest kergelt küljelt 
küljele, sest laine, nagu Marko ütles, jooksis vastu paremat «põske», briis aga puhus piki ahtri 
vasakut külge. Ljuuda õõtsumist ei kartnud, Marko aga oli juba annnu harjunud meremehe-elu 
kõikide iseärasustega ja tajus õõtsumist ainult üheteistkümnepallise tormi ajal. Vaibuvad lained 
õõtsutasid kuunarit aina vähem ja vähem. 
Oma lühikese tutvuse jooksul olid Markost ja Ljuudast saanud sõbrad. Seda soodustasid tublisti 
seiklused ja ohud, mida mõlemal tuli läbi elada. 

«Mul oleks tarvis rannas ära käia,» ütles Ljuuda. 

«Milleks?» 

«Et näha Zorjat. Levko kavatseb teda kuu lõpul Luza- 


" S. 0. vastu laeva käila parempoolset külge. — Toim. 
123 


nõsse viia, vastavast east väljakasvanud laste kooli. 
Tüdruk nagu tahaks ega taha ka. Timofi naine aga arvab, et Zorjat võib ka siinne kooliõpetaja eraldi 
õpetada. Ma tahtsin isaga nõu pidada. Zorja lubas teha nii, kuidas ma talle soovitan, kuigi ta ära 
sõita ei tahaks.» 
«Miks siis?» 
«Kardab tundmatuid inimesi.» 

«Mina soovitaksin midagi muud,» sõnas Marko. «Miks ei võiks teda... sinu kodulinna kaasa 
võtta? Kahe nädala pärast sõidan mina sinna tehnikumi astumiseks eksameid sooritama. Kuu lõpul 
sõidad ka sina ära. Me oleme seal nähtavasti kogu talve. Meiega ühes on ta kindlasti nõus sõitma.» 

«Võib-olla. Kuigi — kes teda teab. Ma andsingi just sedamoodi Levkole mõista, kuid tema ei 
taha sellest kuuldagi, "Ta ütles: «Te saate seal kõik kokku, teil kõigil on hea, aga mina jään onu 
Stahhi ja Andriga siia,» Ta arvab, et tema ise peab aitama Nahhodlkal jalad alla saada... Tal on 
laialdased plaanid! Kuid sul on vist siiski õigus: parem on ta kaasa võtta, kui siia vöi Luzanõsse 
jätta. Minu isa jääb nähtavasti talveks Luigesaarele, meil aga läheb loodetavasti korda talvisel 
õppetöö vaheajal kolmekesi siia külla sõita. Kui kogu see aeg Zorjat õppimises nagu kord ja kohus 
abistada, siis ei tunne keegi teda siin enam äragi. Niisuguste võimetega, nagu tal on, jõuab ta poole 
talve jooksul kolm esimest klassi läbi teha.» 

Marko vangutas umbusklikult pead, kuid Ljuuda, kes oli haaratud soovist Zorja kaasa võtta, ei 
pööranud sellele tähelepanu. 

«Mul on päris'tösiselt kahju, » jätkas Ljuuda tuliselt, 
«et see nadikael Kovaltšuk varem surma ei saanud! Kui palju aega kaotas Zorja tema juures elades! 
Küll oli ikka lurjus!... » 


«Mina, tead sa, olen Kovaltšuki juba unustanud ega tuleta teda enam kunagi meelde. Aga 
fotograaf — see on juba hoopis midagi muud... Ei ole vist päevagi mööda läinud, ilma et ta mul 
meelde poleks tulnud. Peaasi aga - kuhu ta kadus? Järgmisel päeval otsiti kogu saar läbi, vaadati iga 
põösa alla, kontrolliti ja leiti, et 

kõik paadid on alles. Tema aga põgenes siiski või uppus sohu.» 

«Oo, see on hirmus vaenlanel Tema pärast kardangi ma isa siia üksi jätta. Ta ju tahtis isa tappa. Ja 
tingimata oli see ka tema, kes varastas isa portfelli dokumentidega. Tõsi küll, isa ütles, et kõige 
tähtsamaid dokumente hoidis ta salajases peidupaigas, portfellis aga midagi tähtsat ei olnud. Ja 
üldse kinnitab isa, et Antš ei julge enam siia tagasi tulla.» 

«Võivad teise,saata. Tead, Ljuuda, me leppisime siis kokku luurata teda ja tänu sellele suutsime 
kas või viimaselgi silmapilgul ära hoida kuriteo ja nurja ajada tema plaanid. Ma arvan, nüüd tuleb 
meil jälgida, et siia Antši asemel keegi teine ei ilmuks. Need, kelle ülesanne see on, jälgivad 
muidugi ka, aga meie teeme seda omaette ...» 

«Aga mis siis saab, kui me linna sõidame?» 

«Selle peale on tarvis mõelda.» 

Võib-olla oleksid nad juba nüüd kohe midagi välja mõelnud, kui ahtrisse poleks tulnud kipper ja 
käskinud magama heita. Ta keeras plotski, suitsetas selle aeglaselt ära, mõeldes seejuures homsetele 
asjatoimetustele kalatrustis, äratas siis Andri vahikorrale ja viskas ise uuesti pikali. 

Lahti riietumata heitis Ljuuda kajutisse laudkoikule, Marko aga jäi tekile ja sirutas end motoristi 
kõrvale maha. Nüüd istus kuunari ninas Andri. Mingisugust tööd ei olnud, Andri ise ei osanud ka 
midagi leida ja nii ta siis tukkus puhte ootel. Lainevirve oli peaaegu vaibunud, tuult el olnud, 
augustiöö hingas jahedust. 

Levko nägi vist mingisugust und: ta pöördus mitu korda ühelt küljelt teisele ning pomises midagi. 

Lähenes koit. 


V PEATÜKK KARJE UDUS 


Enne koitu langes merele ja abajale kerge udulinik. Otsekui labi suitsuvine paistis kaldal küla, 
abaja sügavuses aga sõjalaev. Andri äratas Marko ja Ljuuda ning ütles, et on aeg minna miinrristle- 
jale kingitust viima. 

Kumbki ei olnud und täis saanud ja mõlemad haigutasid nüüd kogu suuga. Kerge paat «Albatross», 
mida Marko juba ligi kuu aega kuunaril vedas, lasti vette ja Levko viskas sinna koti skumbriat. 
«Alhatrossil» võis masti püsti ajada, kuid tuult ei olnud ja noortel kaluritel tuli üle abaja aerutada. 


Ljuuda istus tüüri juurde, Marko aga haaras aerud. Just sel silmapilgul mattusid rand ja miiniristleja 
tihedasse, läbipaistmatusse uttu. 

«Kuhu te niisuguse uduga lähete?» hüüdis neile Andri «Eksite veel ära. Oodake parem veidi.» 

«See on meil pimelend,» vastas junga. «Orienteerume aparaatide järgi.» Ta näitas kompassile, 

Kuskilt üsna lähedalt kuuldusid aerulöögid. Keegi sõudis paadil läbi udu. 

«Veel mingisugused pimelennu meistrid!» pahvatas Marko naerma. 

Meetri paarisaja kaugusel tulid tõepoolest nähtavale lootsiku piirjooned. Lootsik lähenes kiiresti 
«Kolumbusele». Marko ja Ljuuda hakkasid varajase külalise vastu huvi tundma ja jäid ootama, kuni 
ta kuunari juurde jõuab. Lootsik lähenes kogu aeg ja peagi tundsid nad ära Zorja Nahhodka. 

«Tubli tüdruk, Zorja!» hüüdis Marko vaimustusega. «Tulid just parajal ajal!» 

Tüdruk sõudis sõnatult nende juurde. Hommikune udu varjas ta näo kurba ja karmi ilmet. 
Tema vaikimine ei hämmastanud kedagi — kõik olid sellega harjunud, et ta võib tundide viisi 
vaikida. 

«Eks oodakegi siis koos külalisega, kuni udu hajub» soovitas roolimees. 

«Ei» vastas Marko, «me võtame külalise ühes... Zorja, jäta oma lootsik siia ja koli meie juurde 
üle» püördus ta tütarlapse poole. 

«Koli üle jah, Zorja,» toetas Ljuuda jungat, «me aerutame «Tormilinnule».» 

«Kuidas te siis kolmekesi ja pealegi veel kalakotiga pisikesse paati mahutel» püüdis Andri nende 
nõu maha laita, 

«Me oleme ju kerged!» vastas Ljuuda talle naerdes. «Upute veel, ära.» 

«Oh, me ujume merestki üle!» vastas neiu. 

Söna lausumata sidus Zorja oma lootsiku trossi külge, mis kuunarilt vette oli lastud, ja asus oma 
sõprade juurde. Marko surus aerudele ja nad eemäldusid «Kolumbusest». 

Andri vaatas, kuidas «Albatross» eemaldudes uttu sulas. Hetkeks tundus talle, et paat peatus ja 
hakkas nagu isegi tagasi liikuma, otsekui ei julgeks Marko edasi aerutada. Ent peagi neelas udu 
kõik. 

Andri tahtis juba kipri ja motoristi üles äratada, kuid pidas siiski paremaks lasta neil end välja 
magada— niisuguse uduga ei saanud laev niikuinii abajast lahkuda. Udu hõljus otse veepinnani 
ulatuva halli pilvena mere kohal ja võis arvata, et ta esimeste palavate päikesekiirte paistel kaob. 
Kui roolimees kõike seda oli kaalunud, hakkas ta kuunaril korda looma. Ta tahtis juba ammu kõik 
vööriteki all oleva köiekasti nöörid ja igasuguse muu koli ära sorteerida ja otsustas nüüd vaba tunni 
ära kasutada. 

Andri Kambala ei kuulunud väga vaprate meremeeste hulka, see-eest aga peeti teda töökaks. Ta 
ei istunud kunagi tegevusetult. Ainult hea pabeross või väga huvitav jutt võisid teda töö juurest 
eemale tõmmata. Ta käis harva maal, sest pidas paremaks kuunarile jääda. Ohtlikel silmapilkudel, 


tugeva tormi ajal, kinnitas ta kõikidele, et on viimast korda merel, et iialgi enam ei astu tema jalg 
laevalaele. Ta vandus siis, et hakkab ainult kaldalt õngega kalu puüdma. Ent niipea kui hädaoht oli 
möödas, unustas Andri Kambala kogu oma hirmu. Koos Stahh Otšeretiga olid nad palju aastaid kala 
püüdnud, juba enne seda, kui nad «Kolumbusel» sõitma hakkasid. Kui Kambala kartma lõi, karjus 
kipper tema peale ja sõimas teda — sellega ta julgustas Andrit. Otšeret ütles sel puhul iga kord, et 
sallib viimast korda oma laeval seda argpüksi, Kui aga taevas selgines, ei tuletanud ei kipper,ega 
Andri juhtunut enam meelde. 

Andri avas köiekasti ja hakkas sealt igasugust koli välja loopima: mitmesuguses jämeduses 
trossijuppe, mingisuguseid konkse, traati, värvi- ja õlitopse, kummitükke, plekktorukesi ja 
kalavõrkude küljest äratulnud ankrukive, Andri pani iga asja oma kohale; mõningaid 

esemeid silmitses ta kaua, püüdes ära arvata nende otstarvet. 

«Albatrossi» arasõidust oli möödunud umbes kümme minutit. Akki kargas Andri püsti ja jäi 
kuulatades paigale. Uttu mattunud abajast kostis karje. Keegi hüudis appi. Karjatust oli kuulda 
kahel korral, siis aga jäi kõik vaikseks. Andrile tundus, et hüüti sealtpoolt, kuhu paat oli läinud. 

Ta seisis mõne hetke liikumatult paigal, kallutas siis end üle parda ja hüüdis ise: 

«Ah-b-oil Marko-o!» 

Andri tugev hääl äratas Stahhi ja Levko. 

«Mis on lahti?» küsis kipper. 

Andri jutustas, kuidas Nahhodka laeva juurde tuli, kuidas Marko ja Ljuuda koos temaga 
«Albatrossil».minema sõitsid ja kuidas ta udus kellegi karjatust kuulis. Kipper sai pahaseks, et nad 
minema läksid, ilma et oleksid ära oodanud, kuni udu hajub, ent kõige enam tegi talle muret 
arusaamatu karje. Ei tema ega Levko, isegi mitte Andri ei uskunud, et paadiga võis midagi juhtuda. 
«Albatrossi» kolm sõitjat võisid sellega ka siis hakkama saada, kui ilm poleks nii vaikne, pealegi 
olid nad kõik Kulliküla parimad ujujad, 

Ka kipper ja Levko hüüdsid uttu, kuid keegi ei vastanud neile. Peeti nõu ja otsustati, et motorist 
istub Nahhodka lootsikusse ja aerutab üle abaja miiniristleja juurde. Levko hüppas otsekohe 
lootsikusse, mis kuulus kunagi Kovaltšukile, siis aga pärandusena Zorja kätte üle oli läinud, 
vabastas selle trossi küljest, tõukas aeruga, kuunarist eemale ja kadus kompassi järgi orienteerudes 
kiiresti uttu. Aeg-ajalt hüüdis ta ja jäi kuulatama, kuid vastust ei kuuldunud. 

Aerud kord sulpsatasid vette, kord tõusid kergelt üles. Motorist oskas hästi sõuda. Kuunar kadus 
peagi uttu ja motorist jäi üksi. Kuid tema seda ei tundnud. Ta liikus kiiresti edasi ja vaatas 
tähelepanelikult ringi. 

«Hõigake vastu!» hüüdis ta. «Ujuge minu juurde!» 

Vastust ei tulnud, Levko ei teadnud, kui kaugele ta oli aerutanud, kuid ta oli vist juba abaja 
keskel, kui tema kõrvu kostis kellegi hääl: 
«Pidage vastu! Pidage vastu! Tehke häält!» 

Motorist sai aru,et keegi ruttab kellelegi appi la pöördus hääle suunas. Möödus möni minut ja ta 
nägi enda ees kuueaeru-paati. Paadis istujates tundis ta ära punalaevastiklased. Lähenes päästepaat 
«Tormilinnult». Punalaevastiklased sõudsid tema juurde ja küsisid, mis on juhtunud ja miks ta nii 
hirmsasti kisendas. 

Levko vabandas haavunult ja tähendas, et tal ei ole harjumust kisendada siis aga selgitas miks ta 
parajasti siin on. Punalaevastiklased vastasid et ka nemad kuulsid hüüet ja lasksid paadi vette, sest. 
nad arvasid, et keegi on uppumas. «Albatrossiga» nad ei kohtunud—- võib-olla sõitsid teineteisest 
mööda Ei jäänud muud võimalust, kui oletada, et paat korjas kellegi veest ja läks randa, 

Otsustati «Tonnilinnule» tagasi pöörduda, ja kui sealt Markot ja tütarlapsi eest ei leita, siis 
rannakai juurde sõuda, kus «Albatross» juba kindlasti ees peaks olema. Levko kolis päästepaati, 
tema lootsik aga võeti puksiiri. Vanem andis käsu: «Aerud vettel» ja nad läksid läbi udu laeva 
otsima. Õige suuna leidmist kergendasid kompass ja sireenihuiked, rnida miiniristlejalt andma 
hakati. Neid orientiire kasutades jõudis paat kiiresti laeva kõrvale. Kui vahiülem nägi paadis liigset 
meest, arvas ta, et see ongi päästetud kalur. Ent saanud teada, milles asi seisab, teatas ta, et 
«Albatrossi» ei ole miiniristlejal keegi näinud, ja käskis päästepaadil randa sõita. 

Kompassi järgi võeti kurss randa ja peagi jõudis paat sadamasilda. «Albatrossi» ei leitud ka sealt. 
Levko hakkas muret tundma: viimati eksis Marko udus ära? Ent just sel ajal hakkas udu hajuma 
Kuunarit oli juba rannast näha. Levko palus punataevasttklasi veel kord üle abajasõuda ning 
«Albatrossi» otsida, ise aga ruttas ta «Kolumbusele». Seal ootasid teda kipper ja roolimees, süda 
täis muret. 

Kui Stahh Otšeret teada sai et Markot ja tütarlapsi ei leitud, andis ta Levkole käsu mootor 
viivitamatult käivitada, ja «Kolumbus» hakkas aeglasel käigul piki abajat edasi liikuma, hoidudes 
ranna lähedale. Kipper lootis, et uttu eksinud «Albatross» liikus kusagil ranna läheduses; kui 
paadiga midagi juhtuski, pidid kolm ujujat ikkagi randa jõudma, kas vöi mitmes eri kohas. 

Mootortmüdina saatel liikus kuunar, vasak parras maa poole, umbes poolteisesaja meetri 
kaugusel piki kallast. Andri oli roolis, kipper pidas randa silmas, kuna Levko, kes vahetevahel 
mootorile pilku heitis, jälgis abajat paremalt pardalt. 

Kulliküla taga rannal ei märganud nad. kedagi; samuti ei näinud Levko abajas mitte kedagi ega 
midagi. Jõuti inspektori majast mööda ja pöörduti-järsult tagasi, Udu hõrenes ja Stahh Otšeret 
lootis, et udulinik iga silmapilk täiesti kaob. Kipper vaatas kannatamatult ringi, oodates ilma 
selginemist. Ja siis saabuski oodatud hetk: udu hajus kiiresti, päike lõi särama ja kalurid nägid 
korraga nii saart kui ka merd, Üksnes silmapiir oli veel hämar. Kuunar lähenes abaja idaranniku 
servale. Sõideti tulepaagist moöda ja võeti kurss miintrlstleja poole. Andri märkas, et laevalt 
antakse neile mingisuguseid signaale ja ta kandis sellest kiprile ette. «Kästakse ligi sõita,» ütles 
Stahh ja tegi korralduse täiskäik anda. 


«Tormilinnust» paremalt poolt mööda sõites nägid kalurid ahtri all paati. See oli «Albatross». 
Paadis seisis kummargil punalaevastiklane. Ta loopis sellest vett välja. 

«Kolumbuse» meeskond muutus rahutuks. Kalurid vahetasid vaikides pilke; igaüks luges teise 
silmist lootust ja muret. Nad vaatasid teraselt sõjalaeva laele, kuid ei märganud seal ei Markot, 
Ljuudat ega Zorjat. Kalurid mõistsid, et neid miiniristlejal ei ole. 

Enne seda, kui udu oli lõplikult hajunud, leidis päästepaat abaja keskelt,poolenisti uppunud 
lootsiku, mis kandis nimetust «Albatross». Inimesi paadist ega selle lähedusest ei leitud. 
«Albatrossiga» oli nähtavasti midagi juhtunud. Võimalik, et paat võttis vett sisse ja hakkas põhja 
vajuma, need aga, kes peal olid, hüppasid vette. Kuhu nad ujusid, seda ei teadnud keegi. Udus 
võisid nad abajast isegi merele ujuda. 

Kuni keskpäevani otsiti kadunuid. Peale «Kolumbuse» vötsid otsimisest osa punalaevastiklased 
«Tormilinnult» ja kõik Kulliküla kalurid. Alles nüüd sai Stahh teada uue inspektori ja Timofi 
Boitšuki surmast. Saare elanikud olid viimaste päevade sündmustest ärevil ja paljud 

kinnitasid sosinal, et ühe või kahe päeva pärast kannavad lained kaldale Marko, Ljuuda ja 
Nahhodka surnukehad. Kõik tundsid, et nad on salapäraste, seletamatute sündmuste võimuses. 
Torianiidikingul töötavale prolessor Ananjevile saadeti tütre kadumisest sõna. Erutusest kahvatuna 
jõudis ta Kullikülla, päris järele, mis oli juhtunud, ja läks otsekohe miinrristlejale. 

Pärast lõunat lõpetati otsimised. «Kolumbus» heiskas leinalipu ja sõitis Luzanõsse. Kala ei 
võinud oodata, see tuli konservitehasele üle anda. 


VI PEATÜKK TUUKRID MEREPÖHJAS 

Professor Ananjev läks mööda vaskplekiga ülelöödud laevatrepi astmeid üles ja astus 
miiniristleja laele. Ta oli palja peaga ja tema hallid juuksed helkisid hõbedana päikesepaistel. Kui ta 
pilgu tõstis, üllatas punalaevastiklasi tema muutunud näoilme. 

Professorile tuli vastu kaptenleitnant Trofimov. Vana meremees surus tugevasti Ananjevi kätt ja 
viis ta oma kajutisse. 

«Semjon Ivanovitš, mida see küll peaks tähendama?» küsis Andrei Gordejevitš meeleheitega. 
«Kolme päeva jooksul viis surmajuhtumit!» 

«Mul on teada ainult kaks surmajuhtumit. Ülejäänud kolmest ei tea ma midagi. Ma tunnistan 
ainult vaieldamatuid surmatõendeid. Teadmata kadunud isikut peetakse surnuks ainult pärast 
viieaastast äraolekut. Erakordsetel asjaoludel, kui on alust oletada, et antud isik võis kindlasti surma 
saada, lühendatakse tähtaega kuue kuuni.» 

«Te naljatate!» lausus professor kibedusega. 

«Ei. Kõigepealt õpetas meile sõda, et ei maksa surnuteks pidada kõiki teadmata kadunuid. Ma ei 
usu kolme noore inimese surmasse! Ei taha uskuda ja pean vajalikuks teha kõik mis võimalik nende 


leidmiseks. Kullikülast on juba saadetud teade Haljaskivisse. Ma informeerisin ka raadio teel, keda 
vaja. Peale selle käskisin ma tuukrite vanemal koos tuukritegrupiga abaja põhja 

läbi otsida. Kui kõik kolm on surma saanud, leiavad tuukrid kiiresti kas või ühegi. Minuti kümne 

pärast lähevad esimesed tuukrid vee alla.» 
«Kas lubate mul juures viibida?» 
«Palun väga.» 

Komandör kutsus välja vahiülema ja tegi talle ülesandeks professor tuukribarkassile saata. Mõni 
minut hiljem oli Andrei Gordejevits juba barkassil, mis seisis ranna lähedal, peaaegu abajat merega 
üliendava lahesuu pirril. Siit alustasid tuukrid otsimist. Nende vanem, nooremkomandör Varivoda, 
oli pannud põlvedele abaja plaani ja jaganud selle pliiatsiga ruutudeks. Ta tahtis kogu põhja läbi 
käia, jätmata vahele ühtegi ruutmeetrit. Kaks tuukrit valmistusid vette laskumiseks. Nad seebitasid 
tuukriülikondadesse. 

Nad lasti vette teineteise järel: üks vasakult, teine paremalt pardalt. Punalaevastiklased pumpasid 
pikkamööda õhku voolikutesse, mis vee all tuukrite järel looklesid. Tillukeses ruhvis istus telefoni 
juures sidemees ja 
oli kahe toru abil ühtaegu mõlema tuukriga ühenduses. Ta kuulas ja andis vanemale ning 
professorile edasi neilt saadud teateid. 

«Esimeses ruudus ei ole seni midagi avastatud, » andis punalaevastiklane edasi tuukri sõnad, 
kes läks parajasti üle laia väina, mis abajat merest lahutas. 

«Vaevalt küll siia miski kauemaks pidama jääb. Siit kas kannab merre või, mis veelgi 
tõenäolisem, uhub abajasse... Noh, aga kuidas läheb Soloveil?» 

«Leidis teises ruudus vana, ankru, rohkem mitte midagi. Ütleb, et põhi on hea — peenike 
kiviklibu.» 

«Ütle talle, et ta läheks rööbiti Muhhiniga,» käskis vanem sidemeest. Pöördus siis professori 
poole ja selgitas oma kavatsust: «Me kammime abaja läbi nagu soaga.» 

«Just nii, seltsimees komandör!» raporteeris sidemees ja hüüdis telelonitorusse: «Solovei, mine 
edasi rööbiti Muhhiniga!» 

Põhjas silmitsesid tuukrid hoolega iga kivi, heitsid pilgu igasse lõhesse, tuustisid läbi iga 
adrupuhma, arva- 

tes, et leiavad ehk sealt kellegi uppunutest. Möödus tund. Peaaegu kolmandik abajast oli läbi 
vaadatud. Barkass liikus tuukrite kahnul aeglaselt ühest kohast teise. Otsimine ei andnud 
mingisuguseid tulemusi. 

Tunni aja pärast lähenes barkassile «Tormilinnu» komandöri paat. Astunud barkassile, kuulas 
Trofimov ettekande ära ja vangutas pead: 


«Kaua kohmitsete, mu kallid! Noh, seltsirnees Varivoda, minge õige teie ka põhja. Nii saab 
kiiremini!» 

«Just nii, seltsimees komandör! Kas lubate reidimaskis?» 

«Luban.» 

Tuukrite vanem riietus lahti ja tõmbas näole maski, mis ainult nina, silmad ja kõrvad kinni kattis. 
Niisuguse maskiga võis soojas vees kergesti kuni neljakümne meetri sügavusele laskuda. Varivoda 
läks vette, kaptenleitnant aga istus telefoni juurde. Ühe toru andis ta professorile. 

«Tuuker on põhjas!» kuulis professor. 

See oli Varivoda, kes teatas, et ta liigub merepõhja mööda edasi. 

«Mida näete?» küsis Trofimov. 

«Liiva, liival kahte krabi, liivas kammeljat. Põhi puhas. Kui see üles tõsta, saaks esmaklassilise 
supelranna.» 

«Nähtavus?» 

«Vesi on läbipaistev nagu klaas.» 

Professor kuulas seda kõnelust lootusega, et tuukrid ei leia midagi. Ta tahtis uskuda 
«Tormilinnu» komandöri, et «teadmata kadunud» ei tähenda veel «surnud». 

«Seltsimees komandör!» pöördus sidemees kaptenleitnandi poole. «Solovei leidis põhjast uppunud 
paadi. 
«Märkasin paremal midagi tumedat,» kostis torust Varivoda hääl, «lähenen.» 

«Ni, nii! Edasi, edasi!» vastas Trofimov ühel ajal mõlemale. Võttis siis sidemehelt telefonitoru ja 
hüüdis: «Soloveil Missugune paat?... Kas vana? Kalaloots Nii! Hästi! Oota, me tõstame ta üles... 
Varivoda, vaata objekt üle. Nii, nii!... Mis? Kalalootsik? Hästi, hästi! Me tõstame ka selle üles.» 

Komandör pöördus professori poole: 

«Mulle öeldi, et inspektori ja Boitšuki lootsikud olid kaduma läinud, Võimalik, et need nad ongi. 
Me tõmbame nad kohe välja ning vaatame üle, siis aga jätkame otsimist. 

Mõlemad uppunud lootsikud tõmmati kiiresti veest välja. Selleks ei olnud vaja pontoone ega 
muud keerukat laevatõstmistehnikat. Paadi ühe otsa külge kinnitati peenike tross ja tarvitses ainult 
jõuga tõmmata, kui paat, põhi ülespidi, veepinnale kerkis. Üks paat kuulus tõepoolest uuele 
inspektorile, teine aga Timofi Boitšukile. Paadid olid nii põhja vajunud, nagu oleks keegi nad 
sihilikult veega täitnud, Nad olid peaaegu kõrvuti, mis tunnistas seda, et õnnetus kaluri ja 
inspektoriga oli juhtunud ühes ja samas kohas. Punalaevastiklased kinnrtasid, et ka «Albatross» leiti 
samast rajoonist. Trofimov käskis tuukritel need põhja ruudud, kust leiti paadid, eriti 
tähelepanelikult läbi otsida. 

Otsimine vältas veel tundi poolteist, kuid tuukrid ei leidnud enam midagi, Kaptenleitnant andis 
käsu barkassil laevale tagasi pöörduda ja sõitis ise koos professor Ananjeviga oma paadil samuti 
sinna. 


VII PEATÜKK NAHHODKA «ALBATROSSIL» 


Miiniristlejal ootasid Trofimovit radiogrammid staabist. Radist raporteeris ja andis need 
komandörile üle niipea, kui see laevalaele astus. Kaptenleitnandil oli harjumus lugeda radiogramme 
kas oma kajutis või siis komandosillal. Sel korral astus ta kajutisse ja kutsus ka professori sinna. Ta 
võttis mütsi peast, pani selle, pöhi allapoole, lauale, istus pöördtooli ja vaatas radiogrammid läbi. 
Üks neist tõmbas endale tema erilise tähelepanu. Komandör pani selle ära ja pöördus professori 
poole: 

«See on vastus minu ettekandele siin aset leidnud, sündmuste kohta. Staap tegi mulle ülesandeks 
kuni juurdlusvõimude esindajate saabumiseni uurimist toimetada. «Tormilind» jääb seniks 
Luigesaare reidile.» 

«Kuid mida siis uurida, kui faktiliselt pole mingisuguseid jälgi, mingisuguseid vihjeid, mis 
võiksid selgitada, mis siin õieti juhtusid lausus professor erutatult. 

Sel momendil koputati uksele ja kellegi hääl palus luba sisse astuda. 

«Palun, seltsimees komissar,» kutsus teda Trofimov. Kajutisse astus miiniristleja komissar — 
noor meremees Dragan. 

Komandör palus teda istet võtta ja ulatas talle staabist saadud radiogrammid. 

Komissar luges need tähelepanelikult läbi ja ütles neid tagasi andes: 

«Ma tahtsin teile midagi näidata.» Ta võttis taskust musta metallnüöbi ja pani selle komandöri ette 
lauale. Semjon Ivanovitš võitis nööbi kätte ja hakkas seda silmitsema. Nööbile oli stantsitud mingi 
muster, tagumisel küljel aasas hilpnes väike tükike kalevit. Nööp oli, nagu öeldakse, ühes riidega 
ära kistud. 

«Ni, nii...» sõnas komandör. «Kust te selle saite?» 

«Aga, Semjon Ivanovitš, kas te mustri tundsite ära?» «Tundsin küll! Kuidas ta siis teie kätte 

sattus?» 

«Punalaevastiklane, kes «Albatrossist» vett välja kühveldas, leidis nööbi paadi põhjast. Ta pistis 
selle tasku ja unustas. Kui,see tal hiljem meelde tuli, tahtis ta selle «Kolumbuse» meestele anda, 
kuid kuunar oli, juba ära läinud. Punalaevastiklast huvitas nööbi muster ja ta hakkas seltsimeestelt 
järele pärima, ent siis nägi pootsman Lapir nööpi ja tundis selle ära. Nad tõid nööbi kohe minu 
kätte.» 

Professor kuulas seda kõnelust ega mõistnud, milles asi seisab. Komandor ulatas talle nööbi: 

«Öelge, olge head, kas teil on olnud juhust näha niisuguseid nööpe?» 

Professor laiutas käsi, Ta ei mäletanud, kuid see muster — see oli ju tuntud agressiivse maa vapp. 

«Just nimelt. Kuid kas võis see nööp kuuluda mõnele «Kolumbuse» kalamehele?» 


«Ma arvan, et niikaua, kuni «Kolumbust» siin ei ole, teab ehk möni saare elanik selle kohta 
midagi öelda,» ütles professor. 
«Teil on õigus,» lausus kaptenleitnant ja nihutas tuha- 

toosi endast kaugemale. «Tuleb kohe maale minna ja küsitleda Kulliküla elanikke.. Me 
kontrollime, uurime järele... Sõidame, seltsimehed!» 
Kell viis päevat sõitis komandöri paat randumissilda ja Trofimov koos Dragam ja professoriga 
läksid üles rannakülla. Nad astusid kadunud Boitšuki tarre ja kutsusid sinna ka mõned naabrid. 
Kaptenleitnant näitas igaühele «Albatrossilt» leitud nööpi ja küsis, kas keegi pole näinud 
samasugust nööpi «Kolumbuse» meestel. Mitu inimest vastasid eitavalt, kuid ühel naisel tuli meel- 
de, ei niisugune nööp leiti Timofi Boitšuki rusikasse surutud käest, ja naine nimetas noort kalurit, 
kes nööbi endale oli võtnud. Selgus, et kalur on kodus. Ta, kutsuti kohe sinna. 
«Öelge, palun,» küsis temalt komissar, «kus on nööp, mille te leidsite Timofi Boitšuki kokkupigis- 
tatud peost?» 
«Zorja Nahhodka võttis selle ära.» «Miks?» 
«Ta nägi nööpi ja palus väga, et ma annaksin selle temale,mälestuseks Timofist. Ma tahtsin 
küll nööbi esialgu endale jätta, siis aga andsin siiski ära.» 
«Kas see on sama nööp?» küsis kaptenleitnant ja näitas kalurile nööpi. 
«Seesama jah,» vastas kalamees kindlalt. 
«Tähendab «Albatrossile» jättis nööbi Zorja,» sõnas Ananjev mõtlikult. 
Kalur võttis nööbi ja hakkas seda tähelepanelikult vaatlema, tundes ilmselt huvi selle aasa vastu. Ta 
kulmud kord kerkisid, kord vajusid alla — näis, et miski hämmastas teda. 
«Kas on ikka seesama nööp?» kordas miiniristleja komandör oma küsimust, jälgides kaluri nägu. 
«Seesama küll, ainult et nööp pidi olema juba ette õmmeldud.» 
«Kuidas nii?...»» «Ma mäletan hästi, et siis nööbi küljes kalevitükikest ei olnud.» 
«Ei olnud?» 
Kõigi silmad suundusid noorele kalurile, 
«Siis oli nööbi aas puhas, mäletan seda päris kindlasti.» 

Kõik vaikisid, Trofimov võttis kalurilt nööbi ja hakkas aasa täheiepanelikult silmitsema. 
«See nööp oli tugevasti ette õmmeldud,» ütles ta viimaks mõtlikult. 
Edasine küsitelu ei andnud midagi. Komandöri nägu 
tõmbus pilve — ta ei suutnud seda saladust lahendada. 
«On aeg laevale minna!» pöördus Trofimov komissari poole. 
Kõik majas viibijad läksid tema järel õue. Õhust kostis metalset surinat — mere poolt lähenes 
vesilennuk. Ta vähendas kõrgust, tegi abaja kohal ringi ja laskus veepinnale. Lennuk maandus abaja 
keskel, hakkas vett mööda rannaküla poole liikuma ja jäi umbes saja meetri kaugusel kaist seisma. 


Lennuki küljel punas kiri «Kalaluuraja». 

Lennukis askeldasid kaks meest. Nad panid masina ankrusse ja sõudsid täispumbataval 
kummipaadil randa. See imelik paat meenutas mitmeti kas rikutud palli; kalossi või siis korgist 
päästerõngast. Kalurid vaatasid imestusega seda kummalist sõiduriista, kui see aga sadamasilda 
jõudis, olid isegi mereväelased üllatatud. Paadist astus välja nahast lendurimütsi kandev mees. See 
oli kahtlemata lendur, kuid vasaku jala asemel oli tal puust protees. 


VIII PEATÜKK KALAOTSIJAD 


See juhtus mitu aastat enne seda, kui toimusid meie poolt kirjeldatavad sündrnused. Ühel 
kevadööl, kui pilvitu taeva sügavas põhjatuses lõid ergdalt sirama tähed, veeresid angaaridest 
müratult välja lennukid. Õrnad tuuleohked kandsid lennuväljalt kirbet toomingalõhna, sirelite ja 
veel mingisuguste tundmalute lillede aroomi. Ja siis tekkisid taevasse liikuvad täbed. Nad vilkusid 
kord punastena, kord valgetena, kord rohelistena ja liikusid nii kiiresti mööda sirgjoont, et oleksid 
segadusse viinud iga astronoomi. Kuid lennuväljal ei imestatud. Seal teati, et need olid öisele 
treeninglennule väljunud lennukid, mis vilgutasid oma parda- ja sabatulesid. 

Lahingulennukid tõusid õhku pilkases pimeduses. Nad läksid õppepommitusele. Lendurid pidid 
seadmete järgi orienteerudes leidma polügooni, avastama märklauad ja heitma nendele pommitaga- 
Vara. 

Nüüd on lennukid õhus, juba nad kaovad pimedusse.Lennuväljalt on veel näha tulesid, kuid 
mööduvad minutid ja juba kaovad needki aerodroomi vaatleja silmist. Piloodid võtavad kursi 
polügoonile. Lendur-vaatleja surub kangile, terasest külakost kukub otse märki ja valgustab maad 
tulepahvakutega. 

Kõik pommid on alla heidetud. On jäänud veel viimane. Ja äkki kärgatab plahvatus. Ühe lennuki 
all lõhkeb pomm. Õhulaev värahtab kohutavast löögist. Lendurid teistelt masinatelt jätavad mõttes 
hüvasti oma lahinguseltsimehed. 

Samal ööl maandus vigastatud lennuk oma aerodroomil. Pommikillud olid läbi löönud lennuki 
kere, kandepinnad ja mõlemad roolid, kuid rooliseadmed olid terveks jäänud ja see andis piloodile 
võimaluse lennukit õhus hoida. Meeskond oli päästetud. Haavata sai ainult piloot. Ta toodi kabiinist 
välja verisena, vigastatud jalgadega ja raske peahaavaga. 

Lendurit hüüti Pjotr Petrovitš Barilliks. Erakordse meelekindluse eest autasustati teda Punase 

Tähe ordeniga. 

Oma brigaadis peeti Barilli parimaks piloodiks. 
Pärast plahvatust lamas lendur kaua haiglas. Kui ta 
haiglast välja tuli, käis tema seltsimeestel ja komandöril valu südamest läbi: vasaku jala asemel 


paistis püksisääre alt ümmargune puust protees. 

Pjotr Petrovitš Barill vabastati sõjaväeteenistusest ja lasti invaliidina pensionile. Ta käis veel 
pealinnas, kus talle avaldati tänu ja anti orden, Kuid Barill ei kujutlenud endale elu väljaspool 
lennuasjandust ja kinnitas oma tuttavatele, et ta hakkab veel lendama. 

Lõpuks saavutas Barill oma tahtmise. Käinud läbi paljudest komisjonidest, sai ta loa lennata 
kergetel lennukitel, mis ei ole ette nähtud reisijate veoks. 

Suve lõpul muretses Luzanõ katatrusti baas lennuki ulgurnerel kalaluure teostamiseks. Lennukite 
rakendamise kogemused kalapüügil tõestasid, et lennukitelt on võimalik kergesti avastada suuri 
kala- ja delfiiniparvi. Lennukid leiavad need merel kiiresti ja kutsuvad viivitamatult kohale kalurid 
ning kütid. 

Sel päeval, kui tuukrid Luigesaare abajas põhja läbi kammisid, võttis lendur Barill Luzanõs vastu 
kalatrusti lennuki «Kalaluuraja» ning sõitis esimesele luurele. Koos temaga lendas lendur-vaatleja 
Petimko. 

Lendureid tulid ära saatma peaaegu kõik kalatrusti kontori töötajad ja pooled kalurid, kes sel ajal 
Luzanõs juhtusid olema. Kontori juhataja pidas enne starti kõne ja soovis lendavatele 
kalaluurajatele edu. Väike hüdroplaan hakkas mürisema, libises peaaegu kilomeetri pikkuselt 
veepinda mööda ja tõusis õhku. Barlll kiitis mõttes mehaanikut: benstinipaagid olid ääreni täis, 
nagu kavatseks piloot kauguslennu rekordit püstitada. 

Jõudnud mere kohale, tundis Barill rahuldust; masin oli väga stabiilne, kerge ja kuulekas. 

Hea, päikesepaisteline ilm andis võimaluse teostada vaatlusi laialdasel veeväljal. Lendur ja 
vaatleja nägid kauguses mitut aurikut, Luzanõ lähedal suurt hulka kalapaate, sadama ja Luigesaare 
vahel aga väikest mootorlaeva. See oli «Kolumbus», kuid lendur ja vaatleja ei pööranud kuunarile 
tähelepanu. 

Kui nad olid kaugele merele lennanud ja leetseljakutest mööda jõudnud, märkas vaatleja, et ühes 
kohas tiirlevad vee kohal suured kajakaparved. Petimko müksas Barilli ja hüüdis kõnetorusse, et see 
üle kajakate lendaks. Lendur pöördus sinnapoole, Petimko silmitses hoolega veepinda. Ta ei 
eksinud: all liikus määratu suur hulk anšooviseid. Nende peale pidasidki kajakad jahti. 

Lenduritele oli antud instruktsioon, et kui nad avastavad kalaparve selles rajoonis, ei lenda nad 
mitte Luzanõsse, vaid Luigesaarele ja annavad leiust teada sealsetele kaluritele. Barill pöördus saare 
poole. Vaatleja kummardus taskuraamatu kohale, kaitstes seda vastutormava õhuvoolu eest, mis 
oleks võinud välja rebida ja laiali paisata kõik lehed, ja kirjutas üles kalaparve asukoha. Sel 
momendil tõukas Barill Petimkot käega ja juhtis tema tähelepanu alla, merele. Vaatleja vaatas 
osutatud suunas, Ta arvas, et lendur märkas mingisugust laeva või kalaparve, kuid ta ise ei näiriud 
midagi. Ühes kohas vilksatas vees mingisugune tume laik, 

kuid see ei köitnud tema tähelepanu. Barill vaatas veel mitu korda Petimko poole tagasi ja juhtis 

tema tähelepanu alla, kuid too ei saanudki aru, milles asi seisab. 


Piloot kaotas vaateväljast teda huvitama hakanud objekti, Peagi tuli nähtavale Luigesaare abajas 
ja «Kalaluuraja» maandus. 

Barill maandas lennuki otse abaja keskele. Miski ei takistanud manööverdamisL Piloot vaatas 
huviga miiniristlejat ja juhtis lennuki randa. Kuni ta ankru välja heitis, jõudis Petimko autopumba 
abil kummipaadi täis pumbata ja mõne minuti pärast sõudsid nad juba randa. Kail ootas neid 
trobikond kalureid, kelle hulgas seisid kaks mereväelast sõjalaevalt. Piloot hüppas kaile ja 
astus proteesiga kopsides kiiresti kalurite juurde. Ta 

tõstis käe kõrva äärde ja esitles end: 

«Vanemleitnant Barill, ajutiselt tsiviilteenistuses kalaotsija ametis. Juhin näete seda masinat,» ta 
osutas oma lennukile. «Siin aga on minu meeskond — Mihhail Stepanovitš Petimko,» tutvustas ta 
lendur-vaatlejat. 

Pärast paadi kinnisidumist lähenes too naeratades kaluritele. 

«Võite kalapüügile välja söita,» pöördus lendur kalurite poole ja lisas Petimkole näidates juurde: 
«Tema jutustab teile, kus ja mis.» 

Lendur-vaatlejat tunti Luigesaarel — kaks aastat tagasi oli ta töötanud ühel Luzan5 kalatrusti 
kontori laeval, siis aga Kaspia merele õppima sõitnud. Kalurid hakkasid kohe merele sõiduks 
ettevalmistusi tegema. Ilm tõotas veel mõne päeva soodsana püsida ja seda tuli ära kasutada. 
Kalapaadid pidid merele minema hommikul, rannabriisiga, ja Kullikülas hakkas kihama töö, algas 
jooksmine. Varuti toidumoona, paigati purjesid ja õlikuubi, 

Meremehed ja professor astusid Barilli juurde. Trofimov tahtis kasutada lennukit ja saata 
Luzanõsse rannakaitse kohaliku grupi ülemale kirja, professor aga palus end kaasa võtta. Ta lootis 
kiirendada juurdlusorganite esindaja sõitu saarele. 

«Kirja võime võtta,» vastas Barill, «kirju võtame peale kui palju tahes, aga mis puutub inimesesse, 
siis seda, 

kallis, ma teha ei või, Meil on kaheistmeline lennuk, kuhu ma's teid panen?» 

Ka Trofimov soovitas professoril lennust loobuda, Ta kinnitas, et homme on Luigesaarel kõik, 
kes siin olema peavad. 

«Selleks on küllalt alust,» ütles ta. 

Ananjev pidi nõustuma. 

«Noh, jääge terveks,» jättis Trofimov lenduri ja vaatlejaga hüvasti. «Viieteistkümne minuti pärast 
saadan teile paadiga kirja.» 

«Kas te merel midagi ei märganud?» küsis komissar, kui ta Barillil hüvastijätuks kätt surus. 

«Ei midagi peale allveelaeva.» 

«Allveelaeva?» küsis Trofimov, kes juba sammu kai poole oli astunud, ja pöördus ümber. 

«Jah, me nägime allveelaeva. Ma näitasin vaatlejale.» «Mina ei näinud allveelaeva,» vaidles 

Petimko vastu. «Kuidas ei näinud? Ma ju näitasin sulle! Sina veel 


noogutasid mulle peaga.» 
«Kas siis, kui sa alla näitasid? Siin, saare lähedal või?» 

«Nojah.» 

«Ma ei näinud siis midagi!» 

«Mis küll saab sinust ka vaatleja!» pahandas Barill. «Anšooviseid nägi, aga näe... elevanti ei 
märganud. Noh? Kas mäletad tumedat laiku vee all?» 

Petimko ei vastanud midagi ja laiutas ainult käsi. 

«Aga miks te arvate, et see oli allveelaev?» küsis Trofimov. 

«Uskuge mind ma tunnen allveelaeva kas või kahekümne meetri sügavusel vee all ära. Olen 
teeninud lennuväes ega lenda esimest korda hüdroplaanidel.» 

Laevale tagasi minnes ütles komandör komissarile: 

«Mulle jäi niisugune mulje, et pärast meie manöövreid viibib kogu allveelaevastik 
õppekogunemisel edelalahes.» 

«Tuleb otsekohe staabist järele pärida,» vastas komissar. 

«Seda küll!» nõustus komandör. 

Nende paat oli miiniristleja parda kõrvale jõudnud. 

IX PEATÜKK KALLALETUNG 


Kuid pöördugem nüüd tagasi meie noorte kangelaste juurde, kes nii ootamatult ja salapäraselt 
kaduma laksid. Andri Kambala ei eksinud, kui ta arvas, et «Albatross», mis veidi maad kuunarist 
eemale oli jõudnud, peatus vöi isegi tagasi pöördus. Tegelikult nii oligi. Kui Zorja katkestas oma 
vaikimise ja teatas Timofi Boitšuki ja uue inspektori õnnetust surmast, otsustasid Marko ja Ljuuda 
otsekohe kuunarile tagasi pöörduda ja vanematele seltsimeestele kurba uudist jutustada. Ljuuda 
pööras juba paadi ümber, kuid Marko loobus sellest mõttest ja soovitas kala ikkagi enne ära viia: 

«Me käime kiiresti miiniristlejal ära ja tuleme otsekohe tagasi, ühtlasi aga teatame ka 
meremeestele asetleidnud sündmustest.» 
Ljuuda nõustus ja nad sõudsid edasi. 

Kuunar kadus peaaegu kohe uttu. Polnud näha ei randa ega miiniristlejat. Marko tahtis kiiremini 
aerutada, kuid sellest ei tulnud midagi välja. Tema tähelepanu kiskus eemale Zorja jutustus. Ka 
Ljuuda kuigi ta kordagi ei pööranud silmi kompassilt, et mitte udus ära eksida, kuulas ühtegi sõna 
kaotamata ja sageli Zorja juttu küsimustega katkestades. Nahhodka jutustas lühidalt, kuidas kadusid 
uppunud ja kuidas leiti nende surnukehad, siis aga võttis ta oma pihtkuue taskust musta 
metallnööbi ja näitas seda sõpradele: 

«See nööp leiti onu Timoša juurest. Ta hoidis seda tugevasti rusikasse surutud käes. Suure 


vaevaga saadi kätte.» 

Marko jättis sõudmise ja võttis tütarlapselt nööbi, Selliseid nööpe ei olnud ta kunagi näinud. 

«Neil räägiti,» jätkas Zorja, «et onu Timoša, kui ta vette kukkus, tahtis vist riideid seljast ära 
kiskuda, kuid jõudis ainult nööbi eest ära rebida. Kuid ma ei mäleta, et tal oleks olnud niisugust 
nööpi. Na vaatasin pärast just selleks kõik riided üle, mis tal seljas olid, kui ta leiti, kuid seal olid 
kõik nööbid ees, ühtegi polnud ära rebitud.» 

«Noo?» vaatas Marko talle. küsivalt otsa. «Kust see nööp siis pärit on?» 
«Ma arvan,» vastas Zorja, «et onu Timofi kiskus nööbi ära selle riiete küljest, kes ta uputas.» 
Paat seisis paigal. Marko ei sõudnud, Ljuuda aga ei jälginud rooli. Mölemad vaatasid 
Nahhodkale ja kaalusid mõttes tema sõnu. 

Nii möödus minut. Äkki sundis kerge veelaksatus, Zorjat tagasi vaatama. Ta nägi üsna enda 
lähedal paati kahe mehega, Paat.oli ilmunud udust ja «Albatrossile» märkamatult lähenenud. 
Tüdruk silmitses teraselt lähenejaid, püüdes ära tunda, kes need seal aerutavad, kuid ei saanud 
millestki aru. Teda üllatas paadi kummaline kuju. Ta ei olnud kunagi näinud täispumbatavaid 
klipperpaate, see aga oli just suur klipperpaat. 

Ka Marko ja Ljuuda olid märganud paati ja ootasid, kuni see ligineb, Paadis olevate meeste 
riietus meenutas sõjaväevormi. 

«Võib-olla on see «Tormilinnult»?» küsis Ljuuda tasa. 

«Kust siis veel,» vastas junga ja hüüdis; «Tervitus, seltsimehed!» 

Klipperpaat jõudis «Albatrossi» kõrvale. Uks võõrastest tõstis tervitades käe. Teine, kes seljaga 
nende poole istus, pöördus nüüd ümber. Ta kandis vurre ja pikka habet. Markole tundus see nägu 
tuttavana, kuid ta ei suutnud kuidagi meelde tuletada, kellel «Tormilinnu» meeskonnast olid 
niisugused vurrud ja habe. Habet kandis miiniristlejal üldse ainult üks mees: intendant, 
nooremkomandör-üleajateenija, kelle valduses oli laeval toitlustamine. Kuid see polnud kindlasti 
tema. 

«Me tuleme teie juurde laevale,» ütles junga. 
«Tõesti»» naeratas habemik. 
Ka tema hääl oli Markole tuttav. 

Noormees pöördus Ljuuda ja Nahhodka poole, et näoilmete järgi kindlaks teha, kas tütarlapsed 
habemikku tunnevad. Ljuuda vaatas Zorjale. See aga oli otsekui kivinenud; oma kohkunud silmad 
oli ta võõra näkku puurinud, Ja äkki tuli Markole meelde: habernega mees oli Antš, fotograaf- 
diversant, salakuulaja, mõrtsukas. Noormees ei vaadanud enam ringi, ta oli kindel, et ei eksinud, 
144 

Ka Ljuuda tundis Antši ära. Marko taipas seda siis, kui märkas, kuidas neiu ripsmed värahtasid. 
Junga surus aerud pihku. Tuleb viivitamatult eemale sõuda, põgeneda, ja kui neile kallale tungitakse 
— kisa tõsta, et kuuldaks kuunaril ja miiniristlejal... Ta mõttelõng katkes. Noormees tundis tuima, 


uimastavat valu peas, silme ees läks mustaks, kõrvad lõid tugevasti kumisema. Ta pöördus siiski, 
haaras kinni Antši kuuenööbist ja rebis selle välkkiire liigutusega ära, kuid tundis siis uut lööki ja 
kaotas meelemärkuse. 

Ljuuda jõudis märgata, kuidas habemik silmapilkselt nagu lingust lahti lastuna püsti kargas, 
hoogu võttis rningisuguse esemega Markole tugevasti pähe lõi. Rohkem ei näinud ta midagi — 
habemiku kaaslane heitis talle osavasti koti pähe ja surus ta «Albatrossi» põhja pikali. Kõige 
toimuva tunnistajaks jäi Nahhodka, kes samal hetkel appi hüüdes vette viskus, 

Tal oli rohkem õnne kui tema kaaslastel, kuid mitte kauaks. Ta hüppas vette, kuid Antš püüdis 
tüdruku jalgapidi kinni ja tõmbas ta enda juurde. Nahhodka kippus edasi, kaitstes end vaba jalaga, 
Diversant hoidis teda kõvasti kinni, haaras siis teisest jalast ja lohistas ta lõpuks paati. Osava 
võttega sidus ta oma vangi käed kinni. Tütarlaps jõudis veel kord hüüda, siis topiti tal mingi kalts 
suhu. Silmi tal kinni ei seotud ja ta nägi, mida tehti Marko ja Ljuudaga. Esialgu arvas ta, et nad 
uputatakse, Antš rääkis oma käsilasega mingisuguses; võõras,keeles: nad pidasid nähtavasti nõu, 
mis teha «Albatrossiga». Salakuulaja käsilane võttis väikese ämbri ja hakkas paati veega täitma. 

Sel hetkel kostis udust hõige: hüüdis Andri Kambala, kuunarilt. Zorja mõistis, et teda seal kuuldi, 
ja muutus rahutuks. Varsti hüüe kordus: Rahu kaotanud kallaletungijad jätsid «Albatrossi» kus seda 
ja teist. Tüdruk nägi, et nad ei kavatse kedagi uputada, vaid hoopis vastupidi, tahavad kõiki kolme 
kaasa võtta. Kallaltungijad sidusid vangidele osavasti korgist päästerõngad kaenla alla, viskasid nad 
vette ja kinnitasid trossidega oma paadi külge, Kõigil vangidel olid käed ja jalad seotud.. Kotti 
Ljuuda peast ära ei võetud Antš pidas tütarlast nähtavasti eriti kardetavaks. 

Täispumbatav paat seotud vangidega puksiiris ruttas. 

Poolenisti uputatud «Albatross» kadus uttu. Zorja kuulis veel mitut hüüet, siis hakkas kostma 
sireenihuikeid,kuid keegi ei sõudnud neile vastu. Ta mõistis, et seal, udus otsitakse neid, ja ta 
pingutas end, püüdes troppi suust välja lükata ning hüüda. Kuid asjatult. Suus oli vastik maitse, 
kurku rõhus sülg ning tütartast haaras rneeleheide, Ta pööras veidi pead ja nägi Markot ning 
Ljuudat, kes ujusid puksiirtrosside otsas nagu võrgukupud. Junga pea rippus jõetult alla. Ta ei 
avaldanud mingisuguseid elumärke. 

Kõige raskem oli Ljuudal. Ta ei näinud midagi, kuid tundis, kuidas teda käsist ja jalust seotuna 
vette visati ja nüüd nagu mingisugust asja paadi järel veeti, Läbi koti ei paistnud peaaegu üldse 
valgust, neiu oli täiesti abitu. «Nad uputavad meid kui kassipoegi,» mõtles tütarlaps, tundes, kuidas 
ta kotis lämbuma hakkab. Kui kaua kestab veel see hirmus teekond? 

Ent teekond kestis tervelt pool tundi. Enne kui see lõppes, toimus veel üks seiklus. Külmas vees tuli 
Marko viimaks teadvusele: ta paotas, silmad, ja kuna ta ei . taibanud, mis temaga sünnib, ujus veel 
mõne aja edasi. Kui ta lõplikult toibus, tahtis ta edasi söösta, kuid tundis siis, et ta käed ja jalad on 
kõvasti kinni seotud. 

Paadis märgati õige ruttu, et Marko on pea üles tõstnud. Ta tõmmati otsekohe ligi, seoti tal 


silmad kinni ning pisteti tropp suhu. Noormees vehkis peaga ja tal läks korda Antši kätt hammaste 
vahele haarata. Diversant virutas talle raevunult rusikaga pähe, kuid sel korral junga teadvust ei 
kaotanud. 

Siis tõmbas Antš Nahhodka paadi juurde ja sidus ka temal silmad kinni. 

Umbes viie minuti pärast tundsid vangid, et paat peatus, jõudes nähtavasti randa või mõne laeva 
külje alla.. Oli kuulda tasast jutuajamist. Kõneldi võõras keeles, mida kolmest vangist ainult Ljuuda 
mõistis. 

«Kui palju te neid siia vedasite?» küsis keegi üllatatult, mõeldes ilmselt vange? 
«Rikkalik loomus, kuid küllap me nad varsti...» vastas teine. See oli vist Antš. 
«Kas sisse?» 

«Jah, võtke vastu. Siit tuleb võimalikult kiiresti kaduda!» 
«Kas on karta ohtu?» 

«Üks narrike tõstis kisa. Abajas seisab sõjalaev, võimalik, et neid juba otsitakse.» 

Tugevad käed tõmbasid vangid veest. Meeste liigutustest ja nende sammude kõlast taipas Marko, 
et ta viibib mingi laeva lael. Seejärel viidi nad kuhugi alla, ilma et nende köidikuid oleks 
lõdvendatud. Sissepääs oli nähtavasti kitsas ja ebamugav, et niisugust kandamit läbi tassida. 
Markoga põrgati mitu korda vastu ust ja seina, võib-olia ka vastu laevatrepi käsipuid. Junga püüdis 
astmeid ära lugeda, kuid läks tõugete tõttu segi. Lõpuks visati nad mingisugusele põrandale. Kott 
Ljuuda peast võeti ära, kuid ruum oli täiesti pime ja ta ei võinud nagunii midagi näha. 

Kui mees, kes tal koti peast ära võttis, toast välja läks, märkas Ljuuda,,et ukse taga põleb 
elektrilamp. Kuid uks löödi kohe kinni ja siis muutus nagu veelgi pimedamaks. Umbes samal ajal 
hakkasid kõik kolm tundma mingisugust võbinat: . laev, millele nad olid sattunud, hakkas arvata- 
vasti liikuma. Marko surus kõrva vastu põrandat ja püüdis tabada aurumasina müra või diisli 
undamist, kuid neid aurikutele ja mootorlaevadele iseloomulikke helisid ta ei kuulnud. 

Oli väga valus ja ebamugav lamada, kuid Marko mõtles, et see ei kesta arvatavasti kaua. 
Kahtlemata ei võetud neid selleks kinni, et sõidutada, Kui Antš lõi kartma, et teda ära tunti ja välja 
antakse, siis tehakse neile arvatavasti kiiresti lõpp peale. Arusaamatu on ainult see, miks pole seda 
juba tehtud, Nad ju uputasid samal viisil kinnipüütud inspektori ja Timofi Boitšuki. Igal juhul 
abajas on toimumas midagi tõsist. Ent kust tuli see laev, millel nad praegu viibivad? Missugust uut 
sigadust see Antš siin jälle sepitseb? Missuguseid uusi hirmsaid kuritegusid ta kavatseb korda 
saata? Noormees eksles paljude aimduste vahel: kord oletas ta, et saarele on peidetud mingisugused 
aarded või tähtsad dokumendid, siis jälle mõtles, et sinna tahetakse luua salajast baasi, või et seal on 
võib-olla inimesi, keda nad tahavad hävitada... Kuid järk-järgult jõudis Marko järeldusele: 

kõik viimase aja sündmused on seotud torianiidikaevandusega. Kõik algas torianiidi leidmisest 
professor Ananjevi poolt. Kuid vaenlased ei saa ju ometi kogu torianiitliiva siit ära varastada! Et 


seda ühe ööga laevadele lastida, oleks vaja peaaegu kogu maailma laevastikku... Pealegi tuleks veel 
küngas lahti kaevata... Siis mõtles Marko sellele, et salakuulajad teevad kindlasti katset kasutada 
neid pantvangidena ja vahetavad nad hiljem kellegi vastu välja. Aga mis siis, kui neid sunnitakse 
roimareid abistama? Marko tegi kindla otsuse: parem surra kui täita röövlite käske. Neile tuleb 
näidata nõukogude kaluri ja nõukogude meremehe mehisust ning meelekindlust. 

Enda pärast ta nüüd enam ei kartnud, teda hirmutas ainult tütarlaste saatus. Kas nad tõesti peavad 
surema selle tundmatu laeva piinakambrites või merevoogudes otsa leidma! 

Kuuldus võtme kõlinat. Keegi avas ust, Nende juurde tuldi. Naksatas lüliti, ja Ljuuda surus 

silmad tugeva valguse tõttu kinni, Ka Marko ja Zorja tajusid läbi sidemete valgust. 


X PEATÜKK VAENLANE PEITEMÜTSIGA 


Oli parajasti esimese imperialistliku maailmasõja teine kuu, Suurtükimürin Euroopa mandri 
lääne- ja idaosas ei vaibunud, ikka uued polgud ja diviisid läksid rünnakule, Saksa väehulgad olid 
üle ujutanud Belgia, olid lõkkele löömas lahingud Ida-Preisimaaf, Poolas ja Galiitsias. Merel andis 
sõda end vähe tunda. Peitnud end oma sadamaurgudesse, ei riskinud Saksa laevad sealt oma nina 
välja pista, sest nad kartsid kohtumist tugeva Inglise laevastikuga. Inglise laevastiku laevad 
blokeerisid Saksamaa rannikut, ei lubanud mitte kedagi sšdamatesse sisse ega sealt välja ning 
kaitsesid Inglismaa rannalinnu vaenlase ristlejate kallaletungide eest. 

22. septembril 1914. aastal liikusid Põhjameres Doveri väina sissepääsu lähedal kiiluveekolonnis 
üksteise järel kolm Ingltse ristlejat: «Abukir», «Hogg» ja «Cressy», . 

säilitades umbes kahe miili pikkust vahemaad. Nad pidasid vahiteenistust Inglise kanalis. 

Vahimadrused jälgisid teraselt merepinda; kuid ümberringi oli kõik rahuiik. Ei ühtegi kahtlast 
suitsusambakest silmapiiril. Tundlikud antennid ei püüdnud kinni ühtegi vaenlase raadiošifri 
katkendit. Kauguses mustendas Maasi tulelaev ja jahe tuul kähardas lainetel väikesi vahuharju. 
Äkki kärgatas plahvatus ja vahimadrused «Hoggil» nägid, kuidas «Abukiri» kohale kerkis must 
suitsusammas ja laevale sadas hiiglaslik veefontään. Ristleja ahter vajus sügavale vette, eestääv aga 
tõusis samal ajal üles. 

«Hoggil» ja «Cressyl» hakkasid hüüdma häiresignaalid. Mõlemad ristlejad andsid täiskäigu, kuid 
oli juba hilja. Mõne minutiga läks «Abukir» põhja. Ristlejad panid masinad seisma ja lasksid paadid 
vette, et päästa neid, kellel läks korda merepinnale jääda. Samal momendil mürtsatas uus plahvatus, 
Sel korral välgatas leek, tõusis suits ja kerkis veesammas ristleja «Hoggi» kohal ning laev vajus 
vette niisama kiiresti kui eelminegi. Merepinnale jäi üksik ristleja «Cressy» ja mõnisada meest, kes 
lainetel õõtsusid. Ristleja komandör ja tema meeskond otsisid palavikuliselt vaenlast, kuid vaenlane 
kandis vist peitemütsi, teda ei olnud kusagil näha. Lajatas uus plahvatus ja hukkus viimane Inglise 


ristleja. 

Tunni aja jooksul kaotas Inglise laevastik kolm laeva ja üle tuhande meremehe. Need uputas 
Saksa allveelaev «U-9»'. 

See allveelaev kohtas Inglise ristlejaid juhuslikult. Ta oli teel Doveri väina, et pääseda Inglise 
kanali lääneossa, kus tal tuli läbi lõigata kommunikatsioonid Suurbritannia ja Prantsusmaa vahel, 
Allveelaev kasutas soodsat olukorda ja uputas torpeedodega kõik kolm rist lejat. Pärast kahte 
esimest torpedeerimist peitus ta sügavale vee alla, laadis uuesti torpeedoaparaadid, tõusis jälle 
veepinnale ja andis kolmanda ning viimase lasu. See oli saksa allvee-mereväelastele erakordseks 
eduks. Hiljem taolisi juhtumeid ette ei tulnud — pealvee-sõja- 

«U» — esimene täht saksakeeisest sõnast Unterseeboot allveelaev. 

laevad muutusid väga valvsaiks ja õppisid end allveelaevade vastu kaitsma, Meresõja ajalugu 
tunneb muuseas veel palju allveetaevastiku õnnestunud operatsioone. Kokku uputasid allveelaevad 
1914.— 1918. aastate imperialistliku sõja ajal üle kahesaja sõjalaeva. Neile seati vastu viissada 
miiniristlejat, viissada lennukit ja kuni viis tuhat väikest laeva, nõndanimetatud 
allveelaevadehävitajat, mis heitsid merre mitusada tuhat spetsiaalset miini. 

Eriti palju kahju tegid allveelaevad tsiviillaevastikule, uputades kaubalaevu ja Pannes miine 
kohtadesse, kus neid kõige vähem võis karta. Seesuguste miinide otsa sattusid Inglise ristleja 
«Hampshire» ja liinilaev «Russell», 

Pärast esimest maailmasõda interneerisid Antandi riigid Saksa laevastiku ja kavatsesid selle 
omavahel ära jagada. Kuid sakslased uputasid ühel ööl kõik oma laevad, mis asusid Põhja-Šoti 
vetes Inglise merejõudude peabaasi Scapa Flow" lähedal; ligi sada kakskümmend allveelaeva jätsid 
antandi riigid endale. Versailles' rahulepingu põhjal ei tohtinud Saksamaa arvukate teiste kohustuste 
kõrval ka suuri sõjalaevu ja allveelaevu ehitada. Kahekümne aasta pärast ei jäänud teatavasti jõusse 
ühtegi selle lepingu punkti, 

Nüüd on altveelaevadega relvastatud kõigi riikide laevastikud, On tekkinud tõelised 
merehiiglased, millistele isegi ei sobi nimetus «paat». Need on terved allveeristlejad meeskonnaga 
sajast kuni saja viiekümne meheni, Nende relvastuseks on kümme kuni kaksteist torpeedoaparaati ja 
kolm-neli kahurit. Suur allveelaev võib peale võtta küttevaru mis võimaldab tal sõita ümber 
maakera. 

Allveelaevade nõrgaks küljeks on jäänud suhteliselt väiksem veepinnal liikumise kiirus võrreldes 
pealveelaevade kiirusega ja üsna väike kiirus vee all liikumisel. Liikudes neli-viis kilomeetrit tunnis 
vöib allveelaev kolmeks-neljaks päevaks vee alla jääda. Kuid kahekümnekilomeetrise kiirusega 
võib ta vee all liikuda Vene keeles «nonsonmnas nona», s. 0, veealune paat» ehk «allveepaat», 
nagu allveelaeva varem ks eesti keeles nimetati. — Toim. 

maksimaalselt kaks tundi. Peale selle on allveelaev väga tundlik..Piisab ühest mürsust või 
pommitabamusest või isegi löögist vastu allveelaeva kiilu, ning laev hukkub, Kõiki neid puudusi 
kompenseerib muide asjaolu, et allveelaev on nähtamatu. 

Lugeja on arvatavasti juba taibanud, kuhu meie kangelased sattusid. Diversiooniaktide 
kordasaatmise ja salakuulamise eesmärgil ilmus Nõukogude rannavetesse välismaa allveelaev. 
Marko jõudis oma asukoha suhtes selgusele varsti pärast seda, kui vangid köidikutest 
vabastati ja eraldi ruumidesse laiali viidi,arvatavasti 

selleks, et nad omavahel kõnelda ei saaks. 

Ruumi ei olnud allveelaevas just eriti lahedasti. Näis, et selle ehitaja oli püüdnud iga viimase kui 
kuupsentimeetri ära kasutada. Köik oli täpselt laeva meeskonna tarbeks arvestatud. Marko viidi läbi 
kitsa koridori, avati veel üks uks ja ta märkas, et vaheruumi ei valgusta enam elektrilambid: kusagilt 
ülevalt tungis läbi illuminaatori ruumi kollakasroheline valgus. See oli läbi paksu veekihi 
filtreerunud päikesekiir. Kui Marko oleks veidigi tundnud allveelaeva konstruktsiooni, siis oleks ta 
taibanud, et allveelaev sõidab periskoobi all. Allveelaev liikus viie-kuue meetri sügavusel. 

Marko viibis juhiruumi ukse ees. Tema kõrval seisis mereväelane, kes saatis noormeest sellest 
momendist peale, kui ta köidikutest vabastati. Meremees ütles talle mõne'sõna, kuid junga ei saanud 
millestki aru. Vöörkeeltest tundis ta ainult pisut inglise keelt. Inglise keel on kogu maailma 
meremeeste hulgas kõige levinum ja sellepärast põördus noormees oma saatevalvuri poole selles 
keeles. Ta tuletas meelde mõned sõnad ja küsis: 

«Kuhu see laev läheb?» 
Konvoeerija vaatas talle otsa ega vastanud midagi. 
«Kellele kuulub allveelaev?» 
Saatevalvur vaikis. Tema pilgust oli võimatu välja lugeda, kas ta.sai Markost aru. 
«Mis kell on?» küsis vang uuesti. 

Meremees tõstis käe ja näitas kella. Osutid näitasid kuus ja kolmkümmend minutit. Selge, 
meremees mõistis inglise keelt, kuid kõnelda ta ei tahtnud. Junga siimitses tahelepanelikult 
saatevalvuri riietust; see oli sõjaväe 

vorm, kuid missuguse riigi oma? Allveelaeva meeskond, võis koosneda ainult sõjalaevastikku 
kuuluvatest mereväelastest. Asjaolu, et nad vormiriietust ei varjanud, võis ainult halba tähendada. 
Kahtlemata ei lase nad teda lahti: sest isegi kui ta ei tea, kelle vormrriietus see on, jääb see talle 
ikkagi meelde ja ta jutustab sellest, kui vabaneb. Ta peab sellel laeval kõike hästi tähele panema 
kuulama iga sõna kuigi ta keelest aru ei saa, Ta peab isegi kaks-kolm sõna meelde jätma — see 
aitab hiljem piraatide rahvuslikku päritolu selgitada. On ju võimalik, et ta kuidagi ikka sellest 
põrgust pääseb. 
Junga silmitses tähelepanelikult kõike, mis talle enda ümber silma hakkas, otsides pealkirju, tähti 


või mingisuguseid teisi tunnismärke, Ta ei leidnud midagi peale korrutamismärkide, miinuste ja 
tärnikeste, millede arvu ja asetust ta püüdis meelde jätta. Kuid nende otstarve jäi talle saladuseks. 
Kui Marko olekski muuseas tundnud maailma kõiki sõjaväevorme, oleks ta oma konvoeerija 
mundrit nähes ikkagi üllatatud olnud. See sarnanes paljude laevastike vormiriietusega, kuid ei 
kuulunud neist ühelegi. Rahu ajal vaenulikel eesmärkidel võõrastesse vetesse ilmunud 
allveelaeva juhtkond kasutas igaks juhuks mitmesuguseid maskeerimisvõtteid. Üheks 
niisuguseks võtteks oli kõigi pealkirjade ja märgiste asendamine seintel, ustel ja masinatel 
kõikvõimalike ikside, kriipsude ja tärnikestega, Kõik oli tehtud selleks, et nende riiklik kuuluvus 
sissekukkumise korral saladusse jääks. Ainult Antš oli juhuslikult selga ajanud vorminööpidega 
kuue. Kõige hoolsamagi maskeerimise puhul jäävad konspiraatorite vaateväljast välja mõned 
pisiasjad, mis hiljem tähelepanelikule uurijale kasu võivad tuua. 

Marko seisis, toetanud selja vastu seina. Pärast saadud lööke ja ebamugavas asendis liikumatult 
lamamist tundis ta roidumust ja nõrkust. Ta käed olid täis punaseid vorpe ja marrastusi. Samasugu- 
seid vermeid leidus ka jalgadel, Tema kõrval seisev saatevalvur tõmbas seina külge kinnitatud 
liistust ja sealt eemaldus vedru abil vastu seina surutav klapptool, mis sarnanes neile, mida võib 
näha pehmete vagunite koridorides, ainult see ei olnud puust, vaid õhukesest alumiiniumplaadist, 

Konvoeerija juhtis noormehe tähelepanu toolile. Marko istus. Talle tundus, et üle meremehe näo 
vilksatas kaastundlik ilme. 

Läbi koridori läks Antš. Ta oli habemeta ja junga tundis ta nüüd kohe ära. Antš laskis pilgul üle 
junga näo libiseda, kuid näis, et ta ei märganud teda, ja astus juhiruumi. 

Allveelaev tõttas kuhugi peatumatult. «Kindlasti ulgumerele, et varjata end päeval seal,» mõtles 
Marko, Ta rahutus oli kadunud: teda vaevas uni. Junga oli öösel vähe maganud, valu ja ärevus olid 
ta päriselt ära väsitanud. Ta palus uuesti saatevalvurit öelda, mis on kell. Too näitas talle vaikides 
kella. Nad olid juba nelikümmend viis minutit koridoris viibinud. Peale Antši ei astunud sinna selle 
aja jooksul keegi sisse. 

Allveelaevas valitses vaikus, kui mitte arvestada elektrimootorite undamist ja mingisugust 
kopsimist seina taga. Kus olid Ljuuda ja Zorja, seda Marko ei teadnud. 

Seismine väsitas,vist ka saatevalvurit — ta laskis endale alla samasuguse klapptooli nagu oli 
Markol ja jäi liikumatuna ning ükskõiksena istuma. Ainult vahetevahel tundus Markole, et valvuri 
pilk peatub temal. Madrus oleks nagu midagi tähelepanelikult silmitsenud ja tema silmadki reetsid 
huvi. Juhiruumi uks avanes. Sealt tuli nähtavale Antši pea. «Marko Zavirjuhha, astuge sisse!» andis 
salakuulaja käsu. 

Konvoeerija hüppas püsti ja jäi seina äärde liikumatult seisma. Junga tõusis istmelt ja astus uksest 
sisse. Antš laskis tal ees minna. 

Ja Marko nägi enda ees allveelaeva komandöri; 


XI PEATÜKKÜLEKUULAMINE 


Komandöri ruum oli jaotatud kaheks osaks: magamistoaks ja kabinetiks. Magamistoas seisid 
reformpõhjaga koi, pesunõu, öökapp ja väike riidekapp. Kõik see oli kabinetist tihedast tumesinisest 
sametist portjääriga lahutatud Kabinet oli väike, sinna mahtus korraga kõige enam kuus inimest, 
istumiseks aga poleks neil kõigil kohta leidunud. Väike kirjutuslaud oli samal ajal ka seifiks ja 
kummutiks. Laua plaat oli sentimeetrikõrguse, barjäärikesega piiratud. See oli ettevaatusabinõu 
õõtsumise puhuks. Asjad laual olid samal põhjusel erilistes pesades ja hoidjates. 

Peale komandöri tugitooli seisid kajutis veel kaks tooli ja lühike sohva. 

Kajutit valgustas päevavalgus, mis paistis läbi ukses oleva illuminaatori. Uks ise viis kõrval 
asetsevasse juhiruumi. 

Laua taga tugitoolis nägi Marko kiilaspäist, sinaka näovärvi ja punaste kulmudega meest. 
Noormees taipas, et see on allveelaeva komandör. Ta ei olnud enam noor, kuid tugev ja sitke. Ta 
värvitute silmade vaade meenutas boamao pilku, sedasama halvavat pilku, mis naelutab kohaie 
väikesi loomakesi ja linde. 

Komandör vaatas mõne silmapilgu Markot, kuid saavutamata nähtavasti soovitud efekti, pöördus 
Antši poole ja ütles midagi. Spioon kuulas ta ära ilma erilise aupaklikkuseta — ta polnud ilmselt 
komandöri alluv — ja tõlkis Markole: 

«Laeva komandör palub teid istuda ja vastata tema küsimustele,» 

«Ruske madu», nagu junga oli mõttes ristinud,laua taga istuva mehe, näitas kerge käeviipega 
vastas olevale toolile. Marko istus näidatud kohale, salakuulaja aga seadis end sisse sohval, 
noormehest pisut tagapool. Piraadid vahetasid isekeskis mõne sõna ega pööranud silmi vangilt. See 
püüdis rahulik olla ja silmitses tehdud ükskõiksusega oma põlvi. 

Antš pani käe Marko õlale ja ütles: 

«Te muidugi mõistate, et sattusite koos oma kaaslastega üsna iseäralikku olukorda. Teile peaks 
samuti arusaadav olema, et keegi teie sõpradest ei tea, et te siin, viibite. Te võib-olla arvate, et teid 
ähvardab oht. Kuid need, kelle juurde te sattusite, ei kavatse teile üldse kurja — teha.» 

«Kus on Ljuuda Ananjeva ja Zorja Nahhodka?» küsis Marko. 

«Missugune hoolitsev kavaler!» muigas Antš. «Nad mõlemad on siin, laeval, väljaspool 
igasugust ohtu.» «Miks neid siia ei toodud? Nad võivad meie jutuajamise ajal siin olla.» 

«Teate, siin on kitsavõitu. Kui ruum oleks lahedam, oleksime seda tingimata teinud. Kuid lubage 
mul lõpetada märkused, mida ma tahaksin teha, enne kui asume oma vestluse põhiteema juurde. 
Kõigepealt, ärge nõudke mingisuguseid seletusi — neid teile ei anta. Vastake tõrkumata, selgelt ja 
arusaadavalt kõigile küsimustele. Tasuks saate mõne aja pärast võimaluse pääseda tagasi oma 
saarele, muidugi peate enne andma kohustuse vaikida kõigest, mida te siin näete, kuulete ja ise 


ütlete;» 
«Aga kui ma ei vasta?» 

«See pole teie huvides. Vaikimine läheb teile liiga kalliks maksma.» 

Junga vaatas komandörile. Too ei saanud nende jutuajamisest aru, kuid kahtlemata teadis ta, 
millest Antš kõneles. Piraadi maosilmadest kiiskas ootus ja huvi. 

«Nüüd aga asume selle juurde, milleks teid siia kutsuti,» ütles Antš. «Pidage meeles: mina olen 
ainult tõlk teie ja komandöri vahel.» 

Antš pöördus uuesti komandöri poole. See noogutas pead ja küsis midagi Marko poole 
pöördudes. 

«Komandör on huvitatud, miks te täna hommikul abajas olite ja kuhu.te tahtsite minna.» 

Marko vaikis, vaatas mõlemale ülekuulajale vihavaenuga otsa ja sõnas vaikselt, kuid kindlalt: 
«Vastata ma ei taha. Ma nõuan enda ja oma sõprade viivitamatut maale toimetamist.» 

«Nii ma arvasingi!» kibrutas Antš pilkavalt huuli. «Vaadake ette, seltsimees sangar! Maale 
toimetada me teid ei saa — oleme ulgumerel, — küll aga võime teid siit igal ajal ujuma lasta. Mis 
aga puutub teie sõbrannadesse, siis te ju ei tea, kas nad ongi nõus meie laevalt lahkuma.» 

Marko istus sõnatult oma toolil. 

Antš ütles jälle midagi komandörile. Tolle nägu tõmbus pilve, ta lõi peopesaga laksatades vastu 
lauda ja hakkas poisi peale karjuma, Marko taipas, et arusaama- 

tud hüüded on sõimusõnad ja ähvardused tema aadressil. Komandör kärkis tükk aega. Lõpuks jäi 
ta vait. 

Antš astus kajutist välja ning jättis komandöri jungaga üksi. 

Marko silnitses ükskõiksel ilmel seina. Komandör jälgis teda sõnatult. 

Peagi tuli Antš koos madrusega tagasi. Madrus astus junga juurde ja võttis tal käest kinni, 
kuid Marko rebis end lahti ja hüppas püsti, valmistudes end kaitsma Ta ei teadnud, mida temaga 
teha tahetakse, kuid ta otsustas end kõigest väest kaitsta. «Seda kiiremini lasevad maha,» mõtles 
ta. Kaitsta võis ta end ainult rusikatega — käepärast ei olnud ühtegi rasket eset. Püsti tõustes 
tõukas Marko jalaga tooli; ta lootis seda relvana kasutada, Kuid tool oli põranda külge 
kinnitatud. 

Madrus tungis Markole kallale ja hakkas teda näkku peksma. Junga varjas end kätega, 
kummardus ja löi kogu jõuga kallaletungijale kõhtu. Madrus paiskus tagasi ja vajus valust 
virildunud näoga tugitooli. Punapäine,komandör kargas püsti, haaras revolvri ja suunas selle 
vangile. Kuid tulistada tal ei tulnud: Antš tõmbas käe taskust ja lõi Markole täiest jõust kasteediga 
pähe. Poisil läks silmade ees mustaks, läbi pimeduse sähvatasid vikerkaarevärvilised tulukesed ja ta 
vajus põrandale. Mööda tema põske hakkas nõrguma verenire... 

Teadvusele tuli Marko tugitoolis. Kogu.ta ihu valutas, luud-kondid tuikasid. 

Spioon ja komandör ootasid, kuni vang silmad avab. «Ma ütlesin teile,» jätkas Antš sama 


külma tooniga, «te ei kuulanud sõna ja saite esimese hoiatuse. Te olete vist juba rahunenud? No 
nii, jätkame siis oma vestlust. Pidage meeles: see löök oli 'kergeim karistus. Niisiis öelge: kust 
ja kuhu te sõudsite paadiga?» 

Marko vaikis. Ta mõtles sellele, et vaenlased ei saa, temalt niikuinii midagi teada, kuipatju 
nad teda ka ei peksaks. Kuid teda haaras jubedustunne Ljuudale ja Zorjale mõeldes. Neid ootas 
ju samasugune piinamine. Junga heitis pilgu komandöri maosilmadesse ja ta süda tõmbus 
külmaks. Ei, vaikida ei või! 

«Noh?» käis Antš küsivalt peale ja hakkas aeglaselt vasakut kätt taskust välja tõmbama. 

«Ma läksin kuunarilt «Kolumbus» miiniristlejale «Tormilind». Eile jõudsime abajasse 
skumbrialastiga. Kipper tegi meile,ülesandeks viia sõjalaevale kott värsket kala, me..» 

«Stopp! Stopp!... Kust siis kuunar «Kolumbus» välja ilmus? See ju uppus plahvatuse ajal!» 

«Ei» peaaegu karjatas Marko, «kuunar ei hukkunud, ta sõidab merd nagu alati!» 

«Ahaa...» venitas Antš. «Hästi! Öelge, mida «Tormilind» siin teeb?» 

«Seda ma eitea. Me olime merel, kui ta tuli.» 

«N-nii! Näib, et räägite tõtt. Kas siin on veel sõjalaevu?», 

«Vist mitte. Ma ei tea.» 

«Oletame. Jutustage, rnida teeb saarel professor Ananjev.» 

«Ta otsis torianiiti, kuid nüüd on vist loobunud. Räägitakse, et torianiiti on seal väga vähe.» 

«Teile näib nii? Parem oleks, kui te kindlasti teaksite.. Jutustage: kes kõrvalistest isikutest praegu 
saarel viibib? Missugune valve siin on? Kus asuvad valvepostid?» 

«Siia oodatakse ligi kahtesada punaväelast.» 

«No näete nüüd, teie aga räägite, et torianiidi otsimisest vist loobutakse... Noh, ja kuhu nad siis 
majutatakse?» 

«Majakale, külla; väiksem osa Torianiidikingu juurde, Nad ehitavad kuus või seitse 
vaatluspunkti. Täpselt ma ei tea, kuid nii jutustasid mulle kalamehed.» 

«Mida te teate Kulliküla kalurite kadumisest?» 

«Nad uppusid abajas oma ettevaatamatuse tõttu. Rohkem ei tea ma midagi.» 

Antš tõlkis vastused allveelaeva komandörile, too aga märkis midagi oma taskuraamatusse. Siis 
ütles komandör Antšile mõne söna. Teda huvitasid ilmselt veel mingisugused andmed. 

«Öelge, kes on praegu «Tormilinnu» komandör? Kas seesama, kes oli varem? Semjon Ivanovitš 
Trofimov?» 
«Jah, kuid talle on määratud uus abi.» 
«Missugused muudatused on veel toimunud meeskonna koosseisus viimase aja jooksul?» 

«On välja vahetatud peaaegu kolmandik meeskonnast. Kohale on jõudnud ka uus tüürimees ja uus 
suurtükiväe komandör. Nüüd on neile juurde antud neli õhutõrjekahurit. Siis on kuidagi täiustatud 


torpeedoaparaate Kuidas just, seda ma ei tea. Kuid seoses selle täiustamisega ongi määratud uus 
abi. Nii mulle räägiti. Kui ma oleksin täna miinrristlejale sattunud, siis oleksin kindlasti teadnud.» 

«Kahju, et te sinna varem ei sõitnud: me oleksime teid tagasileel kinni nabinud.» 

Antš pöördus uuesti komandöri poole. Too küsis veel midagi, 

«Te käite sageli Luzanõs,» jätkas tõlk, «ja teate vist, kuhu nimelt on seal pandud miinitöke, kus 
asuvad sõjaväelaod ja maa-alused kütteõlipaagid. Siin on teile Luzanõ sadama ligikaudne plaan. 
Näidake seda kõike ja tehke, kui vaja, plaanis parandusi.» 

Komandör laotas plaani Marko ette lauale. Noormees kummardus selle kohale, silmitses seda 
mõne aja tähelepanelikult ja veendus, et kaart on koostatud hiljuti, kuid vanenud plaani järgi, aga 
võimalik, et ka silma järgi. Mõningaid tähtsamaid objekte ei olnud näidatud. 

Poiss palus pliiatsi ja hakkas parandusi tegema ning, igasuguseid märke peale kandma. Ta märkis 
ära tingliku miinitõkke, kuhu tema sõnade järgi ei sõitnud isegi sõjalaevad. Näitas ära ligikaudsed 
läbipääsud. Visandas maa-aluste kütteõlibaaside asetuse Luzanõ ümber. Ta tegi punase pliiatsiga 
täpikesi ja märkis igaühe ära mingi tähega. 

»Ma ei tea, mida need tähed tähendavad, kuid nad jäid mulle meelde. Peale selle tean ma, et lääne 
pool Luzanõ abajat ehitatakse suurt maa-alust angaari, kuid sinna ei lubata kedagi ja mina pole seal 
kunagi käinud. 

Olen kuulnüd, et sõja ajal kujuneb Luzanõ allveelaevade baasiks,» 
Ülekuulamine kestis kaua. Marko vastas kõigile küsimustele väga üksikasjaliselt ja vististi 
rahuldavalt -. teda ei süüdistatud enam valetamises ega ähvardatud. 

Viimaks lõpetati ülekuulamine. Komandör ja tõlk kõnelesid kaua omavahel. Siis läks Antš jälle 
välja. Sel kor- 

ral jäi ta kauemaks ära ja ei tulnud tagasi mitte madrusega, nagu varem, vaid Ljuudaga. 

Kui Ljuuda nägi Markot, rõõmustas ta, kuid muutus samas süngeks ja kahvatas. Teda rabas sõbra 
ärapiinatud ilme, tema verine pea. Pärast kasteedilööki ei jäetud tema haava mitte üksnes sidumata, 
vaid ei lastud isegi verd ära pesta. Veri immitses praegugi. Ta ise ei näinud seda, kuigi tundis peas 
tuima valu, 

«Istuge,» palus Antš Ljuudat, ja kui tütarlaps oli istunud, kordas ta lühidalt seda, mida oli varem 
ka Markole öelnud, lisas ainult juurde: «Arge sundige meid tarvitama otsustavaid abinõusid, te 
näete tema kogemustest, milleni see võib viia. Pidage silmas, et lõppude lõpuks vastas ta ometi 
kõikidele küsimustele. Kas on nii, Zavirjuhha?» 

Marko tõmbus pilve ja laskis pea norgu, püüdes vältida Ljuuda pilku. Mõlemad ülekuulajad 
jälgisid teda. Neiu vidutas silmi. Ta nähtavasti ootas, mida junga vastab. Antš küsis temalt jälle 
nõudlikult: 

«Noh, vastake, Zavirjuhha: kas ma räägin õigust? Kas jutustasite kõik?» 

«Jah, ma jutustasin kõik,» vastas Marko tusaselt. 


«Nüüd aga,» Antš pöördus Ljuuda poole, «öelge, palun: kas Luigesaare piirkonnas on peale 
«Tormilinnu» teisi sõjalaevu?» 

Tütarlaps laskis pea longu ja surus selle käte vahele. Ta vaikis, nagu poleks ta Antši kuulnud. 

«Muide,» jätkas ta, «öelge, kes on «Tormilinnu» komandör?» 

«Nüüd on uus komandör,» vastas neiu kõlatu häälega. Nende sõnade puhul Marko võpatas. 

«Kuidas on tema nimi?» jätkas Antš tooni muutmata, «Midagi... Pobivailo või Perevertailo 
taolist. Ma ei ole teda näinud ega tunne teda.» 

«N-niii Noh, aga missuguseid sõjalaevu te veel teate Luigesaare rajoonis?» päris salakuulaja. 

«Väinas on veel miiniristlejaid ja torpeedokaatreid, Räägitakse, et seal...» 

«Ljuuda!» hüüatas Marko metsikult, hüppas toolilt püsti ja ahvardas tütarlast rusikaga. 
«Reetur!...» Tema nägu väljendas viha ja meeleheidet. «Ole vait!» 

Tütarlaps jai kohe vait. 

«Mida,see tähendab?» küsis Antš ähvardavalt ja lõi Markot. 

Marko vajus oiates lauale. 

«Pole vaja, palun teid, pole vaja!» karjatas neiu paluvalt. 

«Siis jutustage!» ülles Antš. 

Kuid komandör katkestas tema jutu. Ta palus Antši hetke oodata. 

«Viige tüdruk välja!» andis komandör käsu, «Me kuulame poisi enda veel kord üle. Me peame 
teadma, kes neist õigust räägib. Peale selle — tooge teine tüdruk sisse. Vaatame, kuidas poiss end 
tema juuresolekul ülal peab.» 

Ljuuda ei reetnud millegagi, et ta sellest kõnelusest aru oli saanud, ent missuogust rõõmu ta 
tundis! Marko vastas piinamisel kõikidele küsimustele. Ent kuidas? Viies piraate eksiteele. Hästi. 
Kui raske tal ka ei oleks, kuid tema, Ljuuda, saanud seitsimehest aru, jätkab seda ohtlikku mängu. 

«Teil tuleb natukeseks ajaks välja minna,» ütles Antš talle. 

Ljuuda tõusis kuulekalt ja laks koos temaga välja. 

Tuppa jäid komandör ja Marko. Piraat tõusis püsti, kummardus ja lõi jungat mitu korda 
revolvripäraga, kusjuures ta tasa mingisuguseid Markole arusaamatuid sõimusõnu lausus. 

Uksele, mis juhiruumi viis, koputati. Sisse astus ohvitser, arvatavasti punajuukselise abi, ja 
kandis talle rnidagi ette. Too kuulas tema jutu ära, vaslas käsuga ja ohvitser väljus, poole minuti 
pärast aga tundus, et allveelaev peatus ja oleks nagu vajuma hakanud. Kajutis muutus pimedamaks. 
Komandör lülitas sisse elektrivalguse. Varsti tundis Marko, kuidas laev millegi vastu põrkas, 
oisekui hüpatas, uuesti midagi müksas ja siis seisma jäi... 

Allveelaev oli merepõhjas. 

Antš tuli kajutisse tagasi koos Zorjaga. Ta pandi istuma samale toolile, millel Ljuuda äsja oli 
istunud. Marko ei vaadanud. temale, aga oleks ta seda teinud, oleks teda üllatanud silmatorkav 
muutus. Laua taga ei 

istunud Zorja. See oli jälle endine Nahhodka, inspektor Kovaltšuki kasvandik ja teenijatüdruk, 
sünge, seltsimatu, sõnakehv jnimolend. Antši see ei üllatanud: ta nägi Nahhodkat niisugusena, 
nagu ta tema öösel pimedasse, rõskesse keldrisse saatuse hooleks oli jätnud. 

«Noh, Nahhodka, me pole teineteist kaua näinud,» alustas salakuulaja. «Küllap me sinuga veel 
lobiseme, kuid nüüd ütle meile, kas väinas saare ja mandri vahel on mingisuguseid aurikuid?» 

Tüdruk vaikis. Antš sai vihaseks: 

«Oled keeletuks jäänud või? Vasta! Sa tead, et ma ei suhtunud sinusse halvasti. Muuseas, mul on 
siin sinu foto.» 

Antš lõi lahti ühe laual lebava mapi. Seal oli pakk, ümbrikke. Ta võttis ühe ümbriku ja tõmbas 
sealt välja pildt. See oli Nahhodka foto. Tütarlaps seisis õuel, seljas Levko, Ljuuda ja Marko poolt 
kingitud riided. Antš lootis, et ülesvõte hakkab Nahhodkat kõige enam huvitama,. kuid tüdruk ei 
pööranud sellele mingisugust tähelepanu. ja jäi liikumatult istuma. 

Viimaks vihastas Antš lõplikult. 

«Lollpea! Idioot! Sa vasta mulle!» hakkas ta karjuma. 

Marko tõstis pea. Nahhodka ei pilgutanud isegi silma. Tema ükskõiksed silmad olid pisut 
suurenenud ja vaatasid otse enda ette. 

Salakuulaja tõstis aeglaselt tema pea kohale kasteediga relvastatud käe. Sel silmapilgul hüppas 
Marko,. kes teda silmas pidas, oma toolilt üles ja pistis käe kasteedi ja tüdruku pea vahele. Kasteet 
põrkas hooga vastu kätt ja lõi sellest vere välja. 

Tütarlapse pähe sihitud löök kaotas oma jõu, kuid Marko, kes teravat valu tundis, vajus tagasi 
toolile. Antš läks marru. Ta nõudis, et Marko kordaks oma jutustust ja selgitaks Ljuuda käitumist 
ülekuulamisel. Junga kinnitas oma tunnistusi, kuid rohkem ta vastata ei tahtnud. Lõpuks viidi üleni 
sinistes muhkudes ja verine Marko ära ning pandi pisikesse ruumi, kus vangid olid lamanud 
esimese tunni pärast allveelaevale sattumist. Nüüd põles seal elektrilamp. Sinna toodi ka Zorja, kes 
ei olnud ühtegi sõna lausunud. Ta vaikis ka selles pugerikus ega vastanud isegi Markole. 

Kajutis kuulati üle Ljuudat. Marko ei teadnud, seda kindlasti, kuid aimas. «Kuidas ta küll end ülal 
peab?» mõtles ta. 

Varsti vajus ta suigatusse. Kui ta teadvusele tuli, nägi ta enda kohale kummardunud Zorjat. 
Tüdruk pani talle märga rätti pähe. Tema kõrval seisis veepurk. Marko ei teadnud, et Zorja oli 
ägedalt koputanud ja vett nõudnud. Tütarlapsele anti vett, ta käristas oma pluusi küljest siilu, pesi 
Marko näo puhtaks ja niisutas poisi pead. Haavu siduda Zorja kahjuks ei osanud. Kuid haavad ei 
olnud sügavad ja veri hüübis ning kuivas kiiresti. 

Peagi tõugati nende kamorkasse ka Ljuuda. 


XIII peayükk «TORMILIND» LÄHEB LUURELE 


«Tormilinnu» ühiskajutis joodi teed. Semjon Ivanovitš hoidis kaes massiivset hõbedast 
teeklaasihoidjat ja kuulas väikeste sõõmukeste kaupa teed rüübates vanemmehaaniku jutustust selle 
kohta, kuidas miiniristleja kiirust kolme milli võrra üle maksimaalse võiks tõsta. See oli vanemme- 
haaniku kõige armsam jutuaine. 

Kaks või kolm kuud enne manöövreid alustas ta igal sobival juhul sellest komandoridega, 
masinistidega ja kütjatega juttu ning tüütas Semjon Ivanovitši ettekannetega vajadusest teha 
mitmesuguseid täiustusi masinaruumis. Kuigi «Tormilind» tuligi manöövritel samatüübiliste 
laevade seas kiiruse poolest esikohale, ei saavutanud ta siiski lubatud kolme miili üle maksimaalse. 
Ületamine teiste laevadega võrreldes küündis kahesaja.kolmesaja meetrini, Pärast manöövreid jäi 
vanemmehaanik tavaliselt vait ega vastanud projektide kohta esitatud küsimustele. Kuid möödusid 
mõned kuud ja kiiruse suurendamise projekt tuli jälle mingisugusel uuel kujul päevavalgele. Esialgu 
suhtuti projektisse skeptiliselt, kuid peagi,innustas mehaanik kõiki oma ideega ja lõppude lõpuks 
kirjutas Trofimov divisjoni insenerile jälle uue ettekande, milles ta selgitas vajadust teha mõningaid 
konstruktiivseid muudatusi laeva üksikutes mehhanismides, 

Vanemmehaanik teenis «Tormilinnul» neljandat aastat ja sai selle aja jooksul kogu laevastikus 
«projekteerijana» kuulsaks. 

Praegugi esitas ta kuulajatele, nende hulgas ka komandörile, oma kõige uuemat ideed: 

«Selleks pole isegi divisjoni inseneri luba vaja— piisab laeva komandöri loast. Maksimaalse 
kiirusega liikumisel suleme täielikult pea-aurujuhtrne ja tõstame katlasurvet, Poolteise minutiga 
tõuseb surve selle ülemmäärani, mis on lubatud erandjuhtumeil. Siis lülitame välja 
ventilatsiooniseadme, ja tuuride arv tõuseb kuuesaja kahekümneni. Noh, ja ongi käes kiiruse 
suurenemine kolme ja poole miili võrra!» 

«Ohoo, sel korral juba kolme ja poole võrra?» pahvatas komisäar naerma. 

«Vähemalt!» 

«Aga masina- ja katlaruumis tõuseb temperatuur kuni seitsmekümneni?» küsis Semjon Ivanovitš. 
«Mehed varisevad kokku, lõpuks murdub ahtrivõll või, mis veelgi halvem, lõhkevad katlad. Tänan 
niisuguse projekti eest!» 

«Lämmatavaks muutub tõesti, kuid ma kinnitan teile, mingisugust ohtu ei ole. Mehhanismid on 
meil eriti vastupidavast materjalist. Ma kontrollisin kõik üle ja arvutasin välja.» 
«Olen juba mitu korda kuulnud, aga kui jõuame tegudeni ...» 

«Kuid me oleme ju alati kõigist ees!» 

«Vastasel korral poleks ma teid üldse kunagi kuulanudki... Teie kolm milli teevad meid varsti 
kogu laevastiku naerualuseks.» 


Sel momendil astus ühiskajutisse punalaevastiklane ja andis komandörile radiogrammi: 

«Eskaadri miiniristleja «Tormilind» komandörile. Luigesaure rajoonis meie allveelaevu ei 
ole. Käsin viivitamatult luuret teostada, Luigesaare abaja valveks jatta patrullpaat. Täitmisest 
ette kanda raadio tee!. Ftotilli staabiülem.» 

«Läheme merele,» ütles Trofimov ja tõusis laua tagant püsti. «Veealuse vaenlase luure.» 

Ühiskajut jäi kohe tühjaks. Kakskümmend minutit hiljem eemaldus miiniristlejast kuulipildujaga 
relvastatud patrull-mootorpaat, mida juhtis nooremleitnant, ja hakkas aeglases kaares kaugenema, 

«Keskmine käik!» andis laeva komandor käsu. 

Vahutavat jälge maha jättes sõitis miiniristleja abajast välja. Komandotornis märkis Semjon 
Ivanovitš merekaardile ära kvadraadid, mis «Tormilind» järjekorras läbi pidi uurima. 

Päike oli silmapiirile vajunud. Lähenes õhtu. Kiirte vastuhelgid mänglesid madalatel lainetel. 

Õhus valendas mitu kajakat. 

«Tehke korraldus tulesid mitte süüdata,» andis miiniristleja komandör abile käsu. 

Barill oli näinud kahtlast laiku umbes kakskümmend viis kilomeetrit saarest lõuna pool. Kuhu 
allveelaev läks või kas ta üldse liikus, seda ta ei märganud. Mingisuguseid muid teateid laeva kohta 
Trofimovi käsutuses ei olnud. Siiski märkisid komandör ja vanemtüürimees umbkaudselt ära 
rajooni, kus allveelaev võis asuda. Sellest momendist, millal lendur allveelaeva märkas, oli 
möödunud ligi neli tundi. Sel ajal võis ta liikuda vee all ökonoomse kiirusega ja täiskäiguga, võis 
lõpuks veepinnale tõusta ja diiselmootorite jõul liikuda. Esimesel juhul oleks tema kiirus olnud 
maksimaalselt seitse kilomeetrit tunnis, teisel juhul — kakskümmend ja lõpuks veepinnal liikudes 
oleks laev võinud selle aja jooksul abajast enam kui saja kahekümne kilomeetri kaugusele jõuda. 
Sirkliga kanti kaardile kolm vastavat kontsentrilist ringi. Pärast seda, kui oli arvesse võetud veel 
rida asjaolusid, määrati umbkaudselt kindlaks, kus allveelaev võis olla. 

«Arvan, et saarest kaugele ta ei läinud,» ütles komandör. «Siin peab olema mingi magnet, mis teda 
tõmbab.» 

«Kui ta aga siit täiskäigul minema punus, siis pole meil üldse mõtet teda taga ajada,» tähendas 
tüürimees. 

«Õige!» sõnas komandör. «Käskige vaikust pidada ja signaale mitte anda. Operaatorid 
hüdrofonide juures pidagu hinge kinni.» 

Hämardus, Kvadraat kvadraadi järel uuris kustutatud tuledega «Tormilind» atlveelaeva 
võimaliku asukoha 

rajooni. Vahimadrused tekil vaatasid üksisilmi pimedusse, jälgides aurikute ja kalalaevade 
tulesid. Miiniristleja sõitis mõöda kahest aurikust ja seal isegi ei märgatud tema ilmumist. 

Põhilist tööd tegid luurel hüdrofonide operaatorid, 

Hüdrofonid on spetsiaalsed seadmed, mis merel üsna suure vahemaa tagant mitmesuguseid 


mürasid ja helisid püüavad. Neid kasutavad niihästi laevad — allveelaevade leidmiseks, kui ka 
viimased — laevade salajaseks jälgimiseks. Üle miiniristleja parraste lasti rippu laiad lehtrikujulised 
helipüüdjad, laeval aga tõmbasid operaatorid klapid kõrvadele ja kuulasid merd nagu arst kuulab 
haige rinda. 

«Tormilind» liikus kogu öö ja operaatorid ei lahkunud oma aparaatide juurest. Ainult kord 
kuulsid nad allveelaeva kruvide tööle sarnanevaid helisid. Komandör, kellele sellest teatati, käskis 
masinad peatada, Masinaruumis jäi kõik vaikseks. Laev liikus inertsi jõul. Peaaegu samal hetkel 
lakkasid operaatorid kuulmast helisid, mis tundusid neile allveelvale iseloomulikena. Ainult üks 
neist kinnitas, et veel sekundit kümme kuulis ta kruvi pöörlemise heli. Kuid temale vastati, et ta 
kuulis arvatavasti müra, mida tekitas «Tormilinnu» kruvi. 

Peaaegu tund aega seisis miiniristleja liikumatult paigal. Kuid ükski operaator ei kuulnud,enam 
midagi kahtlast. Lõpuks käskis komandör tasase käigu anda. 

Veel kord, hilja öösel, püüdsid hüdrofonid kinni kauge plahvatuse müra, siis aga ei äratanud enam 
miski nende kahtlust. 

Kogu öö sõideti ringi ja vastu harnmikut otsustati tagasi pöörduda, «Tormilind» oli Luigesaarest 
enam kui saja kilomeetri kaugusele eemaldunud, Võeti kurss Kulliküla abajale. 

Hommikul läheneti saarele ja sõideti abajasse. Miiniristleja võttis vastu patrullpaat., Kui paadi 
kõrvale jõuti, tervitas kornandör läbi ruupori punalaevastiklasi ja küsis, mis on uudist, Vastuseks 
tulid kuuldavale üksmeelne «tervist» ja leitnandi sõnad: 

«Abajas on koik rahulik!» 

«Tormilind» heitis küla lähedal ankru, 


XIII PEATÜKK LA HKUMISKIRI 

Ljuuda taga klõpsatas automaatlukk. Tütarlapse ees põrandal, selg vastu seina, istus Marko, tema 
juures aga põlvitas Zorja, märg lapp käes. Ruum oli kitsas: kui kaks lamasid, pidi kolmas istuma. 
Pugerik oli tühi ainult lagi, põrand ja seinad ning lambike ukse kohal. Lagi oli nii madalat, et 
Ljuuda puudutas seda peaga. 

Sõpru nähes tütarlaps isegi hüüatas rõõmust. Ta tundis, et on jälle oma inimeste hulgas, ja hingas 
kergenatult pärast ülekuulamist, kus tuli takerdumata vastuseid välja mõelda. Ta nägi — röövlid ei 
usu teda just väga, aga et nad kõikide!e küsimustele vastuse said, siis ei võetud tarvitusele 
surveabinõusid. Kui Ljuuda nägi läbipekstud Markot, jahmatas ta. Neiu kummardus tema poole 
tahtes küsida, kuidas ta ennast tunneb, kuid Marko võttis ta vastu sajatusega: 

«Närukael, argpüks! Kao mu juurest!» 

Ljuuda põrkas kohkunult tagasi, ent kui ta sõbrale silma oli vaadanud, mõistis ta teda. Marko 

kartis, et neid salaja pealt kuulatakse, ja jätkas allveelaeva komandöri kajutis alustatud mängu. 
Ljuuda istus sõnagi lausumata tema kõrvale. Ta naeratas poisile, kuid Marko pööras näo, 


kõrvale. Mis see siis tähendab? Nad on ju siin üksi! 

Zorja vaatas üllataiult kord Ljuudale, kord Markole, kuid kartis midagi öelda. 

Junga sirutas end ja pööras Ljuudale selja. Neiu jäi endiselt samasse asendisse istuma ja ootas, 
millega see kõik lõpeb. Mõne aja pärast tundis ta, et Marko surus kogu käega mitu korda tugevasti 
tema kätt, siis aga puudutas seda ainult pöidlaga. Tütarlaps ei saanud millestki aru. Puudutused 
kestsid edasi. See tuletas talle midagi meelde, kuid mida nimelt? Juba jälle surub noormees tema 
kätt kord kogu käega, kord puudutab ainult pöidlaga. Surumiste vahel on kindlad pausid. Nii, nii... 
kaks korda pöidlaga, üks kord kogu käega, paus; üks kord kogu käega, paus; kolm korda pöidlaga, 
paus; üks kord kogu käega, üks kord pöidlaga... Mis see küll peaks olema? Ahaa! Kriips, punkt, 
kriips, paus. Punkt, 

punkt, kriips, paus. Punkt, punkt, kriips, paus. Punkt, 
kriips, punkt, punkt, paus. Punkt, Tütatlaps mõistis: Marko kõneleb morse tähestiku abil. Nii ei 
kuule ega näe neid keegi. Ljuuda pingutab mälu ja tuletab meelde morse märke. 

Marko teatab talle, kuidas teda ja Zorjat üle kuulati ning avaldab kartust, et neid ei võida mitte 
ainult pealt kuulata, vaid ka kuidagi märkamatult vaadelda, ja selleärast tuleb ülimalt ettevaatlik 
olla. Ta pärib Ljuudalt, kuidas läks ülekuulamine. Ljuuda jutustab üksikasjaliselt, Ta luuletas seal 
palju kokku sõjalaevade ja saarel ning rannas asetleidnud mitmesuguste muudatuste kohta. Päriti 
andmeid isa ja torianiidi kohta, kuid ta ajas absoluutselt kõik segi. Näib ainult; et teda ei usta eriti. 
Ta on Markoga nõus — neid tuleb eksiteele viia. Kuid Ljuudal on raske näha, kuidas temaga ümber 

käiakse. Marko vastab, et nii see peabki olema. Niikuinii tuleb surra. Ja ikkagi peab võitlema — 

võib olla läheb neil veel korda diversantidele kätte maksta. 

Kui Marko sureb esimesena, peab tema alustatud mängu jätkama. Selles olukorras on see ainuke 
väljapääs. Peab meeles pidama oma kohust kodumaa ees. Praegu soovitab ta valju kõnelust 
alustada. Selgitagu Ljuuda temale, miks ta kõigest jutustas, vastuseks aga, hakkab Marko teda 
sõimama. Kui neid pealt kuulatakse, siis onu see isegi parem. Neiu on nõus ja palub koguni, et 
Marko teda lööks. Vastuseks sellele tunneb Ljuuda õrna käepigistust. See pole morse märk, See on 
lihtsalt sõbralik, siiras käesurve, võib-olla viimne elus. Tütarlapsel valguvad pisarad siima; ka tema 
hääles helisevad pisarad, kui ta rääkima hakkab. 

Kuineid olekski keegi salaja pealt kuulanud,siis tema poolt öeldud sõnad jätsid kahtlemata 
mulje, mida Marko lootis tekitada. 

«Marko, saa must aru! Meilt ei nõuta ju midagi kohutavat. Meilt ainult küsitakse ja me peame 
vastama, muidu meid piinatakse ja tapetakse ära. Kas siis sellel, mida me jutustame, on nii suur 
tähtsus? Need on ju pisiasjad! Midagi tähtsat me niikuinii ei tea.» 

«Argpüks!» karjus Marko vastuseks, «Sind peaks maha lööma ja sellestki oleks veel vähe!» 

«Marko, kuidas nad su küll vaeseomaks peksid! Marko, ma kardan...» 


«Ole vait! Noh, räägi, mis sa seal jutustasid?» 

Ljuuda hakkas nuuksudes jutustama, mida ta ülekuulamiset rääkis. Marko katkestas teda 
sõimusõnadega ja lubadustega talle julmalt kätte tasuda, Nii möödusid mõned minutid. Ljuuda jäi 
vait ja nõudis poisi kätt surudes, et see ta läbi peksaks. Kuid Marko ei tihanud seda teha. Lõpuks 
ähvardas ta Ljuudat mitu korda, kuid ei löönud, ta tugeva käe rusikas vuhises neiu näost mööda ja 
mütsatas kergelt vastu seina. Zorja, kes seda stseeni jälgis, võttis kõike tõena. Ta hüppas püsti ja 
võttis Marko ümbert kinni, püüdes Ljuudat löögi eest kaitsta. Too pöördus seina poole ja hakkas 
võõra häälega karjuma. Samal silmapilgul avanes uks ja lävele ilmus Antš. Tema taga seisis 
seesama madrus, kes koridoris Markot oli valvanud. Ljuuda pööras nende poole verise näo (ta oli 
enne seda nina vastu seina löönud ja tekitanud väikese verejooksu). See oli Marko süütõendiks. 
Antš sõimas poisi läbi ja viis tütarlapse ära. 

Uks paugatas jälle kinni ja junga jäi Zorjaga üksi. Marko silitas tüdruku pead, kuid see tõmbus 
temast impulsiivselt eemale. Noormees naeratas mõrudalt: ta kartis, et Nahhodka ei saagi enam 
kunagi temast aru. Ta proovis temaga rääkida, kuid vastuseks vaatas tütarlaps talle ainult 
etteheitvalt otsa. 

Aeg venis uskumatult pikkamisi, Viimaks avanes uks ja vangidele juba tuttav madrus pani nende 
ette taldrikud toiduga ja leiva. Sealjuures tõukas ta Markot nagu kogemata. Kui see aga temale 
tähelepanu pööras, osutas .madrus silmadega leivataldrikule, Pärast seda pöördus ta ja astus 
koridori, hoolikalt enda järel ust sulgedes. 

Kui äravaevatud Marko sel päeval ka ei olnud, kuid elujõuline organism võitis kõik ja temas 
ärkas hundiisu. 

Ta kutsus ka Zorjat toitu maitsma, kuid tüdruk tõstis suhu ainult ühe lusikatäie ja jättis siis 
söömise katki. 

«Mis meist saab — seda näeme, seni aga peame sööma,» ütles Marko talle. 

Kuid Zorja raputas protesteerivalt pead, andes mõista, et ta ei hakka sööma. 

Kui Marko leiba murdis; tuli talle meelde, et madrus oleks nagu sihilikult oma silmadega sellele 
küllaltki selgesti tähelepanu juhtinud. Marko vaatas leivataldrikut. See oli valge salvrätikuga 
kaetud, kuid selle all tundus midagi olevat, Junga tõstis salvräti üles ja nägi paari väikest paberilehte 
ning lühikest pliiatsijuppi, 

Ühele kokkumurtud lehele oli midagi inglise keeles kirjutatud. Ta meenutas oma katseid selle 
madrusega koridoris juttu alustada. Siis konvoeerija ei vastanud, kuid küsimus «mis kell on?» 
näitas, et ta inglise keelt oskab. Junga hakkas kirja veerima. Inglise keelt oskas ta halvasti ja suutis 
sellepärast tõlkida ainult mõned sõnad, muu aga aimas konteksti järgi ja sedagi alles pärast pikka 
mõtlemist. 

«Te olete kangelanel Teid ootab surm. Aidata ma teid ei saa. Kuid ma tunnen teile kaasa. Kui 
tahate kirjutada vanematele või seltsimeestele kirja, siis saan mina selle teie poolt näidatud 


aadressil ära saata. Olge ettevaatlik, teid kuulatakse pealt. Teie sõber.» 

Niisiis siin, piraatide laeval, on inimene, kes talle kaasa tunneb. Tundmatu sõber... See on 
muidugi sama madrus, kes neile just praegu, toitu tõi. Aga kui see on provokatsioon? Kuid mis 
alust on tal nii mõelda? Siis oleks talle kätte pistetud mitte inglise, vaid vene keeles kirjutatud 
sedelike... Ja kindlasti oleks lubatud vabaks lasta. Siin aga polnud mitte midagi seltesarnast! 
Tundmatu sõber tunneb kaasa, kuid aidata ei saa. Muidugi, ta on siin üksi. Ja lubab ainult kirja 
vanematele ning sõpradele üle anda. Surmaeelse kirja!... Tähendab, ta peab surema... 

See mõte võttis Markolt otsekohe söögiisu. 

Mis küll teha? Tuleb rutata — iga silmapilk võib ju Antš või keegi teine siia sisse astuda ja siis 
kaob võimalus saata oma viimset kirja, Marko tõukas toidu otsustavalt eemale ja hakkas kirjutama. 
Ta tahtis jutustada kõigist sündmustest, kõigest, mis nendega juhtus, kirjutada tütarlaste 
kangelasmeelest, oma mõtetest ja tunnetest. Oo, elu viimseks kirjaks, eriti kui sa ei taha surra, on 
vaja palju,aega! 

Kuid Marko ei teadnud, kui kaua ta võib kirjutada ja pidi sellepärast ruttama. Tema kiri oli 
Järgmine: 

«Mu armsad ja kallid! Ma pean surema. Õigemini, ' 
me kõik peame surema, Meid võtsid kinni vaenlased, kes tulid Luigesaare randa allveelaeval. Me 
sureme mõeldes teile, Luigesaarele, «Kolumbusele», meie kodumaale. Peale minu kirjutab sellele 
kirjale alla veel Zorja Nahhodka. Teie Marko.» 

Ta pistis pliiatsi kiiresti Zorjale pihku. Siis kirjutas Marko aadressi peale, keeras kirja 
peenikeseks rulliks Ja pani selle koos pliiatsiga salvräti sisse tagasi. Madruse kirjakese luges ta veel 
kord kiiresti läbi, kägardas kokku ja neelas alla, 

Ta oli vaevalt jõudnud lõpetada, kui uks avanes. Sisse astus Antš, tema selja tagant aga tuli 
nähtavale madruse morn ja põnevil nägu, Tundus, et madrusel läks süda kergemaks, kui ei tema ega 
Antš märganud vangide käitumises midagi erilist. Madrus võttis taldrikud ja leivanõu ning väljus, 
viies kaasa salvrätti peidetud kirja . 

Antš vaatas vangidele otsa ja ütles: 

«Allveelaeva komandör annab teile veel kaks tundi 

järelemõtlerniseks. Kui te ei nõustu andma täpseid teateid, mida teilt nõutakse, võite oma elu 
elatuks pidada.» Ta vaikis viivu ja lisas siis: «Marko Zavirjuhha, võib-olla olete nüüd nõus 
kõnelema?» 

«Mul pole midagi vastata.» 

«Aga sina, Nahhodka?» 

Tüdruk pöördus sõnagi lausumata seina poole. 

«Mis parata, eks lugege siis järelejäänud tundide sekundeid.» Antš sulges enda järel ukse. 

Marko embas Zorjat ja tüdruk laskis oma pea poisi õlale vajuda. Junga mõtles Ljuudale. Kus ta 


küll on? Kas ta jääb ellu? Vaevalt küll. Ta ei andnud ju ühtegi õiget vastust, 

«Marko!» sosistas Zorja talle kõrva sisse. «Mis teha?» «Peaasi, Zorjake, ära karda,» vastas talle 
Marko niisama tasa. «Me näitame, et me ei karda surma. Mis nad ka ei teeks, ära ütle sõnagi!» 
«Aga Ljuuda?» 

Marko huuled tuksatasid vaevalt ja Zorja ennemini aimas, kui kuulis; 

«Ta on kangelane... Teda ootab seesama...» 

XIV PEATÜKK 
LJUUDA PALUB KOHTUMIST 

Päeva lõpu veetis Ljuuda ühe magamisasemega väikeses kajutis kuhu Antš oli ta saatnud. Spioon 
lubas Markot julmalt karistada, rahustas neiut ja kinnitas, el tema ja laeva komandör teevad kõik, et 
tütarlaps saaks korralikult välja puhata ja üldse tunneks end võimalikult paremini, Ta isegi tuletas 
Ljuudale meelde, kui toredasti nad kalurite peol olid tantsinud. 

Tütariaps palus Antši, et ta Markole midagi halba ei teeks, et ta Nahhodka tema juurde tooks ja 
neid ei lahutaks. Antš lubas sellest komandöriga raäkida ja avaldas lootust, et komandör lubab, kui 
Ljuuda on sõnakuulelik, Ta süütas kajutis elektrilambi ja läks, jättes tüdruku üksi. 

Ljuuda silmitses kajutit ja leidis, et siin elas ilmselt keegi allveelaeva juhtkonnast, võimalik, et 
Antš ise, Kajutis oli ülestõstetav reformpõhjaga koi, selle kõrval kast pesuga, plüüšteki ja ühe sulg- 
ning mitme täispuhutava kummipadjaga. Ljuuda tuli mõttele, et neid võib vist samal ajal ka 
päästevahenditena kasutada, Peale selle olid kajutis peegel, väljatõmmatav pesunõu, elektriventi- 
laator, lauake ja pisike riiul raamatute ning asjade hoidmiseks. Nurgas seisis väike lukustatud kapp. 
Laua laegas oli samuti lukus. Ljuuda vaatas kõik ainsa pilguga üle, ei leidnud midagi huvitavat, 
tõstis magamisaseme üles, puhus kummipadja täis ja heitis pikali. 

Uni ei tahtnud tulla. Kogu keha tuikas, jalad ja pea valutasid. Ta tundis väsimust nagu pärast 
nädalapikkust üle jõu käivat füüsilist tööd. Ljuuda mõtles tulevikule, kuid ei suutnud seda 
kujutleda. Ta hukkub, elusalt teda siit välja ei lasta, aga kui ta juba kord surema peab, kas ei 
õnnestuks tal siis kogu seda piraatide laeva põhja lasta? Oo, kui ta saaks siin veel kas või lühikestki 
aega Markoga koos olla! Kahekesi oleksid nad kahtlemata midagi välja mõelnud! Aga võib-olla 
läheb neil veel korda pääseda? 

Tuli meelde Zorja jutustus kalakaitseinspektori ja Timofi Boitšuki surmast. Võis arvata, et 
nemadki olid nendesamade piraatide poolt kinni võetud. Kuulati vist 

üle, siis aga tapeti. Zorja jutustas, et nende juures ei leitud mingisuguseid vägivaldse surma jälgi. 
Nad uppusid. See tähendab — nad uputati. Arvatavasti uputavad piraadid üldse oma vange. Ainult 
et vaevalt küll viskavad nad neid lihtsalt laevast välja, võtmata tarvitusele, mingisuguseid teisi 


abinõusid, sest kui see nii oleks, siis oleks Timofi Boitšuk kindlasti randa ujunud. Kui aga 
meri ta nii kiiresti välja uhtus, siis tähendab see seda, et ta uputati saare lähedal. Vist sealsamas, 
abajas, kus ta kinnigi võeti. 

Viimaks tütarlaps uinus. See oli lühike, raske ja rahutu uni. Ta nägi unes, et keegi tundmatu ja 
jube tungib talle kallale, tema aga ei saa enda kaitseks ennast liigutadagi... Ta teadis, et see on ainult 
unenägu, tahtis ärgata, kuid ei saanud. 

Lõpuks Ljuuda ärkas. Kajutis ei olnud kedagi. Tütarlaps pöördus küljele ja lamas nii, kuni toodi 
toit. Isu ei olnud, kuid ta sundis end sööma, sest teadis, et jõudu tuleb hoida. 
Söömise ajal tundis ta, kuidas laev õõtsatas. Kerge, värin laevalae all tunnistas, et elektri- 
mootorid töötasid. Laev tõusis põhjast, kerkis ilmselt veepinnale ja hakkas kuhugi liikuma. 

Kui Ljuuda juurest taldrikuid koristati, kuulis ta läbi avatud ukse kellegi häält, kes koridoris ütles: 
«Sügavus kolmkümmend seitse meetrit!» 

Seejarel laev peatus ja hakkas siis uuesti liikuma, Mõnikord näis Ljuudale, et allveelaev tõuseb, 
võib-olla kerkib isegi veepinnale, siis aga sukeldub jälle. Neiu uinus teist korda ja magas vist sel 
korral kaua; kui ta üles äratati, tundis ta värske jõu juurdevoolu. Teda äratas madrus, kes märkide 
abil seletas, et Ljuuda talle järgneks. Tütarlaps astus peegli juurde sassläinud juukseid ja kortsunud 
kleiti kohendama. Tänu kuivale õhule ja laevas valitsevale kõrgele temperatnurile oli kleit 
kuivanud, Madrus läks ukse taha. Peegli ees seistes nägi neiu seal voodi kohal oleva riiuli 
peegeldust. Riiulil lebas mitu kummtpatja. Ühel neist oli Ljuuda maganud. Kasutades madruse 
äraolekut pöördus ta kiiresti ümber, haaras riiulilt ühe padja, keeras selle kokku ja peitis kleidi alla. 
Siis kammis ta end peegli eest lei- 

tud kammiga. Kahe minuti pärast tuli madrus uuesti ja andis pealiigutusega märku, et Ljuuda talle 
järgneks. Tütarlaps astus koridori, konvoeerija lukustas ukse tõi Ljuuda juba tuttava komandörika- 
juti juurde. Ent kui teda sisse lasti, tuli koridoris veidi oodata. Nagu oli arvanud, olid kajutis 
komandör ja Ants. 

«Istuge, palun, lugupeetud Ljudmila Andrejevna pöördus tõlk üpris viisakalt tema poole, 

Ljuuda istus. 

«Meie laeva komandör palub avaldada teile tänu te käitumise eest. Te saite meist kohe aru ega 
astunud vaikimise ja vasturääkimise teele. Näete, ka meie püüame teisse võimalikult paremini 
suhtuda, kuid vabastada me teid praegu ei saa. Te kindlasti muretsete isa pära! Võib arvata, et 
samuti nagu tema teiegi pärast. Komandör lubab teil kirjutada isale kirja.» 

Ljuuda kuulas Antši üllatatult ja ohtu aimates, Mis on selle viisakuse taga varjul? 

«Kas ma võin kirjas kirjutada kõike, mida soovin. «Jah, välja arvatud üks seik: mitte ühtegi sõna 
sellest laevast ja inimestest sellel laeval.» 
«Lubage, millest ma siis võin kirjutada?» 


«Te võite kirjutada kõigist oma tundmustest, küsida, kuidas on lood kodus, lõpuks sellest, et 
teid,ähvardab oht, et te olete sattunud vaga ebameeldivasse olukorda. Ainult ärge kirjutage midagi 
oma asukohast. Sellest on vist küllalt?» 

«Jah, tänan. Ma mõtlen järele.» 

«Aga mille üle on teil siis veel vaja mõelda?» 

«Minu olukorras ei ole kerge kirjutada sellist kirja... ma pean kirjutama nii, et te selle läbi 

laseksite, kuid ma ju tahaksin ikkagi midagi endast öelda...» 

«Oo, rna mõistan teid! Kui soovite, ma võin teid aidata kirja koostada. Muide, teate mis... Kui te 
kirjutate isale, et ta sõidaks otsekohe Luzanösse teiega kokku saama, siis... te päästate ta sellega 
surmaohust, mis teda neil päevil saarel ähvardab... ja... te ei peta teda: seks ajaks on kõik lõppenud 
ja te näete teda tõesti. » 

Antš pöördus komandöri poole, et anda talle edasi oma kõnelust Ljuudaga. 

Tütarlaps vaatas neile mitte midagi möistvate silmadega otsa. Ta kartis mõne liigutuse või pilguga 
reeta, et ta neist aru saab. Ta vaatas kord ühele, siis teisele, lõi silmad maha ja tõlkis enda ette maha 
vaadates mõttes, seda, mida nad rääkisid. 

«Näib, et siin läheb kergemini kui seal,» ütles komandör. 

«Väga võimalik,» vastas Antš. «Kuigi ma ei oodanud temalt niisugust alandlikkust ja hirmu meie 
ees.» . 

«Aga neile tuleb lõpp peale teha.» 

«Kas samal viisil?» 

«See on parim moodus, kuid käesoleval juhul, kui lained poisi randa uhuvad, võidakse haavade 
iseloomu vastu huvi tundma hakata. Ma arvan, me viskame nad veel enne hommikut ulgumerre. 
Nad on niisuguses seisukorras, et lähevad kümne minutiga pöhja.» 

«Kuid meri võib laibad lõpuks ikkagi randa kanda?» «Seks ajaks ei eralda peksmise jälgi enam 
keegi, aga, füüsilisi ebameeldivusi me neile enam tegema ei hakka.» 
selgitas komandör naeratades Antšile. 

Ljuuda tundis, kuidas ta pea raskeks muutus; ta tahtis karjuda: «Ma sain teist aru! Tapke mind 
koos mu seltsimeestega! Ikkagi ei saavuta te midagi!» Kuid kogu, tahtejõudu pingutades suutis ta 
end talitseda. Ei maksa näidata, et ta neid mõistab. Pole aeg oma tunnete avaldamiseks. Kui Marko 
teaks, siis kiidaks ta Ljuuda käitumise täiel määral heaks. 

Komandör vajutas kellanupule ja sisse astus madrus. Tal kästi sisse tuua meesvang. Antš pöördus 
Ljuuda poole: 

«Noh, te võite minna kirja kirjutama. Ma saadan teid.» 

«Te lubasite,» ütles Ljuuda, «Nahhodka minu juurde üle tuua.» 

«Nahhodka? Ah jaa, tõepoolest. Komandöri ei ole midagi selle vastu, kui te tüdrukuga kokku 

saate. Lobisege temaga ja viige ta niikaugele, et ta muudaks oma käitumist. Kui ta seda teeb, 


paigutatakse ta teiega ühte.» 
«Millal siis võib teda näha?» 
«Kas või nüüd kohe.» 
Seejärel pöördus Antš komandöri poole, ja arvates, et, Ljuuda ei saa tema sõnadest aru, lisas 
juurde: 

«Korraldan talle viimse kohtumise.» 
Koridoris seisis Marko. Kui noormees nägi, et Antš neid silmas peab, pööras ta Ljuudale selja. 
Antš saatis neiu kajutisse, kus viibis Zorja, ja sõbratarid jäid kahekesi. 


XV PEATÜKK 
SININE ÜMBRIK 
Tagasi tulles käskis salakuulaja Markol koos temaga 
komandöri kajutisse astuda. Komandöri kajutis ei olnud. Ta oli arvatavasti juhiruumi läinud ja 
sinna viiva ukse lahti jätnud. Marko vaatas uksest sisse ja mõtles, et on vist juba öö või et laev on 
võib-olla sügavale vette sukeldunud. Illuminaatorite taga valitses täielik pimedus. Oli tunda, et laev 
kiirendas käiku. 

Antš istus komandöri tugitooli ja pöördus Marko poole varjamatu irvitusega: 

«Niisiis, mu kangelane, on möödunud kaks tundi. Meil seisab praegu ees meie viimne vestlus. 
Loodan, et olete selle aja jooksul mõelnud oma käitumisele ja muutnud oma seisukohta? Noh?» 

«Jah, ma mõtlesin,» lausus Marko, «teil ei lähe korda minult mitte midagi välja pressida. 
Võimalik, et see on minu viimne tund, kuid ka teie viimne tund on lähedal. Minu eest osatakse kätte 
maksta.» 

«Jätke, noormees, ilusad sõnad. Parem kuulake mind. Te muidugi tundsite neid kahte meest 
Luigesaarelt, kes hiljuti surma said. Ühe nimi oli Timofi Boitšuk. Mitte kumbagi ei ole enam. Kuid 
te ei tea midagi nende viimetest minutitest. Esimene uputati kui hiir: pea pisteti ette ja kaks madrust 
hoidsid tal jalgadest kinni. Mul tuli jännata tema peaga. Ta hüppas kui delfiin. Ta jõi kindlasti palju 
merevett, aga te ju teate, et see pole just eriti maitsev jook. 00, me mässasime temaga üle viie 
minuti, kuni ta magu täitus küllaldase hulga ballastiga ja kopsud tühjenesid õhust. Siis,vajus ta 
takistamatult põhja. Boitšuki aga pistsime kotti. Ta hakkas märatsema ja hiljem leidsin ma, et mu 
kuuel puudub nööp. Teise nööbi rebisite hiljem eest ära vist teie, noor- 

mees. Ent niipea, kui me ta ära olime pakkinud, läks töö kergeks. Me viskasime ta mõneks 
minutiks vette, siis aga tõmbasime välja elutu keha, et seda kotist välja visata. See kott on mul 
mälestuseks alles. Kas näidata seda teile?» 


«Lurjus!» 

«Arge sõimake, see ei aita. Milline on teie viimne sõna?» 

Sel momendil peatus allveelaev ootamatult. Antš ja Marko õõtsatasid inertsi tõttu ühele poole. 
Juhiruumist oli kuulda ärevat kõnelust. Antš tõusis püsti, lähenes poolavatud uksele, pööras Marko 
poole selja ja küsis midagi. 

Junga ei teadnud, et komandör peatas allveelaeva, sest teda tegi rahutuks tema hüdroionistide 
teade. Nad olid,kuulnud tugevajõulise masinaga ja väga kiire käiguga laeva müra. Laeva kiirus ja 
liikumissuund, mille mürapeilingaatorid üles märkisid, ei langenud kokku ühegi kauba- või 
reisiauriku kursiga, Võib-olla oli see sõjalaev? Igaks juhuks otsustasid piraadid peatuda, Kuid kõige 
enam rabas neid see, et peaaegu samaaegselt vaikis ka laeva müra. Niisugune juhuslikkus tundus 
neile kahtlasena. Ja komandör, otsustas põhjas vaikselt ära oodata ning jälgida müra hüdrofonide 
abil, Allveelaev jäi põhja saja neljakümne viie meetri sügavusele peatuma. 

Kuni Antš nendega kõneles, kes peajuhiruumis viibisid, vaatas Marko ringi, otsides 
pääsemisvõimalust, Tal tuli tahtmine leida mingisugune relv, haarata see pihku ja hävitada 
salakuulaja ning «punapea». Kuid ainsaks, pisutki relvataoliseks esemeks oli luust paberinuga. 
Peale selle noa lebasid laual kolm või neli raamatut, pakk paberit, pliiatsid ja väike laegas, mida 
Marko varem ei olnud näinud. See oli avatud ja sealt paistsid välja paberid; arvatavasti oli 
komandör neid parajasti läbi vaadanud, kui ta peajuhiruumi kutsuti. Ta oli laegast sulgemata 
Juhiruumi tormanud ja sinna jäänudki. «Võib-olla on siin midagi tähtsat,» mõtles junga, ja kui ta 
veendus, et keegi teda ei vaata, sirutas ta käe laeka poole. Silmapilk oli pinev: kui sõrmed 
puudutasid pabereid, tahtis poisil hing kinni jääda. Ta tundis, et 

sõrmede vahele jäi mingi tihke ümbrik. Vaikuses oli kuulda valju kõnelust Antši ja allveelaeva 
komandöri vahel. Komandör jutustas midagi katkendlike, lühikeste lausetega. Salakuulaja katkestas 
teda, esitades mingi küsimuse, ja tegi liigutuse, nagu kavatseks ta ümber pöörduda. Marko käsi 
eresinises ümbrikus kirjaga oli sel hetkel parajasti laua kohal õhus. Junga tõmbas käe tagasi ja peitis 
ümbriku laua alla, ise aga suunas pilgu uuesti seinale. Antš pöördus tõepoolest ja vaatas vangile 
otsa, kuid et ta tema poosis mingisugust muudatust ei märganud jätkas ta jälle oma jutuajamist. 
Marko tundis veel mõne hetke huvi tundmatu kunstniku pildi vastu, mis seinal rippus, ja pöördus 
siis Antši poole. Too seisis jälle seljaga tema poole. Ja sinine ümbrik kadus kähku Marko särgi alla. 
«Võib-olla kannavad lained mu laiba randa,» mõtles poiss, «paberid aga võivad mõne aja säilida. 
See ümbrik ja minu kiri, mille ma madrusele edasi andsin, selgitavad kõik.» 

Varsti tuli Antš vangi juurde tagasi. Tema järel astus kajutisse komandör. Nad istusid oma 

tavalistele kohtadele. Viimast korda soovitas Antš Markol küsimustele õiged vastused anda. 
«Kas te kinnitate seda, mida räägib Ljuuda Ananjeva?» 
«Ei, see pole õige!» 
«Noh, kõik on arusaadav. Niisiis te arvate, et surete kangelasena, et teist luuakse laule ja legende, 


et saavutate igavese kuulsuse?» Salakuulaja pahvatas naerma. 
Ta tõlkis oma sõnad komandörile ja ka see hakkas itsitama. 

«Kuid tõeliselt ei saa keegi teada, kuidas te otsa saite. Kui leitaksegi teie laip, siis arvatakse 
lihtsalt, et ettevaatamatu noormees on merre uppunud. Maetakse maha ja ongi kõik. Lips on läbi!» 

Antš mõnitas jungat. Laeva komandör ei mõistnud spiooni sõnu, kuid ta aimas nende tähendust 
Antši näo. ilmest ja naeratas sarkastiliselt. 

Junga surus hambad kokku ja kuulas ära vaenlaste jutu, siis aga ajas end sirgu ja ütles: 

«Eksite, härrased, minu surmast saadakse varsti teada ja te saate ärateenitud palga.» 

«Ha-ha-haa!» naeris Antš. «Kust nad siis teada saavad?» ja ta ütles midagi komandörile. 

Viimane tõmbas lahti laualaeka, võttis sealt mingi paberilehe ja andis selle Antšile. Antš lõi selle 
lahti ning hakkas sõnu venitades lugema: 

«Mu armsad ja kallid! Ma pean...» 

Veri tulvas Markole pähe ja ta tormas Antšile kallale. Kuid spioon oli end juba varem kasteediga 
relvastanud. Ta lõi vangi ninajuure pihta, kajutisse rutanud madrus aga haaras jungal kätest kinni ja 
murdis need osava võttega selja taha. 

«Äge poiss,» pomises Antš pilkavalt, «kuid me loeme kirja ikkagi läbi.» 

Madrus sidus junga käed nööriga kinni, tõukas ta toolile ja jäi tema kõrvale seisma. Salakuulaja 
luges kirja ,läbi, kusjuures ta iga sõna üle irvitas. Ent Marko sai oma raevust kiiresti võitu. Ta 
otsustas kindlalt rahu säilitada ja olla osavõtmatu, jätta kõigile küsimustele vastused võlgu, olla 
külmavereline ja tumm kui kala ning oma piinajatele mitte mingisugust tähelepanu pöörata. Ta 
mõtles sellele, kuidas see kiri Antši ja allveelaeva komandöri kätte võis sattuda. Kas see lahke 
näoga madrus oli tõesti nii ettevaatamatu ja kaotas selle kirja? Vöi siis leiti tema juurest see 
paberileht? Mis teda ootab? Junga viidi koridori seotud kätega ja saadeti sinna ruumi, kus teda koos 
Nahhodkaga kinni peeti. Koridori mööda edasi minnes tundis ta endal kellegi pilku. See oli «lahke» 
näoga madrus, kes teda silmitses. Ta... naeratas ja tema nägu muutus Markole talumatult vastikuks. 

«Provokaator!» karjatas poiss ja sülitas talle näkku. 


XVI PEATÜKK TORPEEDO LASTAKSE VÄLJA 


Parempoolse parda hüdrofonist teatas altveelaeva peajuhiruumi, et ta kuuleb jälle auriku kruvide 
müra. Laeva liikumissuund on sama, mis varem. Allveelaeva komandör läks kohe oma kajutist 
juhiruumi. Seal oli valves ka tema abi. Komandör asus oma kohale, valgus- 

tas enda ees merekaarti, tõmbas telefoni kuuldeklapid kõrvadele ja astus ülekande-telefoniaparaadi 
abil ühendusse allveelaeva kõigi osadega, kõigepealt aga hüdrofonidega. Mingi aurik lähenes neile 


kiirusega, mis oli kaubalaevade kohta liiga suur, kuid sõjalaevade kiirusest väiksem. 
Mürapeilingaatori näitajate alusel võis kindlaks teha, et aurik ei liigu sirgjoont mööda, Laeva 
liikumine oli siksakiline, see tähendab ta muutis perioodiliselt kurssi, nagu teeb aurik torpedeerimist 
kartes, traaler miinide väljanoppimisel, või siis lõpuks miinilaev, kui see lisaks kõigile neile 
ülesannetele merel luuret teostab. 

Komandöri selja taga seisis Antš. Kuigi ta ei kuulunud laeva meeskonda, oli ta siiski eri- 
luureteenistuse esindajana privilegeeritud olukorras. 

«Mis seal on?» küsis ta. «Mingisugused uudised või?» Komandör märkis kaardile neile läheneva 
auriku liikumist. 

«Üheksal juhul kümnest võib öelda, et meie kohal on sõjalaev,» sõnas ta. «Ma tõuseksin meeleldi 
veepinnale ja saadaksin talle portsjoni lõhkeainet, kuid tema endine kiirus ja need manöövrid 
äratavad mõningaid kahtlusi...» 

«Mis see siis on?» 

«Kõige tõenaolisemalt on see miinilaev, meie hirmsaim vaenlane. Kui ta kahtlustab, et läheduses 
viibib allveelaev, või isegi, kui ta on õppesõidul, võib ta meile palju kurja teha.» 
«Kas peame kaua seisma?» 

«Kuni see laev küllalt kaugele on sõitnud. Vastasel korral võib ta meid oma hüdrofonidega 
kuulda.» 

Mürapeilingaatorid ja tavalised hüdrofonid näitasid tundmatu laeva kiiruse suurenemist ja tema 
lähenemist. Kuid piraatide komandör jäi rahulikuks. Sada nelikümmend viis meetrit oli küllaldane 
veekiht, et varjata allveelaeva, kui see jäi liikumatuks. Sel juhul võis teda leida ainult infrapunaste 
kiirtega luuret teostades. Kuid selle meetodi keerukust ja uudsust arvestades oli komandör 
veendunud, et miinilaev niisugust luuret teostada ei saa, 

Nüüd on tundmatu laev juba üsna lähedal... Nii väikeselt vahemaalt ei saa peilingaatorseadme 
näitajad laeva asukohta enam kindlaks määrata. Osutid hakkavad hüplema nagu kompassinõelad 
magnetilise tormi ajal. Allveelaeva komandöri nägu tõmbub pilve. Minut aega tagasi oli ta täiesti 
rahulik, kuid nüüd hiilib hinge mure: aga mis siis, kui sellel laeval on siiski eriseadmed 
infrapunaste kiirte abil luure teostamiseks? Kohe sõidab ta üle allveelaeva, määrab kindlaks selle 
asukoha ja heidab sügavveepommid. Siis ei päästa ka need sada nelikümmend viis meetritl Hoopis 
vastupidi, nii suures sügavuses võib pomm isegi siis, kui ta allveelaeva ei tabagi, vaid üksnes selle 
läheduses plahvatab, laeva niivõrd vigastada, et see enam veepinnale tõusta ei saa. 

Oli juba ilma igasuguste aparaatidetagi kuulda, kuidas võõras aurik üle allveelaeva sõitis. 
Kruvilabad peksid vastu vett. Ent varsti pärast seda hakkas müra vaibuma. Aurik sõitis üle ja 
suundus sama muutliku kursiga kuhugi kaugemale. Piraatide,allveelaev aga lamas rahulikult 
põhjas ning ootas, kuni müra täiesti kaob. 

Viimaks saabus oodatud moment. Hüdrofonid ei tabanud enam ainustki heli. 


«Aeglane käik!» andis komandör oma abile käsu. «Sügavusrool alla!» 

Elektrimootorid vingatasid tööle ja allveelaev hakkas põhja mööda edasi roomama. Tüürimees 
pööras roolikangi ja allveelaev hakkas tõusma. Vähe aja pärast jõudis laev periskoobisügavusele. 
Kõrgemale tõusmiseks oli vaja avada suruõhuballoonid ja vesi suruõhu abil ballastitsisternidest 
välja tõrjuda. Veepinnale tõsteti periskoop, kuid selles peegeldusid ainult taevatähed. Komandör 
käskis radistil eetri läbi kuulata. Oli kätte jõudnud veepealsest baasist antavate šifreeritud teadete 
vastuvõtu tund. Selleks baasiks oli kaugel merel manööverdav aurik, mis sageli oma värvi ja 
nimetust muutis. Ühtede dokurnentide järgi läks laev Nõukogude Liidu sadamatesse, teiste järgi, 
vastupidi, tuli sealt. Nii ühed kui teised dokumendid olid võltsitud, varem valmis tehtud. 
Tegelikult oli aurik vahelüliks piraatide allveelaeva ja selle peremeeste vahel, täiendas 
allveelaeva kütuse, vee ja toiduainete varusid ning võttis peale saagi, mis 

hangiti teiste riikide vastu kordasaadetud diversiooniaktide tulemusena. 

Ettevaatuse mõttes ei tõstnud radist antenni vee kohale, vaid laskis selle vette. Ta leidis väga 
kiiresti vajaliku laine, püüdis kinni vajaliku raadiojaama ja hakkas pliiatsiga üles kirjutama 
šifreeritud radiogrammi, mida anti eetrisse meteoroloogilise teate nime all. Radiogramm oli väga 
pikk. Kui radist üleskirjutamise oli lõpetanud, kuulas ta ära selle kordussaate ja andis radiogrammi 
komandöri abile dešifreerimiseks, Peagi sai komandör veepealse baasi dešifreeritud teate. 

«Aurik «Antopulos»,» öeldi teates, «on teel Ameerikast Nõukogude Liitu. Veab sisseseadet 
Luigesaare jaoks. Aurik möödub sada milli baasist lääne pool. Peab raadiosidet Salonikiga. 
Saatejaamasignaaliks on BC. Viivitamatult tarvitusele võtta energilised abinõud.» 

Piraatide allveelaeva komandör ulatas radiogrammi Antšile. Kui viimane selle läbi oli lugenud, 
lausus ta vaid ühe sõna: 
«Torpeedo!» 

Samal silmapilgul sai radist käsu saatejaamasignaale kuulata ja need pärast nende leidmist 
peilida. Oletati, et hommikul astub aurik maaga raadioühendusse ja siis on võimalik teda üles leida. 
Seni aga pidi allveelaev kurseerima paralleelselt Luigesaar — Luzanõ joonega ja kusagil sellel 
joonel «Antopulosega» kohtuma. 

Komandör ja Antš kõnelesid sellest, kuidas veepealne baas «Antopulose» kohta teateid võis 
saada. 

«See on meie ameerika agentuur,» väitis Antš kindlalt. «Kes siis veel: Nõukogude Liidus oleva 
agentuuriga on ju side peaaegu katkenud. Kes veel elus, need on sügavale sohu pugenud ja ootavad, 
kuni halvad ajad mööduvad.» 

Piraatidel vedas, Varsti kandis vanemabi ette, et radist on kinni püüdnud «Antopulose» 
jutuajamise Ateenaga. 

Kahekordne peilimine näitas, et «Antopulos» asub allveelaevast umbes kahekümne miili 
kaugusel. Aeglasel, ökonoomsel käigul liikudes ei oleks allveelaev «Antopulost» kätte saanud. 


Veepinnale töusnult oleks ta aga 

aurikule poolteise tunniga järele jõudnud. Anti käsk tsisternid läbi puhuda. Võimas suruõhujuga 
tõrjus tsisternidest mitusada tonni vett üle parda. Seitsme minuti pärast kihutas «teadmata 
rahvusliku kuuluvusega» allveelaev Kreeka aurikule täiskäigul järele. «Antopulose» radist jätkas 
oma tööd ja jättis õhku nähtamatu, kuid piraatide radisti poolt kinnipüütava jälje. 
Allveelaeval anti käsk laadida torpeedoaparaadid ja, valmistuda lahinglaskmiseks, 

Torpeedo! Maismaa elanikud ei ole selle hirmsa relvaga tuttavad. Kujutlege viie kuni seitsme 
meetri pikkust, väga keerukate spetsiaalsete mehhanismidega mürsku, mis liigub vee all 
üheksakümne. kuni sajakilomeetrise tunnikiirusega, ei kaldu kõrvale antud suunast, püsib teatavas 
kindlas sügavuses ja kannab kaasas lõhkeainehulka, mis on küllaldane, et soodsa tabamuse korral 
uputada suurimat sõjalaeva. Eriti kohutav on see mürsk kauba- või reisiaurikule. Kui niisuguse 
laeva meremehed märkavad, kuidas mööda veepinda läheneb vahune rada, tarretab neil süda ja nad 
on valmis paate vette laskma. Ainult väga äpardunud tabamus jätab auriku ujuma 

Allveelaev hakkas «Antopulosele» kiiresti järele jõudma. Komandör ja veel mõned mehed 
allveelaeva meeskonnast viibisid tekil ja pidasid teraselt horisonti silmas. Tüürimees juhtis laeva 
peilingaatori järgi, mille vastaval lainel hoidmist jälgis radist. Ülekanne «Antopuloselt» lõppes alles 
siis, kui aliveelaeval märgati juba auriku tulesid. Radist lülitus vist vastuvõtule ja kuulas temale 
määratud punkte ja kriipse. Keegi aurikul ei aimanud lähenevat surmaohtu, Komandosillal tundis 
igavust vahikorra tüürimees, roolimadrus aga võrdles mehaaniliselt klaaskupli all oleva 
käigukompassi kursijoont talle antud kursiga. Merel vilkusid üksildased tuled; topituli — peaaegu 
päris topi otsas, ja kaks parda. tuld — teine teisel pool komandosilda. Sisemuses, auriku ruumide 
sügavuses, olid yalgustatud masina ja katlaruum, kus mehed oma argipäevamuredest ja 
«Antopulose» haruldasest lastist juttu puhusid. 

Keegi ei märganud, kuidas allveelaev aurikust poolkaares mööda sõitis. 

Komandör andis käsu puhastada tekk ja,valmistuda sukeldumiseks ning käskis radistil jälgida, 
kas,«Antopulos» hakkab pärast plahvatust SOS-signaale saatma. 

Allveelaev liikus pooleldi sukeldunult, Poole minutiga :oleks ta võinud vee alla kaduda. 
Komandotorni olid jäänud ainult komandör ja tema abi. Ja siis kõlas käsklus: «Välja lasta!» 
Suruõhu jõul lendas torpeedoaparaadist vee all välja torpeedo. Esimesel silmapilgul ei näinud teda 
keegi, kuid siis sai isegi tähtede valgel märgatavaks, kuidas veepinnale tekkis auriku kurssi 
läbilõikav vahune rada, Silmi pingutades jälgisid komandör ja tema abi torpeedot. Kohe jõuab ta 
auriku kursi joonele ; ja põrkab laevaga kokku. Ent nagu kiuste aeglustas aurik peaaegu plahvatuse 
momendil millegipärast käiku: võib-olla sattusid kütjad lobisemishoogu ja kateldes alanes surve või 
juhtus midagi masinaga. 

Torpeedo läks mööda otse «Antopulose» nina eest ega riivanud laeva. 


Torpeedo on mürsk, mille vastav mehhanism tigujoont mööda liikuma paneb. Kui torpeedo ei 
taba märki, sunnib see mehhanism teda tagasi pöörduma ja jätkama, oma teed spiraaljoonel ümber 
oma ohvri järjest ahenevatel ringidel kuni viimasega kokkupõrkamiseni. 

Möödus minut, poolteist, torpeedo pöördus juba ja hakkas tormama spiraali mööda. Mürsu 
tumedas läikivas keres töötas korralikult mootor, gaasipõleti soojendas suruõhu vähenevat tagavara 
ja suurendas selle jõudu. Rõngas ümber auriku ahenes. Lõpuks märkas vahikorra tüürimees midagi 
arusaamatut, midagi, mis kihutas kiiremini kui delfiin, ent enne kui ta taipas, mis see Õieti on, 
kärgatas kohutav plahvatus. Aurikule vajus tohutu, veesammas, paisates jalust maha mehi, 
pühkides üle parda halvasti kinnitatud veoseid, ujutades üle sisemuse. Plahvatus vapustas aurikut 
nii, et peamasin nihkus paigast ja laev hakkas vajuma. 

Väljas ja sees kustusid kõik tuled, tulid kuuldavale inimeste karjed ja oiged. 

Auriku radist ei saatnud SOS.signaali. 

Allveelaev jättis uppuva auriku pimedusse, sukeldus ja muutis kurssi. 

XVII PEATÜKK VANGIDE HUKKAMINE 


Kui Marko oma kartserisse tagasi jõudis, ei olnud Ljuudat enam seal. Näinud jungat, haaras Zorja 
tal käest kinni,ja küsis sosinal: 

«Kas jälle. peksti või?» 

Junga muigas ja raputas eitavalt pead. Nad vajusid mõttesse ja istusid kaua sõnatult teineteise 
vastas, Ere elektrivalgus väsitas ja ärritas silmi. Nad tundsid, kuidas allveelaev kerkis, kuidas ta vee 
all edasi liikus, merepinnale tõusis ja nähtavasti veepinnal kiirust lisama hakkas. Marko aimas 
kõike seda kergetest tõugetest. Ja masinate värinast. Sõbrad vahetasid üksikuid lauseid — nad 
polnud kindlad, et neid pealt ei kuulata. Junga mõtles sellele, mis temast sel ööl saab. «Millal siis ja 
kuidas täidab Antš oma ähvarduse?» küsis ta endalt. 

Püüdes rahulik olla, süvenes Marko mälestustesse. Tema silmade ette kerkis lopsakas rohi 
Luigesaarel, vihmaeelne sompus taevas... Tuulehoog vihiseb üle saare ja sasib rohtu. Kauguses, 
vaevumärgataval jalgrajal, valendab tuules naisekuju. Taevas,sähvatab välk, kärgatab kõu... Ja juba 
langevadki esimesed jämedad piisad — suvise vihmavalingu kuulutajad. Tundmatu naise kohai 
avaneb vihmavari. Vihm trummeldab vastu pingule tõmmatud siidi. Tundmatu pöördub ja Marko 
näeb tema rohekaspruune silmi... Siis meenus poisile viimane kohtumine, kui Ljuuda teeskles, et 
Marko on teda löönud... Ta lohutas end lootusega,.et neiu jääb ellu ja jutustab kõigest ning 
Luigesaarel saadakse teada, missugune saatus neid tabas. Markot rõhus tema enda jõuetuse 
tajumine: ta ei saa sellele piraatide laevale kuidagi kahju teha, ei saa oma inimestele teatada... 
Markole tuli meelde sinine ümbrik, Ta pistis käe särgi alla, puudutas ümbrikku ja veendus rõõmuga, 


et see oli tehtud tugevast pärgamentpaberist, mis ei ligune nii kiiresti läbi kui tavaline paber. 
Tähendab dokumendid säilivad mõne aja ja sellepärast on võimalik, et kui leitakse tema laip, saavad 
nõukogude inimestele teatavaks mingisugused tähtsad sõnumid... 

Äkki kuulis junga kauge plahvatuse müra. Ta tundis, et allveelaev sukeldus uuesti. 

Marko vaatas Zorjale. Tütarlaps magas, oma pea oli ta Marko põlvedele pannud. Tema kõhnuke 
päevitunud nägu oli muutunud päris lapselikuks ja kaotanud tavalise tõsiduse ilme. Pooleldi lahtine 
juuksepalmik oli langenud rakkus peopesaga peenikesele käsivarrele. Junga mõtles Nahhodka elule. 
Sellest ajast peale, kui tüdruk end mäletama hakkas, ei olnud ta ei emaõrnust ega isahellitust tunda 
saanud. Kuni viimase ajani ei olnud tal sõpru ega ornakseid. Alles pärast Kovaltšuki surma oli 
saatus talle naeratanud. Ja nüüd jälle kõik need hirmsad elamused... Aga võib-olla piraadid ei tapa 
teda? Võib-olla nad rahulduvad ainuüksi tema surmaga, Ei, need öised vargad kardavad jätta 
elavaid tunnistajaid! Kõiki kolme ootab üks ja sama saatus — surm. Aga võib-olla õnnestub 
Ljuudal veel päev või kaks elada? See suurendaks tema pääsemisvõimalusi. Marko püüdis 
mingisugust väljapääsu leida, kuid sellest ei tulnud midagi välja. Zorja magas rahulikult ja poiss 
märkas mitu korda naeratust tema palgeil. Tütarlaps nägi unes midagi meeldivat. Marko kadestas 
teda ja kahetses, et ta ise magama ei saa jääda. Iga kord, kui ta tukastama pidi, kattus tema otsmik 
külma higiga — teadvusse kerkisid Zorja ning Ljuuda, keda ootas jube surm. 

Iseenda oli ta juba unustanud, kõik oli läbi mõeldud, kuid sõbrataride saatus tegi talle muret: Ja 
iga kord, kui talle Antši jutustus uue inspektori jä kaluri uputamisest meelde tuli, kiskusid tal käed 
rusikasse ja ta tagus nendega vastu pörandat. Kuid valu haavatud käes tõi arukuse tagasi ja ta vaatas 
hirmuga, kas Zorja pole ärganud. 

Tütarlaps ei ärganud. Ainult korra pööras ta end küljele, laskis patsi peost ja sosistas: «Ema». 
Rõõm valgustas tema näokest. Marko jäi liikumatuks ja esimest korda kogu selle aja jooksul tundis 
ta oma põskedel pisaraid. Talle tuli meelde Levko, «Kolumbuse» motorist esimene inimene, kes oli 
siiralt kiindunud sellesse tütarlapsesse. 

Äkki avanes uks, «Kas tõesti juba?» Lävele ilmus Antš, tema taga seisid madrused. Markol kästi 
välja 

tulla. Ta suudles Zorjat laubale, pani ta pea ettevaatlikult põrandale, tõusis püsti ja läks. Niipea kui 
Marko üle läve koridori oli jõudnud, astus Antš kambrisse ja hakkas tütarlast üles raputama. Kui 
Zorja ärkas, käskis spioon ka temal väljuda. Nad viidi komandöri kajutist mööda. Tähendab üle 
kuulama enam ei hakata. Ees sammus madrus, tema järel Marko, Marko järel Zorja, tagapool aga 
Antš ja veel kaks või kolm madrust..Mindi treppi mööda üles ja jõuti läbi avatud luugi laevalaele. 
Vastu hoovas öise õhu kerge voog. 

Veepinnale tõusnud allveelaev seisis liikumatult. Oli lähenemas koidik. Tähed taevavõlvil lõid 
kahvatama, idas kumas lai vööt. Hämarus hakkas hajuma. Mustad väikesed lained veeresid kergelt 


vastu allveelaeva metallseinu. 

Ees sammunud madrus laskis Marko ja Zorja mööda ning läks siis läbi luugi alla tagasi. Tema 
asemel tuli nähtavale Antš. Ta imetles kaua ilusat tähistaevast ja vaikset ilma ning küsis siis 
mõnitavalt, miks noored inimesed värisevad — ei ole ju praegu üldse külm, 

«Teie merel on august imetore kuu,» lausus salakuulaja. «Peagi algavad kuupaistesed ööd... 
Kahjuks vöime teile täna ainult tähti näidata. See-eest anname teile võimaluse hingata värsket 
mereõhku. See on tervistav õhk! Arstid ütlevad, et mereõhus saja kilomeetri kaugusel rannast ei ole 
ühtegi bakterit.» 

Marko ja Zorja vaikisid. Nad seisid tekil, vaatasid merd ja hingasid tõepoolest mõnuga mereõhku 
pärast pikka viibimist vee all. Nad otsisid silmadega kas või mingisugustki tuld või siluetti Kuid 
asjata: allveelaeva komandör oli valinud koha, mis kõigist mereteedest kaugel asus ja kuhu isegi 
kalurid harva pilku heitsid. 

Antš astus luugi poole, kuid seisatas trepiastmeil ja ütles: 

«Vahest ehk näidata teile kotti, milles Timofi Boitšuk mõned meeldivad minutid veetis?... Te ei 
vasta?, Noh,. siis lubage teile kõike head soovida!» 

Ta kadus kiiresti ja sulges enda järel luugi. Poiss ja tüdruk jäid üksi. Zorja surus end nagu kaitset 
otsides Marko vastu. Sel hetkel avanes komandotorni väike illuminaator ja sealt tuli uuesii 
kuuldavale Antši hääl; 

«Kuulge, teie seal! Laev sukeldub kohe. Kui te viimsel minutil olete nõus köik tegema, mida teile 

öeldakse, siis koputage siia.» 
Illuminaatori klaas lasti alla. 

Ahtri taga hakkas mühisema vesi. Aeglaselt pööreldes peksid kruvilabad vastu vett ja laev nihkus 
paigalt. Liikumine kiirenes. Laeva taha tekkisid selgesti nähtavad vaod: allveelaev hakkas 
sukelduma. Poiss ja tüdruk, kes end tugevasti teineteise vastu olid surunud, seisid tekil. Äkki kiskus 
Zorja oma käe lahti, sööstis joostes komandotorni juurde ja hakkas rusikatega vastu illuminaatorit 
trummeldama. Junga vaatas sõbratarile segadusse sattunult järele ja jooksis silmapilk tema juurde. 
Temas võitlesid kaks vastandlikku tunnet. Ta kartis, et Zorja hukkub, kuid ennem hukkugu, aga 
ärgu saagu reeturiks. Ta sirutas käe, et tüdrukut illuminaatorist eemale tõmmata, kuid hilines. Laev 
lakkas sukeldumast, illuminaalor avanes ja jällegi tuli kuuldavale Antši triumfeerivalt pilkav hääl: 
«Võtsite aru pähe? Kas olete nõus?» 

«Ma tahtsin teile öelda, jutustada...» hakkas tütarlaps ruttama. 

«Zorja!» käratas Marko meeleheite ja ähvardusega. 

Kuid tütarlaps ei pööranud temale tähelepanu, 

«Te ei saa seda iialgi mitte kelleltki teada... Seda 
võin ainult mina jutustada. Kas soovite, ma ütlen, miks teil ei läinud korda kedagi oma paberossiga 
mürgitada? Sellepärast, et ma nägin pealt, kuidas te seda paberossi tegite, siis aga vahetasin selle ja 


mürgitatud paberossi põletasin ära... See ongi kõik.» Tütarlaps puhkes naerma. 

Samal hetkel plaksatas illuminaator kinni, Allveelaev hakkas uuesti sukelduma. Marko embas 
Zorjat. Ta oli oma väikese sõbra üle uhke. Nad võtsid jälle teineteisel käest kinni. Laev liikus edasi, 
kõrvus vihises tuul. 

«Hüvasti, Ljuuda!» hüüdis Marko ja hüppas Zorja kätt oma peos hoides koos temaga merre. 

Laine paiskas nad pardast eemale ja nad sattusid ahtri taha veekeerisesse. 

Laev kadus vee alla ja viis kaasa Ljuuda. Neiu magas, 

ta ei teadnud midagi oma sõprade saatusest ega kuulnud nende hüvastijätutervitust. 

Antš ja allveelaeva komandör nägid läbi periskoobi kuidas vangid vette hüppasid, kuid peagi 
kadusid nad vaateväljast. 

Öö merel oli lõppemas. 

...Pärast äpardunud luurekäiku lähenes «Tormilind» Luigesaarele; kuskil ujus merele eksinud 
paat «Antopulose» meeskonnaga, kellel pärast plahvatust oli õnnestunud pääseda. Kusagil triivis 
aurik — allveelaeva baas— ja selle radist võttis vastu šifreeritud radiogrammi— ettekannet, mis 
jutustas piraatide saavutustest. Taevas valgenes, üksteise järel kustusid tähed, mere piiritu pind 
õõtsus — seal mänglesid madalad lained. 

Luzanõ sadamast väljus merele kuunar «Kolumbus», kandes masti tipus musta kreppi. 


XVIII PEATÜKK. JÄLLE LUUREL' 


Andrei Gordejevitš Ananjev ootas kannatamatult «Tormilinnu» tagasijõudmist. Vapustatuna tütre 
kadumisest ja viimastest sündmustest abajas, ei maganud ta kogu öö. Professor ei unustanud siiski 
oma kohustusi: andis geoloogilisi uurimistöid teostavale salgale juhendid tööde jätkamiseks 
Torianiidikingul ja leppis Kulliküla elanikega kokku, et nad aitaksid lossida «Antopulost», mis 
saabub Ameerikast. Järgmisel hommikul läks enamik kalureid merele anšoovisepüügile, kuid 
kojujääjad ja nende naised lubasid hommikust õhtuni lossimisel töötada ja kinnitasid, et ehitavad 
vajalikud ujuvseadmed. Peale Kulliküla elanike ja geoloogidesalga töotajate võis veel Haljaskivist 
abi kutsuda. Andrei Gordejevitš ootas miiniristlejat. Ta tahtis teada öise luurekäigu tulemusi ja 
teatada raadio teel Luzanõsse, et «Antopulos» sõidaks otse Luigesaare abajasse. Kui miiniristleja 
abajasse jõudis, läks Andrei Gordejevitš randa ja istus ühe kaluri paati. Niipea kui «Tormilind» oli 
heitnud ankru, eemaldus lootsik sillast. 

Pärast öist retke magas laeval enamik meremehi. 

Hoolitsedes punalaevastiklaste puhkuse eest. oli komandör teinud vastava korralduse. Ka Trofimov 
ise tahtis sõba silmale lasta, kuid tuli professor ja ta pidi külalise, vastu võtma, teda julgustama ja 
Luzanõsse radiogrammi saatma. Samuti saatis Semjon Ivanovitš divisjoni staapi ettekande öise 
retke tulemuste kohta. Külalislahke peremehena palus ta külalise sööma, veendes teda, et kui nad 
einestamise on lõpetanud, jõuavad pärale ka vastused nende radiogrammidele. Professor nõustus. 
Ühiskajutis istusid ainult komandör, vanemmehaanik ja külaline, 
Söögi ajal põhjendas mehaanik jälle «Tormilinnu» 

kiiruse suurendamise projekti ja Semjon Ivanovitš, et hajutada professori murelikke mõtteid, toetas 
seda jutuajamist ning süvenes üksikasjaliselt mehaaniku kavatsuse kõigisse peensustesse. Andrei 
Gordejevitš kuulas algul viisakusest, kuid hiljem ärkas temaski huvi. Talle näis, et mida kiiremini 
miiniristleja liikuma hakkab, seda enam suurenevad väljavaated Ljuuda leidmiseks, ja professor 
asus mehaanikut tuliselt toetama, kuigi ta laevamasina konstruktsioonist eriti palju ei taibanud. 

Mehaanik tundis, et on tulnud paras moment komandöri oma nõusse saamiseks. Mõnikord pidi ta 
kuude kaupa sobivat juhust passima, ent ta teadis, et kui kiiruse suurendamise mõte Semjon 
Ivanovitši kaasa kisub, siis toetab ta projekti, kuni mehaanik selle lõpuni ja..järjekordse piinliku 
seisukorrani viib. Igatahes seni oli alati kõik nii lõppenud. Seekord oli kaptenleitnant kaledam, kuid 
hommikusöögi lõpul lubas ja mehaanikul siiski kõik ette valmistada, mida see oma projekti 
teostamiseks tarvilikuks pidas. 

«Selleks on küllalt ühest päevast,» teatas mehaanik, kes niisuguseid asju kunagi homse varna ei 
lükanud. 

«Kuid,» hoiatas komandör, «ma kutsun konsultatsioonile veel divisjoni peainseneri. » 

Seda mehaanik kartis: peainsener tegi möödunud korral teatavaks, et taolisteks ettepanekuteks ta 
enam nõusolekut ei anna. 

Vaevalt jõuti lauast tõusta, kui radist tõi radiogrammid komandörile ja professorile. Esimeses 
käskis, eskaadri miiniristlejate divisjoni komandör jätkata valveteenistust Luigesaare rajoonis ja 
pidada sidet ranna- 

kaitsega, kes valvab kaheteistkümnemiililist rannikutsooni. «Allveelaeva avastamise puhul lähemal 
kui kaksteist ja pool miili rannast, » öeldi radiogrammis, «uputage see viivitamatult. Kui te aga 
avastate ta ulgumerel, võtke tarvitusele kõik abinõud allveelaeva rahvusliku kuuluvuse, kursi ja 
sõidu iseloomu kindlakstegemiseks. Pidage ühendust kalatrusti lennukiga «Kalaluuraja». Vajaduse 
korral kutsuge välja abi. Lennubaasist lendavad otsekohe välja lennukid ja sadamast väljub eskaadri 
miiniristlejate koondis.» 

Radiogrammis, mille sai professor Ananjev, teatas Luzanõ sadama komandant, et niipea kui 
sadama radistil õnnestub «Antopulosega» ühendusse astuda, antakse auriku kaptenile korraldus 
Luigesaarele sõita. 

Samal ajal kandis «Tormilinnu» radist ette: 


«Eetrit jälgides leidsin ma, et raadiojaam «Antopulosel» ei tööta. Teda kutsuvad lakkamatult 
välja Luzanõ sadama ja ühe Kreeka sadama raadiojaam.» 

«Need kaupmehed vist magavad või on neil midagi rikkis, nagu alati,» tähendas mehaanik 
põlglikult. 

Kaptenleitnant ei pööranud mehaaniku sõnadele tähelepanu ja andis radistile käsu: 

«Proovige «Antopulost» välja kutsuda, ja kui see korda läheb, aidake tal sadamaga ühendusse 
astuda.» 

«Just nii, seltsimees komandör!» Ja radist lahkus ühiskajutist. 

Peaaegu samal ajal radiogrammide saamisega märkas «Tormilinnu» vahimadrus abajasse sisse 
sõitvat kiirekäigulist rannakaitse mootorlaeva ja silmapiiril lennukit, mis samuti kiiresti Kullikülale 
lähenes. Mootorlaeval saabusid juurdlusvõimude esindajad, lennuk aga osutus «Kalaluurajaks». 
Barill laskus meisterlikult veepinnale ja heitis pärast minimaalset liuglemist poolesaja meetri 
kaugusel kalurite randumissillast ankru. Petimko pumpas kohe klipperpaadi täis ja lendurid tulid 
randa. Nad tõid posti, sealhulgas ka kirja professorile ja kaptenleitnant Trofimovile. 

Kirjades polnud midagi iseäralikku, kuid nende autorid teatasid, et Luigesaare sündmustele 
ormnistatakse erakordselt suurt tähtsust, kuigi kahtlase allveelaeva olemasolusse ei usu peaaegu 
keegi, Ainukeseks tunnis 

tajaks ses asjas oli eruleitnant Barill, kes tema enda sõnade järgi olevat allveelaeva lennu ajal 
nainud. Vaatleja Petimko tema tunnistust ei kinnitanud. Möödunud ööl olid mõlemad lendurid vähe 
maganud., Pärast seda, kui neid õhtul ametlikult oli küsitletud algasid vaidlused. Barill pahandas, et 
Petimko allveelaeva ei märganud. Petimko aga ütles, et kuigi ta ei ole sõjaväelendur, on tal täiesti 
terved silmad — ta näeb, õhust kala ja on lihtsalt imelik, kuidas tal terve laev võis nägematuks 
jääda. Lõpuks leppisid nad kokku,et Barill oli teinud vea, kui ta allveelaeva nähes valjusti, ei 
hüüdnud, Petimko viga aga seisis selles, et ta oli tähelepanematult suhtunud Barilli märguannetesse. 
Peab ütlema, et hommikuks pani Barill siiski sõbra end uskuma ja nüüd oli Petimko peale piloodi 
ainuke, inimene, kes tingimata uskus, et merel ristles allveelaev. Oli muuseas veel üks mees, kes 
peaaegu uskus allveelaeva olemasolusse. See oli Semjon Ivanovitš Trofimov, kes, tõsi küll, sellest 
juttu ei teinud, sest tal polnud mingisuguseid tõendeid peale Barilli sõnade ja hüdrofonistide üsnagi 
kõhklevate seletuste. Barilli tähelepanekutest olid üldse teadlikud ainult väejuhatus, rannakaitse ja 
professor Ananjev. Kulliküla kaluritele seda teada ei antud. 

Puujalaga kopsides läks Barill juurdlusorgani esindajatele vastu. Nad olid juba tuttavad. Eelmisel 
õhtul oli ta nendega kohtunud, hommikul aga oma lennukil üle lennanud mootorlaevast, mis juba 
öösel Luzanõst välja,oli sõitnud. 
Kaptenleitnant Trofimov andis uppunute asjas esimesena seletust, sest miiniristleja oli auru all ja 
valmistus merele sõitma. 
Laeva komandöri jutuajamine uurijatega ei väldanud kaua, ja kui ta vabanes, kutsus ta Barilli 


ning Petimko enda juurde. 
Lepiti kokku luureplaani asjus. 

«Tore peremees on see, teie kalatrust — merelennukile ei ole pannud raadiot!» pahandas 
«Tormilinnu» komandör, 

«Me saame raadio, » vastas Petimko. «Lendame sellel masinakesel ajutiselt — paari nädala pärast 
lubati meile 

194 
saata täielikult seadmestatud lennuk. Meeskond — neli inimest vajaduse korral aga võib kümmegi 
peale võtta.» «Hästi! Seni aga lepime kokku tänaseks päevaks. Jääb siis nii, et iga tunni tagant 
lendate «Tormilinnu» juurde,» ütles komandör. «Bensiini on teil viieks tunniks? Noh, me anname 
teile juurde. Maandute merel ja täidate paagid. Niisiis lendate kolmesaja kuni kuuesaja meetri 
kõrgusel. Noh, head tervist! Nägemiseni merel. » 

Miiniristleja lahkus Luigesaare abajast. Komandotornis esitas tüürimees kaptenleitnandile oma 
kaalutlused allveelaeva võimaliku asupaiga suhtes. Kaheteistkümnemililisse rannikutsooni sõitsid 
eriluurele rannakaitselaevad, kuid need, kui nad oleksidki allveelaeva avastanud, poleks sellega üksi 
toime tulnud. «Tormilinnu» raadiojaam pidas nendega kogu aeg sidet. 

Niipea kui miiniristleja abajast välja oli jõudnud, tõusis lennuk õhku, kihutas laevale järele, tegi 
selle kohal tiiru ja suundus kagusse. Ta lendas madalalt, kaldus kord ühele, 'kord teisele tiivale ja 
varsti kaotas vahimadrus ta vaateväljast. 

Minttit nelikümmend sööstis miiniristleja täiskäigul edasi ja läks siis üle keskmisele kiirusele. 
Kümme minutit hiljem märkas vahimadrus silmapiiril musta täppi ja täpselt tund aega pärast 
«Tormilinnu» teeleasumist tegi kalalennuk jällegi tema kohal tiiru. Laeva masin peatati, 
«Kalaluuraja» aga laskus veepinnale. Barill juhtis lennuki «Tormilinnu» juurde ja vinnas end varsti 
tormiredeli astmeid mööda osavalt üles laevalaele. Ta oli varemgi öelnud, et ei vaja paraadtreppi, ja 
pani nüüd meremehed seda uskuma. Ta ronis üles otse käte jõul. Piloot kandis kaptenleitnandile 
ette, et esimese lennu ajal ei avastanud ta midagi, ja palus mootori jaoks bensiini juurde. 
Punalaevastiklased heitsid kohe vooliku üle parda ja Barill täitis paagid bensiiniga. Lenduritel ja 
autojuhtidel on üks ühine joon: nende meeleolu tõuseb vastavalt sellele, kuidas paagid bensiiniga 
täituvad. Veerand tunni pärast tõusis «Kalaluuraja» uuesti õhku. «Tormilind» jätkas vahelduva 
kursiga oma retke, lennuk aga kadus sel korral horisondi taha edela suunas. 

Kogu päeva jooksul ei lahkunud operaatorid hüdrofonide juurest, vahimadrused pidasid 
tähelepanelikult 

195 
silmas merepinda, märkisid laevažurnaali kõik, mida nad merel nägid, dešifreerisid iga heli ja iga 
täpikese, kuid ei avastanud mitte midagi sellist, mis oleks allveelaevale vihjanud. 
Ainus asjaolu, mida miiniristleja komandör mõista ei suutnud, oli see, millistel ülesannetel 
allveelaev siia oli tulnud. Vaevalt küll piirdus kõik ainult sellega, et hävitada mõnd rahulikku 


kodanikku, kellel ei riigikaitse ega riiklike saladusiega tegemist polnud. 

Kui oletada, et see puudutas professor Ananjevit, siis võisid allveelaeval küli mingisugused 
diversiooniiise iseloomuga tähtsad ülesanded olla. Kuid on ta sel juhul need ülesanded juba 
täitnud? Vaevalt, küll. Tähendab ta peab varjama end kusagil läheduses, et uuesti lagedale ilmuda. 
Trofimov jätkas visalt otsinguid. 

Vahepeal tekkis uus mure. Kolmandalt lennult ei pöördunud «Kalaluuraja» enam miiniristleja 
juurde tagasi. Möödus veel üks tund, «Tormilind» tiirutas lennukit oodates ühel kohal ringi. Oli 
raske oletada, et lendurid võisid teelt eksida. 

Ent isegi siis, kui see olekski juhtunud, pidi Barill, nagu varem kokku oli lepitud, esimese 
vastutuleva auriku või lähima rannikul asuva raadiojaama juurde lendama ja sealt «Tormilinnuga» 
ühendusse astuma. Komandor käskis radistil vastava järelepärimisega kõigi lähemate raadiojaamade 
poole pöörduda. 

Möödus veel üks tund. Kõik küsitletud raadiojaamad vastasid, et neil ei ole «Kalaluurajast» 

mingisuguseid teateid. Tuli muuta marsruuti ja teostada koos allveeluurega ka Barilli ning 

Petimko otsimist. Nad olid vist sunnitud ette võtma hädamaandumise, võib-olla aga juhtus neil 

isegi avarii. «Tormilinnu» meremehed muutusid rahutuks. 

Aeg läks. Midagi lennukitaolist miiniristlejalt ei märgatud. Päeva lõpul andis radist komandörile 
üle eetrist püütud teate: 

«Aurik «Magnitogorsk» võttis merelt peale päästepaadi kreeka aurikult «Antopulos». 
«Antopulose» kapten teatas, et meeskond jättis täna öösel saja kahekümne kilomeetri kaugusel 
rannast maha uppuva laeva. Arvan, et aurik sai avarii osaliseks plahvatuse tõttu, mis toimus 

tõenäoliselt miini otsa sattumisel. Vahikorra tüürimees jutustab, et viimastel sekunditel enne 
plahvatust märkas ta auriku lähedal midagi torpeedo jälje taolist, kuid läheduses ei olnud ühtegi 
laeva; mis torpeedo välja oleks võinud lasta.» 

Komandör luges teate sisu veel kord läbi, kastis sule tindipotti, kirjutas paberile mõne sõna ja 
andis selle radistile koos käsuga: 

«Otsekohe divisjoni komandörile!» 

Kaptenleitnant Trofimov palus järgmiseks hommikuks hoolika mereluure teostamiseks välja 
saata salga vesilennukeid. 

Sel õhtul miiniristleja Luigesaarele tagasi ei pöördunud — ta jäi merele. Talle saadeti abiks veel 
kaks miiniristlejat. Kõigile laevadele merel oli antud korraldus otsida «Kalaluurajat» ja olla 
ettevaatlik, sest merre on võib-olla tulnud ujuv miin. 


XIX PEATÜKK ULGUMEREL 


Laine, mille tekitas allveelaev, vajus uppujatele peale. Tugev vool kiskus neid kruvilabade alla, 
kuid teine juga tõukas nad kardetavast kohast eemale ja heitis ahtri taha pöörisesse, Marko, kes nii 
palju jõudu oli kaotanud, tundis, et praeguses olukorras, peaaegu lömastatud parema käega, suudab 
ta vee peal püsida kõige enam viisteist-kakskümmend minutit. 

Zorja hoidis teda tugevasti vigastatud käest. Pöörisest kerkisid nad pinnale koos, puristasid välja 
suhu ja ninna sattunud vee ning hakkasid teineteist toetades aeglaselt ujuma. Allveelaev oli 
kadunud. 

Hommikueeine hämarus kattis merd. Tekkiva aovalguse kumas kahvatasid kõrgel taevavõlvil 
idakaare tähed. Poolteistsada kilomeetrit rannast ujusid aeglaselt merel noormees ja tütarlaps, 
Marko vabastas oma käe Zorja käest, heitis selili ja tahtis niikaua lamada, kui suudab. Tema kõrval 
ujuv tütarlaps hüüdis kõlava häälega: 

«Marko! Pea vastu,,me pääseme veel!» 

Tüdruk hüüdis seda nii veendunult, et junga pöördus seljalt küljele ja vaatas ühe käega sõudes 
oma väikesele sõbratarile otsa. Pimeduses ei võinud ta näha ei tema silmi ega nägu, kuid tema 
häälest helisesid vastu erakordne energia ja kindel usk. Tütarlaps puudutas teda käega ja palus 
aidata tal veidi aega selili lamada... Markol ei olnud seda kerge teha: ta proovis sõuda haavatud 
käega, kuid tundis teravat valu. Siis pöördus ta uuesti selili ja pistis oma terve käe Zorjale pea alla, 
vibutades ainult jaigu. Niiviisi hoidis ta tütarlast veepinnal ja andis talle võimaluse käte veest 
väljatoomiseks. Vaevalt jalgu liigutades süvenes tüdruk mingisugusanse töösse, Mida ta just nimelt 
tegi, seda Marko, ei näinud. Mõnikord vajusid ta keha ja pea äkki vette, nii et Marko jõudis teda 
vaevalt ülal hoida. Siis rahunes tütarlaps hetkeks ja jätkas edasiujumist. 

Nii vältas see minutit kümme. Marko hakkas väsimust tundma ja hingas kergendatult, kui Zorja 
seljalt tavalisse ujuja asendisse pöördus. Ta palus ka Markot sedasama teha, Marko nägi enda 
kõrval midagi kas halvasti . täispuhutnd palli või siis padja taolist. Tüdruk hoidis peos rihma, mis 
oli kinnitatud selle kupu külge. Marko, märkas teist samasugust rihma ja haaras sellest kinni. Ta 
tundis kohe kergendust. Nii võis veel kaua vee peal püsida. 

«Mis see on?» küsis ta kohe lõbusamaks muutunud häälega. 

«Kui sind ülekuulamisele viidi, toodi Ljuuda natukeseks ajaks minu juurde. Ta tõmbas riiete alt 
selle asja, näitas, kuidaä seda täis puhuda, laskis siis õhu välja ja.käskis ära peita.» 
«Kas ta jutustas sulle?» 
«Ei, ta näitas silmadega, kuid ma taipasin, milleks see vajalik on. Ma ei öelnud sulle midagi — 
kartsin, et meid pealt kuulatakse.» 

See on kummipadi mida võis ühtlasi ka päästevahendina kasutada. Peenikeste rihmade abil sai 
patja keha külge kinnitada ja siis võis see ujujat kui kaua tahes merel kanda, isegi siis, kui ta oleks 
kaotanud teadvuse ; või surnud. Nüüd oli Marko kindel, et sinine ümbrik 

satub kas mõne auriku meremeeste kätte või kandub randa. Ta lootis muuseas, et kupp aitab neil 
ellu jääda. 

Zorja ei suutnud patja korralikult täis puhuda. Marko puhkas pisut ja võttis siis ise selle töö 
käsile. Ta pidi väga pingutama ja vajus kopsudest õhku välja puhudes mitu korda üle pea vette. 
Kuid ta hoidis padja niplit tugevasti hammaste vahel, sõudis käega ja kerkis jälle veepinnate. Padi 
oli hästi täis puhutud ja võis nüüd neid mõlemaid vabalt vee peal hoida. Ühel inimesel oleks 
muidugi mugavam olnud patja kasutada — ujuja oleks võinud selle lihtsalt seljale siduda ja 
muretult merepinnal lamada. Marko mõistis, et kui kerge tat olekski end ühe käega ülal hoida, väsib 
ta lõpuks siiski või kätte lööb kramp — ja siis laseb ta päästva rihmaotsa valu pärast lahti. 

Et oleks end kergem vee peal hoida, võtsid Marko ja Zorja jalad lahti ja heitsid üleriided seljast. 
Tõsi küll, oma särki Marko seljast ei võtnud, vaid hoopis vastupidi — pidas silmas, et ükski nööp ei 
oleks lahti ja tõmbas püksirihmagi tugevamini kinni, sest ta kartis, et sinine ümbrik võib muidu 
kaotsi minna. Sellest ümbrikust rääkis ta ka Zorjale, et tütarlaps teaks nende paberite olemasolust, 
kui Markoga peaks midagi juhtuma. Siis rebisid nad ühisel jõul ribadeks Zorja kleidi ja sidusid end 
nende ribadega padjarihmade külge, nii et padi, mis peaaegu üleni vette vajus, jäi nende vahele. 
Nüüd võisid mõlemad liikumatult lamada. 

Selle tööga mässati kuni hommikuni. Koit pühkis taevavõlvilt üksteise järel kõik tähed. Algas 
hommikune pühalik vaikus enne päikese tõusu. Marko ei lasknud kunagi kaduma neid minuteid, kui 
ta ulgumerel Kolumbuse». pardal ööbis. Ta armastas nii päikese loojangut kui ka tõusu, mil merele 
laotub kuni horisondini ulatuv lai sädelev tee. Kuid sel korral kerkis päike merest kusagil üsna 
lähedal ja hakkas kohe kiiresti tõusma. Hakkas puhuma jahe tuuleke ja mere peegelpind lõi 
virvendama, silmapiir muutus raskesti eraldatavaks; lained loksutasid näkku soolast vett. 

'Nippe 1 — kruvikeermetega metalltoruke. 

Kestvast vees viibimisest hakkas ujujatel külm. Tõsi küll, augustis tõusis vee temperatuur selles 
mereosas päeval kahekümne viie kraadini, kuid sel hommikul ei olnud see üle kahekümne. Nii 
Markol kui Zorjal tuli end liigutada, et sooja saada. Nad peksid käte ja jalgadega vastu vett, paisates 
üles pritsmesambaid. See isegi, lõbustas neid, Kui junga ja tütarlaps veendusid, et kummipadi 
suudab neid vee peal hoida, jäid nad uskuma, oma pääsemisse. Marko isegi kinnitas naljatades, et 
nad purustavad kõik kestvus- ja kaugusujumise rekordid. 

Äkki kostis lähedalt kerge sulpsatus. Mõlemad tõstsid pea ja nägid, kuidas veest tuli nähtavale 
mitu musta ringi, nagu oleksid vedurirattad merepinnale kerkinud. Nad veeresid välja ning kadusid 
jälle. Samal ajal oli kuulda kohinat. Marko nägi musta seakala uimi. Ta tundis hästi seda meie 
lõunamere kõige suuremat delfiini, kellel oli kiilja koonu asemel ümmargune pea nagu viigril ja 
ainult üks valge laik kõhul. 

Mullu oli «Kolumbus» paar kuud deffiinidele jahti pidanud ja junga tutvus kõigi kolme delfiini- 
tõuga, keda neis vetes kohata võib. Juba kaugelt oskas ta suuruse ja ujumisviisi järgi eraldada 


«teravakoonulisi», «pudelninasid» ja «musti seakalu». 

Delfiinid liikusid üksteist taga ajades suures parves. See polnud niisama mäng. Nad ajasid saaki 
taga. Eemal, helgitades päikesepaistel bõbedasl soomuseid, lõid kalad veepinnal lupsu. Zorja vaatas 
kartlikult delfiine, Mitu, elukat oli lähedale tulnud. Nad sukeldusid ja kerkisid veest nii lähedal, et 
tütarlaps tarretas hirmust. Marko rahustas teda, kinnitades, et delfiinid neid ei puutu, ja soovitas 
liikumatult paigal olla. Mõned delfiinid olid kuidagi ebaloomulikult paksuküljelised. Selgus, et 
nende kõrval ujuvad vanemate küljeuimedest kinni hoides delfiinipojad. Mõnedel emakaladel oli 
kaks poega kummalgl pool. Delfiinid ei ujunud inimestest eemale. Lõpuks otsustas Marko kange- 
kaelsetest naabritest lahti saada. Ta andis Zorjale nõu peopesad kõvasti kokku lüüa, nii et tekkiv 
plaks sarnaneks püssipaugule. Plaks tuli küil. püssipaugule väga vähe sarnane, kuid loomad ujusid 
siiski veidi kaugemale ja hakkasid siis kaladele jahti pidama. Ujujad jäid jälle üksi.. 

Päike tõusis aina kõrgemale. Marko ja Zorja tundsid, et kiired kõrvetavad nende täiesti katmata 
päid. Ikka sagedamini tuli pead vette kasta, et kuumust kergemini taluda. Marko määras päikese 
järgi kindlaks ilmakaared ja pani ette ujuda põhja poole. Mõlemad teadsid, et nad jäeti kusagile 
väga kaugele merele ja üksi omal jõul nad randa ei uju; ainult mõni aurik võis nad päästa, Kord näis 
neile; et kauguses tuli nähtavale suits, ent see kadus peagi. Nad ei saanudki teada, kas see oli mõni 
aurik öi tõusis udu, voi oli see lõpuks lihtsalt pilveke, mis mere kohale kerkis. 

Esialgu lobisesid nad elavalt, kuid peagi vaibus jutt. Mõlemad hakkasid tundma väsimust ja 
peamiselt janu. See oli piin — näha enda ümber nii palju vett ja olla ilma võimalusest janu 
kustutada. Oli tahtmine seda vett kuivanud huultega puudutada. Zorja ei pidanud vastu ja proovis 
lonksu merevett alla neelata, kuid tundis, et olukord läks veelgi halvemaks, Marko kuulis, kuidas 
tüdruk ohkas raskelt. Püüdes jagu saada unerammestusest; soovist suigatada ja liikumatult lamada, 
pööras poiss end oma väikese kaaslase poole, et teda julgustada. Naeratades tuletas ta Zorjale 
meelde viimast kõnelust Antšiga ja palus jutustada endale mürgitatud paberossi lugu. Silmi avamata 
jutustas tütarlaps nõrga häälega, mis puhuti sosinaks vaibus, kuidas ta siis, kui Antš Kovaltšuki 
juures viibis, vett tuppa tõi, uudishimust aetuna aknast sisse vaatas ja nägi, kuidas fotograaf 
tubaka hulka mingisugust pulbrit segas, siis aga sellest segust paberossi toppis. Selle paberossi, pani 
ta portsigarisse eraldi. Hiljem nägi ta, kuidas põrsas nuusutas paberinutsakut, mis oli selle pulbriga 
koos, ja samas suri. Ta taipas, et paberis oli mürk. Pärast, kui ta kodus Ljuuda abil ümber riietus, 
astus ta hetkeks oma toaugerikku, märkas seal portsigari ja pani mürgitatud paberossi asemele 
teise. Hiljem pealt kuulatud Antši ja Kovaltšuki kõnelusest sai ta teada, et salakuulaja kavatses 
tappa professorit, ja aimas nüüd, kelle jaoks mürk oli ette nähtud. 

Zorja lõpetas jutustuse ja taas saabus vaikus. Ujujad lamasid liikumatult, kumbki mõlgntas oma 
mõtteid. Ent siis tõstsid nad pea. Kusagilt kostis undamist, mis sar- 

nanes mootorimürinale. Mis see on? Mõlemad vaatasid ringi, kuiä näha polnud midagi. 


«Lennuk või mootorpaat?» küsis Marko ja vastas kohe ise: «Lennuk.» 

Junga taipas seda metalsest helist. Niisugust heli võis tekitada ainult lennuk õhus. Ta lendas üle 
kusagilt lähedalt, Kas tõesti lendur ei märka neid? Marko ja Zorja tõstsid pea kõrgele veest välja. 
Undamine muutus järjest kuuldavamaks. Neil oli tahtmine kõigest väest karjuda kuid see poleks 
niikuinii aidanud. Hetk hiljem nägid nad kauguses lennukit, mis ei lennanud kuigi kõrgel. Näis, et 
kohe teeb lennuk nende kohal tiiru ja laskub veepinnale või annab teada, et märkas neid, ja lendab 
siis aurikut siia välja kutsuma. Kuid lennuk ei lähenenud enam, hoopis vastapidi — ta hakkas 
eemalduma ja kadus kiiresti silmist. 

Pääsemiselootus, mis äratas tormilise energia-juurdevoolu, kadus niisama kiiresti nagu oli 
tekkinudki. Pettumus oli nii suur ja nii piinav, et ujujad ei lausunud teineteisele sõnagi, sulgesid 
silmad ja lasksid pea uuesti vette. Lennuki müra vaibus pikkamööda ja ainult kuulmist pingutades 
tabas Marko kõrv veel kaugusse kaduvat undamist. Akki tundus talle, nagu oleks ta kuulnud 
kuulipilduja tärinat. Siis jäi kõik vaikseks... 

Kaldus üle keskpäeva. Ülalt kõrvetas väljakannatamatult päike, vees kiskusid jalad krampi. Janu 
tõttu paistetas keel, palavus tahtis võtta teadvust. 

Meri oli tühi ja isegi ühtegi lindu ei lennanud neist üle. Ainult mingi vaige pilveke halastas 
ujujatele ja varjas neid mõneks minutiks päikese eest. 


XX PEATÜKK SENIITKUULIPILDUJATE TULE ALL 


«Kas tal lippu on?» 
«Ei näe.» 
«On see meie oma või välismaalane?» 
«Ei tea.» 
«Ma ei märganud tekil ühtegi meest.» 
«Mina ka mitte.» 

«Laskun madalamale ja teen ta kohal ühe tiiru, sina aga vaata tähelepanelikult.» 
«Soovitan ettevaatlik olla.» 

See jutuajamine toimus kõnetoru abil «Kalaluurajal» mis lendas merepinnast kuuesaja meetri 
kõrgusel. 

Barill ja Petimko märkasid all sõjalaeva ja tegid kohe kindlaks, et see on allveelaev. Laev oli 
merepinnale tõusnud ja seisis liikumatult ega avaldanud mingisuguseid elumärke. Päikesest 
valgustatud metalltekk oli tühi. Barill tegi allveelaeva kohal ringi ja laskus seejuures peaaegu 
kahesaja meetrini. Sel momendil tundus Petimkole, nagu oleks miski tema näost mööda vilksatanud 
ja samal sllmapilgul tekkisid lennuki pardale kaks kriipsukest, justkui oleks keegi nägematu teraga 


üle lennuki kere kraapsanud. Siis oli tunda tugevat lööki vastu kandepinda ja Petimko, kes vaatas 
sinna, näg mitut, väikest augukest. Kuigi vaatleja oli eraisik, ja mitte mereväelane, taipas ta kohe, 
milles asi seisab. 

«Tulistatakse!» hüüdis ta kõnetorusse.. 

Barill mõistis seda ühel ajal vaatlejaga: ta õlg sai kõrvetada ja mootori heli reetis ootamatut 
muudatusi selle töös. 

Allveelaeva lael ei olnud ikka veel näha ühtegi meest, kuid seniitkuulipildujad külvasid endiselt 
lennukile kuulirahet. Kuulipilduja tärina summutas mootori müra. 

Lendur rebis oma masina järsult üles ning allveelaevast eemale. Mõne sekundi pärast tabasid 
kuulid veel ainult lennuki saba. Tekkis oht, et tüüritrossid võivad rivist välja langeda. Lendurite 
õnneks jäid trossid terveks. See-eest ei olnud mootoris ilmselt kõik korras sirgjoonel vedas ta 
rahuldavalt, kuid kõrgust võttis aeglaselt, üle kuuesaja meetri aga tõrkus tõusmast, 

«Kuidas on?» hüüdis Petimko. 
«Väike vigastus,> vastas Barill. «Tuleb maanduda. Pingutame paari mutrit ja lendame edasi.» 

Lendur teadis, et väike vigastus tuleb parandada võimalikult kiiremini, sest minutit kümme 
hiljem võib see suuri ebameeldivusi põhjustada. Ta hakkas kohe laskuma, millega tegi rahutuks 
vaatleja, kes oli tagasi vaadanud ja märganud, et allveelaev ajab neid täiskäigul taga. Seal taibati, et 
lennuk on sunnitud ette võtma 

hädamaandumise, ja otsustati talle järele jõuda ning meeskond kinni võtta. 

Ei lendur ega vaatleja teadnud, kelle allveelaev see on, Selge oli vaid üks asi: see ei olnud 
Nõukogude allveelaev. Esiteks oli «Tormilinnu» komandör neile teatanud, et selles rajoonis 
Nõukogude allveelaevu ei ole. Teiseks vaadeldi laevalt kahtlemata lennukit binokliga . ja nähti 
lennuki nimetust, ent ikkagi avati tema, pihta tuli. 

Väljavaade kahtlasele allveelaevale vangi sattuda ei meeldinud lenduritele, ja kui Petimko 
huüdis, et allveelaev järgneb neile, laskus Barill kiiresti madalamale ja püüdis mere kohal liueldes 
tundmatu allveelaeva eest põgeneda. Jälgede segamiseks, pöördus piloot ulgumerele, hoides pisut 
vasakule, ida poole. Kui lennukit otsima, hakatakse, siis muidugi sirgjoonel ja rannale lähemal. Sel 
ajal aga parandab ta mootori, tõuseb õhku ja kihutab «Tormilindu» otsima, et teatada miiniristlejale 
oma leiust. 

Mõne minuti pärast peatas Barill mootori ja riivas pontoonidega vett. Maandumine ei osutunud 
päris õnnestunuks. Vasak pontoon oii nähtavasti tulistamise ajal kuulidest vigastada saanud, kuid 
õnneks ei murdunud. 

Barill ronis mootorile ja hakkas vigastust üle vaatama. Nagu lendur oli lootnud, oli seda 
võimalik kergesti ja kiiresti parandada. Pisut muret tegi pontoon. Lendur selgitas Petimkole, et nüüd 
peab olema ettevaatlik ja tegema võimalikult vähem maandumisi, sest kui murdub pontoon, 
muutuvad nende lood päris halvaks. Jäi üle pärast mootori remonti ilma öhku tõusmata merd mööda 


edasi liikuda, kasutades lennukit kui mootorpaati, ja riskida ainult äärmisel juhul pontooniga. 
Remont võttis vähe aega, ent niipea kui Barill oli selle lõpetanud, avastati uus ebameeldivus. 
Petimko juhtis lenduri tähelepanu veepinnale nende ümber. Lained küütlesid õliselt. Barill tormas 
bensiinipaakide juurde ja nägi, et küttetagavara katastroofilise kiirusega väheneb. Kui piloot paagid 
üle oli vaadanud, tegi ta kindlaks, et üks oli kuulidega läbi lastud, teisest paagist aga oli bensiin juba 
kulutatud. Vigastatud paaki oli võimatu 

parandada, Piloot otsustas veel allesolevat bensiini võimalikult kiiremini ära kasutada, käivitas 
mootori ning hakkas merd mööda edasi liikuma. Ka nüüd ei mindud sirgjoont mööda, vaid 
poolringis, möödudes kaares allveelaevaga võimaliku kokkusattumise rajoonist, Algul liikus lennuk 
üsna hästi, jättes enda taha vahuse jälje ja lõhestades laineid nagu torpeedokaater. Ent poolel kaarel, 
just rannast kõige kaugemas punktis, hakkas mootor turtsuma, andes mõista,,et küte on lõppemas. 
Barill kirus krõbedate sõnadega allveepiraati. Lõpuks, kui piloot oli pisut rahunenud, kopsis ta 
puujalaga ja püüdis naljatada: 
«Mina juba küll ei upu: mirrd hoiab puujalg vee peal. Aga mis sina peale hakkad?» 
Petimko pahvatas naerma: 
«Minul on ju klipperpaat. Tundub, et olen veelgi paremas olukorras.» 
Mõlemad mehed muigasid, Ent siiski tuli midagi välja mõelda. Lendur tahtis meretava kohaselt 
avariisignaali val]a heita. 
«Noh, vaatleja, heiska oma lipud — vahest ehk märkab meid keegi.» 
«Aga mida siis heisata: OV või OU?» 
«Mis vahe seal's on?» 
«Esimene tähendab: «Juhtus õnnetus, vajame viivitamatut abi», teine: «Juhtus õnrietus, palume 
abi». Võib välja panna ka järgmise signaali: ŠD — «Vajame abi», 
või ŠE — «Palume abi, laeva on tabanud õnnetus».» 
«Mis vahe siin's on? Peaasi, et meid keegi märkaks ja aega viitmata läheneks.» 
«Siis võiks veel BO — see tähendab: «Olen tõsiselt vigastatud», või GB: «Saatke kiiresti abi».» 
«Pane välja niisugune signaal, et niipea kui märgatakse, tuldaks kohe ligi ja koristataks meid siit 
ära.» 
«Võiks veel...» 
«Mis sa mul siln jahvatad «võiks» ja «võiks»! Heiska kas või kõik lipud!» 
Barill sai vihaseks, ent heitnud pilgu oma vaatlejale, nägi ta, et see vaatab teda niisama vihaselt. 
«Mis on?» küsis lendur, 
«Paha lugu,» vastas vaatleja, «meil ei ole ühtegi lippu. 

Luzanõst välja lennates, ruttas lennuki komandör nii kangesti, et otsustas lennata ilma lippudeta.» 


Barillil tuli meelde, et nii see just oligi. 

Petimko lõi käegaä, ronts lennuki kerele,ja hakkas läbi binokli teraselt lagedat horisonti 
silmitsema, lootes näha mõnda aurikut. Kuid auriku asemel nägi ta mõnesaja meetri kaugusel kahte 
liikumatut inimkogu. 

«Pjotr Petrovitš! Me saime vist endale meeldivad, naabrid.» 
«Mis?» 
«Uppunud ujuvad.» 

Puujalaga kopsides ronis Barill vaatleja juurde ja hakkas oma binokliga vaatama. Ka tema nägi 
liikumatuid ujujaid. 

«Stepanõtš, pumpa klipperpaat täis ja mine luurele,» ütles,ta. «Vaatame, mis kooljad need on.» 

Petimko hakkas paadiga askeldama, istus varsti peale ja tõukas selle aeruga lennukist eemale. 
Barill, kes kandepinnale oli läinud, jälgis, kuidas paat uppunutele lähenes. Petimko aerutas kogu 
jõust. Ta istus seljaga lennuki poole ja vaatas ainult aeg ajalt tagasi. Paat oli juba, uppunutele üsna 
lähedal. Ja just sel momendil tuli lenduril tahtmine oma binokli objektiive puhastada. Talle näis, et 
surnu liigutas end ja tõstis pead. Barill tahtis selgemini näha ja nihutas pisut läätsi, kuid need 
oleksid nagu uduga kattunud. Ta seadis läätsed uuesti endisesse asendisse, Kuid nüüd ei olnud 
klipperpaadi taha midagi näha. Barillil hakkasid silmad pingutusest valutama,ta kissitas neid, ja kui 
ta siis uuesti vaatas, nägi ta selgesti, et Petimko hiivab kedagi paati. 

Lendur isegi vilistas: tähendab üks on elus! «Kui see Stepanõtš, see karu, ainult klipperpaati 
kummuli ei ajaks, muidu tuleb veel minul neile appi ujudal» Ja ta vaatas kahtlevalt oma jalga. 

Tagasi tuli Petimko väga aeglaselt. Ta vedas uppunuid enda taga puksitris. 

«Milleks ta neid siia tassib?» küsis Barill iseendalt. Kui klipperpaat üsna lähedale oli jõudnud, nägi 
Barill, et selle taga ujus ainult üks uppunu ja seegi... sõudis ühe käega, 
«Ahoi, teie seal, paadis!» hüüdis Barill, 

Ta tõmbas lendurimütsi peast ja vehkis sellega õhus väljendades seega oma parimaid tundeid. 

Petimko ei vastanud. Ta aerutas, püüdes kiiremini «Kalaluuraja» kõrvale jõuda. Lõpuks puudutas 
kummiparras lennukit ja lendur aitas vaatlejal paadist väija tõsta tütarlapse, kes oli teadvuseta 
olekus. Ta pandi vaatleja istmele — väikesel lennukil ei olnud mujal kohla, vahest ehk ainult 
kandepindadel. Barill otsustaski otsekohe nii teha. Kuid kõigepealt tuli see veest välja tõmmata, kes 
veel vette oli jäänud ja vististi viimase jõuga pontoonidest kinni hoidis. See oli noormees, kelle 
Petimko kohe ära tundis, kui ta lennuki sabale oli aidanud. 

«Marko Zavirjuhha?» hüüatas Petimko üllatatult. 

Ta oli «Kolumbuse» jungat mitu korda kohanud ja oli väga masendatud, kui sai teada tema 
surmast. 

Kui Barill Marko Zavirjuhha nime kuulis, taipas ta kohe, kes on ta ees. 

«Ljuuda Ananjeva?» küsis ta, näidates tütarlapsele,, keda ta, nagu Markotki, ei olnud kunagi 


varem näinud, 
«Ei ole...» vastas Marko kähedalt. «Andke vett.» 

Vaatleja ulatas poisile veeplasku, kuid too andis käeviipega märku, et kõigepealt kustutataks 
tütarlapse janu, ja ütles tema nime: 
«Zorja Nahhodka.» 

Kuni Petimko Zorjale vett suhu valas, küsis Barill Markolt: 

«Kas Ljuuda Ananjeva uppus ära?» 

«Ei, ta on allveelaeval.» 

Lenduril oli kange tahtmine päästetuid arvukate küsimustega üle külvata, kuid ta talitses end, 
saades aru, et nad peavad kas või pisutki puhkama. 

Kui tütarlaps oma janu oli kustutanud, avas ta silmad;. näis, et ta enesetunne paranes kohe. 
Petimkol tuli päästetud noored lennuki tiibadele seada. Midagi oli tarvis alla laotada, seada kõik nii, 
et ootamatud külalised kandepindadelt maha ei veereks. Lõpuks tuli nad riidest lahti võtta ja 
kuivaks hõõruda ning siis neile kuivad. riided selga anda. «Kalaluurajal» vara-aita ei olnud ja 
kumbki lendur pidi osa oma rõivaid seljast ära võtma ja päästetuile andma.Zorjale anti selga Barilli 
ülikond, 

kusjuures üks püksisäär oli talle lühike, teine aga tult üles käärida, Petimko ülikond, kuigi see 
Marko seljas pikana ja lohmakana näis, osutus siiski üsna parajaks ja pärast ümberriietumist tundis 
poiss end päris hästi. Ta tahtis kohe üles tõusta, kuid piloot käskis mõlemal lamada. 

Puudus viis minutit neljast, päike kõrvetas peaaegu, niisamuti nagu varemgi, kuid edelast hakkas 
puhuma tuuleke ja tõi jahedust. Silmapiir jäi tühjaks. Petimko, mõõtis sekstandiga päikese kõrguse, 
teostas arvutuse ja näitas Barillile.kaardil nende asukoha. Mõlemad tulid kurvale järeldusele, et 
«Kalaluuraja» asus kaugel liinist, millel kurseerisid laevad Luzanõ ja naabersadamate vahel. Tõsi 
küll, kusagil lähedal pidi olema tee, mida mööda iga kolme päeva tagant ekspressid välismaale 
sõitsid. Homme võis loota kohtumist niisuguse aurikuga. «Tormilind» hakkab meid otsima,» ütles 
lendur, «kuigi täna ta meid vaevalt leiab; me oleme kaugele lennanud ja pealegi põgenemise ajal 
kurssi muutnud, tema aga läheb esmajoones sinna, kust me vastavalt kokkuleppele miiniristleja 
komandoriga üle pidime lendama. Kui me vaid tormi kätte ei jääks, niiviisi aga võiksime siin veel 
mitu paeva istuda. Vett ja avariivaru jätkub päevaks paariks.» 

«Tormi ei peaks tulema,» vastas Petimko. «Tuult võib oodata, kuid mitte üle viie palli,» 

«Ei ole halba ilma heata, meil vedas siiski,» osutas Barill Markole ja Zorjale. 
«Tead, ma jõuan lähemale ja näen — üks liigutab... Siis kuulen häält ja hakkan kärmesti nende 
poole aerutama. Nemad, vaesekesed, on juba päris nõrkenud... Kui poleks olnud seda kummikotti, 
oleksid nad juba ammugi põhjas.» 
«Tead mis, tõmba see riistapuu välja — vaatame, mis asi see sihuke on.» 


Petimko tõmbas veest kummipadja, mis veepinnal paadi ja lennuki vahel ujus. Lendurid 
silmitsesid huviga päästevahendit. 

«Täispuhutav padi,» sõnas Barill. «Kuid mul pole olnud juhust selletaolisi näha. Kust nad küll selle 
said?» 

«See on allveelaevalt,» kuulsid nad Marko häält. 

Poiss ajas end lennuki tiival istuli. Teisel tiival kergitas end Zorja. 

«Ohoo, lapsed, olete juba välja puhanud?» rõõmustas Barill. «Mis siis ikka, puhume juttu. Kuidas 
te siia keset merd sattusite?» 

«Meid visati allveelaevast välja,» vastas Marko. 

«Kelle laev see's on?» 

«Ei tea.» 

«Küll on ikka lugu!» 

Marko jutustas oma seiklustest ja talle tuli meelde sinine ümbrik. Nüüd võis selle avada. Ümbrik 
oli veekindlast paberist. Tõsi küll, niiskus oli läbi imbunud, kuid dokumendid olid rikkumaia. 
Lugeda ei osanud neid keegi. Petimko, kes tundis võõrkeeli, tegi kindlaks, et dokumendid on 
šifreeritud. 

«Pole midagi, see on naljaasi,» ütles Baritl. «Te olete tublid, et ümbriku ära tõite! Küllap meil 
juba asjatundjaid leidub — ühe või kahe päevaga lahendavad nad kõige keeruiisemagi šifri.» 


XXI PEATÜKK PURJED LENNUKIL 


Edelatuul tugevnes kotme-nelja pallini ja kandis «Kalaluurajat» aeglaselt kirdesse. Lendureid see 
aina rõõmustas — lõpptulemusena lähenesid nad rannale. Petimko kinnitas, et niisuguse kiirusega 
triivivad nad kolme.nelja päevaga Luigesaarele. Pead ta kahjuks anda ei võinud, et tuul kas või 
ainult öönigi püsiks. Ei võidud ka selles kindel olla, et tuule suund ei muutu. 

«Ühe sõnaga, seltsimees meteoroloog,» lausus Barill, «avaldan teile oma rahulolematust, kuna te 
ei suuda meile vajalikku tuult muretseda.» 

«Selle.eest vöin ma muretseda üsna head purjed, mis meie liikurnist kahe- või kolmekordselt 
kiirendavad.» 

«Mis moodi?» 

«Aga milleks on meil siis langevarjud?» 

«Mh-mh! Õige! See juba on midagi!» 

«Asugem siis tööle!» 

Poole kuue paiku lõpetati lenpukil juba purjede üies seadmine. Langevarjud avati ja tõmmati 
kandepindade vahel olevatele trossidele pingule, peale selle aga meisterdati ka mast, milleks seoti 


kokku klipperpaadi aerud, Marko, kes oli harjunud purjesid käsitsema, näitas kogu oma nobedusi ja 
teenis sellega ära masina komandöri kiituse ja tänu. Kell kuus liikus lennuk juba purjede jõul, 
kiirusega üle kolme milli tunnis . 

Barill istus tüüril ja juhtis nii osavasti- nagu oleks ta, kogu elu niisugusel lennuk-purjekal 
seilanud. 

Zorja pandi vaatitleja kabiini. Petimko ja Marko aga istusid ratsa lennuki kerele. See polnud 
kuigi mugav, kuid selle kiiruse puhul, mida lennuk arendas, täiesti talutav. Lennu ajal oleks õhuvool 
nad maha pühkinud,, nüüd aga tundsid nad end umbes nii, nagu istuksid nad paadi päras, jalad üle 
parda rippumas. 

. Poole tunni pärast nägi Marko, kes läbi binokli horisonti silmitses, neist pisut vasakul musta täppi. 
Petimko, kes vaatas samas suunas kinnitas, Marko tähelepanekut. 
«On see aurik? » küsis lendur. 
Vaatleja ning juunga olid selles peaaegu kindlad ja kavatsesid seepärast purjede abil nii 
manööverdada, et laevale läheneda. Kui aga lähemale jõuti, tekkis mõlemal kahtlus. See olli mingi 
kummaline laev ja näis, et ta seisab paigal. 

«Võib olla on see allveelaev» küsis Barill ja võttis sellest mõttest erutatuna ise binokli. 

Kuid vaadelnud teraselt salapärast laeva veendus ta, et see ei ole allveelaev, Kui lennukpurjekas 
laevale veelgi lähemale jõudis, selgus, et see oli aurik - kahe masti vahel oli näha korstnat, Ainult et 
see aurik istus millegipärast väga sügavalt vees. 

«Võib-olla on temaga midagi, juhtunud?» arvas Petimko, jätkates auriku vaatlemist läbi binokli. 

«Kas seal OV-d või OU-d näha pole?» küsis lendur. Kui lähemale jõuame, küllap siis näeme.» 

Kaldus õhtule. Tuul hakkas vaibuma ja nagu kiuste langesid lennuki purjed poole miili kaugusel 
aurikust abitult longu, Nüüd võis juba selgesti näha, et laev on poolenisti uppunud.. Mingisuguseid 
elumärke seal näha ei olnud, korstnast suitsu ei tõusnud; tekil, mis peaaegu 

veepinnani oli vajunud, ei kainud keegi; mastidel polnud mingisuguseid signaale. 

«Laev on vist maha jäetud,» ütles Petimko, «aga ta ei upu ega upu.» 

«Arvad sa, et aurik peaks varsti põhja minema?» 

«Kes seda teab? Mulle näib, et sellest ajast peale, kui me teda nägime, ei ole ta sügavamale 
vajunud. 

«Aga mis sa arvad, kas talle klipperpaadil ligi sõuda on väga ohtlik?» 

«Ettevaattikult võib kõike teha. Ma õige käin seal ära.» 

«Vaata ette, et ta sind ühes endaga põhja ei kisu.» 

«Kui laev selle aja jooksul, mis mul temani jõudmiseks kulub, sügavamale ei vaju, siis pole 
midagi karta. Kui aga hakkab ihärgatavalt vajuma, siis ma lihtsalt ei lähe ligi.» 

«Vötke mind kaasa,» pöördus Marko vaatleja poole. «Tule pealegi. Kahekesi saame sellega 


vahest kiiremini hakkama.» 

«Küll on ikka meremehed — tahavad meid maha jättal» puhkes Barill Zorja poole pöördudes 
naerma. 

«Las lähevad. Ega's meiegi teie lennukil otsa saa.» «Tubli tüdruk!» kiitis Barill teda ja lisas: «Me 
päästame selle lennuki abil veei kõik hädalised!» 

Klipperpaat asus teele. Petimko ja Marko ruttasid, et valges tagasi jõuda; päike oli juba väga 
madalale silmapiirile vajunud ja neile oli jäänud vähe aega. Söuti kordamööda, kuigi Marko käes 
valu tundis. Pärast lühikest puhkust oli valu muide peaaegu kadunud. 

Zorja ronis üles lennukikerele ja lehvitas neile rätti. «Tore tüdruk!» ütles Marko vaatlejale ja 
jutustas lühtdalt Zorja Nahhodka loo. 

«Küll on ikka tüdruk!» hüüatas Petimko. «Miks teda siis puudulikuks peetakse? Ta on ju targem 
sajast harilikust poisist ja plikast!» 

Pooluppunud laevani oli jäänud umbes poolteistsada meetrit. Ettevaatus nõudis 
tähelepanelikkust. Ahter oli peaaegu poole meetri võrra vette vajunud. Ümber, laeva sõites hüüdis 
Petimko mitu korda, et kontrollida, kas aurikule pole ehk kedagi jäänud, kuid ei saanud mingisugust 
vastust. 

«Päästepaati ei ole vasakul pardal näha,» ütles lendur-vaatleja. «Tähendab meeskond on auriku 
maha jätnud. Kuidas me saaksime ta nime ära lugeda?» 

Kuid seda ei õnnestunud teha: auriku nina paistis, vaevalt veest välja ja üsna vee ääres nägid nad 
loojuva päikese valgusel ainult ühte ladina tähte «S». See oli auriku nime viimane täht. Sõitnud 
ümber auriku «S», nagu Petimko ta ristis, vaatasid meremehed teineteisele otsa ja avaldasid ühise 
mõtte: 

«Aerutame parda juurde.» 

«Ta ei upu veel niipea,» tähendas vaatleja rahustavalt, «ma tean selletaolisi juhtumeid. Mõnikord 
on auriku korstengi vee alla kadunud, aga mastid paistavad veel mitu päeva välja. Kunagi sõitsin 
ma Põhjas, Kaara merel. Me sattusime keset merd niisugustele veest väljaulatuvatele mastidele. See 
oli kuunar «Beluhha», mis oli uppunud kaks nädalat enne seda sada miili meie kohtumiskohast 
lõuna pool. Meie aurik sõitis nendest mastidest mööda ja on teadmata, kui kaua nad veel merepinnal 
püsisid. Tähendab kusagile tsisternidesse on jäänud õhku või on lastiruum täidetud mingi ujuva 
ainega.» 

Lõpuks jõuti auriku parda juurde. Õigemini klipperpaadiga aerutati aurikule ja peatuti trepi ees, 
mis viis poolenisti vee alla vajunud ahtrilt paaditekile. Ettevaatlikult, et jalad märjaks ei saaks, astus 
Petimko trepile ja sidus paadi käsipuu külge. Tema järel ronis välja Marko. 

Veest ulatusid välja ainult tekiehitised, komandosild, raadioruum, korsten ja mastid. Alumisel 
tekil oleks võinud liikuda, kuid siis oleksid jalad kuni põlvini märjaks saanud. Väliste tundemärkide 


järgi võis Petimko ainult seda kindlaks teha, et see oli välismaa aurik. Meremeestel oli väga vähe 
aega, seepärast ei saanud nad ruume üle vaadata, kuid lendur-vaatleja otsustas vähemalt tuled 
komandosillal süüdata, et ära hoida ootamatuid avariisid kokkupõrkel teiste aurikutega ja 
võimaldada «Kalaluurajalt» selle «ujuva kari» jälgimist, ning sel juhul, kui ta hommikuks vette ei 
vaju, seda kuidagi ära kasutada. Petimko ruttas Markoga üle paaditeki, läks üles komandosillale ja 
heitis pilgu roolikambrisse. Laual 

lebas inglise kaart Luzanosse tommatud kursiga. Kursijoone kohale oli sinise pliiatsiga kirjutatud 
2.2 7. VIIL «Kell kaks kakskümmend minutit seitsmendal augustil,» ütles lendur-vaatleja. 
«Tähendab avarii toimus täna öösel.» 

Ei olnud näha ei laeva. ega vahikorrapäevikut. Arvatavasti oli vahiohvitser või kapten need 
laevalt lahkudes kaasa võtnud, üldse jättis roolikamber mulje, et see väga rutakalt maha jäeti. Aega 
viitmata lahkus Petimko ruumist ja läks pardalaternaid süütama. Petrooleumilambid kummaski 
laternas olid korras, kuid klaasid olid millegipärast purunenud. Laternaid süüdates tuli Petimkol 

meelde, et ka roolikambri akna eest oli klaas sisse löödud. 

Lõpetanud töö laternatega, tulid mõlemad paadi juurde tagasi. Päike oli juba silmapiiri taha 
veerenud, läänetaevas õhetas õrnades värvides. Eemalt paistis «Kalaluuraja». 

Petimko vaatas lennukit, tõstis jala klipperpaati ja laskis siis veel kord hüvastijätupilgul üle 
uppuva laeva libiseda. Väikesel tekiehttisel, mis oli vististi ülemiseks ruhviks, äratasid tema 
tähelepanu mitu püstipandud raudvaati. Nende välimus hakkas lendur-vaatlejat millegipärast 
huvitama ja ta palus Markol sinna sõuda. Vaate silmitsedes luges ta ära ühe pealkirja, kobas ärevalt 
vaati ja leidis kraani, mis kergesti avanes, Kraanist hakkas käe peale mingisugust vedelikku 
voolama, Petimko,tõstis peopesa nina juurde, nuusutas ja hüüatas meeleheast. 

«Mille järele lõhnab?» küsis Marko. 
Petimko pani peopesa tema nina alla. Noormees nuusutas, vidutas silmi ja ütles: 
«Bensiin. Hea bensiin!» 

Junga, kes oli «Kolumbusel» korduvalt motoristi kohuseid täitnud, tundis kütteõlisid. Ta teadis 
kõiki vedelkütuse liike, alates kõige halvemast — ligroiinist — ja lõpetades lennukibensiiniga, 
Teades, missuguses olukorras on praegu lennuk, taipas ta kohe, kui väärtuslik leid see oh. 
«Kuidas me ta kaasa võtame?» 

«Seda minagi praegu mõtlen. Kuid selle vaadi peale meie kahe jõud ei hakka, ja kui hakkakski, 
siis klipperpaat ei kannaks. Vaja päästepaat alla lasta, kuid sedagi ei jaksa me kahekesi,teha, sinul 
aga valutab käsi ka veel. Kui tuultki oleks, siis oleksime oma «Luurajaga» 
siia triivinud... Kuid tuult ei ole. Vahest ehk öösel tõuseb ...» 


«Teate mis?» soovitas junga. «Sõitke üksi klipperpaadil lennuki juurde ja tooge sealt meie 
komandör siia, mina aga ootan teid siin. Kolmekesi laseme päästepaadi vette, veeretame sinna 
kuidagi bensiinivaadi ja toimetame selle lennukile.» 

«Jätta sind siia? Aga mis siis, kui sellel «S»-il pähe tuleb põhja minna?» 

«See ei juhtu nii kiiresti. Aga kuni me tuult ootame, võib ta meile head aega öelda.» 

«Las siis mina jään, sina aga sõua Barilli juurde. » . «Mul ju valutab käsi, ma ei jõua kuigi kaua 
sõuda», vastas junga. 

Petimko ei tahtnud poissi sellele üpris ebakindlale laevale üksi jätta kuid kaalunud asjaolusid, ta 
nõustus. Marko ronis paaditekile tagasi, Petimko aga eemaldus klipperpaadil aurikust. 

Junga vaatas, kuidas paat kaugenes ja lõpuks kadus. Lennukil süttisid pardatuled. Barill oli vist 
väikese akumulaatori sisse lülitanud. Poiss istus päästepaadi kõrva;e. Ta vaaias mere musta vett, 
milles peegeldusid juba esimesed tähed, ja ootas kannatlikult klipperpaadi tagasitulekut. Akki 
teritas ta kõrvu: kusagilt üsna lähedalt tuli kuuldavale midagi möirgamise või lõrina taolist. See 
muutus aina valjemaks. Ja otsekui vastuseks hakkas uppuva auriku siseruumides möirgama 


mingisugune kiskja. Peagi ühines temaga teine. 


XXII PEATÜKK SALADUSLIK AURIK 
Barill ootas kärsitult vaatlejat ja jungat. Ta jälgis neid läbi binokli ja nägi, kuidas nad ümber laeva 
sõitsid. 

«Hulljulge rahvas!» ütles ta Zorjale. «Meil brigaadis 

214 
öeldi sihukeste kohta: «Maailma imestama ei pane, aga, 
kaela murda võivad küll.»» 

«Aga mis siis,kui nad leidsid seal kellegi?» küsis tütarlaps. 

«Mina olen vastu. Kuidas me siia ära mahume?» 
Lennukile ei mahtunud tõepoolest enam kedagi. 

Kui päike loojus, süttis aurikul roheline tuli. Laev seisis parema pardaga nende poole. Esimese 
kerge hämariku tõttu ei olnud mehi laeval enam näha, aga kui .klipperpaat aurikust eemaldus, ei 
lasknud Barill seda silmist, kuni paat oli niivõrd lähenenud, et võis märgata ühe sõitja puudumist. 

«Me kartsime, Zorja'et nad sõitjaid kaasa toovad, aga tuleb välja, et meie oma mees jäi üksi sinna. 
Küll on ikka mehed!» imestas lendur. 

Barill ja Zorja ootasid kannatamatult paadi lähenemist. 

Lõpuks jõudis Petimko pärale ja jutustas luure tulemustest. 

Kui Barill kuulis bensiinist, tuli talle kohe nagu uus elu sisse. 

«Mul on ju vasak paak terve, poole bensiinivaruga aga võime tervelt kolm tundi vastu pidada!» 

Plaani, mille junga ja vaatleja olid välja mõelnud, võttis lendur vastu, kuigi ta lennukit just 
meelsasti maha ei tahtnud jätta. Kuid teist väljapääsu ei olnud. Seletanud Zorjale ära, mis tal teha 


tuleb, istus Barill klipperpaati, 

«Jääb siis nii,» ütles piloot tüdrukule, «kui midagi peaks juhtuma, siis vilguta pardatulesid, Ja 
hoia täispuhutud padi alati käepärast.» 

Zorja lubas teha kõik, mis kästi, ja lendurid sõudsid minema. Öine pimedus oli mere juba täiesti 
oma rüppe matnud. Kummipaat liikus tähtede valgel, orientiiriks auriku roheline tuli. Selja taha jäid 
lennuki laternad. Aerutas Barill, Petimko aga puhkas sel ajal ja jutustas uuesti üksikasjaliselt laeva 
ülevaatuse tulemustest. 

«Kas te peale roolikambri mujale kusagile sisse ei astunud?» küsis lendur. 

«EL» 

215 

«Aga võib.olla on seal mõni veel elus?» 

«Mis sa veel välja ei mõtle! Mõni surnu võib ju veel olla, aga ellu on vahest ehk ainult rotid 

jäänud. Marko arvatavasti kuuleb praegu, kuidas nad piiksuvad.» 

Äkki kostis nendeni oie. Mõlemad jäid vait ja hakkasid tähelepanelikult kuulatama. Madal, 
võimas ole, teine; kolmas... Oie paisus kõmavaks möirgeks. 
«Mis see on?» küsis lendur. 
Vaatleja vaikis, oodates iseäraliku heli kordumist. Varsti see korduski. See oli oie, mis lõppes 
kuidagi sireenimöiret meenutava ulgumisega: o-o-u-u-u... Kui see ei kõlanud venivalt, vaid valjusti 
ja kõmavalt. Tundus, et hääled tulid aurikult, kuid vaatleja ning lendur ei olnud selles kindlad. 

«Kui rotid aurikul sedamoodi piiksuvad,» sõnas Barill «siis, ma meie poissi küll ei kadesta.» Ja ta 
surus kõigest jõust aerudele. 

Kohutavatest häältest erutatud lendurid ruttasid. Veel mitmel korral oli kuulda ulgumist, siis 
vaikis kõik. Klipperpaat liikus maksimaalse kiirusega. Juba hakkas nende ees paistma auriku siluett. 
See mustendas öö foonil nagu väike pealisehitistega torn. Rahulikult vilkus selle kohal üksainus 
roheline tuli. Petimko pani peod , toruna suu juurde ja hüüdis: 

«Marko-o-ol Marko.0!» 

Kuid isegi kaja ei vastanud — hääl kustus tühjusesse. Nad ootasid vastust, kuid vaikus oli 
häirimatu. Siis hüüdsid nad koos. Sel korral tuli aurikult vastus: 

«Halloo-o! Hallo-o!» 

«On see tema või mitte?» küsis lendur-vaatleja, kes häält ära ei tundnud. 
«On küll!» vastas lendur kindlalt ja hüüdis uuesti: »Marko! Kus sa oled? Kuidas ligi pääseda?» 

«Tulge laterna alla!» kostis vastus. 

Ja Petimko, kes veendus, et räägib Marko, juhtis paadi laterna juurde. 

Kui nad trepi ette jõudsid, mis alumisele kaptenisillale viis, kuulsid nad jälle valju lõrinat. Kusagil 
auriku rügavuses möirgas mingi suur kiskja, Marko ilmus trepiastmeile. 

«Kuule, poiss, mis kontsert see sul siin on?» küsis Barill. «Stepanõtš kinnitab, et need on rotid, 


kes su meelt lahutavad.» 

«Võtaks pärgel neid rotte! Kui ma kuulsin, ehmatasin esialgu nii, et tahtsin vette hüpata ja teie 
juurde ujuda. Siis harjusin ära. Siin vist veeti loomaaeda ja kõik loomad ei ole uppunud.» 

«Nad võivad mitte just väga külalislahketeks peremeesteks osutuda,» ütles lendur. 

«Kuni nad laevalaele ei ole pääsenud, laseme päästepaadi vette,» soovitas Petimko. 

Et päästepaadiga kergemini toime tulla, mindi käsilaternat otsima. See leiti peaaegu kohe 
roolikambrist. Selle laterna valgel vaadati üle paadid. Neid oli aurikule jäänud kolm: üks vasakul ja 
kaks paremal pardal. Neljandat oli meeskond nähtavasti laevalt lahkumisel kasutanud. Selgus, et 
paadi talide abil ülestõmbamine ja siis merre laskmine käib neil ikkagi üle jõu. Kergem oleks olnud 
paati längus tekilt otse vette tõugata, kuid selleks oleks tulnud purustada titsid, mille külge paat oli 
kinnitatud. 

«Siin kirveta läbi ei saa,» sõnas Barill titse silmitsedes. «Meil tuleb kajutitest tööriistu otsida.» 
«Aga kiskjad?» oli vaatleja huvitatud. 

«Noh, nad on arvatavasti puurides. Ega neid siis ometi kaptenikajutis ja raadioruumis hoitud.» 

Kiskjad olid rahulikud ja võis arvata, et laeva kohutavaid peremehi ei ärritanud sugugi külaliste 
ilmumine. 

Paat vabastati talidest ja siis läksid kõik kolm kirvest või mõnda muud titside purustamiseks 
sobivat rasket eset otsima. 

Kuid peagi heideti paadi kasutamise plaan kõrvale. Tekki üle vaadates leidsid nad mitu tühja 
puuvaati. Lõhna järgi tegi Barill kohe kindlaks, et need on õllevaadid. 

«Miks me peaksime paadiga jändama!» hüüatas ta, rõõmsalt. «Me võime täita selle vaadi 
bensiiniga ja pukseerida ta vett mööda lennuki juurde.» 

Kahtlemata oli lendur raskest olukorrast parima väljapääsu leidnud. Jät üle tühi vaat ahtrisse 
veeretada, või õigemini — lasta vaat vette ja leida moodus, kuidas ben- 

siin metallvaadist puuvaati ümber valada. Pikalt mötlemata lahendas Barill ka selle probleemi. 

«Võtame pumba, millega me klipperpaati täis pumpame,» ütles ta, «See viidab küll natuke aega, 

kuid tunniga täidame vaadi pooleni. Sellest piisab. Igatahes võime siis «Luuraja» siia tuua. Aga 

kuidas vaati pukseerida, seda ma juba ei tea. Selle küsimuse peate teie, meremehed, lahendama.» 

«Käkitegu!» vastas Petimko. «Me Markoga seome talle kohe talitrossi ümber.» 
Vaat veeretati vette ja tõmmati ahtrisse. Ent niipea kui nad bensiini ümberpumpamist alustasid, 
leidis aset sündmus, mis neid kohe mure ja kartusega täitis, Barill, kes vaatas merele, kust pidid 
paistma «Kalaluuraja» tuled, ei leidnud neid. Kogu ümbrus oli pimedusse mattunud...Lennuk oli 
kadunud. 

Ärevus ei kestnud siiski kaua. 
«Küll on mul ikka arbuus aga mitte pea!» hüüatas Barill. 


«Akumulaator on mul ju tühi ja mina, loll, unustasin tüdrukule näidata, kuidas käsidünamot 
vändata, kui akumulaator enam voolu ei peaks andma.» 

Otsustati, et keegi sõidab pimedas lennukit otsima, süütab dünamo abil tuled ja tuleb siis tagasi 
bensiini järele. Bensiinivaati kohe kaasa võtta ei juletud — niisugune koorem oleks võinud otsimist 
viivitada. 

«Sõidan mina,» ütles Barill, «hääl on mul hea, sõuan veidi kaugemale ja hakkan hüüdma. Zorja 
kuuleb mind ja hüüab vastu ning küllap ma siis juba hääle järgi orienteerun. Teie aga valage siin 
seni bensiin ümber.», Petimko ja Marko nõustusid, kuid soovitasid Barillil tungivalt klipperpaadile 
laterna kaasa võtta, et nad teda jälgida võiksid. 

«Aga kuidas te siis töötate?» 

«Meile jätkub tähtede valgusest,» vastas vaatleja. Barill võttis laterna ja läks. 

Petimko ja junga töötasid nii kiiresti kui suutsid, tõmbasid pumba bensiini täis ja valasid siis 
puuvaati, mis veepinnal ujus. 

Tuleke klipperpaadil kaugenes kiiresti. Varsti kuulsid. Petimko ja Marko hõikeid. Barill hüüdis 
Zorjat. 

Auriku ruumidest tuli aeg-ajalt nagu varemgi kuuldavale möirgamist ja lõrinat. 

Vaatleja ütles Markole, et möirgab just lõvi, ei keegi muu, aga võib olla, et mitugi. Missugune 
metsaline lõrises, seda ei võinud ta öelda, Võib-olla tiiger või panter, kuid igal juhul ka mingi 
murdja. Siis hakati rääkima auriku hukkumisest. 

«Ma arvan, et see aurik sõitis elavate metsloomade lastiga,» ütles Petimko. «Kuid kuhu? Loomi 
tuuakse meile kõige sagedamini Hamburgist Hagenbecki juurest ja kohale toimetatakse nad 
Leningradi kaudu. Kust siis need tulevad? Kas järsku Aafrikast või?» 

«Missugusele riigile võiks see aurik küll kuuluda?» «Ehitatud on ta Inglismaal, seda on näha 
tahvlikesest roolikambri ukse kohal, kuid Inglismaal ehitatud aurikuid võib näha kõigi maade 
sadamates.» 

«Aga miks ta siis hukkus?» 

«Selge, et sai vigastuse allpool süvisejoont. Kui seal oleks olnud tegemist lihtsa lekkimisega, 
oleks meeskond võinud vett välja pumbata, kuni nad lähemasse sadamasse oleksid jõudnud või kuni 
abi kohale oleks kutsutud. Karile aurik ei võinud sattuda: meie meres neid ei ole. Oleks see aga 
ranna lähedal juhtunud, siis oleks ta sinna jäänudki, aga mitte merele putkanud. Ilmselt toimus 
vajumine väga kiiresti... Nii...» Petimko vaikis viivu, «Arvan, et see juhtus plahvatuse tagajärjel, 
Kas laternaid ja roolikambrit nägid? — klaasid on purunenud. Seda juhtub tugeva õhusurve puhul 
suurtükitule või suure plahvaiase ajal. Ainult mis võis siin plahvatada? Katlad oleksid auriku 
purustanud, nagu kunagi «Delfiini», mida me siin meenutasime. Hm!... Võib-olla oli lastiruumis 
mingi lõhkeaine?» 


«Sel ööl, kui me allveelaeval olime, kuulsin ma merel plahvatust,» ütles Marko. 
«Võimalik, et plahvatus oli sellel aurikul: me ju korjasime teid üles siit üsna lähedalt.» 
«Teate, ma arvan... kas see pole mitte allveelaeva töö?» 
«Õige!...Ainult milleks oli tal vaja seda aurikut?... 
Ahaa, tead mis... nüüd on mulle kõik arusaadav. Lui- 

gesaarel oodati mingisugust kreeka aurikut «Antopulost» masinatega professor Ananjevi jaoks. 
Kas mõistad nüüd, mida tähendab viimane täht «S»? Seesama ongi too «Antopulos». Piraadid 
uputasid ta, ja selles pole midagi imelikku. Sa ju ise rääkisid, et kõik sündmused on kuidagi 
professori ja tema Luigesaare leiu ümber koondunud.» 

Nii avastasid nad auriku saladuse. Arusaamatuks jäi ainult see, kust tekkisid laevale loomad, 
kuhu ja kellele «Antopulos» neid,vedas. Ei võinud ju oletada, et professor Ananjev Luigesaare 
jaoks lõvisid oli tellinud! 

Merel lõid jälle vilkuma «Kalaluuraja» pardatuled. Järelikult.oli Barill õnnelikult sinna jõudnud 
ja Zorjale näidanud, kuidas dünamot vändata. Ajutiselt tuled kusttusid — see tähendas seda, et 
lakati väntamast dünamot, — kuid süttisid siis jälle. 

Varsti hakkas vaevumärgatav tuluke lennuki juurest auriku poole tulema. Väike kummipaat 
pöördus tagasi, Vaatleja ning junga hakkasid veelgi energilisemalt bensiini ümber valama. Üks 
raudvaat tühjendati ja kohe võeti teine käsile. Äkki Marko karjatas: ta oli riivanud kogemata 
haavatud kohta käel ja tundis teravat valu. Kui Petimko teada sai, milles asi seisab, käskis ta jungal 
töö katki jäita. Marko ei vaielnud vastu — haavatud käsi andis end juba ammu tunda. Ta puhkas, 
jälgides paadi lähenemist. Kui klipperpaat «Antopulose» juurde jõudis, tundis noormees ära paadis 
istuva inimkogu. See oli Zorja. 

«Tervist! Te vist ei oodanud mind? Komandör valmistab masinat lennuks ette ja palus kiiremini 
bensiini tuua,» 

«Tubli tüdruk, said kiiresti hakkama!» kiitis lendurvaatleja Zorjat. «Seda te tegite komandöriga 
hästi, et tema sinna jäi ja sina ise siia tulid.» 

«Ma ise tahtsin nii. Ta esialgu kõhkles, kas lubada mind või mitte, kuid siis jäi nõusse,»vastas 
Zorja, «Käskis edasi öelda, et teie tooksite bensiini ära, meie Markoga aga jääksime aurikule ja 
ootaksime, kuni lennuk siia tuleb.» 

«Kah hästi mõeldud. Vahepeal saab Marko käsi puhata 

ja sinuga ei hakka tal igav. Minul üksi aga on vaati paadi taga puksiiris kergem vedada. Ainult, olge 
komandosillal. Võib loota, et lõvid sinna.ei roni. » 


XXIII PEATÜKK KISKJAD 


Petimko sidus puksiirtrossi endale ümber keha — klipperpaadil polnud seda kuhugi kinnitada. 
Ainus metall-aas kõlbas ainult peenikese nööri läbitõmbamiseks, millega seda kerget paati kinni 
seoti. Petimko sõudis kohe minema, vedades enda järel bensiinivaati. Klipperpaat liikus nüüd väga 
aeglaselt ja võis alles tunni või poolteise pärast lennuki juurde jõuda. Seal kulub umbes pool tundi 
lennuki tankimiseks ja alles siis asub lennuk mõne minuti pärast auriku kõrvale: Tuli lahendada 
kuidas nad neljakesi «Kalaluurajale» mahuvad. Kuid terava hädasunni silmapilkudel leitakse alati 
mingi väljapääs ja Markot-Zorjat sellepärast ei.muretsenud. 

«Junga ja tütarlaps pidid vähemalt poolteist-kaks tundi kannatlikult ootama, enne kui nad mootori 
müra võisid kuulda. Komandosild oli madalal vee kohal, kuid jäi ikkagi kõige kõrgemaks 
tekiehitiseks aurikul. Marko soovitas Zorjal poordi ümbritsevale laiale, reelingulatile istuda. Nii 
istusid nad minutit kümme, kõneldes sündmustest, mis viimase kolmekümne kuue tunni jooksul 
olid toimunud. Rõõmustati, et nende seiklused on lõppemas, ja mõeldi murega Ljuudale. 

«Noh, nüüd leitakse ta kiirestip ütles Marko kindlalt. Kui noored olid veidi aega reelingul istunud, 
otsustad nad roolikambrit ja kapteni kajutit vaadata. Markol olid tikud, mis Petimko juba siis rooli- 
kambrist oli leidnud, kui nad esimest korda aurikule tulid. Tikutule valgusel lootsid nad leida 
taskulambi, petrooleumilambi või küünla. Junga kinnitas tütarlapsele, et kaptenil peab tingimata 
olema elektrilamp, muidugi kui ta seda põgenemise momendil kaasa ei võtnud. Ja nad hakkasid 
otsima. Aurikul veedetud mitme tunni jooksul ei olnud Marko tähele pannud mitte mingisuguseid 
laeva edasise vajumise tundemärke. Junga isegi ütles Zorjale, et seda 

aurikut õnnestub võib-olla Luigesaare ahajasse pukseerida ja seal maha laadida professor 
Ananjevile vajalikud masinad. 

Roolikambris junga midagi uut ei leidnud; ei olnud seal ka taskulampi ega küünalt. Väikeses 
kastis tiksus kronorneeter, sõrmede all krabisesid kaardid ja lootsiraamatute ning astronoomiliste 
tabelite lehed. 

Pärast roolikambrist lahkumist mindi nõndanimetatud alumisele komandosillale, kus tavaliselt 
asub ka kapteni kajut. Kajuti uks oli suletud, mitte pärani lahti nagu roolikambri uks, ja see kõneles 
«Antopulose» kapteni kasuks. Ilmselt lahkus ta aurikult paanikata. Marko ja Zorja astusid kajutisse 
ja sattusid absoluutsesse pimedusse. Marko säästis viimaseid tikke ega tõmmanud sellepärast kohe 
tuld, vaid palus, et Zorja suleks ukse: ta kartis, et tõmbetuul kustutab tiku. 

Kui uks oli kinni,tõmbas Marko tikku ja valgustas väikest mugavat kajutit, millel peale selle 
ukse, millest nemad sisse olid tulnud, oli veel kaks ust. Kajut koosnes kahest, aga võib-olla ka 
kolmest ruumist. Esimese.. ruumi laual lebasid mitu ajakirja. Noormees rebis ühe, ajakirja puruks ja 
tegi paberinuustakutest mitu tungalt mis, kiiresti ära põlesid, kuid siiski tikke säästsid. 
Elektritaskulambi leidsid nad tõepoolest kõrvalruumist, kus: oli magamisase. 


Marko, kellel oli hästi meeles hiljutine juhtum akumulaatoriga lennukil, kavatses patareid 
hoida, ja kui ta, veendus, et taskulamp on korras, jätkas ta paberi põletamist. Kapteni garderoob 
neid ei huvitanud, riistadest nad aga peale noa, kääride ja sekstandi midagi ei leidnud. 

Zorja, kelles ärkas huvi teise ukse vastu, tõukas selle, lahti, Marko aga pistis põleva paberinuus- 
taku ukseavast sisse. Ukse taga oli väike platvorm. Sealt viis alla trepp, mis ühendas kajutit auriku 
siseruumidega. Marko sirutas käe ette, tõstis tungla üles ja heitis pilgu üle Zorja õla, kes alla vaatas. 
Üheaegselt märkasid mõlemad säravaid silmi ja tõrvikust vaevaliselt valgustatud kiskja koonu. 
Niisugust metslooma ei olnud nad kunagi varem näinud. Metsikut pead raamis pika sassis karvaga 
lakk. Loom vaatas neile pilkumata silmadega otsa. Valgus 

vististi pimestas või isegi hirmutas teda. Mõne sekundi vältel ei liigutanud end ei murdja ega ka 
kohkunud inimesed, kes teda silmitsesid, kuid siis ajas loom lõuad pärani, paljastas kihvad ja 
urahtas; «Hurr-ra ...» Otsekohe tuli alt kuuldavale teine urin. Kiskja polnud üksi. Marko ja Zorja 
kargasid tagasi ning lõid ukse enda järel kinni. Samal hetkel kuulsid nad ukse taga raske keha 
kukkumist. Kiskja hüppas trepile. 

«Lõvi!» hüüatas Marko Zorja kannul kajutist välja joostes ja enda järel ukse käepidet pöörates. 

Ta ei olnud kunagi käinud ei zoopargis ega loomaaias, kuid oli lõvisid mitu korda piltidel näinud. 
Raamatutest teadis ta, et lõvi on tiigri järel kõige tugevam kiskja. Kes seda teab, võib-olla möirgas 
seal tema kõrval ka tiiger, kes ei ole tuntud mitte üksnes jõu, vaid ka verejanu poolest. 

Mõlemad jooksid mööda paaditekki ahtrisse, Sillale ei riskinud nad minna, sest kartsid, et lõvi 
võib kergesti sinna üles karata, kui ta kajutist välja pääseb. Ahtri pool oli mitu ust, mis arvatavasti 
kambüüsi ja ühiskajutisse viisid, päris lõpus aga kõrgus raadioruum. Ühiskajutist mööda joostes 
valgustas junga seda läbi illuminaatori taskulambiga ja nägi, et diivanil lesis mingi loom. 
Taskulambi tulest ärritatuna tõstis kiskja pead ja vaatas üksisilmi valgusesse. See metsloom ei 
olnud nii suur kui lõvi ja tal puudus lakk. Paanikas oli vist keegi avanud loomaderuumi ukse ja 
need kolasid nüüd laeva mööda ringi. 

Marko haaras Zorjal käest kinni ja tormas noolkiirelt raadioruumi. Jäi ainus lootus — peita end 
sinna. Loomi seal õnneks ei olnud. Raadioruum ulatus kuni kapteni kajuti kõrguseni üle teki, uks oli 
tugev ja junga ning tütarlaps tundsid end seal võrdlemisi julgelt. 

Ei kapteni. ega ka ühiskajutist polnud loomad arvatavasti veel välja pääsenud, kuid pimedas ei 
võinud midagi märgata ja sellepärast eelistas Marko vagusi olla ning lennuki tulekut oodata. Siis 
oleks võinud lihtsalt vette hüpata — raadioruumi uks oli kõigest poolteise meetri kaugusel pardast. 
Tõsi küll, ukse ja parda vahel oli ees selle paadi pära, mida nad alles hiljuti olid kavat- 

senud vette lasta. Kuid paat ei seganud neid, hoopis vastupidi, see võis neile kiskjate eest varju 


pakkuda. 

Läbi raadioruuni illuminaatori paistsid «Kalaluuraja» tulekesed. Marko ja Zorja kavatsesid 
vaikselt istuda. Nad kuulatasid, kas ei kosta ehk mõne looma pehmeid samme. Ent nüüd polnud 
isegi möirgamist kuulda. Marko tahtis raadioruumi üle vaadata, aga et valgus loomade tähelepanu ei 
ärataks, palus ta Zorjat illuminaatori, kinni katta. Tütarlaps kattis väikese aknakese nii kinni, et 
vähimatki pilu ei. jäänud, rnillest valgus läbi oleks võinud tungida. Marko läitis taskulambi ja 
hakkas «Antopulose» raadioruumi sisustust lähemalt silmitsema. Ta oli varemgi käinud teiste 
aurikute raadioruumides, kunagi oli ta isegi õppinud kahenädalastel raadiokursustel Luzanõs. Junga 
vaatas üle aparatuuri — see oli lihtne ja poiss oleks osanud seda kasutada, — vaatas üle 
avariiakumulaatorite patarei, mis oli sisselülitamiseks valmis, kuid polnud millegipärast sisse 
lülitatud. Radist kindlasti kavatses SOS-signaali anda, kuid hiljem, haaratuna üldisest paanikast ja 
kartes, et teda uppuvale aurikule jäetakse, jättis ta aparaadi sinnapaika ja tormas ülepeakaela 
päästepaadi juurde, mida parajasti vette lasti. Marko kontrollis aparatuuri. See oli täiesti korras. 
Talle tuli meelde, et oli päeval näinud mastide vahele tõmmatud antenni, mis samuti oli täiesti, 
korras. Erutatult lülitas ta sisse avariiakumulaatori ja saatja, pööras lülitit ja hakkas võtmega 
väljakutset toksima: 

Pärast seda toksis. ta kolmel korral 
välja kuulsa ...— - — —....signaali, mis paneb kõik ranna. ja laeva-raadiojaamad katkestama töö 
ning kuulama ainult laeva, mis seda signaali edasi annab. 

Kui eetrist kostab see kohutav signaal, muutuvad radistid süngeks, teatavad õnnetusest kiiresti 
oma kaptenitele ja informeerivad radiogrammidega teisi jaamu. SOS teatab, et laeva ja tema 
meeskonda ähvardab surmaoht. Marko toksis ikka veel SOS-i, Ta andis edasi kuni kümme märki 
minutis — heast radistist kümme korda vähem. Ta teatas, et aurik «Antopulos» on uppumas; lendur 
Barill, lendur.vaatleja Petimko, Zorja Nah 

hodka ja Marko Zavirjuhha paluvad, et neid, otsitaks. Ta tahtis edasi anda ka seda, et nad pääsesid 
allveelaevalt, et «Kalaluuraja» tõuseb võib-olla hommikul õhku, kuid pikaks radiogrammiks ei 
piisanud tal teadmisi ja kogemusi. Samuti ei suutnud ta teatada oma asukohta, kuna ta ei teadnud 
koordinaate, ja kirus ennast sellepärast, et ei olnud vaatlejalt küsinud, kes neid kahtlemata pidi 
teadma. 

Zorja vaatas harda austusega Marko tööd. Seni oli ta arvanud, et radiogrammi saates kirjutavad 
radistid sõnumi paberile ja paiskavad siis mingisugusel imepärasel viisil õhku. 

Pärast saate lõpetamist lülitus Marko vastuvõtule. Ta kuulas mingisuguste säderaadiojaamade 
piiksumist, kuid ei saanud millestki aru. Aeg-ajalt aimas ta üksikuid tähti — ja see oli ka kõik. Ta 
kahetses kibedasti, et tema raadioalased teadmised olid nii armetult kasinad,, ja heitis endale ette, et 
ei olnud varem nagu kord ja kohus õppinud. Istunud, niiviisi minutit viisteist, pani ta lõpuks 
kõrvaklapid ära. Nüüd oli vaja «Kalaluurajat» vaadata, Junga kustutas taskulambi ja Zorja astus 


illuminaatori eest kõryale.,Meri oli pime. Polnud näha ei lennukitulesid ega laternat klipperpaadil. 

«Petimko on vist lennuki juurde jõudnud ja küllap nad tööhoos varjasid meie eest väikese 
laterna» arvas junga. 

«Kas loomi pole kuulda?» küsis Zorja sosinal. 

Tähed taevas ergasid kirkalt. 

Kuid mis see siis oli? Äkki välgatas illuminaatori eest mööda mingi vastuhelk, otsekui oleks 
aurikut vasakult pardalt prožektoriga valgustatud. Kas tõesti selle ajaga jõudis nende juurde teine 
aurik? Võib-olla möödus ta lähedalt ja kuulis SOS-i, mille Marko siit välja saatis? Junga ja Zorja 
tahtsid juba raadioruumist välja karata, kuid kiskjate lähedus sundis neid ettevaatlikult tegutsema. 
Esimesena läks Marko. Ta paotas ukse ja pistis pea raadioruumi nurga tagant välja, Auriku lähedal 
seisis mingi laev ja valgustas «Antopulost» prožektoriga, See laev oli siin vist juba mitu minutit 
seisnud — junga märkas paati, mis tema parda äärest eemaldus. Prožektor segas laeva piirjoonte 
silmitsemist 

veelgi enam kui pimedus. Kuid prožektori kiirtevihk olr suunatud «Antopulose» komandosillale, 
mitte raadioruumile, ja see,võimaldas Markol siiski küllalt selgesti näha, et aurikul on väga madal 
parras. Prožektor valgustas teed paadile, mis oli katnud juba poole kaht laeva lahutavast vahemaast, 
Marko kavatses paadi meeskonda hoiatada, et aurikul on kiskjad, kuid vaadanud veel kord, teraselt 
äsja kohalejõudnud laeva vaevumärgatavaid piirjooni, peitis ta end ühtki häält tegemata endisesse 
kohta. Ta tundis ära piraatide allveelaeva. Aurikule lähenesid veelgi jubedamad kiskjad. 


XXIV PEATÜKK ALLVEELAEVAL 


Allveelaev lesis peaaegu kogu päeva põhjas. Selleks oli ta valinud hea liivase põhja enam kui, 
saja kahekümne meetri sügavusel. Siin tundsid piraadid end väljaspool ohtu. Juhtum sõjalaevaga, 
mille kohalolule hüdrofonid läinud ööl viitasid, tegi allveelaeva komandörile veidi muret. Ta võis 
seda kohtumist muide juhuslikuks pidada ja vaevalt küll, et sel laeval võis allveelaeva olemasolu 
kohta üldse kahtlus tekkida. Ja lõpuks viibis allveelaev ikkagi neutraalvetes. Antš soovitas 
naljatades põhjas pisut ringi luusida ja otsida kreeka aurikut, või hiljutisi külalisi, kes möödunud ööl 
allveelaevast lahkusid. 

«Kui krabid neid veel ära ei ole söönud, siis tursuvad nad varsti ja tõusevad vee peale,» vastas 
komandör. Päeval tuli siiski merepinnale tõusta. Laev oli kaua vee all viibinud ja vanemohvitser, 
kes õhu kvaliteeti kontrollis, tegi kindlaks, et õhku oli jäänud vähe ..hapnikku. Allveelaevas oli 
hapnikku veel mitu ballooni, kuid neid hoiti kuni pealveebaasist uue varu saamiseni alles. Laev 
kerkis veepinnale viieteistkümneks minutiks. Enne seda vaadati merepind läbi periskoobi üle, ja kui 
midagi ei märgatud, tõusti vee'peale. Veidi hiljem, juba merepinnal, nähti lennukit. See liikus 


võrdlemisi madalal. Läbi binokli tehti kohe kindlaks, et see on vana konstruktsiooniga masin ega 
või sellepärast olla sõjaväelennuk. Antš avaldas esimesena arvamust, et lennuk otsib kala. Kui 
lennuk lähemale jõudis ja madalamale laskudes allveelaeva kohal tiirutama hakkas, nägid piraadid, 
lennuki pardal selle nimetust: «Kalaluuraja». Nimetus kinnitas Antši arvamust, Lennuki püsiv 
uudishimu ärritas ja vihastas komandöri. Ta käskis lennukit seniitkuulipildujatest tulistada, lootes, 
et lendurid ei kuule kuulipildujatärinat ega taipa toimuvat enne, kui kuulid on lennukit tabanud. 

Nii madalal lendavat lennukit ei ole raske tabada ja pärast mõnda kuulipildujavalangut märkas 
komandör, kes kõike oma komandotornist jälgis, et lennuk on saanud tabamuse. Piraadid nägid, 
kuidas «Kalaluuraja» madalamale laskus, ja hakkasid teda kohe taga ajama, kartes, et ta võib 
kaugele ära lennata ja allveelaevast kellelegi teatada. Varsti kadus lennuk silmapiirilt. Kuid piraadid 
olid veendunud, et ta on juba veepinnal, ja jätkasid tagaajamist samal kursil. Kui nad lennukit siiski 
ei leidnud, tulid nad järeldusele, et see on uppunud, ja komandör käskis sulgeda luugid ning täita 
tsisternid,et allveelaev uuesti põhja võiks sukelduda. 

Ljuuda ärkas vara ja hakkas isale kirja kirjutama, nagu piraadid talle olid soovitanud. Kaua ei 
seganud neiut keegi ja tal oli aega kirja läbi mõelda. Pidades meeles Antši sõnu selle kohta, mida 
võib ja mida ei või kirjutada, mõtles ta läbi iga lause. Kuid sugugi mitte selleks; et täita salakuulaja 
korraldust, vaid et kirjutada kirja, mis Antšile ütleks ühte, isale aga, kui kiri tema kätte satub, hoopis 
midagi muud, Talle tuli meelde, kuidas isa mullu suvel tema juures laagris käis. Oli halb ilm, sadas 
vihma ja laagri elanikud veetsid peaaegu kogu päeva klubitelgis. Aega veedeti mängudega, eriti aga 
silpmõistatuste, ristsõnade, mitmesuguste ülesannete ja mõistatuste lahendamisega. Isa võttis 
kõigest sellest agaralt osa. Ja tütarlaps otsustas isale seda päeva meenutada, et ta aru saaks, et ka 
tema kirja tuleb lugeda kui mõistatust, kui ristsõnu, kui reebust. Ta tuletas meelde, kuidas ta tol 
korral kirja kirjutas, valides lauseid nii, et neis ainult ühte teatavat sõna loetaks. Ta 

' Reebus — pilt-, täht. võt märkmõiststus. — 7õ/k. 

mobillseeris kogu oma leidlikuse, kaalus iga sõna ja kirjutas lõpuks nii: 

«Kallis isa! 

Kas mäletad meie mullust laagris viibimist, mis vaimustas meid? Kas mäletad meie mänge ja 
meelelahutusi ning järveveel vareleva kuu hõbedast rada, mis meilt unerahu röövis? Mäletad, 
missuguse hulga väikesi kalakesi ja vähke, soost aga konni ja triitoneid me siis püüdsime, et 
imetleda hiljem akvaariumis kogu seda elu, mis kihab ja elab vee all? Kuj toredad olid rneie 
jalutuskäigud järve rannal, kui päike laskus silmapirrile ja heitis kuldpunaseid kiiri üle vee! 
Missuguse rõõmuga, me vihmastel päevadel malet ja doominot mängisime ning mõistatusi 
lahendasime ja kui palju lõbu pakkus meile päikesepaisteliste ilmadega laagri väike laev! 
Meenutades neid päevi tunnen ma, kuidas tõeline vaimustus haarab mind. Loodan, et rne jälle sinna 
sõidame; tuska teeb ainult see, et asjatoimetused sind tänavu Luigesaarel kinni hoiavad. Võib-olla 
sõidan mina üksi, nagu,möödunudki aastal, sina aga tuled hiljem järele, nii et sõidame jällegi lahus. 


Mulle näib, et selline lõbureis oleks sulle lõpuks ometi selleks puhkuseks, mida arstid sinult 
nõuavad. 

Mulle teeb muret see, et ma ei saa sinult mingisuguseid teateid. Mind on juba tüüdanud need sinu 
geoloogilised tööd, iseäranis aga see kurikuulus toriantiit. Tahaksin mõneks alaks kõigest sellest 
vabaneda, istuda sinuga kusagil rannaliival ja vaadata, kuidas kaovad kaugusesse laevad. Loodan, et 
kui me sõidame koos, siis on sul kindlustatud ustav valve. Ah jaa, pidin peaaegu unustama: hoia 
läinud nädalal tapeti. 

Kui sõidad Luzanõsse (ma ootan sind siin), võta kaasa rninu vihmavari ja ära unusta ka oma. 

Sõida siia, mul tuleb ju varsti jälle hakata täitma orna kohustusi. Loodan sind peatselt näha — sa 

ju lubasid täita mu mõistlikke palveid, või tahad sa öelda selle peale ei? Igatahss mina seda sinu 

lubadust ei unusta. 
Suudlen tugevasti, Sinu Ljuuda. 

Neiu luges kirja läbi ja tundis rahuldust. Kahtlemata ei saa Antš sellest midagi aru, isale aga peab 
kohe meelde tulema see mäng, mida ta laagris näitas. Just nii oli ta siis kirjutanud oma kirjakese ja 
isa mõistatas selle esimesena. Otsekohe ta Luzanõsse niikuinii ei sõida — ta on tema, Marko ja 
Zorja kadumise pärast küllaltki suures mures. Kergeusklike inimeste hulka ta ei kuulu. Kuid neiu 
südant röhus siiski hirm: aga äkki ta siiski sõidab? Kuid mõelnud kõikide asjaolude ja oma kirja üle 
hästi järele, tuli ta kindlale järeldusele, et isa loeb kirja läbi nii nagu vaja ja oskab otsekohe nii 
toimida, nagu sellistel puhkudel toimima peab. 

Kui tuli Antš, lamas Ljuuda magamisasemel ja mõtles oma seltsimeestele. Teda tegi rahutuks see, 
et ta neist midagi ei teadnud. Kas nad ongi veel elus? 

Niipea kui salakuulaja kajutisse oli astunud, küsis neiu, mis Markost ja Zorjast on saanud. 

«Nad tunnevad end hästi ja... näib, et ei hakka enam salgama,» vastas Antš naeratades ja küsis 
temalt, kas kiri isale on valmis. 

Kuni ta vaikides kirja luges, jälgis tütarlaps tema nägu, kuid seal ei tuksatanud ükski lihas. Näis, 
nagu tutvuks Antš kirjaga täiesti ükskõikselt, kuigi Ljuuda ei suutnud seda uskuda. 

«Ma ei teadnudki, et te olete nii väga huvitatud elavast loodusest,» ütles spioon, kui ta kirja 
lugemise lõpetanud. «Päris noor naturalist kohel Küll kalakestest ja konnadest, küll kormoranidest 
ja jõetiirudest .. Püüan rikastada teie akvaariumi meresügavuste esindajatega.» 

«Oleksin tänulik,» vastas neiu. 

«Tore. Luban selle kirja viivitamatult teie isale ära saata. Arvan, et meie laeva komandör ei vaidle 
selle kirja sisule vastu. Võite kirjutada uue kirja. Kuigi ma loodan, et te oma isa varsti näete.> 

Antš noogutas viisakalt peaga ja astus kirja käes hoides komandöri kajutisse, kus ta nüüd ajutiselt 
elas, kuni tema ruum oli tütarlapse kasutuses. Komandör magas. Antš istus laua taha, pani Ljuuda 


kirja enda ette ja silmitses seda paarkümmend minutit tähelepanelikul nagu otsiks ta midagi erilist. 
Ta asetas mõttes tähti ver- 

tikaalselt tulbakesteks, liitis omavahel sõnade esimesi tähti ja silpe, valis tähti ja silpe keskelt, 
pööras lehe ümber, vaatas seda vastu valgust, hoidis seda horisontaalselt ja tõstis siis silmade 
kõrgusele. Pärast seda pani ta kirja lauale tagasi ja silmitses seda uuesti mõtlikult, otsekui poleks 
tema ees tavaline kiri, vaid hieroglüüfidega kaetud egiptuse papüürus. Kui Ljuuda oleks näinud, kui 
tähelepanelikult salakuulaja tema kirja uurib, oleks ta vist väga kohkunud. 

Kui Antš kirja kohal umbes pool tundi oli istunud, pistis ta selle tasku. 

Eesriie, mis lahutas väikest magamistuba, hakkas; liikuma ja kajutisse astus komandör. Ta 
kissitas uniseidi silmi, silitas käega üle palja pealae ja istus toolile. 

«Mis on?» küsis ta Antšilt. 

«Kirjutas. Minu abi võib juba täna öösi saarele minna.» 

«Kas olete tema konspiraatorivõimetes täiesti kindel?» «Vastasel korral poleks ma teda kaasa 
võtnud. Ta valdab vene keelt niisama hästi nagu minagi. Peale selle on ta tõeline näitleja. Te ju ise 
teate, kui osavasti ta seda poisikest selle kirjaga tüssas.» 

«Aga mida kirjutas Ananjeva?» 
«Olge lahked!» Antš andis komandörile kirja. 
«Ma ei saa ju tuhkagi aru.» 
Antš tõlkis talle kirja sõna-sõnalt. 
Mulle see eriti ei meeldi... kuigi võib ka nii olla... Ega seal ometi midagi šifreeritud ole?» 
«Te unustate minu kogemused!» pahvatas Antš naerma. 

Ta palus veidi tähelepanu, kriipsutas mõned sõnad kirjas pliiatsiga alla ja näitas komandörile. 

Nüüd oli kirja pilt järgmine: 

«Kallis isa! 

Kas mäletad meie mullust laagris viibimist, mis vaimustas meid? Kas mäletad meie mänge ja 

meelelahutusi ning järveveel väreleva jruu hõbedast rada, mis meilt unerahu röövis? Mäletad, 

missuguse hulga väikesi kalakesi ja vähke, soost aga konni ja triitoneid me siis püüdsime, et 

imetleda hiljem akvaariumis kogu seda elu, mis kihab ja elab vee all? Kui toredad olid meie 

jalutuskäi- 

gud järve rannal, kui päike laskus silmapirrile ja heitis kuldpunaseid kiiri üle vee! Missuguse 
rõõmuga me vihmastel päevadel malet ja doominot mängisime ning mõistatusi lahendasime ja kui 
palju lõbu pakkus meile päikesepaisteliste ilmadega laagri väike laev! Meenutades neid päevi 
tunnen ma, kuidas tõeline vaimustus haarab mind. Loodan, et me jälle sinna sõidame; tuska teeb 
ainult see, et asjatoimetused sind tänavu Luigesaarel kinni hoiavad. Võib-olla sõidan mina üksi, 
nagu möödunudki aastal, sina aga tuled hiljem järele, nii et sõidame jällegi lahus! 


Mulle näib, et selline lõbureis oleks sulle lõpuks ometi selleks puhkuseks, mida arstid sinult 
nöuavad. 

Mulle teeb muret see, et ma ei saa sinult mingisuguseid teateid. Mind on juba tüüdanud need sinu 
geoloogilised tööd, iseäranis aga see kurikuulus torianiit. Tahaksin mõneks ajaks kõigest sellest 
vabaneda, istuda sinuga kusagil rannaliival ja vaadata, kuidas kaovad kaugusesse laevad, Loodan, 
et kui sõidame koos, siis on sul kindlustatud ustav valve. Ah jaa, pidin peaaegu unustama: hoia 
kormorani, kelle müüsid meile kalurid. Vaata, et teda ei tabaks meie vaese jõetiiru saatus, kes 
läinud nädalal tapeti. 

Kui sõidad Luzanõsse (ma ootan sind siin), võta kaasa minu vihmavari ja ära unusta ka oma, 
Sõida siia, mul tuleb ju varsti jälle hakata täitma oma kohustusi. Loodan sind peatselt näha — sa ju 
lubasid täita mu mõistlikke palveid, või tahad sa öelda selle peale ei igatahes mina seda sinu 
lubadust ei unusta, 


Suudlen tugevasti. Sinu Ljuuda.» 

«Ma loen järjest iga lause viimast sõna: «Meid röövis allveelaev. Mind hoiavad lahus, 'uavad 
teateid: torianiit, laevad, valve. Kalurld tapeti. Oma kohustusi ei unusta».» 

Kapteni ninajuure kohale tekkisid kurrud. Silmad muutusid väikesteks ja kurjadeks. 

«Tähendab, ka see valetas meile suud.silmad täisi» röögatas ta. «Ta saab mul veel uut ja vana 
tunda, enne kui merepõhja sukeldub.» 

«Seda võis oodata,» vastas Antš. «Hea veel, et ta sel- 

lest lapsemängust midagi keerulisemat välja ei mõelnud,» 
«Mis me siis nüüd teeme?» 

«Merre jõuame teda alati visata. Seni aga las istub ja kirjutab kirju, neid võib meile tarvis minna.» 
«Pange ta dikteerimise järgi kirjutama.» 

«Pole vaja. Ma andsin talle võimaluse kirjutada seda kirja rahulikus meeleolus, et saada tema 
harilikku käekirja. Minu abi kopeerib käekirju niisama hästi nagu mina kasteeti käsitsen. Selle 
eeskujul kirjutab ta ise vajaliku kirja, millega ta homme hommikul Ananjevi juurde ilmub, õhtul aga 
on professor meie üürnik. Tütar, kulub meile veel marjaks ära, kui me professorilt tema valemeid 
hakkame välja pinnima.» 

Õhtuni lamas allveelaev merepõhjas, ent niipea kui pimenes, tõusis veepinnale ja hakkas 

Luigesaare abaja poole liikuma, et seal Antši abilist maale saata. Uus, võltsitud kiri Ljuudalt 

professor Ananjevile oli spioonil taskus. 

Allveelaev liikus ilma tuledeta ja väga ettevaatlikult nagu tavaliselt. Kuid siis märkas vahiohvitser 
merel punast tulekest. Üks punane tuli pidi tähendama seda, et tuld märganud laeva parema parda 
poolt, läheneb purjekas. Aurikul oleksid pidanud sel juhul olema veel,topituled, see on üks või kaks 
valget tuld mastidel. Piraadid otsustasid purjekale läheneda ja teda ilma ennast näitamata vaadata. 


Ent kui nad lähemale jõudsid, nägid 
nad niisugust iseäralikku laeva, et komandör käskis teda prožektoriga valgustada. 

Prožektori valgel sai nähtavaks, et laev on peaaegu uppunud. Laeva vaadeldes teatas 
vanemohvitser komanäörile, et ta tundis ära «Antopulose», mille pihta nad eelmisel ööl torpeedo 
lasksid. Veest välja ulatuvatel tekiehitistel ei märganud piraadid kedagi. Kahtlemata oli meeskond 
laevalt lahkunud. Allveelaeva komandör käskis paadi vette lasta ja mõnel madrusel «Antopulosele» 
aerutada, et laeva roolikambrit ja kajuteid enne auriku lõplikku põhjalaskmist üle vaadata. 

Paat viie madrusega asus viivitamatult teele. Paadis istus ka Antši abi, kes nii hiilgavalt oli täitnud 
«kaasatundva madruse» osa. 

XXV PEATÜKK TUNDMATU KORRESPONDENT 


Sel ööl ei säästetud «Tormilinnul» kütust. Miiniristleja liikus maksimaalse kiirusega, Aeg-ajalt 
andis ta vilet ja laskis õhku rakette, seejärel peatus ja jäi vaikseks. Vahimadrused kuulatasid siis 
merelt kostvaid helisid ja vaatasid pimedusse, kas ei välgata kusagil appi kutsuv tuluke. Radist 
küsis iga poole tunni tagant lähematest raadiojaamadest «Kalaluuraja» kohta teateid. Kuid keegi ei 
hüüdnud vastu laevaviledele ega vastanud rakettidele ja kõik jaamad andsid ühe ning sama vastuse: 
teateid «Kalaluuraja» kohta ei ole. 

Kaptenleitnant Trofimov ei lahkunud kaua oma sillalt. Tema kõrval seisis komissar. Mõlemad 
vaatasid sõnatult merele. Sinna, komandosillale, toodi Trofimovile šifreeritud telegramm divisjoni 
komandörilt. Komandör käskis hommikuks 138. kvadraati asuda ja teatas, et kui merel tõepoolest 
on piraatide allveelaev ja kui ta seks ajaks ei ole küllalt kaugele ära läinud, siis ei, pääse ta välja 
blokaadist, mille eskaadri miinrristlejad ja vesilennukid hommikuks loovad. 

Kui komandör koos komissariga radiogramni läbi oli vaadanud, kutsus ta vanemradisti ja käskis 
ette kanda, missuguseid uusi teateid on tal «Antopulose» hukkumise kohta. 

««Antoputos», kreeka aurik, tuli New Orleans'ist Luzanõsse adresseeritud lastiga, mis oli 
määratud Geoloogiakomitee jaoks. Peale selle oli aurik lastitud Marseille'st peale võetud tühjade 
vaatidega. Need pidi ta pärast Luzanõs peatumist mingisugusesse välismaa sadamasse 
viima..Luzanõs kavatses aurik peatuda ainult ühe ööpäeva. Meeskond koosnes kahekümne 
kaheksast mehest. Kõik on päästetud. Kapteni ja vahikorra tüürimehe seletused, kui nad tõtt 
kõnelesid, viivad järeldusele, et «Antopulose» uppumise lastud torpeedo.» 

«Aga kui kiiresti aurik põhja läks?» 

«Radist ei jõudnud edasi anda SOS-i. Kui paat aurikust eemaldus, ulatus veel ainult komandosild 
veest välja. Paat liikus kiiresti pimedusse, sest meeskond 

233 
kartis, et laev, mis laskis välja torpeedo, võib neid tulistada.» 
«Nad siis nägid seda laeva?» 


«Paistab, et ei näinud, kuid neil tekkis kahtlus, et laev on seal.» 
«Kes teile seda rääkis?» 
«Magnitogorski» radist.». 
«Ja see on kõik?» 
«Seal said veel surma loomad.» 
«Missugused loomad?» 
«Nad vedasid ühele taltsutajale kahte aafrika lõvi, kahte lõuna-ameerika jaaguari ja ühte 
bengaali tiigrit. Radist teatab, et loomad olid olnud tekialuses ruumis ja tõstnud viimasel hetkel 
meeletut kisa.» 

«Kui lõvid oskavad ujuda, siis kohtame neid,» muigas komissar. 

«Hästi. Võite minna!» ütles komandör radistile. «Kui saate mingisuguseid uudiseid, helistage 
mulle otsekohe,» 
«Just nii, seltsimees komandör!» 

Radist läks. Kaptenleitnant ja komissar jäid üksi. Läheduses seisis ainult vahikorra komandör. 

«Tormilind» jätkas liikumist vahelduva kursiga, sõites läbi rajooni, kus loodeti leida 
«Kalaluurajat». 

«Kui neil polnud hädamaandumist, siis peab ootama,, kõige halvemat,» tähendas komissar. 

«Arvate, et on tegemist tõsise avariiga?» küsis.komandör. 

«Võimalik, et neil tuli langevarjuga välja hüpata.» . 
«Siis oleksid nad katset teinud oma paati välja heita.» 
«Võib-olla nad ei jõudnud.» 

«Jätkame otsimist, kuni me nad leiame.» 

Südaöö paiku läks Trofimov,kajutisse suigatama. 

Sel ajal kuulati raadioruumis piinliku hoolega, kuidas arvukad jaamad omavahel jutlesid. Üks 
radist oli valves pikkadel lainetel, teine lühilainetel, Mõlemad lasksid ükskõikselt ühest kõrvast 
sisse teisest välja teateid kellegi tervise, väljasõidu ja saabumise tähtaja ning kellelegi esimese 
reisiga lillede saatmise kohta. Neid huvitasid teated lennuki kohta. Äkki muutus pikkadel lainetel 
töötav radist valvsaks. Tema kõrv tabas mingisuguseid kummalisi, ärevaid helisid. Keegi toksis 
aegla- 

selt, otsekui vilumatu käega, SOS-signaali. Keegi kutsus appi! Radist ei kuulanud enam midagi 
peale selle jaama, mis lõputult seda kolme punkti, kolme kriipsu, kolme punkti saatis. Ta tahtis 
teada saada tema väljakutsesignaali, kuid tundmatu radist ei, andnudki seda edasi. Ja siis nimetas ta 
oma aurikut. Radist kandis automaatselt pliiatsiga paberile: «SOS, SOS, SOS, 'SOS... Aurik 
«Antopulos» on uppumas, Päästame end. Otsige lendur Barilli, vaatleja Petimkot, Zorja Nahhodkat, 
Marko Zavirjuhhat. SOS, SOS, SOS...» 

Tundmatu radist ei näidanud ära uppuva auriku asukohta. 


«Peiling, võta peiling!» hüüdis radist oma abile, kes lühilainetel töötas. 

See taipas, et antakse edasi midagi erakordselt tähtsat, jättis oma vastuvõtja sinnapaika ja haaras 
pikalaineaparaadi kõrvaklapid. Ta kuulis SOS-i, pööras kiiresti peilingaatori rattakest ja tabas selle 
jälle. Nüüd oli peilingaator suunatud SOS-i saatva raadiojaama joonele, See joon kulges saja kümne 
kraadilise nurga all miiniristleja kursist kagusse. Kusagil sellel joonel, neile ilmselt üsna lähedal, oli 
raadiojaam, mis saatis eetrisse SOS-i. Vaevalt jõuti võtta peiling, kui jaam vaikis. 

Vanenmradist helistas viivitamatult sillale. Saanud teada, et komandör on kajutis, telefoneeris ta 
sinna. 
«Kuulen,»kostis Trofimovi pisut unine hääl. 

Radist andis vastuvõetud teate edasi ja nimetas peiingu. 

«Täitsamees!» kiitis komandör teda. «See sarnaneb pisut provokatsioonile. Missugused 
raadiojaamad asuvad sellel joonel?» 

«Maismaal Bagdadist lähemat ei ole, See võib olla ainult ujuv raadiojaam.» 

«Hästil Kuulake edasi. Võib-olla kuulete veel seda tundmatut korrespondenti. Peilige 
tingimata!» Ja komandör pani toru hargile. 

Kaks-minttit hiljem oli Trofimov üleval. Ta käskis võtta kursi radistide poolt peilitud 
raadiojaamale ja valmistuda lahinguhäireks. Hüdrofonistid tugevdasid jälgimist. Suurtükiväelased, 
kuulipildurid ja torpedistid kutsuti oma kohtadele. 

«Tormilinnu» komandör pidas signaale edasi andnud raadiojaama provokatsiooniliseks. Kuid 
kellel siis oli tarvis provotseerida ja millisel eesmärgil? Seda Trofimov ei teadnud ja ta valmistus 
mis tahes ootamatusteks . 

Võimalik, et sellest on huvitatud toosama saladuslik allveelaev, mille olemasolus Semjon Ivanovitš 
oli peaaegu veendunud. 

Telefon hakkas helisema. Radist teatas, et SOS-i kuulsid mitmed raadiojaamad, kuid ükski ei 
tabanud ei «Antopulose» väljakutsesignaale ega viidet tema asukohale. Ka üks rannajaam oli 
hädasignaali väljasaatnud raadiojaama peilinud. Radist andis edasi peilimise tulemused. Kui on 
olemas kaks peilingut, võib juba saatja, asukoha umbkaudselt kindlaks määrata. Vahikorra 
tüürimees tegigi seda otsekohe. Raadiosaatja asus umbes viieteistkümne-kahekümne miili kaugusel 
miiniristlejast, võimaliku eksimusega poolteise kuni kahe milli piirides. 

«Andke raadioruumi korraldus absoluutset vaikimist säilitada,» tegi komandör korralduse. 

Olukord nõudis, et avastamise vältimiseks endast raadio teel vahimatki elumärki ei antaks, 
Vastasel korral oleks vaenlane võinud peilingaatori abil kiiresti kindlaks teha, kus laev asub. 

Miinirtstlejal ei olnud näha ühtki tuld, kuigi ta täiskäigul edasi kihutas. Viie minuti pärast teatas 
vahikomandör, et mürapeilingaator on kinni püüdnud heli, mis sarnanes kergesuurtüki paugule. 
Lasku oli kuulda laeva kursil. 


«Andke lahinguhäire,» tegi komandör korralduse. 

Sõrm surus nupule ja miiniristleja kõigis ruumides hakkas läbilõikavalt tirisema kell. Nagu 
vedrust lahti lastuna hüppasid punalaevastiklased oma rippvooditest. Ühe minutiga tühjenesid 
ruhvid ja kajutid. Igaüks seisis oma postil ja oli valmis kuulama komandöri käsku. Suleti luuke, 
kahuritelt, kuulipildujatelt ja torpeedoaparaatidelt lendasid katted, Torpedistid, suurtükivaelased ja 
kuulipildurid olid valmis vaenlasele surmatoovat külakosti saatma. 

Tähtede valgel helkisid tekil torpeedode jaoks seatud rööpad, lastiruumides ootasid mehaaniliseks 
ülestõstmi- 

seks valmis pandud mürsud, masinate manomeetriosutid näitasid, et katlad on äärmise võimaluseni 
auru täis. 

Lahinguhüppeks valmis laev sööstis merepinda lõigates läbi pimeduse ja ainult tähed valgustasid 
talle teed. Siis aga tekkis silmapiirile veel üks valgusallikas. Seal süttis tuluke ega kustunud, vaid 
hoopis vastupidi, lõi veelgi enam leegitsema. Tuluke oli muutumas tulekahjuks — mere kohal 
kasvas kuma. 

«Seltsimees komandör, lubage ette kanda! Merel otse meie kursil põleb laev,» raporteeris 
vahikomandör, kes nägi küll, et komandör vaatab just samas suunas, kuid pidas siiski vajalikuks 
sellest ette kanda. 

«Andke korraldus pumbad ning tulekustutusaparaadid valmis panna ja valmistuda päästepaatide 
vette laskmiseks, et neid uppujatele abiks saata.» 

Komissar oli komandöri kõrvale liikumatult seisma jäänud. Miiniristleja parraste taga kees must 
vesi, otse laeva ees aga kasvas ujuv tulekuma, 

«Hüdrofonid kuulevad allveelaeva,» kõlas vahikomandöri hääl. 


XXVI PEATÜKK TULEKAHJU 


Väike paat viie piraadiga sõitis ümber poolenisti uppunud auriku ja randus paaditeki juures, kust 
trepp alumisele komandosillale viis. Kolm meest, nende hulgas ka Antši abi, ronisid aurikule, kaks 
meest aga viisid paadi mõne meetri võrra laevast. kaugemale, et oma kaaslaste tegevust paremini 
näha. 

Raadioruumil oli katuse kohal väike avaus. Selle kaudu võisid Marko ja Zorja piraate sellest 
momendist peale jälgida, kui nad aurikule lähenesid. Piraadid läksid üles komandosillale ja jäid 
roolikambri ukse ette peatuma. Kaks meest astusid sisse, üks aga jäi ukse juurde seisma. Ruumi 
aknasse ilmus valgus. Tõenäoliselt otsisid piraadid neid huvitavaid pabereid. Varsti tuli üks neist 
välja, ütles midagi ja kadus ruumi taha. Seejärel kustus, aknas valgus ja teine piraat tuli samuti 
välja. Käes hoidis ta mingisugust eset. Siis ronisid piraadid pardatulede juurde — arvatavasti 
selleks, et neid kustutada. 

Piraadid lõpetasid roolikambri ülevaatuse ja pidasid nüüd millegi üle nõu. Nähtavasti erutusest 
tundis Marko peas ja käes valu. Kahtlemata heidavad piraadid pilgu raadioruumi ja leiavad nad siit. 
Üks võiks veel kuidagi sohva alla ronida, millel radist tavaliselt magas, kuid kahekesi sinna ei 
mahu.. 

Tuleb neile praegu ohtlikust redupaigast otsekohe lahkuda. Raadioruumist märkamatult välja 
tulla nad veel said, kuid kuhu peituda? Marko avas ukse. Kolmveerand meetri kaugusel uksest 
kerkis suure paadi parras. Kui nad paati vettelaskmiseks ette olid valmistanud, olid nad puldantt, 
millega paadid tavaliselt kinni kaetakse, et neid vihma eest kaitsta, veidi tagasi pööranud. Ainsaks 
päastvaks kohaks võis olla see paat. 

Junga haaras Zorjal käest kinni ja juhtis tema tähelepanu paadile. Tütarlaps taipas kohe, hüppas 
paati ja vupsas hiire väledusega purjeriide alla. Marko volksas talle niisama kiiresti järele. 
Raadioruum varjas neid prožektorivalguse eest, kuna pilu purjeriide ja paadi parda vahel päras 
võimaldas jälgida seda, mis toimus auriku paremal pardal. Näha oli vähem kui eelmisest 
vaatluspunktist, kuid neile piisas esialgu sellestki. Siis aga tuli end.kohe varjata ja pikali heita sest 
vaenlased, pidanud nõu, hakkasid komandosillalt raadioruumi poole tulema. Peamisteks punktideks, 
kuhu võis jääda midagi väärtuslikku, peeti allveelaevas arvatavasti roolikambrit ja raadioruumi. 
Viimase poole liikudes lõi üks piraat sõna otseses mõttes mõne sentimeetri kaugusel Zorja peast 
peopesaga vastu paati katvat purjeriiet, kuid puldani alla vaatamisest ei olnud lööja huvitatud. 
Marko kartis, et raadioruumis võib äratada piraatide tähelepanu aparatuur, mida ta alles äsja oli 
kasutanud: akumulaatorid ei ole vist veel jahtunud. Kuid piraate see nähtavasti ei huvitanud; nad 
tulid raadioruumist väga kiiresti välja, kusjuures nad olid kaasa võtnud ainult paberid. 

Ahtrisse, veest väikese saarekesena väljaulatuva tekiehitise juurde ei läinud neist keegi. Piraadid 
kõnelesid nii Marko lähedal, et kui ta käe presendi alt välja oleks pistnud, oleks ta ühel neist kraest 
kinni saanud haarata. Kahjuks ei mõistnud ta kõnelusest ühtegi sõna. 

Kui vaenlased kaugemale olid läinud, tõstis junga 

uuesti pead ja vaatas läbi pilu välja. Kaks vaenlast olid paaditekile jäänud ja kavatsesid läbi 
vaadata ruumi, mida kambüüs ühiskajutist lahutas, kolmas aga läks uuesti komandosillale ja 
suundus kapteni kajutisse. Marko pidas hinge kinni. Piraadid pidid tingimata ühiskajutisse sisse 
astuma. Kuid viimases ja kapteni kajutis olid kiskjad. Nüüd ei olnud laevalaele jäänud enam ühtegi 
piraati: viimane oli kadunud kapteni kajuti ukse taha, Arvatavasti ei näinud ta seal esialgu midagi, 
sest minutit poolteist valitses aurikul vaikus. 

Kaks meest, käinud kajutis ära, tulid sealt varsti välja lähenesid ühiskajutile. Ent niipea kui nad 

üle läve olid astunud, kostis kapteni kajutist karje. Otsekui vastuseks sellele kärgatas ühiskajutis 
pauk. Üle auriku libises prožektori kiirtevihk, Allveelaev seisis vasaku parda pool küljes ja seal 


arvatavasti ei nähtud, mis paremal pardal toimus. Kapteni kajuti uks aga avanes otse auriku keskele 
ja prožektor valgustas seda kohta heledasti. Markole oli nähtav kogu parempoolne parras alumine 
komandosild. Junga nägi, kuidas kapteni kajuti uks avanes ja sealt kargas välja piraat, keda 
hiiglasuur lõvi taga ajas. Käpalöögiga lõi loom mehe jalust maha ja jäi oma ohvri kohale seisma, 
kusjuures lõuad pärani ajas ja suured teravad hambad paljastas. 

Prožektorivalgus looma ei ehmatanud. Tundus, et taoline valgustus oli talle tuttav. Allveelaeval 
märgati mehe kukkumist ja tema kohal seisvat lõvi. Samal hetkel atas ühiskajutis uus pauk ja sealt 
kargasid välja kaks piraati, nagu oleksid nad kõrvetada saanud, nende kannul aga tormas hirmsasti 
möirates raevunud, ilmselt haavata saanud loom. See oli must lõuna-ameerika jaaguar, Uue 
Maailma kardetavaim kiskja, jõu poolest võrdne lõvi ja tiigriga. Tavaliselt ettevaatlikuna ja 
inimesega silm silma vastu sattumisel kartlikuna läheb ta haavata saamisel marru. Sündmused 
arenesid uskumatu kiirusega. Allveelaeva kuulipildurid andsid oma kaaslase päästmiseks esimese 
looma pihta mitu valangut. Lõvi vastas neile kõuetaolise möirgega ja vajus rinnaga vastu barjääri. 
Parajasti sel hetkel vaatas kapteni kajuti uksest välja tiiger. Ta haaras piraadil välkkiirelt jalast ja 
"tõmbas ta kajutisse 

tagasi. Peaaegu samal ajal nagi Marko, kuidas üks neist, kes ühiskajutist välja oli saanud, merre 
hüppas. Teine jäi maha ja sai jaaguarilt võimsa käpalöögi. Kiskja küünistas tal käe küünarnukist 
kuni randmeni katki ja rebis puusa puruks. See löök paiskas piraadi üle parda. 

Allveelaevalt lajatasid püssipaugud, vees kisendas uppuv haavatu. Vasaku parda ääres seisnud 
paat ruttas kiiresti ümber auriku. Kui paat ületas kiiljoone, nägi Marko aerutajate kohkunud ja 
heitunud nägusid, Peab ütlema, et ka Marko ja Zorja ei tundnud end kuigi hästi: mõne sammu 
kaugusel nende redupaigast seisis must kiskja ning möirgas jubedalt. 

Siis korjas päästepaat mõlemad piraadid veest ja lähenes aurikule umbes viieteistkümne meetri 
peale. Sel silmapilgul tõrnbas jaaguar selja küüru ja hüppas ootamatult paadi suunas. Tal jäi sellest 
kõigest kolm meetrit puudu. Kuid merre plartsatades pani ta veepinna nii lainetama, et paat õõtsatas 
ja pidi peaaegu vett üle ääre sisse võtma. Piraadid surusid aerudele, kuid vee peale kerkinud jaaguar 
hakkas neile järele ujuma, 

Marko oli peaaegu üleni puldani alt välja pugenud ja jälgis looma ning paati. Näis, et iga 
silmapilk jõuab kiskja paadile järele, kuid hirmust haaratud piraadid aerutasid kiiresti, ja loom 
hakkas maha jääma. 

Junga, kes kasutas seda, et kõigi tähelepanu oli koondunud jaaguarile, lipsas paadist välja ja 
jooksis raadioruumi. Siin surus ta end vastu vaatluseks mugavat avaust. 

Allveelaeva tekil tungles mitu meest, Nad ootasid ilmselt paati. Kui see auriku tagant nähtavale 
tuli, juhiti sinna prožektorivalgus. Jaaguar oli juba paadist tunduvalt maha jäänud, kuid ujus sellele 
endiseit järele. Piraatidel ei vedanud. Üks madrus surus aerule liiga tugevasti peale ja murdis selle 


katki. Paat hakkas koha peal pöörlema. Madrus proovis ühe aeruga sõuda, kuid ülekoormatud paat 
nihkus väga aeglaselt edasi. Jaaguar lähenes paadile. Allveelaeva lael taibati, milles asi seisab, ja 
hakati midagi hüüdma. Siis pöördus paat kõrvale ja hakkas liikuma allveelaevaga rööbiti. Kõik 
paadisolijad kummardusid. Hakkas tärisema kuulipilduja, paisates 

Jaaguari ümber üles veepritsmeid. Loom mötratas, ajas pea selga ja kadus vee alla. 

Paat lähenes aeglaselt oma laevale. Prožektorivalgus ei lasknud Markot laevalael seisvaid mehi 
hästi näha, kuid taile näis, et ta tundis ära Antši kuivetu, pika kuju. Paislis, et piraadid tahavad 
laevale uue ekspeditsiooni saata, arvatavasti seda madrust otsima, kes kaptenikajutis loomade küüsi 
jäi. Kui paat uuesti tagasi tulema hakkas, läks Marko jälle päästepaati, heitis presendi alla pikali ja 
jutustas Zorjale, mida ta oli näinud. Otsustati võimalikult vaikselt istuda, lootes, et piraadid auriku 
varsti maha jätavad. «Kalaluuraja» tulesid, nagu ennegi, ei olnud näha. Barill oli vist piraate näinud 
ja varjas end pimeduses. Marko ja Zorja ei piilunud enam oma peidupaigast välja, vaid kuulatasid 
ainult, kas laevalael ei hakka juba samme,kostma. Purjeriide all valitses pilkane pimedus. Nad ei 
näinud teineteist ja püüdsid üsna tasa hingata. Lõpuks kostsid päris lähedalt aerusulpsatused, kuid 
samme tekil ei olnud ikka veel kuulda. Nii möödus mitu lõputult pikka minutit, 

Siis lõi vesi auriku külje all mühama. Lähedalt möödus laev. «Võib-olla sõidab allveelaev ümber 
auriku?» mõtles Marko ega eksinud: otsekohe lõikus pimedusse prožektori kiirtevihk, Allveelaev 
sõitis paremalt poolt ümber «Antopulose» ja valgustas teda prožektoriga. Nüüd ei võinud Marko ja 
Zorja üldse paadist välja tulla — neid oleks kohe märgatud. Kruvi müha vaikis, laev peatus. 
Nähtavasti vaatlesid piraadid aurikut sellest küljest, et teada saada, kas sinna veel loomi on jäänud. 
Võib-olla tahtsid nad ka seda välja selgitada, mis nende madrusest on saanud. Nii möödus minut. 
Siis kõmatas lajatav, otsekui kahekordne lasukärgatus. Aurik rappus. Kõrval raksatas midagi, lendas 
õhku ja varises vette. Allveelaev, säästes torpeedot, oli konlandosilla pealisehitist kergesuurtüki 
mürsuga vahetust lähedusest tulistanud. Lasukärgatus sulas plahvatusemirinaga peaaegu ühte. 
Mürsk purustas roolikambri ja kaptenikajuti ülaosa, paisates merd mööda laiali kõigi kergete puust 
tekiehitiste riismeid. Mingi rusutükk kukkus paati katvale presendile, lõi sellest augu läbi ja oleks 
peaaegu riivanud Zorjat. Samal hetkel tuli kuuldavale kohkunud 

või haavata saanud looma möirgamine. Komandosilla rusud lõid leegitsema. 

Marko ja Zorja lamasid liikumatult paadi põhjas ega näinud puhkenud tulekahju. Marko ootas, 
millal allveelaev eemaldub, et hüpata vette ja püüda pääseda tekiehitiste rusudel, mis pärast 
plahvatust laeva ümber ujusid. Kuid allveelaev seisis paigal ega pööranud aurikult prožektorit. Uus, 
lasukärgatus sulas ühte uue plahvatuse mürinaga. Nüüd nägid Marko ja Zorja tule vastuhelki, 
plahvatus aga toimus vist nende pea kohal. 

Mürsk purustas kambüüsi, mis neist mõne sammu kaupsel asus, ja süütas ühiskajuti. Ninna lõi 


suitsu lõhn. Jälle kärgatas kahur ja sel korral oli plahvatus iseäranis lajatav: mürsk tabas ahtrit ja 
purustas ühe või kaks bensiinivaati. Leek haaras kohe kogu ahtrlehitise, see süttis kui hiiglaslik 
tulelont, mis merd sadade meetrite augusel ümberringi heledalt valgustas. Allveelaev kustutas 
prožektori — selletagi oli valgust küllalt. Piraadid lõpetasid suurtükist tulistamise. Piisas kolmest 
lasust, avada veele sissepääs lastiruumi läbi ülemise teki. Antopulose» mastid hakkasid lühenema. 
Aurik oli vette vajumas. Kerge tuulepuhang mattis hetkeks raadioruumi ja kogu paaditeki suitsu. 
Auriku lähedal veepinnal oli näha leegitsevaid laike, Seal põles bensiin. Parast tulistamist hakkas 
aurik veel kiiremini vette vajuma. Fokkmast kaldus viltu, kaptenikajut oli juba vee all ja seal ulgus 
kaeblikult mingi loom. 

Paadis, kus junga ja tütarlaps liikumatult lamasid, muutus talumatult palavaks. Kusagilt, vististi 
ühiskajutist, lähenes paadile tuli. Siin käis võistlus vee ja tule vahel: kumb vallutab enne 

raadioruumi. Sama saatus ootas ka paati. Ei Marko ega Zorja julenud paadist välja hüpata. 

Neile tundus, et parem on koos «Antopulosega» uppuda kui uuesti Antši ja «ruske tõhu» küüsi 
sattuda. Neid piinas palavus, lämmatas suits. Nad kuulsid enda all vee loksumist. See tähendas seda, 
et aurik oli juba paaditekini vee alla vajunud ja võis iga hetk põhja minna. Marko pigistas Zorja 
kätt. 

Allveelaev jälgis auriku agooniat. Läinud ööl oli ta piraate tüssanud, sest ta oli pärast plahvatust 
veepinnale 

jäänud ja peaaegu terve ööpäeva merel triivinud. Näis, nagu kardaksid piraadid, et aurik neid jälle 
petab, ja sajamillimeetrine kahur põrnitses oma suudmega ähvardavalt aurikut. Suurtukiväelane 
sihtis raadioruumi. Piraadid otsustasid veel ühe mürsu välja lasta ja oma silmaga veenduda, et 
aurikuga on kõik lõpetatud. Jällegi lasukärgatus. Plahvatuse mürin ja tule välgatus raadioruumi 
kohal sulasid peaaegu ühte. Raadioruumi seinad varisesid kokku, aparatuuri riismed lendasid õhku, 
plahvatuse kohale kerkis leek. Nüüd ei olnud vist aurikule jäänud enam ühtegi kohta, mis poleks 
veega üle ujutatud või leekidest haaratud. Üksnes metallmastid kõrgusid rahulikult tulelaama kohal. 
Sel momendil kuulsid piraadid, kes oma laeva lael seisid, metalset surinat. Lähenes lennuk. 
Laevalagi tühjenes kohe, luugid paugatasid kinni ja allveelaev, neelates vett tsisternidesse, kadus 
merepinnalt. 


XXVII PEATÜKK LAHING ALI.VEELAEVA VASTU 

Miiniristleja haistis vaenlast. Et tea, kas ka vaenlane miiniristleja lähenemist aimas, kuid 
«Tormilind» ei vähendanud käiku. Ta ainult liikus siksakke tehes, et igaks juhuks torpeedo eest 
hoiduda. Nüüd ei pidanud tüürimees kurssi enam mitte raadiopeilingu ega tulekahjukuma, vaid 
mürapeilingaatori järgi, mis määras kindlaks laeva asukohta vee all. 


Allveelaev pidi tõenäoliselt miiniristleja kursi poolpõiki läbi lõikama. Võimalik, et piraadid 
märkasid pealveelaeva ja püüdsid peituda, kuid kaptenleitnant. Trofimov otsustas kindlalt, et ta neid 
käest ei lase. See kohtumine pidi saama viimseks, just siin pidi aset leidma võitlus elu ja surma 
peale. Komandör andis käsu merd prožektoritega valgustada, lootes märgata periskoopi, kuid laev 
oli kas sügavale sukeldunud või oma periskoobi osavasti ära peitnud. Miiniristleja komandör teadis, 
et veealune vaenlane ei võinud kaugele põgeneda. Merepinnal oleks miiniristleja ta kindlasti käite 
saanud ja uputanud, vee all aga julges allveelaev vaevalt küll täiskäiguga liikuda. Allveelaeval jäi 
üle kas liikumatult 

põhjas lesida, kuni miiniristleja on siit ära läinud, või 

siis tõusta periskoobisügavusele ja teha katset laeva torpeedodega uputada. Teist väljapääsu 
piraatidel ei olnud. 

Vahepeal oli «Tormilind» lähenenud tulekahjukohale. Nüüd asus lõõmav laev temast vähem kui 
miili kaugusel. Miiniristlejalt nähti peaaegu täiesti uppunud aurikut, millel põlesid veel ülemised 
tekiehitised. Paistis, et tulekahju möllas laeva keskel. Sel kohal, kus oli komandosild, kerkis leek 
kõrge sambana nagu kraatrist. Võis arvata, et ka laeva sisemuses käis võitlus tule ja tree vahel — 
sealt tungis koos suitsuga pilvedena valget auru. 

Sel silmapügul kuulis Trofimov mootori surinat, mis 

kostis õhust. Pimeduses lendas mere kohal lennuk. Kust ta tuli ja kuhu lendas? Mis lennuk see 
oli? Komandör ja vahiülem lõslsid pilgu üles ja otsisid enda kohal tulesid, mis igal lennukil 
olema peavad, kuid neid ei olnud näha, Võib.olla olid nad tulekahju heledal tagapõhjal 
kahvatanud? Kuid siis oleks lennuk nähtav olnud sellel taevapoolel, mida valgustas tulekuma. 
Õhutõrjekahurite peenikesed rauad tõusid tumedasse taevasse ja jäid liikumatult varitsema, 
olles valmis taevaalust oma mürskuega üle külvama. 

Hüdrofonid lakkasid kuulmast allveelaeva müra, Kuid miiniristleja komandör tundis hästi 
vaenlase käitumise reegleid: lähendab piraat peatus, jäi vaikseks ja püüab sel kombel ohtu vältida. 
Asjatu kavalus! Nagu kütt rebase tema urust välja suitsetab, nii oskab ka «Tormilinnu» vana 
lahingukomandör allveelaeva paigalt liikuma sundida. Kui aga tema vastu on kaks vaenlast — 
veealune ja õhuvaenlane, — siis tuleb äge lahing. 

Kobades ristlevad merel ja tumedal taeval prožektorite valgusvihud, libisevad kord 
paralleelselt, ristuvad siis ja lähevad jälle eri suundadesse laiali. Lõpuks tabab prožektori 
valgusvihk väikese tumehõbedase linnu. Teda valgustatakse, ta võetakse prožektorite risttule 
alla, et Pimestada pilooti ja suunata lennukile seniitkahurid. 

Suurtükiväelased on valmis teda esimese käsu saamisel plahvatusterõngaga ümbritsema, kuid 
käsku ei tule. Eredas valguses on näha, et see on väike lennuk, mis 

ei suuda heita raskeid pomme, Ja sillal seisvad terase pilguga komandörid on peaaegu valmis 
tunnistama, et see on,eKalaluuraja. 

Hoidnud lennukit pool minutit valgustatuna, jätavad prožektorid ta komandöri käsul rahule ja 
hakkavad taas läbi kobama merd laeva ümber. Prožektoritest valgustatud vesi muutub ööstki 
mustemaks. Valguserajad jooksevad mööda merd, kuid keegi ei märka väikest torukest vee kohal. 
Lennukit aga pole enam kuulda, ja jälle tekib pingeline vaikus. 

Tulekahju oli kustumas. Nüüd põlesid vee kohal veel ainult komandosilla ja raadioruumi 
katused. Ümberringi ujusid vees põlevad riismed ja mitmesugused esemed, .mis laevalaelt maha 
olid uhutud. Tuli kerkis veel korraks sambana üle auriku. Raadioruumi taga, kus seisid mõned 
bensiinivaadid, kõmatas plahvatus. Kõrgele taeva alla kerkis tulesammas otsekui hüvastijätusignaal, 
ja aurik kadus vee alla. Merepinnal leegitsesid veel mõned tukid, mis hädavaevu aeglaselt, vajuvaid 
maste valgustasid. Ent siis kustusid tukidki. Meri mattus pimedusse, mis oli pilkasem kui enne. 
Seal, kus uppus aurik, tabasid hüdrofonid allveelaeva kruvide müra. Trofimov taipas, et vaenlane 
varjab end kusagil miiniristleja ning auriku vahel, Nüüd tekitas aurik põhja vajumisel veepöörise ja 
kiskus allveelaeva endaga kaasa. Pöörisest pääsemiseks käivitas piraat elektrimootorid. Miiniristleja 
komandörile tuli meelde, kuidas üks allveelaev imperialistliku sõja ajal end miinrristlejate käest 
päästes suure uppuva laeva alla sukeldus, selle alt läbi sõitis, end pöörisest välja rebis ja 
tagaajamisest pääses. 

Trofimov oli juba valmis andma. käsku vaenlase ründamiseks ja tema otsimiseks teisel pool 
aurikut, kui tekivaatleja vasakult pardalt hüüdis: 

«Vasakule pardale läheneb torpeedo!» 

Komandör vaatas sinna ja nägi prožektori valgel vahust rada — mootorkaatri kiirusega läheneva 
torpeedo jälge. Veel hetk, ja võimas löök vapustab laeva, purustav jõud lõhub miiniristleja parda 
või põhja, võib-olla kisub isegi ära vööri või ahtri ja kolm minutit pärast seda otsib meeskond, kui 
ta ei jõua paate vette lasta, üle parda hüpates pääsu, korkvestid või päästerõngad ümber 

keha. Viimasena lahkub laevalt radist, siis komandör, kui see neil korda täheb... 
«Rool paremale!» kõlas komandöri metalne hääl, tema 
käsi aga heitis masinatelegraafi kangi «lahingu täiskäigule». 

Möödus kolm-neli sekundit. Miinriristleja sööstis edasi, põgenedes torpeedo eest, kuid vahune 
jälg oli juba kolmekümne meetri kaugusel ahtrist. Liikumatult sillal seisva komandöri kõrvale olid 
paigale tardunud vahiülem ja komissar. Kõik kolm oleksid nagu silmadega torpeedo kiirust 
mõõtnud. Hetkeks kadus see valgus-vihust, kuid siis valgustas prožektor uuesti vett ahtri taga. 
Vahune rada möödus kümne meetri kauguselt ahtrist. Komandör pöördus ahtrist kõrvale. Laev oli 
päästetud — torpeedo eemaldus juba kaugemale merele. Ta jookseb maha teatava vahemaa ja upub. 

Tuli otsida veealust vaenlast. Jälle kogu tähelepanu hüdrofonidele. Vahimadrused tekil ei 
pööranud silmi prožektoritest valgustatud merelt. Laev vähendas kiiruse minimaalseni ja hakkas 


aeglaselt ringi tiirlema. Nii möödusid mõned minutid, siis kõlas jällegi hoiatav ning hirmus hüüe: 
«Torpeedo!» 

Nüüd märgati seda paremalt pardalt, ja kui vilumata vaatleja oleks jälginud tema kurssi, oleks ta 
võinud öelda, et torpeedo ei ähvarda laeva. Kuid tähelepanelik vaatlus näitas varsti, et torpeedo, mis 
miiniristlejast pöörase kiirusega mööda tormas, liigub järjest ahenevat ringjoonel. See oli toosama 
mürsk, mis hiljuti ahtrist möödus. Torpeedo oli spiraalse toimega, Teda märgati alles süs, kui 
miiniristleja tema surmaspiraalist enam välja ei võinud pääseda. Keegi ei teadnud, kuhu nimelt 
torpeedo löögi annab, kuid kõigile oli selge, ei ta tabab laeva hiljemalt minuti jooksul, Vahiülema 
abi tõstis pilgu komandörile, oodates käsku avariihäire andmiseks. Kaptenieitnant mõistis, et kõik 
ootavad pingeliselt tema otsust. Siis kõlas uuesti seesama metalne hääl: 

»Allveemürskudega torpeedo pihta — tuld!» 

See käsk oli vahiülemale ootamatu. Vaikus valitses veel sekundi: pool sekundit kulus 
suurtükiväelastel 

käskluse tajumiseks, pool sekundit sihtisid nad kahureid siis aga kärgatasid korraga lasud. Kahurid, 
paiskasid uskumatu kiirusega torpeedo pihta mürske, mis vette tungisid ja seal plahvatasid. 
Kanonaad vältas sekundt kümme ja lõppes kõuekärgatuse taolise plahvatusega, tulevälgatusega 
mere kohal ja veesambaga. Üks mürsk, mille saatis osav suurttikiväelane, tabas torpeedot ja pani 
selle plahvaiama mõni sekund enne seda, kui torpeedo oleks tabanud laeva. 

Kui allveelaeva meeskond plahvatust kuulis, oli ta kindel, et torpeedo tabas märki. Esimesel hetkel 
pärast plahvatust seisis miiniristleja kustutaiud prožektoritega, ja kui piraadid periskoobi veest välja 
pistsid, ei märganud nad midagi. Võib-olla nad isegi arvasid, et, laev läks kohe põhja. Tõenäoliselt 
selles veenduda soovides ei piirdunud allveelaeva juhtkond vaatlustega läbi periskoobi, vaid tõi 
laeva veepinnale. Vahiülem «Tormilinnul» sirutas kae välja ning hüüatas: 
«Allveelaev!» 
Masinaruumis kajas käsklus: «Lahingu täiskäik— edasi!». Vanemmehaanik andis käigu nagu 
viimastel laevastiku võistlustel. Masinaruum vappus, Mehaanik lootis, et sel ööl käsib komandör 
suurendada kiirust tema projekti järgi. Kuid käsku ei tulnud. Allveplaevale lähenedes kündis 
miiniristleja selletagi juba kiirrongi kiirusega merepinda, Allveelaeval taibati «Tormilinnu» 
manöövrit ja piraat hakkas kiiresti sukelduma. Miinlristlejal tarvitses vaid teda oma eestäaviga 
läbi rammida ja lahing oleks samal silmapilgul lõppenud. Laev oli juba kadunud vee alla, parajasti 
hakkas sukelduma komandotorn. Kuid miinirisileja lähenes vaenlasele katastroofilise kiirusega. Ja 
siis käivitati allveelaeval üheaegselt elektrimootorid ja anti täiskäik. Sellega võideti mõned 
sekundid. Miiniristleja lähenemise kiirus vähenes. Allveelaev eemaldus, kuigi ta liikus kaks korda 
aeglasemalt. Nüüd oli merepinnal veel ainult prožektorist valgustatud periskoop. Ja seda 
periskoopi ajaski taga «Tormilind», nagu hagijas ajab taga rebast. Näis, et veet hetk ja hagijas 
haarab loomal sabast, kuid just see hetk jäi tulemata: periskoop kadus vee alla. Ent kõik polnud 


veel kadunud: saaks vaid kiiluga müksata allveelaeva 

komandotomnil «Tormilind» kihutas üle selle koha, kuhu just äsja oli kadunud periskoobi must toru. 
Mõnele punalaevastiklasele tundus, nagu oleksid nad tajunud kerget tõuget vastu laeva keret. Kuid 
ei, komandör raputas eitavalt pead. Võimalik, et löödi maha periskoop, ja see oli ka kõik; allveelaev 
sukeldus sügavusse. Heliseb masinatelegraaf ja nõuab masinate stoppamist. Miiniristleja pöördub 
tagasi ja tiirutab kohal. Hüdrofonid registreerivad allveelaeva aeglast liikumist. Ta on kusagil 
siinsamas, üsna lähedal, peaaegu miinrristleja all. 

Kaptenleitnant müristab ruuporisse: 

«Sügavveepommid üle parda!» 

Laevalt heidetakse üle parda mürsud, mis on spetsiaalselt allveelaevade jaoks ette nähtud. 
Sügavveepommid kaovad sulpsatades vee alla. Ja peagi hakkab vee alt kostma mürtsatusi ning mere 
pind lööb mässama. Need on pommid, mis varem kindlaksmääratud sügavuses hirmsa jõuga 
plahvatavad ja veerõhku tohutult suurendavad. Allveelaeva hävitamiseks ei ole vaja, et pomm teda 
tingimata tabaks. Laeva purustamiseks on küllalt, kui pomm plahvatab läheduses. Isegi siis, kui 
plahvatus toimub kaugel, kustub allveelaevas vapustuse tagajärjel, elektrivalgus, purunevad klaasid, 
rebenevad pingul trossid ja mehed ei suuda jalgele püsima jääda. Ikka ja jälle heidab miiniristleja 
sügavveepomme, püüdes nähtamatut vaenlast surmavalt tabada. 

Pärast lühikest vaheaega, millal miiniristlejal veealuseid mürasid kuulati, sööstsid meremehed 
uuesti allveelaeva taga ajama Veealused mürapeilingaatorid näitasid, et allveelaev roomas kriginal 
mööda põhja. See toirnus enam kui saja meetri sügavuses, kuid helid kostsid sealt üles selgesti. 
Nüüd sõitis miiniristleja sellest kohast keskmise käiguga üle, vähendas isegi kiiruse minimaalseni 
ning alustas uuesti pommide, heitmist. Need plahvatasid sügavuses, kus veerõhk kuni 
kümne atmosfäärini tõuseb ja kus piisab vähimastki august, et allveelaev igavesti põhja jääks. 

Kui Trofimov oli alla heitnud järjekordse seeria pommne ja jälginud merepinnal nende 
plahvatamist, seisatas ta jälle laeva. 

Komandör oli oma edus kindel. Veealune piraat ei võinud selle pommisaju eest pääseda. Ent 
ikkagi ei teinud paha oma arvamusi kontrollida, jäädes siia hommikuni seisma, katkestamata 
minutikski allveelaeva müra jälgimist. Alles nuüd tõstis ta pead ja heitis pilgu tähistaevale. Koidik 
oli lähenemas. 

Komandör jäi kuulatama: talle tundus, et jälle suriseb ja heliseb miski õhus. 

«Lennuk, seltsimees komandör!» kandis vahiülem ette. 

Jälle ilmus nende kohale lennuk. Trofimov tahtis juba anda käsu selle valgustamiseks 
prožektoritega, kuid mõtles siis ümber ja otsustas, et ta ei reeda miiniristleja asukohta. Kuid 


nähtavasti söandas piloot tähtede valgel veepinnale laskuda: miiniristlejalt märgati momendiks 
lennuki siluetti, siis vaikis mootor ja lennuk kadus madalamale laskudes vaateväijast, Varsti 
vilksatas kauguses laternatuluke. See kord kustus, kord süttis ja saatis kord punast, kord rohelist 
valgust. Vahikorra signalist raporteeris: 

«Signaliseerib, tahab kõnelda.» 

«Küsige, kes ta on ja mida ta soovib.» 
Signalist saatis selle küsimuse lahingulaterna abil, mis oli varustatud eriliste kilbikestega, mis 
suunasid valgust ainult uhele poole, Vastuseks hakkasid tuled kiiresti vilkuma. 

«Vastab, et ta on «Kalaluuraja». Palub luba läheneda.» «Teatage: viivitamatult läheneda... 
Prožektor! Valgustada leed laeva juurde.» 

Mootor hakkas jälle töötama ja prožektori valgel nähti miiniristlejalt, kuidas merd mööda läheneb 
lennuk. Varsti peatus lennuk parda kõrval. Lendurid heitsid välja trossi, sidusid oma masina kinni ja 
ronisid mööda pikka treppi ja ujuvpurret miiniristleja laele. Puujalaga kopsides astus Barill 
komandosillale ja raporteeris seiklustest, mis «Kalaluurajaga» olid juhtunud. Ettekande lõpp oli 
järgmine: 

«Paagi täitmisel bensiiniga märkasime, et mingi laev valgustas «Antopulost» prožektoriga. Laev 
seisis teisel pool aurikut. Me arvasime, et junga ja tütarlaps annavad endast elumärki ja teatavad 
ühtlasi ka meie asu- 

koha. Jätkates lennuki ettevalmistamist lennuks või iseseisvaks retkeks merel, lootsime, et 
prožektoriga laev meile läheneb. Kui olime lennuki ettevalmistamise juba peaaegu lõpetanud, 
kuulsime auriku poolt paukudele sarnanevaid helisid ja karjeid, siis aga loomade möirgamist. 
Teades, et aurikul on metsloomad, arvasime, et seal juhtus õnnetus, võimalik, et loomad pääsesid 
laevalaele. Õige varsti pärast seda tegi prožektoriga laev ringi ürnber auriku ja jätkas viimase 
valgustamist. Laeva silueti järgi tundsime ära piraatide allveelaeva. Olsekohe kärgatasid kaks 
kahuripauku ja «Antopulosel» puhkes tulekahju. Mõne aja pärast tulistas piraat kolmandat korda. 
Manu aparaat oli lennuks valmis. Tõusime otsekohe õhku, allveelaev aga, kus arvatavasti kuuldi 
meid, sukeldus vette. Tegin tulekahju kohal ringi, ja kuna ma veepinnal inimesi ei leidnud, võtsin 
kursi põhja, ranna poole. Varsti valgustasid meid prožektorid. Kes valgustas, seda me ei teadnud; 
oletasime, et allveelaev. Seejärel kuulsime merel kanonaadi ja pöördusime selles suunas, et teada 
saada, milles asi seisab. Tänu teie prožektoritele taipasime, et mingi laev peab allveelaevaga 
lahingut, — me nimelt jälgisime, kuidas te teda taga ajasite. Siis otsustasime merepinnale laskuda ja 
seda sõjalaeva otsida.» 

«Aga kus on junga ja tütarlaps?» 

«Kui nad surma ei saanud, siis sattusid nad jälle piraatide kätte vangi.» 

«Te ütlete, et jungal olid kaasas dokumendid allveelaevalt?» 

«Jah.» 


«Ja Ljuuda Ananjeva jätsid piraadid ailveelaeva?» «Nii oli see vähemalt kakskümmend neli tundi 
tagasi.» «Jääge laeva lähedusse. Kahe tunni pärast koidab, siis tõusete õhku. Me otsime läbi kogu 
rajooni — võib-olla leiame mingisuguseid jälgi piraatidest või «Antopulose» riismeid. Heitke 
puhkama ja sööge kas või pisutki.» 

«Just nii!» 
Komandör läks oma kajutisse staapi saatmiseks radiogrammi koostama. 
Möödus tund. Aovalgus kustutas ükshaaval tähed ja 

avardas silmapiiri. Hommikul hakkas puhuma tuul. See tugevnes kiiresti ja varsti hakkasid 
ränkrasked lained merepinnal veerema. Barill äratati. Laeva komandör, kes kartis, et lained 
purustavad lennuki, käskis selle laele tõsta, Petimko vaatles merd, tõstis sõrme vastu tuult ja sõnas: 

«Ma ütlesin, et võib tõusta kuni viie pallini!» 

«Kisub kuue palli ligi» parandas teda «Tormilinnu» vana tüürimees. «Nendel päevadel on 
võimalikult väikesed lühiajalised tormipuhangud.» 

Hommikul ristles «Tormilind» rnerel, kuid ei avastanud kusagil auriku või allveelaeva jälgi. 
Mõlemad lamasid saja kahekümne meetri sügavuses, nagu näitas. kajalood miiniristleja 
roolikambris. 

Miiniristleja pöördus tagasi Luigesaarele. Komandosillal, seisis kaptenleitnant Trofimov ja vaatas 
mõtlikult merele. See, kes oleks heitnud pilgu tema silmadesse, 
oleks sealt välja lugenud sügavat kurbust. 


PKOLMAS OSA 


I PEATÜKK HALASTAJA ÕDE 


Veealuses türmis kaotas Ljuuda kujutluse ajast. Oma käekellast oli ta ilma jäanud juba Luigesaare 
abajas,kui ta vangi sattus, siin aga põles kogu aeg elekter ning seetõttu oli päeva ja öö vahel 
võimatu vahet teha. Kui ta kirja Antšile üle oli andnud, istus ta kaua üksi oma mõtetega. 

Siis toodi talle süüa. See võis olla lõunasoök, kuid võis olla ka õhtueine, sest pärast seda ei heit- 
nud keegi väga kaua pilku kajutisse. Lõpuks jäi Ljuuda magama. 

Teda äratas müra ja jooksmine kajuti seina taga. Kusagilt kostis kuulipildujatärinat. Mõne minuti 
parast hakkas allveelaev liikuma. Samal hetkel astus kajutisse Antš ja käskis talle järgneda. 


«Te aitate haavatule sidet teha,> ütles ta, «ja istute tema juures.> 

Salakuulaja saatis ta väikesesse kahe koi ja pisikese lauaga kajutisse. Sellest kajutist, nagu ko- 
mandörigi omast, viis käik läbi peajuhiruumi komandotomni, Hiljem sai Ljuuda teada, et see on 
komandöri abi ja Antši abi kajut. Viimast nägi ta seal kohe, kuid ei tundnud teda esialgu ära, Tema 
ees koil lamas meelemärkuseta, üleni verine mees, Teine oli tema kohal kummargil ja lõikas noaga 
riideid lõhki. Väikesel laual seisis väliapteek. 

Meremees käskis Ljuudal haavatu pead hoida ja hakkas ise haavadele joodi valama. Need olid 
hirmsad rebitud haavad. 

Sidumise ajal hakkasid tekil mürisema kahurid. Neiu oli erutatud. Ta arvas, et piraatidele tungiti 
kallale ja need kaitsesid end. Võib-olla lahenes neil minuteil tema saatus. Varsti tundis Ljuuda, et 
laev sukeldub. 

Kui meremees oli sidumise lõpetanud, tegi ta märkide abil selgeks, et neiu peab seniks haavatu 
juurde istuma jääma, kuni too meelemärkusele tuleb, Seejärel läks meremees minema, Ljuuda jäi 
üksi ja tundis viimaks haavatu ära: see oli sama madrus, keda ta juba mitu korda oli näinud. Mees 
lamas suletud silmadega, teadvusetult ja oigas mõnikord, Ljuuda istus laua ääres väikesel toolil ja 
silmitses kajutit. Läbi ukse kostsid aeg-ajalt peajuhiruumist temani üksikud sõnad. Jutukatkendeist 
sai ta teada piraatide ärevast meeleolust. Nad nimetasid lennukit. Siis oli kuulda, kuidas komandör 
kellelegi telefoni teel vastates siunas. Näis, et piraatide ärevus aina kasvab: allveelaev peatus, anti 
käsk absoluutset vaikust pidada. Ljuudal oli tahtmine kõigest väest karjuda, kuid ta hoidis end 
tagasi, sest ta ei teadnud ju kindlasti, kas see hüüe teda aitab, Siis hakkas allveelaev käratult kerki- 
ma, kuid merepinnale ta ei tõusnud. Piraadid vaatlesid vististi merd läbi periskoobi. Mõne minuti 
pärast anti käsk lasta välja torpeedo. Torpeedo väljalaskmist Ljuuda ei kuulnud. Kuid allveelaeva 
kornandöri rõõmsad hüüatused asendusid peagi sajatustega. Kellegi hääl lausus: 

«Miinriristleja peatus. Pole midagi, torpeedo püüab ta kinni spiraalil.» 

Siis lisas toosama hääl: 

«Nende prožektorid võivad avastada periskoobi.» 

Laev hakkas jälle sukelduma. Ljuudat haaras ärevus: neiu taipas, et merepinnal ähvardab 
mingisugust laeva :torpeedo. Ja tõepoolest, varsti kõmatas kume plahvatus ja peajuhiruumist lulid 
kuuldavale rõõmuhüüatused. Tütarlaps surus käed nii kõvasti rusikasse, et tundis valu. 

Allveelaev kerkis jälle ning tõusis sel korral veepinnale. Ljuuda tardus kokkusurutud rusikatega 
ja suletud silmadega paigale. Tema vaimuülma ette kerkis auriku ja nimeste hukkumise pilt. 

Kuid järsku Ljuuda nagu ärkas ja avas silmad, Peahiruumist tuli jällegi kuuldavale komandöri 
sõim. võis arvata, et merepinnal ei toimunud see, mida piraadid olid oodanud. Kõlas käsklus avada 
suruõhuballoonid ja käivitada elektrimootor täiskäigule. Komandöri hääles oli kuulda ehmatust. 
Tähendab nüüd oli hädaohus juba allveelaev. Ljuuda tundis rõõmu juurdevoolu ja unustas, et oht 
ähvardab ka teda ennast. 


Komandör nõudis kõige kiiremat käiku; Kusagil eemal kasvasid pöörase kiirusega kära ja müra, 
otsekui peksaksid hiigelvaalad võimsate sabadega vastu vett või kihutaks pea kohal rong hirmsa 
kiirusega üle silla. Miski mürises üle allveelaeva. Laev võpatas, õõtsatas ja hakkas alla vajuma. 
Peajuhiruumist tuli kuuldavale hääl: 

«Periskoop on purustatud... Rool parematel Lamada põhjas!» 

Allveelaev sukeldus maksimaalsele sügavusele... 
Neiu heitis pilgu haavatule. See oli teadvusele tulnud ja lebas avatud silmadega. Ta vaatas tema 
kohale kummardunud Ljuudale teraselt otsa ja sosistas: «Vett!» 
Ta ütles seda vene keeles. Rabatud Ljuuda tahtis öelda, et ta saab tema keelest aru, kuid taipas äkki 
ega lausunud midagi. Ta valas klaasi vett ja tõstis selle haavatu suu juurde. Vaevalt jõudis haavatu 
vee ära juua mõne tänusõna pomiseda, kui allveelaev vappus ja a seinte tagant tuli kuuidavale 
plahvatus. See oli esimene plahvatus; siis järgnesid need üksteisele kord 

lähemal, kord kaugemal. Allveelaev võppus ja tõstis üles kord nina, kord ahtri. Ühe plahvatuse ajal 
kustus valgus, kuid süttis varsti jälle. Allveelaev roomas mööda põhja, püüdes pommituse 
piirkonnast välja paäseda. See näis tal õnnestuvat, kuid pärast lühikest vaikust hakkasid plahvatused 
jällegi kõmatama. Lõpuks paiskas üks neist allveelaeva üles ja virutas seejärel vastu põhja. Ljuuda 
kukkus maha, Valgus kustus ega süttinud enam. 

Peajuhiruumist tulid kuuldavale ärevad hüüatused. Komandör ja tema abi pärisid telefoni teel 
järele, kuidas on olukord masinaruumis, ahtris ja vööris asuvas torpeedoruumis. Ljuuda ei kuulnud 
vastuseid, kuid küsimustest enestest sai ta aru, et allveelaev on saanud vigastada, et vesi on 
tunginud läbi mingisuguste vaheseinte ja et side peajuhtruumi ning teiste ruumide vahel, peale kahe 
kõrvalasuva kajuti, on katkenud. Nii viibisid nad mitu tundi pimeduses ja vaikuses, kuni 
hüdrofonistid teatasid, et pealveelaev on ära läinud. Siis algasid telefoni teel elavad kõnelused, 
rnasinaruumist hakkasid kostma haamrikoputused. Kajutis süttis uuesti elektrivalgus. 

Pealtkuulatud jutuajamistest sai Ljuuda teada, et koridorid peajuhiruumi ja teiste ruumide vahel 
on vett täis, et vertikaalroolid on purunenud, et suruõhuballoonide klapid ei avane ja selle tõttu ei 
saa suruõhku vee väljatõrjumiseks tsisternidest kasutada ning et allveelaev võib järelikult ainult 
põhja mööda roomata. Raadiojaam oli niivõrd vigastatud, et radist ei lootnud selle parandamisega 
toime tulla enne kolme-nelja päeva, kuid nii suurest sügavusest ei saanud ta nagunii kellegagi 
ühendusse astuda. Aparaadid näitasid, et allveelaev lamas saja kahekümne meelri sügavusel. 
Akumulaatoritesse oli jäänud minimaalne energiavaru. 

Komandöri kajutis toimus nõupidamine, mille sisu jai Ljuudale teadmatuks. Siis hakkas 
allveelaev jälle põhja mööda edasi roomama. Komandör kõneles mõnikord valjusti telefoni teel, ta 
julgustas ja rahustas meeskonda. Haavatu lamas sõnatult ja jõi ainult vahetevahel. Kell kaks päeval 
palus ta, et tütarlaps aitaks tal püsti tõusta, istus vaevaga kolle, toetas siis terve käe lauale ja tegi ühe 


jalaga sammu, kuid ei suutnud teist jalga paigast 

liigutada. Ta oll sunnitud asemele tagasi heitma, Antš vaatas ainult korraks nende poole sisse.ja 
läks kohe sõnagi lausumata ära. Käis veel komandöri abi — ta võttis midagi laualaekast —, küsis, 
kuidas on haavatu enesetunne, ja teatas, et allveelaev liigub leetseljakule. 

Peajuhiruumis kõneldi nüüd vähe. Telefon helises harva: meeskond oli vist rahunenud ega 
häirinud enam oma komandöri. Tundus nagu varemgi, et allveelaev roomab mööda põhja. 

Komandör ja vanemohvitser jagasid algul palju käske, püüdes mitmesuguste manöövrite abil 
laeva vööri ülespoole suunata ja niiviisi veepinnale töusta. Kuid nähtavasti oli sügavusrool 
niisugusesse asendisse kinni kiilunud, et laev suundus alla, ja kõik piraatide jõupingutud jäid 
tagajärjetuks. Mõnikord laev peatus, põrgates vastu põhja konarusi. Piraatide õnneks ei olnud 
põhjas järske eendeid ega liiga äkilisi tõuse ja laev ületas iga kord pärast mõningat pingutust 
väikese takistuse ning roomas edasi. 

Ühel korral määrasid hüdrofonid kindlaks, et allveelaevast sõitis üle aurik. Vanemohvitser kandis 
sellest komandörile ette. Laev peatus ja seisis niikaua liikumalt, kuni vaatleja teatas, et auriku müra 
on kadunud. Kell kaks päeval kostis peajuhiruumist ärevat kõnelust. Telefoni teel kõneldes käskis 
komandör kellelgi mitte lootust kaotada ja mitte paanikasse sattuda, soovitas avada mingisugused 
kraanid ja lubas kiiret pääsmist. Ljuuda kuulis ainult komandöri sõnu ega saanud aru, milles asi 
seisab, kuid ta aimas, et allveelaeva mingisuguses osas ähvardab inimesi oht. Haavatu kinnitas tema 
aimdusi; ka tema kuulis jutuajamist peajuhiruumis. Ta pööras pea, tütarlapse poole ja jutustas vene 
keeles, et torpeedoruumis, allveelaeva vööris, ei jätku õhku. Komandör tegi korralduse lasta välja 
torpeedoaparaadi balloonis olev suruõhk. See annab teatava hulga hapnikku, kuid suurendab 
tugevasti õhurõhku, seda enam, et süsihappegaasi hulk õhus jääb endiseks. Komandöri sõnadest 
võis aimata, et õhku puhastav regeneraator torpeedoruumis ei tööta. 

«Üle kahe tunni nad ei ela,» ütles haavatu. Minutit kolmkümmend või nelikümmend.hiljem heli- 

ses peajuhiruumis jalle telefon ja jällegi käskis, meelitas ning tõotas komandör. Lõpuks kõlas 
telefoni teel masinaruumi antud käsk: lülitada välja elektrivalgus torpeedoruumist. Haavatu toetas 
end tervele küünarnukile, tema silmad läikisid, ta sosistas: 

. «Nad ähvardasid, et lasevad end torpeedoaparaatidest veepinnale. Nüüd ei saa nad lasta suruõhku 
torpeedotorudesse.» 

Aeg venis talumatu aeglusega ja neiu kujutles inimeste agooniat, kes temast vaevalt kahekümne 
viie meetri kaugusel asusid: pimedus, raske õhk ja teadmine, et surm tuleb kiirelt ning vältimatult... 

Allveelaev aina roomas ja roomas. Möödus tund, poolteist. Võib-olla olid torpeedoruumis juba 

kõik lämbunud... Haavatu jäi magama, Ljuuda,sirutas käed lauale ja pani pea kätele. Nõnda istus ta 


kaua ja talle tundus, et ka nende kajutis on vähe õhku, Pea aina kumises ja huugas. 

Allveelaev peatus. Elektrivalgus hakkas, kustuma, kajut mattus poolpimedusse. Peajuhiruumist 
kostsid telefonikõned. 

«Akumulaatorid ütlesid üles,» lausus vanemohvitser , kellelegi. 

Mõneks ajaks tekkis vaikus. Siis hakkasid komandör ja vanemohvitser nõu pidama. Mõnikord 
segas vahele Antš, ühel korral poetas mingisuguse sõna sekka ka tüürimees. 

Haavatu liigutas end, ärkas ja tõstis jutuajamist kuulates pea. Vanemohvitser soovitas kahte 
väljapääsu: esiteks — lasta läbi eriluugi merepinnale avariipoi lootuses, et Nõukogude aurikud seda 
märkavad ja tuukritesalga kohale saadavad; teiseks — lasta komandotomn vett täis ja selle kaudu 
ühel või kahel mehel nõndanimetatud «alfveelangevarjude» abil, see tähendab väikese 
õhuballooniga tuukrimaskides veepinnale tõusta. Piraatide käsutuses oli kaks niisugust maski. 
Need, kes veepinnale lähevad, peavad võtma tarvitusele abinõud allveelaeva meeskonna 
päästmiseks. 

«Hästi,» ütles komandör. Vaadake maskid üle ja valmistage komandotorn vee sisselaskmiseks 
ette. Veepinnale lähete teie koos härra agendiga.» 

Härra agendiks nimetas allveelaeva komandör Antši. 

«Vahepeal,» jätkas ta, «annan ma härra agendile instruktsioonid.» 

Oli kuulda, kuidas komandör ja Antš lahkusid peajuhiruumist ja astusid komandörikajutisse. Mõne 
minuti pärast tuli sealt kuuldavale komandöri pöörane sõim. 

Komandör läks peajuhiruumi tagasi ja ütles vanemohvttserile, et kajutist on kadunud ümbrik 
tähtsate dokumentidega — väejuhatuse šifreeritud instruktsioonidega. 

Kuid piraatidel ei olnud aega arutada küsimust, kuhu dokumendid kadusid. Komandöri rahustas 
see, et dokumendid olid šifreeritud, peale selle aga ei võinud need kuidagi väljapoole allveelaeva 
seinu sattuda. 

«Maskid on korras, komandotorn vee sisselaskmiseks ette valmistatud,» raporteeris vanemohvitser. 
«Kas lubate pähe panna?» 

«Vaadake ainult kord, mis teil kajutis tehakse!» 

Haavatu tõstis pead, kavatsedes ilmselt vanemohvttserilt midagi küsida, kui see kajutisse astub. 
Kuid tal ei tulnud küsida. Peajuhiruumis plaksatas revolvripauk ja keegi kukkus raskelt põrandale. 
Kukkudes põrkas mees ga vastu ust, lõi selle lahti ja libises mööda trepiastmeid poolenisti kajutisse, 
kus olid Ljuuda ja haavatu. Nende ees lebas vanemohvitseri laip. 

Paotatud ukse taga kõmatas veel üks lask, ja seal kukkus jälle keegi. Haavatu kargas asemelt üles, 
istus vaatas poolhämaruses metsikult ringi. «Valmis!» kostis komandöri hääl. «Vastavalt 
instruktsioonile peame oma sõidud absoluutses saladuses hoidma. 

Allveelaevale me enam tagasi tulla ei saa; siin, võõraste vete lähedal, ei hakka väejuhatus teda 
üles tõstma.» 


«Meie edaspidise tegevuse plaan?» küsis Antš kuivalt. «Me peame koos endaga välja heitma 
klipperpaadi. Kuuekümne viie miili kaugusel siit ristleb meie pealveebaas. On tarvis määratud 
kohtumispaigale jõuda. Pange mask pähe see kaitseb teie pead, väike õhuballoon aga annab 
võimaluse hingata ja kiirendab veest väljalendamist. Pidage meeles, me oleme kaheksakümne viie 
meetri sügavuses. See on surmavalt ohtlik sügavus. Pehmetes tuukiülikondades tuukreid tõstetakse 
siit üles neli tundi, 

et vältida kessoontõbe, mis sageli surmaga võib lõppeda. Me lendame välja mõne sekundi jooksul 
nagu kork pudelist: Selles sügavuses on rõhk kaheksa ja pool atmosfääri, meie laevas aga tavaline. 
Tähendab ka meie organismis on see tavaline. See peabki meid päästma. Peaasi — ei tohi viivitada 
komandotornis, kui sinna tulvab vesi. Me peame kohe välja lendama, selleks tõstan ma seal 
õhurõhku.» 

«Aga kuidas jääb klipperpaadiga?» küsis Antš. 

«Me seome aerud paadi külge ja ta tõuseb meie järel veepinnale.» 

«Igaks juhuks peame ümber riietuma,» ütles Antš. «Ma pean habeme ette kleepima.» 

Nad askeldasid veel mõne aja ja läksid lõpuks komandotorni. Sealt läks Antš kajutisse, kus 
viibisid neiu ja haavatu. 

Antš pöördus viimase poole, tänas teda hea töö eest, junga suhtes teostatud osava provokatsiooni 

eest ja lõpetas: 

«Te olite hea abi, mul on kahju teist lahkuda. Kuid ma jätan teile seltsidaami ja luban et oma 
ettekandes meie ülemale kõnelen teist kui rahvuskangelasest.» 

Haavatu palus ennast kaasa võtta, ta lubas kogu eluks Antšile truuks teenriks jääda. 

«Kahjuks on meil ainult kaks maski ja pealegi ei tuleks me haavatuga toime.» 

Haavatut haaras meeleheide, ta ei tahtnud midagi kuulda ja ainult anus, et ta päästetaks. 

Tuli kuuldavale komandöri hääl — ta kutsus salakuulajah Antš pöördus neiu poole. 

«Hüvasti, iludus, enam me ei kohtu,» ütles ta vene keeles. «Te tundsite huvi oma sõprade vastu? 
Neid söövad juba ammu krabid, keda ma lubasin teile kinkida.» «Ärge nähke vaeva vene keelega,» 
vastas Ljuuda talle Antši emakeeles. 

Antš võpatas ootamatusest: «Tähendab ta sai kõigist tema juuresolekul peetud kõnelustest aru!» 

Ta vaatas tütarlapsele vaenulikult otsa ja tõstis käe. Kuid siis kutsus komandör teda kärsitult. 

Salakuulaja hüppas kajutist välja. Peajuhiruumis helises telefon, ent keegi ei võtnud telefonitoru. 
Masina 

ruumist kutsuti komandöri, kuid see sulges parajasti koos Antšiga veekindlat vaheseina 
peajuhiruumi ja komandotormni vahel. 

Nad tegid seda selleks, et suurendada komandotornis õhurõhku. 

Haavatu lamas mõne aja mingisuguses tardumuses, kuid toibus peagi. 


«Ärgem petkem enam teineteist,> ütles ta neiule. «Nüüd on meil ühised huvid. Ma loodan — 
nad mõlemad kärvavad enne, kui kerkivad veepinnale. Kumbki neist oleks veel siin teise maha 
lasknud, kuid praegu on nad teineteiseie vajalikud.» 

Komandotornist hakkas kostma müha, mis varsti vaikis. Allveelaev õõtsatas — tähendab, vesi oli 
tunginud komandotorni, ja läbi avatud.luugi paiskas suruõhk kaks meest merepinnale. Seina taga 
oli kuulda mingisugust sisinat ja vulksumist. Ljuuda kujutles, kuidas kusagil nende kohal sööstavad 
läbi veekihi kaks meest, kes jätsid alluvad saatuse hooleks ja püüavad nüüd päästa oma nahka. 

Ka haavatu kuulatas ja näis, et teda oli kohutanud mingi hirmus teade. Siis kaotas ta teadvuse ja 
libises padjalt. Lambi valgus kustus ikka enam ja varsti nägi Ljuuda pimeduses ainult nõrgalt 
hõõguvat niiti. 

Valgustusakumulaatorist oli lõppenud viimane energiavaru. Peale punase hõõgniidi ei näinud 
Ljuuda midagi. 

Ta lähendas kella lambi juurde. Võis veel näha, et kell oli viis ja kolmkümmend kaks minutit. 

Peajuhiruumis helises kangekaelselt telefon. 


II PEATÜKK ANTSOUS 


Roolimees Andri Kambala hoidis ühe käega rooliratast, teises käes mudis paksu plotskit ja 
filosofeeris mitmesuguste muudatuste üle looduses. Kas või näiteks anšoovis. Harilikult püüti teda 
sügisest kevadini, suveks a läks ta vist Vahemerre, Tänavu tulid anšooviseparved väga vara. 
«Kolumbus» oli täis tuhandeid väikesi kalu, kes sarnanesid hõbedaste peadega ja pruun- 

Jas-siniste selgadega heeringatele. Kulliküla kalurite paadid olid eilsest päevast peale võrgud 
madalikele välja pannud ja kuunarile lastiti järjekordne loomus. 

Andri oh täna haruldaselt jutukas — kõrvaline pealtkuulaja oleks võinud teda lobisejaks pidada. 
Kuid selle jutukuse põhjused olid hoopis teised. Roolimees püüdis hajutada oma seltsimeeste — 
kipri ja motoristi — kurbi mõtteid. Andri ei kurvastanud sõpradest vähem, kuid ta oli leidnud 
endale uue, tegevuse — Stahhi ja Levko meelt lahutades kergendas ta ka oma muret. 

«Kord hakkas tulema,» kõneles ta, «hiiglama suurt anšoovist, nii oma veerand meetrit pikk.» 

Mõnel muul ajal oleks Stahh Kambala vale tingimata paljastanud — niisugust anšoovist polnud 
veel keegi kunagi näinud, — kuid sel korral ei öelnud ta midagi. Andri aga jätkas: 

«Siit sõitis moöda üks prantsuse stiimer. Jäi millegipärast meie saare vastas seisma... Lasti paat 
vette, sõideti randa...> 

Stahh ei lausunud ikka veel musta ega valget. Tavaliselt parandas kipper teda iga kord, kui 
roolimees seda stiimrilugu jutustas, et see ei olnud prantsuse, vaid hispaania aurik, ja et mitte paat ei 
tulnud saarele, vaid kalurid käisid auriku juures. Kuid täna näis, et keegi ei kuulanud Andri jutus- 
tust, Roolimees lõngutas rooliratast, tõmbas suitsu alla, köhatas ja algas uuesti: 


«Eks nad siis võtnud seda anšoovist praadimiseks, aga nimetasid teda tšousiks.» 

«Antšousiks!» parandas Levko kurjalt ja vaatas roolimehele üle mootori otsa. 

«Antšousiks, antšousiks neh!» haaras jutustaja sõnasabast kinni ja rõõmustas, et sai kas või ühelgi 
kuulajal sõna suust. 

Stahh aga vaikis endiselt. 

«Ni et needsamused antšousid, ma ütlen teile, kuigi nad on odavad kalad, aga sihukesed...» 

«Marko mõistis neid toredasti praadida,» sõnas Levko vaikselt, kellegi poole pöördumata, ja 
laskis pea norgu, Andri vaatas hämmeldunult motoristile ja kiprile riing hakkas abitult silmi 
pilgutama. Otšeret ei muutnnd poosi ja sellepärast ei saanud öelda, kas ta Levko sõnu kuu- 

lis või mitte, Motorist.võttis kaltsu, kummardus mootori kohale ja hakkas midagi nühkima. Järsku 
hakkas puri tuules laperdama. Parast hommikust tormi-illi liikus kuunar mootori ja purjede jõul. 
Kipper vaatas üles ja sõnas lõpuks: 
«Tuul muudab suunda, Roolimees — tähelepanu!» 
Siis läks ta vööri ja hakkas binokliga merd silmitsema. 
Pärast tormihoogu veeresid veel merel vahused lained, kuid need ei olnud enam kõrged. 
Taevavõlvil sõudsid harvad pilverünkad, päike kõrvetas tugevasti. 

«Ahoi, poisid!» hüüdis kipper, «Paat vasakul — kas näete?» 

Roolimees ja motorist vaatasid sinna, kuhu näitas kipri väljasirutatud käsi. Üsna nende lähedal 
õõtsus lainetel suur paat. Paadis seisid püsti kaks inimkogu ja üks neist vehkis millegi liputaolisega. 
«Lehvitab särki aeru otsas,» seletas kipper seltsilistele ja andis käsu: «Rool paremale! Läheneda 
paadile!» Puri hakkas jälle laperdama, kuid kuunar liikus mootori jõul, et manööverdamisele mitte 
aega raisata, Stahh askis purje alla. Paadisolijad mõistsid, et kuunar liigub nende poole, ja jätsid 
omatehtud lipuga vehkimise. 

Mida lähemale kuunar paadile jõudis, seda terasemalt vaatas Stahh Otšeret läbi binokli, äratades 
roolimehes ja motoristis nõutust ning kadedust. Neil oli kahju, et meeskonna käsutuses on ainult 
üks binokkel. 

«Kolumbus», ahoi!» tuli paadist kuuldavale hääl. 

Andri ja Levko vahetasid pilke. Hääl tundus neile tuttavana. Üksisilmi paadis viibivaid kogusid 

vaadates unustas Andri rooli ja kuunar hakkas siksakke tegema. 

«Rool!» käratas Stahh Otšeret. Roolimees võttis õige kursi, kuid ei saanud nagu kipper ja 
motoristki kuidagisilmi paadilt eemale pöörata, Paadi istmelaudadel seisid noormees ja tütarlaps. 
Andri tundis nad lõpuks ära, Need olid Marko Zavirjuhha ja Zorja Nahhodka. 

«Stopata mootor!» kostis hüüe paadist.. 
See oli esimene juhus «Kolumbuse» ajaloos, millal kogu meeskond, unustas oma kohustused. 
Kipper ei andnud käsku, motorist, kes käsutagi teadis, kuidas lae- 

vadele läheneda, oli isegi mootori juurest ära läinud, roolimees aga juhtis laeva otse paadi peale, 
otsekui tahaks ta seda läbi rammida. Sel korral andis käsu junga, Levko tormas mootori juurde ja 
lülitas süüte välla Andri keeras rooliratast, ja kuunar möödus paadi pärast. kipper haaras pootshaagi, 
jõudis paadi pardast hädavaevu kinni rabada ja vedas seda nüüd kuunari järel. 

Samal silmapilgul hüppas Marko «Kolumbusele» ja sattus otse Levko ja Andri kaissu. Kipper, 
kes pootshaaki käest ei lasknud, «tõmbas paadi vastu kuunari parrast ja sirutas Zorjale käe. Junga ja 
tütarlaps nägid välja äravaevatutena, riided olid lausa närudes. Marko peas ja käel oli hüübinud 
verelaike. Ent mõlema pilk oli reibas ja rõõmus. 

«Nüüd ma usun, et on meetripikkuseid antšouse!» sõnas Stahh Andrile. 

Laialt naeratades nõudisa Marko kõigepealt süüa. 

«Kohe küpsetame antšouse,» vastas talle Andri. 

«Me ei või oodata,» teatas junga. 

Levko muretses leiba, rediseid ja pekki, kuid hakkas siiski kala küpsetama. 

Kuunar peatati. Kõik võtsid kambüüsi juures istet, kus Marko ja Zorja kolumbuslaste 
toiduvarusid hävitasid, roolimees aga praadis antšouse, tuletades meelde vana Mahtei 
kokakunstiretsepte. 

Marko jutustas oma seiklusi. Ta kandis kõik järjekorras lühidalt ette ja jutustas lõpuks kuidas nad 
leekidest haaratud uppuvalt aurikult pääsesid. Paadis lamades tull jungale meelde, et talid, mille 
otsas paat rippus, olid läbi lõigatud, ja tähendab, kui laevalagi vette vajub, tõuseb paat veepinnale. 
Ähvardas oht, et pööris võib paadi aurikule järele tõmmata, kuid seni vajus aurlk väga aeglaselt ja 
võis loota, et ta kohe põhja ei vaju ja et vool kannab paadi ohtlikust kohast kaugemale.» Nii või 
teisiti oli see ainus pääsemismoodus. Kui nad vette oleksid hüpanud, oleks neid kahtlemata 
allveelaevalt märgatud ja kindlasti maha lastud, ning ka uppuv laev oleks ujujad ennemini 
pöörisesse kiskunud kui paadi. Nii see sündiski. Lamati liikumatult paadi põhjas, vaadati 
presentkattele, mis juba tuld võtma hakkas, ja kuuldi äkki lennuki mürinat. «Kalaluuraja» oli õhku 

tõusnud, lendur ja vaatleja olid paästetud. Nüüd teatavad nad otsekohe sõjalaevadele piraatide 
allveelaeva olemasolust. Hetk hiljem, juba suitsust ja palavusest lämbudes, kuulsid nad kerget 
raginat. Tõenäoliselt tekitas seda vajuv aurik. Samal ajal hakkas paat küljelt küljele õõtsuma. Saadi 
aru, et paat ujub. Marko tõstis pead — tema kohal hõõgus presentkate. Ta piilus üle parda — piraat 
oli kadunud... Mõnekümne meetri kaugusel põlesid komandosild ja roolikamber, Otsekohe kisti 
põlev puldan maha ja visati vette. Paadis oli üks aer ja tüür. Zorja võttis aeru, Marko aga haaras 
teise aeru asemel tüüri pihku ja nad hakkasid paati aurikust kaugemale ajama. 

Kui «Antopulos» uppus, õõtsatas nende paat ainult kergelt. Nad jäid pimedusse ja nägid siis, 
kuidas kauguses sähvisid valgusvihud, mida nad allveelaeva prožektoriteks pidasid. Hiljem 
kuulsid nad kahuripauke, kõmatavat plahvatust, mingisugust mütsumist vee all ja lõpuks, 


veel kord lennukimootori müra. Sellega lõppesid nende tähelepanekud. Koidikul tabas neid 
tormihoog. Nad panid tüüri oma kohale ja pidasid paati kogu aeg vastu tuult. Kui päike tõusis, 
vaibus tormihoog. Nad tahtsid magada, kuid lained õõtsutasid paati tugevasti ja kogu aeg tuli 
horisonti silmas pidada, et näha, kas et tule ehk nähtavale mõni laev. 

Paadist leiti vett, kuid söödavat ei olnud: Sõuda ühe aeruga ei saadud, Marko kasutas aeru 
lipuvardana ja sidus selle külge oma särgi. Selle lipuga anti märku ühele aurikule, kuid see 
möödus kaugelt ega märganud neid. 

Varsti lähenes neile «Kolumbus». 
«Nii et Ljuuda jäi allveelaeva?» küsis kipper. 
«Jah. Me leppisime kokku, et ta püüab piraate eksiteele viia, andes neile kõikidele küsimustele vale 
vastuseid. Ma loodan, et meie sõjalaevad ajavad juha allveepiraate taga. 
«Kalaluurajä» pidi neid tänase öö sündmustest kindlasti informeerima.» 


III PEATUKK, VEEL ÜKS KOHTUMINE 

Unetud ööd andsid end tunda. Markol ja Zorjal hakkasid peagi silmad kinni vajuma. Tütarlaps 
jäigi magama, jõudmata ära oodata praetud kala. Marko sõi ja ütles, et nüüd on ta nõus 
kõnekäänuga, et uni on magusam kui mesi. Zorja viidi süles kajutisse ja tehti talle võimalikult 
pehmen ase. Marko sirutas end pikali ukselävele, otsekui kavatseks ta oma teekaaslast valvata, 
Enne uinumist tõmbas ta põuest sinise ümbriku ja pani selle kajuti seina külge kinnitatud riiulile. 
Kalurid soovisid kummalegi head und, kuid ei Marko ega Zorja kuulnud enam neid soove — 
tüdrukuke magas juba ammu, jungal aga kadus kuulmine ja nägemine niipea, kui tema põsk 
puudutas patja. 

Nad ei kuulnud, kuidas mootor jälle tööle hakkas, kuidas Levko lõbusalt, lärmas ja kuidas Stahh 
parandas Andrit, kes oli alustanud jutustust sellest, kuidas Luzan5 tsirkuses oli esinenud delfiinist 
akrobaat, kes ratsutas hobusel. Parandus seisis selles, et tsirkuses ei esinenud delfiin, vaid hüljes, ja 
see ei ratsutanud hobusel, vaid sõitis kärus, mille ette oli rakendatud koer..Hobusel aga ratsutas 
koer. 

Kuigi «Kolumbus» pidi Luzanõsse minema, muutis kipper nüüd kurssi ja pööras Luigesaarele, et 
viia Marko ja Zorja sinna ning teatada allveelaevast ja Ljuuda saatusest. Markot ja Zorjat peeti seal 
juba kindlasti hukkunuiks. Kipper ja tema kaaslased kujutlesid Marko vanemate rõõmu, kui nad 
poega elusana näevad. Külas rõõmustatakse ka Zorja päasemise üle, keda viimasel ajal kõik 
Kullikülas armastama olid hakanud ja keda ei hüütudki teisiti, kui «meie Zorja Nahhodka», See 
perekonnanimi, tõsi küll, ei meeldinud mõnele. Iseäranis pahandas see Levkot, kes juba mitmel 
korral oli soovitanud seda muuta. 

Õigupoolest see perekonnanimi ei olnudki seaduslikult vormistatud — Haljaskivi külanõukogu 
perekonnakirjadesse oli ta seniajani Irina Jakovlevna Kovaltšukina sisse kantud. Kuid nüüd ei oleks 


ükski inimene lubanud endale nimetada teda Kovaltšuki tütreks. Eesnimi tal oli, perekonnanime 
pidi ta aga nii või teisiti lähemal ajal ikkagi saama. 

Pidades Kulliküla abajasse saabumise üle nõu, soovitas kipper enne abajasse sõitmist otse 
majakale minna ja Marko koju viia, Ta tahtis jungale vähemalt kolmepäevase erakorralise puhkuse 
anda. Levko ja Andri olid kipriga täiesti nõus. 

Kõiki kolme kurvastas vaid mõte kohtumisest professoriga, kellele nad tütre kohta just väga 
lohutavaid teateid ei toonud. Neiu edaspidine saatus oli teadmata. Kui jutt teda puudutas, ägises 
Andri nagu vana taat, Stahh jäi köhatades vait; üksnes Levko kinnitas, et kõik pole veel kadunud, 
on võimalik, et söjalaevad saavad allveelaeva kätte, ja siis... 

«Siis nad uputavad ta,» sähvas viimaks Stahh Otšeret. 

Pärast seda vajus ka motorist mõttesse, otsides moodust, kuidas hävitada piraadid ja päästa neiu, 
kuid ei mõistnud midagi välja mõelda. 

« Kella seitsme paiku õhtul läks Stahh vööri ja hakkas binokliga horisonti uurima, otsides 
silmadega Luigesaart. Kajutist vaatas,välja Zorja. 

«Kas uni otsas?» küsis Levko. 

«Nägin hirmsat und,» vastas tüdruk naeratades. «Aga kuhu siis onu Stahh vaatab?» 

«Otsib meie saart, kohe peaks nähtavale tulema.» «Äratage mind, kui hakkame saarele jõudma.» 

«Tingimata, Zorjake!» 

«Ma lähen siis nüüd jälle magama.» Ja tütarlaps kadus kajutisse. 

Möödus mõni minut, Kipper hakkas nüüd millegipärast vasakult pardalt merele vaatama. 
«Mis seal on? Kas saar vahetab asukohta?» oli Levko huvitatud. 

«Viis minutit tagasi vaatasin — ei näinud midagi,» vastas Otšeret, «nüüd aga tuleb paat 

kahe mehega. Sõuavad teised. Kes need küll võiksid olla?» «Võib-olla päästame veel 

kellegi?» 

«Arvad, et see neetud allveelaev nii palju häda võib teha? Andri, juhi paadi poole! Näed?» 
Õhtu oli tulemas. Tuul vaibus täielikult ja meri rahunes. Ainult harva valendas kauguses 
vahune lainelakk, 

nagu lehvitaks kajakas tiibu. «Kolumbus» pöördus oma endiselt kursilt järsult kõrvale ja liikus nüüd 
paadile vastu. Kipper imestas: kes need küll võiksid olla — väikesel sõudepaadil nii kaugel rannast! 
Ka lootsik ise ei kõlvanud oma mõõtnmeilt ja kujult kaugesõtduks. 

Kui kuunar oli lähemale jõudnud, sai selgeks, et see pole lootsik, vaid klipperpaat. Mehed klip- 
perpaadis märkasid, et kuunar läheneb neile, ja sõudsid vastu. Üks kandis pikka musta habet, teine 
oli raseeritud, ainult triibuke roostekarva harjaseid punetas nina all. Esimesel oli peas must müts, 
mis meenutas mereväelase vormimütsi, teisel tumepruunist pehmest nahast peakate. Võib-olla just 
sellepärast sarnanes esimene meremehele, teine lendurile. Lendur sõudis lühikesevarrelise laia 
aeruga. Habemik vaatas vaikides kuunarit ega ilmutanud selle kohtumise puhul ei rõõmsat üllatust 


ega imestust; mida «Kotumbuse» meestel oli täielik õigus oodata. Stahh Otšeret andis käsu 
seisatada mootor. Müra vaibus ja kuunar aeglustas käiku. Habemik ütles sõudjale tasa mõne sõna ja 
see juhtis paadi kuunari külje alla. Habemik lehvitas kätt ja hüüdis: 
«Tervist, seltsimehed!» 
Levkole tundus see hääl tuttavana, kuid talle ei tulnud kuidagi meelde, kus ja kunas ta habemikku 
oli näinud. «Kuhu te siis sihukese laevaga reisite?» küsis Stahh. «Juhtus väike viperus,» vastas 
habemik ja küsis omakorda, kuhu nemad kurssi peavad. 

«Luigesaarele.» 

«Mell oleks vaja Luzanõsse.» 

«Luigesaarelt lähemegi Luzanõsse.» 

«Mel juhtus lennukiga avarii.» 

«Võib-olla, et seesamune, mis ta nüüd, mädand, oligi, allveelaev... talle viga tegi?» huvitus 
Andri.. 

«Mida siis teie allveelaevast teate?» võpatas habemik. 

«Kas te olete «Kalaluurajalt»?» hüüatas Stahh. 

Habemik noogutas pead, kuid küsimusele et vastanud, haaras käega kuunari pardast kinni ja ütles: 

«Teil tuleb meid peale võtta.» 

«Olge lahked,» vastas Stahh ja aitas habemikul laevale ronida. «Me täna juba võtsime peale kaks 
teie tuttavat — poisi ja tüdruku.» 

Habemiku nägu läks pilve ja Stahhi kuulates jälgis ta viimast teraselt. Siis võttis tema nägu 
rõõmsa üllatuse ilme ja ta küsis: 

«Kus nad on?» 

«Magavad end välja,» näitas.kipper kajutile. 

Habemik noogutas lendurile peaga ja seegi ronis kuunarile. 

«Kas oleme rannast kaugel?» küsis habemik. 
«Varsti näeme Luigesaart.» 

Kui habemik seda kuulis, näis ta üllatuvat, heitis siis pilgu lendurile, kuid ei öelnud midagi, Sel 
ajal tuli Levkole, kes neid mõlemaid silmitses, meelde, et Marko oli jutustanud ühe jalaga lendurist, 
kuid kummalgi neist kahest polnud puujalga, Ka habemiku häält oli ta tingimata varemgi kuulnud. 

Vahepeal soovitas kipper kummipaadi veest välja tõmmata. 

Habemik heitis pilgu oma kaaslasele ja tegi lühikese energilise peaviipe, andes sellega millekski 
märku. See liigutus tegi Levko rahutuks ja ta tõmbus üleni pingule, otsekui valmistudes ära hoidma 
mingisugust õnnetust, kuid oli juba hilja. Peaaegu samal silmapilgul pistsid mõlemad võõrad käe 
tasku ja tõmbasid välja revolvrid. Lajatasid kaks lasku. 

Kipper õõtsatas ja kukkus selili maha, roolimehel aga nõtkusid põlved ja ta vajus silmili tekile. 
Kukkudes lõi ta merre ämbri, mis seisis parema parda ääres. Levko tormas piraatidele kallale. Teda 


peatas järsk käratus: 
«Mitte sammugi paigalt, tulistan!» Kaine mõistus võitis meeletu vapruse puhangu ja Levko peatus. 
Üksi ja ilma mingisuguse relvata oli rumalus kahe revolvritega varustatud mehe vastu võidelda. 
Pealegi oli vahemaa nende vahel nii suur, et seda ületades oleks ta kindlasti neli kuuli saanud. 
Mõtted vilksasid välgu kiirusel Levko peast läbi. Ta sai aru, et praegu ei ole võitluseks sobiv 
silmapilk, ja lükkas oma väljaastumise kuni soodsama momendhni edasi. 
: «Tagasi!» kamandas mustahabemeline. 

Ja. Levko taandus. 

«Ümberpöörd!» 

Levko pööras ringi, jäädes seljaga kallaletungijate ja näoga kajuti poole..... Parajasti sel hetkel 
ilmus kajuti uksele Marko, tema järel Zorja. 
«Käed üles!» käratas Antš. 
Lugejad taipasid vist juba, et see oli tema. 
Marko tõstis aeglaselt käed üles. Sedasama tegi Levko, 
«Kajutist välja!» kõlas käsklus. 

Marko astus sammu edasi, tema kannul väljus käsi üles tõstes Zorja. 

«Hoiatan: kui keegi peaks end liigutama — tulistame,» ütles Antš ja hakkas vangidelt pilku 
pööramata piraatide allveelaeva komandöriga kõnelema. 

Alles nüüd tundis Levko salakuulaja tema silmade ja liigutuste järgi ära; Tähendab allveelaev on 
lähedal. Kas nad tõesti sinna viiakse? Ta laskis silmadel üle horisondi käia, kuid otse tema ees laius 
tühi veteväli. Ei allveelaeva, ei aurikut ega ühtki purje. 

Kallaletungijad vahetasid omavahel mõne lause ja võtsid siis aset kuunari keskosas, kus oli nende 
jaoks kõige soodsam positsioon, vangidel aga kästi parda äärde ritta asuda ning käed peopesadega 
vastu kukalt panna. Selline asend garanteeris röövlitele julgeoleku, sest see ei lasknud vangidel 
käega kiiresti mingisugust ootamatut liigutust teha. Pealegi ei võimaldanud ettesirutatud 
küünarnukid vangidel üksteist näha. 

Mereröövlid silmitsesid Markot ja Zorjat viha ja imestusega — nad pidasid ju neid uputatuiks. 
Võib-olla tulid Antšile sel silmapilgul meelde tüdruku viimased sõnad selle kohta,.kuidas ta Antšil 
professor Ananjevi mürgitamise nurja oli ajanud. Kui kalurid oleksid mõistnud, millest spioon ja 
piraat rääkisid, siis oleksid nad teada saanud, et need olid otsustanud Zorja otsekohe maha lasta, kui 
ta peaks käsku rikkuma, et hirmutada kaht teist vangi, kes olid röövlitele ajutiselt vajalikud. 

Salakuulaja pidas lühikese kõne, kusjuures ta kogu aeg tähendusrikkalt vange ja oma revolvrit 
piidles. 

«Meile on vaja teie kuunarit,» ütles ta. «Te viite meid ulgumerele, sinna, kuhu me teid käsime, 
homme sel ajal aga olete vabad ja võite sõita tagasi kas oma Luigesaarele, või kuhu soovite. Vajame 


motoristi ja roolimeest. Kuid pidage meeles: vähimgi sõnakuulmatus, laiskus 

mõni kahtlane liigutus — ja samal hetkel, tühjendame oma revolvrid teie pähe. Omavahel mitte 
rääkida, teineteisele otsa mitte vaadata, tööst vabal ajal seista seljaga meie poole ja hoida käed 
kukla taga, Kõik.» 

Vangid kuulasid selle köne vaikides ära ja seisid endiselt liikumatult paigal, mõõtes pilguga 
vahemaad revolvriteni. Kahjuks ei võimaldanud see teha ootamatut hüpet, et lüüa röövlid jalust 
maha ja teha katset relvad ära võtta. 

«Kas kuunaril on relvi?» 
«Ei ole,» vastas Levko. 

Antš jättis piraadi ja vangid samasse seisundisse, astus kajutisse ja hakkas seda üle vaatama. 
Varsti tuli kuuldavale tema rõõmus hüüatus. Ta astus tekile ja hoidis käes sinist ümbrikku, mida 
allveelaeva komandör oma kajutist leida ei suutnud. 

Ta andis ümbriku niisama rõõmsale piraadile ja pöördus siis Marko ja Zorja poole: 

«Ma tahaksin teada, kumb teist oli nii osav?», 
Ei junga ega tüdruk vastanud talle. 

«Ma tunnen teie kangekaelsust,» ütles Antš pärast lühikest vaikimist, «ja ma tahan teada, kas te 
hakkate tööle, või tuleb teid jalamaid maha lasta? Vastake kordamööda minu küsimustele. 
Esimesena — motorist. Kas hakkate mootoril töötama?» 

«Tingimusel,» vastas Levko, «et te lubate mul vaadata haavatud seltsimehi ja anda neile abi, kui 
nad on veel elus. Vastasel korral — võite tulistada.» 

Motorist ei näinud seni röövlitele vastu vaidlemiseks põhjust. Tema surm oleks vaevalt küll 
mingisugust kasu toonud. Ta tahtis teada, mis on saanud haavatutest, siis aga esimesel võimalusel 
mereröövlitega võitlusse astuda. 

«Hästi,» vastas Antš. «Ma loodan, et te ka edaspidi mõistlikult käitute... Junga?» 

«Olen nõus samadel tingimustel,» vastas Marko tusaselt. 

«Mis siis ikka, olen väga rõõmus,» ütles salakuulaja mürgiselt ja silmitses poissi ilmse 
umbusuga, «Nahhodka?» 

Viimase nime hüüdis ta tigedalt ja ärritatult. 

Tüdruk seisis otse parda äares ja silmitses sel korral tähelepanelikult kuunarit ning merd. Ta ei 
vastanud midagi, vaatas Antšile otsa, tõukas end järsku tagasi ja lendas pea ees vette. Peaaegu 
korraga plaksatasid kaks revolvripauku ja kostis hüüe: «Mitte sammugi!» Seda hüüdis Antš, kui ta 
nägi, et Levko edasi sööstis, et röövlite kallale tormata. Piraat jooksis parda juurde ja vaatas alla. 
Tüdrukut ta ei näinud, too oli kadunud vee alla, kuid vaevalt küll tapetud või haavatud — ta oli 
kuunarilt nii kiiresti merre paiskunud, et kuulid ei võinud talle järele jõuda. Punajuukseline piraat 


passis, kuni Zorja veepinnale tõuseb, et teda siis eksimatult maha lasta, Möödus peaaegu minut, 
enne kui vee alt tuli nähtavale pea. See ilmus veepinnale niisuguses kohas, kus piraat seda ei 
oodanud, ja sellepärast hilines ta tulistamisega ühe või kahe sekundi võrra. Tüdruk jõudis kaduda 
vee alla, kuid kuul plaksatas peaaegu sinna kohta, kus pea nähtavale oli tulnud, ja vististi riivas 
põgenikku. 

Möödus pool minutit ja Zorja kerkis jälle samas kohas merepinnale. Ent nüüd ei näidanud ta 
kogu pead, vaidhingas ainult läbi suu õhku ja kadus otsekohe. Sellest hoolimata andsid piraadid neli 
lasku. Kuulid paiskasid selles kohas üles pritsmesambakesi, nii et kui tüdruk oleks olnud seal, siis 
oleksid nad ta nüüd sõelapõhjana auke täis täkkinud. Motorist ja junga ei näinud, mis tagapool 
toimus, ja võpatasid iga paugu ajal, pidades seda viimseks, Zorjale surma toovaks lasuks, Kumbki 
ei saanud aru, miks tüdruk nii talitas, sest pääseda ta ju ei võinud. Isegi siis kui nad ei oleks 
tulistanud, vaid oleksid käivitanud mootori, oleksid piraadid ta kohe kätte saanud või talle kiiluga 
otsa ajanud ja tüdruku lihtsalt ära uputanud. Imestama pani ka suur hulk laske: see tähendas ilmselt 
seda, et , mereröövlid sihtisid halvasti. 

Vahepeal ei kerkinud Zorja pea enam veepinnale. Möödus minutit viis. Tähelepanelik mere 
vaatlemine ei avastanud tütarlast,ei kuunari lähedal ega sellest kaugemal parimgi ujuja poleks 
suutnud nii kauaks vee alla jääda. 

Ka ei võinud ta päikesepaistel merepinnal märkamatuks jääda. Röövlid tulid järeldusele, et 
tütarlaps on tapetud või raskesti haavatuna uppunud. 

Rohkem ta neid ei huvitanud. Antš käskis motoristil mootori juurde ja Markol rooli asuda. Ei üks 
ega teine liikunud paigast. 

«Te unustasite oma lubaduse!» käratas raevunud salakuulaja, 

«Aga teie — oma lubaduse,» vastas Levko. 

«Ahaa!» tuli spioonil meelde. «Motorist võib minna, ja laibad üle vaadata.» 

Levko sööstis kipri juurde ja kummardus tema kohale, Stahh lebas vereloigus. Kuul oli temast 
läbi jooksnud. Levkol ei olnud kunagi juhust olnud haavatutega tegemist teha, ent kui ta nägi, et 
haav oli paremal pool rinnas, tuli ta mõttele, et kipper võib ehk veel elama jääda. Suure vaevaga 
läks tal korda teha kiprile kuidagiviisi side ja tassida ta kajutisse. Antš kirus ja kiirustas moioristi. 
Tuli rutata. Kuni Levko kiprile sidet tegi saatis salakuulaja Marko Andrit vaatama. 

Roolimees lamas samuti liikumatult, kuid verd tema ümber näha ei olnud. Marko silmitses teda 
kaua, viimaks leidis juba kuivama hakkava peenikese verenirekese kõrva taga. Nähtavasti oli kuul 
sattunud pähe ja Kambala silmapilkselt surmanud. Ent kui Marko käe talle rinnale pani; tundis ta, et 
süda nagu tuksuks veel. Siis tõstis ta pea üles ja vaatas tähelepanelikult haava, Kuul oli tunginud 
läbi kõrvalesta ja riivanud pead, kuid kas sügavalt, seda ei olnud näha. Antš kiirustas neid tagant. 
Marko, kes ei saanudki kindlasti teada, kas roolimees on elus, kuid kes selles peaaegu veendunud 


oli; lohistas Andri kiiresti kajutisse. 
«On ta surnud?» küsis Antš. 
Junga noogutas pead. 
«Siis visata ta üle parda!» 
«Me matame ta maha.» 
Antš ei vastanud sellele midagi, ainult ta huuli virildas pilkav muie. 
Viis minutit hiljem käivitas motorist mootori, Marko aga asus rooli ja pööras kuunari lõunasse. 
Päike oli loojumas. Eemal, peaaegu silmapiiril, tuli nähtavale suitsusambake. Keegi kuunaril ei 
teadnud, et see oli «Tormilind», mis Kulliküla abajasse tagasi pöördus. 

«Kolumbus» lahkus paigast, kus Zorja nii ootamatult surma oli saanud. Ja.otsekui mälestusena 
sellest traagilisest sündmusest ujus veepinnal kummuli ämber, mis siis, kui Andri Kambala kukkus, 
üle parda oli veerenud. 


IV PEATÜKK LÕUNASSE 


Antš ja piraatide allveelaeva komandör kerkisid merepinnale vähem kui ühe minutiga. Kui nad 
äkki kaheksaatmosfäärilise rõhu alla sattusid, tundsid nad tugevat kuminat kõrvus ja kohinat peas; 
oli raske hingata, kuid allveeparašütt kandis neid hoogsalt üles ja välisrõhk nõrgenes iga sekundiga. 
Parašütimaskid nõrgendasid seda veelgi enam ja vältisid seega kõrva trumminahkade purunemise, 
Lühiajaline viibimine suure rõhu all päästis Antši ja komändöri ka kessoontõvest, selle tuukrite 
hirmsa vaenlase käest. 

Asi seisab selles, et suure rõhu all hakkab veri lahustama õhu lämmastikku, mida tuuker sisse 
hingab. Kui tuuker kiiresti üles tõsta, muutub äkki välisrõhk, lämmasitik eraldub silmapilkselt 
verest ja veri läheb keema, kalgendub. Ja mida enam eraldub lämmastikku, seda kohutavamad on 
tagajärjed. Kui tuuker on olnud mõne aja enam kui neljakümne meetri sügavuses ja kui ta siis 
otsekohe üles tõstetakse, hakkab tal suust, ninast ja kõrvadest veri voolama, trumminahad 
purunevad ja saabub surm. Päästa on võimalik ainult siis, kui tuuker otsekohe niisamasugusele 
sügavusele tagasi lasta ja siis pikkamööda mitme tunni vältel üles tõsta või panna ta erilisse 
dekompressioonikambrisse, kus rõhku õhu sissepumpamise teel kunstlikult tõstetakse. Sel juhul 
võib asi ainult väga tugevate valudega lõppeda. 

Salakuulajale ja piraadile oli eriti hirmutav esimene moment, kui nad allveelaevast vette astusid 
ja tavalisest õhurõhust kaheksakümne viie meetri paksuse veekihi rõhumise alla sattusid, kuid 
nende parašütid olid arvestatud sajameetrisele sügavusele ja see garanteeris neile pääsemise. 

Nende järel lendas merepinnale ujukaeruga klipperpaat. Paat ei olnud täis pumbatud. Kui seda 

oleks tehtud, oleks veesurve paadi lõhki litsunud. Kummikest oleks talunud veesurvet ainult sel 


juhul, kui ta suruõhku täis oleks olnud pumbatud, kuid siis oleks ta lõhkenud merepinnal nagu 
pomm või sügavveekala, kelle kogenematu hüdrobioloog oma põhjavõrguga meresügavustest välja 
tõmbab. 

Kuigi pinnale kerkimine toimus võrdlemisi kergelt, kaotas Antš esimesel momendil teadvuse. 
Punajuukseline komandör, kes end omal ajal taolisteks merepinnale tõusmisteks oli treeninud, tõsi 
küll, vähematest sügavustest, ujus kohe salakuulaja juurde ja äratas ta minestusest, 

Esimesel hetkel ei märganud nad ümbruskonnas ühtegi laeva. Ent kui nad klipperpaadi täis olid 
pumbanud ja selles istet olid võtnud, märkas Antš esimesena umbes miili kaugusel kalakuunarit ja 
kuulis läbi kõrvade kohina mootori podinat. Nende plaanidesse ei kuulunud sugugi kohtumine 
mingisuguste laevadega, kus suur hulk mehi peal võis olla. Nad ei tahtnud, et neid märgataks, ja nad 
hakkasid kuunarist eemale sõudma. 

Kus nad just viibisid, seda ei võinud piraatide komandör Antšile öelda — pärast sügavveepommi- 
dega pommitamist olid logi ja kursograaf allveelaevas rikki läinud. Ta orienteerus ainult kompassi 
Ja sügavusmõõtja järgi. Piraat ootas, kuni kutsumata kuunar kaugemale sõidab ja tal võimalus 
avaneb päikese järgi nende täpset asukohta kindlaks määrata. Selleks oli ta kaasa võtnud vaikese 
karbikese hädavajalike riistadega. 

Kui piraadid märkasid, et kuunar suunda muutis ja nende poole liikuma hakkas, sattusid nad 
ärevusse. Ei olnud siiski mingisugust alust oletada, et neid võidaks kahtlustada seoses 
allveelaevaga. Piraadid otsustasid esitleda end merehädalistena, kusjuures komandör pidi etendama 
ehmatusest keeletuks jäänud meremehe osa. Antš jäi ootama kuunarit, olles valmis välja mõtlema 
ükskõik missugust lugu ja käituma vastavalt olukorrale. Kui salakuulaja tundis ära «Kolumbuse», 
ütles ta kohe komandörile, et selle kuunari meeskond koosneb kolmest-neljast mehest ja et võiks 
katset teha kuunarit vallutada. 

Lepiti kokku, et ronitakse laevale ja esimesel sobival võimalusel lastakse kaks meest maha, teisi 
aga sunnitakse kuunarit merele pöörama ja pidama kurssi baasiaurikuga kohtumise koha suunas. 

Piraatide lootused täitusid peaaegu täielikult, kuigi Marko ja Zorja laevalolek üllatas, isegi 
ehmatas neid väga. Kuid piraadid ruttasid ja nad isegi ei küsinud jungalt kuidas ta pääses. Tütarlaps 
oli nüüd vist kindlasti uppunud. Teisi ootas sama saatus — ei spioon ega piraat kavatsenud jätta 
oma kuritegude elavaid tunnistajaid. 

Kuunar liikus täiskäigul lõunasse. Antš hoiatas, et halva töö korral motorist paigalt ei liigu ja et 
tal üldse enam käia ei tule. Piraadist komandör ei lahkunud junga juurest, Kahe mehe tööd oli 
röövlitel mugav silmas pidada, kuid nad mõistsid, et vange ei või usaldada. Et ära hoida ootamatut 
kallaletungi, otsustati motoristil ja roolimehel jalad kinni siduda. Alustati motoristist ja köideti tema 
jalad tugevasti kahekordsesse silmusesse. Sõlmi sidus punajuukseline piraat; ta teadis hästi kuidas 
seda teha. «Mitte halvemini kui mõni vilunud pootsman,».mõtles Levko. Nüüd oli motorist 
absoluutselt abitu sõlmi ta lahti päästa ei saanud. Neid võis ainult läbi lõigata, kuid suure 


liigendnoa, mida ta alati kaasas kandis, olid piraadid ära võtnud. 

Markot seni veel kinni ei seotud. Piraat asus rooli, junga aga pandi kuunarist kala välja loopima. 
Piraadid arvasid, et täislast vähendab «Kolumbuse» kiirust, pealegi ei lasknud kogu tekki täitev kala 
vabalt liikuda. Pärast pooletunnilist tööd muutus ruum laevalael laheidamaks. Marko pandi uuesti 
rooli. Roolimees peab rooli juures seisma, mitte istuma nagu motorist, ja sellepärast ei seotud tema 
jalgu kinni, vaid pandi kammttsasse nagu hobusel. Marko võis isegi aeglaselt liikuda. 

Päike loojus ja röövlid hingasid kergendatult. Pimeduses, kuunaril tulesid süütamata, tundsid nad 
end täiesti julgetena. Nii võis ennast paljastamata igast vastutulevast laevast mööda sõita. Esimeste 
tähtede ilmumisel hakkas piraadist komandör kuunari täpset asukohta kindlaks määrama. Kui ta 
tööle asus, valdas Markot erutus. Ta arvas, et punajuukselisel tuleb tingi- 

mata kajutisse minna, et vajalikke arvutusi teostada. Seal, kajutis, aga lamas haavatud kipri kõrval 
Andri Katnbala, kes peaaegu üldse kannatada polnud saanud. Kes seda teab, mis ta seal teeb. Marko 
pidas Andrit suureks argpüksiks, kuid lootis, et sel korral ei kohku kalur tagasi piraatidele kätte 
maksmast. Kui Andri asemel oleks olnud Levko, Stahh või isegi tema, Marko, oleksid nad 
kahtlemata kasutanud piraadi kajutis. viibimist, et tal pealuud sisse lüüa. Seda oleks võinud teha kas 
või mõne tuletõrjeriista abil. Siis aga, võtnud ära revolvri ja varjates end kajutis kui kindluses, 
oleksid nad suutnud toime tulla ka Antšiga. Oodates momenti, millal piraat kajutile läheneb, jälgis 
Marko teda tähelepanelikumalt kui rooli ja kuunari kurssi, Antši karm käratus sundis jungat oma 
kohustuste juurde tagasi pöörduma. Vahepeal oli piraat lõpetanud astronoomiliste, vaatluste 
tegemise ja hakkas arvutama. Kuid ta ei soovinud vist töötada mõrvatu ja raskelt haavatu 
seltskonnas ning ei läinudki seetöttu väikesesse kajutisse. Oma arvutuslega jäi punapea väga rahule, 
Junga taipas seda tema toonist, kui ta salakuulajaga rääkis. Mereröövlitel oli küllalt põhjust 
rõõmustamiseks: oletatava kohtumiseni baas-aurikuga oli jäänud kuus-seitse tundi. 

Marko püüdis mõistatada, miks kuunari vallutanud piraadid lõunasse minema hakkasid. Esialgu 
arvas ta, et nad tulid selleks üles merepinnale, et jälle jahti pidada, et kuunari nad uputavad, mehed 
aga võtavad ülekuulamiseks vangi. Noormees ootas kogu aeg allveelaeva nähtavale ilmumist. Kuid 
rnöödus mitu tundi ja laeva ei tulnud nähtavale, piraadid aga aina ruttasid lõunasse. 

Junga tuli mõttele, et Antš ja punapea olid mingisugustel põhjustel allveelaeva meeskonnast 
lahku läinud. Võimalik, et allveelaev asub kusagil eespool, lõunas, ja nad ruttavad nimelt sinna. 
Siiski valdas Markot kahtlus: kuidas võis allveelaeva komandör oma laeva maha jätta? Selleks pidi 
olema juhtunud midagi erakordset. Noormehel tärkas mõte, et allveelaevaga oli võib-olla juhtunnd 
avarii, ja ta mõtles kohe Ljuudale. See oletus pani tal külmajudinad üle ihu jooksma. Tütarlaps võis 
mingi. 

sugusel viisil teostada nende kavatsuse — hävitada allveelaeva, — kuid sai ise sealjuures vististi 


otsa. Igal juhul oli tarvis teada saada, kus ta on. Marko ootas, kuni Antš temale lähenes, ja küsis: 

«Öelge, kus on Ljuuda Ananjeva?» 

Salakuulaja mõõtis poissi küünilise pilguga nagu alati, kui tal polnud tarvis end maskeerida, 
naeratas irooniliselt ja vastas: 

«Teid huvitab siis armsa neiu Ljuuda saatus? Luban, .et kui te kogu aeg täidate püüdlikult oma 
kohustusi, vastan teie küsimusele pärast reisi lõppemist.» 

Antš pööras junga poole selja, astus kaks sammu eemale, tuli uuesti tagasi ja jäi siis irooniliselt 
naeratades ning revolvrit tugevasti käes surudes seisma. 

Kuna ta Markot tundis, kartis ta jungat isegi seotuna, kuid ta lohutas end mõttega, et reisi lõpul 
surub ta poisile revolvri vastu laupa ja ütleb; «nüüd, poiss, lähete külla armsale Ljuudale.» 

Meri oli mattunud pimedusse. Täna polnud see muuseas nii pilkane kui möödunud ööl. Läänes 
helendas noorkuu. kitsas sirp ja lisas pisut valgust vilkuvate tähtede särale. Piraadist komandör 
heitis peaaegu iga kümne minuti takka pilgu Levkole ja Markole — ta kontrollis mootori tööd ja 
kursi õigsust. Aeg-ajalt korrigeeris ta roolimeest käeliigutusega ja pomises midagi kurjalt oma 
keeies, kui see kursilt eksis. Marko nägi .enda ees Levko selga, kajutit ja Antši, kes nähtavasti 
kavatses kajutisse astuda. Kuid Antš ei avanud kajuti ust — sel momendil kutsus piraadist 
komandör ta enda juurde. Punapea näitas salakuulajale midagi merel Marko vaatas samas suunas. 
Kaugel nende kursil oli näha punast, vasakul ja pisut kõrgemal aga kaht valget tuld üksteise kohal. 
Mingi aurik sõitis puksiiriga vasakult paremale üle nende tee. Röövlid vahetasid isekeskis mõne 
sõna. See kohtumine ei teinud neile muidugi muret. 

Siis astus Antš Levko juurde. Marko kuulis hästi nende kõnelust. 

«Ma tahaksin haavatut vaadata,» ütles motorist. «Võib-olla on talle abi tarvis, kas sidet teha või 
vett anda.» 

«Seda võib,» vastas Antš, «Ma heidan kohe sinna pilgu, siis aga luban teil minna.» 

Sel korral haaras Antš käepidemest kinni ja tõmbas ust enda poole, kuid uks ei andnud järele. 
Arvates; et uks käib lihtsalt raskelt, tõmbas salakuulaja tugevamini. Uks ei avanenud. Siis võttis ta 
käepidemest kahe käega kinni, kuid ei suutnud siiski midagi ära teha. Salakuulaja jahmatas. Marko 
ei näinud tema näoilmet, kuid isegi pimedas võis märgata, et spiooni liigutused muutusid 
kõhklevaks. Tähendäb Andri sulges end kajutisse ja istub seal nüüd äraootavalt. Mida ta küll mõtleb 
teha? Marko tundis kajuti ehitust. See oli tehtud paksudest, kümnesentimeetristest palkidest, mis 
asetsesid kahes kihis. Nii olid selle ehitanud juba endised omanikud. Tammepuu kuivas, ligunes ja 
muutus ikka kõvemaks ja kõvemaks, Uks oli, tõsi küll, poole õhem, kuid seestpoolt olid sellesse 
taotud tugevad raudklambrid. Kui neist klambritest läbi pista raudkang, mis kajutis tuletõrjeriistade 
hulgas seisis, siis oleks isegi kirvega raske olnud ust purustada. Jäi üle veel illuminaator, kuid selle 
suurus, isegi kui klaas sisse luüa, ei võimaldanud sellest pead läbi pista, Ent ikkagi tundus Andri 
samm väga julgena — piraadid võisid ta läbi sellesama illuminaatori lihtsalt maha lasta, kuna tema 


ise ei saanud selles olukorras röövlitele midagi teha. 

Antš eemaldus uksest, lähenes piraadist komandörile ja hakkas temaga millegi üle rääkima. Nad 
kõnelesid tasa, kuigi siin ei mõistnud keegi nende keelt. Suletud uks tegi röövlid ilmselt rahutuks. 

Marko ootas, et piraadid hakkavad kajutit otsekohe tulistama, See ähvardas kiprit surmaga. Kuid 
keegi ei tulistanud. Piraatide komandör astus ukse juurde, et isiklikult veenduda, kas see on ikka 
seestpoolt suletud, tõmbas ja võttis siis peenikese metalltrossi ning hakkas ust väljastpoolt tugevasti 
kinni siduma. Sel ajal vaatas Levko, kes ei mõistnud, mida nad kajuti juures kohmitsevad, üle õla 
tagasi ja hüüdis: 

«Kas varsti lasete mind haavatu juurde?» 
«Teie haavatu polegi nii raskes olukorras,» vastas Antš. «Ta sulges end kajutisse ega, lase 
enda.juurde.» 

Junga ei mõistnud, miks piraadid ei tulista. 

Ent nad ei tulistanud sellepärast et pärast Zorja Nahodka ägedat tulistamist oli,nende revolvritesse 

jäänud kummalegi üks laeng. Nad säästsid padruneid. 


V PEATÜKK ÄMBER LAINETEL 


Kuunar liikus kiiresti lõunasse. Sellele kohale, kus piraadid ta röövinud olid, jäi maha ainult suur 
must, kergelt roostetanud ämber. See ujus, põhi ülespidi, ja õõtsus loiult lainetel. Mitu aastat oli 
ämber kalureid küll laevalae pesemisel, küll kaustilise sooda lahustamisel, küll kala kandmisel, küll 
muude selliste ülesannete täitmisel teeninud. Ühe sõnaga, ämber ei erinenud mitte millegi poolest 
ükskõik missugusest teisest kaluriämbrist. 

Kahesaja meetri kauguselt ei olnud ämbrit enam peaaegu üldse näha, pealegi ei omistanud röövlid 
sellele mingit tähtsust. Kuid tähelepanelik vaatleja oleks selle vastu kindlasti huvi tundma hakanud. 
Ämber oli märksa sügavamalt vette vajunud kui tavaline ämber sel puhul. Ka õõtsus ta tavalisest 
vähem, nagu sunniks mingi jõud teda vertikaalset asendit säilitama. 

Vaikse ilmaga võib võrgukuppude järgi alati kindlaks määrata voolu suunda ja kiirust. Tähelepa- 
nelik silm oleks märganud, et kuni «Kolumbus» paigal seisis, ei liikunud ka ämber paigast, ent nii- 
pea kui kuunar eemaldus, hakkas ka ämber ujuma. Ta liikus vastassuunas, otsekui oleks vool ta kaa- 
sa haaranud ja põhja poole kandma hakanud. Siis lõi ämber värisema, ja vee alt uli nähtavale pea. 
Ujuja, keda ilmselt rahustas see, et kuunar oli juba kaugel, tõusis veepinnale, See oli Zorja 
Nahhodka. 

Seistes, käed kukla taga, Marko kõrval, tekil, ei olnud tüdrukul esialgu kavatsust kuunarilt põge- 
neda. Kuid pilgust, mille Antš temale heitis, luges Zorja surmaohtu, mis teda ähvardas, ja ta aju 
hakkas palavikuliselt tööle: kuidas pääseda, kuidas röövlite küüsist põgeneda? Juba kajutist välja 
tulles märkas Zorja veepinnal kummuli ämbrit. Talle meenusid Levko sõnad, et Luigesaar on lähe- 


dal ning ta otsustas piraatidele märkamatult vette 

hüpata ja saarele ujuma hakata. Kuid parajat juhust ei olnud — piraadid jälgisid oma vange aärmi- 
selt tähelepanelikult. Võimalik, et ta oleks kaua oodanud põgenemiseks sobivat momenti, ent kui 
Antš tema poole pöördus, luges ta salakuulaja silmist välja oma surmaotsuse, Ta hüppas vasakult 
pardalt vette, kusjuures ta ise ka veel ei teadnud, mis ta edasi peaks tegema. 

Juba vees olles otsustas Zorja kuunarist eemale ujuda, end näidata ja siis vee all tagasi tulla. Pist- 
nud pea hingamiseks veest välja, sukeldus ta sedamaid uuesti: teda tulistati. Ta sukeldus otse süga- 
vusse, samasse kohta, lootes, et röövlid jäävad teda ootama kaugemal, ja kuni nad ta uuesti kirbule 
võtavad, jõuab ta õhku sisse hingata. Arvestus osutus õigeks ja sellepärast pääses ta kuulide eest, 
mis hetk hiljem välja lasti. 

Kui ta kolmandat korda sukeldus, pöördus ta tagasi, kavatses juba läbitud vahemaa vee all ära 
ujuda, sukelduda «Kolumbuse» kiilu alla ja alles siis pea jälle veest välja pista, Isegi niisugusele 
ujujale nagu Zorja oli see ohtlik. Kui eespool tulid nähtavale kuunari kiilu ähmased piirjooned, 
sundis tütarlaps, et on lämbumas. Teda valdas võitmatu tahe suud avada, kuid ta teadis: piisab 
vaid ühest veelonksust, et mitte enam veepinnale kerkida. Zorja pidas vastu. Viimane pingutus — 
ja ta uiub, peaaegu puudutades peaga kuunari lamedat põhja, Tüdruk pistis pea otse parda äärel 
ettevaatlikult veest välja. Möödus ligi minut, enne kui ta hingeldusest võitu jõudis saada. 
Kauemaks kartis ta veepinnale jäada. Iga silmapilk võis emb-kumb piraatidest üle parda vaadata 
ja teda märgata. Kahe meetri kaugusel temast õõtsus lainetel ämber. Zorja teadis: on vaja 
sukelduda ja pea ämbrisse pista, siis võib kolmeks kuni viieks minutiks vee alla jääda, kui vaid 
ämbrit vertikaalses asendis hoida. Nii ta tegigi. Mitu aastat oli ta.treeninud ämbriga ja ilma 
selleta, ujunud vee peal ja vee all.. Keegi ei sundinud tüdrukut seda tegema, kuid keegi ei 
takistanud ka. Ta oli iseõppijana selle kunsti täiuslikult omandanud. Kui ta hea treeneri juurde 
oleks sattunud, oleks temast aja jooksul silmapaistev veespordi meister tulnud. 

Ämber oli talle tuukrikellaks. Välja ei hinganud ta mitte ämbrisse; vaid otse vette, ja selleparast 
õhu hulk ämbris vähenes, kuid süsihappegaasi sinna ei sattunud. Kõige raskem on sellistel juhtudel 
keha vee all hoida. Kui ta harjutamisel ämbriga sügavale sukeldus, võttis ta tavaliselt ballastiks 
kaasa mingi eseme, nagu teevad 
seda tuukrid, kes seatinaraskused ühes võtavad. Neil juhtumeil aga, kui tuli ujuda vee peal oleva 
ämbri all, püüdis Zorja hoida jalgu merepinnaga püstloodis. Zorja teadis, et õhku ämbris ei jätku 
talle kauaks, ja püüdis seepärast ämbri all liikumatult paigal püsida. Minuti kolme pärast jättis ta 
oma «kella» maha, ujus vee all esileulatuva ahtri alla, pistis pea veest välja, hingas värsket õhku ja 
kuulis kõnelust, millest sai teada, et kuunaril peetakse teda uppunuks. Pärast seda läks ta oma ämbri 
alla tagasi. Ta pööras ämbri kiiresti ümber, täitis selle puhta õhuga, peitis end uuesti ja jäi ootama 
kuunari äraminekut, Seda momenti ta ootas ja ühtlasi kartis. Teda võis lüüa kruvi, kuunari parras 


võis ämbrit riivata ja selle ümber ajada, lõpuks võis mõnel piraadil pähe tulla ämber veest ära võtta, 
Kuid Zorja õnneks midagi selletaolist ei juhtunud. Kuunar eemaldus teda puutumata. Zorja aga ei 
vaadanud veest vätja, hoidis ämbrit kõvasti sangast kinni ja pidas teda seega .lainetel ebaloomulikus 
liikumatuses. Kui viimaks enam midagi hingata polnud, tuli ta veepinnale ja hakkas kuunarist 
eemale ujuma, varjates end ämbriga. 

Jäänud üksi merele, ilma ühegi päästevahendita peale rohmaka ja ebakindla ämbri, kaotas Zorja 
pea. Tal ei olnud ei kummipatja ega korkvesti, ja mis kõige tähtam, — kavatsedes randa ujuda ei 
teadnudki ta, kuspool rand õieti asub. Isegi kuunaril püsti seistes ei olnud ta silmapiiril randa 
märganud, kuigi ta mäletas Levko sõnu, et rand on lähedal. Ei jäänud midagi muud üle, kui päikese 
ja kuunari järgi orienteeruda. Kuunar hakkas saarest muidugi eemale liikuma. päike aga näitas, kus 
lääs. Tütarlaps pidi ujuma põhja poole, kuid kus see põhi just asus, seda ei saanud ta täpselt 
kindlaks määrata. 

Samal ajal aga ähvardas igasugune kõrvalekaldumine läände pikendada tema teed seitsmekümne- 
kaheksa- 

kümne kilomeetrini, väike pööre itta, aga tegi selle neljakümne.viiekümne kilomeetri pikkuseks, 
Tütarlaps hakkas ujuma nii, et päike jäi temast vasakule. Ta ei teadnud, et selles suunas tuleb tal 
rannani ujuda sada kakskümmend kilomeetrit. See aga käib üle jõu ka kõige paremale ujujale 
maailmas. Luigesaar jäi tema teest pisut kõrvale ja Zorja oleks tingimata saart märkamata mööda 
ujunud, 
Päike puudutas horisonti, kui Zorja selili pöördus, et puhata. Roidumus läbielatud seiklustest 
andis end veel tunda. Tütarlaps tundis, et praegu on tal jõudu vähem kui kolm päeva tagasi, ja ta 
pidi seda säästma. Selili lamades ja üles tumedasse taevasinasse vaadates märkas ta äkki kahte 
valget kajakat. Linnud pöördusid pärast päevast jahti merelt randa tagasi. Nad lendasid sirgjoones, 
ei laskunud madalamale, ei tüürinud ülespoole ega pöördunud ka kuhugi kõrvale; nad ruttasid 
kindlasti oma pesade poole. Kõige tõenäolisemalt olid need kajakad Luigesaarelt. Kõrgelt ülalt 
nägid nad saart ja lendasid otse sinna. Zorja saatis linde pilguga. Tüdrukuke kadestas neid — nad 
möödusid temast kiiresti. Linde jälgides märkas ta, et nad ei lenda selles suunas, kuhu tema ujus. 

Zorja pöördus kajakatele järele. Peagi kadusid nad silmist, Siis hakkas ta uuesti päikese järgi 
orienteeruma. Peab tunnistama, et tal oli raske kindlaks määrata vajalikku nurka oma kursi ja 
päikese vahel. Pealegi loojus paike varsti ja siis tuli kuu järgi suunda määrata. Kuid kuu liikus, 
mööda taävavõlvi. Alles siis, kui tähed lõid sirama ja Zorja nende hulgast väikese Põhjanaela üles 
leidis, oli tüdruk veendunud, et nüüd on tal täpne orientiir ja enam ta sirgjoonelt ei eksi. 

Aeg-ajalt tõstis ta pead ja vaatas väikest liikumatut helendavat täpikest, mille ümber pöörleb 
taevavõlv. 

Taevas oli puhas ja näis, nagu ei kavatseks ta niipea pilvedega kattuda. Kuid kahjuks see ainult 
näis nii, Kui Zorja oleks tundnud ilma, nagu tundis seda Stahh Otšeret, siis oleks ta pärast päikese 


loojurnist taevale pilke heites võinud ette näha lühiajalist, kuid tugevat tuult. Tütarlaps ujus 
«konnamoodiaa, s. 0. rinnuli. Ta liikus aeglaselt, et mitte väsida. 

Oli saabumas öö. Ergavalt sirasid tähed. 

Zorja aina ujus ja ujus, nägemata midagi peale oma Põhjanaela,,otsekui kavatseks ta täheni ujnda. 
Selili puhkama heites ei vaadanud ta tähistaevast, vaid sulges silmad ja kuulatas, kas ei kosta ehk 
auriku müra või kalameeste hääli. Kuid tema kõrvu ei puutunud mingisuguseid helisid peale lainete 
koha ja tütarlapsele tundus, et maailmas ei ole midagi peale tema ja mere, et aeg venib lõputult ja 
lained sosistavad talle igavesti oma arusaamatut lugu. Siis pöördus ta jälle rinnuli ja ujus edasi. Ent 
korraga hakkasid kerkima lained ja peagi jõudis tüdrukule järele tuul, taevas aga kattus nagu 
mingisuguse udulinikuga, mis varjutas tähti ja kuud. Uduliniku kannul roomas merelt must loor. 
See varjas tähed ja tihendas pimedust. 


VI PEATÜKK TORMIPUHANG 


Suvekuud on äikesekuud. Kuival maal tulevad äikeseilmad kõige sagedamini ette päeva lõpul, 
kella kolme ja kuue vahel õhtul. Kuid merel puhkevad nad enamasti öösel, Meteoroloogid seletavad 
seda sellega, et öösel on vetepind soojem kui maismaa. Õhk mere kohal jahtub kiiremini kui vesi, 
mis kutsub esile intensiivse vertikaalse liikumise atmosfääris ja põhjustab kiire veeaurude 
kontsentreerumise ülal ning nende tagasilangemise maa peale vihmavalingu näol. Äikese tekkimise 
pilt ei ole veel üksikasjaliselt läbi uuritud, kuid meremehed teavad, et see toob alati kaasa pugi — 
marutuule. Pugi puhkeb järsku, paneb vee mässama, rebib purjesid, tekitab palju pahandust la kaob 
siis kiiresti. Äikesepugi on väikestele purjelaevadele kardetav, kuid siiski märksa vähem kui 
päristorm ise. Sel puhul tõuseb tuuleiilide kiirus kuni seitsme pallini, see tähendab, et tuule 
maksimaalne kiirus võrdub viieteistkümne meetriga sekundis, torm aga algab alles kahekümnest 
meetrist sekundis, s. 0. üheksast pallist. 

Tormipuhang tabas «Kolumbust» ootamatult. Stahh Otšeret, ainus inimene, kes ilma muutust ette 
näha oleks 

võinud, lamas raskesti haavatuna suletud kajutis. Peale Andri Kambala ei teadnud muide vist küll 
keegi meeskonna hulgast, kas Stahh on elus või mitte. Kuid enne kui tuuleiilid «Kolumbuseni» 
jõudsid, leidis aset sündmus, mis kuunari edasiliikumist viivitas. Levkol, kes kasutas pimedust, läks 
korda röövlitele märkamatult midagi ära rikkuda, mille tagajärjel mootor hakkas paukuma ja 
korratult käima. Piraatide komandör pööras esimesena tähelepanu häiretele mootori töös ja Antš 
küsis, mis on juhtunud. Levko teatas, et mootor on must, kui ta puhastamata jätta, jääb «Kolumbus» 


varsti päris seisma. Antš vastas sellele ähvardusega, et laseb motoristi otsekohe maha, ja rahunes 
alles pärast Levko kinnitust, et puhastamine ei võta üle tunni aja. Motorist sai käsu asuda 
viivitamatult mootorit puhastama. Viide 

mootori ummistumisele tundus röövlitele kahtlasena ja nad oleksid Levko meeleldi üle parda 
saatnud, kuid piraadist komandör, kuigi ta mootoreid tundis, oleks harjumatuse tõttu puhastamisega 
kuni hommikuni mässanud. Mõneks ajaks asus piraadist komandöri kohale Antš, see aga seadis 
kuunaril üles purjed, soovides kasutada nõrka pärituult, et suurendada kiirust, Ta tõmbas üles 
fokkpurje, pingutas kliivrit, näitas Markole, kuidas juhtida, ja läks Levko juurde, et jälgida tema 
tööd. Kuunar liikus õige aeglaselt edasi ja näis iga silmapilk seisma jäävat. Marko kiitis mõttes 
Levko teo heaks, sest ta sai aru, et motorist askeldab sihilikult mootoriga,.et kuunarit kinni pidada. 
Kumbki neist ei. lootnud positiivseid tagajärgi saavutada, kuid nad tahtsid kuunarit mingil viisil 
kinni pidada ja röövlite neile tundmatud, kuid kahtlemata kuritegelikud plaanid segi lüüa, Hiljem 
aga võis juhtuda, et nad kohtuvad mõne auriku või teise 

laevaga, mille tähelepanu võiks karjumisega enda peale tõmmata. Marko otsustas, et kui see peaks 
juhtuma, siis hüppab ta tingimata merre, olgu või seotud jalgadega. Antš astus kajuti juurde, surus 
kõrva vastu ust ja hakkas kuulama. Salakuulajat tegi rahutuks haavatu teguviis; kes suutis end nii 
tugevasti sulgeda. «Võimalik, et tal on mingi relv,» mõtles salakuulaja. Pidades meeles, et 
revolvrisse oli jäänud viimane padrun, ei söandanud 

Antš kipri vastu aktiivselt välja astuda, kuigi ta ei võinud oletada, et Stahhi haav oleks väga kerge 
olnud Tema ise tulistas Otšeretti, nägi tema all vereloiku ja tal oli alust loota, et see lask toob surma. 
Pärast kuunari röövimist oli Antš kajuti tähelepanelikult üle vaadanud. Laskerelvi ta sealt ei 
leidnud, kuid mäletas, et nägi seal tuletõrjeriistu: tulekustutusaparaati, kangi ja kahte kirvest. Terve 
mees võis niisuguste relvadega mõnel määral piraatidele ohtlik olla, kuid raskesti haavatu ei tulnud 
tõsiselt arvesse. Kuulatades tahtis Antš selgitada Otšereti seisukorda. 

Paar minutit ei kuulnud, salakuulaja midagi, Lõpuks hakkas kajutist kahinat kostma — keegi 
liikus seal ja sosistas, kuid läbi paksu ukse ei olnud võimalik sõnadest aru saada. Kas tõesti kipper 
sonib või räägib iseendaga? Näis, nagu jutustaks mees kajutis midagi; Siis tuli kuuldavale oie. See 
tegj Antši rahutuks. Aga mis siis, kui teine kalur polegi surnud, vaid samuti haavatud? See tegi 
olukorra keerulisemaks. Pärast seda ei kostnud kajutist ühtegi heli. Spioon kuulas veel minutit 
viisteist, kuid siis raputas tugev tuuleiil äkki laeva; kuunar nõksatas paigalt, puri paisus tahapoole ja 
«Kolumbus» pöördus ahtriga ette. 

Samal minutil lõi ootamatu tuul lained kobrutama. Süd-vesti rünnak oli nii äkiline ja hoogne, et 
ähvardas «Kolumbust» kummuli ajada. Piraat jättis motoristi sinnapaika ja tormas purjesid alla 
lapkma, kuid ta ei teinud seda küllalt osavasti,ja Marko pidi peaaegu üle parda lendama. Kui fokk 
alla oli lastud, pööras junga kuunari nii, et vastu tuult manööverdades üksnes kliivri abil liikuda 
saaks. 


Kuunar sõitis vahelduva kursiga, kuid endises, piraatide poolt antud suunas. Piraat lahkus jungast 
jä läks motoristi juurde tagasi. Mootori puhastamine muutus keerulisemaks — algas õõtsumine ja 
motorist ei saanud nagu kord ja kohus töötada. Levko oli haruldaselt püüdlik ja kavatses nagu näha 
võita piraatide täieliku usalduse. Muidugi ei uskunud ei punapea ega Antš teda karvavördki, kuid 
arvates, et motoristile mõjuvad nende pealekäratused, suhtusid nad temasse aina karmimalt. Levko 
saatis aeg-ajalt lähemal seisvale valvurile alt- 

kulmu pilke ja kaalutles, kuidas teda ootamatu löögiga jalust maha paisata, revolver ära kiskuda ja 
kallaletungijad teineteise järel maha kõmmutada. Kuid piraadid olid erakordselt ettevaatlikud ja jäid 
ikka seisma kas vangi selja taha või siis poolteise.kahe meetri kaugusele temast. 

Mootorit ei olnud kerge rikkuda. Oli vaja suurt osavust, et teha seda punapeale märkamatult. 
Kaotamata lootust oma kavatsust teostada, tegi Levko kõigepealt nii, et kütteõli hakkas mootorisse 
tulema vähemal hulgal ega põlenud täielikult ära. Juba see vähendas kuunari kiirust poole võrra. 
Logi oli kuunaril rikkis. Riist oli juba hommikul lahti võetud ega olnud veel seniajani kokku 
pandud ja piraadid ei saanud sõidukiirust kindlaks määrata. 

Kuunar õõtsus aina tugevamini, lained tõusid ja veesid üle teki. Siis pääses ladisema paduvihm. 
Kärgatas õu, Pilkane pimedus mattis mere ja kerge kuunari, mida lained kui mängukanni pillutasid. 
Ainult aeg-ajalt pimedust hajutavate välgusahvatuste valgel nägi Marko röövlite valvsaid kujusid ja 
Levko küünarnukki. 

Alati, kui kuunar jäi tormi või pugi kätte, hakkas ta kiuksuma, tugeva õõtsumise puhul aga tulid 
kusagilt teki alt kuuldavale helid, mis meenutasid kellalööke. Kiuksumise põhjust ei olnud seni veel 
keegi kindlaks teinud, see oli laevameistri saladus. Helin aga algas pärast ühte remonti, Keegi 
hajameelne tööline oli unustanud metallist õhukasti teki alla raudeseme, mis pidi vististi konksu 
otsas rippuma. Suure lainetuse ajal hakkas ese pendeldama ja vastu kasti seinu põrkama. Parajasti 
nüüd tulidki kuuldavale need kumedad löögid. Motorist ja junga ei pannud neid tähelegi, kuid 
piraadid erutusid. Näis, nagu kostaks helin merelt ja meenutaks kiriku kurblikku sisselöömist, mis 
oli nii harilik nende maal, kuid tundmatu niihästi Levkole kui ka veelgi enam Markole. Piraadid ei 
lausunud muide teineteisele midagi. 

Kõuekärgatuste, vihma pladina ja tuule ulgumise varjul viis junga täide kuunari kinnipidamise 
plaani, mille oli välja mõelnud. Kasutades seda, et punapea nüüd kompassi peaaegu ei jälginud, 
pööras Marko kuunari vähemalt üheksakümne kraadi võrra aeglaselt kõrvale 

ja juhtis teda talle antud kursile ristsuunas. Iga tuulepuhanpruga kaugenes «Kolumbus» röövlite 
sihtkohast, Tuul vaibus pisut ja jäi ühtlasemaks, kuid lainetus suurenes ja õõtsutas laeva üha 
tugevamini. Ka müristamine tugevnes ja välk sähvis sagedamini. 

Noortel nõukogude kaluritel olid külmad pead ja kuumad südamed. Kui röövlid oleksid 
välguvalgusel vaadanud oma vangide silmade ilmet, poleks nad seal mitte hirmu, vaid rahu, isegi 


rõõmu näinud. Vangidele tundus, et loodusjõud tulid neile appi nende püüdes kuunarit kinni pidada 
ja takistada piraatidel nende plaane täide viia, Äkki näis, et välk lendas alla otse seniidist ja lõi 
kuunarisse. Kõuemürin kärgatas otse kõrva ääres, masti topp murdus ja kukkus leegist haaratuna 
merre, tekitamata laevale mingit kahju. Näis, et äike oli saavutanud suurima jõu ja et midagi 
hirmsamat kui pikselöök kuunarisse ei või enam juhtuda. 

Tormipuhang käis üle kitsa ala ja tõi endaga kaasa pilvi ping paduvihma. Tuul puhus veel, kuid 
vihm oli üle läinud, välgud sähvisid juba vasaku parda taga ning müristamine nõrgenes. 
«Kolumbus» hakkas pugist välja jõudma. Punapealine piraat astus kompassi juurde. Karm 
arveteõiendus oli vältimatu, Iga meremees, kui ta oleks kontrollinud kurssi, kompassi ja tuule 
suunda, oleks aru saanud, kuhu roolimees laeva juhib. Kuid sel ajai hakkas tuul puhuma 
läänerumbide poolt, purjekolmvõttis täielikult tuult ja junga asus kiiresti laeva suunda muutma, 
Tuule muutus andis manöövrile seletuse ja ei võimaldanud piraadil kindlaks määrata, kuhu kuunar 
enne seda sõitis. Suunda muutes tuul rauges. Kiireks liikumiseks oli üksnes kliivrist vähe, fokkpurje 
aga piraadid üles seada ei saanud — välk oli poole mastist purustanud. Antš astus uuesti Levko 
juurde ja nüüd pidi motorist mootori käivitama, Kompassi näitajaid silmas pidades liikus kuunar 
endisel kursil, kuid seda, kuhu laev just sõidab, võis ainult tähtede järgi kindlaks määrata. Pärast 
südaööd lõid tähed taevas jällegi sirama ja piraadist komandör hakkas hoolikalt «Kolumbuse» 
asukohta välja arvestama. Ta jändas õige kaua. Arvutuse tulemused tundusid talle kogu aeg 
ekslikena. Tuli välja, et hoolimata kõigist pingutustest 

täie kiirusega lõunasse liikuda, oli tormipuhang kuunari peaaegu Luigesaareni tagasi kandnud. 
Punapea ei suutnud seda uskuda ja kordas uuesti oma arvutusi, kusjuures ta kõiki andmeid 
maksimaalse täpsusega kontrollis. 

Ta polnud veel oma tööga löpul, kui Antš teda õlast puudutas ja merele näitas. Piraat pöördus ja 
nägi vilkuvat tuld. Pimeduses kord süttis, kord kustus majaka tuli: kaks pikka ja kolm lühikest 
valgusvihku võrdsete intervallidega. 

«See on Luigesaare majakas,s ütles Antš. 

Ta oleks võinud selle ütlematagi jätta: komandör oli seda majakat eelmistel öödel näinud ja 
tundis selle kohe ära. Peale nende tundsid kodumajaka ära ka vangid. Ärevuse pärast püsis Markol 
vaevalt rooliratas käes. Seal, majakal, viibisid sel ajal talle kõige lähedasemad inimesed. Kui isa 
oleks teadnud, kui palju muret ja rõömu tõi ta neil minuteil oma pojale! Muret sellepärast, et kui 
majakas poleks valgustanud, oleks «Kolumbus» , kindlasti veealustele kividele lennanud, mis siia 
lähedale ulatusid, ja siis oleksid piraadid seal oma viimse varjupaiga leidnud. Rõõmu sellepärast, et 
Junga nägi uuesti talle kalli majaka valgust. 


VII PEATÜKK ÜKS | 


Majaka tuli kord süttis, kord kustus, otsekui narrides, oma valge helendusega. Nii tundus igatahes 
Zorjale, kes ahnelt seda tuld jälgis. Suured lained tõstsid tema keha harjale, ja kui see moment 
majakatule sähvatusega kokku langes, tundis tüdruk jõu ja reipuse juurdevoolu mõnikord süttis 
majakatuli neil momentidel, kui tüdruk oli parajasti lainete vahel või kui vesi tema pea oma alla 
mattis, ja siis kadus tuletorn mitmeks minutiks silmist. Käelöogid nõrgenesid, loidus valdas 

keha. Kusagil saare taga, mandri kohal, sähvisid taevavõlvil välgud, kuid kõuemürin ei kostnud 
enam siia. 

Zorja kohal vilkusid eredad, otsekui äikesevihmast puhtaks pestud tähed, silmapiiri taha kadus 

noorkuu kitsuke 
291 
sirp. Kuid ujuja tähelepanu ei paelunud,ei tähed ega kuu. Tema mõtted keskendusid ainult tuletorni 
valgusele. 

Pärast äikest muutusid õhk ja vesi külmemaks. Tütarlaps tundis, kuidas keha jahtub ja jõud teda 
maha tahab jätta; käed valutasid väsimusest, varbad kiskusid krampi. Lainete löögid sattusid ikka 
sagedamini näkku, ja kuna polnud jõudu pead tõsta, neelas Zorja tihti kibesoolast vett. Pärast iga 
niisugust lonksu muutus keha raskemaks ja aina võimukamalt valdas soov lasta käed lõdvaks ning 
sulgeda silmad. Tulgu mis tuleb, saaks vaid puhata!... 

Ent siis süttib kutsuvalt majakatuli ja käed leiavad jälle jõudu sõudmiseks, ärkab taas lootus, 
uueneb visa tahe randa ujuda. 

Kaua võitleb tütarlaps lainetega, majakas aga valgustab ikka niisama ühtlaselt, kuid ei lähene, ja 
tundub, et on võimatu ujuda kutsuva tulukeseni. 

Jõud ja lootus kaovad. Ainult mehaaniliselt liigutab Zorja veel käsi, kuid tema silmad on juba 
kinni, ja ta ei näe ei majakatuld ega enda kohal kummuvat taevast. Lained tõstavad keha kõrgele 
vahusele harjate ja paiskavad alla, siis kergitavad jälle. Ta on juba peaaegu kaotanud teadvuse, 
ainult käed, nagu oleksid nad üles keeratud, sõuavad ikka niisama visalt vees. 

Nagu läbi udu kerkivad silme ette mälestused. Katkenditena vilksatavad mööda sündmused, 
üksteise järel vahelduvad tuttavad näod. Ent siis tulevad nende asemele mingisugused jubedad, 
fantastilised koletised, kõrvus kumiseb metsik kiunumine, näib, et paistab tuli, lõõmab tulekahju, 
mis kõrvetab rinda, ja jällegi kaob kõik, 

Kuni tütarlaps oma elu eest võitleb, rändame mõttes saare randa, sinna, kus kõrgub majakas. 
Veealuste kivide lasud leetseljakutel tõkestavad siin mitme kilomeetri ulatuses laevadele tee. Saare 
lähedal paistavad üksikud kivid juba veest välja. See barjäär lõpeb madalate, tuules ja vees 
murenenud lubjakivikaljude kuhjumiga, millel kõrgub majakas. Kaljude vahet täidavad väikesed 
liivaseljandikud, mis ulatuvad kaugele kaldale, tähistades oma ülemise servaga uhte piiri. 

Meri, mille äratas nüüd läänetuulega asendunud lõunapugi, tekitas veealuste karide kohal rohkesti 
kohulai- 

neid, veeretas üle tohutult suuri murdlaipeid ja paiskas mühinal vastu teravatipulisi kaljurahne. 
Seejuures valgusid veevood kihisedes liivale laiali, nilbates valgete keeltega uhte piirjoont. Ainult 
osav ja rannikut hästi tundev inimene oleks võinud paadi niisugusel ajal suure pingutusega kaldale 
juhtida. Ja sedagi ühesainsas kohas — majakast paremal pool, ligikaudu saja sammu, kaugusel 
väikesest majast, kus elas majakavaht oma perega. Karide ahelik oli seal laiali nihkunud ja 
moodustas lehtrikujulise nõo. Sinna veeresid võimsad lained, kuid nende poolt tekitatud 
veepöörisest oleks võinud ikkagi võitu saada. Ja Marko oli vee mühast ja mässamisest hoolimata 
mitu korda selles kohas «Albatrossil» randunud. 
Juba kolm päeva oli sellest mööda läinud, kui Marko kadunuks jäi, ja kolm ööd ei maganud majaka 
elanikud. Aparatuuriruumis seisis küünarnukkidega aknalauale toetudes majakavaht Dmitro 
Zavirjuhha. Nii ta seisis juba õhtust saadik, sellest ajast peale, kui ta majakal tule oli süüdanud, ja 
vaatas kogu aeg pimedale merele, nägemata seal midagi. Ta poleks muuseas ka valges midagi 
rohkemat näinud. Majakavaht mõtles oma kadunud pojale. 
Kolmandat päeva ei mingisuguseid teateid, kuigi kadunuid otsisid kõik kalurid, 
punalaevastiklased, tuukrid, miiniristleja ning lennuk. Käisid uurijad, kuid nemadki ei leidnud 
mingisuguseid jälgi. Nii teatatigi talle päeval kui ta naisega Kullikülas käis. Ja ainult mälestus 
eelmistel öödel uppunud kahest saare elanikust püsis hirmsa endena tema mõtteis. 
<Kus sa küll oled, Marko, kallis pojake? — Missugune poiss ta mul oli!» 
Majakavaht läks oma oletustes päris segi. Ta ei lootnud oma poega enam kunagi näha. Ta 
ei.võinud valuta mõelda toale väikeses majakeses. Seal istus samasuguses tardumuses Marko ema 
ja vaatas pilku kõrvale pööramata ühte punkti. Talle tundus, et iga silmapilk avaneb uks ja sisse 
astub tema poiss, jutustab lõbusa naeruga «Kolumbuse» viimasest reisist, argpüks Andrist ja 
vaprast Stahhist, heidab mõne naljasõna ja tema suudleb poega. Pidurdamatult nõrgusid mööda 
põski 

pisarad, kuid ema ei märganud neid. Ta istus laua juures pingil ega pööranud pilku ukselt. 

Asemel, pooleldi riides, magas Gritsko. Nüüd võeti ta koju, ja iga kord, kui vanemad tulid õhtul 
Kullikülast ega vastanud küsimustele Marko kohta, valas poisike kibedaid pisaraid, Siis võttis 
vanaisa tal käest kinni ja lohutas teda seni, kuni laps magama jäi. 

Praegu ei olnud vanaisa toas. Ta oli välja läinud, et olla oma mõtetega üksi ja mitte näha tütre 
kannatusi. Ta teadis — lohutammne siin ei aita. 

Vanaisa seisis kogu äikesevihma aja vanas õlikuues ja palja päi saju käes. Ta meenutas oma 
rasket elu, mis oli peaaegu tervenisti merel mööda läinud. Tuletas meelde paljude purjekate ja 
aurikute laevalagesid. Kõik nad tundsid tema kõnnakut, olid tunda saanud tema käte jõudu, kui ta 
põrandaharjaga töötas. 


Ta oli arvutu hulga laevu tundma õppinud, töötanud neil küll madrusena, küll roolimehena, küll 
kütjana. Kunagi ei mõelnud ta omal vanaduspäevi kodupaigas— Luigesaarel lõpetada, Peaaegu 
kõik tema paljudest seltsimeestest olid eluga merel hüvasti jätnud ja keegi ei võinud öelda, kus on 
nende hauad. Kui aga saatus ta pensionärina siia, majakale tõi, kiindus ta väga oma tütrelastesse ja 
nad tegid tema vanaduspäevad meeldivaks. 

Vanamees jalutas mööda randa, kuulates, kuidas mässavad lained pilkases pimeduses mühasid, ja 
tema raugahuuled sosistasid sajatusi tundmatutele mõrtsukatele. Vana madrus ei osanud nutta. Ka 
nüüd ei löönud kõigi kolme päeva jooksul tema silmis helkima ükski pisar. Karm merernehe-elu oli 
õpetanud Mahteid pisaraid tagasi hoidma. Kuid tema südant rutjus ränk mure. 

Rauk aina kõndis ja kõndis, saputas aegiajalt märgi juukseid, seisatas siis, toetus kepile ja puuris 
silmadega plmedust, Kui äike möödus ja välgud lakkasid sähvimast, seisis vanamees selle koha 
lähedal, kust Marko murdlainetuse ajal korduvalt «Albatrossil» läbi oli lipsanud. Vanaisa meenutas 
kurbusega tütrepoega... 

Ja äkki oleks nagu läheduses! kostnud oie. Vana meremees võpatas ja jäi kuulatama, püüdes läbi 

voogude koha kuulda inimhäält. Oie kordus. Vanatsa kummardus kalda kohale ja nägi, kuidas 
midagi tumedat tähtede valgel kaldale roomas. Jälle tuli kuuldavale, oie ja vanamees sai aru, et see 
oli inimhääl. 

Viimast jõunatukest kaotades roomas merest inimene.. Laine veeres peale, ujutas üle ranniku ja 
mattis ujuja, ent kui vesi tagasi valgus, oli tundmatu juba kaldast kaugemal kui enne seda. Vanataat 
Mahtei laskis oma kepi maha kukkuda ja sööstis vastu uuele veevallile, mis oleks võinud tundmatu 
inimese liiva matta, peenikeste kivikestega vaeseomaks peksta ja tagasi merre kanda .. 

Vanamehe vaprus päästis tundmatu. Meremees jõudis murdlainest ette ja haaras liival lamava 
inimese sülle. Sel korral mattis vesi nad mõlemad, kuid vanamees pidas vastu: kui laine tagasi 
veeres, oli taat ikka samas kohas, tõmbas uppuja kiiresti kaldale ja kandis koju. Kandam oli väga 
kerge. Kui Mahtei oli teda sadakond sammu kandnud, ei tundnud ta üldse väsimust ja näis, et ta 
oleks võinud temaga kuni Kullikülani minna. 

Kui vanataat tuppa astus, hüppas tütar oma kohalt ja tormas talle vastu, otsekui lootes tema süles 
oma poega näha, Kuid vanaisa kätel ei lamanud Marko, vaid tundmatu verine tüdruk, Naine 
mõistis, et on juhtunud õnnetus, ja ta kummardus emaliku õrnusega päästetu kohale. 

«See on tütarlaps,> hüüatas ta. 

Tundmatu avas silmad, vaatas mitte midagi mõistva pilguga ringi ja laskis laugudel jälle kinni 
vajuda. Ta võeti riidest lahti ja pandi voodisse, hõõruti, siis soojaks ja tõmmati talle selga riided, 
mis mõni aasta tagasi Markole kuulusid, nüüd aga ootasid, millal Gritsko suuremaks sirgub, 

Ei naine ega vanamees teadnud, kes see tütartaps on. Võib-olla oli ta Kullikülast? Kõiki sealseid 


lapsi ja alaealisi nad ei tundnud, Aga võib-olla oli see' täiesti võõras tüdrukuke mõnelt merel 
hukkunud kalalaevalt. 

Sel ajal ärkas Gritsko. Esimene asi, mida,ta nägi, olid ema ja vanaisa kogud, kes olid 
kummardunud voodi kohale, kus lamas keegi poišikese riietes. 

«Marko!» karjatas poisike, hüppas püsti ja jooksis voodi juurde. 

Kuid see polnud Marko, vaid tüdruk. Gritsko vaatas talle tähelepanelikult näkku, 
«Zorja Nahhodka!» hüüatas ta silmi pärani ajades. «Aga kus Marko on?» 

Naine ja vanataat vaatasid rabatuina poisikesele otsa. Tähendab see on Zorja Nahhodka, kes 
hukkus koos Marko ja Ljuudaga 

Mahtei polnud Zorjat kunagi näinud, tema tütar Valentina aga oli näinud tütarlast mõni aasta 
tagasi. Kuid mõlemad jäid kohe Gritskot uskuma. Poisike, kes sageli Kullikülas käis, tundis seal 
kõiki. 

Hakati soojendama tütarlapse jalgu, anti nuusutada nuuskpiiritust, pandi pähe sooje kompresse, 
Ja siis avas tüdruk silmad ega sulgenudki neid enam. Kohkunult ja küsivalt vaatas ta tema kohale 
kummardunud nägusid. 

«Zorja, kus on Marko?» küsis vanamees. 

Tütarlaps pööras ehd vaevaga küljele ja tundis ära Gritsko. 

Tähendab ta on väljaspool hädaohtu, 

«Püüdke kiiresti kinni «Kolumbus», päästke nad, kiiremini!» sosistas Zorja. 

Need sõnad tundusid tema kuulajatele esialgu.sonimisena, kuid tütarlaps tõstis viimast jõudu 
kokkuvõttes pea padjalt ja ütles: 

«Eile õhtul tungisid mereröõvlid «Kolumbusele», tapsid onu Stahhi ja Andri. .. Sinna jäid Levko 
ja Marko. 

Mina paäsesin ja jõudsin vaevalt randa ujuda... Neile tuleb järele jõuda!...» 

Tähendab Marko on elus, kuid viibib hädaohus! Kolm tnimest vaatasid anuvalt tütarlapsele ja 
ootasid, mida ta veel ütleb... 


VIII PEATÜKK * KAIMAN» 


Kui mõni vaatleja nendel päevadel oleks tähelepanelikult jälginud aurikute liikumist meie 
lõunameres, märkinud kaardile laevade kursid ja iga tund üles kirjutanud nende asukoha, siis oleks 
kindlasti tema tähelepanu köitnud ühe auriku teguviis. Selle asemel, et liikuda kogu aeg oma kursil 
ja minna teatavasse sadamasse, muutis see aurik kolm korda päevas suunda öösel aga, kui ta just 
paigal ei seisnud, muutis ta oma kurssi iga tund. Üks kord ööpäevas, kindlal tunnil, oli ta alati ühes 
ja samas,kohas. 


Näis nagu sõidaks sellel aurikul ringi ekspeditsioon, kes uurib uut, suletud voolu. Kui aga meie 
vaatleja oleks sellele aurikule lähenenud, siis poleks ta ööpäeva jooksul märganud mitte 
mingisuguseid tundemärke, mis oleksid tunnistanud hüdroloogiliste, hüdrokeemiliste, 
hüdrobioloogiliste või lõpuks meteoroloogiliste vaatluste teostamist aurikul. Radisti tähelepanu 
oleksid muide kindlasti äratanud arvukad ilmateated, mida aurikult ööpäeva vältel edasi anti. Neid 
teateid anti edasi ilmselt meteoroloogiateenistuse speisiaalse koodi järgi. Igatahes ei vastanud nad 
peaaegu kunagi tegelikkusele, Tõsi küll, võis ju olla, et aurik oli ainult vahejaamaks ja jutustas 
üksteise järel ümber teistel meredel ja ookeanidel sõitvate laevade ilmateateid. 

Auriku mustale pardale oli suurte tähtedega kirjutatud nimi: «Kaiman». Kapteni kajutis väikeses 
seifis lebasid laevadokumendid. Neid hoiti paljudes mappides. Igas mapis kõnelesid dokumendid 
ühest ja samast asjast erinevalt. Vastavalt ühele mapile liikus «Kaiman» lõunast põhja, vastavalt 
teisele — idast läände, kolmas ja neljas aga näitasid, et laev liigub otse vastupidises suunas. Ja kuigi 
neid vasturääkivate dokumentidega mappe oli palju, ei teinud segadus muret ei kaptenile ega tema 
abidele. Kõige vähem häiris see asjaolu vanemat abi. Tema käitumine oleks inimeses, kes tunneb 
kapteni vanemabi kohustusi aurikul, samuti imestust võinud äratada. «Kaimanil» ei olnud ta üldse 
vahitüürimeheks ja käis koguni harva komandosillal. Peaaegu kogu aja veetis ta raadioruumis. 
Kapten suhtus temasse erakordse viisakusega, mõnikord isegi pugejalikult, too aga ei vastanud 
kaptenile alati samaga. 

Kui keegi «Kolumbuse» meeskonna hulgast, välja arvatud Stahh Otšeret, silmapilguks sellele 
aurikule oleks sattunud, siis oleks ta vanemabis kohe ära tundnud seotud silmaga meremehe, keda ta 
oli näinud sööklas «Kaukasus». Nüüd oli meremees küll ilma sidemeta. 

Jah, see oli tema, mereväeagent sellestsamast teenistusest, kust Antški, aurik «Kaiman» aga täitis 
allveelaeva ujuvbaasi funktsioone. Raadiojaam oli sidepidamiseks allveelaeva ja mandri vahel ja 
just sellepärast toimus «kapteni abi» peamine tegevus siin. 

Viimasel ööl ei lahkunud ta üldse raadioruumist. Kahekümne nelja tunni jooksul ei andnud 
allveelaev endast mingisugust elumärki. Viimase radiogrammiga teatas allveelaeva komandör 
«Antopulose» uputamisest. «Kaimani» raadiojaam jätkas regulaarselt allveelaevale mandrilt saadud 
vajalike teadete ja juhtnööride andmist, kuid adressaat ei kinnitanud radiogrammide vastuvõtmist. 

Eelmisel õhtul saabus mandrilt järelepärimine. Seal oldi ilmselt mures, et allveelaev nii kaua 
Nõukogude ranniku lähedal viibib. Anti viimaseid instruktsioone: röövida professor Ananjev ja 
pöörduda koju tagasi. Need instruktsioonid oli agent ilmateatesse šifreerinud ja radist andis neid 
juba kolmel korral kokkulepitud ajal edasi. Kuid seni ei saadud allveelaevalt mingit vastust. 

Vahepeal oli «Kaimani» raadiojaam kinni püüdnud teate «Antopulose» meeskonna päästmise 
kohta. Veidi hiljem oli radist pealt kuulanud kahe teise radisti jutuajamist. Üks jutustas kreeka 
auriku hukkumisest. Uputatud auriku mehed olid veendunud, et plahvatuse põhjuseks oli teadmata 
kelle poolt välja lastud torpeedo. See asjaolu komplitseeris olukorda ja ähvardas ohuga mitte ainult 


allveelaeva, vaid ka selle baasi. 

Mõtlemine allveelaeva võimaliku asupaiga ja selle üle, miks ta signaalidele ei vasta, tegi «kapteni 
abi» rahutuks. Mitmelt poolt saadud andmetest oli tal teada, et Luigesaare rajoonis asub üks 
sõjalaev ja üks tsiviillennuk, kuid see polnud mingiks ohuks esmaklassilisele luureallveelaevale 
kogenud komandöriga ja nii energilise ning vahva agendiga nagu oli Antš. Kõigi kaalutluste järgi ei 
võinud allveelaevaga midagi juhtunud olla. Kuid allveelaeva raadiojaam millegipärast vaikis. 
Iseäranis rahutuks oli «Kaimani» juhtkonna teinud see, kui kolmel korral möödusid 
raadioühendusse astumiseks kokkulepitud tunnid, radist aga signaale ei kuulnud. 

Öösel asus «Kaiman» alati ühes ja samas paigas. 

Baas-laeva kapten ja.allveelaeva komandör olid varem selle koha oma kohtumisteks kindlaks 
määranud. See asus kauget tavalistest reisi- ja kaubaaurikute teedest ning väljaspool 
kalastamisrajoone. Seal oli juba toimunud üks lühiajaline kohtumine: allveelaevale anti üle 
balloonid suruhapnikuga, Lepiti kokku, et iga öö lõpul hakkab «Kaiman» patrullima teatavas 
kindlas kohas seks puhuks, kui raadioseadmed peaksid rikki minema, või kui peaks juhtuma mingi 
avarii allveelaevaga, mis neil asjaoludel samasse kohta pidi sõitma. 

Kogu tormise öö ristles «Kaiman» selle koha läheduses ega eemaldunud kaugemale kui üks-kaks 
miili. Aurik liikus kõige väiksema kiirusega ja oleks vajaduse korral võinud ühe minutiga «ära 
rikkuda» oma masinad ning asuda neid käigu peal «remontima». Vahimadrus sai käsu jälgida 
võimalikult suurema tähelepanuga tulesid, mis pimedusest nähtavale võiksid tulla. Kogu selle sõidu 
ajal ei avastatud muide kusagil ei ühtegi tulekest, ühtegi laeva siluetti ega isegi väikest paati. Ka 
valvekorra radist ei võinud uudistega kiidelda. 

Saabus hommik. Palju binokleid uuris horisonti, kuid niisama tagajärjetult. «Vanemabi» viibis 
nüüd kogu aeg komandosillal. Kapten seisis tema kõrval ja kandis talle iga kümne minuti tagant ette 
vaatluse tulemusi. 

Päike tuli silmapiiri tagant nähtavale ja hakkas kiiresti tõusma. Kokkulepitud ristlemise lõpuni 
olid jäänud mõned minutid. Eelmiste päevade korrast kinni pidades pidi «Kaiman» lõpetama 
«rikkis» masinate remondi ja minema oma ringsõidule mööda tavalist marsruuti. 

Möödus tund, Kapten vaatas küsivalt oma «vanemabile». 

«Jätkame koidueelset ristlemist,» ütles agent. «Suurendage meie teekonna pikkust ja käskige 
tugevdada vaatlust,» 

See oli viimne katse leida allveelaeva ulgumerel. Oleks võinud minna Luigesaare poole ja 
suunduda sinna, kust allveelaev endast viimast korda teatas, kuid agent ei julgenud seda ette võtta. 

«Kaiman» jätkas ristlemist kokkulepitud koha ümber, Varsti märgati auriku pardalt õhus täpikest. 
Mere kohal lendas lennuk. 


IX PEATÜKK TAGAAJAMINE 


Koidikul märkas «Tormilinnu» vahimadrus paati, mis lähenes miiniristlejale. Punalaevastiklane 
kandis sellest vahiülemale ette. Samal ajal tuli paadist kuuldavale, hüüe: 
«Miiniristleja, ahoi!» 
Hääl kõlas rämedalt ja kuidagi kähedalt; oli kuulda, et hüüdja ei ole enam noor. 
«Miinrristleja, ahoi!» hüüti paadist uuesti. 
«Kes te olete?» küsis vahiülem. 
«Kalurid. Lubage läheneda.» 
«Lähenege.» 

Paat hakkas julgemini edasi. liikuma, ja kui ta «Tormilinnu» juurde jõudis, nägi vahiülem 

trepitule valgel kahte meest: üks oli rauk, teine keskealine. 
«Mis asjus?» küsis vahiülem. 

«Mel oleks tarvis kokku saada komandöriga, seltsimees Trofimoviga,» vastas vanamees. 

«Komandör magab. Tulge paari tunni pärast, kui päike on tõusnud.» 

«Oodata ei või — tähtsad uudised: piraadid röövisid merel kuunar «Kolumbuse».» 

«Lasta vanamees laevale!» tegi vahiülem korralduse. Kui vanataat laevalaele ilmus, tundsid 
punalaevastiklased temas ära Mahtei, kuulsa meremehe ja koka, kes neid kalurite peol tema enda 
valmistatud roogadega olk kostitanud. 

«Te, vanaisa, jutustage selgemini,» palus vahiülem, «me äratame kohe komandöri.» 

Ta mõistis vanataadi poolt toodud teate kogu tähtsust ja saatis kohe mehe kaptenleitnanti 
äratama, ent ka ise tahtis ta võimalikult kiiremini teada saada, kust on pärit taadi teade 
«Kolumbuse» kohta. 

Mahtei ei jõudnud talle vastata. Läbi kaptenikajuti ukse tuli kuuldavale käsk: 

«Vanataat komandöri juurde!» 
Ja Mahtei saadeti Trofimovi kajutisse. 
Semjon Ivanovitš riietus parajasti vaheseina taga, kui teadete tooja tema kajutisse juhiti. 
Komandör tuli 

varsti taadi juurde, tervitas, pani ta tugitooli istuma ja palus jutustada, milles asi seisab. 
Vanamees ei tahtnud istuda, vaid võttis valveseisangu ja raporteeris: 

«Me korjasime majakal veest tütarlapse, kes merest kaldale ujus. See oli seesamane, keda Zorja 
Nahhodkaks hüütakse. Tüdruk oli meelemärkuseta. Kui ta natuke toibund oli, nõudis ta, et me 
jalamaid «Kolumbusele» järele kihutaksime. Kuunari röövisid piraadid; va põrgusulased tapsid ära 
meie kalamehed, kuid jätsid ellu minu tütrepoja Marko ja motoristi Levko, nii et me siis nüüd 
arvasime, et te püüate nad «Tormilinnul» naksti kinni ja poote need koerapojad ilusti raade külge 
üles...» 

Vanataadi teade oli miiniristleja komandörile arusaadavam kui taadile endale. Komanäöril oli 


teada osa sündmustest, mis enne «Kolumbuse» röövimist aset olid leidnud. Kuid talle jäi 
arusaamatuks, kuidas Marko ja Zorja «Kolumbusele» sattusid ja kuidas piraadid uputatud 
allveelaevalt võisid röövida kuunari. Ta küsis, kus Zorja on, ja kui ta teada sai, et tütarlaps on 
praegu Kullikülas, käskis ta Nahhodka otsekohe laevale tuua. 

«Seltsimees komandör,» taat võttis jälle valveseisangu, «mul on teile sihuke palve: lubage minul 
ja mu tütrel, mu lapselapse Marko emal, saata teid nende värdjate tagaajamisel. Kuigi see käib küll 
korra vastu, eks ikka see kõrvaliste inimeste, iseäranis aga veel naisterahvaste olemine sõjalaevas, 
kuid teadagi, et erandid võivad alati ja igal pool ette tulla. Siis veel teine palve: hiivata ankrud ja 
kihutada mereröövlitele täiskäigul järele.» 

«Hea küll, vanaisa. Aga kus siis teie tütar on?» 
«Rannas, tüdruku juures.» 

«Hästi, anname signaali, et paat ka tema peale võtaks.» 

Trofimov rahuldas taadi palve, kuigi ta polnud täiesti kindel, et «Tormilind» otsekohe 
«Kolumbuse» leiab. Piraadid võisid kuunari juba ammu põhja lasta. Kui allveelaev röövis 
«Kolumbuse» eile õhtu eel, siis selle ajaga olid nad rannast sajakraadilise kaare sektoris umbes 
kuuskümmend miili eemaldunud, See tegi otsimise väga keerukaks. Nii mõtles «Tormilinnu» 
komandör, oodates paati Zorjaga. 

Peagi seisis paat parda kõrval ja mööda treppi tulid aeglaselt üles Zorja ning Valentina 
Mahtejevna. 

Tütarlaps jutustas oma seiklustest, põlevalt aurikult pääsemisest, «Kolumbusega» kohtumisest. Ja 
piraatide ootamatust kuunarile ilmumisest, Ta teatas, et Stahh, Otšeret ja Andri Kambala on tapetud 
või raskesti haavatud. Kahjuks ei võinud ta öelda, kuhu piraadid «Kolumbuse» viisid. 

Puhte-eelses sombus lahkus miiniristleja Kulliküla abajast ja võttis kursi lõunasse. Päikesetõus 
leidis laeva juba saarest kaugel. Kui päike oli tõusnud, peatus mimnrristleja. Tekilt lasti vette 
«Kalaluuraja». Murdlainetel oli raske õhku tõusta, kuid Barill tegi seda sellele vaatamata 
meisterlikult ja läks kuunarit otsima. 

Miiniristleja vähendas kiirust. 

Zorja jutustusest sai kaptenleitnant, aru, et kaks piraati olid pärast allveelaeva hukkumist 
pääsenud. Ei siis, kui kuunarile kallale tungiti, ega hiljem oma põgenemise ajal ei olnud tüdruk 
näinud läheduses allveelaeva, küll oli ta aga ühes kallaletungijas ära tundnud allveelaeva 
komandöri. Hädaohus ei jäta ükski komandör kuni viimase minutini oma laeva maha. Tähendab 
allveelaev on hukkunud, kuid mõned tema meeskonna liikmed pääsesid. Trofimov kahetses, et tema 
teade allveelaeva hukkumisest põhjustas selle käsu tühistamise, mille alusel pidid merele sõitma 
teised miiniristlejad ja välja lendama hüdroplaanid. Kui need praegu selles rajoonis viibiksid, oleks 
«Kolumbus» varsti leitud, Nüüd aga tuli ainuüksi «Kalaluurajaga» leppida. 


Komandör andis radistile ikkagi korralduse raadio teel järele pärida, kas keegi pole näinud 
kuunar «Kolumbust». Mõni aurik võis ju kuunarit juhuslikult kohata ja midagi kahtlustamata 
mööda sõita., Radist täitis korralduse, kuid «Kolumbust» puudutavale küsimusele ei vastanud keegi. 

Seistes, binokkel käes, komandosillal, mõtles Trofimov võimalusele tabada kas või ükski piraat. 
Komandöri mõtiskluse katkestasid komissar ja vanemmehaanik. 

«Ossip Grigorjevitš kinnitab,» ütles komissar ja osutas vanemmehaanikule, «et me oleksime 
võinud allveelaeva läbi rammida,» 

Vanemmehaanik silmitses taevast. 

«Saan aru, kuhu ta sihib,» vastas Trofimov ega võtnud ,binoklit silmade eest: «ta tahab öelda, et 
seda oleks võinud teha, kui ma oleksin talle siis lubanud kiirust ma projekti järgi kolme miili võrra 
suurendada.» 

«Jah, Semjon Ivanovitš, ma olen selles kindel,» lausus vanemmehaanik tasa. 

«Mina aga ütlesin teile: luban pärast konsulteerimist divisjoni vaneminseneriga. Mõistate?» 

«Kuulen, seltsimees komandör.» 

Mehaanik krimpsutas rahulolematult nägu, kuid tõmbas siis silmad kissi ja vaatas komissarile otsa. 

Komissar naeratas vaikides. Tema oli juba mehaanisga nõus. Komandöri vastus tunnistas seda, et 
kuigi ta kavatseb vaneminseneriga rääkida, ent siis, kui see hakkab eksperimendi vastu vaidlema, 
jääb Trofimov oma nõudmise juurde kindlaks. Komandör aga oli alati saavutanud oma tahtmise. 
Mehaanik võis täiesti rahuneda. Ta läks komandosillalt alla ja lähenes «Tormilinnu» reisijatele. 
Kõik kolm — vanaisa Mahtei, Valentina Mahtejevna ja Zorja — seisid õhutõrjekahurite juures 
tekil. Komandöri korraldusel anti neile binoklid ja nüüd vaatasid nad merele. Mehaanik mäletas 
vanataat Mahteid peopäeva lõunasöögist peale. Vanamees seisis jalad laialt harkis ja puüdis alal 
hoida meremehe rühti, 

«Tervist, vanaisa,» tervitas teda vanemmehaanik. 

«Tere, tere.» Taat surus talle sirutatud kätt. «Aga kes siis teie, seltsimees komandör, ka olete? Kas 
masinate pealt või?» 
«Arvasite ära, vanaisa: olen vanemmehaanik.» 
«Ah so-o! See on hea... Mulle paistab, et teie masinas ei ole kõik korras.» 
«Miks siis?» 

«Me liigume sihukese ilusa laevaga üpris loiult. Abajast sõitsime välja erksamalt.» 

See küsimus tegi vist muret mitte ainult vanamehele, sest niihästi naine kui ka tütarlaps pöördusid 
otsekohe mehaaniku poole, justkui tahtes temalt sedasama küsida. «Kuunar ei võinud kaugele 
minna,» selgitas mehaanik. 

Kusagil sellel joonel peaksime ta kätte saama. Ootame, lennuki tagasitulekut. Kõik sõltub sellest. 
Leiab üles, 

teatab ja siis anname juba taiskäigu. Liikudaa võime me, aga kõigist kiiremini. Kui ainult kapten 
lubaks,» selgitas mehaanik oma projektlle mõeldes. 

«Olge head. Palun väga, ka nemad paluvad!» Vanarnees osutas oma kaaslastele. 

«Püüame,» vastas mehaanik. «Kui vaid «Kalaluuraja» ei viivitaks.> 

Binoklid juhiti jälle silmapiirile. Kuid ei õhus ega merel märganud keegi mitte mingisuguseid 
täpikesi või laigukesi. 

Oli möödunud enam kui tund aega sellest, millal Barill ja Petimko välja lendasid. Kokkuleppe 
kohaselt pidid lendurid selle aja jooksul isegi siis tagasi pöörduma,kui nad midagi ei leia. Mõned 
meremehed hakkasid juba rahutuks muutuma, sest neile tulid meelde üleeilsed sündmused. Võib- 
olla juhtus lennukiga jälle mingi viperus? Komandör oli aga täiesti rahulik. Komissar sai temast aru. 
Lennuk võis viimasel silmapilgul midagi huvitavat märgata ja veerand tundi, kakskümmend minutit 
hilineda. Tulistamist «Kolumbuselt» nad ei kartnud: revolvritega «Kataluurajat» alla ei tulista. 
Lennuk aga hilines järgmistel põhjustel. Pärast õhkutõusmist juhtis Barill lennuki itta ja eemaldus 
viiesaja meetri kõrgusel lennates «Tormilinnust» nii kaugele, et laev näis läbi binokli vaadates 
musta täpikesena. Laevalt aga polnud lennukit üldse näha, Sel raadiusel liikudes hakkas lendur 
moodustama ringi, mille keskpunktis oli must täpike — «Tormilind». Lendurite silme ees laius 
mere lage panoraam.,Nad,olid ringjoone peaaegu sulgenud, kusjuures nad midagi ei leidnud. Siis 
tõusis Barill seitsmesaja meetri kõrgusele. Ta oleks võinud ka tuhande meetri kõrgusele tõusta ja 
laiendada vaatepiiri kuni saja kümne kilomeetrini mööda raadiust, kuid sellel ei olnud praktilist 
tähtsust — sellelt kõrguselt poleks võimalik olnud «Kolumbust» märgata. 

Äkki köitis vaatleja tähelepanu mingi laev «Tormilinnule» vastupidises suunas. Vaatlejat üllatas, 
miks see laev just siin sõidab; sellest rajoonist ju mereteid läbl ei käinud. Petimkot hakkas huvitama 
auriku kurss. Ta hüüdis kõnetorusse: 

«Pööra, näed, selle auriku poole!» 

Kuigi «Kalaluuraja» komandöriks oli Barill, kuulus lennuki kursi määramine eranditult lendur- 
vaatleja kompetentsi. 

«Kalaluuraja» võttis Petimko poolt näidatud suuna. Tuli laskuda umbes kolmesajale meetrile, et 
paremini aurikut vaadelda. Lippu laeva ahtris polnud näha ja lennuki meeskond ei saanud 
kindlaks teha auriku rahvuslikku kuuluvust, See-eest õnnestus Petimkol binokli abil ära lugeda 
auriku nimi: «Kaiman». Samal ajal määras ta laeva kursi ja veendus, et aurik ei suundu ühtegi 
sadamasse, vaid sõidab lihtsalt põiki üle mere. Lennuk kihutas üle auriku, lendas veel ühe miili 
ja pöördus tagasi, otsides nüüd juba miiniristlejat. 

Lähenes esimese lennutunni lõpp. 

«Mis on auriku nimi?» hüüdis Barill kõnetorusse. 

««Kaiman»,» vastas talle vaatleja. 

Lendur ei kuulnud ja küsis nime kahel korral, Lõpuks seisatas ta mootori, ja kui ta vaatleja 


sõnadest aru sai, hüüdis ta: 

«Mäletad, mida Marko jutustas? See on ju seesama aurik salakuulajaga!» 

«Kalaluuraja» lendas miiniristleja poole; Petimko mõtiskles mõne aja, meenutades junga 
jutustust salakuulajast, kellel oli side silmal, ja «Kaimanist»... Niisiis see aurik on jälle meie merre 
tulnud. Käitumine on tal ilmselt kahtlane. Kas pole ehk piraadid praegu seal? Näis, et aurik liigub 
väga aeglaselt võib arvata, et ta ootab kedagi. Kui «Kolumbus» on veel olemas, siis peab ta olema 
kusagil lähedal. Vaatleja andis oma oletuses kõnetoru kaudu edasi. Barill noogutas ainult pead ja 
vastas: 

«Otsime. Anna kurss.» 

Nüüd tiirlesid nad «Kaimani» lähedal samasugust, 
ringjoont mööda nagu varem «Tormilinnu» ümber. Aurikult neid vist enam ei nähtud, kuid Petimko 
ei lasknud laeva silmist. Lendurite lootused täitusid: lennuk lendas peaaegu vahetult üle murdunud 
mastiga kuunarist, mis mootori jõul edasi rühkis. See oli «Kolumbus». Nad ei veendunud selles 
mitte ainult kuunari nime järgi, vaid ka selle tõttu, et tundsid ara Marko. Noormees seisis roolis ja 
vaatas neid, kuigi ta ei teinud ühtki liigutust. 

Tema lähedal seisis keegi mees ja käskis tal nähtavasti midagi teha, sest junga lõi kohe pilgu 
maha. Kahte teist meest, kes mootori jriures seisid, ei jõudnud lendurid korralikult näha, Neist 
jälgis ainult üks lennukit. Revolvrilaskude eest hoidudes ei laskunud Barill madalamale kui 
poolteistsada meetrit ja tegi kuunari kohal ainult ühe ringi. Lendurid ruttasid laeva poole teatega 
«Kolumbusest». Seda tuli teha võimalikult rutemini. Pärast kuunari kursi kindlakstegemist võis 
vaatleja täiesti veendunult öelda: «Kolumbus» söidab «Kaimani» juurde. Vahemaa kuunari ja 
auriku vahel oli viis korda lühem kui vahemaa «Torinilinnu» ja kuunari vahel, ning see lüheneb 
veelgi, kuni lennuk leiab miiniristleja ning annab teada oma vaatluste tulemused. 

Laeval aga tunti samal ajal järjest kasvavat rahutust lennuki saatuse pärast. Möödus poolteist 
tundi. Ainult komandör, komissar ja vahiülem, kes komandosillal seisid, ei kaotanud rahu. Kuid 
viimastel minutitel vaikisid nemadki. 

Möödus tund ja kolmkümmend viis minutit, Keegi ei näinud horisondil lennukit. Läbi binokli 
vaadates kutsus komandör vahikorra tüürimehe vaikselt enda juurde. 

«Kirjutage laevažurnaali,» ütles ta, «kes esimesena märkab lennukit, sellele avaldan homme 
käskkirjas kiitust.» 

Samal silmapilgul tuli tekilt kuuldavale vana Mahtei räme, kähisev hääl: 

«Seal ta lendab!» 

«Kus? Kus?» kõlas mitu häalt. 

Kõik liibusid vastu binokleid. 

«Süd,ost-ten-ost,» põristas taat. 

«Tubli, vana!» reageeris kaptenleitnant rõõmsalt. 


Nüüd märkasid peaaegu kõik õhus täpikest, mis kiiresti lähenes ja auurenes, Peagi tuli 
kuuldavale mootori mürin. 

«Kalaluuraja» lendas madalalt, pontoonidega peaaegu maste riivates üle laeva. Petimko 
kallutas end kabiinist välja, vehkis kätega ja näitas midagi. Esialgu ei saanud keegi temast aru. 
Miiniristleja komandör kavatses juba masina seisma panna, kuid lennuk lendas kaugemale ja 
heitis sada meetrit eemal laeva kursil merre vimpli. 

Peenike metalltoru ujuki ja lipukesega vajus vette, kuid kerkis samas pinnale. 

«Pootsman, vimpel kinni püüda!» andis vahiülem käsu. Pootsman viskas üle parda võrkpüunise, 
sai vimpli kätte ja tõmbas selle pardale. Vimpel viidi komandöriie. Vahiülem kruvis torult kaane ära 
ja võttis sealt välja kirja: 

«Leidsime «Kolumbuse» saja kolmekümne kaheksandas kvadraadis. Kurss süd.ost 35. Samal 
kursil saja seitsmeteistkümnendas kvadraadis käitub kahtlaselt aurik «Kaimany»... Oletame, et ta 
ootab kuunarit. «Kolumbusel» märkasime nelja meest. Üks on Marko Zavirjuhha. Et hoiduda laeva 
peatamisest, heidame alla vimpli. Lendame «Kolumbusele» järele. Petimko.» 

«Tüürimees, kurss «Kolumbusele», arvestage kuunari kiirust viis miili tunnis!» tegi komandör 
korralduse. Siis pöördus ta komissari poole: «Kas mõistate, kui me ei jõua «Kolumbusele» järele, 
viiakse vangid «Kaimanile»... ja me ei saa neid tabada. Nad on neutraalvetes. Ah!... Minge kohe 
reisijate juurde ja valmistage neid ette. Öelge, et lendurid nägid Markot. Kuid ärge öelge järsku, 
muidu võib ema väga erutuda.» 


X PEATÜKK VANGIDE HOMMIK 


Markol nõtkusid jalad, kangestusid käed. Kogu öö oli ta minutitki puhkamata roolis seisnud. 
Peale väsimuse andis ennast tunda ka külm, Vihm oli läbi leotanud nii vangivõetud kalurid kui ka 
röövlid, kuid piraadid väänasid oma riided välja, millest osa olid pealegi veel veekindlad, vangid 
aga jäid tuule kätte märgadena ja tõmbusid augustikuust hoolimata külma tõttu siniseks. Motorist ja 
junga palusid luba ümber riietuda, kuid röövlid ei lubanud — nad teadsid, et mõne tunni pärast pole 
neil vange enam vaja. Ei Levko ega Marko teadnud ikka veel, kuhu piraadid ruttavad, ja vaatasid 
aina ringi, oodates mõne laeva ilmumist, et selle tähelepanu endale tõmmata. Kuid meri jäi niisama 
tühjalt lagedaks, 

laevu ja aurikuid ei tulnud nähtavale ei ligidal ega kaugel. Ühele röövlile kallaletungimise 
plaanidest ei tulnud samuti midagi välja. Piraat ja salakuulaja olid äärmiselt ettevaatlikud, 
Hommikuks aga -osutus seesugune kallaletung võimatuks — junga tundis, et tal pole võitluseks 
enam vajalikku jõudu, pealegi võimaldas päevavalgus röövlitel iga vangide liigutust silmas pidada. 


Marko ja Levko võisid rahul olla sellegagi, et nad üsna tublisti olid pidurdanud kuunari sõitu 
lõunasse. Nad teadsid, et pärast tormipuhangut sattus «Kolumbus» jälle Luigesaare lähedusse. 
Majaka tuli pani nad seda uskuma. Kui aga neile oleksid veel teatavaks saanud ka punapea 
hommikuste arvutuste tulemused, siis oleksid nad täielikku rahuldust tundnud. Nad igatahes 
märkasid, kuidas röövlite näod pilve tõmbusid. 

Ja tõepoolest — piraadid närveerisid. See pugi (nagu nad arvasid) oli «Kolumbuse» tagasi 
kandnud, nüüd aga selgus, et kuunari kiirus on üldse armetult väike ja et ta ei jõua õigeks ajaks 
kokkulepitud kohta. Nad võisid poolteist kaks tundi hiljaks jääda. Vaevalt küll, et aurik nii kauaks 
ootama jääb. Väljavaade sellel kuunaril veel üheks ööpäevaks merele jääda ei olnud kuigi meelitav. 
Ent ikkagi ruttasid nad kokkulepitud kohta nagu rongile hilinev reisija ruttab jaama lootuses, et rong 
saabub hiljem või peatub kauem. 

Üks asjaolu erutas, ärritas ja vihastas kuunaril võrdselt, kuigi erinevatel põhjustel, nii röövleid 
kui ka vange: see oli kajut ja mehed seal sees. Levko oli mures haavatud Otšereti pärast. Ta ei 
teadnud, et asi oli hulga keerulisem kui ta arvas. Motorist jäi uskuma, et haavatu oli ukse seestpoolt 
kinni pannud. Kipri kandis kajutisse tema, ja kuna ta teadis, kui tõsine on Stahhi haav, kartis Levko, 
kas kipper pole mitte surnud, pärast seda kui ta võib-olla viimast jõudu kokku võttes ukse seestpoolt 
oli sulgenud. 

Marko oli vihane sellepärast, et Andri Kambala ei söandanud öösel kajutist välja tulla ja 
röovlitele kallale tungida. Ka viimased heitsid aeg-ajalt pilke kajutile, kuid ei julgenud seesolijate 
vastu otsustavaid abinõusid tarvitusele võtta. Hommikul märgati, et ka illuminaator 

on samuti seestpoolt kinni pandud. Haavatu või haavatud olid,end sulgenud ega soovinud end 
tekil näidata.. Piraate see isegi rõõmustas — vähem muret —, kuid samal ajal tundsid nad ka 
rahutust, sest kes seda teab, mida võivad teha mehed, kui nad on sidumata ega tunne, et 
revolvritoru on surutud vastu nende oimuluud. 

Antš proovis mitmel korral kajuti ukse taga kuülatada. Mõnikord tundus, et sealt kuuldub kobinat 
ja isegi 
inimhäält, kuid mootori ržtüra segas. Paar korda,koputas Antš uksele, kuid keegi ei vastanud. 

Kui ta viimast korda kajuti lähedal seistes katset tegi haavatuid pealt kuulata, paelus tema 
tähelepanu müra, mis tundus väga tuttavana. Kuid müra ei tulnud kajutist. Antš heitis pilgu 
punapeale. Too seisis, pea kuklas. Otse üle mere lähenes neile lennuk, See lendas madalalt ja minut 
hiljem võis lendur juba näha kuunari nime, ja mis kõige tähtsam — teada saada, mida kuunaril 
tehakse. 

Salakuulaja taipas, et tuleb otsekohe jätta mulje, nagu oleks laeval kõik korras. Ta tahtis juba 
sundida vange rõõmsa näoga üles vaatama ja lendureid käeviibejegs tervitama, ent kui ta motoristile 
Ja jungale otsa oli vaadanud, sai ta aru, et sellest ei tule midagi väija, lenduri silma all revolvriga 
ähvardada oli aga võimatu. Siis otsustas ta absoluutset ükskõksust teeselda. Käskis piraadil 


motoristi juurde minna, ise aga jäi junga selja taha seisma. 

Salakuulaja valitses end kõigil elujuhtumeil suurepäraselt, ent niipea kui ta oli lugenud lennuki 
nime, muutus, ta näost. Antš mäletas väga hästi, kuidas sama nimetusega lennuk üleeile allveelaeva 
pardalt alla tulistati, ja ta pidas teda hukkunuks. Kui salakuulaja märkas, et junga vaatab üles, 
sisistas ta poisi peale ja Marko lõi pilgu maha. Rõõmulaine tulvas noormehe südamesse— ta tundis 
ära nii lennuki kui ka selle pardal viibivad mehed. 

Marko oli kindel, et ka tema ära tunti, ja sellepärast ta oletas, et aKalaluuraja» võib kuunari 
lähedale veepinnale laskuda. See tegi junga rahutuks. Piraadid võisid lendureid revolvritest 
tulislada. Ja Marko tahtis Barilli ja Petimkot hoiatada, et neid ähvardab oht. Iga 

silmapilk ootas ta lennuki maandumist, kuulatas mootori müra. Kuid peagi pidi ta pettuma. 
Salakuulaja eemaldus Markost ja noormees tõstis pead: lennuk oli kaugusesse kadumas. Jäi ainus 
lootus, et lendurid jutustavad saarel, kus nad «Kolumbust» viimast korda nägid ja keda nad 
kuunaril märkasid. 

Lennuk ajas röövlid ärevusse. Kui Antš teatas oma kaaslasele hüdroplaani nime, tõmbus see 
pilve. Marko, kes neid silmas pidas, veendus, et «Kataluuraja» oli neile hirmu peale ajanud. 
Kahjuks ei saanud poiss aru nende kõnelusest. 

Ent peagi hakkasid piraadid rahunema. Esiteks võis see olla mõni teine lennuk, millel oli sama 
nimetus. Ent kui,see oligi sama lennuk, siis ei võinud lendurid neid ikkagi ära tunda, «Kolumbuse» 
viibimine siin ei võinud neid aga üllatada. Kui lennuk siin kala otsib, miks ei võiks siis kalakuunar 
siinsamas olla? Viimane oletus viis muide mõttele, et siin võis üldse kalalaevu kohata. 

Nendega kokkusattumine aga, eriti kui kuunaril tuleb siin terve ööpäev aurikut oodata, ei 
ennustanud midagi meeldivat. «Kolumbus» võidi ära tunda ja talle kas või sellekski ligi sõita, et 
tuttavatega mõned sõnad vahetada. 

Otsekui nende oletuste kinnituseks märkas punapea varsti silmapiiril täpikest. Läbi binokli ei 
olnud veel võimalik kindlaks teha, mis laev see õieti on, kuid just sealtpoolt oli lennanud 
«Kalaluuraja», ja piraadid kartsid, kohata kalureid. Röövleid haaras pahameel. Kaluritega 
kohtumise võimalus tegi nad rahutuks veel ka sellepärast, et must täpp asus just nende kursil. Minna 
sellest kõrvalt mööda — tähendas väartusliku aja kaotamist; on ju võimatik, et üsna lähedal selle 
taga tuleb nähtavale teine täpp — ja see on juba ihaldatud «Kaiman». Kurssi muuta ei võinud, Jäi 
üle loota, et võib-olla lahkub see laev nende kursilt, ja kui ta kaugemale on jõudnud;sõidab kuunar 
temast rahulikult mööda. 

Varsti selgus, et kui see laev just päris paigal ei seisa, siis liigub ta igatahes väga aeglaselt. 
Otsustati nii kaugelt mööda sõita, et poleks võimalik lugeda kuunari nime, Loodeti, et murdunud 
mast ei lase «Kolumbust» väliste tundemärkide järgi ära tunda. 

Unetutest öödest väsinud ja binoklita Marko ei näinud kohe horisondil musta täppi. Kuid teda 
hakkasid huvitama piraatide tähelepanelikud pilgud, mis ühte kindlasse suunda olid pööratud, ja 
peagi märkas ka tema, mis nende tähelepanu paelus. Junga arutas umbes samuti nagu nemadki, kuid 
temal tärkas ka teine mõte: «Aga mis siis, kui see on mõni välismaine aurik? Siis lasevad röövlid 
nad enne.laevale lähenemist maha ja viskavad laibad üle parda, seal aga võivad nad mida tahes 
kokku valetada.» Kuid niikaua, kuni nad pole kajutist välja saanud Andrit ja elavat või surnud 
Stahhi, ei või nad lahti saada kõikidest tunnistajatest. 

Neil minuteil äratasid asjaolud kõigi «Kotumbuse» pardal viibivate meeste peas ühtesid ja samu 
mõtteid. See, millest mõtles junga, tegi röövlitele tõesti muret ja nad pidasid parajasti nõu, mis 
vangidega peale hakata. Praegu võisid nad juba ilma nendeta läbi saada. Kahest kuulist oleks 
jätkunud kummalegi, kuid kajutisse jäi veel üks tunnistaja, Isegi siis, kui nad ta juhuslikult läbi ukse 
maha oleksid lasknud, poleks nad laipa välja saanud. Muidugi viimane kombinatsioon neid siiski 
enamvähem rahuldas: ilma tunnistajateta võisid nad öelda, et kohtusid juhuslikult «Kolumbusega», 
kus polnud pest ühtegi elavat hinge. 

Antš käis veel korra ümber kajuti. 

Vahepeal kasvas täpike horisondil üsna kiiresti aurikuks. Punapealine piraat märkas laeva kohal 
suitsusambakest. Antš andis Markole käsu kuunarit pöörata, et aurikust mööda sõita. Junga tegi, 
nagu poleks ta kuulnud, ja jätkas laeva juhtimist endises suunas. Salakuulaja tahtis käsku korrata, 
kuid piraat segas talle vahele, 

«Kuulge, agent,» ütles ta,aurikut läbi binokli silmitsedes, «ma näen kolme masti... Korsten asub 
groot- ja besaanmasti vahel, besaanmast on fokkmastist kõrgem... See on «Kaiman»!» 

Antš tõstis binokli silmade ette. Minut hiljem laskis ta selle alla. Salakuulaja silmad särasid. Ta 
lausus: 

«Te ei eksinud,» ja pöördus Marko poote, et anda käsku hoida kurssi aurikule, kuid ei öelnud 
midagi, sest junga hoidis juba isegi kuunarit endisel kursil ja eEKolumbus» lähenes aurikule. 

Laevad lähenesid, kuid röövlid, kes kartsid, et eKaiman» võib ära sõita, otsustasid heisata häda 
signaali ja 
teatada, kes nad on. Punapea asus seda plaäni viivitamatult teostama. 

Kuid samas tuli uuesti kuuldavale lennuki müra. Nüüd lähenes ta teiselt poolt, lennates kuunari ja 
auriku 
vahelisel kursil. Teise lennuki ilmumine suurendas üldist ärevust kuunaril. Ent peagi selgus, et 
lendas toosama «Kalaluuraja». Nüüd tiirles ta läheduses. See meenutas juba jälitamist. 
Kallaletungijad sattusid ärevusse. «Kuhu küll lennuk vahepeal kadus ja miks ta tagasi tuli? Kui ta 
jälgib kuunarit, siis mis põhjusel ja millega see ähvardab?» Kõik need küsimused käisid piraatidel 
peast läbi, kuid kõige enam kartsid nad seda, et lennuk «Kaimani» ära hirmutab ja et see minema 
sõidab. Aurik aga ei kavatsenud ilmselt oma kohalt lahkuda, hoolimata lennuki ja kuunari 


lähedusest. 

Punapea lõpetas ettevalrnistuse ja heiskas mastijupile märgid, mis olid mõistetavad ainult 
«Kaimani» kaptenile ja juba varem tema ja allveelaeva komandöri vahelise kokkuleppe kohaselt 
koostatud. Näis, et lennukil äratasid need märgid huvi, ja ta laskus väga madalale kuunari kohale, 
jäädes siiski revolvrikuulidele kättesaamatusse kõrgusesse. Röövlid taipasid, et lendurid kardavad 
tulistamist, ise aga pole nad relvastatud. Mõistes, et nüud pole enam mõtet end maskeerida, 
tõmbasid piraadid revolvrid välja ning hakkasid nendega lendureid ähvardama. 

Mõlemad vangid, kes teineteist ei näinud, tulid ühisele mõttele: hoida kuunarit aurikust eemal. 
Tagasitulnud «Kalaluuraja» julgustas neid: nad uskusid Barilli ja Petimko leidlikkusesse ja 
energiasse. Marko sai oma eksitusest aru ja pööras rooliratast. Samal silmapilgul vaikis mootor, 
Levko lülitas selle välja ning sirutas käed üles lennuki poole. Antš kargas motoristi juurde ja lõi 
talle mitu korda revolvripäraga pähe. Levko kukkus kummuli mootorile ja kattis selle oma kehaga. 
Tema peast hakkas nirisema verd. Sel momendil tormas lennuk nagu kull kuunarile kallale, otsekui 
kavatsedes seda rammida. Lendurid kihutasid meetri jao kõrgemalt üle masti. Antšile tundus, et 
lennuk kukub talle pähe. Ta jättis 

Levko rahule ja viskus tagasi. Kuigi see kallaletung punapead erutas, märkas ta samal ajal ikkagi 
läbi binokli, et «Kaimanilt» signaliseeritakse. Komandör jooksis vööri ja hakkas vastu 
signaliseerima, kutsudes aurikut appi. Vastuseks hakkas aurik otsekohe kuunari poole liikuma, mis 
nüüd ühel kohal paigal seisis. 

Sel momendil tuli kaugel-kaugel silmapiiril nähtavale veel üks vaevumärgatav täpike. 


XI PEATÜKK KATSETAMINE 


Seda erutavat momenti jälgisid sündmustest osavõtjad neljast eri punktist. 
Esimeseks seesuguseks punktiks oli «Tormilinnu» tekk, teiseks «Kaimani» tekk, 
kolmandaks «Kalaluuraja» ning neljandaks, millele oli keskendunud kõigi eelmiste 
tähelepanu, kuunar «Kolumbus». Hommikune päike paistis rahulikult, kallates 
kiirtekulda mere piiritutele veteväljadele, kui «Tormilinnult» märgati lennukit ja 
kuunarit, pool minutit hiljem aga ka aurikut. Kuigi mõlemad laevad näisid binoklis 
ainult täpikestena, suutis «Tormilinnu» komandör, arvestades õhuluure tulemusi, 
kiiresti orienteeruda ja kindlaks, teha, mida kumbki täpike tähendab. Tüürimees sai 
korralduse kindlaks määrata .vahemaa täpikeste ja «Tormilinnu» vahel; vahiülemale 
anti käsk valmistada igaks juhuks ette kuulipildujad ning jälgida, kas «Kaiman» pole 
ehk maskeeritud torpeedopaat. Divisjoni juhlkonnale lendas radiogramm: 

«Leidsin piraatide poolt röövitud «Kolumbuse». Läheneb kahtlasele välismaa 


aurikule «Kaiman». Kalatrusti lennuk «Kalaluuraja» teostab vaatlust vahetus läheduses. 
Lähenen täiskäigul.» 
Tüürimees kandis ette, et vahemaa «Kaimani» ja «Kolumbuse» vahel on seitse korda lühem kui 
kuunari ja miiniristleja vahel. 
«Proovige kindlaks teha «Kaimani» liikumiskiirust,» käskis komandör. 
Miiniristleja, kuunar ja aurik moodustasid täisnurkse kolmnurga, mille tipuks oli 
«Tormilind», hüpotenuusiks aga joon miiniristlejast aurikuni. Kaatetite lõikumis- 

nurgas asus kuunar. Miiniristleja pidi kas lähenema kuunarile enne, kui seda teeb aurik, 
või tõkestama aurikule tee kuunari juurde. Teinud kindlaks, et kuunar seisab. 
liikumatult paigal, seadis Trofimov endale kahest võimalikust ülesandest viimase. Zorja 
sõnadest ta teadis, et «Kolumbusel» on paat, ja kartis nüüd, et piraadid võivad sellega 
aurikule vastu rutata. 
Kuunarit oli juba ilma binoklita näha. Kui komissar selgitas, et see ongi «Kolumbus», 
kaotasid reisijad rahu, Samal ajal jutustas komissar neile, et Petimko oli lennu ajal 
näinud kuunaril Markot. See teade rõõmustas kõiki kolme ja rahustas neid mõnel 
määral. Zorja küsis, kas Petimko märkas ka Levkot. 
«Lendur nägi nelja. Tähendab üks neist on Levko,» vastas komissar. 
Marko ema küsis murelikult, kas piraadid ei või ehk viimasel silmapilgul vange tappa. Komissar 
rahustas 
teda öeldes, et kuunari kohal lendab «Kalaluuraja» ning lendurite silma all ei julge kallaletungijad 
vangidele 
midagi teha. 
Märganud kuunarist vasakul veel ühte täpikest, ei öelnud vana Mahtei mõnda aega midagi, siis 
aga, kuita oli veendunud, et see on aurik, lausus: 
«Ohool Nad, koerapojad, on ju kolme tule vahel: miiniristleja, stiimer ja lennuk!» 
Vanamees ei teadnud, et aurik läks röövlitele appi. 
Kuid varsti said sellest teada kõik, kes miinrristlejal viibisid. Komandör andis käsu: 
«Lahingu täiskäik!» Vana Mahtei, kes peaaegu vööris seisis, seadis rinna mõnuga vastu 
tuult, mille tekitas laeva pöörane kiirus. Ta nägi, et aurik oli peaaegu kuunari juurde 
jõudnud, kuid uskus ikkagi miiniristleja võidusse. Laeval ei võinud seda siiski kaugeltki 
kõik kindlalt öelda. Vahemaa kuunari ja laeva vahel oli mitu korda suurem kui kuunari 
ja auriku vahel. Komandör ootas tüürimehe arvutusi, kes peilingaatori kohal kummargil 
nurki mõõtis ja aega fikseeris, millal «Kaiman» kaardil tähendatud eri punktidest läbi 
peab sõitma. 
Komissar läks üles sillale, jäi komandöri kõrvale seisma ja hakkas binokliga eespool 
asuva kolme musta täpi liikumist jälgima. Kaptenleitnant kummardus kolme- 

kümne kahe kordse suurendusjõuga pikksilma kohale, mis sillal erilisel kolmjalal seisis. 
Kui poleks olnud teki kerget värinat, oleks läbi selle pikksilrna juba auriku ja kuunari 
pardal viibivaid inimesi võinud näha. 

Vanemmehaanik seisis oma postil masinaruumis. Seda kohustas käsk «lahingu 
täiskäik». Aeg-ajalt telefoneeris ta vahikorra ülema abile ja küsis, kuidas lood on. See 
vastas iga kord, et kõik on hästi, ja selgitas lühidalt sündmuste käiku. Ent neljandal korral 
pomises ta midagi segast. 

Just sel ajal kandis tüürimees komanäörile ette,et ta oli välja arvutanud «Kaimani» 
likumiskiiruse, võttes arvesse vahemaad aurikust kuunarini; selgus, et «Tormilinnul» jäi 
«Kaimani» äralõikamiseks «Kolumbusest» puudu üks ja veerand minutit. Kaptenleitnant vaatas 
kurjalt tüürimehele. «Tormilind» kihutas «lahingu täiskäiguga» ja komandör teadis, et järele jäänud 
aja vältel võis ta võita ainult neli-viis sekundit. Komissar kummardus komandöri kõrva juurde ja 
sosistas midagi. Troflmov haaras telefonitoru. 

«Masin!» Samal hetkel kuulis vanemmehaanik kaptenleitnandi häält. 

«Kuulen.» 
«Täiskäik teie projekti järgi!» 

Ka «Kaimani» pardal närveerisid kõik. Esmalt el äratanud lennuk aurikul mingisugust 
kahtlust, aga kui märgati kuunarit, tegi kapten otsekohe korralduse «rikkuda» masin ja 
alustada «remontimist». Meeskond mõistis seda meisterlikult simuleerida. Kui aga 
lennuk teist korda tagasi tuli ja kuunarile kerkisid leppemärgid, hakati «Kaimanil» 
sagima, kutsuti välja signaliseerija, samuti agent, kes oli läinud einetama, ja likvideeriti 
«masina rike». 

Kuunar jäi ootamatult seisma ja keegi signaliseeris sealt: «Tulge otsekohe appi. Väga 
tähtis.» Eelmine šifreeritud signaal tähendas seda, et kuunaril viibis keegi allveelaevalt, 
kuna lennuki õhurünnakud kuunarile tõendasid, et teda ähvardas tõesti oht. Ainult et 
seda; kes tol momendil kuunaril viibisid, ei olnud köige tugevama binokligagi võimalik 
näha., 

«Kaiman» hakkas kuunari poole liikuma. Ta ei sõitnud kuigi kiiresti, Kaubaaurikul ei saa nii 

kiiresti käiku 

muuta nagu seda sõjalaevadel tehakse. Kuidas ka auriku masinaruumis ei püütud üle minna kõige 
väiksemalt 

kiiruselt suurimale, ikkagi võttis see rohkesti aega. Esimestel minutitel, kui veenduti, et lennuk pole 
relvastatud, ei muretsetud «Kaimanil» kuigi palju. See-eest siis, kui märgati horisondil musta täppi, 
mis lähenes samalt 

poolt, kust oli kohale lennanud ka lennuk, tekkis kaptenil kohe kahtlus, et lendurid olid endale 


mõne laeva 

appi kutsunud. Selles polnud muide ka midagi hirmsat: laeva oli vaevalt silmapiiril näha ja 
«Kaiman» oleks kümme korda kuunarile läheneda võinud, enne kui see laev tegevuskohale oleks 
jõudnud. 

Nii möödus minutit kaks. Siis märkas üks kapteni abi, et laev läheneb juba kuidagi 
liiga kiiresti. Ta kasvas sõna otseses mõttes nende silma all, Niisugust kiirust võis 
arendada ainult kerge sõjalaev. See asjaolu sundis auriku liikumist võimalike 
ebameeldivuste vältimiseks kiirendama. 

Sõjalaevale pidi aurik oma rahvuslippu näitama. Laeva komandöril oli õigus kontrollida auriku 
dokumente. Ainus asi, mida tal polnud õigus ilma kapteni nõusolekuta teha, oli välismaa laevalt 
inimese mahavõtmine isegi siis, kui oli teada, et see inimene on kurjategija. «Kaimani» kapten 
ruttas «Kolumbuse» poole, ;., lootes kasutada oma õigust. Sõjalaev kihutas kui maruhoog, kuid 
auriku eeliseks oli lühem vahemaa. «Vanemabi» naeratas võistlust jälgides kahjurõõmsalt. 
Madrused aurikul valmistusid tormiredeleid üle parda heitma, niipea kui nad kuunari kõrvale 
jõuavad. Väike relvastamata lennuk ei võinud neid takistada. 

Barill aga aina tiirutas kuunari kohal. Piloot oleks nagu unustanud, et ta pole sõjaväelennukil. 
Petimkol, kes ei olnud selliste peadpööritavate viirangutega harjunud, tahtis mõnikord hing kinni 
jääda, Vahetevahel jäi vaatleja rihmadele, millega ta istme külge oli kinnitatud, rippu, ja siis haaras 
ta kätega kinni lennuki külgedest ning vaatas lendurile pärani avatud silmadega otsa. «Kalaluuraja» 
kihutas üle kuunari, lendas noolena 

üles, tegi «künka», see tähendab ajas nina peaaegu verikaalselt püsti, sooritas sõlme ja pikeeris otse 
«Kolumbuse» peale. Näis, et nüüd kohe kukub ta kuunari laele, puruneb ja niidab samal ajal maha 
masti ja kajuti ning lömastab mehed. Vaevalt küll tuli Barillil isegi sõjaväelennukil kunagi nõnda 
töötada. 

See oli instseneeritud lahing teise lennukiga, kuid see teine», see on kuunar;ei võinud kuhugi 
kukkuda. Igatahes ühelgi lenduril maailmas ei ole vist kunagi tulnud lennata niiviisi lennukil, mis 
pole kõrgema pilotaaži jaoks ette nähtud. 

Barill püüdis oma vaenlasi kuunaril segadusse ajada, a see läks tal korda. Ta ei andnud neile 
võimalust mooorit uuesti käima lasta, kuidas nad seda ka ei püüdnud. Ta lendas küljetsi nii madalalt 
üle, et paistis, nagu viiks ta iga silmapilk kellelgi neist pea otsast, näitas neile rusikat ja ähvardas. 
Antš ei pidanud vastu ja tulistas — ta saatis lendurile,viimase kuuli, mis tema revolvrisse oli 
jäänud, kuid tabas ainult kandepinda. 

Barill ei rünnanud mitte ainult kuunarit. Ta viis oma lennuki ka aurikule vastu, 
põhjustades seal ärevust ja kabuhirmu, Kui lennuk külje tagant põigates ootamatult 
komandosilla poole tormas, kukkusid kõik, kes seal seisid, tekile, olles kindlad, et 
lennuk neile pontoonidega pähe sihib. Roolimadrus laskis ehmatusest rooliratta lahti ja 


lained lõid auriku kohe kursilt körvale, «Kaiman» hakkas taaruma ja kaldus paremale. 
Kui piloot lennuki üle silla juhtis, tundus kaptenile ja kõigile, kes seal viibisid, et 
lennuk, riivanud kandepinnaga masti, iga silmapilk alla kukub. Ja tõepoolest, vahemaa 
fokk ja grootmasti vahel oli lühem kui lennuki kandepindade ulatus. Kuid «Kalaluuraja» 
kallutas end küljele ja lendas põigiti, üks tiib ülal, teine all, üle auriku. Kui kapten püsti 
hüppas, sõitis ei kellegi poolt juhitav aurik sõjalaevale täiskäigul vastu. Kapten käskis 
kohkunud vahimadrusel roolikambrisse minna, masinaruumi aga tegi ta korralduse 
«ülim täiskäik» anda, sest lennuk kihutas juba uuesti aurikut ründamä. Barill sooritas 
auriku parda ees teistkordselt «künka», kuid «Kaiman» liikus juba täiskäigul kuunari 
poole. Roolimadrus seisis 

roolikambris oma kohal. 

$Tormilinnu» tüürimees oli komandörile ette kandnud, et neil jääb puudu minut ja viisteist 
sekundit. Viie sekundi pärast oli vanemmehaanik saanud komandöri käsu arendada kiirust vastavalt 
tema projektile. Kahe minuti vältel täideti katlaruumis täiesti uskumatu kiirusega vanemmehaaniku 
käske. Kogu masinaruumi meeskond ieadis juba ammu oma komandöri plaane. Oma projekte 
tutvustas ta kõigepealt alluvatele seltsimeestele. Pärast mõtlesid kõik ühiselt iga järjekordse projekti 
läbi, ja kui juba kõik masinaruumi elanikud tema mõtet jagasid, astus vanemmehaanik võitlusse 
kavatsuse teostamise eest. Masinaruumi mehed elasid eriti valusalt üle eelmiste projektide 
realiseerimisel osakslangenud nurjumisi. Kui aga vanemmehaanik kiiruse suurendamisest uuesti 
juttu tegi, suundusid kõigi mõtted uuele projektile. Juba mitme päeva eest olid masina- ja 
katlaruumis ; tehtud vajalikud ettevalmistustööd ning oodati ainult, millal laeva komandör ometi 
katsetamisega nõustub, 

: Tõsi küll, seda ei oodatud enne baasi tagasijõudmist; 

kuid igaks juhuks olid kõik valmis igal ajal katsetamist.alustama, 

Kui komandör käskis suurendada kiirust üle maksimaalse, asusid kõik palavikulise rutuga neile 
pandud kohust«ste täitmisele. Keegi ei tahtnud uskuda, et sel korral nende projekt läbi kukub. 
Ainult üks naljahammas, 'kellele tehti ülesandeks ühe koha peal liikumata paigal seista, vangutas 
pead ja aina korrutas: «Kukub läbi, kukub läbi, kukub läbi.» Ta tuletas meelde anekdooti vanast 
meremehest, kes kogu elu ei suutnud teostada seda, mida ta oli soovinud, ja sellepärast saatuse- 
petmiseks alati kordas: «Ei õnnestu, ei õnnestu, ei õnnestu.» Naljahamba õnneks ei pööranud temale 
sel momendil ; keegi tähelepanu. 

Tekil ei teadnud peale komandöri ja komissari keegi, mis masinaruumis toimub. Meeskond jälgis 
ärevusega miiniristleja ning auriku võistlust. «Tormilind» kihutas rongi kiirusega, kuid aurikust 
ettejõudmiseks pidi ta saavutama tuule kiiruse. 


Akki hakkas kogu laev vabisema. Komandör ja komisrsar vahetasid pilke ning nende pilves 

nägudele tekkis ;.erksa tähelepanelikkuse ilme. Tundus, nagu oleks keegi 

miiniristlejat äkilise tõukega edasi lükanud. Laev hüpatas paar korda, tekk jalge all hakkas tugevasti 
värisema. Punalaevastiklased vaatasid üksteisele üllatatult otsa. Miiniristlejaga sündis midagi 
irnelikku. Komandör surus peos telefonitoru. 

«Vanemmehaanik!» hüüdis ta. 

Ja samas kuulis ta,häält: 

«Kuulen.» 

Kaptenleitnant vaikis. «Tormilind» lakkas vappumast ja kihutas märgatavalt suureneva kiirusega. 
Komandör ei öelnud midagi ja riputas toru hargile, Näis, et kuunar otse lendab laevale vastu; 
«Kolumbus» kasvas, miiniristleja ees nagu ekraanil ja seal võis juba palja silmaga ära tunda pardal 
viibivaid mehi. Kuid tehtud ei olnud veel kaugeltki kõik. Manöövri keerukus seisis veel ka oskuses 
laeva õigel ajal peatada. Miiniristleja võis inertsi jõul kuunari ja auriku vahelt läbi tormata, ja kuni 
ta tagasi oleks pöördunud, oleks aurik mehed «Kolumbuselt» peale võtta jõudnud, Komandör tahtis 
heita kuunarile puksiirkonksu ja võtta ta sleppi, kuid arvas, et piraadid võivad vette hüpata. 
Miiniristleja kihutab edasi, aurik aga korjab nad üles. 

«Paat täiskäigul vette!» andis komandör oma abile, vanemleitnandile käsu. 

Hetk hiljem seisis abi punalaevastiklaste grupiga paadi juures. Ta sai komandörist aru. Oli vaja 
paat koos meestega täiskäigul üle parda lasta. See on erakordselt raske ettevõte ja nõuab 
tsirkuseosavust. 

Varsti olid relvastatud meremehed paadis, motoriseeritud paadidaavetid aga nihutasid paadi 
kõrvale, üle parda, ja lasksid ta päris vee lähedale, Paadi kiil puudutas vaevalt laineharju. 
Peaülesandeks oli nõrgestada tõuget — äkiline löök vastu vett oleks paadi purustada võinud, Paat 
lasti vette pära allpool. Esimene tõuge paiskas õhku pritsmesambaid ja lõi paadis seisvad 
meremehed jalust maha. Pidanud vastu sellele tõukele, pidi paat vastu pidama ka teistele. 
Kriuksusid plokid, lastes välja terastalisid. Paat vajus aina sügavamale ja sügavamale vette. Varsti 
liikus ta parema parda kõrval puksiiris. «Kaimanil» märgati paadi vettelaskmist ja,saadi aru, milleks 
seda tehakse, kuid piraadid kuunaril seda 


manoovrit ei näinud — kõik toimus nende poolt vaadatuna vastasparda taga. 
Siirdume nüüd auriku, lennuki ja miiniristleja tähelepanu fookusesse — «Kolumbusele». 
Lennuki teistkordne ilmumine, tema hoogne kallaletung kuunarile ja kõik järgnevad 
manöövrid, mootori lakkamatu müra pea kohal, äpardunud lask, mille salakuulaja oli sooritanud, 
lenduri tummad ähvardused—- .kõik see võttis röövlitelt julguse. Kui nad nägid, et «Kaiman» neile 
appi ruttab, jätsid nad Levko ja mootori rahule. Ent siis, kui nad silmapiiril uut laeva märkasid ja 
taipasid, et see on sõjalaev, tulid nad uuesti mootori juurde tagasi, et panna «Kolumbust» auriku 


poole liikuma. 

Kuid mootoriga polnud midagi peale hakata — segas teadvuse kaotanud Levko. Ta lamas 
mootoril ja selleks, et teda sealt eemale lohistada, tuli ta köidikuist lahtl päästa. See oleks võtnud 
palju aega, Punapealine piraat lõikas nöörid noaga läbi, ent kuni ta seda tegi, ei olnud mootori 
käivitamisel enam mõtet: kas aurik või siis laev pidi kohale jõudma enne, kui piraadid midagi ette 
võtta jõuavad. Tuli leppida pealtvaataja osaga. Antši peas sähvatas mõte vangid maha lasta ja 
kuunar põlema süüdata, kuid tal ei olnud enam padruneid. 

Jai üle lähedast lahendust oodata. 

Markole ei pööranud enam keegi tähelepanu. Ta laskis rooliratta lahti ja jälgis põnevalt 
tagaajamist ning piraatide käitumist. Nöörist ei saanud ta kahjuks vabaneda, kuid nihkus siiski pisut 
kõrvale ja asus vaatlemiseks soodsamale positsioonile, Junga märkas,et miiniristleja sööstis edasi ja 
hakkas lähenema kui kiiretiivuline lind. Minut hiljem sai kõigile selgeks, et miiniristleja jõuab 
kuunari juurde esimesena. Junga tundis ära «Tormilinnu». Tal polnud kunagi juhust olnud niisugust 
kiirust näha. 

Spioon ja piraat jäid parda aärde seisma. Antš viskas oma revolvri vette. Piraat tõmbas sinisest 
ümbrikust paberid ja peitis need põue. Ümbriku viskas ta minema. Revolvrit ei lasknud punapea 
käest. Nüüd taipas Marko, millele piraadid lootsid. Hoo peal ei suuda miiniristleja peatuda: ta lipsab 
vahelt läbi. Aurik aga sõidab juurde 

ja piraadid põgenevad kohe sinna. Neid tuli kinni pidada. Kuid junga ei osanud midagi ette võtta. 

Vanemmehaanik sooritas katse. Miiniristleja lõi vee hirmsa jõuga vahutama ja kihutas otse 
«Kolumbuse» parda kõrvalt mööda. Kuunar hakkas kõikuma, ootamatu tuul pani mehi silmi. 
kissitama. Kuid see vältas ainult ühe hetke. Pidurdav miiniristleja kihutas kaugele ette. «Kaiman» 
lähenes kuunarile, kuid auriku ja «Kolumbuse» vahel seisis juba paat relvastatud 
punalaevastiklastega ja lõikas ära piraatide pääsemistee. 


XII PEATÜKK SURNU PISARAD 


Aurik võis paadile otsa sõita ja selle samal ajal vastu kuunarit põrgates enda alla ajada, kuid 
«Kaimani» kapten ei julgenud seda miiniristleja, juuresolekul teha. Aurik hakkas eemalduma 
vasakule ja vähendas kiirust, et jätta endale võimalus jälgida edaspidiste sündmuste arenemist. 

Paat ei olnud veel «Kolumbuse» juurde jõudnud, kui 
kuunari pardal plaksatas revolvripauk. Piraatide allveelaeva komandör tühjendas revolvri, lastes 
viimase kuuli endale pähe. Piraat tulistas nii, et kukkuda üle parda ja uppuda koos 
kompromiteerivate dokumentidega. 


Ta kukkus merre, vett seljaga kahele poole laiali lüües. Samal silmapilgul hüppas junga pea ees 
üle parda. Paadi komandör mõtles, et poiss on rõõmust segaseks läinud või kardab, et ellujäänud 
röövel laseb ta maha. Selle pidid nad igal juhul kinni püüdma. 

Paat jõudis silmapilkselt «Kolumbuse» kõrvale ja kaks punalaevastiklast hüppasid kuunarile ning 
hüüdsid: 

«Anna alla!» 

Antš ei hakanud vastu. Ta vajus pingile ja istus seal liikumatult, oodates, kuni tema juurde 
tullakse ja öeldakse, mis edasi teha. Ta otsiti läbi, kuid ei leitud ei relva ega dokumente — kõik see 
oli juba meres. Üks punalaevastiklane jäi Antši lähedale, teine aga läks Levko juurde. Paadist 
hüppasid kuunarile ka teised 

meremehed, Komandör silmitses merd. Marko tegu esialgu üllatas teda, nüüd aga tegi juba muret. 
Noormees ei tõusnud millegipärast õige kaua veepinnale. 

Möödus üle minuti. Löpuks tuli veest nähtavale junga pea. Noormees hingeldas raskesti. Näis, et 
miski tema ujumist takistab ja teda vee alla kisub. Marko vajus uuesti, kuid nüüd ainult mõneks 
sekundiks, ja kui ta jälle pinnale kerkis, kutsus ta appi. 

Kui Marko merre hüppas, ei olnud paadisolijad märganud, et ta jalad olid seotud. See asjaolu 
üksi poleks niisugust ujujat nagu tema segadusse ajanud. Kuid asi seisis selles, et ka Marko käed 
polnud millegipärast vabad. Vanemleitnant taipas, et junga sukeldus piraadile-enesetapjale järele, 
sai ta kätte ja hoiab teda nüüd vee all kinni. Nii see oligi. Marko hoidis piraatide allveelaeva 
komandöri laipa ja see koorem raskendas ujuja liigutusi ning nõudis temalt ülimaid jõupingutusi, et 
veepinnal püsida. Kui ta piraadile vee all järele oli jõudnud, haaras ta hammastega tema riietest 
kinni ja tõusis kätega sõudes kiiresti veapinnate. Nüüd ta ootas, kuni paat kohale jõuab. 

Punalaevastiklased ei lasknud end oodata: nad juhtisid otsemaid paadi Marko juurde ja 
tõmbasid,ta koos koormaga välja. Alles nüüd, kui kõik oli Iõppendd, tundis Marko nõrkust. Ta 
palus lahti päästa või läbi lõigata oma köidikud. 

«Küll on sinul ikka tulnud nende juures päevi nähal» ütles vanemleitnant noormehe jalgu 
silmitsedes. 

Niipea kui junga köidikutest vabanes, kummardus ta kohe laiba kohale, nööpis lahti tema kuue ja 
tõmbas põuest paki pabereid. Dokumendid, mida piraat hävitada oli tahtnud, ei olnud,jõudnud isegi 
märjaks saada. Vanemleitnant vaatas jungat imetleva vaimustusega. Kuunarilt jälgis Marko 
käitumist Antš. Iialgi varem polnud salakuulaja üle elanud niisugust meelepaha ja jõuetut viha. 

Ka «Kaimani» laelt jälgiti sündmusi kuunaril ja paadis. Aurik eemaldus aeglaselt. Äkki hüppas 
Marko paadist «Kolumbuse» pardale, tõusis püsti, et teda paremini nähtaks, ajas sõrmed laiali ja 
näitas aurikule pikka, nina. «Kaimani» ahtris tundis junga ära vana tuttava — 

«ühesilmalise», kellega «Kolumbuse» mehed kord sööklas «Kaukasus» olid kohtunud. 


«Kaiman» kaugenes, «Vanemabi» ei tahtnud Marko poole vaadata. Ta vaatas Antši, keda ootas 
vilets saatus, ja mõtles vist hirmuga, et temal endalgi tuleb kunagi paratamatult samasugusesse 
olukorda sattuda. 

Kuunaril äratasid punalaevastiklased Levko meelemärkusele. Motorist istus pingil ja, ootas 
kannatlikult, millal tal pea kinni seotakse. 

«Kuidas te meid üles leidsite?» küsis ta. «Peaasi aga, kust te teada saite, et «Kolumbus» on 
kaaperdatud?» 

«Tütarlaps jutustas sellest, pärast aga leidis lennuk teid üles.» 

«Missugune tütarlaps?» 

«Eks ikka seesama, kes teiega kuunaril oli. Kuidas ta nüüd oligi... Ettevaatlikult! Mis teiega on? 
Ma teen ju sidet...» 

«Zorja? Zorja? Eks ole?» hüppas Levko oma istmelt, püsti. 

«Vist oli jah Zorja... Ainult ärge nihelge, kui teile sidet tehakse.» 

Miiniristleja oli juba seisma jäänud ja otsa ümber pööranud ning sõitis nüüd aeglaselt kuunari 
poole. Vahepeal proovisid punalaevastiklased «Kolumbusel» avada kajuti ust, kus pidid olema 
surnud Andri ja raskesti haavatud kipper. 

Peaaegu samal ajal vaikis «Kolumbuse» kohal lennuki müra. «Kalaluuraja» oli sooritanud 
maandumise ja libises nüüd mööda laineid kuunari poole, kavatsedes miinrrisilejast ette jõuda. 
Barill ja Petimko hüüdsid lennukilt «Kolumbuse» meestele tervitusi. Klipperpaati nad nii suurtele 
lainetele lasta ei võinud. 

Endiste tasaste ja ettevaatlike koputuste asemel hakkasid kajuti uksele sadama tugevad löögid. 
Kuid uks jäi suletuks. Koputati vastu illuminaatorit, hüütli, kuid keegi ei vastanud. 

Miinrristleja oli juba kuunari juurde jõudnud ja jäi parras parda-kõrvale seisma. Tulid kuuldavale 
rõõmuhüüded. Ema hõikas Markot. Poiss läks otsemaid laevale ja sattus kohe ema käte vahele. Taat 
Mahteil sära- 

sid silmad, kui ta komandosillale Troftmovit tänama läks. 

Semjon Ivanovitš võttis vanamehel ümbert kinni ja ütles: 

«Pole põhjust, pole põhjust... Kui juba kedagi tänama peab, siis vanemmehaanikut,» ja käskis 
vana meremehe tema juurde juhatada. 

Vanemmehaanik kinnitas taadile, et tänama peab tüürimeest, sest kui poleks olnud tema arvutusi, 
ei oleks mimnrristleja selle kiirusega sõitma hakanud. Tüürimees arvas, et kõik sõltus komissarist, ja 
saatis vanamehe tema juurde. Komissar aga väitis, et kõik olenes kõigist punalaevastiklastest ja 
vanast Mahteist endast, kes kuunari kohta teate oli toonud. Vanaisa sattus segadusse ja taipas 
lõpuks, et peab tänama Zorjat. Ja ta läks tüdrukut otsima. 

Kuid Zorjat miinriristlejal ei,olnud. Ta oli kuunari laele hüpanud ja Levko juurde sööstnud. 
Motorist, haaras ta sülle ja tõstis kõrgele üles. Levko ei uskunud oma silmi. Ta arvas, et piraadid 


olid tüdruku maha lasknud ja et ta juba ammu põhja on vajunud. Zorja aga seisis nende ees ja mis 
peaasi — ei keegi muu kui tema oli teatanud «Kolumbuse» röövimisest. Tüdruk jutustas, kuidas ta 
pääses. 
Kuunaril ja laeval valitses rõõmus ärevus, Antš viidi juba laevale vahi alla ja ta luuras 
hundipilguga kõike toimuvat. 
Jäi üle avada kajut ja selgitada, mis on juhtunud kipri ja roolimehega. 
Kuunaril organiseeriti päris tõeline kajuti piiramme. Kuid sees valitses surmavaikus, nagu 
poleks seal kedagi või nagu lamaksid mõlemad seesolijad meelemärkuseta olekus. 
«See on ju lihtsalt enda hermeetiline kinnikorkimine» ütles leitnant. 
«Võib-olla on nad seal lämbunud?» 
Levko vaidles vastu ja näitas väikesele. ventilaatorile. Otsustati seda ventilaatorit kõnetoruna 
kasutada. 
Samal ajal saadeti miiniristlejale kirveste ja kangide järele, et äärmisel juhul uks purustada, kui 
seda seestpoolt ei avata. Keegi kinnitas, et kajutist on kuulda min- 

gisuguseid helisid. Hakati tähetepanelikult kuulama. Tõepoolest, sealt kostis vaevukuuldavat 
oigamist. 
Toodi kangid ja kirved, Varsti hakkasid tugevad tammelauad raksuma. Kuunarile tuli sõjaväearst, 
kes jäi ootama, millal uks sisse murtakse. Ta valmistus abi andma sellele, kelle oigamist oli kajutist 
kuulda. 
Uksest murti läbi auk, kuid massiivne raudriiv jäi oma kohale. Auku tuli suurendada ja siis selgus, 
et riivi asemel oli krampidest läbi pistetud kang. Läbi augu paistsid kaks inimkogu: üks lamas koil, 
teine põrandal. See, kes oigas, lebas koil. Punalaevastiklane pistis käe läbi augu, tõmbas kangi 
krampidest välja ning laskis arsti esimesena kajutisse. See astus ettevaatlikult sisse ja kummardus 
magamisasemel lamava mehe kohale. 
See oli Stahh Otšeret, kellele korkvest ümber oli pandud. Kipri haav oli üsna hästi seotud. 
Ta lõi silmad lahti ja tänas vaevukuuldavalt talle pakutud joogi eest.... Arst pani tähele, et 
haavatu neelas ainult mõne lonksu. Ta oli ilmselt juba joonud. Punalaevastiklased leidsid 
siitsamast kõrvalt mitu tühja limonaadi ja õllepudelit. 
Arst imestas; et raskesti haavatul jätkus jõudu teha endale ise side ja tõmmata korgid pudelitelt. 
Väikeses kitsas kajutis oli raske läbi vaadata. Arst palus, et punalaevastiklased mehed tekile 
viiksid. 
Roolimehe pea oli seotud vana purjeriide siiluga. Ta viidi välja täiesti likumatuna. Purjeriie 
võett lahti. Selgus, et ka roolimehel oli korgist päästevest ürnber. 
«Ta on surnud,» ütles punalaevastiklane. 
Vahepeal vaatas arst läbi kiprit. 
«Viige ta otsekohe laevale, laatsaretti,» tegi arst kor ralduse. Ta jääb ellu, kuigi 


verekaotuse tõttu, kui poleks olnud sidet, oleks ta kindlasti surnud,» 

Levko tähelepanu äratas asjaolu, et Stahhil polnud seesama side, mille tema oli teinud. Ilmselt oli 
kipper ise end teistkordselt siduda suutnud. Otšeret pandi kanderaamile. Ta avas silmad, tundis 
nähtavasti ära junga ja motoristi, naeratas ja laskis laugudel jälle kinni vajuda. 

Kui ta ära viidi, jäi arstil üle kindlaks teha Andri Kambala surma põhjus — see tuli kirjutada 
laevažurnaali. Arst ei vaadanud kalurit kuigi kaoa. Näis, et 

Andri on juba kangestunud. Arst lõi käega ja tõusis püsti. Sealsamas kõrval seisis vana Mahtei. 
Arst surus taadi kätt ja küsis, kas ta ei tarvita nuusktubakat. 

«On küll hingel sihuke patt,» vastas vanamees. «Pakkuge, palun, mulle ka,» palus arst. 

Taat tõmbas taskust tubakatoosi ja ulatas selle arstile. 

See võttis näputäie pulbrijs hõõrutud tubakat, kummardus uuesti surnu kohale ja pistis selle 
näputäie talle nina alla. Kõik vaatasid üllatatult pealt. Hetk hiljem hakkasid lihased roolimehe näol 
vaevumärgatavalt värisema, nägu hakkas krimpsu tõmbuma. Ühe suletud lau alt veeres välja pisar. 
Surnu nuttis, kaks sekundit hiljem aga aevastas nii valjusti, et ümberringi lõi mürisema vali naer. 
Ainult vana Mahtei ütles tõsiselt: 

«Terviseks!» ja kiikas kelmikalt arsti poole. 

Too naeris koos kõigiga. Marko sai Andri käitumisest aru, hakkas teda raputama ja hüüdis: 

«Andri, Andri, siin kõik omad inimesed, piraate polel Ausõna ei ole!» 

Viimaks ometi lõi Kambala silmad lahti. 


XIII PEATÜKK LAIGUD VEEPINNAL 


Ümberringi mürises niisugune naer, et Andri,oli esimesel pilgul valmis uskuma, et kõik juhtunu 
oli lihtsalt hirmus unenägu. Ta isegi ootas, et kohe astub tema juurde kipper ja hakkab teda vääritu 
käitumise pärast häbistama. Kuid Andri, kes märkas kajuti purustatud ust, murdunud masti ja 
sõjalaeva, ei näinud aga Stahh Otšerettt, muutus süngeks. 

«Aga kus on kipper?» küsis ta. 

«Laeval, laatsaretis,» vastas junga. 

«Kus sul siis see surmahaav on?» päris vanataat Mahtei muiates. 

Andri Kambala puudutas kõrva — see oli läbi lastud. «Vanasti kandsid meremehed kõrvarõngaid, 
nii et nüüd siis hakkad, sinagi kandma, » naeris vanamees. 

Andri üle naerdi palju, kuid oodati läbematult, mida ta jutustab. Roolimees tunnistas ausalt, et kui 
ta pauke 

kuulis ja kõrva taga kõrvetust tundis, kukkus ta maha, olles kindel, et on suremas. Ent kuuldes Antši 


käsku, sai ta aru, et surm on temast veel kaugel, ja tuli mõttele esialgu minestanut teeselda. Ta kartis 
kogu aeg, et satub üle parda, ja rõõmustas väga, kui Marko ta kajutisse lohistas. Seal vaatas ta ringi 
ja nägi, et peale tema ja haavatud kipri pole kedagi. Uks oli kinni lükatud. Siis otsustas ta end nii 
luku ja riivi taha panna, et keegi enam tema juurde ei pääseks, sest ta lootis, et piraadid varsti 
kuunari maha jätavad. Ta tundis kajuti ukse ja seinte tugevust.ning kavatses end siin varjata. 
Ettevaatlikult tõmbas ta väikese riivi välja ning pistis jämeda raudkangi krampidest läbi. Siis sulges 
ta raudplaadi abil illuminaatori. Aeg-ajalt süütas ta kastist leitud väikest küünlajuppi. Kui kajuti 
uksele koputama hakati, valdas teda kabuhirm, kui aga keegi ei koputanud, hoolitses ta Stahhi eest. 
Hea hoolitsus kipri eest oli kalurite silmis pehmendavaks asjaoluks ja nad andsid (kui mitmendat 
korda juba!) Andrile andeks tema arguse. 

Ta keeras plotski ja muutus kohe lõbusamaks, kui arst ütles et kipper jääb tänu tema, Kambala 
hoolitsusele elama. 

Vahepeal oli «Tormilinnu» komandör otsusele tulnud, et ülesanne on lahendatud. Oli tarvis tagasi 
pöörduda. Et kalureid kiiremini Luigesaarele toimetada käskis Trofimov kuunari puksiiri võtta. 
Marko palus komandöri saata «Kalaluuraja» majakale ja teatada isale, et poeg on päästetud. Ema ja 
vanaisa ühinesid tema palvega. 

«Kalaluuraja» lendas otsekohe Luigesaarele ülesandega teostada esimene maandumine 
majaka juures. 

Miiniristleja komandöri juurde toodi Antš. Küsimustele, kes ta on, kust pärit ja miks ta 
kuunarile kallale tungis, keeldus salakuulaja kategooriliselt vastamast. Ta lihtsalt vaikis, nagu 
polekski tema poole pöördutud. «Oletame, et ta jäi ehmatusest tummaks,» ütles Trofimov. 

«Seda juhtub, kuid see läheb kiiresti üle.» 
Salakuulaja viidi ära. 
Komandör käskis saata radiogrammi järelepärimisega, kuhu vahialune toimetada. 

Marko ja Zorja, keda rõhusid kurvad mõtted, kõnditsid aeglaselt laevalael. «Tormilinnu» 
meeskond kinnitas, et allveelaev on uputatud. Seda tõendas ka spiooni ja piraadist komandöri 
põgenemine. Võib-olla ainult nemad kahekesi pääsesidki. Kui aga pääseski veel keegi, siis vist küll 
mitte Ljuuda. 

Miiniristleja liikus kiiresti põhja poole ja vedas enda järel «Kolumbust», mille tekil istusid kaks 
punalaevastiklast. Kogu kuunari meeskond oli läinud «Tormilinnule». Üle parda kummardunult 
vaatas Marko mõtlikult merd. Ta mõtles Ljuudale. Oli tahtmine pilguga läbi puurida paksust 
veekihist, vaadata merepõhja, leida allveelaeva riismed ja nende keskel tema südamele armas neiu. 
Kui saaks teadagi, kus on tema viimne puhkepaik! Marko õlale laskus väike käsi. Poiss tõstis pead 
— Zorja näitas merele, miiniristleja parda alla. Laev hakkas kiirust vähendama. «Tormilinnu» 
ümber ujusid õlised helklevad laigud, otsekui oleks keegi naftat vette valanud, Komandosillal hakati 


selle nähtuse vastu huvi tundma ja «Tormilind» tegi sellel kohal tiiru. Näis, nagu oleks mingi 
tanklaev siin oma lastiruumidest naftat välja pumbanud. Marko ei mõistnud, miles asi seisab, kuid 
peagi selgus kõik. Trofimov arvas, et just nimelt selles kohas hukkus aliveelaev. Nafta tõusis 
allveelaeva vigastatud tsisternidest merepinnale ja kattis vee õliste laikudega. 

«Eks sa näe, kuhu välja roomas!» ütles miiniristleja komandör, mõõtes kaardil vahemaad sellest 
kohast, kus üleeile öösel oli aset leidnud lahing «Tormilinnu» ja allveelaeva vahel. 

Tüürimees märkis täpselt ära allveelaeva hukkumispaiga. Kajalood näitas kaheksakümne viie 
meetrist sügavust. 

«Sügiseks teevad meie epronlased' kindlaks, rnis siin järele on jäänud, ja kui võimalik, 
tõstavad need riismed veel üleski,» tähendas Trofimov ja käskis jätkata sõitu sama kiirusega 
endisel kursil, mille sihiks oli Luigesaar, 

'Epronlane— organisatsiooni EPRON (Erilaadiliste Veealuste Tööde Ekspeditsioon) 
venekeelsest nimetusest tuletatud mõiste, mis tähistab selles organisatsioonis töötavat spetsialisti, 
si- Tõlk! 

| PEATÜKK ELAVALT MAETUD 


Siin valitsevad rahu ja vaikus. Kõige tugevamategi tormide ajal, kui merepinnal mässavad 
vahused lained ja tuul kajakaid rannast sadade kilomeetrite'kartgusete kannab, kui märatsevad 
loodusjõud purustavad teraslaevu nagu laste mängukanne, on siin niisama rahulik ja vaikne nagu 
alati. Vesi ei liigahtagi. 

Sügavus kaheksakümmend viis meetrit: tihe hämarus, peaaegu pimedus isegi neil tundidel, 

mil päike selges taevas otse seniidist alla vaatab. Kivisel põhjal kasvavad väikesed terassinakat 
ja punast värvi vetikapuhmad. Mitte iga kala ei uju nii sügavale. Need pole veel tuhandemeet- 
rised ookeanisügavused, kus rõhk tõuseb sadade atmosfäärideni ja mis on saavutatavad ainult 
batisfääridele ja hüdrostaatidele, kuid see asub siiski sügavusläve taga, mis on inimesele 
surmavalt ohtlik. 

Selles sügavuses võib sattuda uppunud aurikutele ja laevadele, mille rahu tuukrid harva häirivad. 
Mõned neist on stin palju aastakümneid lamanud, ja kes seda teab, kui kaua nad siin veel lamavad, 
kuni nende ülestõstmine kergeks ülesandeks muutub. 

Ligi saja kilomeetri kaugusel Luigesaarest lamas kaheksakümne viie meetri sügavusel imeliku 
kujuga laev. See oli mastideta, kuid komandosilla taolise esileulatuva ehitisega, kahe väikese 
kahuriga ja madala reelinguga ümber laevalae. Meremehe või tuukri vilunud ilm oleks selles laevas 
ära tundnud allveelaeva. Ja kuigi selles sügavuses pole ime kohata kaasaegset «Nautilust», oleksid 
mõned selle laevaga seotud asjaolud vaatlejat siiski üllatanud. Kaua aega püsis laev liikumatult 


paigal. Mõlkilöödud pardast immitses peenikese nirena naftat, sügavusrool oli imelikult kõveraks 
väänatud. Peaasi aga — laevas polnud kuulda mingisuguseid elumärke, nagu oleks meeskond välja 
surnud või varjaks end, kartes merepinnal sõitvaid ja kõige tundlikumate hüdrofonidega varustatud 
luurelaevu. 

Siiski, kui tuuker oleks siia alla laskunud ja kõrva vastu uputatud komandotorni seina surunud, 
oleks ta, selle seina taga komandotorni ja peajuhiruumi vahel tumedat kobinat kuulnud, 

Kahjuks ei olnud tuukreid läheduses näha. 

Seina taga asuvast väikesest kajutist, mis paiknes allveelaeva keskosas, oli kuulda tasast kõnelust 
Kui kajutit oleks valgustatud tugeva prožektori kiirtevihuga, oleks võinud näha kois mereväelase 
vormis, seotud haavaga meest, õuduse ja meeleheite ilme silmis, tema kõrval toolil aga umbes 
seitsmeteistkümneaastast heledajuukselist tütarlast mandlikujuliste rohekate silmadega, 

kus särasid mehisus ja pingeline mõte. 

Tütarlaps oli Ljuuda Ananjeva, kois aga lesis kiskja, poolt haavatud piraat, Antši abi, kelle tema 
ülem saatuse hooleks oli jätnud. Oli juba möödunud palju aega sellest momendist, millal allveelaev 
lõplikult seisma oli jäänud ja laeva komandör koos Antšiga maske kasutades 

' «Nautilus» — fantastilise allveelaeva nimetus Jules Verne1 romaanist «80000 kilomeetrit 
vee all». 

merepinnale olid tõusnud, lastes komandotorni seks otstarbeks vett täis. 

Oma sunnitud koosolemise esimesel tunnil Ljuuda ja piraat vaikisid. Telefon peajuhiruumis 
helises kaua ja jäi lõpuks vait. Neiu sinna ei läinud, haavatu aga ei suutnud seda teha, kui ta ehk 
olekski tahtnud. Võis ju olla, et meeleheitele viiduna ei kuulnud ta üldse midagi. Mõlemale oli 
selge, et nad jäeti koos laeva teiste ruumide elanikega meresügavusse surema. Keegi ei tule neile 
appi, keegi ei teatagi neist mitte kellelegi. Kaks laipa peajuhiruumis tunnistasid seda, et allveelaeva 
komandör ja salakuulaja hoolitsesid ainult iseenda eest ja hoiavad nüüd saladuses kõike, mis on 
seotud allveelaevasõidu ning hukkumisega. 

Ljuuda mõtles olukorra üle järele. Piraadi ja spiooni kõnelusest enne põgenemist sai ta teada, kui 
sügaval allveelaev asub, ja mõistis, et ilma eriliste abinõudeta või kõrvalise abita on siit võimatu 
välja pääseda. Allveelaev on hukkunud, kuid osa meeskonnast elab ning ootab surma. Vaevalt küll 
on need inimesed nõus surema, et hoida oma saladust. Kuid nad on tuttavad allveelaevade 
selletaoliste avariijuhtumitega ja nende päästmise viisidega sellistest sügavustest, Ta tahtis kõnelda, 
küsida, mida selles olukorras võiks ette võtta. 

«Kuulge, kuidas teid nimetada?» poördus ta oma haavatud naabri poole. 
«Anton,» tuli pärast lühikest vaikimist kuuldavale hääl. 
«Öelge, missuguseid võimalusi on pääsemiseks sellest sügavusest?» 
«Meie käsutuses — ei mingisuguseid... Kui neil kahel, kes allveelaevast jalga lasksid, õnnestus 
pääseda, oleksid nad võinud meist teatada. Kuid isegi sel juhul läheb tuukritel küll vaevalt korda 


meid sellest sügavusest üles tõsta.» 
«Kas see on võimatu?» 
«Faktiliselt peaaegu võimatu.» «Te ütlete «peaaegu»...» 
«Nii sügavale muidugi tuukrid laskuvad, kuid selleks kulub väga palju aega. Oletame, et meid 
leitakse ja et 

allveelaev tõstetakse üles. Aga kuni tõstmistööd lõpule jõuavad, oleme me kõik õhupuuduses 
lämbunud.» 
«Tuleb välja, et olukord polegi nii lootusetu. Kui meil õnnestuks enestest teatada, olen kindel, et 
epronlased päästaksid meid.» 
«Vast ehk ainult teie epronlased... Ent kumbki neist, kes pääsesid, ei taha nõukogude tuukreid 
appi kutsuda.» 
«Ma kuulsin kõnelust avariipoist. Kui ma õigesti aru sain,võib seda üles merepinnale lasta ja 
niiviisi endast teada anda.» 
Haavatu hakkas end liigutama. Tütarlaps süütas temas lootusesädeme. 
«Ja-jah... Kui me poi välja laseme... Kui see kohe, leitakse ja epronlastele teatatakse... Me elame 
veel kolm-neli päeva.» 
Hele laiguke, mis oli paistnud selles kohas, kus põles 

elektrilamp, kustus täiesti, Kajut mattus pimedusse. 

Ljuuda kaotas viimase orientiiri ja võis nüüd ainult käsikaudu liikuda. 
«Meile on vaja valgust,» ütles neiu. 

«Mul on tikke,» vastas Anton, «kuid iga süüdatud tikk vähendab hapniku hulka.» 

«Kas siin tõesti pole taskulampi?» 

«Proovige üles leida vanemohvitser ja otsige läbi tema taskud — tal peab olema taskulamp.» 
Ljuudale tuli meelde, et vanemohvitseri laip lebas trepiastmeil kajuti ja peajuhiruumi vahel. Ühest 
tema taskust leidis Ljuuda tõesti torukujulise elektrilambi. Ta süütas selle, vaatas tapetu üle ja tuli 
lauakese juurde tagasi. Nüüd võis kasutada taskulampi. 

«Olge patareiga kokkuhoidlik,» sõnas Anton. 

«Tean,» vastas tütarlaps ja kustutas lambi. Mis siis edasi saab?» 

«Kirjutage kiri, mis tuleb panna poisse.» 

Neiu leidis laualaekast paberit ja täitesulepea, pani taskulambi enda lähedale ja hakkas 
kirjutama. 

«Kuidas seda allveelaeva nimetatakse?» 

Anton vaikis. 

«Te tahate, et epronlased teid päästaksid, ja keeldute, ütlemast oma laeva nime?» 

«Kirjutage — piraatide allveelaev,» vastas haavatu kõlatu häälega, «küll nad seal juba ise aru 
saavad.» 


«Hästi, Kuidas kindlaks määrata, kus me asume?» 
Tekkis jälle vaikus, 
«Poi võib ujuma lasta, võib aga ka köidiku otsa jätta,» vastas Anton, «Esimesel juhul 


määratakse allveelaeva asukoht täpselt kindlaks, teisel juhul aga näitab poi ise seda kohta, kui 
tuul ja lained teda muidugi lahti ei,kisu 


(poi on tuule suhtes väga tundlik). Kui me laevateedest 
kaugel oleme, siis võib köidiku otsas olev poi lõpmatult kauaks märkamatuks jääda.» 
«Kuid me ei tea ju, kus me asumel» 
«Laseme välja kinniseotud poi.» 
Rohkem ei küsinud Ljuuda midagi, Ta kirjutas kiiresti, 
mõttesse vajumata, ja luges mõne minuti pärast haa- 
vatule ette: 
«Piraatide allveelaeva pardalt; Allveelaev uppus 
kaheksakumne viie meetri sügavusel. Laeva komandör ja salakuulaja Antš tõusid merepinnale, 
kusjuures nad enne seda lasksid maha vanemohvitseri ja roolimadruse. Jäin peajuhiruumi kõrval 
olevasse kajutisse koos ühe haavatuga. Allveelaevas on veel mehi, kuid side, nendega on katkenud, 
Elekter kustus, kasutan taskulampi. Õhuvarud on piiratud, Ootame epronlaste abi.» 
Lõppu ta haavatule ette ei lugenud. Sinna oli kirjutatut järgmist: 
«Piraadid võtsid mu koos Marko Zavirjuhha ja Zorja Nahhodkaga Luigesaare abajas vangi, 
kuulasid üle ja nõudsid andmeid torianiidi kaevandamise, sõjalaevade asukoha, «Tormilinnu» 
jm. kohta, Markot piinati. Tema ja Zorja surid kangelastena. Haavatud piraat oskab vene keelt 
ja nimelab ennast Anloniks. 


Kui meid ei päästeta, teatage minu surmast isale, professor Ananjevile, kes viibib 
Luigesaarel. 


Ljuuda Ananjeva.> 
Haavatu juhatust mööda läks Ljuuda peajuhiruumi, 
et leida sealt poid ja püstkäiku, mille kaudu poi merepinnale lastakse. Ta leidis kitsa vöödilise 
poolteise meetri pikkuse silindri. Selle ülemine osa kujutas endast 

torujat varrast kahe selle külge mähitud lipuga, mis tähendasid: sMeiega on juhtunud avarii, vajame 
viivitamatult abi,» Selle silindri ülaosas oli kergesti ärakeeratav pea ja sealt tuli välja 
alumiiniumtoruke, kuhu vöis panna kirja. Silindri põhi lõppes rõngas-aasaga, mille külge oli 
tugevasti kinnitatud peenike tross. Selle trossi abil oli poi allveelaevaga ühendatud, Tross oli 


nii-öelda ankruketiks, 
Neiu otsis üles ka käigu, mille kaudu silinder välja lastakse. Tal tuli ainult korraks kajutisse tagasi 
minna ja haavatult küsida, kuidas püstkäigu avaust lahti tehakse. Selgus, et see on väga lihtne, 
Esmalt keeratakse lahti siseklapi näpitsad, klapp tõstetakse üles ja poi pannakse sisse, siis suletakse 
klapp uuesti ja lastakse kangipöörde abil püstkäiku laeng suruõhku. Õhk ületab veesurve ülemisele 
klapile, ja poi lendab välja nagu torpeedo. 

Kui Ljuuda oli saanud kõik vajalikud instruktsioonid, pani ta kirja alumiiniumtorukesse, kruvis 
kaane peale ja asetas silindri püstkäiku. Pärast seda kontrollis ta trossi tugevust, sulges siseklapi, ja 
laskis poi välja. Kerge müra teatas talle, et poi lendas allveelaevast välja. Ljuuda kujutles, kuidas 
kirjuks värvitud silinder läbi veekihi tungis, merepinnale kerkis ja küljelt küljele õõtsudes ujuma jäi. 
Samal hetkel lõid poil lehvima lipud. Nüüd, jäi vaid üle oodata, et keegi märkaks poid . Keegi ei 
lähe nendest lippudest ükskõikselt mööda, vast ehk ainult diversandid võiksid hävitada avariipoi. 
Kuid piraat ja salakuulaja on juba kindlasti sellest kohast kaugel, kui nad üldse õnnelikult 
merepinnale pääsesid. 

Neiu mõtisklused katkestas Antoni hääl. 
«Kas juba?» küsis ta. «Jah, lasksin välja.» 

"Kui ainult torm või tugev pugi ei tõuseks muidu võib see poi lahti kiskuda. Siis ei või isegi teie 
epronlased meid leida.» 

Ja jälle saabus rusuv ootus. Oma õnneks ei teadnud 

et mõni tund hiljem käis üle mere 
tõepoolest tormiiil, kiskus lahti nende poi ja viis selle 
esiteks põhja, siis itta. 


Mõni aeg vaikiti. Siis tegi Ljuuda ettepaneku kontrollida nende käsutusse jaänud õhu ja, 
toiduainete hulka. Peajuhiruum ja mõlemad kajutid selle kõrval olid korrapäraste ruutude kujulised, 
sellepärast oli Ljuudal kerge välja arvutada nende ruumide mahtu. Kogusummas ületas kubatuur 
pisut kahtekümmend kantmeetrit. Normaalsetes atmosfäärilistes tingimustes oleks see tähendanud 
nelja tuhande liitri hapniku olemasolu. Inimene kasutab ööpäevas viissada liitrit hapnikku. 
Normaalse hingamise puhul oleks neile seda neljaks ööpäevaks jätkunud. Kuid õhk allveelaevas oli 
juba rikutud. Hiljuti oli siin kuus inimest, Pealegi ei puhastunud õhk kogu süsihappegaasist ja võis 
karta, et puhastajad lakkavad üldse töötamast. 

Ljuuda la haavatu arvestuse järgi jätkus neil õhku kaheks ööpäevaks. Võimalik, et neil tuleb ka 
balloonidest 

suruõhku sisse lasta. Nii võiks suurendada hapniku hulka, ent samal ajal suureneks ruumis 
õhurõhk. See aga ähvardaks neid surmaga kessoontõve läbi. 

Toitu leidis Ljuuda nii palju, et sellest oleks piisanud viieks-kuueks päevaks. Paha lugu oli veega. 
Seda oli jäänud seitse-kaheksa pudelit ja sellepärast tuli.veega 


kokkuhoidlik olla. Kuid see polnud raske, sest temperatuur allveelaevas oli alanenud. Masinad 
jäid seisma ja allveelaev jahtus pikkamööda ümbritseva vee temperatuurini, see on umbes üheksa 
kraadini. 

Haavatud piraat jäi magama, Ljuuda tukkus, ta pea oli vajunud lauale. Äkki äratas teda 

telefonihelin, Ljuuda 

tõusis ja läks taskulambiga teed valgustades telefoni juurde, kusjuures ta ettevaatlikult üle 
ohvitseri ja rooli madruse laiba astus. 


II PEATÜKK 

UUS KIPPER 

«Tormrlind» lahkus Kulliküla abajast koidikul. Keegi ei tulnud mijniristlejat saatma, kuid kaluriküla 
inimesed .olid komandörile ja punalaevastiklastele tänulikud, 

Eelmisel õhtul olid meremehed kogu päeva kaluritel külas, Lugematu arv kordi jutustasid 
sündmuste kangelased — Marko, Zorja, Levko, Andri, ja mereväelased — ' 

oma seiklusi. Kuulajatele tundus seda ikka vähe olevat — nad külvasid jutustajaid ikka ja jälle 
küsimustega üle. Kuid kõige rohkem kuulas, päris ja jutustas väike Gritsko. Ta pidas end 
peategelaseks. 

«Kui ma poleks Zorjat ära tundnud ega seda vanaisale ja emale öelrfud, oleksid kõik otsa 
saanud,» kinnitas ta. 

Ja nüüd, mil laev oli merele läinud ja pöördus vastu päikesele, naeratas vahikomandör 
heasüdamlikult, meenutades Gritskot. 

«Tormilind» sõitis kiirendatud käiguga. Kolletes olid lõpule põlemas viimased söevarud. 
Trofimov ruttas Stahh Oišereti Luzanõ haiglasse viimisega ja Antši üleandmisega, keda juba saarest 
peale saatsid juurdlusorganite esindajad. 

Hommikupäike kerge tuulekese ja madala lainetusega leidis miiniristleja juba uigumerelt, saarest 
kaugel. 

Pälkesetõusu ajal ärkas «Kolumbusel» Andri Kambala. Selle öö oli ta kuunaril üksi veetnud. 
Marko magas kodus, majakal, Levko külas oma vanemate pool. Haavatud kipper lamas 
miiniristiejal laeva laatsaretis. Roolimees oli õhtul kuunarile tagasi tulnud, siin öö ära maganud ja 
mõtles nüüd sellele, et pole mõtet asjata seista, — tuleb valrnistuda Luzanõsse teeleasumiseks, anda 
seal ära kala, mis juba niigi on kaua seisnud, ja remontida mast. 

Andri vaatas ranna poole ja nägi, et sadamasillale lähenevad eri suunast kolm hommikupäikesest 
valgustatud inimkogu. Ta võttis binokli ja hakkas neid silrnitsema. Esimeses kogus tundis ta ära 
Marko. See tuli majakalt, kindlasti oli ta öösel vähe maganud, ja ruttas nüüd kuunarile. Teine oli 
Levko. Motorist rnäletas nagu jungagi oma kohustusi. Koimandat inimkogu Andri nii kaugelt ei 
tundnud, sai ainult aru, et see on tüdruk. 

«Kes see küll nii vara võiks tulla?» küsis roolimees endalt ja alles siis, kui kõik kolm silfale olid 


astunud, tundis ta tüdrukus ära Zorja Nahhodka. Mõne minuti pärast olid kalurid ja tütarlaps 
kuunaril. 
Kui kiprit laeval polnud, asendas teda tavaliselt Levko. Roolimees ja junga ootasid tema 
korraldusi.. Motorist kõndis laevalael ringi, vaatas üle kajuti, kus verejäljed 

juba ära olid pestud, murdunud masti ja mootori, tõstis üles mõned kalad, nuusutas neid, viskas siis 
tagasi ja pöördus kaaslaste poole: 

«Arst ütles, et meie kipper ei või kuunarile tagasi tulla enne talve. Nädala või kahe pärast sõidab 
Marko linna tehnikumi sissetkstumiseksameid sooritama. Sinna ta kindlasti ka jääb... Tuleb mõelda 
«Kolumbusele» uue meeskonna värbamise peale.» 

«Mitte kuhugi ei sõida ma nüüd,» lausus junga kiiresti. 

«Miks?» 

«Ma ei taha teid nüüd maha jätta,» vastas noormees , liigutatult. «Mul on kahju meie vanast 
«Kolumbusest». Ma jäan seniks siia, kuni onu Stahh haiglast välja tuleb ja me kuunarile uue masti 
paneme, kuni...» ta hääl muutus vaiksemaks ja kõne aeglasemaks, «kuni tuukrid merepõhja läbi 
otsivad, piraatide allveelaeva üles tõstavad, Ljuuda leiavad ja me ta mulda sängitame. Alles siis 
lähen ma õppima... Talvel ja kevadel võetakse jälle uus sats mehi tehnikumi.» 

Kõik vaikisid. Levko ja Andri olid liigutatud. Näis, et motorist mõtles millegi üle järele. 

«Mida me talle siis ütleme?» küsis ta lõpuks roolimehelt. 

«Las jääb,» vastas Andri ja kaelustas Markot. 

«Hästi,» lausus Levko lühidalt ja asjalikult. «Sina oled nõus ja ka mina olen nõus — tähendab 
kogu meeskonna üksrneelne heakskiit. Nüüd on minul ettepanek: kuni onu Stahh on haigemajas, 
katsume kuunaril kolmekesi toime tulla. Olete nõus?» 

«Oleme küll!» vastasid tema seltsimehed. 

«Kuid meile on tarvis ajutist kiprit. Teen ettepaneku valida üks meist kipriks, hiljern aga esitame 
kalatrustile kinnitamiseks.» 

«Levko,» ütles junga. 

«Ei,» segas motorist vahele, «teen ettepaneku valida kipriks see meie hulgast, kes näitas üles 
kõige suuremat vahvust ja leidlikkust võitluses vaenlastega.» 

«Ei, ei, ainult mitte mind!» protesteeris Andri peaaegu kurjalt. 

Kõikide meeleolu oli tõsine, kuid keegi ei suutnud 

maha suruda naeratust, ja ka roolimees ise, katnud peopesaga suu, muigas kelmikalt. 
«Tähendab hääletame,» sõnas Levko, kes roolimehe 


naljast aru sai. ««Kolumbuse» kipriks — Marko Zavirjuhha.» 
Marko tõendas kategooriliselt, et kipriks peab saama 
Levko, tema aga hakkab töötama motoristina. Kui roolimees ja motorist selle ettepaneku vastu 
välja astusid, teatas junga, et meeskond ei ole koos ja kaks meest ei saa ühte valida. 
«Tohin ma teid paluda?» pöördus kalurite poole Zorja, 
kes kogu aeg vaikides oli istunud. 
«Kuulame sind, Zorjake,» pöördus Levko tema poole. 
«Te olete nüüd kuunaril kolmekesi. Üks saab kipriks, 
teine roolimeheks, kolmas motoristiks. Aga mina palun, 
et te võtaksite mind endi juurde jungaks. Ma oskan keeta 
ja kraamida, paati juhtida ja kala sorteerida, kõik muu 
aga õpin ära.» 
Kui tüdruk selle tema kohta pika kõnega maha oli 
saanud, jäi ta vait. 
Kalurid vaatasid talle sõbralikult otsa. 
«Mina pole vastu,» reageeris Andri esimesena. 
«Tubli tüdruk oled sa, Zorja!» hüüatas Marko. 
Levko avaldas rõõmuga nõusolekut ja teatas pidulikult, et tänasest päevast arvatakse Zorja 
kuunar «Kolumbuse» jungaks. 
«Noh, kõik see mees on koos,» lisas roolimees? «Eks 
valime siis nüüd kipri. Zorja, kelle poolt sina oled; Levko 
või Marko poolt?» 
«Marko poolt,» vastas tütarlaps, 
«Tubli tüdruk!» ütles Levko ja pöördus Marko poole; 
«Meeskonna absoluutne enamus palub sind kipri kohused enda peale võtta.» 
Marko pidi nõustuma. 
«Seltsimehed, ma tänan teid usalduse eest ja tõotan 
seda õigustada. Nüüd aga hiivame ankru. Roolimees— 
ankur hiivata ja kuunar välja pöörata! Junga — rooli- 
mehele abiks! Motorist — anda aeglane käik!» 
Kümme minutit hiljem lahkus «Kolumbus» Kulliküla 
abajast. Kuunar liikus mootori ja murtud mastile kinni- 
tatud purje jõul. Kõik asusid oma töö juurde. 


Junga valmistas kajuti juures hommikuemet. Noor kipper seisis kuunari vööris, vaatas mere 
mõõtmatusse kaugusesse, hingas värsket külma õhku ja mõtles üleelatud võitluspäevadele. 


III PEATÜKK 

VÄIKE VIRGATS 

Torianiidikingul ei katkenud minutikski töö. Mõne päevaga oli professor Ananjev vananenud, ta 
pea oli peaaegu valgeks muutunud. Ta kõndis kühmu tömbunult, kepile toetudes, kuid jätkas samuti 
nagu varemgi geoloogiliste uurimistööde juhtimist. Erilist tähelepanu 

pööras ta keemialaboratooriumile, mis oli. sisse seatud 

väikesesse puubarakki. Seal oli saadud juba esimene 
heeliumikogus, mida,hoiti metall- ja klaasballoonides. 
Hinnaline sisseseade, mis välismaalt oli ostetud, vajus 
koos eAntopulosega» merepõhja, kuid Luigesaarele 
saabus teade, et üks Nöukogude tehas võttis vastu tellimuse seadrnete ehitamiseks ja lubas selle 
rekordilise 
ajaga tälta. Samal ajal nõudis Geoloogiakomitee uurimistööde tempo kiirendamist ja lubas saata 
lähemal ajal saarele uue partii uurijaid koos professor Kitajeviga. Torianiidikingul valmistuti 
uute töötajateva stuvõtuks. Löödi üles telke, ehitati talviseid eluruume ja korraldati professor 
Ananjevi projekti järgi primitiivsel viisil heeliumi tootmist. 
Sel päeval käis Ananjev.koidikust peale mööda kaevandust ringi, andis juhtnoöre ja tutvus 
viimaste tööde tulemustega. 
Eelmisel õhtul oli leidnud lõpliku kinnituse teade tema 

«tütre hukkumisest koos piraatide allveelaevaga. Professor nägi Markot ja Zorja Nahhodkat ning 
kuulas ära nende jutustuse Ljuudast. Tema palvel korraldas kaptenleitnant Trofimov talle 
kokkusaamise Antšiga, kuid salakuulaja keeldus küsimustele vastamast, Nii läkski professr tema 
juurest ära, ilma et ta oma tütre viimsetest minutitest midagi oleks teada saanud. 

Miiniristleja juhtkond, kalurid ja torianiidikaevanduse 

töölised jagasid tema muret, kuid professor tõmbus endasse ja näis, et pühendus tervenisti tööle. 

Tema noo- 

red sõbrad püüdsid teha nii, et professor kauaks üksi ei jääks. Kogu öö valvati Ananjevile 
märkamatult tema telgi juures. Keegi ei kuulnud sealt ühtki oiet, ainult tuli pöles seal 
hommikuni, aga kui Ananjev telgist väljus, oli tema näole tekkinud mitu uut kortsu. 

Keskpäeva paiku läks professor kõrgele kingule ja laskis pilgul käia üle ümbruskonna — üle saare, 
mere, väina ja põldude mandril, väina taga. Vaatas siis teraselt maakohta kingu ümber ja talle tuli 
meelde, kuidas ta siin tütrega esimesi uurimisi läbi viis ja kuidas nad kord ühel samasugusel päeval 
eemal fotoaparaadiga meest märkasid. Professor ohkas raskelt ja vaatas küla poole. Mööda rada, 
mis ühendas küla torianiidikaevandusega, jooksis keegi. Ei, jooksjaid polnud mitte üks, vaid kolm. 
Keegi mudiiane oli teistest, nähtavasti täisealistest, ette jõudnud ja veeres nagu valge lõngakera 
kingu poole. Kaks täiskasvanut olid väikemehest kaugele maha jäänud, kuid jooksid ka. 


«Mis on juhtunud?» mõtles professor. Ta juhtis ühe töölise tähelepanu poisikesele. 

«Kuhu ta küll ometi silkab?» huvitus tööline. «Jookseb otsejoones siia.» 

Tõepoolest, ühes kohas, kus rada ümber madala loigu 
läks, tormas poisike, et teed lühendada, otse läbi selle lombi tundmata kahju pükstest ja paisates 
jooksu, peal laiiali vett ning pori. 

«Ah-aa, tuttav tegelane,» sõnas tööline. «Ma tunnen eda poissi.» 

«Kes ta's on?» 

«Majakavahi poeg.» 

«Gritsko?» 

«Tema jah.» 

Nüüd tundis juba professorgi poisikese ära, kuid ei tema ega tööline võinud öelda, kes Gritskot 
taga ajasid. Gritsko aga oli juba kingule sööstnud, mingisugusest august ja nõgesepõõsast üle 
hüpanud. Ta jalad olid kriimustatud, üks püksisäär lõhki, nägu lõkendas, silmad särasid rõõmust. Ta 
jooksis professori juurde ja kukkus maha. Poiss hingeldas nii väga, et ei saanud kõnelda. Ananjev 
kummardus, tõstis poisi üles ja hüüdis: «Vett!» 

«On-on-onu...$ pomises. poisike luksudes. «Ljuuda on el-el-elus... Neil seal on temalt kiri, 
, Professor, kes poisikest lahti ei lasknud, tundis, et tal läheb silmade ees mustaks ja põlved 
nõtkuvad. Noor tööline toetas teda. 


IV PEATÜKK 
AEG AEGLUSTAB OMA JOOKSU 
Ljuuda tõstls telefonitoru hargilt: 
«Halloo!» 
«Paluge komandör telefoni juurde,» kähistas kellegi hääl vaevukuuldavalt. 
Tütarlaps vaikis mõne sekundi ja vastas 
siis: 
«Komandör olen mina.» 
«Kes te olete? Hulluks olete läinud või?» 
«Teie piraatide allveelaev on kinni võetud. Teie komandör põgenes. Vanemohvitser on surnud, 
Soovitan kuulata minu, Nõukogude Liidu esindaja sõna.»Vastust ei tulnud. 
«Hallool Hallool» jätkas neiu. «Kes kõneleb minuga?» 
Pärast vaikimist vastas sama hääl: 


«Masinist-elektrik... Vanemmehaanik kaotas teadvuse. Meil ei jätku öhku.» 
«Merepinnale on antud teade allveelaeva avarii kohta, 
On kutsutud appi epronlased. Missugused,päästevahendid on teie käsutuses?» 
«Mel ei tööta ükski mehhanism peale telefoni. Me ei saa midagi teha.» 
«Mõelge veel kord hästi läbi, kuidas epronlaste tulekuni vastu võiks pidada.» 
«Kuulen!» kähistas hääl. 
Kui Ljuuda teatas allveelaeva hõivamisest, tundis ta mingisugust kurja rahuldust: surgu piraadid 
mõttega, et nende laev on Nõukogude meremeeste käes. 
Haavatu, kes kogu kõnelust kajutist oli kuulnud, võttis Ljuuda vastu küsimusega, kas ta tõsiselt 
teatas allveelaeva hõivamisest. Tema häälest kostis pilget. 
«Jah, ma ütlesin seda tõsiselt,» vastas neiu, «Keegi ei saa mind takistada kuulutamast seda laeva 
Nõukogude laevastikule kuuluväks ja kohe praegu koostan ma selle 

kohta kirja. Teid võib pidada juhtkonna viimseks esindajaks, Teie peate alla kirjutoma aktile, 
millega annate laeva minule ule.» 

Esimese avalduse laeva oma võimusesse võtmise kohta oli Ljuuda teinud peaaegu 
masinlikult, kuid nüüd tuli ta järeldusele, et teeb täiesti õieti, kui kirjutab selle kohta dokumendi. 
Ta ei teadnud, kas neid päästetakse või mitte, kuid oli kindel, et kunagi tõstetakse see laev 
merepõhjast üles ja vaadatakse läbi kõik dokumendid, mis siia. jäävad. Ta pani taskulambi 
lauale ja hakkas kirjutama. Ülemisse 
serva märkis päeva, kuu ja aasta ning kirjutas siis edasi: 

«See allveelaev, mis tegeles spionaažiga ja pani toime 
piraatlikke tegusid, uppus...» 

Kuid miks ta uppus? Tütarlaps jäi esimest korda selle üle mõtlema. 

«Kuulge, miks laev uppus?» 

«Niipalju kui mina taipan, ründas teda mingi pealvee laev ja heitis talle sügavveepomme... 
Laev sai tõsiselt vigastada. Kuidas nimelt, seda rna ei tea, kuid veepinnale ta ilmselt enam 
tõusta ei saanud.» 

«Hästi.» 

Ljuuda jätkas kirjutamist. Ta andis edasi Luigesaare abajas toimunud vangide röövimise 100, 
kirjeldas ülekuulamisi, oma seltsimeeste käitumist, fikseeris kõik, mida mäletas tema 
juuresolekul toimunud kõnelustest allveelaeva komandöri, Antši ja teiste piraatide vahel. Kui 
neiu kõik, mida ta vajalikuks pidas, üles oli kirjutanud, märkis ta postskriptumis: 

«Piraatide allveelaeva juhtkonna viimne esindaja, kes nimetab ennast Antoniks, annab laeva üle 
minule, NSV Liidu esindajale; Ljudmila Ananjevale. Sellest momendist peale arvatakse hõivatud 
allveelaev seaduslikult Nõukogude Liidule kuuluvaks.» 

Ljuuda kirjutas alla ja ulatas paberi ning sulepea haavatule, 

Anton keeldus aktile alla kirjutamast, aga kui neiu tuletas talle meelde nende 
pääsemisvõimalust EPRON-i abil ja võimalikke tagajärgi, kirjutas ta vastumeelselt alla, 
õigemini kritseldas paberile midagi väga segast. Neiu peitis dokumendi ja vaatas kella. Osutid 
näitasid kakskümmend kolm ja viiskümmend kolm minutit, Järg- 

mise ööpäevani oli jäänud seitse minutit. Peajuhtruumis hakkas jälle helisema telefon. Ljuuda astus 
juba kind'lalt, taskulampi peaaegu kasutamata, aparaadi juurde, 

tõstis toru hargilt ja küsis, kes helistab. Keegi ütles 

sosinal, et helistatakse torpeedoruumist laeva ahtris. 


«Meid on jäänud ainult kolm.» Kõneleja nimetas 
ennast ja oma kaaslasi. «Teised on minestanud, Kas 
on lootust pääsemiseks?» 
Ljuuda vaikis segaduses. Ta mõistis, et nendel inimestel ei olnud enam midagi loota, kuid ta 
ei saanud 
neile ka kuidagi abiks olla. Erutust talitsedes vastas ta: 
«Me ootame nõukogude epronlasi.» 
«Kes kõneleb minuga?» 
«Laeva komandör, Nõuhogude Liidu esindaja.» 
«Kus on meie komandör?» 
«Teie komandör jättis teid maha ja põgenes.» 
Tekkis vaikus. Kuid kõneleja ei pannud ilmselt toru 
ära ja jutustas kaaslastele uudist. Möödus mõni minut 
ja tütarlaps kuulis läbi telefoni kahte revolvripauku. 
Kaks piraati lasksid end arvatavasti maha. 
Neiu läks kajutisse tagasi, kuid ei öelnud haavatule 
midagi tragöödiast, mis leidis aset torpeedoruumis. Ta pani taskulambi ära, ja et katkestada 
rusuvat vaikimist, küsis: 
«Kas tunnete end halvasti?» 
«Ma kardan, et ma ei talu enam siin viibimist. Mu 
jõud kaob... Andke, palun, mulle... Minu kuuetaskus on ümbrik... See on kiri. Ma tahaksin seäa 
veel kord vaadata» 
Ljuuda valgustas piraadi nägu. Mees kannatas 
tõesti, kuid koos valuga varjasid ta silmad ka viha ja hirmu, Neiu leidis tema purukskistud kuue 
põrandalt. Ta kummardus räbalate kohale, pistis käe tasku ja leidis sealt kobamisi, ümbriku, 
tõmbas selle välja ning ulatas kirja ilma seda lähemalt silmitsemata piraadile. Kuid haavatu oli 
pingutusest kaotanud meelemärkuse. Neiu 
hakkas ümbrikku vaatama, Sellel seisid tähed: «Luiges. sr-A. G. An-le». Talle näis, et need 
tähed on kirjutatud 
tattava käekirjaga. Kui ta neid veel kord oli silmitsenud, 
dešifreeris ta kerge, vaevaga pealkirja: «Luigesaar, 
Andrei Gordejevitš Ananjevile». Tähendab kiri on adres- 

seeritud tema isale. See on siis sama kiri, mille tema 
oli kirjutanud?! Tütarlaps võttis selle ümbrikust välja. 
Tõesti, see oli tema käekiri. Ta hakkas lugema ning jah- 


mus. Kiri oli järgmine: 

«Kallis isa. Sõida otsekohe minu juurde. Olen Luzanõs, haiglas. Ära muretse, kõik peab lõppema 
hästi Selle kirja tooja päästis mu. Ma usaldan teda täiesti Ta andis mulle sõna tuua sind siia. Ta 
jutustab sulle kõik. 

Ainult palun sind väga, ära kellelegi midagi tutusta 
kuni me sinuga kokku pole saanud. Mu vaesed kaas 
lased! Saatus polnud nende vastu nii armuline kul 
minuga. 

Suudlen sind tugevasti. Ljuuda.s 

Tütarlaps ei taibanud sellest kirjast midagi. Kust see pärit on? Niisugust kirja ei olnud ta kunagi 
kirjutanud. Kuid see on ju tema käekiri! Ta uuris tähelepanelikult käekirja. Eksitust ei võinud olla, 
Kuigi ... Ei! Paljud tähed kirjas ei olnud tema omad, kuid sarnasus oli ikkagi rabav. Kui kiri oleks 
olnud teise, mõne tavalise sisuga ega oleks siin, vaid kodus, laualaekas, siis poleks ta kahtlemata 
võltsingut märganud. Tähendab tema kirja ei saadetud isale, vaid kasutati ainult käekirja ning 

stiililiste võtete näidisena. Kes küll selle järele tegi? 

Milleks? Tingimata selleks, et isa kuhugi meelitada ja 

vangi võtta. Sellepärast see Antš siis nii veendunult 
lubaski talle isaga kokkusaamist. Kuid kiri on siin. Tähendab nad ei jõudnud oma kavatsust täide 
viia. Ta 
vaatas minestuses lamavat piraati ja otsustas viivitamatult läbi vaadata tema kuue taskud, Sealt 
leidis ta Nõukogude passi Anton Antonovi nimele ja veel ühe paberilehe — tema tõelise kirja isale. 
Neiu nägi, et igas lauses oli viimane sõna alla kriipsutatud. Salakuulajad olkl tema kavala 
mõistatuse lahendanud. 

«Milleks ta küll palus anda endale seda kirja?» küsis Ljuuda endalt. 

Siis pani ta ümbrikusse oma tõelise kirja, võltsingu 
aga peitis ära. Pärast seda kastis ta räti vette ja pani, 
selle haavatule laubale. Veel mõne minuti lamas piraat 
liikumatult, siis tuli ta teadvusele. 

«Te palusite anda endale mingi ümbriku,» ütles Ljuuda. 

Ta kummardus kuue kohale, võttis ümbriku ja andis selle haavatule. Mees haaras kirjast terve 
käega rutakalt kinni, puudutas seda sõrmedega, otsekui soovides veenduda, et see on ikka see, mida 
ta mõtles, ja hakkas ümbrikku ning kirja hammastega puruks rebima, paberitükke kokku kägardades 
ja välja sülitades. Ljuuda jälgis teda sõnatult. Kui kiri oli puruks rebitud, küsis tütarlaps: 

«Mis see oli, mille te puruks rebisite?» 
«See oli mu pruudi kiri. Kui meid üles tõstetakse, ei taha ma, et seda keegi loeks.» 


Neiu.vaikis. Ta mõtles, et tema kõrval on kaval vaenlane. Tuli ettevaatlik olla ja teda silmas 
pidada. Kui mees oleks terve olnud, oleks Ljuuda vaevalt küll ellu jäänud. piraadil oleks kahtlemata 
kasulikum olnud ilma temata pääseda. Kuid millega oleks ta seletanud tütarlapse surma? Kiri 
avariipois on ju tema käega kirjutatud ja seal on öeldud, et see on piraatide allveeiaev. Kuid siiski, 
mees oleks võinud seletada tema surma õhupuudusega ... Ei, piraadid ei armasta jätta elavaid 
tunnistalaid. 

Ljuuda otsustas igaks juhuks otsida relva ja vaadata läbi allveelaeva komandöri ruumi. Talle tundus, 
et seal on ohutum kui selles kajutis koos haavatud piraadiga. Neiul tuli meelde, et kui ta 
vanemohvitseri laipa valgustas, märkas ta tema vööl väikest kabuuri. Ta vaatas veel kord laiba üle 
ja leidis tõepoolest väikesekaliibrilise automaatpüstoli. Komandöri kajutis polnud midagi peale 
mugava voodi, mida neiu tahtis kasutada, paki heade küpsiste ja mõne pudeli veini. Ljuuda kavatses 
jääda siia. Iseäranis rõõmustas teda see, et uks, mis sellest kajutist peajuhiruumi viis, oli tugevasti 
suletav. Ta võis ennast haavatust ja tapetud piraatidest igal ajal isoleerida. Kui tütarlaps ruumi 
kiiruga üle oli vaadanud, kustutas ta taskulambi. See oli juba väga kaua põlenud ja Ljuuda kartis 
päris ilma valguseta jääda, kui patarei tühjeneb. 

Ta tahtis magada. Kuid enne voodisse heitmist läks Ljuuda peajahiruumi, et helistada 
masinaruumi ja saada 

teada, mis seal tehakse. Ta võttis telefonitoru, süütas 

taskulambi, et leida vajalikku nuppu, surus kaua sellele, 

kuulis, kuidas seal helises kell, kuid keegi ei tõstnud toru hargilt ega vastanud. Ta helistas 
torpeedoruumi, kuid sealtki ei tulnud vastust, Tal hakkas jube... 


V PEATÜKK 
PÄIKESEGAAS 

Luzanõ sadama komandant kandis märkmikku lastide nimetusi, mida ta «Penaile» esimeses 
järjekorras üle anda kavatses. Sadama korrapidaja teatas, et aurik orr horisondil nähtavale tulnud. 
Täna oli Luzanõ «Penai» reisi lõpppunktiks. Aurik tõi siia epronlaste abisalga reidi puhastamiseks. 
Kodusõja ajast oli sellel reidil uppunud mitu väiksemat laeva, mis lamasid vee all ja takistasid 
sageli sadamasse sõitvate aurikute liikumist. Kohti, kus nad olid uppunud, tuli tähistada 
hoiatusmärkidega ja pidada eri lootse. Lõpuks otsustas laevandus Luzanõ reidi puhastada ja sõlmis 
EPRON-iga vastava lepingu. Reidi puhastamise tööd algasid augustis ja pidid lõppema septembris. 
Esialgu töötas Luzanõs kolmemeheline grupp, kuid pärast põhja uurimist selgus, et. tööde 
õigeaegseks lõpetamiseks tuleb kutsuda abi. 
Täna pidi «Penai» kohale tooma veel neli tuukrit ja vastavad seadmed. 


Sadamakapteni juurde astus epronlaste salga insener, et «Penai» lossimise ja järgmisest päevast 
algavate põhja puhastamise tööde organiseerimise plaani asjus kokku leppida, 
Komandandi toa aknast paistsid abajas, kalalaevad ja 
veidi kaugemal — «Tormilind». Miiniristleja oli hiljuti 
sadamasse jõudnud, Antši piirivalvekaatrile üle andnud 
ja võttis nüüd sütt peale. 
Laual hakkas helisema telefon. Sadama komandant tõstis toru hargilt. 
«Halloo!» 
«Teid kutsub välja Haljaskivi avariikõneluseks,» kostis telefonisti hääl. 
«Avariikõneluseks? Andke kiiremini!» 


«Kõneleb professor Ananjev,» kuuldus telefonitorust, 

«Täna leidis Kulliküla kalapaat merest ujuva poi lipukestega. Poist leiti minu tütre kiri. Ta 
teatab, et, viibib allveelaevas, Allveelaev on vigastatud ja lamab põhjas. On vaja viivitamatut 
abi.» 

«Kas allveelaeva asukoht on näidatud?» 

«Ei, on näidatud ainult sügavus.» 

«Kui suur on sügavus?» 

«Kaheksakümmend viis meetrit.» 

«Kaheksakümmend viis meetrit?» kordas komandant omapoolse küsimusega. 

Insener-epronlane muutus tahelepanelikuks. 

«Kirjutage,» ütles komandant insenerile, näidates käega pliiatsile ja paberile. 

Professor Ananjev luges telefonitorusse Ljuuda kirja, komandant kordas tema sõnu, insener 
aga kirjutas kiiresti üles, 

«Professor, ma teatan otsekohe kõigile, kes võiksid 
abi anda,» ütles komandant, kui insener üleskirjutamise oli lõpetanud. «Niipea kui saan teate 
tarvitusele võetud 
abinõude kohta, helistan teile otsekohe.» 

Nüüd sai insener juba kõigest aru. Ta istus telegrammi kohal ja surus pea käte vahele. Ta nägu 
oli süngem, ööst. Ta mõtles sellele, et allveelaeva on meres väga raske leida, kuna inimesi on 
peaaegu võimatu, päästa, sest tuukrid ei saa nii suures sügavuses kiiresti töötada. 1916. aastal 
tõstsid ameerika tuukrid allveelaeva üles kaheksakümne meetri sügavuselt. See oli rekord. Uhtki 
inimest sellelt laevalt päästa ei saadud. 

Sadama komandant haaras telefonogrammi ja ruttas raadiojaama, mis asus samas majas. 

Insener ei tõusnudki laua tagant. Ta istus üksi ega kuulnud, kuidas sildus piirivalve 
mootorpaat. Alles siis, kui piirivalve komandörid, tuukrid ja toa peremees ise komandandi 
kabinetti astusid, oleks insener nagu toibunud. 


Miiniristleja komissar avas viivitamatult nõupidamise: 
«Seltsimehed, me ootame vastust teatele Ljuuda Ananjeva kirja leidmise kohta ja korraldusi, 
kuidas organiseerida päästmistöid. Vastus peaks iga silmapilk tulema. 
Meie miiniristleja komandör valmistab laeva ette viivi 

tamatuks väljasõiduks merele. Miiniristleja radist on ühenduses väejuhatuse staabiga. Kuid meiegi 
siin ei tohi minutitki kaotada. Tuleb otsekohe välja töötadä plaan, kuidas päästa neid, kes 
allveelaevas veel ellu on jäänud. See on meie nõupidamise eesmärk. Palun kohe ettepanekuid teha.» 

Hetke vaikisid kõik, lõpuks ütles insener; 

«Meil on üks metalliotsija, kuid sellest on vähe. Tuleb aega viitmata välja kutsuda kõik EPRON-i 
laevad, milledel on metalliotsijad, ja alustada allveelaeva otsimist...» 

«Lubage, seltsimehed,» katkestas komissar inseneri. «Me teame peaaegu täpselt allveelaeva 
hukkumise kohta. Sattusirne eile juhuslikult sellele. Seal voolab väija nafta ja kerkib veepinnale. Me 
ei arvanud, et laevas on veel keegi elus.» 

«Set juhul me tõstame laeva üles,» vastas insener, «kuigi me pole veel kunagi laevu nii suurest 
sügavusest üles tõstnud. Kuid inimesi...» Ta jäi vait. 

Kõik mõistsid teda. Ainult komissar vaatas küsivalt ja lausus: 

«Miks siis?» 

«See võiab väga palju aega. Peale selle pole meie salgas tuukreid, kes oteksid kunagi nii sügaval 
töötanud. Tuleb välja kutsuda sügavveetuukrid.» 

«Seltsimees komissar, palun sõna,» ütles tuukrite vanem Varivoda. 

«Palun.» 

«Ma pole ka kunagi nii sügaval käinud, kuid kinnitan, et laskun kaheksakümne viie meetri 
sügavusele ja hakkan seal töötama. Minu seltsimehed, noored tuukrid, ütlesid mulle, et kui on 
tarvis, on nad valmis oma pehmetes tuukriülikondades saja meetri sügavusele minema.» Komissar 
heitis pilgu Varivodale ja epronlastele uhkusega, insener — kaastundega. 

«Ma saan teist aru, seltsimehed,» ütles insener. «Ka mina laskun koos teiega. Me teeme kõik, 
mida võime, kuid ärge unustage, et nii suures sügavuses võite te töötada maksimaalselt üks tund, 
üles tõsta tuleb teid aga viis tundi. Ah, kui me saaksime...» Ta jäi vait. 

«Mida te tahtsite öelda?» küsis komissar, 

«Insenerid tegid katseid .. : Nad asendasid õhu lämmastiku heeliumiga. Tuukrid, kes saavad õhu asemel 
heeliumi ja hapniku segu, on kessoorrtöve vastu kindlustatud ja võivad suurtes sügavustes plkemat aega 
töötada. Kuid meil pole päikesegaasi. Igatahes seks oistarbeks on seda gaasi suurel hulgal vaja.» 

Tuppa astus radist ja ulatas sadama komandandile radiogrammi. Komandant vaatas selle läbi ja luges siis 
valjusti ette 

«Laevastiku staap tegi päästetööde organiseerimise ülesandeks EPRON-ile. Tööde üldjuhtimine pannakse 
eskaadri = miiniristleja = «Tormilind» komandörile kaptenleitnant  Trofimovile. . Veetranspordi 
Rahvakomissariaadi kõigile organitele soovitatakse päästesalgale vasturääkimatult igakülgset abi osutada. 
Kaptenleitnant Trofimovi käsutusse määiatalrse aurik «Penai». Kogu tuukritesalk saatke otsekohe päästetööde 
kohale. Informeerige operatsiooni käigust iga tund.» 

«Kuulutan nõupidamise lõpetatuks,» ütles komissar ja vaatas aknast väija. 

Ta märkas miiniristieja mastil lippe. Selle signaaliga kutsuti teda pardale. Nähtavasti oli «Tormilinnul» 
saadud juba vastus-telegramm. 

Sel ajal tõstis sadama komandant telefonitoru hargilt ja palus teda väljaspool igasugust järjekorda 
Haljaskiviga ilhendada. Komissar mõistis, et komandant kõneleb Ljuuda Ananjeva isaga ja teatab talle 
lühidalt viimaseid uudiseid. Ta ootas ära jutuajamise lõpu ja palus toru endale üle anda. 

«Kas professor Ananjev? Tervist. Jah see olen mina, Mul on teile palve: öelge, kas, te toodate heeliumi?... 
Väikesel hulgal?, Lugupeetud Andrei Gordejevtiš, meie. tuukritele, kes hakkavad allveelaeva üles tõstma, on 
produktiivseks tööks suures sügavuses hädasti vaja õhku, milles lämmastik on asendatud heeliumiga... Jah. 
Jah. Jaa... Me saadame teile otsekohe lennukil bailoonid hapnikuga... Rutake Luigesaarele. Täna öösel 
sõidab. «Tormilind» Kulliküla abajasse» ja võtab selle heeliumi sisaldava õhu kaasa. Nägemiseni.» 

Komissar pani toru harpile ja pöördus inseneri poole; «Heeliumi on. Tuleb otsekohe hankida balloonides- 

rõhu all olevat hapnikku. Nit palju kui võtmalik saadame 
kohe praegu «Kalaluurajal» ära, Muu osa võtab «Tormilind», kaasa» 
Insener teadis, missugused erakordsed raskused neil võita tuleb, kuid tema silmades süttis 
lootusesädemeke. 
«Tehke korraldus, et «Penaid» ei lossitaks,» ütles insener sadama komandandile, «ja et kogu meie varustus, 
kaasa arvatud ka kessoonkamber, viivitamatult aurikule viidaks.» 


Kolmekümne viie minuti pärast tõusis õhku «Kalaluuraja», mille lastiks olid hapnikuballoonid, Barill lendas 
üksi, ilma vaatlejata, et oleks võimalik kaasa võtta rohkem balloone. Petimko ruttas talle järele 
«Tormilinnul», tnis väljus sadamast nelikümmend minutit pärast nõupidamist. Viiskummend vüs minutit 
hiljem lahkus «Penai» Luzanõst ja hakkas liikuma ulgumerele, otse selle koha poole, kuhu oli uppunud 
piraatide allveelaev. 
Kuunar «Kolumbus» lähenes Luzanõle. Kalurid nägid, 

kuidas lennuk üle lendas ja kuidas «Tormilind» marulise 

kiirusega mööda kihutas. Viimaks tundsid nad ära vana 

«Penai», mis tervet suitsupilve välja lastes ja vist küll... 
kogu oma raugajõudu pingutades ruttas kursil, mis oli aurikule täiesti võõras. 


VIPEATÜKK LOOTUS KIPUB KADUMA 


Taskulamp ei valgustanud enam. Patarei oli läbi põlenud. Ljuuda istus magamisasemel absoluutses 
pimeduses. Neiu oli just äsja ärganud. Talle tundus, et keegi koputas uksele, kuid ta oli vist eksinud — 
valitses häirimatu surmavaikus. Ta tahtis süüa ja juua käsikaudu, leidis ta biskviidid ja karahvini veega. 
Taskus olid tal tikud. Kuid Ljuuda ei tahtnud tikke süüdata, et hapnikku mitte asjatult raisata, Ta teadis, et 
mingi kindla momendini täieneb hapnik allveelaevas pidevalt, süsihappegaasi hulk aga ei suurene. See kestab 
seni, kuni hapnik eraldub balloonidest, kuni töötavad süsihappegaasi kogujad. Laeva teistes osades oli see 
protsess juba ammu lõppe- 
nud. Seda tunnistas masina. ja torpeedoruumi,elanike surm. Kas see protsess ka laeva keskruumides oli 
lõppenud, seda Ljuuda kindlasti, ei teadnud, kuid aimas, et küllap see vist nii oli — tal valutas pea, oti 
tahtmine uinuda. 

Võimalik, et see oli väsimusest. Neiu otsustas veidi 

lamada, ja kui uni juba liiga vaevama hakkab, selle vastu võidelda. Ta heitis voodisse ja tundis varsti suurt 
nõrkust ja loidust; tahtis tõusta, kuid polnud jõudu; tundis, et on kaotamas teadvust. Äkki rabas teda mingi 
müra ja vihin ukse taga. Ta kergitas pead. «Kas tõesti tungis vesi peajuhiruumi?» Kuid müra ja vihin vaibusid 
õige ruttu. 

Ta kujutles juba veega täitunud peajuhiruumi, kuid 
kuulis sarnal silmapilgul mingisugust kobinat, otsekui 


liigutaks seal end keegi. «Kes see võiks küll olla?» Selge, et ainult haavatud Anton. Et teada saada, milles asi 
seisab, avas Ljuuda ukse ja jäi kuulatama. Keegi 
roomas raskelt hingeldades mõne sammu kaugusel 
temast. 
«Anton! Mida te teete?» 
«Ma lasksin sisse veidi suruöhku. Õhuröhk on meil praegu vähernalt kaks atmosfääri, kuid see-eest saime 
hapnilkku umbes ööpäevaks juurde, kui süsihappegaasi kogujad veel töötavad.» 
« Rohkem ei öelnud haavatu midagi. Ta roomas tagasi 
oma kajutisse. 
Hingamine muutus kergemaks, kuid kõrvus hakkas kergelt kohisema, tundus, nagu oleksid nad 
millegipärast lukku läinud. Ljuuda mõistis, et suurenes rõhümine kõrva trumminahale. Oli, tahtmine kella 
vaadata, et teada saada, kui palju aega oli möödunud sellest momendist peale, millal poi välja lasti, kuid 
tütarlaps ei söandanud tikku süüdata. Ta püüdis vältida järske liigutusi ja isegi hingata võimalikult 
aeglasemalt, et hapniku kulutamine oleks väiksem, Ta lamas mõne aja liikumatult kuid tõusis siis ikkagi ja 
hakkas kella otsima. Leidis selle kajutt seinalt väikese riiulikese, kõrvalt ja puudutas seda sõrmedega, kuid 
ei julgenudki läita tikku. Ta püüdis leida viisi, kuidas saaks avada klaasi ja puudutada rtumbrilaual osuteid. 
Samal ajal mõtles ta, et kell tuleb 

üles keerata, sest kui kell seisma jääb, ei saa isegi ajas, 

enam orienteeruda. 

Numbrilaua ees oleva klaaskaane avas ta kergesti. Sõrmed puudutasid osuteid, määrasid kindlaks suure ja 

väikese. Raskem oli juba numbreid numbrilaual ära tunda. Selleks tuli tugevasti mälu pingutada, et 

kujutleda numbrilauda ja jagada see kaheteistkümneks sektoriks. Talle tuli meelde,et sellel kellal ei ole 

numbrilaud jaotatud kaheteistkümneks, vaid kahekümne neljaks osaks. Ringi pimesi kahekümne neljaks 

osaks jagada on väga raske. Ebatäpsus, eriti väikese osuti suhtes, mille koha kindlaksmääramine oli üldse 

raskem kui suurel, võis põhjustada mitmetunnilise vea. Lõpuks määras Ljuuda siiski aja: kell oli 

kakskümmend kaks ja kakskümmend minutit. Hakkas lõpule jõudma vee all viibimise teine ööpäev pärast 

avariid. 

Neiu keeras kella üles, sulges kaane ja heitis jälle voodisse. Mõttes kujutles ta merepinda. Vee kohal 

õõtsub avariipoi. Kas märgatakse seda seal? Võib olla, et juba ongi märgatud ja maale on saadetud teade ning 
epronlased valmistuvad neile appi tulema? 


Ljuuda ei suutnud selgesti kujutleda, kui raske on nii suures sügavuses päästetöid üldse läbi viia. Piraati ta 
uskus ega uskunud ka, kuid oli veendunud, et kui siia ilmub EPRON, siis päästetakse nad tingimata. Aga kui 
poid ei märgatud? Poi õõtsub lainetel, moöda ujuvad kalad ja delfiinid, üle lendavad linnud, kuid poi õõtsub 
ikka üksikuna nädala, kuu. Aga võib-olla on tuul ta lahti rebinud ja kuhugi kaugele kandnud? Kuidas neid siis 
leitakse? 

Ta rändas mõttes oma linna, kooli, Luigesaarele, isa 
juurde, tuletas meelde Markot — ja mõtles millegipärast 
iseäranis kaua temale. Kas ta sai koos Zorjaga surma 
või ei? Sest kui nad niisama merre visati, et uputada, siis on väga.võimalik, et Zorja sai kasutada kummipatja, 
mille Ljuuda talle kokkusaamise ajal üle anda oli jõudnud. Aga Marko? 

Ljuudale meenus nende esimene kohtumine vihmahoo ajal, millal nad teineteisele isegi oma nimesid ei 
öelnud, ja sama päeva õhtu «Kolumbusel», millal Marko tema, eest kajutisse peitu puges. Ljuuda märkas 
seda, kuid ei 

öelnud siis ega hiljem midagi. Meenus esimene kõnelus 
«Kolumbusel». Ljuuda oli siis öelnud: «Teil on siin köök,» ja poiss oli teda parandanud: «Kambüüs.» 
Pärastpoole aga haavus Marko kuunari pärast, mida Ljuuda kalapaadiks oli nimetanud. 
Peast käisid tuulekeerisena läbi mälestused kohtumistest saarel, kuunaril ja Luzanös, võistlusest abajas, 
kui 
ta Markost ette jõudis. Jungale tegi see siis tuska, 

Ljuuda taipas seda kohe, kuid poiss õnnitles teda, ja pärast seda, kui Zorja poisikese ära oli päästnud, 
unustas ta sedamaid oma tusa. Ljuudale tuli meelde, kuidas nad kahekesi Zorja keldrist välja aitasid ja 
kuidas nad siis «Tormilinnule» teatama ruttasid, et «Kolumbusel» on põrgumasin. 

Kõige selgemini meenus kuupaistene õhtu Kulliküla abaja kaldal, kui nad kõnelesid sellest, et tuleb minna 

Nahhodkat vaatama. Kuupaiste valgustas kalurimajakesi, aedu ja liivast rannikut, mõnda tünni, mis 

kändudena eespool mustendasid, kuunarit, kalapaate... Oli vaikne. Nende juurde astus Levko ja ütles 

naljatoonil midagi kohtumisest... Ta punastas siis, kuid kuupaistel ei märganud seda keegi. Ljuuda tundis, 

kuidas tema põsed praegugi pimeduses lõkendama lõid. 

Talle meenusid unistused eelolevast talvest, mille nad kõik linnas kavatsesid mööda saata. Teda vallutasid 
jälle need unistused ja ta unustas mõneks ajaks veekihi, mis vigastatud allveelaeva-hauda halastamatult vastu 

merepõhja rõhus 


Kui ta lõpuks tegelikkusesse tagasi pöördus, tundus 
talle, et seina taga kõneleb keegi. Ljuuda jäi kuulatama. 

Õige, ta ei eksinud. Kõnelus kostis siia läbi peajuhiruumi, kuid ühestki sõnast polnud võimalik aru saada. 
Kes köneleb? Ljuuda pöördus küljele, tõstis pead ja teritas kõrvu. Rääkimine vaibus, Siis tulid jälle 
kuuldavale mingisugused sõnad... Tütarlaps ei saanud millestki aru. Ta tõusis püsti, astus ukse juurde, paotas 
selle ja kuulis haavatud piraadi häält. Haavatu rääkis iseendaga. Ei, ta küsis kelleltki ja vastas siis ise. Ljuuda 
ei saanud kõigest aru — piraat kõneles oma emakeeles —, kuid see, mida Ljuuda kuulis, üllatas teda: 

«Heelium, heelium, siin on kõik kohad täis heeliumi... 

ma... ma lämbunl... Harra ülem, ma täidan teie poolt antud ülesande... täidan... Ta on meile vajalik, ma. 
mõistan teid... Mis te ütlete? Jah, rna kuulan. Ma võin alati täide viia... Ma... ma... Antš? Ma teen temast 
paremini... See... professor Ananjevi vormel... Ja-jah...» 
Antoni hääl vaibus sosinaks, neiu kuulis teda vaevalt. 
Tundus, nagu sosistaks ta kellelegi suurt saladust kõrva 
«Ta teab... teab... Ma sunnin teda jutustama, 00, 
ma oskan käituda... Ha.ha-haal...» 
Tema naer oli jube. Kui Ljuuda seda naeru kuulis,mõistis ta, et Anton on hulluks läinud. Teda haaras õudus. 
Hullumeelse seltskond nendes pimedates piinakambrites! 
Piraat sosistas ikka veel midagi. Selles sosinas kuulis neiu oma nime. Sosin asendus tigeda, närvilise 
naeruga. Jälle kõneles ta professor Ananjevi valemist, kinnitas kellelegi, et tütar peab seda valemit 
tundma, mille isa avastas. Ta sunnib tüdruku kõigest jutustama, Ta kiitles oma erakordsete võimetega, 
oskusega üle kuulata, välja usutleda kõiki saladusi ja naeris jälle. Lõpuks jäi Anton vaikseks. Mitu 
minutit ei tulnud tema kajutist kuuldavale vähimatki heli. Ljuuda seisis oma toa uksel. 
Kuid siis kuuldus kobinat, nagu oleks rott kusagilt lähedalt vargsi moödunud. 
Pimeduses hiilis oma kajutist erakordse ettevaatlikkusega välja hullumeelne, keda oli haaranud tahe sundida 
professor Ananjevi tütart avaldama isa saladusi. 
Ljuuda astus kiiresti tagasi oma kajutisse ja lõiukse kinni. Vaevalt oli ta jõudnud riivi ette lükata, kui Anton 
kogu jõuga uksele vajus. Tuli kuuldavale mürtsatus, 
siis aga oie. Hullumeelne kukkus peajuhiruumis komandöri kajuti ukse ette maha. 
Ljuuda istus toolile, laskus seljatoele ja mõtles jubedustundega oma olukorrale. Osutid, mida ta veidi aega 
hiljem puudutas, näitasid, et öö oli juba möödunud — kell oli kümne peal hommikul. 


Ljuuda astus voodi juurde ja vajus sinna meeleheites kummuli. 
Lootus kippus lõplikult kaduma. 

VII PEATÜKK 

TUUKER LASKUB SÜGAVUSSE 
Kohale, kus allveelaeva oli tabanud avärii, saabus «Tormilind» öösel. Luigesaarelt võeti kaasa balloonid 
heeliumiga ja osa balloone tuukrite jaoks juba valmistehtud gaasiseguga. Laevale tulid professor Ananjev 
ja kaks noort keemikut, kes seda segu miiniristleja pardal valmistama pidid hakkama. 

Õigupoolest ei tuldud mitte otse avariikohale, vaid sinna rajooni, kus piraatide allveelaev merepõhjas lebas. 
Miinrristleja tüürimees oskas küll laeva sinna tuua, kuid ta hoiatas, et täpsus on ikkagi umbkaudne ja et 
võimalik viga võrdub poolemililise raadiusega. See tähendab allveelaeva tuli kusagil siin, umbes kahe ja 
poole miljoni ruutmeetrisel pindalal otsima hakata. Pidi ära ootama päikesetõusu, et päevavalges veepinnal 
naftalaike leida.ja siis juba nende järgi allveelaeva asukoht, täpsemini kindlaks määrata. 

Vahepeal tuukrid magasid, et enne laskumist välja puhata, teenindav personal valmistas ette ülikondi, laskis 
vette tuukripargast, kontrollis iga pisiasja. Keemikud valmistasid professori juhtimisel inseneri-epronlase 
retsepti järgi hapniku ja heeliumi segu ning katsetasid seda ise. Heelium on ideaalne gaas lämmastiku 
asendamiseks õhus, kui on tegemist hingamisega, Olles täiesti inertne ei tekita heelium organismile 
mingisugust ohtu; pealegi on heeliumi aatomkaal lämmastiku aatomkaalust kolm ja pool korda väiksem ja 
see asjaolu võimaldabki tuukritel seda gaasi suurtesse sügavustesse laskumisel kasutada. Neil juhtumeil 
lisatakse heeliumile hapnikku, kuid vähemal hulgal kui sisaldab tavaline õhk. Asi seisab selles, et hingates ei 
tööta inimene ümber 'mitte kogu hapnikku, mis tema kopsudesse satub, vaid hingab seda osaliselt koos 
lämmastiku ja süsihappegaasiga välja. Tuukrite hingamise arvukad uurimused on näidanud, et suure 
välisrõhu all tunneb end inimene märksa paremini siis,kui ta hingab hariliku õhu asemel vähema 
hapnikusisaldusega õhku, milles on teatav hulk heeliumi. Pealegi võib tuuker sel juhul kauem suurtes 
sügavustes viibida ja ta ei haigestu nii kergesti kessoontõppe. 

Vahepeal kohandas epronlaste insener koos «Tormilinnu» mehaanikute ja masinistidega õhusurvepumpasid 
heeliumõhuga töötamiseks. Nendes etievalmistustöödes kulus öö lõpp. 

Koidikul tulid eemalt nähtavale auriku tuled. See oli «Penai» epronlaste abisalgaga, kessoonkambriga ja 
mitmesuguste tuukriseadmetega. 


«Penai» peatus miiniristleja lähedal ja paat punalaevastiklastega vedas otsekohe laevalt aurikule 
telefonijuhtme. Trofimov ja epronlaste insener kutsusid telefoni juurde auriku kapteni. Viimane andis teateid 
kohale toodud seadmete kohta, kusjuures ta teatas, et neil on olemas metalliotsija — aparaat uppunud laevade 
otsimiseks. Aparaadi tegevus on rajatud metalli magnetilistele omadustele. Luurelaeva taga veetakse puksiiris 
magnetit. Kui magnet leiab põhjas rauamassi, hakkab helisema kell. 

Otsustati hommikut ära ootamata merepõhja uurimisele asuda. «Penai» laskis kohe puksiirtrossi otsas, välja 
metalliotsija ning hakkas merepinda miiniristleja ümber mitmes suunas läbi kündma. 

Üheaegselt otsimistööde algusega saatis epronlaste insener radiogrammi tähimasse.EPRON-i baasi palvega 
saata talle allveetank, mille abil ta lootis kiirendada allveelaeva ülestõstmist. 

Koidikul hakkas tirisema metalliotsija kell. Aurik sõitis üle mingi rauamassi. Keegi ei võinud kindlasti 
öelda, kas see oli allveelaev. See võis olla tavaline rauarusu, vana ankur, mille mõni aurik oli kaotanud, 
lõpuks aurik, mis siia võib.olla kümneid aastaid tagasi oli uppunud. 

Päike oli tõusmas, kui tehti kindlaks, et nafta jälgi polnud merele peaaegu üldse enam jäänud. Üksikud 
laigud asusid üksteisest üsna suures kauguses. Kui poleks olnud metalliotsijat, oleks tulnud allveelaeva 
otsimisele väga palju aega raisata. Kuna ei olnud ikkagi kindel, et allveelaev on just siin, kuhu viitas tundlik 
aparaat, jättis «Penai» sinna kohta tuukripargase ja liikus edasi. Peagi uuriti läbi kogu ala, mille «Tormilinnu» 
tüürimees oli käite näidanud. Ja veel kahes kohas helises metalli- 

otsija kell, viidates mingisuguste metallosade olemasolule 
põhjas. 

Otsustati korraga kolrn tuukrit luurele lasta. Selleks 
kasutati kahte pargast, kolmandat aga asendas «Penai» ise. 
Auriku tekil organiseeriti tuukrijaam, seati üles pumbad, 
loodi telefoniühendus, tõmmati tross üle vintsi ja heideti ots 
üle parda. Selle trossi abil taheti tuukreid alla lasta. 

Esimesteks, luurajateks pakkusid end kõik tuukrid, kuid 
insener valis ainult kaks meest: Varivoda ja laiarinnalise 
epronlase Kozljuki, kolmandaks määras ta iseenda, et 
kontrollida riskantse laskumise ohutust sügavuses. 

Kuid ekspeditsiooni ülem Trofimov muutis inseneri plaanid 
ümber. 

«Noormees,» ütles kaptenleitnant insenerile, «ma usun, et 
te olete vapper, ja kiidan heaks teie soovi reatuukritele 
eeskuju näidata, kuid... ma vajan inimest, kes kõiki kolme 
tuukrit «Tormilinnu» pardalt juhiks, ja sellepärast ei luba ma 
teil minna. Kohe loovad meie, sidemehed telefoniühenduse 
«Penaiga» ja kummagi - pargasega. Teie koht on 
telefonijaamas.» 

Kell seitse hommikul olid pargasel nr. 1 juba pumbad 
kontrollitud, valmis pandud balloonid heeliumõhuga ja 
kontrollitud telefonide töö, mis kindlustasid pargase 
ühenduse tuukrite ja komandosillaga «Tormilinnul». 

Tuuker Varivoda surub seltsimeestel kätt ja astub 
kitsukese laevatrepi astmetele, olles valmis vette sukelduma. 

«Tormilinnult» on kuulda inseneri häält, kes viimast 
korda küsib, kas kõik on korras, ja raporteerib 
ekspeditsiooni ülemale. 

«Laske tuuker alla,» annab kaptenleitnant Trofimov käsu. 

Varivoda astub mõne sammu mööda trepiastmeid alla ja 
suur vaskpea kaob vette. Veepinnal kobrutavad ja lõhkevad 


arvukad heeliumõhu mullid. 

Vahikomandör kannab kaptenleitnandile ette, et kahe 
miili kaugusel miinirisilejast on märgatud kalalaeva, mis 
peab kurssi tuukritööde paiga poole. 


«Mis laev see on?» küsis 
komandör. ««Kolumbus»,» vastas vahikomandör. 

Käega trepist kinni hoides läks Varivoda aeglaselt alla. 
Vesi kattis kiivri ja signaalpostil valves olev tuuker tõmbas 
Varivoda parda äärde, et kontrollida ülikonna korrasolu vee 
all. Kui signaliseerija oli kindlaks teinud, et õhk ei imbu 
kusagilt läbi, hakkas ta köit vette laskma. 

Kogenud tuukrid lastakse alla kiiresti, umbes neliteist 
meetrit minutis. Iga minuti järel teatab telefonist talle 
sügavuse, 

«Kaksteist.» 

«Kakskümmend kuus.» 

«Kolmkümmend üheksa.» 

«Viiskümmend kolm.» 

Samal ajal kiirendasid pumpajad pidevalt tööd, et 
suurendada tuukrile saadetava õhu hulka. See on kõige 
raskem ja vastutusrikkam töö — pumbata tuukrile õhku 
suurde sügavusse. Sel korral komplitseeris asja veel see, et 
ei pumbatud harilikku õhku, vaid heeliumi ja hapniku segu 
spetsiaalsetest balloonidest. 

Tuuker tundis end hästi ja hingas vabalt. 
Kuuekümnemeetriselt sügavuselt hakati allapoole laskma 
aeglasemalt — kardeti, et tuuker võib end vastu põhja 
põrgates ära lüüa. Ses sügavuses oli väga pime. Varivoda 
sirutas käe välja ning nägi vaevu sõrmi. Ta kobas käega 
mööda rinnal olevat seatinaraskust ja leidis elektrilambi, 
prožektori ja tuukrinoa. 


Kulusid veel mõned sekundid ja,ta jalad puudutasid põhja. 
Tuuker orienteerus, kus põhi, kus lõuna, kuulatas, kuidas 
töötab õhuventiil, mille kaudu õhk kiivrisse tungib, ja 
sakutas signaaltrossi, mis tähendas: «Olen põhjas.» 
Sedasama ütles ta ka telefoni teel ja hakkas ringi vaatama. 
Midagi polnud näha, Tuli süüdata elektrilamp ja prožektor, 
mille kiirtevihk tungis läbi veekihi umbes paari meetri 
ulatuses. Pärast seda hakkas ta edasi minema, liikus parem 
külg ees; keha ettepoole kummargil ja tõukas end vasaku 
käega edasi. Niiviisi vähendas ta vee survet. 
Akumulaatorlambi valgusvihku sattus mingi kalake 


ja kadus otsemaid. Jalgade all oli tunda liivapõhja, mida 
mõnel pool katsid vetikapuhmad. 

Tuuker liikus edasi aeglaselt ja vaatas võimalikult 
suurema tähelepanuga ringi. 

Mõne minuti käis ta samme lugedes ühes suunas ja 
poördus siis teise külge, püüdes moodustada ringi või 
nelinurka. Kõndida oli raske — oli tunda määratu veemassi 
rõhumist, kuid üldiselt näis, et ta pole sügavamal .kui 
nelikümmend-nelikümmend viis meetrit. Tööd kergendas 
heeliumõhk. 

Aeg-ajalt teatas Varivoda telefoni teel vaatluse tulemusi. 
Mõnikord ühendas telefonist teda «Tormilinnu» pardal 
viibiva inseneriga, ja see andis näpunäiteid, kuhu minna ja 
kust otsida. 

Möödus minutit kümme seesugust ekslemist ja Varivoda 
põrkas õlaga millegi vastu. Näis, nagu oleks ta ootamatult 
vastu kaljut sattunud. Ta valgustas lambiga ümbrust, nägi 
laeva parrast ja teatas sellest telefoni teel üles, Tuli otsekohe 
tiir ümber laeva ära käia ja kindlaks teha, kas see on tõesti 
allveelaev. 

Parrast vaadeldes märkas tuuker, et see pole kõntsaga 
kattunud, Laev lamas põhjas nii, nagu oleks ta alles praegu 


uppunud. «Värske,» mõtles Varivoda oma vaatlusi 
jätkates. Kui ta lõpuks ümber poole laeva ära oli käinud ja 
tüürid üle oli vaadanud, veendus tuuker, et see on 
allveelaev. 
«Leidsin,» teatas ta. 
Samal momendil tühistas insener käsu veel kahe 
tuukri allalaskmise kohta, kes valmistusid teistes kohtades 
põhja laskumiseks. Varivoda pani ette allveelaeva 
seinad läbi koputada, et teada saada, kas keegi 
meeskonnast on veel elus. 

Tuuker palus, et ta pisut kõrgemale tõstetaks, ja laeva 
mitmesuguste ruumide kõrgust arvestades hakkas ta 
haamriga seintele koputama. Koputas, jäi kunlatama, kuid 
keegi ei vastanud talle. «Haud,» mõtles tuuker kiivrit vastu 
allveelaeva seina surudes. Aeglaselt jõudis ta laele, Seal oli 
näha sügavveepommide toime jälgi. Ükski neist ei olnud 
ilmselt allveelaeva otseselt tabanud, kuid lähedal lõhkedes 
olid pommid löönud laevale mõlke ja isegi mõned 
väiksemad augud. Seal, kus allveelaeva 

osad polnud kokku keevitatud, vaid needitud, olid need 
pommide plahvatuse momendil pörutuse tagajärjel välja 
lennanud. Varivoda vaatas üle komandotorni ja veendus, 
et see on uputatud, kuid ei märganud plahvatusest 
tekitatud vigastusi. Tekil kõndides nägi ta varjatud 
kahureid ja kuulipildujaid. Seejärel läks ta vööri, laskus 
kuni torpeedoaparaatide tasapinnani ja koputas uuesti. 
Seejärel kuulatas ta kaua, surudes end vastu parrast. Kuid 
vastust ta ei kuulnud. 

«Keegi ei vasta,» telefoneeris ta üles. 

Kuid insener nõudis järeleandmatult koputamise 
jätkamist. 

Varivoda täitis püüdlikult käsku. Ta oli läbi roninud 


juba kogu allveelaeva, ühel korral oli isegi voolik sassi 
läinud, kuid tuuker harutas selle rahulikult lahti ja roomas 
mööda allveelaeva tekki ning selle pardaid edasi, 
koputades haamriga ja kuulatades. Keegi ei vastanud. 

Küsimustele ülalt vastas tuuker vastumeelselt ega 
rääkinud ka ise peaaegu midagi. Kestev viibimine sügavuses 
andis ennast juba tunda. Tõsi kull, Varivoda ei kavatsenud 
veel paluda, et ta üles tõstetaks, kuid arvas, et kui laeva ei 
ole jäänud elavaid inimesi, siis pole mõtet arendada ülimalt 
kiiret tempot, riskides tervisega, aga võib-olla ka eluga, et 
uputatud allveelaeva niisuguse kiirusega sellest sügavusest 
üles tösta. Eas lesib siin pealegi veel aastakese või teise, siis 
aga suudab EPRON, kui ta on teinud koik vajalikud 
ettevalmistustööd, laeva kerge vaevaga üles tõsta, alustades 
töid kevadel või suve algul. 

Ikka ja jälle käis Varivoda laeval ringi, koputas ja 
kuulatas. Ei, see teraskarp oli tumm kui haud, ühtki elavat 
hinge pole laeva jäänud. Tuuker seisis uputatud 
komandotorni ees ja kavatses juba anda signaali, et ta üles 
tõstetaks, kui talle tundus, et kusagilt kuuldus loidu 
koputamist vastu laeva terasseina. Ta ei uskunud oma kõrvu, 
kuid jäi kuulatama. Heitis pikali ja surus kiivri vastu 
laevalage. Allveelaevast kostsid selgesti koputused, Seal oli 
veel elavaid inimesi. Varivoda mõistis, et see, kes koputas, 
on ilmselt kaotamas viimast jõudu ja ainult tuukri püsivus 
sundis surijat viimaks apaatiast võitu saama. 


«Kuulen koputust allveetaeva seest,» teatas ta 
viivitamatult üles. 

«Küsige — kes,» kostis telefonisti käsk. 

Tuuker koputas morse tähestiku abil küsimuse ja sai 
vastuseks mõned sõnad, milledest ta mõistis ainult ühte: 
«kiiremini». Arvatavasti oli see, kes koputas, niivõrd 
nõrkenud, et ei suutnud enam vastata. 


«Vastusest ei saa aru,» ütles Varivoda. «Mõistsin ainult 
ühte söna: «kiiremini».» 

«Valmistuge ülestulekuks, tõstame teid kohe veepinnale ja 
laseme alla kaks teist, tuukrit,» andis sidemees talle edasi 
inseneri sõnad. 

«Seltsimees komandör,» vastas Varivoda, «lubage mul 
siia, seltsimeestele appi jääda.» 

Vaikus vältas viivu. Ülal peeti nõu. 

«Vanem Varivoda, valmistuge ülestulekuks,» kostis 
kaptenleitnant Trofimovi hääl. 


IX PEATÜKK 
DEKOMPRESSIOONIKAMBER 

Kas võis siis «Kolumbuse» meeskond ükskõikseks jääda, 
kui ta teada sai, kuhu «Tormilind» ja «Penai» olid läinud! 
Niipea kui kalatrusti volinik Marko kuunari kipri 
kohusetäitjaks ja Zorja ajutiseks jungaks oli kinnitatud, 
palus uus kipper luba asendada järjekordne reis sõiduga 
päästetööde kohale, Neile, sündmustest osavõtnuile, 
muidugi lubati seda. 

Hommikul seisis «Kolumbus» juba kahesaja meetri 
kaugusel «Tormilinnust» ja Marko sõitis lootsikul 
miiniristlejale. Tagasi tuli ta koos kahe punalaevastiklasega, 
kerides enda järel lahti isoleeritud juhet ja vedades endaga 
kaasas reproduktoriga telefoniaparaati, Miiniristleja 
komissar saatis selle kingituse kaluritele, et informeerida 
neid otsimis- ja päästetööde käigust. Nüüd oli miiniristleja 
muutunud täielikuks telefonikeskjaamaks. Samal ajal sai 
«Kolumbus» õiguse pidada laeval oma esindajat, kes pidi 
informeerima seltsimehi kõigist 

uudisiest. 

Et keegi ei tunneks end solvatuna, olid «Kolumbuse» 


inimesed kordamööda miinrristlejal valves. Omavahel jaotati 
ära kolmetunnilised vahikorrad ja Levko sõitis esimesena 
«informatsioonivahti». 

Kuni Varivoda oma leidu uuris, valitses nii 

«Tormilinnul» kui ka «Penail» küllaltki suur ärevus. 

Kui ta viimaks teatas, et kuulis kauaoodatud vastust, 

kasvas ärevus veelgi. Rahulikuks jäid ainult 

ekspeditsiooni ülem, EPRON-i insener, signaliseerija 

ning vahikorra vanem, kes olid täielikult haaratud 

Varivoda jälgimisest. 

Kui veenduti, et allveelaevas on elavaid inimesi, palus 
insener ekspeditsiooni ülemat, et see kuulaks ära tema 
plaani. 

«Mis tempoga me ka ei töötaks,» ütles insener, «isegi 
allveetanki olemasolu puhul, mis iga silmapilk siia peaks 
jõudma, kulub meil allveelaeva ülestõstmiseks kolm-neli 
päeva. Varivoda teatest rna järeldan, et need, kes seal veel 
elus on, ei suuda nii kaua vastu pidada. Ellujäänud inimeste 
päästmise ülesanne nõuab tööde kestuse lühendamist ühele 
tunnile. Esitan nüüd selle operatsiooni plaani, mida, ma 
arvan, vaikne ilm, tehnilised voimalused ja kõigepealt meie 
meeste entusiasm teostada lubavad. Meie käsutuses on 
dekompressioonikamber, mida kasutatakse kessoontõppe 
haigestunud tuukrite ravimiseks. See asub «Penail». Sellesse 
kambrisse mahub... kolm, isegi neli inimest. Kui tuuker 
pärast tema ülestõstmist kessoontõve hoogusid tunneb, 
pannakse ta koos arstiga sellesse kambrisse. Sinna 
pumbatakse õhku sellise, rõhu all, mis võrdub survega selles 
sügavuses, kust tuuker üles tõsteti. Pärast hakatakse õhku 
aeglaselt välja laskma ja vähendatakse sel teel survet kuni 
normaalse õhurõhuni. Niiviisi vabaneb tuuker järk-järgult 
Veres 

lahustunud lämmastikust. Kamber suletakse 

hermeetiliselt, ta võib vastu pidada suurele survele, on 


varustatud telefoniga, valgustatud ja võib vastu võtta ning 
ära anda õhku. Teen ettepaneku lasta.see kamber 
uputatud pontoonide abil vee alla ja panna sinna sisse arst 
ning tuuker-elektrikeevitaja. Vee all seavad tuukrid 
kambri allveelaevale ja keevitavad ta laevaga kokku. 
Kambris olev tuuker saeb elektrisaega laeva keresse augu 
ja laseb sinna niimoodi värsket õhku. Ainult sel teel — 
kui nad 


veel, mõne tunni vastu peavad — on võimalik inimesi 
päästa.» 

Komandör vaikis ja sõnas siis: 

«Olen nöus. Tegutsege kiiremini.» 

Trofimov mõistis, kui riskantne on plaan, mida insener 
soovitas. Kambri äpardunud keevitamine laeva külge, 
torujuhtme katkemine, mõne pontooni äratulek ja kambri, 

väljalendamine sügavusest veepinnale — kõik see võis 
saatuslikuks saada nii päästetavaile kui ka päästjaile. Kuid see oli 
ainus viis, kuidas inimesi allveelaevalt päästa. 

Kahe tunni vältel valmistati kambrit allalaskmiseks ette. 
Sõjaväearst miiniristlejalt valis arstimeid ja hädavajalikke 

instrumente. Väejuhatus ei olnud veel otsustanud, kes 
tuukritest dekompressioonikambris alla laskub. Varivodast 
paremat kandidatuuri ei olnud, kuid tuuker viibis sel ajal 
kümne meetri sügavuses ega võinud enne poolteist tundi 
veepinnale tõusta. Peale selle pidi ta pärast 
sügavveesukeldumist kaua aega puhkama. Peatudes mõttes 
teistel kandidaatidel otsustas komandör tuukrite vanemaga 
nõu pidada. Kaptenleitnant hakkas Varivodaga telefoni teel 
konelema. Kui too kuulis, milleks tuukrit vajatakse, nõudis ta 
kategooriliselt, et kambrrisse lastaks tema. 

«Ma pole sugugi nii väsinud, nagu te arvate, seltsimees 
komandör,» ütles Varivoda. «Heeliumõhk on suurepärane asi. 
Mulle tundub, et ma sukeldusin mitte üle 

neljakümne meetri.» 
«Kuid teid tuleb ju veel poolteist tundi tõsta». 
«Käskige kohe üles tõsta ja pakkige mind kambrisse, Seal on 


lihtne asi tõsta survet kahele atmosfäärile ja ma satun uuesti 
kümne meetri «sügavusele».» 

Pärast lühikest nõupidamist inseneri ja arstiga nõustus 
komandör Varivoda ettepanekuga. 

Samal ajal töötasid põhjas juba kaks tuukrit, kes valmistasid 
ette kohta kambri keevitarniseks laeva külge. Veest vaatasid välja 
uputamiseks määratud pontoonid. 

«Penai» tekil seisis kamber, mis oli allalaskmiseks valmis. 

«Viia tuuker auriku, juurde ja seal üles tõsta!» andis komandör 
insenerile käsu. 

Mintt hiljem tuli vaskne kiiver veepinnal nähtavale, järgmise minuti jooksul kisti tuukril kiiver peast ja 
ülikond seljast ning heideti ta peaaegu meelemärkusetult dekompressioonikambrisse. Luuk tema järel 
plaksatas kinni ja ta kuulis, kuidas seda kinni kruviti: kamber suleti hermeetiliselt. Varivoda istus kambri 
põhja ning vaatas ringi. Kord, kui ta veel tuukrite ettevalmistamise tehnikumis õppis, oli ta kolmekümne viie 
meetri sügavusest välja lennanud ja istus taolises kambris paar tundi. 

Tuukri kohale kummardus arst ja katsus pulssi. «Algab!» mõtles Varivoda naeratades ja seadis oma kaaslasele 
kohe rinna ette, et see saaks tema südame ja kopsud läbi kuulata. Ta ei eksinud. Arst kuulas ta tähelepanelikult 
läbi ja rahunes alles siis, kui manomeeter kambris kahe ja poole atmosfäärilist rõhku näitas. Siis telefoneeris arst, 
et õhu sissepumpamise kiirust vähendataks, ja hakkas kambris olevat õhku aeglaselt välja laskma. 

Veega täidetud pontoonid kiskusid dekompressioonikambri põhja. Laskuniine vältas minutit kakskümmend-, 
kakskümmend viis. See oli erakordselt vastutusrikas moment. Kamber tuli alla lasta täpselt põhjas olevate tuukrite 
näpunäiteil. Ei Varivoda ega arst võtnud sellest osa. Nad jäid reisijateks, kes ootasid saabumist jaama 
«kaheksakümmend viis meetrit», nagu tuuker nende, teekonna sihtkohta naljatades nimetas. 

Lõpuks tundsid kambri elanikud kerget raputust ja kuulsid mürtsatust. 

«Põhjas,» ütles Varivoda kuulatades ega eksinud: 
sedasama teatati neile ka «Tormilinnult» telefoni teel 

Vanem palus telefonisti ühendada teda tuukritega, kes 
pidid kambri laeva külge keevitama. Ta küsis neilt, kus 
kamber täpselt peatus, missuguse allveelaeva osaga ta kokku keevitatakse, ja andis mõned juhtnöörid. Talle lubati, 
et kahe-kolme minuti pärast kuuleb ta elektrikeevitusaparaadi tööd. 

«Kas allveelaevalt vastatakse?» küsis Varivoda. 

«Juba tund aega ei vastata,» 

«Siis, poisid, kiiremini tööle!» hüüdis vanem telefonitorusse. 

Samal silmapilgul kuulsid kambri «reisijad» seina taga sisinat. Kaheksakümne viie meetri sügavuses algas 
elektrikeevitus. 

Kambrisse suletud mehed valmistusid oma tööks. Umbes tunni aja jooksul pidid asenduma kolm vahetust 
tuukreid-elektrikeevitajaid. See oli rusuva ootamise aeg. Ent siiski jõudis Varivoda selle tunni jooksul välja puhata 
ning arst vähendas surve normaalse õhurõhuni, millega inimorganism on harjunud. 

Lõpuks tuli ülalt käsk käivitada elektripuur. Esialgu oli vaja läbi puurida kambri sein ja allveelaeva tekk, et 
lasta sinna õhku ja kontrollida, kas seal pole vett. Kui august oleks vastu pursanud veejuga, oleks Varivoda 
väikese augu kerge vaevaga kinni suutnud keevitada. Pärast seda, kui oli kaalutud kõiki võimalusi, tuldi ühisele 
järeldusele, et inimesed peaksid olema peajuhiruumis. Sinna oli kõige raskem pääseda. Kuid tänu juhtnööridele, 
mis saadi Markolt, ja mitmesugustele arvutustele leidis insener siiski allveelaeva välispinnal koha mille kaudu 
võis tungida ühte juhiruumi kõrval olevasse kajutisse. Kui komandotorn poleks olnud vett täis lastud, oleks seda 
väga kerge teha olnud, minnes läbi komandotorni, kuid nüüd ei saanud seda teha. 

Saagi tuli kasutada teises järjekorras — nii suure avause läbilõikamiseks, et inimene sellest,läbi mahuks. 
Kambri seina läbipuurimine läks väga kergesti. Kuid hoopis raskem oli juba allveelaeva kerega hakkama saada. 
Puur võttis kõva terast väga aeglaselt ja läks kiiresti kuumaks. Seetõttu tuli tööd sageli, katkestada, et puuril 
jahtuda lasta. Et oleks mugavam töötada, saagis Varivoda kambri seina poole ruutmeetri suuruse augu. Nüüd 
panid tuuker ja arst igaks juhuks, kui kamber laeva küljest lahti peaks tulema, reidimaskid pähe, kuigi need taolise 
avarii korral vaevalt küll inimesi päästa oleksid suutnud. 

Alles pärast kahetunnilist tööd tundis Varivoda, et puur tungis läbi laeva soomuse. «Kui seal on õhk, siis on 
kõik hästi, aga kui vesi?...» Tuuker palus kaaslasf valmistuda sulgema veejuga, mis neile sel juhul vastu paiskub, 
kui nad vee peale satuvad. Siis tõmbas ta puuri aeglaselt välja ning august paiskus tõesti vastu juga, 

kuid mitte vee-, vaid õhujuga. See oli raske õhk. Doktor 
hüüdis telefonitorusse, et tugevdataks ventilatsiooni. Manomeetri osuti hakkas kohe hüplema: allveelaevast 
tungis ilmselt välja suruõhk. Peale selle suurendas ka ülalt juurde pumbatav värske õhk rõhumist. Tõhusaks 
puhastamiseks oli vaja õhku kord torujuhtmesse sisse pumbata, kord sedasama.torujuhet mööda välja 
pumbata. Niisugune operatsioon ei olnud kambris viibijatele kuigi meeldiv. Umbes viieteistkümne minuti 
pärast atmosfäär mõnevõrra puhastus ja rõhk suhteliselt tasakaalustus. 
Möödus veel kaks ja pool tundi, kuni tuuker oli allveelaeva seinast läbi saaginud enam kui poole ruutmeetri 
suuruse augu. Merepinnale oli saabumas öö, kui Varivoda teatas, et läheb allveelaeva. 


Elektrilambiga teed valgustades ronis ta läbi augu alla, laskis end siis kätele rippu ja jäi seisma allveelaeva 
mingi ruumi laele. See oli teistest ruumidest eraldatud ja luukidega suletud vaheruum. Kes teab, kas võibki 
neist ühtegi avada! Kui luugi taga on vesi, siis tungib see otsekohe niihästi sellesse ruumi kui ka 
dekompressioonikambrisse, Tuuker jäi kuulatama. Talle, tundus, nagu kostaks tema alt mingi kahin. Ta heitis 
maha ja surus kõrva vastu lage, Kahin kestis edasi. Ta koputas, kuid vastust ei tulnud, Hoopis vastupidi, kahin 
kadus täiesti. «Võib-olla oli see rott,» mõtles tuuker. Igatahes lubas see kahin luuki, mis alumistesse 
ruumidesse viis, hoopis suurema kindlusega avada. Niipea kui luuk oli avatud, sattus Varivoda jälle raske õhu 
joa alla. «Inimesed vajavad värsket öhku,» mõtles tuuker ja hüüdis arstile: see teatagu üles, et alustataks uuesti 
õhu puhastamise operatsioone. Arst pidas sidet ülalolijatega. Varivoda laskis juba julgelt jalad läbi luugi alla ja 
hakkas lampi pea kohal hoides laskuma. Ruum oli madal — tema jalad puudutasid kohe põrandat; kuna ta 
lambi üles oli jätnud, jäi ta valgustatud luugi alla pimedusse. Sel momendil kostis kõrvalt naeruturtsatus, mis 
vere soontes tarretama pani. Siinsamas kõrval itsitas keegi pahaendeliselt läbi hammaste. See oli hullumeelse 
naer. Varivoda haaras lambi, sirutas selle ette ja valgustas väikest kajutit. Sammu kaugusel endast nägi ta 
meest. 

See oli poolröötsakil laual,, vaatas enda ette hirmsate, mitte 
midagi mõistvate silmadega ja surus käes pussi. «Professor 
Ananjevi valem...» kähistas hullumeelne ja ta silmad 
läigatasid jubedalt. 


X PEATÜKK 
VÄLJALEND MEREPINNALE 

Soe lõunamaine öö laskus mere kohale, kõrgel ülal 
vilkusid tähed, taevast vaatas alla poolkuu ja valgustas 
väikeste laevade flotilli: miiniristlejat, aurikut, kuunarit ja 
kahte pargast. Nende vahel liikusid mõnikord paadid võl 
süstad. Vaikselt loksusid madalad lained. Merel valitses 
vaikus. Tuukrite kolmas vahetus tuli alt tagasi ja puhkas 
tuukripargastel. Keegi ei maganud veel ega kavatsenudki 
puhkama heita. Vahikorrast vabad punalaevastiklased 
«Tormilinnult» ja meremehed «Penailt» seisid oma laevade 
tekil. Kummalgi laeval olid inimesed, kes hoolitsesid 
informatsiooni eest. Iga viieteistkümnehekümne minuti 
tagant, mõnikord aga sagedaminigi, teatasid miiniristleja 
komissar ja «Penai» kapteni abi poliitilisel alal uudiseid, 
mis saabusid kaheksakümne viie meetri sügavuselt. 

Pargastel, tuukriülikonnad seljas ja kiivrid peas, seisid 
treppide kohal kummargil valvekorra tuukrid, kes olid 
valmis komandöride esimese käsu päale merepõhja 
sukelduma. 

Tasa, peaaegu sosinal, andis Marko telefoni täel 
kuunarile edasi meresügavusest saabuvaid teateid. 
«Kolumbusel» ei lahkunud kaks kalurit ja Zorja 
reproduktori juurest. 

Pärast arsti teadet selle kohta, et Varivoda avas luugi 
allveelaeva sisemuses, hakkasid pumbad intensiivsemalt 


tööle, surudes kambrisse õhku ja pumbates seda sealt välja, 
Arst vaikis: telefonitorust ei kuuldunud ühtki heli. 

«Tuuker sonib läbi luugi naaberruumi,» teatas arst 

Jälle vaikus. 

«Halloo! Katkestage õhu andmine. Ruumist, kuhu 
tuuker kadus, kuulen müra.» 369 


Pärast seda vältas peaaegu minut aega vaikus, kuigi 
valvekorra telefonist kolmel korral küsis, kuidas on 
nende enesetunne. Alles neljandale küsimusele vastas arst: 

«Tuuker leidis hullumeelse.» 

Komandör ja komissar ei öelnud nende ümber seisvatele 
meestele midagi. 

«Missugused abinõud te tarvitusele võtate?» küsis 
komandör. 

«Ta lõi ta uimaseks.» 

«Kes keda?» 

«Varivoda — hullumeelse. Ma lahkun telefoni juurest 
ja lähen haiget üle vaatama. Siin ei jätku telefonikaablit ja 
me katkestame mõneks ajaks telefoniühenduse. Jätkake 
kambri ventileerimist.» 

Pärast seda tekkis vaikus. Arst läks ilmselt allveelaeva ja 
lahkus telefoni juurest. 

«Mis on?» küsis komissar komandörilt, et laevade 
meeskondadele uudiseid edasi anda. 

«Mõlemad läksid allveelaeva sisemusse.» 

Komissar andis laevadele edasi viimased uudised. Sajad 
inimesed pidasid hinge kinni, oodates merepõhjast tulevaid 
teateid. Möödus minut, teine, kolmas...,möödus viis 
minutit. Komissar ei teatanud midagi. Kolm meest, kes 
dekompressioonikambriga telefoniühendust pidasid, ei 
kuulnud midagi. Näis, et seal oli juhtunud ningi õnnetus. 
Ent kui vesi oleks kambrisse tunginud oleks kuuldunud 


müha. Võib-olla on õhk allveelaevas liiga suure surve all ja 
arst ning tuuker on kaotanud meelemärkuse? Insener käskis 
tugevdada kambri tuulutamist õhu väljapumpamise teel. 
«Halloo!» 
«Kes seal on?» küsisid korraga kolm kuulajat. 
«Varivoda. Peajuhiruumist leidsin mitu laipa. Uks 
komanäörikajutisse on seestpoolt suletud. Viin elektripuuri 
allveelaeva. Viie minuti pärast andke voolu. Proovin augu 
läbi puurida ja selgitada, kas seal on vesi või õhk.» 
«Öelge, et tuleb olla ettevaatlik;» andis komandör 
telefonistile käsu. 
«Just nii — olla ettevaatlikl» 

Möödus veel pool tundi. Kuu oli loojumas. Trofimov ei andnud ikka veel punalaevastiklastele käsku 
magama minna. Ta teadis, et nad ei jää niikuinü magama. 

«Tuuker puuris läbi komandörikajuti ukse,» tuli kuuldavale arsti hääl. «Sealt tuleb välja õhku.» 

«Kuidas teie...» Komandör sai sõnal sabast kinni. Ta pidi peaaegu ütlema «hullumeelne», kuid taipas ega 
küsinud midagi. 

«Tuli teadvusele. Igaks juhuks sidusime tal käed kinni. Ma leidsin tema käel — küünarvarrel — ja jalal 
— puusast kuni põlveni — kohutavaid haavu.» 

«Mida teeb Varivoda?» 

«Saeb läbi kaptenikajuti ust.» 

«Andke edasi,» pöördus komandör komissari poole, 

«et leiti üks ellujäänud piraat. Ta tuli meelemärkusele.» 

«Aga tütarlaps?» küsis komissar sosinal. 

Komandör vaikis. Teade ellujäänud piraadist võeti vastu huviga, kuid kõik mõilesid neiule, kes oli 
kirjutanud avariipoisse pandud kirja. 

Kõik jäi jälle vaikseks. Möödus tund. Kolm meest, kes kuulasid dekompressioonikambrit, ei kõnelnud 
midagi. Kuid tunni aja pärast tegi komandör korralduse lasta alla neli tuukrit koos 
elektrikeevitusaparaatidega. Nad said käsu allveelaeva soomuskiht dekompressioonikambri ümbert, mis 
enne seda laeva külge oli keevitatud, nii läbi lõigata, et jätta puutumata kambri seinad ja lahutada laev ning 
kamber, pärast seda kui Varivoda on tema enda poolt tehtud avause seestpoolt kinni keevitanud. 

«Vahiülem,» ütles komandör, «tehke korraldus — võitlejad magama. Kambrit hakkame üles tõstma 
kõige varem kahe tunni pärast.» 

Siis andis kaptenleitnant telefonitoru oma abile üle, võttis komissaril käest kinni ja nad astusid professor 
Ananjevi juurde, kes kahuri kõrval taglase pollaril istus. 

«Andrei Gordejevitš, astume minu poole kajutisse,» palus komandör professorit. 

Komissar aga kuulis tema hääles niisugust õrnust, missugust ta varem veel kunagi Trofirnovi juures 
polnud märganud. 

Professor tõusis püsti. Tundes, et selle kutse taga peitub midagi tähtsat, järgnes ta neile kindlalt ja 
küüru tõmbumata kõndida püüdes. Kuid ta põlved nõtkusid ja jalad millegipärast värisesid, Komissar 


võttis tal käe alt kinni ja saatis teda õrnalt ning hoolitsevalt toetades. 

Nad astusid väikesesse kajutisse. Komandör võttis nagu alati mütsi peast ja pani selle lauale. Komissar 
seadis Ananjevi tugitooli istuma. Kajuti illuminaatoris sahises ventilaator. Komandör lülitas ventilaatori 
välja, nagu oleks see teda seganud, ja pöördus professori poole: 

«Andrei Gordejevitš, olge mehine ja kuulake mind ära.» Miski nööris kinni tema kurgu, ta neelatas, 
«Varsti tõstetakse üles dekompressioonikamber. Seal on Ljuuda... Ta on raskes seisundis.» 

Professor Ananjev ei liigutanud end, ainult ta silmad läksid suuremaks. Ta vaatas kaptenleitnandile otsa, 
justkui püüdes midagi aimata. 

«Ta?...» küsis ta tasa. 
«On väga raskes seisundis,» vastas komissar ja,tõmbus pilve, 
Kajuti uks avanes. Komandöri abi astus ette teatamata sisse. 
«Andestage,» ütles ta ja kõik suunasid oma pilgud temale, «Vabandage, juhtus ebameeldivus: katkes 
kompressioonikambrit ühendav telefonijuhe. Tuukrid teatavad, et kambrit kisub väga tugevasti üles. 
Kamber tahab pontooni peaaegu merepinnale kanda.» 

Komandör ja komissar ruttasid ülatekile ja möödusid Markost. 

Kuu oli silmapiiri taha vajumas. Lähenes hommik, kui tuukrid teatasid, et kamber on ainult kümne 
meetri sügavuses. Samal momendil rebenes tross, mis ühendas kambrit pontooniga. Merepinnal hakkas 
kobrutama vesi, kamber lendas merest välja ning hüpatas vee kohal. Tagasi langedes sukeldus ta veel 
kord silmapilguks ja kerkis siis «Penai» lähedal pinnale. Marko heitis telefonitoru käest, hüppas üle 
parda ja hakkas ujuma sinna, kus seisid «Penar» paadid ja kamber. Meremehed kruvisid seal parajasti 
suurte raskete võtmete abil ust lahti, Marko 

jõudils kohale siis, kui uks juba eest ära oli võetud ja hüppas laternate valgel kambrisse. Kõige ees seisis 
kummargil arst ja hoidis pead käte vahel, tema kõrval istus hullumeelne, nende taga põlvitas Varivoda ja 


hõõrus otsaesist. Kambri keskel aga lamas liikumatult Ljuuda. 


E PILOOG 


Tuli kevad. Saare ja mandri vahel väinas polnud enam ühtki jääpanka. Luhad kattusid noore halja rohuga, 


puhkesid õitsele esimesed lilled. Päeval ja ööl lendasid üle saare linnuparved, ker rändasid tagasi lõunast. 
Kalapaadid läksid merele. 

Kulliküla abajasse saabusid ikka sagedamini aurikud ja laadisid siin rnaha ehitusmaterjale. 
Kalakaitseinspektori maja kõrvale ehitati ajutist randumissilda. Algas Torianiidikingule viiva 
kitsarööpmelise raudtee ehitamine, künka enda ümber aga kihas töö. 

Ühel niisugusel päevat lipsas kuunar «Kolumbus> osavalt leetseljakute vahelt läbi ja heitis ankru majaka 
vastas. Kuunarilt lasti vette lootsik, rnis kiiresti rannale lähenes. Sidunud lootsiku liiva sisse löödud vaia 
külge, astus kipper Stahh Otšeret maale. Esimesena võttis teda 

vastu väike Gritsko. Siis astus majast välja poisi isa, 

tema järel tulid ema ja vanaisa Mahtei. 
Stahh tervitas. Teda paluti rõõmsalt majja. 

«Tõin teile kirja,» ütles kipper. «Levko oli meie mere kalakuunarite parimate motoristide 
kokkutulekul. Nägi Markot. Olge head!» Kipper tõmbas taskust kirja. 

Isa käristas ümbriku lahti ja hakkas valjusti ette Tugema: 

«Kallid kodusedl Purjekas «Otvaga» asub õppereisile 
ümber maatlma, Meeskonna moodustavad vanemate kursuste õpilased, Ma soorttasin katsed 
ennetähtaegsell ja sain väga head hinded. Mind viiakse üle teisele kursusele ja võetakse kaasa 
kaugesõidule. Me sõidame üle kolme ookeani ja paljude merede, peaturne Tulemaal, Austraalias, 
Indias, Lõuna-Adfrikas ja teistes maades, kus kunagi on käinud ka vanaisa Mahtei. Näitame punalippu 
seal, kus pole veel kunagi käinud ükski Nõukogude aurik, Oma reisi ajal jätkame õppimist — koos 
meiega sõidavad õppejõud, Kui tagasi tuleme, sooritame tehnikumi viimase kursuse eksamid. Luban 
teile kirjutada igast sadamasl, kuhu sisse sõidame, ja soovitan Gritskol koguda marke ning ümbrikke. 
Küllap ma juba tema jaoks 
püüan saata. 

Tahaksin veel teatada viimaseid uudiseid: Ljuuda ja 

Zorja vöeti vastu kommunistlikku noorsooühingusse. 

Ljuuda seati silm silma vastu Antši ja tema abiga. 

Mõlemad tunnistasid kõik üles. Ljuuda on juba.täiesti paranenud ja teeb nüüd oma mahajäämist tasa. 
Zorja astus meie tehnikumi juures töölisfakulteeti ja tahab väga allveelaeva komandöriks saada. 
Ootan teie kirju ja korraldusi vanaisalt — missugustele palmidele, riffidele ja atollidele tervitusi edasi 
anda. 


Teie Marko.» 
Saabus õhtu. Oli tunda kevade ja mere lõhna. Kõrgel taevas lendas lõunast suur linnuparv. Need olid 
luiged, kes Aafrikast kodumaale tagasi lendasid. 
Saare kohale kerkis kuu ja valgustas kõrkjaid, põõsaid ja Torianiidikinku. Majakas valgustas öist teed 
rändlindudele, kes merest üle lennates pärast pikka teekonda saarele puhkama ruttasid. 


Dmitro Zavirjuhha läks majaka aparaadiruumi valvesse. Väikeses majakesesä olid kõik juba magama 
heitnud. Majaka ümber ja õuel valitses vaikus ning ainult kaldale veerevate voogude vaevukuuldav. müha 
häiris õhtust rahu, otsekui äiutades oma rütmilise loksumisega unele majakese elanikke. 

Öösel ärkas vana Mahtei. Kuu vaatas aknast sisse, valgustas tuba ja laotas põrandale laua ning toolide 
varje. Voodis istus Gritsko. Ka tema ei maganud ja vaatas kuupaistest valgustatud aknast mõtlikult välja. 

«Gritsko, miks sa's ei maga?» küsis vanamees. 

«Ma mõtlen, vanaisa.» 

«Mille üle sa's nii kangesti mõtled?» 

«atlen kelleks saada, kui suureks kasvan.» 

«Aga kelleks sa siis tahad saada?» 

«Kipriks või admiraliks, või nii julgeks nagu Nahhodka.» 

«Maga, Gritsko. Kui suureks kasvad, küllap seks ajaks selgusele jõuad,» 

«Ma hakkan sõjalaeva komandöriks, vanaisa, nagu kaptenleitnant.» 

Vanaisa surus tütrepoja pea padjale, kattis poisi tekiga ja sosistas: 

«Maga, komandör!» 

Kuu taandus aeglaselt aknast. Pimedus toas tihenes. Möödusid tunnid. Kuu kadus saare taha, meri mattus 
pimedusse. Taevas särasid tähed ja tuletorn saatis kord süttides, kord kustudes kaugusesse oma kiirtevihke: 
kaks pikka ja kolm lühikest võrdsete intervallidega valguse' pahvakut. 

